
PROPRIETÀ  LETTERARIA 


CRONICA  FRATRIS  SALIMBENE  DE  ADAM 


Quod  Manuel  imperator  Constantinopolitanus  maximam  Venetorum  mul- 

titudinem  cepit. 

(Eodem  anno  imperator  Manuel  Con)stantinopolitanus  ma¬ 
ximam  Venetorum  multitudinem  per  totani  Greciam  disper- 
sorum  in  unius  diei  spatio  cepit,  sicut  aves  ab  absconso 
venatorio  laqueo  capiuntur,  eo  quod  inter  ceteros  Latinos  in 
imperatoris  gratiam  constitutos  insultum  zelo  invidie  fecerunt 
et  plagis  affectos  reliquerant  semivivos.  Quocirca  Veneti 
cum  multitudine  magna  virorum  et  centum  galeis  Romanie 
insulas  intrantes  quasdam  ceperunt.  Sed  apud  Cliio  yemantes 
peste  fere  omnes  mortui  sunt.  Qui  autem  superstites  redierunt, 
ducem  proprium  occiderunt. 


Quod  Lombardi  contra  imperatorem  novam  civitatem  edificaverunt,  quam 
ab  Alexandro  papa  Alexandriam  vocaverunt. 

Anno  Domini  MCLXVIII,  ut  adimpleretur  quod  in  pro- 
verbiis  dicitur:  '  Non  erit  illa,  cui  casibus  accidit  una3,  Lom- 

bardi  contra  imperatorem  coloniam,  id  est  novam  colonorum 
habitationem,  facientes  eam  ab  Alexandro  papa  Alexandriam 
vocaverunt.  Alii  Civitatem-novam,  Papienses  vero  Paleam  usque 
in  hodiernum  diem  appellant.  Eodem  quoque  anno  Romani, 
vires  resumentes,  Albanum  expugnaverunt  et  expoliantes  bonis 
omnibus  incenderunt. 


Quod  MCLXXI  beatus  Thomas  Cantuariensis  sub  Artaldo  rege  Anglie 

subiit  passionem. 

Anno  Domini  MCLXXI.  Beatus  Thomas  Cantuariensis 
archiepiscopus,  sub  Artaldo  rege  Anglorum,  subiit  passionem 
in  provincia  Anglie  ante  altare,  in  festivitate  Innocentum  a 
militibus  regis. 

De  obsidione  Anchone. 

Anno  Domini  MCLXXII  Christianus  archicancellarius,  qui 
erat  archiepiscopus  Magontinus,  Anchonam  cum  Venetis  obsedit 
et  in  tantum  obsessos  artavit,  ut  inmundas  carnes  et  coria  con¬ 
dita  ceteraque  illicita  vel  inmunda  comederent  et  caput  asini 
centum  quadraginta  denarios  venderent.  Et  tamen  invidi  virili- 
ter  restiterunt,  et  refocilatos  a  Manuele  Constantinopolitano  pe¬ 
cunie  thesauris  de  manibus  persecutoris  liberavit  eos  Dominus. 

Anno  Domini  MCLXXIIII  rediens  imperator  in  Ytaliam 
Segusiam  destruxit,  Paleam  obsedit,  nec  messuit  nec  quicquam 
utile  in  liorrea  reportavit. 

Anno  Domini  MCLXXV,  cum  Lombardi  contra  impera¬ 
torem  apud  Caste^ium  congregati  fuissent,  eos  redditis  gladiis 
subiugavit  et  in  dedictione  imperio  digna  recepit. 


Quod  marchio  Montis- ferrati  accepit  filiam  regis  Ierusalem  in  uxorem. 

Circa  hec  tempora  victoriis  gloriosis  magnificus,  quamvis 
leprosus,  Balduinus  rex  Ierosolimitanus  Guillielmo  primoge¬ 
nito  marchionis  Guilielmi  de  Monte-ferrato  filio  sororem  suam 

Sybillam  tradidit  in  uxorem.  Erat  enim  spetie  decorus,  vir 
militaris,  miles  strenuus  virtutibusque  armatus,  vìribus  appro- 
batus.  Cui  cum  rex  infirmus  et  elefantiosus  coronam  vellet 
imponere,  Guilielmus  renuit,  lopensem  tenens  iure  successorio 
comitatum.  Sed  in  custodia  regnum  tenuit  universum,  et  filium 
genuit  elegantem  nomine  Balduinum.  Qui,  avunculo  rege  pa- 
treque  defunctis,  in  regem  postmodum  coronatus  est,  iicet  etate 
minor.  Qui  quamdiu  in  tutela  fuit  Templariorum,  ad  regni  tu- 
telam  Raymundus  Comes  Tripolitanus  a  baronibus  vocatus  est. 

Quod  exercitus  imperatoris  vincitur  a  Lombardis. 

Anno  Domini  MCLXXVI,  apud  Lagnianum  dimicans,  exer¬ 
citus  imperatoris  a  Lombardis  vincitur.  O  rota  fortune,  que 
nunc  humiliat,  nunc  exaltat  !  Immo  non  fortuna,  sed  Dominus 
est,  qui  mortificai  et  vivificai,  deducit  ad  inferos  et  reducit. 
Dominus  pauperem  facit  et  ditat,  humiliat  et  sublimai. 


Quod  imperator  reconciliatus  est  Ecclesie  et  cum  papa  Alexandro  pa- 
cem  fecit. 

Anno  Domini  MCLXXVII  videns  imperator  quia  non  in 
fortitudine  sua  roborabitur  vir ,  videns  quia  Deus  exaltat  hu- 
miles  et  deponit  potentes,  considerans  quod  Ecclesiam  suam 
fundavit  supra  firmam  petram,  et  porte  inferi  non  prevalebunt 
adversus  eam ,  humiliavit  se  sub  potenti  marni  Dei  et  pacem 
composuit  apud  Venecias  cum  Alexandro  pontifice;  et  cum 
segregatus  fuisset  a  gremio  matris  Ecclesie,  reconciliatus  est 
Ecclesie  universali  ;  ubi  et  cum  Lombardis  ad  sex  annos  et 
cum  rege  Siculo  ad  XV  annos  treuguam  fecit.  Et  tunc  fames 
in  Ytalia  fuit. 

Quod  Christiani  Saracenos  debellaverunt  et  ceperunt. 

Quo  anno  Christiani  cum  Saracenis  ultra  mare  pugnave- 
runt  et  obtinuerunt,  quia  septem  milia  Christianorum  XXX 

duo  milia  Saracenorum  fugaverunt  et  superaverunt  iuxta  pro- 
missionem,  quam  Dominus  facit  Levit.  XXVI:  Si  in  preceptis 
meis  ambnlaveritis  et  mandata  mea  custodieriiis  et  feceritis  ea, 
persequetnini  ìnimicos  vestros,  et  corruent  cor  am.  vobìs .  Perse - 
quentur  X  de  vestris  centum  alienos,  et  centum  ex  vobis  decem 
milia.  Cadent  inimici  vestri  in  conspectu  veslro  gladio.  Imperator 
igitur  in  Alamania  rediit,  et  apostolicus  Romani  adiit. 

Quod  Manuel  imperator  filio  marchionis  Montis-ferrati  filiam  dedit  uxorem 

et  regem  Thessalonie  fecit. 

Circa  tempora  ista  Constantinopolitanus  imperator  mar- 
chioni  Guilielmo  de  Monte-ferrato  mandavit,  ut  unum  de  filiis 
suis  Constantinopoìim  mitteret,  cui  filiam  in  matrimonio  co- 
pularet.  Tunc  temporis  Conradus  et  Bonifacius  uxores  liabe- 
bant,  Fridericus  clericali  cingulo  militabat,  qui  postmodum 
fuit  Albensis  episcopus;  quem  magnanimiorem  effecit  prosapia 
generis,  quam  ordo  exigeret  episcopalis.  Misit  ergo  Constan- 
tinopolim  etate  minorem,  adolescentem  specie  decorimi  et 
aspectu  venustum.  Cui  Manuel  filiam  Kyramariam  in  uxorem 
tradidit,  eumque  in  regem  Thessalonie  diademate  coronavit. 

Quod  papa  Alexander  universale  concilium  celebravit. 

Anno  Domini  MCLXXIX  Alexander  papa  universale  con)- 
cilium  celebravit,  in  quo  canones  statuit  et  promulgavit. 

Anno  Domini  MCLXXXI  Lucius  papa  creatur;  prò  Tuscu- 
lano  Romanos  acriter  impugnavi. 

De  Andronico  et  de  malitiis  eius. 

Successit  Manueli  Constantinopolitano  puer  Alexius,  filius 
eius,  quem  post  Almaton  de  principi  filiti  genuit  Antiocheni. 
Hunc,  cum  duobus  regnaverit  annis,  occidit  Andronicus  et 
regnavit  tribus  annis.  Qui  quoque  iniciata  iniquitate  et  impe- 
ratricem,  matrem  pueri,  et  Raynerium  imperatori  generum 

cum  uxore  occidit.  Denique  multos  Grecos  nobiles  interfecit, 
sed  et  plurimos  excecavit. 

Quod  imperator  pacem  cum  Lombardis  fecit  apud  Constantiam  civitatem. 

Anno  Domini  MCLXXXIII  imperator  Fridericus  cum  Lom¬ 
bardis  pacem  composuit  et  fecit,  apud  Constantiam,  in  curia 
sollemni  VII  Kal.  Iulii. 

Anno  Domini  MCLXXXIIII  Lucius  papa  Veronam  venit, 
imperante  Friderico.  Et  obiit  predictus  papa  Verone. 

Anno  Domini  MCLXXXV  imperator,  in  Ytaliam  veniens, 
Cremam  in  odium  Cremonensium  reediftcavit.  Eodem  anno 
Urbanus  papa  creatur.  Eodem  anno  terremotus  non  modicus 
fuit  in  Ytalia.  Et  exercitus  Guilielmi  regis  Siculi  contra  nequi- 
tiam  Andronici  se  armavit  et  Duratium  et  Thessalonicam  cepit. 
Sed  recepti  capti  sunt  vel  redierunt  confusi. 

(De  nuptiis  regis  Hen)rici,  que  Mediolani  celebrate  fuerunt. 

Eodem  anno  nuptie  regis  Henrici  et  Constantie,  Rogerii 
condam  Siculi  regis  filie,  Mediolani  celebrate  fuere. 

Eodem  anno  domnus  Prendiparte  potestas  Bononie  misit 
militesad  imperatorem  Fridericum  apud  Cremam.  Eodem  anno 
obsesa  fuit  Faventia  a  Bertoldo  cancellano  imperatoria  Fe¬ 
derici. 

Anno  Domini  MCLXXXVI  imperator  P'ridericus  quoddam 
castrimi  Cremonensium,  quod  Manfredi  nomine  vocabatur, 
ninnino  destruxit.  Eodem  anno  Andronicum  ignominiosa  morte 
Ysachius  interfecit.  Qui  regni  obtinuit  principatum,  et  sororem 
suam  Herinem.  Conrado  sepe  (lieti  marchionis  filio  in  matri¬ 
monio  copulavit.  Qui  imperatoris  et  imperialis  urbis  Vrana 
impugnatori  caput  monomachus  amputavit  et  ab  hoste  ilio 
Greciam  liberavit.  Sed  tamen  invidiam  et  odium  multorum 
incurrit.  Quocirca,  ut  Grecorum  versutias  evitaret,  navem 
ascendens  sepulcrum  Domini  visitare  proposuit. 

Quod  MCLXXXVII  Terusalem  a  Saladino  in  mense  Iulio  capta  est  et 

terra  Domini  ab  infidelibus  occupata. 

Anno  Domini  MCLXXXVII  Ierusalem  a  Saladino  in  mense 
lidio  capta  est.  et  terra  Domini  ab  infidelibus  occupata.  Causa 
huius  invasionis  fuit  iniquitas  Christianorum.  Cum  enim  inter 
Saladinum  et  Ierosolimitanum  regem  pax  firmata  fuisset,  eam 
Christiani  iussu  Rainaldi  principis  Montis-regalis  et  domini 
vallis  Hebron  caravan  nas  Saracenorum  capientes  nequiter 
violarunt.  Alia  causa  fuit  discordia  regis  Guidonis  et  Raimundi 
comitis  Tripolitani.  Causa  vero  discordie  fuit  invidia  vel  in¬ 
dignano,  quia  Sibilla  regina,  defuncto  marito,  Guidoni  Picta- 
viensi  nupserat  et  defuncto  (ìlio  coronam  dederat  peregrino, 
preter  ipsius  comitis  assensum  et  aliorum  baronum.  Modus 
occupationis  hic  fuit:  Saladinus  terram  ingrediens  primo  Ta- 
bariam  vel  Tyberiadem  obsedit.  Rex  Guido  in  Marscalia  castra- 
metatur.  Audi  presagium  vicine  cladis  indicativum:  cum  ea 
nocte  Heraclio  patriarche  sub  tentorio  in  matutinis  lectio  lege- 
retur,  locus  occurrit  de  archa  federis,  que  olim  capta  fuit  a 
Phi listeis.  Mane  facto  pugnant.  Comes  Tripolitanus  aufugit. 
Rex  et  sancta  crux  et  sepe  dictus  marchio  Guilielmus  senior 
de  Monte  ferrato,  qui  causa  peregrinationis  et  prò  nepotis 
supradicti  custodia  Terram  Sanctam  adierat,  ceterique  barones 
unanimiter  et  populus  capiuntur;  Christianorum  acies  supe- 
rantur.  Deinde  Tabaria  capitur.  Rainaldus  predictus,  actor 
sceleris,  Saladini  gladio  decollatur.  Sed  et  multi  alii  capite 
detruncantur.  Ad  hec  et  Achon,  Sydon  et  Beritus  et  Biblium 
capiuntur. 

Quod  Conradus  marchio  Montis-ferrati  factus  est  princeps  in  Tyro  et  vi- 

riliter  contra  Saladinum  defensavit  Christicolas. 

Interea,  nutu  Dei,  marchio  de  Monte-ferrato  Conradus  a 
Constantinopolim  sepulcrum  Domini  visitaturus  advenit.  Et 
cognoscens  Achon  ab  infidelibus  occupatum  secundo  vento 
apud  Tyrum  applicuit.  Quem  cives  velut  acephali  gratanter 
excipiunt,  se  et  civitatem  eius  moderamini  supponentes. 

Quod  Saladinus  multas  Christianorum  terras  occupavit  et  cepit. 

[Quod  Christiani  ultramarini  vindicaverunt  se  de  inimicis  suis.] 

Saladinus  itaque  de  Beritho  Tyrum  accedens  marchionem 
Guilielmum,  Conradi  patrem,  quem  bello  ceperat,  secum  ad- 
duxit,  ut  prò  redemptione  patris  redditionem  filii  pariter  haberet 
et  urbis;  et  per  patrem  filio  significavit,  ut  prò  ipsius  et  aliorum 
quorumdam  liberatione  redderet  civitatem.  Cui  Conradus  re- 
spondit,  quod  nec  unum  lapidem  civitatis.  Apropians  igitur 
Saladinus  minatus  est  patrem  spiculis  transfigendum,  et  Con¬ 
radus  se  primum  sagittam  in  patrem  missurum  respondet. 
O  felix  impietas,  que  prò  Christianorum  salute  patrem  telis 
barbarorum  expositum,  filiali  omissa  Reverenda,  se  iactitat 
transfixurum!  Sed  o  memoranda  pia  impietas,  que  amori 
patris  amorem  Dei  iudicat  preferendum!  Sed  et  eiusdem  patris 
hortatu  patrem  reputat  contemptibilem  et  quasi  senem  nullo 
predo  redimendum. 

Quod  Saladinus  multa  mala  intulit  Christianis. 

Tyro  itaque  septem  diebus  obsessa  rediit  Saladinus  Acho- 
nem.  Indeque  subiugatis  Neapoli  et  Nazareth,  Caypha  et 
Cesarea  Palestina,  lope  et  Azoto,  Gaza  sitnul  et  Ascalone 
aliisque  locis  Ierusalem  agregatis,  eam  dedictione  tributaria 
subiugavit;  templum  Domini,  prius  a  Christianis  irreverenter 
prophanatum,  suo  more  sanctificans  et  sanctificatum  custodiens, 
sepulcrum  Domini  et  in  Bethleem  presepium  custodie  Suria- 
norum  commisit.  Ad  hec  plus  centum  Christianorum  milia 
subiugata  Tyrensibus  ante  portas  ostendit  fecitque  illos  per 
vim  usque  Tripolini  perduci.  Sed,  a  Tripolitanis  et  Antiochenis 
expoliati  penitus  et  abiecti,  Armeniam  intraverunt  et  usque  ad 
Yconium  dispersi  fame,  frigore  et  nuditate  iusto  Dei  iudicio 
ad  nichilum  redacti  sunt,  luentes  penas  propter  eam,  quam 
polluerunt,  Dei  hereditatem. 

Quod  sub  Heraclio  crux  fuit  recuperata,  et  sub  alio  Eraclio  fuit  postea 
Ierusalem  a  Machometinis  invasa. 

Et  vide  quod  per  Eraclium  imperatorem  crux  fuit  recupe¬ 
rata,  sed  sub  Eraclio  eodem  fuit  postea  Ierusalem  a  Macho¬ 
metinis  invasa,  et  tunc  sub  patriarcha  Eraclio  rursus  amissa; 
preterea  sub  Urbano  papa  recuperata,  nunc  sub  Urbano  per 
eosdem  barbaros  est  subiugata. 

De  probitatibus  Ccnradi  marchionis  Montis-ferrati,  propter  quas  Sala- 
dinus  ab  obsidione  Tyri  recessit  confusus,  et  caudam  equo  proprio, 
quem  equitabat,  fecit  abscidi,  volens  suos  ad  vindicandam  iniuriam 
animare. 

Interea  magnanimus  de  Monte-ferrato  Conradus,  Tyrensis 
dominus,  navali  bello  bis  victoriam  obtinuerat,  et  galeas  et 
naves  nonnullas,  etiam  de  Achonensi  portu  Pisanorum  auxilio 
viriliter  eductas  et  virilius  obtentas,  et  victualia  sufficienter 
civibus  conquisierat.  Sed  et  barbacanum  fortius  construxerat, 
expectans  victoriosi  impetus  inimici.  Igitur  in  mense  Novem- 
brio  Saladinus  ad  Tyri  obsidionem  secundam  accessit.  Sed 
nocte  prevenienti  murorum  barbacane  XL  cubiti  corruere; 
memores  atque  Tyrii  Iericho  plurimum  timuerunt.  Sed  marchio 
non  dormitans,  viris  ac  mulieribus  arenam  ac  lapides  in  gre- 
miis  etiam  asportantibus,  die  proxima  per  cementarios  restaura- 
vit.  Saladinus  arcatores  premisit.  Marchio  Pisanos  Achonem 
direxit,  faciens  mulieres  in  specie  virorum  muros  ascendere,  ut 
civitas  piena  populo  videretur.  Redierunt  Pisani  cum  victoria, 
duas  naves  deducentes  onustas.  Impugnavit  itaque  Saladinus 
urbem  terra  marique,  presertim,  cum  crederet  marchionem 
velie  pariter  et  Pisanos  aufugere,  custodiam  galeis  indixit;  ex 
quibus  V  captis,  viris  nobilibus  et  piratis,  armis  et  victualibus 
onustis,  Saladinus  dolore  commotus  terrestri  bello  barbacanam 
invadit,  impugnans  eam  petrariis  et  manganis,  gattis,  spiculis, 
sagittis  et  telis.  Cumque  nimium  marchio  gravaretur,  suis  a 
navali  victoria  revocatis,  terrestri  prelio  dimicavit,  afficiens 
Saracenos  multiplici  damno  sine  detrimento  suorum.  Videns 
itaque  Saladinus,  quod  navali  bello  nequaquam  proficeret, 

iussit  IX  galeas  deduci  Beritbum.  Quas  Christiani  viriliter 
prosequentes  usque  adeo  coartarunt,  quod  octo  ex  illis  igne 
proprio  Saladinus  conburi  fecit  agresti,  nona  litore  Sydoniensi 
confracta.  Ergo  stolio  Saladini  destructo,  cernens  quod  in 
obsidione  proficere  non  valeret,  machinis  universis  conbustis, 
pridie  Kal.  Ianuarii  ab  obsidione  recessit.  Et  in  signum  me- 
roris  caudara  equo  proprio,  quem  equitabat,  fecit  abscidi,  ut 
sic  suos  ad  vindicandum  iniuriam  incitaret. 

Eodem  anno  Gregorius  apud  Ferariam  papa  creatur.  Hic 
fuit  vi r  religiosissimus,  cuius  mundus  in  maligno  positus  non 
fuit  presentia  dignus.  Et  ideo,  cum  sedisset  vix  duobus  men- 
sibus,  substulit  eum  Deus.  Hic  hortabatu»  plurimum  Christia- 
nos  crucis  signum  assumere  et  ad  recuperandum  civitatem 
sanctam  Ierusalem  et  sepulcrum  Domini  festinare. 

Quod  imperator  F(ridericus)  crucesignatus  est  volens  cum  suis  Domino 
militare.  Et  quod  eodem  anno  Saladinus  Tripolini  accedens  in  A11- 
tìochetmm  principatum  convertit  habenas,  ubi  multas  Christianorum 
terras  subiugavit,  et  in  Galilea  similia  est  patratus,  Tunc  imperator 
comitem  Henricum  ad  Saladinum  direxit  monens  et  monitans,  ut 
terram  desereret,  quam  invaserai  lesti  Christi. 

Imperator  igitur  victoriosus  Ytaliam  sibi  et  inter  se  pacatam 
relinquens  in  Alamaniam  rediit,  et  zelo  Dei  accensus  crucis 
se  et  suos,  ut  Domino  militaret,  signaculo  communivit.  Tunc 
temporis  Gregorio  Clemens  in  papatu  successit.  Obiit  Rome. 

Anno  Domini  MCLXXXVIII,  cum  Tyrenses  lignatum  voi 
herbulatum  exire  Saracenis  occursantibus  non  auderent,  fame 
valida  coartati,  iussu  marchionis  stolio  navali,  cui  preerat 
Hugo  Tyberiadis,  Apotum  invadunt;  ubi  admirandum,  qui 
regem  Guidonem  ceperat,  capiunt,  Christianos  XL  de  carcere 
liberantes  et  quingentos  ca ptivos  tniìites  et  sergentes  cum 
inmensa  pecunia  Tyrum  et  copiam  victualium  adducentes.  Per 
liuius  admirandi  commutationem  recuperavit  marchio  patrem. 
Ad  hec  naves  peregrinorum  ad  ventare  ceperunt.  Sed  et  Mar- 
garitus  regis  Siculi  admiratus  Tyro  applicuit  cum  stolio  suo. 
Cuius  cum  Tyrios  pyrate  male  tractarent,  Tyrum  exire  coni- 

pulsi  Tripolini  applicuerunt,  ubi  fame  pereuntes  penas  prò 
meritis  receperunt.  Eodem  anno  Saladinus  Tripolini  accedens 
vidensque  se  nil  proficere  posse,  in  Antiochenum  principatum 
vertit  habenas,  subiciens  Gabulum  et  Laudiciam,  Saonam  et 
Guardiani,  Trapessacum  et  Guasconum  et  alia  plura.  Postea 
reversus  in  Galileam,  Belvedhere  castrimi  munitissimum,  quod 
fines  Iordanis  custodiebat,  vias  Tyberiadis,  Neapolim  et  Naza¬ 
reth  angustabat,  per  inediam  compulitad  dedictionem.  Ad  hec 
duo  comites  Guilielmi  Siculi  regis  cum  quingentis  militibus  et 
quinquaginta  galeis  Tyrum  applicuerunt.  Advenerunt  et  alii 
multi  siquidem  peregrini  cum  venerabili  G(erardo)  archipre- 
sule  Ravennate,  Romane  sedis  legato.  Cum  (bis)  itaque  mar¬ 
chio  Saracenorum  Sydonis  multitudinem  forti  manu  prostravit. 
Eodem  annocomitem  Henricum  de  Deti  magnanimus  imperator 
consuetudine  imperiali  ad  Saladinum  direxit,  monens  et  moni- 
tans,  ut  terram  desereret,  quam  invaserai  lesti  Christi.  Mos 
enim  est  imperii,  ut  inimicis  bellum  indicat,  quia  nullum 
occulte  bello  consuevit  invadere.  Nos  autem,  rogatu  civium 
nostrorum,  in  Theotonicam  ivimus,  ut  ab  imperatore  castrum 
Manfredi  reedificandi  licenciam  impetraremus.  Sed,  spe  cassata, 
redeuntes  ilio  anno,  Castrum  Leonis  inchoavimus.  Verba  sunt 
Sycardi  Cremonensis  episcopi. 

Anno  Domini  MCLXXXIX  Ubaldus  Pisanus  archiepiscopus, 
similiter  apostolice  sedis  legatus,  et  de  omni  fere  occidentali 
provincia  peregrini  Tyrum  applicuerunt.  Et  cum  eos  Tyrus 
capere  non  valeret,  inter  diversos  diversa  fuere,  usque  adeo 
quod  de  introiti!  regis  Guìdonis  a  Tripoli  venientis  in  urbem 
et  prohibitione  marchionis  seditio  peperit  scandalum  et  civile 
bellum.  Inter  peregrinorum  multiplicia  vota  Achon  eligitur 
obsidenda.  Invadunt  igitur  eam  in  mense  Augusti  et  obsident. 
Sed  et  ipsi  a  Saladino  similiter  obsidentur  et  adeo  impugnan¬ 
te,  quod  nulla  erat  eis  spes  evadendi.  Sed  ex  insperato  XL 
exnacce  applicuerunt  et  preter  eos  innumeri  milites  et  ba- 
rones.  Saladinus  itaque  Christianos  die  noctuque  sine  inter¬ 
missione  affligebat;  propterea  marchio  et  archiepiscopus  Ra- 
vennas,  qui  nec  ad  obsidionem  venerant  nec  adveniendum 

approbaverant,  ab  obsessis  suppliciter  per  Veronensem 
episcopum  et  Turingie  langravium,  ut  ad  eorum  succursum 
veniant,  invitantur.  Venerunt,  sed  invito  marchione,  qui  Tur- 
chorum  versutias  cognoscebat.  Francigene  de  se  presumentes 
ad  pugnam  approbant  exeundum.  Pugnatur,  et  Templarii  et 
peregrinorum  circiter  VII  milia  prosternuntur.  Sequenti  die 
Saladinus  fecit  corpora  eviscerari  et  in  fluvium,  ad  dolum 
exaggerandum  et  ad  corruptionem  aeris  et  aque,  demergi.  Post 
hec  Lombardi  marchiones  et  comites  et  plures  quingentis 
milites  applicuerunt.  Inter  quos  buza  Cremonensis  applicuit, 
que  Cremone  fuit  fabricata  et  ultra  mare,  prò  Terre  Sancte 
subventione,  personis  et  rebus  missa  onerftta.  Ad  hec  peregrini 
consilia  inierunt,  ut  Saracenis  prohiberent  civitatis  ingressum 
pariter  et  egressum,  qui  libere  a  monte  Muscardo  patebat. 
Et  cura  non  invenirentur  qui  vellent  illic  castrametari,  marchio, 
ad  omnia  promtus  et  audax,  ibi  castrametatus  est.  Ideoque  et 
a  Saladino  acrius  impugnatus.  Scopulos  itaque  iussit  incidi 
marinos,  ut  portus  ibi  fieret  vasa  Tyrensia  recepturus;  qui 
usque  in  hodiernum  dietn  portus  dicitur  Marchionis.  Muniunt  se 
peregrini  fossatis  abintus  in  circuitu  et  foris  effossis,  ut  in  me¬ 
dio  constituti  se  ab  alterutrius  facilius  tuerentur  incursibus. 
Duces  edam  sive  rectores,  ut  omnis  amoveretur  controversia, 
prefecerunt,  ut  Francigene  suis  et  qui  de  imperio  imperialibus 
obedirent.  Et  ecce  XLV  galee,  qufe  veniunt  ex  Egypto,  in 
festo  sancii  Stephani  in  portu  applicant  Achonensi.  Stupefacti 
ergo  peregrini,  terra  inarive  conclusi,  elegerunt  pugnando  potius 
mori  quam  sine  certamine  subiugari.  Quos  marchio  ad  prelia 
doctus  exanimes  factos  sermonibus  animat  universos,  asserens 
quod  galeas  Saracenorum  penitus  conculcaret.  Adiit  itaque 
Tyrum  in  modico  galeone,  quamvis  illa  nocte  centies  ad 
mortem  crutiatu  ventorum  afilictus.  Cum  itaque  Tyriis  neces- 
sitates  exercitus  apperuisset  et  eos  ad  armandum  galeas  ani- 
masset,  dixerunt:  '  Parati  sumus  tecum  vivere  et  in  mortem 
ire  \  Et  ecce  marchio  in  exitu  Februarii  cum  stolio  viriliter 
in  portu  extitit  Achonensi,  exonerans  Saracenorum  vasa  victua- 
libus  onusta  pacifice  in  facie  eorumdem.  Ad  hec,  cum  civitas 

castellis  capienda  procul  dubio  speraretur,  econtrario  castella 
igne  a  Saracenis  conburuntur  agresti.  Sed  et  due  Saracenorum 
galee  navali  certamine  capiuntur. 

[Quod  felix  imperator  Fridericus  primus  cum  maximo  exercitu  adiit  partes 

oiientis,  in  festo  sancti  Georgii  aripuit  iter  contra  Saladinum.] 

Eodem  anno  felix  imperator  V  habens  filios,  Henricum 
inter  ceteros  primogenitum,  quem  fecerat  Cesarem,  F'ridericum 
Suevorum  ducem,  Octonem  comitem,  Conradum  et  Phylippum, 
ducem  athletam  Christo,  sed  cetera  cum  regno  et  regalibus 
Cesari  commendavit,  et  occidentale  relinquens  imperium  paca- 
tissimum  et  ordinatum,  partes  bis  comitibus  et  hoc  ordine  et 
hoc,  ut  scribimus,  ornine  adiit  orientis.  In  festo  sancti  Georgii 
arripuit  iter.  Et  exiens  de  Alamann(ia,  a  Ratispo)na  descendit 
navigio  (ad  partes  Au)strie,  exercitu  per  terram  cum  equis  et 
curribus  gomitante.  Deinde  per  Pannoniam,  hospitali  prò 
pauperibus  et  infirmis  instituto,  et  hospitalariis  et  necessariis 
assignatis,  introivit  Ungariam,  ubi  dicitur  Imbuisse  nonaginta 
milia  pugnatorum.  In  quibus  erant  XII  milia  militum.  Et  a 
Bella  Ungaro  rege  apud  Strigo  ni  um  honorifice  receptus 
Ungariam  pertransiit.  Premisitque  ad  imperatorem  Ysachium 
Constantinopolitanum  episcopum  Monasteriensem  et  comitem 
Robertum  de  Nashu;  qui  eos  detinuit  et  tres  exercitus  ad  in¬ 
troitimi  Bulgarie,  ut  transitimi  impedirent,  premisit.  Erat  autem 
ibi  nemus  itineris  IMI  dierum,  cuius  viam  artissimam  preses 
Bulgarie  dissippavit,  et  in  exitu  nemoris  munitionem  faciens  pre¬ 
paravi  se  cum  exercitibus  Cesarem  impugnare.  Sed  nemore 
magno  cum  labore  et  difficultate  pertransito,  dux  Suevorum, 
qui  exercitum  precedebat,  munitionem  destruxit  et  magnani 
illorum  multitudinem  interfecit;  cum  Nisam  civitatem  apropin- 
quaret,  comites  Servie  gratanter  subici  affectarunt.  Sed 
serenissimus  imperator  pacem  affectans  eos  suscipere  recu- 
savit.  Deinde,  nono  Kal.  Septembris,  civitatem  que  Philippis 
dicitur  impugnantes  earii  ceperunt.  Est  autem  hec  civitas 
metropolis  Macedonie.  Alias  nobis  innotuit  quod  non  Phy- 

lippis,  sed  Phylippolim  adierunt.  Ibi  certificatus  est  imperator 
•de  nuntiorum  captione  suorum.  Ibique  misit  imperator  Ysachius 
litteras  imperatori  fastu  et  arrogantia  plenas,  dicens:  Ysachius 
a  Deo  constìtutus  imperator  sanctissimus,  excellentissimus,  poteìi- 
tissimus,  sublimis,  Romanorum  moderator  augustus,  heres  corone 
Mag/ii  Constantini,  dìlecto  fralri,  impcriì  sui  maximo  principi 
Alamannie,  gratiam  siiam  et  frat  emani  et  pur  am  dilectionem . 
Tunc  erat  continentia  Iitterarum  indignatio  de  presumptuoso 
imperatoris  adventu  in  Greciam.  Deinde  Grecus  imperator 
maximum  Grecorum  et  Turchorum  exercitum  contra  Romanum 
imperatorem  direxit.  Contra  quos  Suevorum  dux,  filius  eius, 
acrìter  dimicans,  eos  superavit  et  fugavit  el  intra  quedam  menia 
se  recipientes  maxima  vi  cepit  et  omnes  occidit.  Duodecim 
vero  Turchos  in  quadam  munitione,  ubi  se  receperant,  viri- 
liter  resistentes  igne  cremavit.  Postmodum  Andrinopolim  ve- 
nientes,  que  civitas  a  viri I i tate  vel  a  fundatore  nomen  accepit, 
eam  obtinuerunt.  Sicque  factum  est  quod  quedam  oppida  manu 
forti  ceperunt  et  quasdam  civitates  in  redditione  receperunt, 
ut  Temothicon,  Archadiopolim  et  confines.  Interea  Kalopetrus 
dominus  Blacorum  ab  imperatore  nostro  sibi  diadema  rogavit 
imponi.  Cui  serenissimus  imperator  amicabile  dedit  responsum. 
Ad  hec  Grecus  imperator  ad  Romanum  imperatorem  misit 
honorabiles  nuntios,  cancellarios  et  aiios,  numero  sedecim, 
promittens  securum  transitimi  et  indemnem.  Ad  hec  magna- 
nimus  imperator  presentibus  nuntiis  Grecum  redarguit  impe¬ 
ratorem,  quod  tam  arroganter  scripserat  ei,  asserens  se  suosque 
predecessores  a  quadringentis  annis  Romanum  tenuisse  impe- 
rium;  linde  non  se  Romanorum,  sed  Romaniorum  debuis- 
set  dicere  imperatorem.  Soldani  quoque  nuntii  et  Melich  filii 
eius  Andrinopolim  venerunt,  verba  quidem  pacis,  sed  dolo 
piena  portantes. 

Licet  igitur  invictissimus  imperator  in  vindictam  predicto- 
rum,  que  nequiter  Grecus  commiserat  imperator,  vellet  Con- 
stantinopolim  impugnare,  victus  tamen  consilio  principimi 
suadenti  uni,  ut  ad  Terram  Sanctam  ad  Christianorum  festina- 
ret  auxilium,  obsides  petiit  et  obtinuit;  qui  eum  Galiopolim 

perducentes  transitum  navigio  procuraverunt.  Transivit  igitur 
exercitus  V  diebus,  dux  prior,  pater  posterior.  Cumque  per- 
transissent,  post  multos  Iabores  et  ardua  multa  urbem  Tya- 
chitum  et  urbem  Licie,  scilicet  Egeam,  ubi  Cosmas  et  Damianus 
fuere  martyrio  coronati,  deinde  Sardis  pervenerunt.  Venerunt 
et  postea  Phyladelfiam.  Dux  autem  Phyladelfie  forum  negans 
se  ad  pugnandum  armavit.  Sed  demum  videns  non  posse 
resistere,  promisit  forum  et  imperatori  cum  paucis  concessit 
civitatis  introitum.  Postmodum,  dum  propter  caristiam  con- 
tentio  fit  inter  Grecos  et  Theotonicos,  bellum  initur,  et  absque 
imperatoris  voi  untate  per  duos  dies  et  noctes  continuo  decer- 
tatur.  Demum  vieti  Greci  se  in  civitatis  munitionibus  reci- 
pientes  pactum  inierunt  et  forum  tolerabile  concesserunt, 
commercia  cum  funibus  in  sportis  porrigentes  et  eodem  modo 
pretium  recipientes.  Ad  bec  cum  imperator  Phyladelfinam 
civitatem  exiret,  dux  ei  nuntium  prò  ducatu  concessit,  qui 
exercitum  per  devia  et  invia,  montana  et  nemorosa  deduxit, 
ubi  victualia  per  duos  dies  nullatenus  invenerunt.  Pertransitur 
quoque  per  Ierapolim  civitatem,  ubi  passus  est  beatus  Phylip- 
pus.  In  exitu  vero  nemoris  Greci  quidam  et  Armeni  forum  eis 
prò  posse  pacifice  tribuerunt.  Ad  hec  Turchomanni  de  Betia, 
qui  et  Debeduini  vocantur,  homines  agrestes,  qui  nullius  do- 
mantur  imperio,  qui  non  in  menibus  vel  in  municipiis,  sed 
morantur  in  agris,  infinitum  et  innumerabilem  exercitum, 
plusquam  centum  milia,  congregantes  exercitum  Cbristianum 
die  noctuque  per  I III  ebdomadas  impugnarunt,  ita  quod  Chri- 
stianus  exercitus  semper  incedebat  armatus.  Sed  tamen  eorum 
multitudinem  interfecit  cum  quodam  admirando,  militie  sue 
magistro.  Restanus  vero  dominus  illorum  cum  magno  exercitu 
in  strictura  montium  transitum  prohibebat  dicens  quod  non 
transiret,  nisi  daret  ei  centum  somarios  auro  et  argento  one- 
ratos.  Imperator  autem  respondit  se  libenter  dare,  sed  non  nisi 
menolatum  unum.  Interim  nuntii  soldani,  qui  fraudulenter 
ducebant  eum,  aiebant  quod  cito  intraret  terram  soldani,  in 
qua  gens  illa  ulterius  sibi  non  noceret.  Tunc,  quia  Deus  non 
dimittit  sperantes  in  se,  quidam  admiratus  celesti  gratia  inspi- 

ratus,  aut  quia  forte  in  nostrorum  manus  inciderai  metu 
mortis  imperatorem  adiit,  fraudem  detexit  et  prelium  mane 
futurum  predixit,  eumque  (faciens)  planiciem,  in  qua  tradi  cepe- 
rat,  devitare,  eum  per  montana  deduxit.  Occurritur  in  montanis, 
hinc  inde  pugnatur.  Sed  cu  ni  relictis  sarcinis  et  alimentis  dux 
viriliter  descendisset,  descendit  et  imperator.  Victoriose  hostes 
impugnant  et  Dei  superant  inimicos.  In  qua  pugna  dux  petra 
percussus  duos  dentes  amisit.  Abbine  ductores  a  soldano  dele¬ 
gati  fugerunt  timentes,  ne  detecte  fraudis  imperator  faceret 
ultionem,  Christianus  vero  exercitus  confisus  in  Domino,  qui 
deduxit  Israel  per  desertum,  XV  diebus  per  quandam  planiciem 
progressus  carnes  comedit  equinas.  Agrestes  vero  Turchi,  de 
quibus  prediximus,  eos  fame  defecisse  penitus  existimantes, 
rursus  ad  bellum  insurgunt  prope  civitatem  Phylomenam  magna 
manu  militum  peditumve  caterva,  quos  invictissimus  imperator 
devicit.  Et  cum  maxima  multitudo  se  in  quadam  clausura 
coacta  recepisset,  conbusserunt  Theotonici  universos.  Et  ex 
tunc  agrestes  illi  Turchomanni  non  fuerunt  exercitum  ulte- 
rius  persecuti,  sed  defecerunt  a  facie  imperatoris  sicut  pulvis, 
quem  proìcìl  ventus  a  facie  terre. 

Anno  Domini  MCXC  Melicrinus  soldani  filius  venit  obviam 
cum  exercitu  quingentorum  milium  equorum  et  ad  imperatorem 
misit  nuntios  dicens:  'Revertere!  Quid  enim  facere  putas, 
cum  habeam  plura  vexilla  quam  tu  milites?  Et  cum  perve¬ 
nisse!  imperator  ad  quendam  pontem.  Turchi  fuerunt  ante  et 
retro.  Sed  dux  anteriores  devicit,  et  imperator  posteriores  in 
parte  maxima  interfecit;  et  sic  pontem  exercitus  pertransiit 
universus.  Deinde  maxima  et  infinita  multitudo  Turchorum 
exercitus  Christianorum  ex  omni  parte  circuivit,  ita  quod 
eundo  per  IIII  ebdomadas  die  noctuque  acriter  impugnabant, 
et  Christianis  preter  carnes  equinas  victualia  deficiebant. 
Cumque  non  invenissent  aquam  per  diem  et  noctem,  Turcho 
quodam  capto  docente,  aquam  salsam  sitibundi  et  famelici 
repererunt.  Altera  vero  die  castrametati  sunt  in  viridiis  Yconii, 
civitatis  Ysaurie.  Unde  soldano  imperator  mandavit  querens, 
si  forum  tribueret  an  non.  Soldanus  respondit  se  daturum;  sed 

(cum)  nimis  carum  offerret,  Christiani  se  ad  pugnandum  arma- 
runt.  Et  cum  sexta  feria  IIII  temporum  inmineret,  Gothfredus 
Herbipolensis  episcopus  asseverans  se  vidisse  beatimi  Georgium 
contra  hostes  prò  Christianis  fortiter  propugnantem,  indicta 
penitentia  et  carnium  edendarum  data  licentia,  processerunt 
ad  bellum.  Et  dux  quidem  civitatem  expugnans  eam  viriliter 
obtinuit  et  ferro  omnes  rebelles  occidit.  Imperator  quoque  in 
filium  soldani  post  terga  pugnantem  victrices  aquilas  dirigens 
predicta  milia  Turchorum  et  Turchomannorum  exterminavit  et 
innumerabilem  ex  eis  multitudinem  interfecit.  Urbe  capta  po- 
tenter  soldanus  se  in  munitionem  fortissimam,  que  erat  in 
urbe,  recipiens  misit  ad  imperatorem,  dicens  se  velie  forum 
dare  et  quicquid  vellet  recipere.  Imperator  obsides  petiit,  et 
propter  fetorem  cadaverum  —  erant  enim  domus  et  vie  cada- 
veribus  piene  —  ab  urbe  discedens  in  pomeriis  castrametatus 
est.  Dedit  itaque  soldanus  obsides,  dedit  et  forum  victualium 
et  equorum.  Sed  (quoniam)  equos  pernimium  caros  vendere 
sattagebant,  equum  prò  centum  marcbis  videlicet  offerentes, 
a  Theotonicis  econtra  dolum  dolo  compensantibus  prò  marcha 
fertonem  recipiebant.  Quod  audiens  soldanus  misit  ad  impe¬ 
ratorem  conquerens,  quod  sui  pretio  deciperentur.  Cui  respondit 
imperator  quod,  si  bonum  forum  darent,  bonam  marcham 
acciperent.  Constituti  sunt  igitur  bine  inde  iustitiarii  taxatores. 
Ad  hec  procedens  Christianus  exercitus  a  quibusdam  agrestibus 
Turchomannis,  qui  non  sunt  de  potestate  soldani,  molestias 
multas  pertulit,  quousque  ad  Laurendam  civitatem,  que  dividit 
Armeniam  a  Lychaonia,  et  ad  Armenie  montana  pervenit;  ubi 
noctis  conticinio  auditus  (est)  ex  improviso  armorum  strepitus 
et  tumultus;  qui  cum  nullus  fuisset  in  re,  coniecturatum  est 
vicini  augurium  infortunii.  In  montibus  autem  Armenie  Grecos 
et  Armenos  invenit  forum  alacriter  exhibentes.  Cum  ad  aures 
Saladini  hee  victorie  pervenissent,  expavit.  Et  die  sancto 
Pentecostes  Saladinus,  cum  tanta  suorum  multitudine  montes 
et  colles  et  planiciem  operiente,  quanta  nusquam  creditur 
apparuisse,  Cbristianos  potenter  invasit,  sperans  omnia  tentoria 
usurpare  et  Christianos  miseros  captivare.  Sed  evanuit  cogi- 

tatio  eius,  quia  Christiani  viriliter  resistentes  ei  lesionem  per 
balistas  non  modicam  intulerunt.  Cedens  itaque  Saladinus 
magnani  sui  exercitus  partem  ad  resistendum  imperatori  trans- 
misit.  Sed  heu  !  paucis  diebus  elapsis  et  mors  imperatori 
innotuit,  et  rumor  superveniens  de  morte  Siculi  regis  exercitum 
Christianum  plurimum  conturbavit.  De  inontibus  imperator 
descendens  Salepby  flumen  reperit,  per  cuius  ripam  duobus 
diebus  progressus,  tercia  luce  pausavit  in  locis  amenis.  Et  cum 
esset  estus  magnus  valde,  imperator  descendit  in  flumen  cum 
duobus  militibus  se  cupiens  balneare.  Cumque  natare  cepisset, 
impingens  in  scopulum  natandi  vires  amisit.  A  militibus  igitur 
apprehensus  ad  ripam  semivivus  ducitur.  Et  accepta  penitentia 
et  corpore  Domini,  eo  die  mortuus  est,  die  sabati,  Vili  mensis 
Iulii.  Pro  dolor!  humidum  suffocat  elementum,  quem  ignea 
bella  vincere  nequiverunt.  Invictus  duritia  ferri,  fluidi  mollicie 
vincitur  elementi.  Adimpleta  est  eo  die  prophetia  in  turri  circa 
flumen  constructa  Chaldaicis  litteris  exarata,  scilicet:  Melior 
hominibus  et  polcntior  omnibus  in  aquis  Salephìcis  suffocabitur . 
Propter  quam  Manuel  imperator  Constantinopolitanus  inde 
transiturus  fecit  inibi  pontem  edificari.  Portantes  igitur  eum 
ad  civitatem  Salephym  aromatibus  condierunt;  et  duce  super 
exercitu  domino  constituto,  pervenerunt  Tharsum  Cilicie  civi¬ 
tatem,  ubi  et  imperatoris  carnem  condiderunt.  Deinde  Levoni 
de  Montanis  obviantes  ab  eo  magnifice  recepti  et  cum  triumpho 
magno  ad  civitatem  Mamistiam  sunt  deducti,  ubi  fluvius  de- 
fluit,  qui  Geon  ab  incolis  appellatur.  Cuius  fons  aut  potius  scatu- 
rigo  in  quadragesima  dumtaxat  tanta  per  singulos  annos  repletur 
piscium  multitudine,  quod  ea  die  religiosi  sufiìcienter  reficiantur 
Armeni,  pisces  ulterius  in  quadragesima  non  comessuri.  Ubi 
cum  dux  infirmaretur,  visitavit  eum  catolicus  Arminiensis.  Quo 
proinde  Antiochiam  navigio  perveniente,  Christianus  exercitus 
per  Portellam,  ubi  Darius  dicitur  esse  sepultus  et  thesaurus 
Alexandri  absconsus,  deinde  per  quandam  porte  stricturam 
pervenit  ad  castrum  quod  Guasconum  ab  incolis  nominatur. 
Quod  cum  a  Saladino  detineretur,  Christianus  exercitus  a 
sagittariis  impeditus  est.  Demum  patriarcha  et  princeps  et 

populus  Antiochenus  ducem  et  exercitum  curii  triumpho  Antio- 
chiam  deduxerunt,  et  cameni  imperatoris  honorifìce  sepelierunt. 
Ubi  de  consilio  priijcipis  et  patriarcbe  raoram  fecit,  quousque 
marchionem  de  Monte-ferrato  ad  se  vocaret,  qui  tunc  in  Aclio- 
nensi  erat  obsidione.  Qua  vocatione  audita  marchio,  baronum 
communicato  consilio,  Antiochiam  festinus  adivit.  In  cuius 
absentia  cum  pedites  exercitus  Achonensis  a  nullo  refrenaren- 
tur,  in  festo  sancti  Iacobi  vagantium  plusquam  octo  (milia) 
Saracenorum  impetu  occiduntur.  Marchio  vero,  transiens  per 
Tyrum,  comiteni  Henricum  de  Campania  tunc  applicantem 
maximo  suscepit  honore.  Qui  ad  exercitum  veniens  dux  est 
ab  omnibus  approbatus.  Transiensque  marchio  per  Tripolim 
viduas  et  orphanos  et  nobiles  auro  et  argento  sustentavit 
egenos.  Deinde  applicuit  ad  portum  Sancti  Symeonis,  qui 
quoque  Soldinus  ab  incolis  appellatur.  luxta  quem  est  mon¬ 
tana  Nigra,  quam  multitudo  inhabitat  heremitarum  diversis 
linguis  et  moribus  Deum  laudantium.  Unde  (a)  patriarcha, 
principe  et  duce  magno  cum  triumpho  receptus.  ad  civita- 
tem  usque  deductus,  ingressus  est.  Cui  se  et  exercitum  dux 
omnino  commisit,  ei  ut  paternis  asseverans  se  obedire  velie 
preceptis.  Audiens  Saladinus  hec  misit  exercitum  sub  Tachaha- 
dino  fratre  et  Mirahalmo  filio  militantem,  ut  districtum  oc- 
cuparet  Byriti.  Quod  dux  et  marchio  percipientes,  cum  ab 
Antiochia  usque  Tripolim  pervenissent,  a  Saracenis  Laudocras 
et  aliis  multipliciter  infestati,  a  Tripoli  Tyrum  navigio  perve- 
nerunt,  ubi  ossa  imperatoris  arche  tumulo  commendarunt.  Et 
in  Septembrio  mense  in  campo  Achonis  Theotonici  castrame- 
tati  sunt.  Tuncque  archiepiscopus  Cantuariensis  applicuit. 
Deinde  Christiani  castra  exeuntes  dimicare  disposuerunt  et 
Saladinuni  more  Lombardorum  vexillum  in  carrocia  deducen- 
tem  usque  Saphoream  et  Recortanam,  ubi  Achonis  fluvius 
oritur,  insecuti  sunt,  cum  de  loco  ad  eorum  insecutionem 
castra  mutaverit;  postmodum  ad  campimi  illesi  reversi  sunt. 
Adveniente  Novembrio  mense  valida  fames  Christianos  invasit, 
ut  carnes  equinas  carissimis  emptas  commerciis  (comedere) 
artarentur.  Sicque  per  totam  yemem  fame,  frigore,  gladio 

macerantur.  Tuncque  Ysabella  condam  regis  Aymerici  filia, 
regni  hereditatem,  sorore  defuncta,  iure  successorio  petens,  a 
Sighifredo  Turonensi,  cui  nupsit,  episcoporum  sententia  sepa¬ 
rata  est.  Quam  barones  marchioni  matrimonio  copuiantes,  eum 
in  regem  et  dominum  elegerunt.  Hic  igitur,  ut  largus  et  ma- 
gnanimus,  et  galeas  in  mari  tenuit  et  exercitum  frumento  et 
ordeo  refocillavit.  Adveniente  quadragesima  navibus  cum  com- 
merciis  applicantibus  modius  (frumenti?)  una  die  a  centum 
bisanciis  ad  octo  descendit  et  in  contiguo  declinavit  usque 
ad  annum. 

Anno  Domini  MCXCI  Phylippus  comjs  Flandrie  et  postea 
rex  Francorum  dux  Burgundie,  Comes  de  Nivers  et  Comes  de 
Baro  venerunt.  Rex  igitur  ante  turrim  Maledictam  castra  re¬ 
galia  fìxit  et  palacium  lapideum  fabricavit,  et  Malivicinum 
rationabiliter  appellatum,  ut  Maledicta  turris  mala  vicinitate 
palatii  lapidum  ictibus  verum  sui  nominis  sortiretur  effectum. 
Mangana  erigi  (fecit)  gattos  et  cletas  apparari  et  propter  ignem 
agrestem  laminis  plumbeis  operiri.  Comite  vero  Frandiarum 
in  brevi  defuncto  rex,  a  Frandensibus  fidel i tate  recepta,  turri 
Maledicte  frequentili»  manganis  maledixit  et  civitatem  Acriam 
acrius  impugnavit.  Nani  instrumentis  eius  conbustis  omnibus, 
ad  iussum  regis  vehementer  irati  peregrini  scalis  appositis 
ascendunt  muros.  Sed  ab  angustia  caloris  et  fumi  denique 
depelluntur.  Albericus  autem  marescalcus  regalis  intra  menia 
urbana  descendens  sìcut  leo  rugiens  seviebat.  Et  cum  bipenni, 
que  et  acia  nominatur,  plurimos  unus  occidens  et  plures 
fodiens  occisus  est.  Cuius  capud  a  Saracenis  ad  collegas 
mangano  prò  saxo  trahicitur.  Muro  perforato  duo  Saraceni 
civitatem  egressi  postularunt  in  Christi  nomine  baptizari,  Qui 
renati  fideles  in  operibus  inventi  sunt.  Mangana  marchione 
preside  reparantur;  qui  regi  tradidit  Tyrum,  observans  quod 
promiserat,  se  scilicet  coronato  primitus  venienti  de  ultra  mare 
omnifarie  redditurum.  Rex  autem  suis  hominibus  communivit. 
Interea  Ricardus  rex  Anglorum  sibi  Cyprum  insulam  subiu- 
gavit,  Ysachium,  qui  se  imperatorem  nominabat,  capiens  et 
inmensas  divitias  et  victualia  et  ammalia  deducens.  Qui  a 

Cypro  pelago  sulcans  navem  Saracenorum  a  Beritho  profici- 
scentem  et  Achoneni  properantem  invenit.  In  qua  erant  septen- 
ginti  viri  ad  bella  fortissimi  cum  sufficientia  stipendiorum  et 
omni  genere  armorum  et  igne  agresti  et  serpenti  bus  et  coco- 
drillis  interemtioni  nequiter  deputatis.  Hanc  igitur  cum  XXIIII 
galeis,  cum  quibus  in  retroguardia  suarum  navium  accedebat, 
impugnavit  ter  et  quater  cum  magno  detrimento  suorum.  Post 
hec  regis  improperiis  et  blandimentis,  minis  et  premiis  pro- 
missis  armantur  et  navem  impugnando  perforant  et  submergunt, 
duobus  e  naufragio  tantum  superstitibus  reservatis;  quorum 
unum,  cum  venisset  in  campum,  ad  Saladinum,  alterum  misit 
in  urbem.  Ad  hec  rex  Francorum,  licet  rege  Anglie  dissen¬ 
tente,  pugnam  indixit.  Pugnatur,  et  muri  securi  inciduntur, 
Saracenis  Saladino  ambasciantibus,  ut  in  eorum  studeat 
acellerare  succursum.  Adveniente  nocte  marchioni  custodia  de¬ 
lega  tur;  a  quo  Mostubus  consensu  regis  Francie  de  colloquio 
dato,  securitatem  accepit.  Adveniente  die  coram  regibus 
aliisque  baronibus  colloquium  celebratur.  In  quo  Mostubus 
civitatem  reddere  cum  omnibus  rebus,  dummodo  persone  abire 
permitterentur  illese,  promisit.  Christiani  vero  sanctam  crucem, 
captivos  omnes  et  regnum  repetunt  universum.  Mostubus  Sala¬ 
dinum  asserit  consulendum.  Obsidibus  erga  datis  consulitur. 
Qui  promisit  crucem  reddere  pariter  et  Achonem,  mille  quingen- 
tos  Christianos  et  centum  milites  et  ducenta  milia  biqantiorum. 
Dum  hec  agerentur,  rex  Anglie  murum  agreditur;  per  dedi- 
ctionem  civitas  obtinetur  quarto  Ydus  Iulii,  anno  Domini 
MCXCI.  Positisque  a  regibus  in  portis  custodibus,  solis  Fran- 
cigenis  et  Anglicis  patebat  ingressus,  ceteris  sive  de  Romano 
imperio  sive  aliunde,  licet  per  biennium  laborassent,  obpro- 
briose  reiectis.  Nam  intrare  volentes,  colaphys  et  verberibus 
cedebantur.  Sed  et  tredecim  ex  Polinis  pede  truncati  sunt. 
Cum  igitur  prope  quingenta  milia  hominum  preter  mulieres 
et  parvulos  et  armorum  multitudinem,  que  vix  numerari  po- 
terant,  et  ampullas  ignis  agrestis  V  et  galeas  cum  salandris  et 
galeonibus  LXX  et  ceteras  divitias,  quarum  non  est  numerus, 
reges  in  suis  manibus  habuissent,  inter  se  tantum  omnia  divi- 

serunt.  Iudicet  Ecclesia  et  secutura  posteritas,  si,  que  sanguine 
ceterorum  et  yemalibus  fuerant  parta  laboribus,  decuerit  culmen 
regalis  honoris  ad  suas  manus  omnino  devolvere,  quas  non 
erubescebant  vix  tribus  mensibus  insudasse.  Non  enim  sibi 
victoriam,  sed  Domino  ascribere  debuerunt.  Sed  et  cum  sibi 
ascribere  presumpsissent,  reminisci  debuerant  aliorum,  quorum 
ossa  campus  sanctus  incinerat,  vel  presens  vita  libera  tolerabat. 
Nani  archiepiscopus  Ravennas,  langravius  Toringie,  Fridericus 
dux  Suevorum  et  multi  de  imperio  comites  et  barones  in  Do¬ 
mino  mortui  fuerunt,  sed  et  universitatis  defunctorum  numerus, 
peste,  fame,  gladio  pereumium,  est  incertus;  haud  tantum 
dubium  est  quod  in  obsidione  ferme  preter  principes  ducenta 
milia  de  hoc  seculo  migraverunt.  Ad  hec  rex  Francie  cona- 
batur  marchionem  in  regem  promovere,  rex  Anglie  Guidonem 
restituere.  Demum  interposita  pactione  Tyrus,  Sydon  et  Baruth 
marchioni  cum  medietate  Ascalonis  et  loppe  iure  successorio 
provenerunt,  preterea  medietas  Achonis  et  totius  regni  acqui¬ 
siti  et  acquirendi  ;  alia  Guidonis.  Sic  tamen,  quod  neuter  in 
vita  alteri us  dyademate  uteretur.  Post  hec  rex  Francie,  asol¬ 
dati  prò  se  quingentis  militibus,  et  armis,  que  sibi  obvene- 
rant,  Tempio  et  Hospitali  et  marchioni  distributis,  repatriavit 
cum  obprobrio  tam  inmenso,  ubique  sibi  in  faciem  acclamato: 
c  Vali,  qui  fugis  et  terram  Domini  derelinquis!  Rex  autem 
Anglie,  cum  pecunia  promissa  non  solveretur,  captivos  omnes 
contra  fas  et  licitum  interfecit  —  qui  debuerant  potius  servari 
et  in  servitutem  redigi  —  preter  Monostobium  et  Caracosam  et 
quosdam  alios  milites,  quos  prò  pecunia  relaxavit.  Verumta- 
men  Saladinus  Christianis  captivis  malum  prò  malo  non  red- 
didit.  Rex  Anglie  exinde  terra  marique  recuperat  Caypham  et 
Cesaream.  Et  cum  accesisset  Azotum,  Iacobus  de  Avena  occi- 
ditur.  Deinde  Ioppem  proficiscentes,  in  Rama,  Lydda,  Turone- 
militum  et  Bethenubilo  yematiles,  Ascalonem  accedunt.  Et 
videntes  muros  diruptos  fleverunt  super  illam,  inuros  et  turres 
in  brevi  reedifìcantes.  Interim  inter  regem  Anglie  et  ducem 
Burgundie  ceterosque  barones  Francie  discordia  vehemens  orta 
est,  eo  quod  vilipendi!  eos.  Redeunt  ergo  Tyruxn,  progredientes 

ad  marchionem,  et  curri  eis  quingenti  electi  milites,  cum  quibus 
Saracenorum  casalia  cursitando  plurimum  proficiebat. 

Eodem  anno,  videlicet  anno  Domini  MCXCI,  Henricus 
Friderici  primi  filius  regnavit  apud  Romanos  annis  Vili.  Hunc 
Celestinus  papa,  qui  Clementi  successerat,  unxit  et  impe¬ 
riali  dyademate  coronavit.  Et  tunc  imperator  apostolico  dedit 
Tusculanum,  et  apostolicus  Romanis.  Romani  vero  civitatem 
destruxerunt  et  arcem,  Tusculanos  excecantes  et  alias  defor- 
miter  mutilantes.  Indeque  imperator  cum  Augusta  nomine 
Constantia,  filia  condam  Rogerii  Siculi  regis  et  sorore  Guil- 
lielmi  regis,  in  Apuliam  descendit,  ut  regnum,  quod  sibi  iure 
successorio,  fratre  defuncto,  debebatur,  obtineret.  Sed  Tan- 
credus  iam  substitutus  apud  Panormum  fuerat  coronatus.  Cum 
itaque  Salernum  adierit  imperatrix,  eam  Salernitani  cives  ne- 
quiter  capientes  Messanam  ad  Tancredum  regem  miserunt; 
qui  eam  invPanormitano  palatio  honestate  augusta  dignissima 
conservavit.  Imperator  vero  Neapolirn  cum  obsederit.  pene 
suis  omnibus  pestilenti  morte  peremptis,  spe  sua  propositove 
cassatusest.  Eodem  anno  fuit  infortunium,  quod  malamortha 
a  Cremonensibus  appellatur,  eo  quod  apud  Civitatem  Per- 
gamensium  castrimi  contra  Brixienses  cum  Pergamensibus  con¬ 
gregati,  divino  iuditio  in  se  ruentes  aut  in  flumine  Olei  pre- 
cipitantes,  multi  quidem  capti,  multique  mortili  sunt.  Sed 
captos  rediens  de  Apulia  imperator  e  carcere  liberavit,  et 
eisdem  Cremonensibus  Cremam  concessit  et  privilegio  con- 
firmavit.  Ad  hec  in  Alamanniam  rediit.  Cui  Tancredus  Au- 
gustam  remisit. 

In  millesimo  CXCII  et  tempore  imperatori  Henrici  tante 
pluvie  cum  tonitruis  et  fulminibus  et  tempestatibus  facte  sunt, 
quantas  nulla  memorat  hominum  antiquitas.  La|iides  vero,  ad 
quantitatem  ovorum  quadranguli  cum  pluvia  de  celo  cadentes, 
arbores  et  vineas  et  segetes  destruxerunt  et  multos  homines 
occiderunt.  Corvi  quoque  et  quam  plures  aves  per  aerea  in 
hac  tempestate  volantes  visi  sunt  carbones  vivos  in  rostro 
portare  et  domos  incendere.  Circa  Romanam  Ecclesiam  semper 
tyrannidem  Henricus  exercuit.  Et  ideo  eo  mortuo  Innocentius 

tercius,  ne  frater  eius  Phylippus  promoveretur,  se  opposuit 
et  Octoni  (ìlio  ducis  Saxonie  adhesit,  et  eum  Aquisgrani  in 
regem  Alamannie  coronari  fecit. 

De  captione  urbis  Constantinopolitane. 

Eo  tempore,  dum  plures  barones  Francie  prò  liberatione 
Terre  Sancte  ultra  mare  pergerent,  Constantinopolim  ceperunt. 

Quod,  procurante  rege  Anglie,  marchio  Montis-ferrati  ab  Asaxinis  occi- 

ditur.  • 

Anno  Domini  MCXCII  rex  Anglie,  apud  Ascalonem  de 
reditu  suo  et  regimine  terre  sollicitus,  ab  universo  quesivit 
exercitu,  cui  terram  committeret  conquisitam  securius  et  con- 
quirendam.  Post  vota  diversa  —  quidam  namque  Guidonem 
inunctum,  quidam  marchionem  invictum,  quidam  comitem 
Campanie  preferebant  —  marchio  rex  eligitur  et  in  facie  exer- 
citus  approbatur.  Igitur  a  rege  citatur,  ut  properet  regales 
infulas  accepturus  et  sceptra.  Quarto  Kal.  Maii  littere  presen- 
tantur.  Eodem  die  ab  Asaxinis  occiditur  clamantibus:  *  Non 
eris  marchio,  non  eris  rex!  J  quorum  unus  conbustus  est.  Alius, 
cura  decoriaretur,  confessus  est  se  a  Sene  domino  suo  trans- 
missum  hoc  fecisse  imperio  regis  Anglie.  Tertia  die  corniti 
Henrico  illue  venienti  uxor  gravida  copulatur  invita.  Redit 
festinus  Achon,  civitatem  obtinuit  et  ingressum  Guidoni  prohi- 
buit.  Itaque  rex  Guidoni  Cypricum  tradidit  regnum,  viginti 
bi(jantiorum  milibus  emptum. 

De  Saladino  qui  obsedit  Ioppem. 

Post  hec  loppèm  obsidet  Saladinus;  in  qua  patriarcha  Ro- 
dulfus  electus  treuguas  obtinuit  a  Saladino  quod,  si  usque 
ad  biduum  non  haberet  succursum,  redderet  municipium.  Et 
cum  alium  non  haberet,  seipsum  prò  ovibus  obsidem  dedit. 
Duobus  diebus  transactis  rex  navigio  cum  Pisanis  applicuit  et 

Saracenos  castrum  expugnantes  viril iter  exterminavit.  Cui 
equus  a  castellano  paratur.  Hunc  solum  militem  pedites  com- 
mitantur,  et  extra  civitatem  in  Turchorum  faciem  castrame- 
tantur.  Stupent  Turchi  unius  militis  incursione  fugati.  Adducti 
Christiani  tentoria  figunt.  Timuerunt  plurimum  Turchi,  ne  rex 
tam  ferus  invadere  velit  Egyptum.  Quid  igitur?  Utroque  exer- 
citu  fugato,  ad  triennium  treugue  prò  desideriis  componuntur, 
Ascalone  destruenda  et  a  parte  neutra  possidenda.  Sed  in  hoc 
rex  peccavit,  quia  patriarcham  obsidem  compeditum  non  libe- 
ravit.  Adeunt  igitur  Christiani  sepulcrum  et  inveniunt  ibi 
Ethyopem  nudum  in  Christianorum  ignominiam  oblationum 
libamina  colligentem. 


Quod  rex  Anglie,  qui  marchionem  interfici  fecerat,  in  quadam  coquina 

fuit  deprehensus  et  captus,  dum  in  habitu  scutiferi  assaret  gallinas. 

Rex  autem  sub  manu  perfidi  constitutum  sepulcrum  acce¬ 
dere  noluit  adoratum,  sed  festinavit  ad  reditum.  Cumque  de 
morte  marchionis  suspectus  haberetur,  sub  habitu  ministri 
Templariorum  et  Hospitalariorum  usque  in  Austriam,  suis 
aliunde  remissis,  pervenit  incolumis.  Ubi  dum  gallinas  assaret, 
deprehenditur,  capitur  et  duci  Austrie  presentatur.  Audiens 
igitur  imperator  regem  Anglie  servili  habitu  redeuntem  a  duce 
Austrie  captum,  eum  detinuit  in  custodia,  eo  quod  contra  eum 
presumpsisse  quedain  in  regno  Sicilie  videretur  et  necem  Con¬ 
radi  marchionis  credebatur  nequiter  machinatus.  Denique  ipsum 
pactione  sibi  placita  relaxavit. 

Anno  Domini  MCXCIIII  imperator  Henricus  in  Ytaliam 
rediit  et  ad  inferiora  descendens  Apuliam  et  Calabriam  et  Si¬ 
ciliani  subiugavit,  et  omnia  potenter  obtinens,  bona  terre  in 
Alamanniam  thesaurosque  regni  portavit;  reginam  et  filiutn 
eius,  qui  patri  successerat,  et  quos  voluit  captivavit.  O  quam 
digna  retributio  Dei,  que  nullum  malum  preterit  impunitum! 
Primates  qui  sederant  in  insidiis  eum  diviiibus  in  occultis,  men- 
sura  qua  mensi  fuerant  metiuntur  et  iuditio  quo  iudicaverant 
iudicatitur.  Phylippus  autem  frater  imperatoris  filiam  Ysachii 

imperatoris  Constantinopolitani,  que  Rogerio  Tancredi  filio 
nupserat  primogenito,  viduam  viro  defuncto  in  Panormitano 
invenit  palatio  et  inventam  sibi  coniugio  copulavit  legitimo. 
Sed  eumdern  Ysachium  imperatorem  Alexius  frater  excecans 
et  Alexium  filium  eiusdem  incarcerans,  imperium  usurpavit. 

Anno  Domini  MCXCVII  rursus  imperator  in  Ytaliam  re- 
diens,  in  Sicilia  mortuus  est  et  sepultus. 

De  abbate  Ioachym,  qui  futura  predixit. 

His  temporibus  quidam  extitit  Ioachyrrt  Apulus  abbas,  qui 
spiritum  habuit  prophetandi,  et  prophetavit  de  morte  impe¬ 
ratoris  Henrici  et  futura  desolatione  Siculi  regni  et  de  defectu 
Romani  imperii.  Quod  manifestissime  declaratum  est.  Nam 
regnum  Sicilie  multipliciter  est  perturbatum  et  imperium  propter 
scisma  divisum. 

De  morte  imperatoris  Henrici  sexti  et  de  subrogatione  Octonis  quarti. 

Anno  Domini  MCXCVIII  obiit  imperator  Henricus,  filius 
conda m  Friderici  primi  imperatoris,  in  festi vitate  sancti  Mi- 
chaelis  in  regno  Sicilie.  Et  facta  est  in  regno  de  imperatoris 
electione  sedicio.  Nam  imperator  Henricus  pupillum  de  Augu¬ 
sta  relinquens  a  princibus  obtinuerat,  quod  pupillum  elige- 
rent.  Etiamve  pupillo  quidam  fecere  fidelitatem.  Inter  Phy- 
lippum  quoque  Friderici  filium,  Henrici  fratrem  patruumque 
pupilli,  necnon  et  OCtonem  ducis  condam  Henrici  Saxonie 
filium  ad  imperium  aspirantes,  in  Theotonica  regione  certatur; 
nam  et  uterque  a  princibus  electus  est.  His  temporibus  Inno- 
centius  papa  creatur,  qui,  ut  pupillo  esset  adiutor  et  Ecclesie 
iura  defenderet,  adversus  quendam  Marcoaldutn,  qui  se  quoque 
pupilli  iura  tueri,  nescio  quo  spiritu,  fatebatur,  utroque  gladio 
diinicans  eum  viribus  debilitavit.  Apulia,  Calabria  et  Sicilia 
vario  voto  vacillarunt.  In  Alamannia  quoque  varietas  fuit  vo- 
torum,  sed  concertantium  nec  equa  iustitia  nec  equa  potestas. 

De  papa  Innocentio  III  et  de  multis  commendationibus  eius. 

Iste  supradictus  Innocentius  papa  tercius  fuit  vir  probus 
et  fortis,  dicens  se  habere  utrumque  gladium,  scilicet  spiri- 
tualem  et  temporalem;  et  defendit  Fridericum  puerum,  regem 
Apulie  et  Sicilie.  Et  primo  consecravit  Octonem  et  eum  postea 
deposuit  propter  eius  malitiam  et  superbiam,  et  Fridericum 
pupillum  imperatorem  fecit,  quem  filium  nominavit  Ecclesie. 
Et  Grecos  subiugavit  cani  Constantinopolitana  Ecclesia.  Et 
hereses  et  hereticos  destruxit  ciim  H.  abbate  Cistercense  et 
hominibus  cruce  signatis,  adiutorio  regis  Francie  et  comitis 
Montis-fortis.  Sane  iste  Innocentius  fuit  iuris  professor  et  totum 
ius,  tam  canonicum  quam  civile,  sub  compendio  emendavit 
in  voluminibus  tertiarum  et  quartarum  Decretalium.  Iste  exci- 
tavit  omnes  Christianos  ad  servitium  Terre  Sancte.  Iste  fuit 
potens  in  opere  et  sermone  in  tantum  (quod),  si  viveret  magis 
per  decennium,  totum  mundum  subiugasset,  et  tota  mundi 
natio  fieret  una  fìdes.  Sub  isto  autem  itnperator  et  Grecorum 
et  Romanorum  amici  facti  sunt  propter  unum  caput,  scilicet 
Romanum  pontificem,  cui  serviunt  in  fide  catholica.  Nani  Ro- 
manus  pontifex  habet  utrumque  gladium,  quia  tenet  locum  Dei 
viventis,  a  quo  utraque  potestas  data  est. 


De  Ordinibus  fratrum  Minorum  et  Predicatorum  et  de  multis  figuris,  in 

quibus  prefigurati  fuerunt. 

His  temporibus  duo  Ordines  orti  sunt,  scilicet  fratrum  Mi¬ 
norum  et  fratrum  Predicatorum.  De  quibus  abbas  Ioachym 
sub  multis  figuris  predixerat,  que  tam  in  veteri  Testamento 
quam  in  novo  evidentissime  continentur,  ut  in  corvo  et  co- 
lumba,  quia  et  ille  totus  niger,  et  illa  tota  varia.  In  duobus 
angelis  vespere  missis  Sodomam  subvertendam,  in  Esau  et 
Iacob,  in  Ioseph  et  Beniamin;  in  Manasse  et  Effraym,  in  Moyse 
et  Aaron,  in  Caleph  et  Iosue,  in  duobus  exploratoribus  Iericho 
missis  a  Iosue,  in  Helya  et  Helyseo;  in  Iohanne  Baptista  et 
homine  Christo  Iesu,  in  duobus  euntibus  in  Emaus,  in  Petro 

et  Iohanne  euntibus  ad  monumentum,  de  quibus  dicitur  quod 
currebant  duo  simul.  Item  in  eisdem  ascendentibus  in  templum 
ad  horam  orationis  nonam,  quorum  unus  dixit:  Argentum  et 
aurum  non  est  michi,  quod  verbum  multum  notat  abbas  Ioachym, 
quare  scilicet  Petrus  posuit  dativum  in  singulari  et  non  in 
plurali,  cum  similiter  Iohannes  nec  argentum  haberet  nec  au¬ 
rum,  quia  ex  illis  erat,  quibus  Dominus  dixerat  Mat.  X:  Notile 
possidere  aurum  neque  argentum.  Hec  questio  duobus  modis 
solvitur.  Primo,  secundum  Epyphanium  sic:  quia  Iohannes  ex 
precepto  Christi,  sepulto  Zebedeo  patre  suo,  emit  domum  illam, 
in  qua  Christus  celebravit  Pascila  cum  discipulis  suis.  In  qua 
post  resurrectionem  suam  et  discipulis  suis  apparuit  et  Tomam 
credere  fecit.  In  ea  edam  clausi  morabantur  discipuli  propter 
metum  Iudeorum.  In  ea  electus  est  Mathyas,  ut  esset  de  duo- 
decim.  In  ea  missus  est  Spiritus  Sanctus.  In  ea  comedit  Christus 
cum  discipulis  in  die  Ascensionis.  Hec  domus  erat  in  eminen- 
tiori  parte  Ierusalem.  Cuius  medietatem  custodiebat  ille,  de 
quo  Dominus  dixit:  Ite  ad  quendam  et  dicite  ei:  Ubi  est  diver- 
sorium,  ubi  Pascha  cum  discipulis  meis  matiducem ?  Porro  aliatn 
partem  domus  locaverat  Cayphe,  propter  quam  causam  dici¬ 
tur  quod  discipulus  ille  erat  notus  pontifici.  Et  ubi  commu- 
niter  dicitur  de  matre  Domini,  quod  ex  illa  bora  accepit  eam 
discipulus  in  suam,  Epyphanius  neutraliter  ponit  c  in  sua  ’,  hoc 
est  in  sancta  Syon.  Abbas  vero  Ioachym  figuratum  in  Petro 
consideravit,  quia  Ordo  Predicatorum,  qui  prefigurabatur  in 
Petro,  omnia  vult  sibi  ascribere;  et  ideo  non  dixit  Petrus  '  ar¬ 
gentum  et  aurum  non  est  nobis  \  sed  non  est  michi ,  vel  quia 
magis  expropriatus,  vel  quia  prefigurabat  Ordinem  illuni,  qui 
omnia  que  ad  laudem  pertinent  vult  sibi  ascribere,  vel  tertio 
modo,  quia  Petrus  tamquam  princeps  Apostolorum  iam  ute- 
batur  auctoritate  pontificali,  et  ideo  semper  erat  qui  prius 
loquebatur,  iuxta  i  11  ad  Eccli.  32,  Loquere,  maior  natu:  decet 
enim  te.  Illud  edam  multum  notavit  abbas  Ioachym,  ubi  lo- 
quitur  de  Esau  et  Iacob,  quod  Ordo,  qui  prefiguratus  fuit 
in  Esau,  ibit  ad  filias  Eth,  id  est  ad  scientias  seculares,  ut 
Aristotilis  et  aliorum  philosophorum.  Hic  est  Ordo  fratrum 

Predicatorum,  prefigurati^  in  corvo,  non  quantum  ad  peccati 
nigredinem,  sed  quantum  ad  abitum.  Jacob  autem,  vir  simplex, 
habitabat  in  tabernaculis .  Hic  fuit  Ordo  fratrum  Minorum,  qui 
in  principio  sue  apparitionis  in  mundo  dedit  se  orationi  et 
devotioni  contemplationis.  Illud  etiam  non  vacat  a  misterio, 
quod  dicitur  Io.  XX:  Currebant  duo  simili,  id  est:  eodem  tem¬ 
pore  et  sub  eodem  papa  Innocentio  III  inchoatus  est  Ordo 
uterque.  Nam  anno  pontificatus  Innocentii  tertii  decimo,  cur- 
rente  MCCVII  inchoavit  beatus  Franciscus  Ordinem  fratrum 
Minorum.  Et  quod  dicitur,  quod  ille  alius  discipulus  precu- 
currit  citius  Petro  et  venit  prius  ad  monumentum,  non  tamen 
introivit ,  hoc  est  dicere,  quia  Ordo  Minorum  prius  apparuit 
mundo  millesimo  supraposito.  Beatus  autem  Dominicus  Ordi¬ 
nem  fratrum  Predicatorum  inchoavit  anno  MCCXVI,  sub  Ho- 
norio  papa  III,  primo  anno  pontificatus  ipsius,  et  vixit  in  eo 
V  annis  et  dimidio.  Dilata  est  autem  canoni^atio  ipsius  XII 
annis.  Bononie,  ubi  est  corpus,  venerationi  habetur.  Beatus 
vero  Franciscus  vixit  in  Ordine  suo  XX  annis  completis  et 
Assisi!,  ubi  est  corpus,  venerationi  habetur.  Obi it  anno 
MCCXXVI  quarto  Nonas  Octobris,  die  sabbati  sero  et  se- 
pultus  fuit  die  dominico.  Canonizatio  vero  beati  Francisci 
facta  fuit  a  papa  Gregorio  nono  anno  Domini  MCCXXVIII 
XVII  Kal.  Augusti.  Translatio  eius  MCCXXX,  Vili  Kal.  Iunii. 
Itein  beatus  Dominicus  obiit  MCCXXI,  sub  Honorio  papa 
tertio,  octavo  Ydus  Augusti.  Item  de  duobus  Ordinibus,  sci- 
licet  Minorum  et  Predicatorum,  dicit  abbas  Ioachym  quod 
adhuc  prefigurati  fuerunt  in  Barnaba  et  Paulo  et  in  duobus 
testibus  Apocalipsis  XI.  Et  multa  talia  dicit.  Auctoritatem 
etiam  Iere.  XVI  exponit  de  duobus  Ordinibus,  scilicet:  Ecce 
ego  mittam  piscalores  multos,  dicit  Dominus,  et  piscabuntur  eos. 
Et  post  hec  mittam  eis  multos  venaiores ,  et  venabuntur  eos  de 
orniti  monte  et  de  omni  colle  et  de  cavernis  pctrarum,  quia  o  cu  li 
mei  super  cmnes  vias  eorum.  Auctoritatem  vero  Zacharie  XIII 
non  nisi  de  Ordine  fratrum  Minorum  intelligere  potuit  et  pro- 
pter  precedentia  et  propter  subsequentia,  scilicet:  Et  convertam 
manum  meam  ad  parvulos,  et  erunt  in  omni  terra,  dicit  Domi¬ 
nus  et  cet. 

Porro  Innocentius  tertius  legatosad  Phylippum  regem  Fran¬ 
corum  misit,  ut  terram  Albigensium  invaderet  et  hereticos 
deleret.  Qui  oinnes  capiens  concremari  fecit.  Hic  MCCXV, 
pontificatus  sui  XVIII,  sollemne  concilium  congregavit,  in  quo 
de  toto  mundo  interfuerunt  prelati.  Et  ego  sermonem  suum, 
quem  ibi  fecit,  vidi,  qui  tale  habuit  thema:  Desiderio  deside¬ 
ravi  hoc  Pascila  et  cet.,  et  omnia  que  ibi  ordinata  sunt  legi. 
Inter  que  statuit  papa,  quod  decetero  nulla  religio  mendicans 
consurgeret.  Sed  ista  constitutio  propter  prelatorum  negligen- 
tiam  servata  non  fuit.  Immo  quicumque  vult  imponit  sibi  ca- 
putium  et  mendicat  et  gloriatur  se  religicfnem  novam  fecisse. 
Et  ex  hoc  fit  in  mundo  confusio,  quia  seculares  inde  gravan- 
tur,  et  his  qui  laborant  in  verbo  et  doctrina,  quos  statuit  Domi- 
nus  de  Evangelio  vivere,  helemosine  non  sufficiunt.  Nam  tantum 
relinquunt  in  testamento  rudes  seculares,  qui  non  habent  scien- 
tiam  discernendi,  uni  muliercule  in  heremitorio  commoranti, 
quantum  uni  collegio,  in  quo  sunt  XXX  sacerdotes,  qui  quasi 
cotidie  prò  vivis  et  mortuis  celebrant.  Videat  Dominus  et  quod 
non  bene  fit  mutet  in  melius.  Cetera  que  ibi  ordinata  fuerunt 
non  scribo  propter  tedium  et  propter  prolixitatem  vitandam. 
Denique  Innocentius  MCCIX  Octonem  quartum  in  imperato- 
rem  coronavit  et,  ut  iura  Ecclesie  salvaret,  ab  eo  sacramen- 
tum  exegit.  Qui  statini  ipso  die  contra  iuramentum  venit  necnon 
et  Romi petas  spoliarì  fecit.  Unde  papa  eum  excommunicavit 
et  ab  imperio  deposuit.  Octone  deposito  Fridericus  Henrici 
filius  eligitur  et  ad  honorem  imperii  coronatur.  Leges  oprimas 
prò  libertate  Ecclesie  et  contra  hereticos  edidit.  Hic  super  omnes 
divitiis  et  gloria  abundavit,  sed  eis  in  superbia  abusus  fuit. 
•Nani  tyrannidem  contra  Ecclesiam  exercuit.  Duos  vinculavit 
cardinales,  prelatos  quoque,  quos  Gregorius  nonus  ad  con- 
cilium  convocaverat,  capi  fecit.  Et  ab  ipso  ideo  excommuni- 
catur.  Denique  Gregorio  multis  tribulationibus  presso  et  de¬ 
functo  Innocentius  quartus,  natione  Ianuensis,  concilium  apud 
Lugdunum  convocans  ipsum  imperatorem  deposuit.  Quo  de¬ 
posito  et  defuncto  sedes  imperii  usque  hodie  vacat.  Considera, 
quod  verba  supraposila  de  Friderico  et  papa  Gregorio  et 

Incentio  quarto  per  anticipationem  dieta  sunt  et  quasi  sub 
epylogo. 

Que  secuntur  verba  sunt  Sichardi  episcopi  Cremonensis. 
Eodem  tempore  fuit  quidam  Cremone  vir  simplex,  fidelis  plu- 
rimum  et  devotus,  nomine  Homobonus;  ad  cuius  obitum  et  ad 
cuius  intercessionem  et  merita  Dominus  huic  mundo  multa  de- 
claravit  miracula.  Eapropter  Romam  peregre  proficiscens  eodem 
anno,  scilicet  MCXCIX,  presentiam  summi  pontificis  adii,  et 
ut  in  cathalogo  sanctorum  adnumeraretur  auctoritate  ecclesia¬ 
stica,  per  divinam  misericordiam  feliciter  impetravi. 

Et  eo  anno  iverunt  Bononienses  Cesenam  contra  Marcoal- 
dum.  Et  post  mortem  Henrici  dictus  Philippus,  frater  eius, 
factus  est  rex,  et  stetit  in  discordia  cum  Octone,  et  mortuus 
est  gladio. 

Anno  Domini  MCXCIX  iverunt  Regini  cum  exercitu  suo 
contra  Mediolanenses  et  Placentinos  in  servitio  Parmensium 
et  Cremonensium  apud  Burgum  Sancti  Domnini,  et  fuit  ma¬ 
gnimi  prelium  inter  eos;  et  captum  est  castrum  Puliani. 

Anno  Domini  MCC  Romani  Viterbienses  in  forti  bracino 
subiugaverunt,  personas  et  opes  ad  Urbem  triumphali  gloria 
transferentes. 

Anno  Domini  MCCI  cives  Constantinopolitani,  habentes 
Alexium  tyrannum  exosutn,  quendam  Iohannem  improvide 
coronarunt.  Sed  ab  eisdem  in  palatio  destitutus  est.  Unde  et 
nocte  proxima  ab  Alexii  Guarangnis  occisus  est.  In  quo  con- 
flictu  puer  Ysachii  filius  e  carcere  liberatur.  Eodem  anno, 
octavo  die  exeunte  mense  Septembris,  devicti  et  capti  fuerunt 
et  fugati  Mutinenses  a  Reginis  in  villa  que  vocatur  Formi- 
gina.  Et  fuerunt  fugati  a  Reginis  usque  in  pratum  Tenqonis. 
Et  ceperunt  domnum  Albricum  de  Leudenaria  potestatem  Mu- 
tinensium  et  fere  omnes  Mutinenses. 

Anno  Domini  MCCII,  quo  quasi  iubeleo  fere  tota  Lom¬ 
bardia  treugue  vinculatur  in  lustro.  Merito  dixerim  iubeleo, 
quo  et  in  remissione  peccatorum  maxima  Ierusalem  tendentium 
peregrinorum  accingitur  multitudo.  Inter  quos  fuere  precipui 
Balduinus  comes  Frandensis,  Lodoycus  Comes  Blesensis  nec- 


CRONICA 


31 


non  et  Bonifatius  marchio  Montis-ferrati.  Eodem  anno  fuit 
terremotus  magnus  in  Syria,  quo  civitates  et  oppida  nutave- 
runt.  Etiam  ipsa  Tyrus  fere  corruit  universa.  Etiam  stellarum 
visa  est  in  eadem  provincia  maxima  dimicantium  pugna,  qua- 
rum  septentrionales  de  orientalibus  victoriam  detinebant.  Quod 
non  est  ambiguum  futuri  excidii  presagium  extitisse.  Nam  pre- 
dicti  peregrini  apud  Venetias  congregati,  cum  Venetis  arripien- 
tes  iter,  primo  Zadram,  munfcipium  Dalmatie  munitissimum, 
in  sinu  Adriatico  situm,  Venetis  nimis  infestum,  auctorante 
venerabili  viro  Henrico  Dandalo  duce  et  stolio  Venetorum 
invadunt;  quod  non  diu  obsessum  Veneti  d^struxerunt.  Interea 
filius  imperatoris  Ysachii  predictus  puer  Alexius  de  carcere 
liberatus  Phylippum  cognatum  suum  adiit,  Alamannie  regem, 
supplicans,  ut  sibi  auxilium  impertiret.  Eodem  anno  in  mense 
Iunii  venerunt  Mutinenses  et  Veronenses  cum  carrocio  et  Fe- 
rarienses  cum  carrocio  et  exercitibus  suis  et  obsederunt  ca- 
strum  Herberie  cum  manganiset  prederiis,  nec  fecerunt  aliquod 
malum  dicto  castro.  Eodem  anno,  tempore  domni  Gerardi 
Rolandini  potestatis  Regii,  concessa  fuit  aqua  Situle  communi 
Regino  per  arbitros,  scilicet  per  domnum  Guidonem  Lupum 
marchionem,  civem  et  potestatem  Parme,  et  per  Guarigonem 
de  Michara  et  Aymericum  Dodhomi  potestatem  (Cremone),  ut 
in  registro  communis  Regini  continetur. 

Anno  Domini  MCCIII  tanta  fuit  locustarum  in  Syria  mul- 
titudo,  quod  germinantia  lederent  universa.  Eodem  anno  pre¬ 
dictus  dux  ceterique  barones  adolescentem  unanimiter  assu- 
mentes,  Adriatico  mari  decurso,  ad  Illiricum  pervenerunt. 
Et  primo  Duratium  puero  subiugatur.  Ceterisque  maritimis 
subiugatis  Constantitiopolim  per  Elespontiacum  pervenerunt. 
Interea  in  Venetos  ceterosque  Latinos  Constantinopolim  com- 
morantes  Grecorum  et  Guarangorum  desevit  atrocilas,  eos  im- 
pugnans,  capiens  et  occidens.  Cumque  cives  commoniti  le- 
gitimum  dominum  recipere  et  tyrannum  excludere  recusarent, 
irruentes  Latini  viritim  in  urbem,  catenas  portus  fregerunt, 
naves  submersserunt.  Et  cum  Blacherne  palatium  obsiderent, 
Odighitria,  id  est  beate  Virginis  ycona  ab  Evangelista  Luca 

virgini  conformata,  ad  confusionem  hostium  menibus  super- 
ponitur,  sed  a  Latinis  reverentius  adoratur.  Deinde  Basilo- 
graphya,  id  est  regalis  scriptura  cuiusdam  prophete  Danielis 
Achivi,  qui  de  imperatorum  Constantinopolitanorum  succes- 
sionibus  enigmata  scripsit,  producitur  in  medio.  Ubi  cum  le- 
geretur,  quod  natio  flava  cesarie  ventura  esset  urbis  excidio 
urbemque  gravi  expugnatura  prelio,  tamen  ad  ultimum  —  quod 
in  ipsos  decidati  —  peritura,  hoc  facto  confisi  Achivi  repente 
irruunt  in  Latinos.  Demum,  urbe  terra  marique  viriliter  im¬ 
pugnata  et  ex  magna  parte  combusta,  tyrannus  aufugit.  Ad 
hec  Ysachius  destituitur,  et  Alexius  adolescens  in  mense  Iulio 
in  Ecclesia  sancte  Sophye  magni fice  coronatur.  Postea  cum 
Greci  Latinos  publice  iniuriis  multis  afficerent  et  privatim  oc- 
ciderent,  Latini  arma  sumentes  rursus  urbem  conbusserunt  et 
predam  maximam  exportarunt.  Ad  hec  cum  se  tyrannus  An- 
drinopoli  recepisset,  imperator  iuvenis  eum  collecto  exercitu 
cum  baronibus  effugavit  et  sibi  Traciam  subiugavit.  Sed  cum 
peregrini  magnis  remunerandi  promissis  instarent,  malo  Gre- 
corum  consilio  usus,  beneficiorum  ingratus,  clam  et  palam 
beneficiis  adversatur.  Igitur  inter  eum  et  Latinos  ziganiis  se- 
minatis  Greci,  habentes  eum  exosum,  quendam  Constantinum 
imperatorem  efficiunt,  populus  autem  Alexium  Murquflium  co- 
ronavit.  In  qua  contentione  prepotens  fuit  Alexius  il  le  Mur- 
guflius.  Adolescens  vero  Alexius,  cum  vix  regnasset  sex  men- 
sibus,  suffocatur;  pater  Ysachius  moritur.  Murquflius  tyrannus 
a  peregrinis  de  solutione  pecunie  impetitus  solvere  diffitetur. 
Quocirca  Veneti  pariter  et  peregrini  civitatem  unanimiter  ado- 
riuntur  et  universam  regionen  in  circuitu  depopulantur  et 
Murquflium,  dum  die  quadam  in  nemorosis  lateret  insidiis, 
effugarunt  et  fratrem  eius  et  vexillum  et  yconam  regiam  ca- 
pientes.  Econtra  de  suis  Greci  viribus  presumentes,  lingue  potius 
contumeliis  armati  quam  viribus  corporis  vel  audatia  cordis 
rebellant.  Eodem  anno  rex  Armenie  Antiochyam  obsedit,  et 
licet  eam  cum  exercitu  introierit,  non  tamen  obtinuit.  Eodem 
anno  magister  Petrus  cardinalis,  apostolice  sedis  legatus,  apud 
Seleuciam  Cilicie  municipium  Armeno-catholico,  XI III  suis 

episcopis  mitras  et  baculum,  me  presente,  in  presentia  regis 
Armeni  tribuit  pastoralem,  recipiens  ab  eo  debitam  sancte  Ro¬ 
mane  Ecclesie  fidelitatem. 

Anno  Domini  MCCIIII  fui  maxima  copia  panis  et  vini: 
prò  XII  imperiai,  sest.  frumenti,  et  prò  I III  imperiai,  sext. 
spelte  et  melice,  et  prò  Vili  imperiai,  sext.  fabe.  Et  fuit  ma¬ 
xima  mortalitas  et  pestilentia  boum  et  porcorum;  et  Pascha 
fuit  in  festo  sancti  Marchi. 

Eodem  anno  Grecorum  verbis  contumeliosis  superbia  in- 
crebrescente  Veneti  ad  bellum  cum  baronibus  accinguntur  et 
urbem  aggressi  salo  soloque  viritim  excertant;  machinis,  telis 
et  spiculis  a  Grecis  resistitur.  Sed  fatiscentibus  eis,  a  militibus 
impetuose  itur  in  urbem.  Mur^uflius  in  fugam  vertitur.  Alius 
ad  imperium,  scilicet  Ascari,  a  civibus  infatuatis  eligitur. 
Sed  adveniente  luce  a  Latinis  Blacherna  et  Buccaleonum  pa- 
latia  occupantur.  Quid  plura?  Grecorum  strage  data  multorum, 
gens  illa,  spirita  consilii  destituta,  condam  prudentie  filia, 
nunc  sine  prudentia,  sicut  pulvis  disperiit,  sicut  fumus  evanuit, 
sicut  fenum  exaruit,  et  Latinorum  gens  urbem  Constantinianam 
in  mense  Aprili  victoriose  obtinuit.  Ad  hec  barones  Baldui- 
num  Flandrie  comitem  in  imperatorem  dyademate  coronarunt, 
votis  communibus  imperium  sortientes.  Nani  quarta  imperatorie 
maiestati,  triumve  quartarum  medietas  cessit  Venetis,  et  ce- 
tera  peregrinis.  Bonifacius  vero  marchio,  qui  Margaritam  im- 
peratricem,  condam  Ysaehii  (uxorem),  sororem  Aimerici  regis 
Ungari,  sibi  in  matrimonio  copulavit,  Thesalonicam  vendica- 
vit.  Murquflius  autem  Alexium  tyrannum  adiens  et  intendens 
eum  blanditiis  et  alicuius  spei  seducere  verbis,  lumirìe  privatus 
est.  Rediensque  ad  urbem  a  Latinis  misericordiam  impetravi. 
Sed  cum  rursus  proditionis  moliretur  insidias,  de  columna  Tauri 
per  sentetiam  precipitatus  est,  ut,  sicut  presumpserat  ascendens 
in  altum,  sic  de  alto  rueret  in  precipitium.  Aschari  quoque 
trans  Elespontum  fugato  Latini  victoriosi  fere  monarchiam 
Grecorum  obtinebant.  Adimpleta  est  itaque  prophetia,  quam 
mathematicus  quidam  predixit  Achivus:  Candele,  septem  montes, 
sed  non  mille  atinos.  Nondum  enim  a  Constantino  millesimus 

advenerat  annus,  quando  Septemsolium,  id  est  Constantinopolis, 
a  summo  gaudio  tristicie  ruit  in  yma.  Eodem  anno  cometa 
magnus  Acriam  illustravit.  Eodem  anno  venerabiles  viri  do- 
mnus  Sosfredus  et  magister  Petrus,  presbiteri  cardinales, 
apostolice  sedis  legati,  de  Syria  Constantinopolim  adierunt, 
ubi  ab  imperatore  civibusque  Latinis  et  Grecis  apud  Sanctam 
Sophyam  honorifice  recepti  fuerunt.  Qui  ibidem  spiritualia  ne- 
gotia  tam  inter  Grecos  quam  Latinos  diffinierunt  et  divina 
officia,  me  assistente,  soliemniter  celebrarunt.  Nam  et  ego  ad 
mandatum  predicti  cardinalis  magistri  Petri  in  Sabbato  1 1 1 1 
temporum  ante  Nativitatem  Domini,  in  tempio  sancte  Sophye 
soliemniter  ordines  celebravi.  Qui  et  ipse  prò  amore  Domini 
crucifixi  peregrinans  in  Syria,  sicut  prius,  ut  ei  assisterem  in 
Armenia,  sic  et  post  in  Grecia  fueram  comitatus  eumdem. 
Eodem  anno  Greci  quasi  exercitati  se,  Latinis  expulsis,  in 
Andrinopoli  receperunt. 

Anno  Domini  MCCV  Balduinus  imperator  Constantinopo- 
litanus  Grecos  in  Andrinopoli  congregatos  obsedit.  Sed  a 
Blaccis  forinsecus  aggregatis  et  Cumanis  cum  quibusdam  ex 
baronibus  suis  vel  occisis  vel  captis  pariter  et  captus  est  et 
consequenter  occisus.  Ideoque  recedens  ab  obsidione  confusus 
Latinorum  exercitus,  tamen  rediit  in  urbem  Constantinianam 
illesus.  Cui  frater  imperatoris,  Henrico  Venetorum  duce  de¬ 
functo,  prefuit  Henricus  nomine,  vir  audax  et  exercitio  mili- 
taris.  Marchio  quoque  Bonifacius,  qui  Thessalonie  regnum  cum 
circumquaque  provinciis  subiugaverat,  Grecis  et  Blaccis  ad- 
versantibus  multa  perpessus  est.  Fuit  igitur  hoc  anno  Grecis 
arridens  et  blanda,  sed  Latinis  adversa  fortuna.  Quod  ma- 
thematici  predixerunt  Achivi.  Verumtamen  invictus  marchio 
vinctum,  quem  ceperat,  Alexium  condam  imperatorem  cum 
uxore  misit  in  Lombardiam,  ut  in  custodia  servaretur  et  a 
tyrannide,  quam  semper  exercuerat,  arceretur.  Eodem  anno 
venerabilis  Innocentius  papa  binos  patriarchas  ordinavit,  Al- 
berturn  Vercellensem  episcopum  heu  !  solo  nomine  Ierosoli- 
mitanum — facta  est  enim  vidua  domina  gentium  et  princeps 
provinciarum  posila  sub  tributo  —  et  Thomam,  Venetum  natione, 
quem  Constantinopolitane  prefecit  Ecclesie. 

Anno  Domini  MCCVI  in  orientali  et  occidentali  quidetn 
imperio  et  apud  Antiochiam  predictis  ex  causis  [et]  inter  pre- 
dictos  certatur  illustres. 

Anno  Domini  MCCVII  Ago  marchio  fuit  expulsus  de  Ve¬ 
rona,  et  prò  ilio  facto  fuit  destructa  Verona.  Eodem  anno 
marchio  Bonifacius  in  prelio  Montis-ferrati  occiditur,  filios 
derelinquens  Guilielmum  in  Ytalia  et  Demetrium  apud  Thes- 
salonicam  successores. 

Anno  Domini  MCCVIII  sopita  est  seditio  regum  de  occi- 
dentis  imperio  concertantium.  Nam  Phylippo  in  thalamo  ne- 
quiter  occiso  successit  feliciter  Octo  quartus.  De  quo  noctu 
quidam  previderat  visionem,  se  esse  Dei  gradarti  dicentem 
et  futura  his  versibus  prophetantem,  scilicet: 

Sufflo  da  terre  rex  Octo  xer  errat  Adolfus. 

Xer  dolor  Octo  tibi,  suspice:  finit  ibi. 

Huius  paranigmatis  hoc  anno  sententia  declaratur  sic:  Sufflo'. 
inspiro.  Da  terre-,  die  terrenis.  Quod  rex  Octo  xer-.  ratione 
dolet,  et  quod  errat  Adolfus ,  electus  Coloniensis.  Xer  dolor 
Odo  libi  expositio  est  clausule  precedentis.  Suspice:  flint  ibi. 
Ostendit  enim  visio  previsori  temporis  determinationem:  hunc 
annunt  in  pariete  pictum,  litteris  annotatum. 

Hoc  eodem  anno  fuerunt  carrocia  de  Parma  et  de  Bononia 
in  servitio  communis  Regii  in  obsidione  Sitane,  quam  fecerunt 
Mantuani  et  marchio  Estensis  et  Ferarienses  et  Veronenses  et 
Mutinenses  et  Cremonenses  et  multi  alii  curii  eis  circa  Sugariam 
cum  manganis  et  prederiis  et  aliis  instrumentis  ad  capiendum 
castrimi  Sugarie,  et  omnes  fugierunt  timore  Reginorum  et  suo- 
rum  amicorum.  Et  fuit  eo  anno  maxima  abundantia  panis 
et  vini. 

Anno  Domini  MCCIX  Octo  imperator  hospitatus  est  super 
Renum  —  quidam  torrens  est  in  episcopatu  Regino  —  et  ad 
Salvam-terram  similiter  hospitatus  fuit.  Et  fuit  coronatus  a 
papa  Innocentio  III  die  XI  intrante  Octobri.  Et  in  eodem 
anno  Salinguerra  cepit  Ferariam,  quam  Ago  marchio  detine- 
bat,  et  eum  expulit.  Coronatus  autem  predictus  Octo  contra 

patrem,  coronatorem  suum,  contra  matrem  Ecclesiam,  que 
eum  genuerat,  multis  nisibus  properat,  et  contra  regem  Sycilie 
pupillum,  cui  preter  Ecclesiam  non  erat  adiutor,  sese  confestim 
armavit;  propterea  sequenli  anno  scilicet 

Anno  Domini  MCCX,  venerabilis  pater  Innocentius,  po- 
tens  in  opere  et  sermone ,  iam  dictum  imperatorem  excom- 
municavit  Octonem.  Ipse  nichilominus  exercitum,  cui  A90 
Hestensis  marchio  preerat,  in  Apuliam  misit.  Posteaque  per 
Tusciam  transiens,  collecto  magno  exercitu  quedam  loca  per 
vini,  quedam  per  deditionem  obtinuit,  Viterbio  penitus  repu¬ 
gnante,  Perusio  et  Urbe  vetere  et  aliis  paucis.  Deinde  pro- 
perans  in  Capua  hyemavit. 

De  Uguitione  Ferariensi  episcopo.  ' 

Uguitio,  natione  Tuscus,  civis  Pisanus,  episcopus  Fera- 
riensis  fuit  ;  librum  Derivationum  composuit;  viriliter  et  digne 
et  honeste  episcopatum  rexit  et  laudabiliter  vitam  suam  fini- 
vit.  Et  alia  quedam  opuscula  composuit,  que  sunt  utilia  et 
habentur  a  pluribus;  que  etiam  vidi  et  legi  non  semel  neque 
bis.  Anno  Domini  MCCX  ultimo  die  Aprilis  migravit  ad 
Ghristum.  Et  stetit  in  episcopatu  XX  annis  minus  uno  die. 

De  domno  Nicholao  Regino  episcopo. 

Anno  Domini  MCCXI  domnus  Nicholaus  Reginus  episco¬ 
pus  positus  fuit  in  cathedra  die  prima  Iunii.  Hic  fuit  nominatus 
episcopus  et  quasi  vir  militaris.  Gratiam  habuit  imperatoris 
Friderici  et  Romane  curie.  Paduanus  fuit,  nobili  genere  ortus 
de  Maltraversis,  pulcher  homo,  largus,  curialis  et  liberalis. 
Maius  palatium  episcopii  Regini  fieri  fecit.  Fratres  Minores 
in  tantum  dilexit,  quod  matricem  Ecclesiam,  scilicet  episco- 
palem,  voluit  eis  dare  ad  inhabitandum;  et  consentiebant  ca¬ 
nonici,  qui  erant  tunc  temporis,  et  amore  fratrum  volebanl 
ire  et  habitare  per  capellas  civitatis  Regine.  Sed  fratres  Minores 
ex  humilitate  sua  non  talia  passi  sunt,  sed  recusaverunt  om- 

nino.  Huic  episcopo  accusatus  fuit  canavarius  suus,  quod 
fratribus  Minoribus  subtrahebat  helemosinam  panis,  quam  ipse 
statuerat.  Et  ideo  vocavit  euni  ad  se  et  valde  dure  reprehendit 
eum  dicens:  'Nonne  Ecclesiasticus  II II .  dicit:  Fili,  helemosi¬ 
nam  pauperis  ne  defraudesì  \  Sed  cognoscens  episcopus,  Saio- 
mone  testante  Prover.  XXIX,  quod  servus  verbis  erudivi  non 
potest,  quia  quod  dicis  intelligit  et  rcspondere  contemnit ,  posuit 
eum,  in  artissimo  carcere  et  obscuro  et  szistentavit  eum  pane 
tribulationis  et  aqua  angustie ;  postmodum  expulit  eum  a  se. 
Benedicatur  ipse!  Sciebat  enim  quod  genus  servorum  nisi  cum 
supplitio  non  emendatur ,  sicut  dixit  quidàm  tyrannus  nutri¬ 
tori  bus  sancti  Ypoliti.  Benedicatur ,  dicit  Patteclus,  marchio 
Montis- ferrati,  qui  omnibus  pepercit  nisi  scutiferis.  Miserrimi 
homines,  qui,  postquam  exaitati  et  honorati  sunt  in  curiis  ma- 
gnorum  efficiuntur  avari,  ut  ostendant  se  bonos  conservatores 
et  custodes  rerum  dominorum  suorum,  et  subtrahunt  paupe- 
ribus  et  viris  iustis,  quod  postea  suis  dant  meretricibus;  et 
interdum  in  aliquibus  partibus  dominorum  uxores  et  filie  ser¬ 
vorum  et  canavariorum  et  gastaldorum  efficiuntur  amasie,  eo 
quod  de  rebus  domus  nichil  nisi  per  manus  talium  habere 
possint  omnino.  Miserrimi  tales  domini,  qui  plus  diligunt  res 
temporales  quam  honorem  proprium  et  corpus  uxorum  et  filia- 
rum.  Hec  omnia  vidit  oculus  meus  et  probavit  singula.  Igitur 
domnus  Nicholaus  Reginus  episcopus  valens  homo  fuit  et  in 
multis  expertus.  Erat  enim  cum  clericis  clericus,  cum  religiosis 
religiosus,  cum  militibus  miles,  cum  baronibus  baro. 

Eodem  anno  progrediens  imperator  Octo  per  Apuliam,  ci- 
vitates  et  loca  per  deditionem  accepit  usque  Polycomi.  Dum 
hec  agerentur,  principes  Alamannie  Fridericum  regem  Sicilie, 
condam  imperatoris  Henrici  filium,  de  quo  prediximus,  in 
imperatorem  elegerunt,  citantes  eum,  ut  in  Alamanniam  prope- 
raret.  Quo  audito  festinans  imperator,  qui  apud  Laudani  curiam 
quasi  celebravit  inanem,  —  Hestensis  enim  marchio  iam  cum 
Papiensibus  et  Cremonensibus  et  Veronensibus  consensu  summi 
pontificis  fedus  inierat  contraditionis  —  inglorius  in  Alaman¬ 
niam  introivit. 

Anno  Domini  MCCXII  predictus  rex  Sicilie  Romam  veniens 
a  summo  pontefice  et  a  Romanis  magnifice  receptus  est.  Deinde 
navigio  Ianuam  attingens,  per  eorum  manus  et  marchionis 
Guglielmi  Montis  ferrati  usque  Papiam  deductus  est  et  gloriose 
receptus,  et  per  eos  ad  Lambrum  usque  deducitur.  Cui  Cre- 
monenses  ad  Lambrum  alacriter  occurrentes  eum  Cremonam 
cum  tripudio  et  hastiludio  deduxerunt.  Sed  ex  Papiensibus 
militibus,  dum  reverterentur,  multi  a  Mediolanensibus  capti 
sunt.  Rex  vero  Mantuam  et  Veronam  atque  Tridentum  feli¬ 
cissime  transiens  in  singulis  civitatibus  extitit  gloriosus.  Exinde 
per  Curiam  introivit  in  Alamanniam,  et  a  principibus  de  die 
in  diem  fidelitates  accipiens,  apud  Magontiam  coronatur; 
postmodum  apud  Ratisbonam  sollemnem  curiam  celebrans  a 
rege  Boemie  et  ab  aliis  multis  principibus  fidelitates  accepit. 
Et  eodem  anno,  primo  die  intrante  Augusto  iverunt  Regini 
cum  exercitu  suo  peditum  et  militum  in  servitio  Bononiensium 
ad  montem  Sambuganum  contra  Pistorienses. 

Item  eodem  anno  Almiramamolinius  rex  Mauritanie  ve¬ 
niens  in  Hyspaniam  cum  infinita  multitudine  Saracenorum 
minitabatur  non  solum  Yspanias,  sed  etiam  Romam,  immo 
Europam  capere  universali!.  Sed  Innocentius  papa  Christia- 
norum  signaculum  insignitorum  fecit  contra  illos  multitudinem 
congregari;  qui  prima  fatie  Malagon  castrum  ceperunt,  deinde 
Colatronam,  Alarcos,  Benaventum,  Petrabonam  occupantes  ad 
Portum  Muradal  fixere  tentoria.  Portus  autem  artus  erat,  ut 
ducenti  homines  quasi  toti  mundo  transitum  prohiberent.  No- 
stris  igitur  hesitantibus,  ecce  duo  Christicole  sub  specie  vena- 
torum;  quibus  precedentibus  ex  alio  montis  latere  contra  spem 
Saracenorum  totus  montem  pertransiit  Christianorum  exerci- 
tus,  die  sabbati  non  longe  a  castris  inimicorum  Christi  tentoria 
figens.  Die  Lune  dilucido  dispositis  aciebus  in  campo,  XVII 
Kal.  Augusti  congressi  sunt  Christiani  et  inimici  Christi.  Et 
per  gratiam  Salvatoris,  christianissimis  regibus  Aragonum  et 
Navarre  et  Castelle  trucidantibus,  liostes  terga  verterunt;  quo¬ 
rum  infinita  india  Christicolarum  gladius  devoravit.  Nam  per  V 
leucas  fugati  sine  numero  corruerunt.  Deinde  nostri,  habita 

victoria,  procedentes  Ubendam  civitatem  viriliter  occuparunt. 
In  qua  scxaginta  milia  utriusque  sexus  gentilium  occiderunt. 
Demum  Christianus  exercitus  ad  propria  remeavit,  agens  gratias 
Salvatori.  Cui  est  honor  et  gloria  in  secula  seculorum.  Amen. 

Hic  verba  Sichardi  episcopi  deseruerunt. 

A(bhinc  iam)  incurrimus  verba  incuba  et  rudia  et  grossa 
et  superflua,  que  etiam  in  multis  locis  gramaticam  non  obser- 
vant,  sed  ordinem  ystorie  habent  congruum.  Et  ideo  oportebit 
nos  amodo  ordinare  et  meliorare  et  addere  et  demere  et  gra¬ 
maticam  bonam  ponere,  cum  fuerit  oportunum,  sicut  etiam 
supra  in  hac  eadem  cronica  manifestum  est  nos  fecisse  in 
multis  locis,  in  quibus  multas  falsitates  et  ruditates  repperimus, 
quarum  alique  a  scriptoribus  sunt  introducte,  qui  multa  fal- 
sificant,  alique  vero  a  primis  dictatoribus  fuerunt  posite.  Qui 
vero  post  ipsos  aliquid  addiderunt,  simplici  fide  secuti  sunt 
ipsos  nec  consideraverunt,  utrum  bene  dixerint  necne.  Et  hoc 
ideo  fecerunt,  vel  propter  laborem  vitandum,  vel  forte  quia 
ystoriarum  periciam  non  habebant.  Et  (tamen)  melius  fuit, 
quod  aliquid  scriberent,  quamvis  simpliciter,  quam  quod  otn- 
nino  dimitterent,  quia  saltem  millesimum  annorum  incarnano- 
nis  dominice,  sub  quo  hec  vel  illa  facta  fuerunt,  habemus  ab 
eis  et  aliquam  veritatem  ystorie  et  rerum  gestarum  et  nego- 
tiorum  accidentium,  quam  forte  non  haberemus,  nisi  Deus 
revelare  vellet,  sicut  revelavit  Moysi  et  Esdre  et  Iohanni  in 
Apocalipsi  et  Methodio  martyri  in  carcere  existenti  et  multis 
aliis,  quibus  revelata  fuerunt  futura  et  secreta  celestia.  Ideo 
dicit  beatus  Ieronimus,  quod  in  ((iberna culo  Domini  offerì  unu- 
quisque  quod  po/est.  A  Hi  aurum  et  argentum  et  lapidee  pretiosos, 
alii  byssum  et  pur  pur  am  et  cocctim  off er  uni  et  iacinclum.  No- 
bis  cum  bene  agi  tur,  si  obtulerimus  pcl/es  et  caprarum  pilos.  Et 
tamen  Apostolus  contemptibiliora  nostra  magie  necessaria  indicai. 
Unde  et  tota  illa  tabernaculi  pulcritudo  et  per  singnlas  species 
Ecclesie  presentis  futureque  distinctìo  pellibus  tegitur  et  cititiis, 
ardoremque  solis  et  iniuriarn  ymbrium  ea  que  viliora  sunt  prohi- 
beni.  Similia  fecimus  in  multis  aliis  cronicis,  que  a  nobis  et 
scripte  et  edite  et  emendate  fuerunt. 

Porro  anno  et  millesimo  supraposito  rex  Francie  cura  co¬ 
mite  Montis-fortis  crucesignatus  fuit  et  preparatus  cum  aliis 
hominibus  crucesignatis  prò  prelio  et  exercitu,  qui  fuit  in 
Yspania,  quando  apud  Muradal  imperator  Saracenorum  de- 
victus  fuit,  qui  quinquaginta  reges  habebat,  a  tribus  regibus 
Yspanis,  scilicet  Castelle,  Navarre,  Aragonie,  cum  adiutorio 
Portugalensium;  de  quibus  XI  milia  prima  acie  mortui  fuerunt. 

Eodem  anno,  scilicet  MCCXII,  trium  puerorum  quasi  duo- 
dennium,  qui  se  visionem  vidisse  dicebant,  crucis  signaculum 
assumentium  in  partibus  Colonie  persuasu,  multitudo  innumera 
pauperum  utriusque  sexus  et  puerorum  de  Theotonia  peregri- 
nantium  in  Ytalia  crucesignatorum  accessit,  unanimi  corde  et 
una  voce  dicentium  se  per  siccum  maria  transituros  et  terram 
sanctam  Ierusalem  in  Dei  potentia  recuperaturos;  sed  demura 
quasi  evanuit  universa.  Eodem  anno  fuit  fames  adeo  valida, 
precipue  in  Apulia  et  Sicilia,  ut  matres  edam  pueros  devo- 
rarent. 

Anno  Domini  MCCXIII  die  Pascila  sancto  Pentecostes, 
qui  fuit  in  festo  sanctorum  martyrum  Marcellini  et  Petri,  vi- 
delicet  secundo  die  intrantis  Iunii,  Cremonenses  in  auxilio 
Papiensium,  quorum  multi,  ut  prediximus,  a  Mediolanensibus 
in  transiti!  regis  de  Papia  Cremonam  capti  fuerunt,  apud  Ca- 
strum-Leonis  unanimiter  cum  carrocio  convenerunt,  non  ha- 
bentes  in  auxilio  nisi  trecentos  milites  Brixienses.  Et  ecce 
faclus  est  repente  sonus,  Mediolanensibus  cum  suo  carrocio 
sicut  sagitte  volantibus  et  sicut  fulgura  festinantibus.  In  quo¬ 
rum  auxilio  convenerant  Piacentini  milites,  et  arcarii  Lauden- 
ses  et  Cremenses  milites  et  pedites,  Novarienses  et  Cumani 
milites  et  de  Brixiensibus  totidem  aut  plures,  quot  in  Cremo- 
nensium  auxilium  prediximus  advenisse.  Hi  omnes  unanimiter 
uno  clamore  et  furore,  uno  spiritu  et  impetu  Cremonenses 
ceterosque  milites  forinsecos  impetunt  et  impugnant,  fugant, 
capiunt  et  expugnant.  Sed  Cremonenses  habuerunt  victoriam 
de  dictis  Mediolanensibus  et  de  eorum  exercitu  et  conduxerunt 
carrocium  supradictorum  Mediolanensium  per  vim  cum  magna 
victoria  et  letitia  in  civitatem  Cremone.  Et  eodem  anno  die 

XIII  Iunii  promisit  commune  Bononie  et  iuravit  facere  guer- 
ram  Mutinensibus  prò  communi  Regino  et  servire  communi 
Regino  nec  facere  pacem  cura  predictis  Mutinensibus,  sine 
voluntate  communis  Regii. 

Anno  Domini  MCCXIIII  iverunt  milites  Regii  in  servi- 
tium  Cremonensium  et  Parinensium  in  episcopatum  Placentie 
ad  devastandum  bona  Placentinorum,  et  hospitati  sunt  prope 
Columbam,  quod  est  monasterium  Cystertiensis  Ordinis. 

Anno  Domini  MCCXV  Innocentius  papa  tertius  apud 
Lateranum  sollemne  concilium  celebravit.  Hic  etiam  officium 
ecclestiasicum  in  melius  correxit  et  ordinavif  et  de  suo  addidit 
et  de  alieno  dempsit;  nec  adhuc  est  bene  ordinatum  secundum 
appetitum  multorum  et  etiam  secundum  rei  veritatem,  quia 
multa  sunt  superflua,  que  magis  tedium  quam  devotionem 
faciunt  tam  audientibus  quam  dicentibus  illud,  ut  prima  do- 
minicalis,  quando  sacerdotes  debent  dicere  missas  suas,  et 
populus  eas  expectat,  nec  est  qui  celebret,  occupatus  in  prima. 
Item  dicere  XVIII  Psalmos  in  dominicali  et  nocturnali  officio 
ante  Te  Deum  laudamus ,  et  ita  estivo  tempore,  quando  pulices 
molestant,  et  noctes  sunt  breves  et  calor  intensus,  ut  yemali, 
non  nisi  tedium  provocat.  Sunt  adhuc  multa  in  ecclesiastico 
offitio,  que  possent  mutari  in  melius,  et  dignum  esset,  quia 
piena  sunt  ruditatibus,  quamvis  non  cognoscantur  ab  omnibus. 

Anno  Domini  MCCXVI  obiit  Innocentius  papa  tertius 
apud  Perusium  mense  Iulii,  et  in  episcopali  Ecclesia  iacet 
sepultus.  Floruit  et  viguit  Ecclesia  suo  tempore  retinens  prin- 
cipatum  super  imperium  Romanum  et  super  cunctos  reges  et 
principes  universe  terre.  Verumtamen  principium  maledictionis 
et  dissensionis  inter  Romanum  imperi um  et  Ecclesiam  ipse 
fuit  cura  suis  imperatoribus  Octone  quarto  et  Friderico  secundo, 
quem  exaltavit  et  filium  nominavit  Ecclesie.  Ipse  vero  Fride- 
ricus  fuit  homo  pestifer  et  maledictus,  scismaticus,  hereticus 
et  epycurus,  corrumpens  universam  terram,  quia  in  civitatibus 
Ytalie  semen  divisionis  et  discordie  seminavit,  quod  usque 
hodie  durat,  ita  ut  de  patribus  filii  iuxta  illud  propheticum 
Eze.  18.  conqueri  possint:  Palres  comederunt  uvam  acerbam,  et 

dentes  filiorum  obstupescunt.  Et  iterum  Iere.  in  Trenis  ultimo: 
Patres  nostri  peccaverunt  et  noti  sunt,  et  nos  iniquitates  eorum 
portavimus.  Ideo  verifìcatum  videtur  in  Friderico  verbum  ab- 
batis  Ioachym,  quod  dixit  Henrico  imperatori,  patri  eius,  que- 
renti  de  filio  suo,  cum  adhuc  esset  puer,  qualis  esset  futurus, 
respondit:  '  Perversus  puer  tuus,  nequam  filius,  et  heres  tuus,  o 
princeps.  Ha  Deus  !  turbabit  terram  et  sanctos  altissimi  conteret' . 
Ideo  convenit  Friderico  quo  de  Assur  sive  de  Senacherib  dixit 
Dominus  per  Ysaiam  X:  Ad  conterendum  erit  cor  eius  et  ad 
internectìonem  gentium  non  paucarum.  Omnia  ista  in  Friderico 
impleta  fuerunt,  ut  vidimus  oculis  nostris,  qui  nunc  sumus  in 
MCCLXXXIII,  quo  hec  scribimus,  in  vigilia  Magdalene.  Ve- 
rumtamen  excusari  potest  Innocentius  papa,  quia  bona  inten- 
tione  Octonem  deposuit  et  Fridericum  exaltavit,  iuxta  illud 
Ps.:  Hunc  humiliat  et  hunc  exallat.  Et  nota  quod  Innocentius 
papa  fuit  audax  homo  et  magni  cordis.  Nam  aliquando  men- 
suravit  sibi  tunicam  Domini  inconsutilem,  et  visum  fuit  sibi 
quod  Dominus  parve  fuisset  stature;  quam  cum  induisset,  ap- 
paruit  grandior  ipso.  Et  sic  timuit  et  veneratus  est  illam,  ut 
decens  fuit.  Item  solitus  erat  aliquando  librum  tenere  coram 
se,  cum  populo  predicabat.  Cumque  quererent  capellani,  cur 
homo  sapiens  et  litteratus  talia  faceret,  respondebat  dicens: 
'  Propter  vos  facio,  ut  exemplum  dem  vobis,  quia  vos  nescitis 
et  erubescitis  discere  3.  Item  homo  fuit  qui  interponebat  suis 
interdum  gaudia  curis;  unde  cum  quadam  die  quidam  ioculator 
de  marchia  Anconitana  salutasset  eum  dicens: 

Papa  Innocentium, 
doctoris  omnis  gentium, 
salutat  te  Scatutius 
et  habet  te  prò  dominus, 

respondit  ei:  'Et  unde  est  Scatutius?  5  Cui  dixit: 

De  Castro  Recanato, 
et  ibi  fui  nato. 

cui  papa: 

Si  veneris  Romam, 

habebis  multam  bonam, 

id  est  '  bene  faciam  tibi  Fecit  papa  quod  gramaticus  docet: 
Per  quemeumgue  casum  fit  interrogano ,  per  eumdem  debet  fieri 
responsio.  Quia  enina  malam  gramalicam  fecit  ioculator,  malam 
gramaticam  audivit  a  papa.  Hic  dum  quadam  die  populo  pre¬ 
dicare^  consideravit  quendam  scolarem  verba  sua  deridentem. 
Et  finita  predicatione  habuit  eum  seorsum  secreto  in  camera 
sua  et  quesivit  ab  eo,  cur  de  verbis  divims  risisset,  cum  sint 
animabus  salvandis  utilia.  Et  respondit  scolaris  quod  verba 
que  dixerat,  verba  erant;  ipse  vero  opera  demonstrare  sciebat, 
ut  mortuos  suscitare  et  demonibus  imperare.  Et  cognovit  papa 
eo  manifestante,  quod  nigromanticus  esset,  et  quod  Toleti  stu- 
duerat,  et  rogavit  eum,  quod  quendam  suum  amicum  defunclum 
ei  resuscitare  deberet,  ut  cum  eo  haberet  familiare  colloquium 
et  de  statu  anime  sue  ab  eo  posset  inquirere.  Et  elegerunt 
locum  desertum  et  secretum  in  Roma;  ad  quem  papa  quasi 
sub  occasione  spatiandi  accessit,  et  precepit  sociis,  ut  ab  eo 
diverterent  et  expectarent,  quousque  iret  ad  eos.  Et  crediderunt 
quod  descenderet  ad  requisita  fiatare,  et  fecerunt  ut  dixerat. 
Suscitavit  igitur  ei  Besmantie  archiepiscopum  sub  illa  pompa 
et  vana  gloria,  qua  solitus  erat  venire  ad  curiam.  Nam  primo 
veniebant  pueri,  qui  hospicia  prepararent,  postea  somarii  in 
magna  copia  cum  thesauris,  deinde  domicelli  ad  ministrandum 
docti,  demum  milites,  subsequenter  ipse  cum  capellanis  multis. 
Cumque  ab  eo  quereret  nigromanticus,  quo  tenderet,  dixit 
quod  ad  curiam  ibat  ad  papam  Innocentium,  amicum  suum, 
qui  eum  videre  volebat.  Cui  scolaris  ait:  *  Hic  est  Innocentius 
amicus  tuus,  qui  a  te  vult  cognoscere,  qualiter  tibi  sit’.  Cui 
i  1  le  dixit:  'Male  michi  est,  quia  damnatus  sum  propter  pom- 
pam  et  vanam  gloriam  meam  et  alia,  que  commisi,  peccata, 
nec  penitentiam  feci,  et  ideo  cum  demonibus  sum  deputatus 
et  cum  bis  qui  ad  infernum  descendunt  \  Finitis  igitur  bine 
inde  colloquiis  mutuis,  disparuit  visio,  et  papa  ad  socios  est 
reversus.  Innocentio  successit  Honorius  tertius. 

Anno  Domini  MCCXVI,  qui  fuit  millesimus  suprapositus, 
iverunt  milites  et  archatores  in  servitio  Bononiensium  circa 
Sanctum  Archangelum  contra  Ariminenses  et  obsederunt  illud 
castrum,  et  ibi  steterunt  per  longum  tempus,  ita  quod  pax 
facta  est;  et  omnes  illi  de  Cesena,  qui  erant  in  carceribus 
illorum  de  Arimino,  fuerunt  dimissi,  erant  enim  septengenti. 
Et  illa  yeme  fuit  maxima  nix  et  gelu  valde  intensum,  ita  quod 
vinee  sunt  destructe,  et  Padus  congelatus,  super  quem  et  mulie- 
res  faciebant  choreas,  et  milites  in  hastiludio  discurrebant.  Sed 
et  rustici  cum  plaustris,  birotis  et  traqis  Padum  transibant.  Et 
duravit  predictum  gelu  per  duos  menses.  Et  tunc  dabatur  sexta- 
rius  frumenti  prò  IX  imperialibus  in  cursu,  et  sextarius  spelte 
prò  IIII  imperiai.  Et  domina  regina,  uxor  Friderici  imperatoris, 
filii  condam  imperatoris  Henrici,  venit  Regium  veniendo  de 
Apulia  et  eundo  in  Alamanniam  ad  dictum  virum  suum.  Et  com- 
mune  Reginum  fecit  eidem  domine,  donec  ibi  stetit,  expensas. 

Anno  Domini  MCCXVII  factus  fuit  papa  Honorius  III; 
qui  fecit  concilium,  in  quo  statuit,  quod  ipso  iure  sint  excom- 
municati  qui  faciunt  constitutionem  quamlibet  contra  libertatem 
Ecclesie;  et  quod  nullus  sacerdos  vel  prelatus  audiat  leges,  nec 
Parisius  legantur.  Et  deposuit  episcopum,  qui  Donatum  non 
legerat.  Et  ordinavit  quod  lumen  semper  precedat  Euchari- 
stiam,  et  quod  sacerdos  eam  portet  ante  pectus  ad  infirmum. 

Anno  Domini  MCCXVIII  in  mense  Iunii  iverunt  Regini 
cum  suo  exercitu  in  servitio  Cremonensium  et  Parmensium 
contra  Mediolanenses  et  suam  partem  apud  (^ibellum;  et  fuit 
maximum  prelium  inter  eos  quadam  die  Iovis  inter  tempora- 
les.  Et  multi  ex  utraque  parte  mortui  fuerunt,  et  plures  capti. 
Et  fuit  iurata  societas  inter  Regium  et  Parmani;  et  domtius 
Guido  de  Regio  erat  potestas  Parme.  Et  eodem  anno  obsessa 
fuit  Dalmiata  a  peregrinis  Christianis. 

Anno  dominice  incarnationis  MCCXVIII,  indictione  VI, 
obsessa  fuit  civitas  Dalmiata  in  medio  mensis  Maii,  Christiani 
omnes  in  navibus  ascenderunt  et  in  sequenti  ebdomada  quadam 
die  Martis  terrani  Egypti  intraverunt  et  castrametati  sunt  apud 
civitatem  Dalmiate,  et  ibi  steterunt  per  totam  estatem  et  hye- 

«ìem  ;  et  in  sequenti  anno  MCCXIX,  indictione  VII,  quinto 
die  infrante  mense  Novembris,  in  vigilia  sancti  Leonardi,  festo 
veniente,  ad  honorem  domini  nostri  Iesu  Christi  capta  fuit 
Dalmiata  a  peregrinis  Christianis,  regnante  Iohanne  Ierosolimi- 
tano  rege,  qui  rex  vir  egregius,  nobilis,  prudens,  magne  fidei 
et  discretionis  fuit,  atque  Ierosolimitano  patriarcha,  scientia 
et  bonis  moribus  adornato,  et  aiiis  nobilibus  multis,  qui  in 
historia  numerantur  captionis  illius. 

Anno  Domini  MCCXIX  capta  fuit  Dalmiata  per  Christianos. 

Anno  Domini  MCCXX  Fridericus  fili us  imperatoris  Hen- 
rici  coronatus  fuit  a  papa  Honorio  III  in  festivitate  sancte 
Cecilie  virginis  et  martyris  Rome  in  Ecclesia  beati  Petri,  et 
uxor  eius  regina  Constantia  in  imperatricem  cum  omni  pace 
Romanorum;  quod  vix  unquarn  auditum  est  de  aliquo  impe¬ 
ratore;  et  imperavit  XXX  annis  et  diebus  XI  ;  et  eodem  festo, 
quo  fuit  coronatus,  obiit  in  Apulia  in  parva  civitate,  que 
appellatur  Florentinum,  prope  Nuceriam  Saracenorum.  Item 
millesimo  supraposito  obsessum  fuit  castrum  Gon<;age  a  Re¬ 
gi  nis,  Parmensibus  et  Cremonensibus,  quod  detinebatur  a 
Mantuanis  et  a  comite  Alberto  de  Casaloddo  de  episcopatu 
Brixie.  Et  in  eodem  anno  incepta  et  cavata  fuit  Taleata,  id 
est  incisa,  et  positus  fuit  Padus  in  ea.  Et  captum  fuit  ca¬ 
strum  Bondeni  a  Mantuanis,  Veronensibus,  Ferariensibus  et 
Mutinensibus,  die  Martis  XV  exeunte  lunio.  Et  eodem  anno, 
sub  eodem  millesimo,  die  X  intrante  Augusto,  in  festo  sancti 
Laurentii  fuerunt  superati,  fugati  et  capti  Mantuani  ab  ho- 
minibus  de  Bedullo,  qui  venerant  de  Fabricis  et  de  Campa¬ 
gnola  ad  Bedullum  conburendum  et  depredandum. 

Anno  Domini  MCCXXI  obiit  beatus  Dominicus  octavo 
Ydus  Augusti.  Et  ego,  frater  Sai  imbene  de  Adam  de  civitate 
Parmensi,  hoc  eodem  anno  natus  sum  mense  Octobri,  VII 
Ydus  Octobris,  in  festo  sanctorum  Dyonisii  et  Donini.  Et 
domnus  Balianus  de  Sydone,  magnus  baro  ex  Francia,  qui 
venerat  de  ultramarinis  partibus  ad  imperatorem  Fridericum 
secundum,  me  de  sacro  fonte  levavit  in  baptisterio  Parmensi, 
quod  erat  iuxta  domum  meam,  sicut  referebant  michi  mei. 

Sed  et  frater  Andreas  ultramarinus  de  civitate  Achon  ex  Or¬ 
dine  fratrum  Minorum,  qui  erat  cum  predicto  donino  et  de 
familia  sua  et  itìneris  socius,  qui  vidit  et  recordabatur,  hoc 
idem  dixit  michi. 

Anno  Domini  MCCXXII  destructe  fuerunt  fovee  civitatis 
Imole  a  Bononiensibus  et  Faventinis,  et  porte  eiusdem  civi¬ 
tatis  portate  fuerunt  in  civitatem  Bononie.  Et  in  eodem  anno 
in  Nativitate  domini  nostri  Iesu  Christi  fu i t  maximus  terremo- 
tus  in  civitate  Regina,  predicante  donino  Nicholao  Regino  epi¬ 
scopo  in  maiori  Ecclesia  sancte  Marie.  Et  fu i t  iste  terre- 
motus  per  totani  Lotnbardiam  et  Tusciam.  Et  appellatus  fuit 
terremotus  Brixie  specialiter,  quia  plus  viguit  ibi,  ita  quod 
egressi  Brixienses  de  civitate  morabantur  extra  in  papilionibus, 
ne  edificia  caderent  super  eos.  Et  plures  domus,  turres  et 
castra  Brixiensium  corruerunt  ex  ilio  terremotu.  Et  ita  erant 
Brixienses  assuefacti  ex  ilio  terremotu,  quod,  quando  cadebat 
pynaculum  alicuius  turris  vel  domus,  aspiciebant  et  cum 
clamore  ridebant.  Unde  quidam  versibus  ita  dixit: 

Mille  ducentis  atque  vigiliti,  Christe,  duobus, 

Postquam  sumpsisti  cameni,  currentibus  annis, 

Talia  fecisti  miracula,  rex  benedicte: 

Stella  comis  variis  Augusti  fine  refulsit. 

Septembris  pluvia  vites  submersit  et  uvas 
Destruxitque  domos  filivi:  de  more  rapacis. 

Lunaque  passa  fuit  eclypsim  mense  Novembris. 

Christi  natalis  media  quasi  luce  diei 

Terra  dedit  gemitus  rugiens  tremitque  frequenter; 

Tecta  cadunt,  urbes  quassantur,  tempia  ruerunt, 
Exanimes  dominos  fecerunt  menia  multos. 

Brixia  precipue  pressit  ruinosa  eolonos; 

Flumina  mutarunt  cursum  repetentia  fontes. 

Solita  erat  mater  mea  michi  referre,  quod  tempore  istius 
magni  terremotus  iacebam  in  cunabulis,  et  ipsa  accepit  duas 
sorores  meas,  sub  qualibet  ascella  unam  —  erant  enim  par- 
vule  — ,  et  me  in  cuna  dimisso  cucurrit  ad  domum  patris  et 

matris  et  fratrum  suorum.  Timebat  enim,  ut  dicebat,  ne  ba- 
ptisterium  super  eam  caderet,  quia  ibi  iuxta  erat  domus  mea. 
Et  ex  hoc  non  ita  dare  diligebam  eam,  quia  plus  debebat 
curare  de  me  masculo  quam  de  filiabus.  Sed  ipsa  dicebat 
quod  aptiores  erant  sibi  ad  portandum,  cum  essent  grandiu- 
scule. 

Anno  Domini  MCCXXIII  in  Kalendis  Maii  Mantuani  ce- 
perunt  Cremonenses  cum  sandonibus  fere  centum  sale  oneratis 
et  devastaverunt  eos,  ita  quod  in  fundo  Bondeni  demersi  sunt. 

Anno  Domini  MCCXXIIII  venerunt  Mantuani  cum  navi- 
bus  et  obsederunt  stratam  Reginam  in  palifdibus  et  supra  Ta- 
leatam,  et  fecerunt  ceparias  ad  conburendum  pontes  et  naves, 
que  erant  in  ranfreda.  Et  tunc  mortuus  fuit  domnus  Iacobus 
de  Palude  et  prò  eo  fuit  maxima  discordia  inter  illos  de  Palude 
et  illos  de  Foliano. 

Anno  Domini  MCCXXV  facta  fuit  treugua  inter  Reginos 
et  Mantuanos,  quam  fecit  fieri  domnus  Ravaninus  de  Bellottis 
de  Cremona  potestas  Reginus. 

Anno  Domini  MCCXXVI  quarto  Nonas  Octobris  transiit 
beatus  Franciscus,  Ordinis  fratrum  Minorum  institutor  et  dux, 
ex  huius  mundi  naufragio  ad  celestia  regna  die  sabbati  sero, 
et  sepultus  est  die  dominico  in  civitate  Asisii,  ornatus  stigma- 
tibus  Iesu  Christi,  et  completis  XX  annis  a  sue  conversionis 
principio.  Inchoavit  enim  MCCVII  sub  Innocentio  papa  III. 
De  quo  cantatur: 

Cepit  sub  Innocentio 
cursumque  sub  Honorio 
perfecit  gloriosum, 

Succedens  his  Gregorius 
magnificavit  amplius 
miraculis  famosum. 

Item  millesimo  supraposito  mortui  fuerunt  domnus  Ugolinus 
de  Foliano  et  domnus  Guido  de  Baysio  in  contrata  Canussie. 

Anno  Domini  MCCXXVII  fuit  maxima  caristia  biadi  et 
rerum  victualium,  ita  quod  sextarius  frumenti  vendebatur  in 

cursum  XII  sold.  imperiai,  et  XV  sol.  imperiai.,  et  sext. 
spelte  V  sol.  imperiai,  et  VI.  Et  sext.  milice  Vili  sol.  impe¬ 
riai.,  et  libra  carnis  porcine  XII  imperi. 

Anno  Domini  MCCXXVIII  venerunt  Bononienses  cum  car- 
rocio  suo  circa  castrum  Balani,  et  contra  eos  iverunt  Mu¬ 
ti  nenses,  Parmenses  et  Cremonenses  et  conbusserunt  terras 
Bononie  et  fuerunt  usque  in  aquatn  fluminis  Reni  et  ibi 
dederunt  bibere  equis  suis.  Et  cum  remeabant  per  stratam, 
Bononienses  obviaverunt  eis  in  contrata  Sancte  Marie  in  Strata, 
et  fuit  maximum  prelium  inter  eos,  et  quam  plures  mortui 
fuerunt  ex  utraque  parte.  Et  in  eodem  anno,  duin  starent 
Bononienses  circa  Baganum,  Mutinenses,  Parmenses  et  Cre¬ 
monenses  ceperunt  castrum  Plumatium  et  combusserunt  illud. 
Et  eo  anno  in  festivitate  sancti  Christofori  cepit  venire  nix 
magna;  et  usque  ad  illuni  diem  fuerat  ita  pulcrum  tempus, 
et  yems  fuerat  ita  calida,  quod  pulverulente  erant  vie.  Et 
eo  anno  fuit  prima  missa  celebrata  in  Ecclesia  sancte  Trini- 
tatis  de  Campagnola  a  donino  Ugolino  cardinali,  qui  erat  Ordi- 
nis  fratrum  Minorimi  gubernator,  protector  et  corrector  et  in 
Lombardia  legationis  fungebatur  officio.  Et  obiit  Honorius,  et 
eodem  anno  electus  fuit  in  papam  predictus  domnus  Ugo  car¬ 
dinali,  et  vocatus  fuit  Gregorius  papa  nonus,  et  fuit  de  ci- 
vitate  Anagnie.  Iste  Gregorius  dèstruxit  V  volumina  decre- 
talium  et  inde  fecit  unum  volumen.  Iste  etiam  longo  tempore 
fuit  in  discordia  et  pugnavit  cum  imperatore  Friderico  se- 
cundo,  qui  multa  mala  fecit  Ecclesie  Dei,  que  eum  nutrivit 
et  coronavit,  ita  quod  pene  navis  Petri  sub  predicto  papa 
cecidit  in  profundum.  Hoc  est  quod  abbas  Ioachym  de  Ro- 
manis  pontificibus  dixit,  videlicet  quod  aliqui  conabuntur  in 
princìpes,  aliqui  ducent  pacificos  suos  dies.  Nani  Alexander 
tertius  et  Innocentius  tertius  et  Gregorius  nonus  et  Innocentius 
quartus  multa  cum  principibus  rei  publice  liabuerunt  litigia. 
Honorius  vero  tertius  pacifice  vixit  et  Alexander  quartus  et 
Clemens  quartus.  Item  patrinionium  beati  Petri  fere  (totum) 
a  predicto  imperatore  Friderico  fuit  occupatum;  et  per  pre- 
dictum  imperatorem  multi  prelati  tam  in  mari  quam  in  terra 

periclitati  sunt,  etiam  cardinales.  Eodem  anno  Yspani  recupe- 
raverunt  Emeritam  metropolym  provincie  Lusitanie  et  Pa- 
censem  civitatem  et  castrum  Equina  et  Clavigana  in  Malgarde, 
scilicet  Elbas  et  Rumenia  et  Aicust  et  Serpam  et  Mauram  et 
Corduben  et  Valentiam  et  regnum  Maioricarum  et  alias  terras 
quam  plures.  Eodem  anno  etiam  Ungaria  a  Cumanis  et  Tar- 
taris  valde  destructa  fuit.  Iste  etiam  papa  excommunicavit 
Grecos,  eo  quod  male  sentiunt  de  processu  Spiritus  Sancti 
et  quia  nolunt  obedire  capiti  suo,  scilicet  Romane  Ecclesie. 
Et  eodem  anno  XVII  Kal.  Augusti  beatus  Franciscus  in  ca- 
thalogo  sanctorum  ascriptus  et  canonigatus  fuit  per  supradictum 
papam.  Ipse  etiam  canonigavit  beatam  Elysabeth,  que  fuit  filia 
regis  Ungarie  et  uxor  langravii  Thuringie;  que,  inter  alia  in¬ 
numera  miracula,  XVI  mortuos  suscitavi  et  cecum  natum 
illuminavit.  De  cuius  corpore  usque  hodie  oleum  effluere  vi- 
detur.  Ista  sancta,  post  mortem  viri  sui,  vixit  sub  obedientia 
fratrum  Minorum  et  eorum  semper  devota  fuit. 

Anno  Domini  MCCXXIX  Bononienses  obsederunt  in  mense 
Augusti  castrum  Sancti  Cesarii  et  ipsum  ceperunt  videntibus 
Mutinensibus,  Parmensibus  et  Cremonensibus,  qui  ibi  erant 
cum  exercitibus  suis.  Siquidem  Bononienses  fecerant  sibi  clau- 
suram,  ita  quod  isti  qui  erant  ex  adversa  parte  ad  eos  acce¬ 
dere  non  valebant.  Et  fuit  maximum  prelium  quadam  nocte 
inter  eos  et  Bononienses.  Et  Bononienses  habebant  manga- 
nellas  in  plaustris,  quod  erat  tunc  inusitatum  genus  bellandi, 
et  iaciebant  lapides  versus  carrocium  Parme  et  homines  illius 
partis.  Et  remansit  carrocium  Parmensium  denudatimi,  ita 
quod  nullus  remansit  super  illud,  nisi  domnus  Iacobus  de 
Boveriis;  cui  cum  diceretur  a  suis  quod  descenderet,  ne 
occideretur,  gloriabatur  et  dicebat  se  libenter  velie  mori  ad 
honorem  communis  Parme.  Sed  dicitur  in  Ecclesiaste  VII: 
Noli  esse  stultus,  ne  moriaris  in  tempore  non  tuo.  Nani  pru- 
denter  timetur  quìcquid  potest  decidere,  dicit  Ieronimus.  Non 
tamen  fuit  ibi  mortuus.  Sed  cito  carrocium  Parmensium  liabuit 
succursum  a  Cremonensibus,  diligebant  enim  se  tunc  temporis 
Parmenses  et  Cremonenses  intime.  Nam  in  alio  prelio,  quando 

apud  Sanctam  Mariam  in  Strata  congressi  sunt,  statini  fuerunt 
prostrati  a  Bononiensibus  Cremonenses,  quia  primo  Bononien- 
sibus  obviaverunt,  quando  redibant  a  fluvio  Reni,  sed  cito 
habuerunt  succursum  a  Parmensibus,  qui  similiter  redibant  a 
fluvio  Reni.  In  isto  bello  fuerunt  pedites,  sed  milites  tantum 
apud  Sanctam  Mariam  in  Stratadico.  In  bello  Cesariensi  mor- 
tuus  fuit  domnus  Bernardus  Oliverii  de  Adam  de  civitate  Par¬ 
mensi,  famosus  iudex  et  probus  in  armis.  Et  portatum  fuit 
corpus  eius  et  positum  in  baptisterio  Parme,  quod  erat  iuxta 
domum  suam,  et  iacuit  ibi  in  feretro,  quousque  propinqui  et 
amici  congregati  fuerunt.  Postea  positum  fuit  corpus  in  mo¬ 
numento  suo,  quod  est  ante  hostium  Ecclesie  sancte  Agathe, 
que  est  capella  maioris  Ecclesie  civitatis  Parme  et  ei  adlieret 
versus  meridianam  partem.  Hic  fuit  germanus  consanguineus 
patris  mei.  Fuerunt  enim  filii  duorum  fratrum. 

Fuit  autem  dictus  pater  meus  Guido  de  Adam,  pulcher 
homo  et  fortis,  qui  aliquando  transfretavit  prò  Terre  Sancte 
succursu  tempore  Balduini  comitis  Flandrie,  de  quo  passagio 
supra  descripsi;  et  ego  necdum  natus  eram.  Et  audivi  a  patre 
ineo  quod,  cum  alii  Lombardi  in  ultramarinis  partibus  inqui- 
rerent  a  divinis  de  statu  domorum  suarum,  pater  meus  ab  eis 
inquirere  noluit;  et  cum  rediit,  omnia  in  domo  sua  invenit 
consolatoria  et  pacata,  alii  vero  tristia,  ut  a  divinis  accepe- 
rant.  Item  audivi  ab  eo,  quod  de  puleritudine  et  bonitate  com- 
mendatus  fuit  dextrarius  patris  mei,  quem  secum  ad  Terram 
Sanctam  duxit,  super  omnes  qui  de  sua  societate  fuerunt.  Item 
audivi  a  patre  rneo  quod,  quando  fundabatur  baptisterium 
Parmense,  posuit  lapides  in  fundamento  in  recordationis  si- 
gnum;  et  quod,  ubi  edificatum  est  baptisterium,  fuerunt  domus 
propinquorum  meorum,  qui  post  destructionem  domorum  sua¬ 
rum  iverunt  Bononiam  et  facti  sunt  cives  ibi,  et  appellantur 
illi  de  Cocca.  Porro  illi  de  casali  meo  antiquitus  appellabantur 
Grenones,  ut  repperi  in  veteribus  cartis,  postea  dicti  sunt  de 
Adam.  Fuerunt  alii  Grelones  in  civitate  Parmensi,  qui  scri- 
buntur  per  1,  qui  habitabant  in  capite  pontis  in  strata  que 
vadit  ad  Burgum  Sancti  Domnini;  quorum  ulmus  ante  hostium 

fuit  famosus  et  dicebatur  ulmus  Iohannis  Grelonis.  Cum  ergo 
dicitur  quod  Oliverius  de  Grenonibus  fecit  consortium  Sancte 
Marie  de  Parma,  fuit  Oliverius  de  Adam,  pater  iudicis  supra- 
dicti.  Nam  Adam  de  Grenonibus  duos  filios  habuit,  quorum 
unus  dictus  est  Oliverius  de  Adam,  alter  vero  Iohannes  de 
Adam.  De  Oliverio  de  Adam  nati  sunt  duo  filii,  scilicet  Ber- 
nardus  Oliverii  supranominatus  iudex  et  Rolandus  Oliverii. 
Porro  de  Bernardo  Oliverii  natus  est  Leonardus,  Emblavatus, 
Bonifacius  et  Oliverius,  1 1 1 1  filii,  et  IIII  filie,  scilicet  domina 
Aica,  que  est  monacha  Sancti  Pauli,  et  domina  Ricca  et  do¬ 
mina  Romagna,  que  est  soror  Bononie  in  monasterio  sancte 
Clare,  et  Mabilia,  que  obiit  virgo.  De  Rolando  Oliverii  nati 

sunt  sex  filii,  scilicet  Bartholomeus,  Franciscus,  Oliverius, 
» 

Guido,  Pinus  et  Rolandinus.  Et  filie  due,  scilicet  Mabilia  et 
Alberta.  Porro  de  Iohanne  de  Adam  nati  sunt  duo  filii,  sci¬ 
licet  Adaminus,  qui  fuit  valens  homo,  curialis  et  liberalis,  et 
obiit  sine  filiis;  et  Guido  de  Adam,  qui  IIII  habuit  filios; 
quorum  primus  frater  Guido  de  Adam,  qui  fuit  in  Ordine 
fratrum  Minorum  usque  ad  finem  vite  sue.  Hic  habuit  uxorem 
nobilem  dominam  Adelaxiam  nomine,  filiam  domni  Gerardi 
de  Barattis,  ex  qua  unam  tantum  habuit  filiam,  que  dieta  est 
soror  Agnes.  Ambe,  tam  mater  quam  filia,  in  monasterio  Par¬ 
mensi  Ordinis  sancte  Clare  vitam  suam  laudabiliter  finierunt. 
Frater  vero  Guido,  maritus  et  pater,  in  seculo  iudex  fuit  et 
in  Ordine  fratrum  Minorum  sacerdos  et  predicator.  Isti  Baratti 
gloriantur  se  esse  de  parentela  comitisse  Matildis,  et  quod  in 
servitio  communis  Parme  de  casali  suo  XL  milites  vadunt  ad 
bellum.  Secundus  filius  Guidonis  Ade  Nicholaus  fuit  vocatus, 
et  obiit  puer  iuxta  illud:  Dum  adhuc  ordirer,  succidit  me. 
Tertius  filius  ego  frater  Salimbene,  qui,  quando  perveni  ad 
biviutn  pythagorice  littere,  id  est  finitis  tribus  lustris,  que  tria 
lustra  complent  cyclum  indictionum,  Ordinem  fratrum  Mino¬ 
rum  intravi,  in  quo  multis  annis  vixi  sacerdos  et  predicator 
existens,  et  multa  vidi  et  in  multis  provinciis  habitavi  et  multa 
didici.  Et  in  seculo  dicebar  ab  aliquibus  Balianus  de  Sagitta 
—  id  est  de  Sydone  volebant  dicere  —  occasione  supradicti 

domni,  qui  me  de  sacro  fonte  levavit.  A  sociis  vero  et  a  fa- 
milia  dicebar  Omne-bonum.  Quo  nomine  probatus  fui  in  Or¬ 
dine  per  totum  integrum  annum.  Cumque  de  marchia  Anco¬ 
nitana  irem  ad  habitandum  in  Tusciam  et  transirem  per 
Civitatem  de  Castello,  inveni  in  heremo  quendam  nobilem 
fratrem,  antiquum  et  plenum  dierum  et  meritis  bonis,  qui  I1II 
filios  milites  habebat  in  seculo.  Hic  fuit  ultimus  frater,  quem 
beatus  Franciscus  et  induit  et  recepit  ad  Ordinem,  ut  retulit 
michi.  Hic  audiens  quod  vocabar  Omne-bonum,  obstupuit  et 
dixit  michi  :  '  Fili,  nemo  bonus  nisi  solus  Deus.  Decetero  nomen 
tuum  sit  frater  Salimbene,  quia  tu  bene  salisti  bonam  religio- 
nem  intrando  ’.  Et  gavisus  fui  cognoscens  quod  rationabiliter 
movebatur,  et  videns  quod  a  tam  sancto  viro  michi  nomen 
imponebatur.  Verumtamen  nomen,  quod  michi  amabile  erat, 
non  habui.  Volebam  enim,  ut  nomen  michi  esset  Dyonisius, 
non  solimi  propter  reverentiam  illius  doctoris  eximii,  qui  fuit 
discipulus  apostoli  Pauli,  verum  etiam  quia  in  suo  festo  natus 
sum  mundo.  Et  ita  vidi  ultimum  fratrem,  quem  beatus  Fran¬ 
ciscus  recepit  ad  Ordinem;  post  quem  nullum  recepit  nec  in¬ 
duit.  Vidi  etiam  et  primum,  scilicet  fratrem  Bernardum  de 
Quintavalle,  cum  quo  in  conventu  Senensi  una  yeme  habitavi  ; 
et  fuit  intimus  meus  amicus  et  michi  et  aliis  iuvenibus  de  beato 
Francisco  multa  magnalia  referebat,  et  multa  bona  ad  eo  audivi 
et  didici.  Toto  tempore  vite  sue  doluit  pater  meus  de  meo 
ingressu  in  Ordinem  fratrum  Minorum  nec  consolationem  ac- 
cepit,  eo  quod  filium  non  habebat,  qui  ei  in  liereditate  suc¬ 
cederei.  Et  conquestus  est  imperatori,  qui  tunc  temporis  ve- 
nerat  Parmam,  quod  fratres  Minores  sibi  filium  abstulissent. 
Tunc  scripsit  imperator  fratri  Helye  generali  ministro  Ordinis 
fratrum  Minorum  quod,  si  caram  habebat  gratiam  suam,  sic 
exaudiret  eum,  ut  me  redderet  patri  meo.  Receperat  enim  me 
frater  Helias,  quando  ad  imperatorem  ibat  Cremonam,  nlissus 
a  Gregorio  papa  nono,  anno  Domini  MCCXXXVII1.  Tunc  pater 
meus  ivit  Asisium,  ubi  erat  frater  Helyas,  et  imperatoria  lit- 
teras  in  manu  posuit  generalis.  Quarum  exordium  tale  fuit: 
Ad  Guidonis  de  Adam  fdelis  nostri  suspiria  mitigando,  et  cet. 

Frater  Illuminatus,  qui  tunc  temporis  erat  dictator  et  scriptor 
fratris  Helye,  qui  etiam  omnes  pulcras  litteras,  que  mittebantur 
a  principibus  mundi  generali  ministro,  seorsum  in  quaterno 
scribebat,  hanc  epistolam  michi  ostendit,  cum  processu  tem¬ 
poris  in  conventu  Senensi  habitarem  cum  eo.  Qui  etiam  frater 
Illuminatus  postea  fuit  minister  in  provincia  sancti  Francisci, 
postmodum  vero,  episcopus  Asisinas  factus,  ultimum  diem  clau- 
sit  ibidem.  Lectis  igitur  imperialibus  litteris  statini  scripsit  frater 
Helyas  fratribus  de  conventu  Fanensi,  ubi  habitabam,  quod, 
si  de  voluntate  mea  procedebat,  me  sine  mora  per  obedientiam 
redderent  patri  meo,  alioquin,  si  cum  patre  meo  ire  nolebam, 
me  karum  custodirent  sicut  pupillam  oculi  *sui.  Venerunt  itaque 
plures  milites  cum  patre  meo  ad  iocum  fratrum  de  civitate 
Fanensi,  ut  finem  negotii  mei  viderent;  quibus  factus  fui  spe- 
ctaculum,  et  ipsi  michi  causa  salutis.  Congregatis  igitur  fra¬ 
tribus  cum  secularibus  in  capitulo  et  dictis  multis  verbis  hinc 
inde  protulit  pater  meus  litteras  generalis  ministri  ac  fratribus 
demonstravit.  Quibus  lectis  frater  Ieremias  custos,  audientibus 
omnibus,  patri  meo  respondit:  '  Donine  Guido,  dolori  vestro 
compatimur  et  parati  sumus  obedire  litteris  patris  nostri.  Ve- 
rumtamen  hic  est  filius  vester,  etatem  habet,  ipse  de  se  loquatur. 
Queratis  ab  eo,  si  vult  venire  vobiscum,  veniat  in  nomine 
Domini.  Sin  autem,  vini  ei,  ut  vobiscum  veniat,  inferre  non 
possumus  \  Quesivit  ergo  pater  meus,  utrum  vellem  ire  cum 
eo  necne.  Cui  ego  respondi:  'Non,  quia  Dominus  dicit  Lue. 
IX:  Nemo  mittens  manum  suam  ad  aratrum  et  aspiciens  retro 
aptus  est  regno  Dei’’.  Et  ait  michi  pater:  'Tu  non  curas  de 
patre  tuo  et  de  matre  tua,  qui  prò  te  variis  doloribus  affli- 
guntur ’.  Cui  respondi:  'Vere  non  curo,  quia  Dominus  dicit 
Mat.  X:  Qui  amat  patrem  aut  matrem  plusquam  me,  non  est 
me  dignus.  De  te  quoque  dicit:  Qui  amat  filium  aut  filìam 
super  me,  ?ion  est  me  dignus.  Debes  ergo  curare,  pater,  de 
ilio  qui  prò  nobis  pependit  in  Ugno,  ut  nobis  vitani  donaret 
eternam.  Nani  ipse  est  qui  dicit  Mat.  X:  Veni  enim  separare 
hominem  adversus  patrem  suum  et  filiam  adversus  matrem  suam 
et  nurum  adversus  socrum  suam.  Et  inimici  hominis  domestici 

eiiis.  Omnis  ergo  qui  confitebitur  me  coram  hominìbus ,  confitebor 
et  ego  etim  coram  patre  meo,  qui  est  in  celis.  Qui  auiem  nega- 
verit  me  coram  hominibus ,  negabo  et  ego  eum  coram  patre  meo, 
qui  in  celis  esl\  Et  mirabantur  fratres  et  gaudebant,  quod 
talia  patri  meo  dicebam.  Et  tunc  dixit  fratribus  pater  meus  : 
'  Vos  percantastis  filium  meum  et  decepistis,  ut  michi  non 
acquiescat.  Conquerar  iterum  imperatori  de  vobis  necnon  et 
generali  ministro.  Verumtamen  permittite  me  loqui  seorsum 
sine  vobis  cum  filio  meo,  et  videbitis  quod  me  sine  mora 
sequetur.  Permiserunt  itaque  fratres,  ut  sine  eis  loquerer  patri 
meo,  quia  propter  verba  mea  iam  dieta  de  me  aliquantulum 
confidebant.  Verumtamen  post  parietem  ascultabant,  qualia 
diceremus.  Tremebant  enim  sicut  iuncus  in  aqua,  ne  pater 
meus  suis  blanditiis  meum  animum  inmutaret;  et  non  solum 
tiinebant  prò  salute  anime  mee,  sed  etiam,  ne  recessus  meus 
occasionem  daret  aliis  Ordinem  non  intrandi.  Dixit  igitur  michi 
pater  meus:  '  Fili  dilecte,  non  credas  istis  pissintunicis  ’  —  id 
est  qui  in  tunicis  mingunt  — ,  c  qui  te  deceperunt,  sed  veni 
mecum,  et  omnia  mea  tibi  dabo  \  Et  respondi  et  dixi  patri 
meo:  'Vade,  vade,  pater!  Sapiens  in  Proverbiis  dicit  III: 
Noli  prohibere  bene  facerc  eum  qui  potest;  si  vales,  et  ipse 
bene  fac  Et  respondit  pater  meus  cum  lacrimis  et  dixit  michi: 
c  Quid  igitur,  fili,  matri  tue  dicam,  que  se  incessanter  prò  te 
affligit? Et  aio  ad  eum:  '  Dices  ei  ex  parte  mea:  Sic  dicit 
fi  li  us  tu us  :  Pater  meus  et  mater  mea  dereliquerunt  me,  Domi- 
nus  auiem  assumpsit  me.  Qui  etiam  dicit  Iere.  Ili:  Patrem  vo- 
cabis  me,  et  post  me  ingredi  non  cessabis.  Nani  bonum  est  viro, 
cum  portaverit  iugum  ab  adolescentia  sua  \  Audiens  hec  omnia 
pater  meus  et  de  egressu  meo  desperans  prostravit  se  in  terram 
coram  fratribus  et  secularibus,  qui  cum  eo  venerant,  et  dixit: 
*  Comendo  te  mille  demonibus,  maledicte  fili,  et  fratrem  tuum, 
qui  hic  tecum  est,  qui  etiam  te  decepit.  Mea  maledictio  vo- 
biscum  sit  perpetuo,  que  vos  infernalibus  commendet  spiri- 
tibus  Et  recessit  ultra  modum  turbatus.  Nos  autem  reman- 
simus  valde  consolati,  gratias  agentes  Deo  nostro  et  dicentes 
sibi:  '  Maledicevi  illi,  et  tu  benedices.  Nam  qui  bencdictus  est 

super  terram,  be?iedicetur  in  Deo.  Amen  \  Recesserunt  itaque 
seculares  valde  edificati  de  constantia  mea.  Sed  et  fratres  valde 
gavisi  fuerunt,  eo  quod  viriliter  egerat  Dominus  per  me  pue- 
rulum  suum,  et  cognovevunt  quod  vera  sunt  verba  Domini, 
que  dicit  Lue.  21:  Ponite  in  cordibus  vestris  non  Preme  ditari, 
quemadmodum  respondeaiis .  Ego  enim  dabo  vobis  os  et  sapien- 
tiam,  cui  non  poterunt  resistere  et  contradicere  omnes  adver sarti 
vestri.  Sequenti  vero  nocte  remuneravit  me  Virgo  beata.  Vi- 
debatur  enim  michi  quod  coram  altari  ad  orationem  iacerem 
prostratus,  ut  soliti  sunt  fratres,  quando  surgunt  ad  matutinum. 
Et  audivi  vocem  beate  Virginis  me  vocantis.  Et  elevata  facie 
vidi  beatam  Virginem  super  altare  sedéntem  in  eo  loco,  in 
quo  hostia  locatur  et  calix;  habebatque  puerulum  suum  in 
gremio,  quem  porrigebat  michi  dicens:  '  Accede  secure  et 
osculare  filium  meum,  quem  beri  coram  hominibus  confessus 
fuisti  \  Cumque  timerem,  vidi  quod  puerulus  aperuit  brachia, 
alacriter  me  expectans.  Confidens  itaque  de  alacritate  et  in- 
nocentia  pueri  necnon  et  de  matris  ipsius  liberalitate  tam 
larga,  accessi  et  amplexatus  et  osculatus  sum  eum.  Et  mater 
benigna  per  magnam  moram  eum  michi  dimisit.  Cumque  de 
eo  satiari  non  possem,  benedixit  michi  Virgo  beata  et  dixit: 
'  Vade,  fili  dilecte,  et  quiesce,  ne  fratres,  qui  surgent  ad  ma¬ 
tutinum,  inveniant  te  hic  nobiscum  Acquievi,  et  disparuit 
visio.  Sed  in  corde  meo  tanta  dulcedo  remansit,  quod  non 
possem  sermone  referre.  Fateor  vere  quod  nunquam  in  seculo 
tantam  dulcedinem  habui.  Et  tunc  cognovi  quod  vera  est  Scri¬ 
ptum,  que  dicit  quod,  gustato  spiritu,  desipit  omnis  caro. 

Tempore  ilio,  cum  adhuc  essem  in  civitate  Fanensi,  vidi 
per  somnìum,  quod  filius  domni  Thomasii  de  Armariis  de  ci¬ 
vitate  Parmensi  unum  monaci) um  occidebat,  et  recitavi  som- 
nium  fratri  meo.  Et  post  paucos  dies  transibat  per  civitatem 
Fanensem  Antico  de  Amicis,  qui  ibat  in  Apuliam,  ut  inde 
aurum  sumeret,  et  venit  ad  locum  fratrum,  ut  videret  nos, 
quia  notus  et  amicus  noster  erat  atque  vicinus.  Et  quasi 
aliunde  incipientes  inquisivimus,  quid  esset  de  tali  —  voca- 
batur  enim  Gerardus  de  Senqanisiis  — ,  et  dixit  nobis:  '  Male 

est  de  eo,  quia  altera  die  unum  monachum  interfecit5.  Et 
cognovimus  quod  aliquando  vera  sunt  somnia.  Item  tempore 
ilio,  quando  primo  transivit  pater  meus  per  civitatem  Fanen- 
sem  eundo  Assisium,  absconderunt  me  fratres  cum  fratre  meo 
per  plures  dies  in  domo  domni  Martini  de  Fano,  qui  erat 
dominus  legum;  et  palatium  suum  erat  iuxta  mare;  et  inter  - 
dum  veniebat  ad  nos  et  loquebatur  nobiscum  de  Deo  et  de 
divina  Scriptura,  et  mater  sua  ministrabat  nobis.  Ego  autem 
processi!  temporis,  tempore  scilicet  potestarie  domni  Iacobi  de 
Pennaciis  de  Regio  et  de  Sesso,  cum  haberem  auctoritatem 
eligendi  unum  sapientem  de  quacuinque  parte  vellem,  qui  de 
quodam  negotio  cum  Bononiensibus  concordaret  Reginos,  re- 
cordatus  beneficii  domni  Martini  ipsum  elegi.  De  quo  Regini 
optime  consolati  fuerunt;  et  ipse  postea  a  Mutinensibus  sala- 
rium  habuit,  ut  Mutine  scolaribus  legeret.  Postmodum,  elapsis 
forte  duobus  annis,  Ianuenses  elegerunt  eum,  ut  esset  eorum 
potestas.  Qua  potestaria  finita  Ordinem  fratrum  Predicatorum 
intravit,  in  quo  laudabiliter  vitarn  suam  complevit.  Erat  enim 
tunc  temporis  in  terra  sua  valida  guerra.  Sed  et  dum  adhuc 
in  Ordine  Predicatorum  viveret,  quidam  elegerunt  eum  in  sue 
civitatis  episcopum.  Sed  Predicatores  non  permiserunt,  quod 
ipse  episcopatum  acciperet,  nolentes  eum  amittere.  Hunc  vi¬ 
sitavi  Arimini  in  domo  fratrum  Predicatorum  et  congratulans 
et  sibi  congaudens  dixi  :  '  Fecistis  nunc  quod  patriarcha  Iacob 
aliquando  dixisse  cognoscitur,  scilicet:  Iustum  est,  ut  aliquando 
provideam  etiam  dornui  mee  ’.  Et  multum  placuit  sibi  ista  aucto- 
ritas,  et  voluit  eam  habere.  Hic  Ordinem  fratrum  Minorum 
intrasset,  nisi  dissuasisset  sibi  frater  Thadeus  de  Bono-comite, 
qui  erat  in  Ordine  nostro.  Molestabatur  enim  a  fratribus,  ut 
inale  ablata  restitueret,  si  vellet  ad  obedientiam  recipi.  Et 
dixit  domno  Martino:  '  Sic  facient  tibi,  si  intraveris  Ordinem  \ 
Et  sic  domnus  Martinus  timens,  Ordinem  Predicatorum  intravit. 
Et  forte  rnelius  fuit  prò  se  et  prò  nobis. 

Item  tempore  ilio  audiens  frater  Helyas,  quod  viriliter  fe- 
ceram  stando  in  Ordine,  mittebat  michi  salutem  et  gratiam 
suam  significando  quod,  si  volebam  ire  ad  habitandum  in 


CRONICA 


57 


aliqua  provincia  Ordinis,  significarem  sibi,  et  ipse  statini 
obedientiam  mitteret,  per  quam  possem  ire  quo  vellem.  Et 
significavi  sibi,  quod  de  provintia  Tuscie  esse  volebam.  Erant 
autem  tunc  temporis  ibi  raecum  in  conventu  Fanensi  duo  fra- 
tres  de  Tuscia,  de  quorum  consilio  ista  dicebam,  scilicet  frater 
Vitalis  de  Vulterris,  qui  erat  repetitor  fratris  Humilis  de  Me- 
diolano,  nostri  lectoris,  et  frater  Mansuetus  de  Castilione  Are¬ 
tino,  qui  postea  fuerunt  lectores  et  homines  magni  valoris  in 
Ordine.  Et  quia  locus  fratrum  Minorum  de  Fano  erat  extra 
civitatem  et  iuxta  mare,  et  pater  meus  ordinaverat,  ut  pyrate 
Anchonitani  me  raperent,  si  per  litus  spatiando  ivissem,  vel 
illi  de  familia  potestatis  Fanensis,  qui  de  Crèmona  advenerant 
illue,  a  patre  meo  promissa  pecunia:  ut  has  insidias  devita- 
rem,  ivi  et  per  unam  quadragesimam  habitavi  in  conventu  de 
Hesio,  quousque  post  Pascha  littere  generalis  ministri  portate 
fuerunt.  Est  autem  Esium  civitas,  in  qua  Fridericus  imperator 
natus  fuit.  Et  divulgatum  fuit  de  eo,  quod  esset  filius  cuiusdam 
beccarii  de  civitate  Esina,  prò  eo  quod  domina  Constantia 
imperatrix  multorum  erat  dierum  et  multum  annosa,  quando 
desponsavit  eam  imperator  Henricus,  nec  filium  nec  filiam 
preter  istum  umquam  dicitur  Imbuisse;  quapropter  dicturn  fuit, 
quod  accepit  istum  a  patre,  cum  prius  se  gravidam  simulasset, 
et  supposuit  sibi,  ut  ex  se  genitus  crederetur.  Ad  quod  cre- 
dendum  inducunt  nos  tria.  Primum  quia  bene  consueverunt 
talia  facere  mulieres,  ut  pluries  reperisse  me  recolo.  Secundum 
quia  Merlinus  ita  scripsit  de  eo:  Secundus  Fridericus  insperati 
et  mirabilis  ortus.  Tertium  quia  rex  Iohannes,  qui  fuit  rex 
Ierosolimitanus  et  socer  imperatoris,  quadam  die  irato  animo 
et  fronte  rugosa  in  Gallico  suo  appellavi  imperatorem,  bec¬ 
carii  filium,  prò  eo  quod  Guauterottum  consanguineum  suum 
volebat  occidere.  Et  quia  cum  veneno  non  poterat,  cum  gladio 
debebat  (fieri),  quando  cum  imperatore  ad  ludum  scacchorum 
sederet.  Timebat  enim  imperator,  ne  quando  aliquo  casu  re- 
gnum  Ierosolimitanum  devolveretur  ad  istum.  Quod  regem 
Iohannem  non  latuit.  Qui  ivit  et  accepit  nepotem  per  bra- 
chium,  qui  cum  imperatore  ludebat,  et  amovit  eum  a  ludo 

et  acriter  imperatorem  redarguit,  dicendo  in  Gallico  suo:  c  Fi 
de  becer  diabele!  ’.  Et  timuit  imperator,  nec  ausus  fuit  dicere 
quicquam.  Erat  enim  rex  Iohannes  magnus  et  grossus  et  longus 
statura,  robustus  et  fortis  et  doctus  ad  prelium,  ita  ut  alter 
Karolus  Pipini  filius  crederetur.  Et  quando  in  bello  cum  clava 
ferrea  percutiebat  hinc  inde,  ita  fugiebant  Saraceni  a  facie 
eius,  sicut  si  vidissent  diabolum  vel  leonem  paratum  ad  de- 
vorandum  eos.  Revera  non  fuit  tempore  suo,  ut  dicebatur, 
miles  in  mundo  melior  eo.  Unde  et  de  eo  et  de  magistro 
Alexandro,  qui  erat  melior  clericus  de  mundo  et  erat  de  Or¬ 
dine  fratrum  Minoruin  et  legebat  Parisius,  facta  fuit  ad  laudem 
eorum  quedam  cantio  partim  in  Gallico,  partim  in  Latino, 
quam  cantavi  multotiens.  Que  sic  inchoat: 

Avent  tutt  mantenent 

nost(ris) . temporibus. 

Iste  rex  Iohannes,  quando  armabatur  a  suis  iturus  ad  bellum, 
tremebat  sicut  iuncus  in  aqua.  Cumque  interrogaretur  a  suis 
qua  de  causa  sic  tremeret,  cum  in  bello  contra  hostes  robu¬ 
stus  et  validus  esset  pugnator,  respondebat,  quod  de  corpore 
sibi  cure  non  erat,  sed  timebat,  ne  anima  sua  bene  ordinata 
esset  cum  Deo.  Hoc  est  quod  dicit  sapiens  in  Prover.  28: 
Beatus  homo  qui  semper  est  pavidus;  qui  vero  mentis  est  dure, 
corruet  in  malum.  Unde  Ecclesiasticus  XVIII:  Homo  sapiens 
in  omnibus  metuit.  Ieronimus  quoque  dicit:  Prudenter  timetur 
quicquid  potest  accidere.  Sed  peccatores  timent  ubi  non  est 
timor;  ubi  vero  timendum  est  —  scilicet  ne  offendatur  Deus — , 
non  timent,  sicut  timebat  Iob,  qui  de  se  ipso  dicit  Iob  31: 
Semper  enim  quasi  tumentes  super  me  fluctus  timui  Deum,  et 
pondus  eius  ferre  ?ion  potui.  Talis  fuit  rex  Iohannes.  Ideo 
evenit  ei  quod  dicit  Ecclesiasticus  33:  Time?tti  Deum  noìi  oc- 
current  mala,  sed  in  iemptatione  Deus  illum  conservabit  et  libe- 
rabit  a  malis .  Revera  sic  fuit.  Factus  est  enim  frater  Minor, 
et  toto  tempore  vite  sue  perseverasset  in  Ordine,  si  Deus  pro- 
longasset  ei  vitam.  Recepit  enim  eum  et  induit  minister  Grecie, 

scilicet  frater  Benedictus  de  Aretio,  qui  fuit  sanctus  homo. 
Iste  rex  Iohannes  fuit  avus  maternus  regis  Conradi,  filii  im- 
peratoris  Friderici.  Alteram  vero  filiatn  regis  Iohannis  habuit 
uxorem  Balduinus  imperator  Constantinopolitanus;  quo  mortuo 
rex  Iohannes  baiulus  illius  remansit  imperii  prò  parvulo  suo 
nepote.  Hic  rex  Iohannes  quando  ingrediebatur  bellum  et  ca- 
lefiebat  pugnando,  nulius  audebat  ante  faciem  suam  stare,  sed 
divertebant  ab  eo  videntes,  quod  validus  et  fortis  esset  pugna- 
tor.  Cui  congruit  quod  de  Iuda  Machabeo  legimus  scriptum 
I.  Macha.  Ili:  Similis  factus  est  leoni  in  operibus  suis ,  et  sìcut 
catulus  leonis  rugiens  in  vcnatione  sua. 

Receptis  igitur  litteris  fratris  Helye  generalis  ministri,  ivi 
et  habitavi  in  Tuscia  Vili  annis,  duobus  in  civitate  Lucensi 
et  duobus  in  Senensi  et  IIII  in  Pisana.  Porro  ilio  primo  anno, 
quo  cepi  habitare  in  civitate  Lucana,  absolutus  fuit  frater 
Helyas  a  generali  ministerio,  et  factus  frater  Albertus  Pisanus; 
et  sol  obscuratus  est,  ut  vidi  oculis  meis  MCCXXXIX  in  sexta 
feria,  in  bora  none,  mense  Iunii,  tertio  die  intrante.fTCum 
autem  in  civitate  Pisana  habitarem,  eram  iuvenculus,  et  duxit 
me  quadam  vice  pio  pane  quidam  frater  laycus  et  spurius  et 
habens  cor  vanum,  et  erat  natione  Pisanus,  quetn  processu 
temporis,  cum  habitaret  in  loco  de  Fixeclo,  fratres  extraxerunt 
de  puteo,  in  quem  seipsum  precipitaverat,  nescio  qua  stulticia 
vel  disperatione  temptatus.  Et  postmodum  paucis  elapsis  diebus 
ita  disparuit,  quod  in  aliqua  parte  mundi  non  potuit  repperiri 
ab  aliquo.  Quapropter  suspicati  sunt  fratres  quod  eum  diabolus 
asportasset.  Ipse  viderit!  Igitur  cum  essem  cum  eo  in  civitate 
Pisana,  et  cum  sportis  nostris  panem  mendicando  iremus,  oc- 
currit  nobis  quedam  curtis,  quatn  ambo  pariter  sumus  ingressi. 
In  qua  erat  vitis  frondosa  desuper  extensa  per  totum,  cuius 
viriditas  delectabilis  ad  videndum,  et  umbra  nichilotninus  ad 
quiescendum  suavis.  Ibi  erant  leopardi  et  alie  bestie  ultramarine 
quam  plures,  quas  libenter  aspeximus  longo  intuita,  quia  li- 
benter  inusitata  et  pulcra  videntur.  Erant  edam  ibi  puelle  et 
pueri  in  etate  ydonea,  quas  pulcritudo  vestium  et  facierum  spe- 
ciositas  multipliciter  decorabat  et  faciebat  amabiles.  Et  habebant 

in  manibus,  tam  femine  quam  masculi,  viellas  et  cytharas  et 
alia  genera  musicorum  diversa,  in  quibus  modulos  faciebant 
dulcissimos,  et  gestus  representabant  ydoneos.  Nullus  tumultus 
erat  ibi,  nec  aliquis  loquebatur,  sed  omnes  in  silentio  ascul- 
tabant.  Et  cantio,  quam  cantabant,  inusitata  erat  et  pulcra  et 
quantum  ad  verba  et  quantum  ad  vocum  varietatem  et  mo- 
dum  cantandi  usque  adeo,  ut  cor  iocundum  redderetur  .supra 
modum.  Nichil  nobis  dixerunt,  sed  et  nos  nichil  diximus  eis. 
Cantare  non  cessaverunt,  quousque  fuimus  ibi,  tam  voce  quam 
musicis  instrumentis.  Et  duximus  ibi  longam  moram  et  vix 
scivimus  recedere  inde.  Nescio,  novit  Deus,  unde  tante  letitie 
talis  apparatus  occurrerit,  quia  nec  antea  illum  videramus  ei 
similem,  nec  postea  videre  potuimus.  Cum  autem  egressi  fuimus 
inde,  occurrit  michi  quidam  homo,  quetn  non  cognoscebam, 
et  dixit  se  esse  Parmensem;  et  cepit  me  tenere  et  acriter  in¬ 
crepare  et  vilipendere  dure  et  dicere:  c  Vade,  miser,  vade!  Multi 
mercenarii  in  domo  patris  tui  panibus  abundant  et  carni  bus,  et 
tu  vadis  hostiatim  mendicando  panem  ab  his  qui  non  habent, 
cum  posses  tu  multis  pauperibus  abundanter  tribuere.  Deberes 
modo  cum  dextrario  per  Parmam  discurrere  et  cum  hastiludio 
tristes  letos  efficere,  ut  esses  dominabus  spectaculum  et  ystrio- 
nibus  consolatio.  Nani  et  pater  tuus  dolore  consumitur,  et  mater 
tua  amore  tui,  quem  videre  non  potest,  quasi  de  Deo  desperat  \ 
Cui  respondi:  'Vade  tu,  miser,  vade!  Noti  enim  sapis  que 
Dei  suni,  sed  que  carnalium  hominum.  Nam  ista,  que  dicis, 
caro  et  sanguis  revelavit  tibi,  non  pater  celestis.  Revera,  ex 
eo  quod  talia  persuades,  credis  te  bene  dicere  et  nescis,  quia 
tu  es  miser  et  miserabilis  et  pauper  et  cecus  et  nudus.  Nam  de 
peccatoribus  huius  mundi  dicit  divina  Scriptura  quod  ambula- 
verunt  post  vanita tem  et  vani  facti  sunt.  Vanilas  vanilum ,  dicit 
sapiens,  et  omnia  vanitas.  Et  iterum:  Defecerunt  in  vantiate  dies 
eorum  et  anni  eorum  cum  festinatione.  Et  iterum:  Subito  defe¬ 
cerunt,  pcrierunt  propter  iniquitatem  suam.  Et  iterum  alia 
Scriptura  dicit  Iob  XXI  :  Tenent  tinpanum  et  cytharam  et 
gaudent  ad  sonitum  organi.  Ducunt  in  bonis  dies  suos,  et  in 
puncto  ad  inferno  descendunt.  Sed  quia  animalis  homo  non  per- 

cipit  ea  que  sunt  spiri t?is  Dei;  stultitia  est  enìm  illi,  et  non  potest 
intelligere  \  His  auditis  que  a  me  dicebantur,  recessit  confusus, 
ignorans,  quid  respondere  posset.  Completa  itaque  circa  nostra, 
cepi  ego  ilio  sero  omnia  que  videram  et  audieram  in  mente 
mea  revolvere  et  cogitare,  quia,  si  vixero  quinquaginta  annis 
in  Ordine  taliter  mendicando,  non  solum  grandis  erit  michi 
via,  veruni  etiam  labor  erubescibilis  et  intolerabilis  ultra  vires. 
Cumque  talibus  cogitationibus  quasi  totam  noctem  duxissem 
insomnem,  sicut  Deo  placuit,  accidit  michi  modicus  somnus, 
in  quo  visionem  michi  Deus  ostendit  pulcherrimam,  que  con- 
solationem  contulit  anime  mee  et  iocunditatem  atque  dulce- 
dinem  inauditam.  Et  tunc  cognovi  quod  necesse  est  divinum 
adesse  auxilium,  ubi  cessai  humanum.  Videbatur  siquidem  mi- 
chi  quod  irem  panem  hostiatim  mendicando,  sicut  soliti  sunt 
facere  fratres,  et  ibam  per  contratam  Sancti  Michaelis  de  Pisis 
ex  parte  Vicecomitum,  quia  ex  alia  mercatores  Parmenses  do- 
mum  habebant  ad  hospitandum,  quam  Pisani  fundicum  appel¬ 
lane  et  illam  partem  vitabam  et  propter  erubescentiam,  quia 
needum  er am  bene  fortificatus  in  Christo  —  quia  qui  Deum 
thnet,  nichil  negligit — ,  et  quia  timebam,  ne  forte  audi rem  ab 
eis  verba  ex  parte  patris  mei,  que  cor  meum  concutere  pos- 
sent;  semper  enim  persecutus  fuit  me  pater  meus  et  semper 
insidiatus  michi,  ut  me  de  Ordine  sancti  Francisci  extraheret, 
quousque  ultimimi  diem  clausit,  nec  unquam  reconciliatus  est 
michi  in  duritia  perseverans.  Cum  autem  ex  parte  Arni  per 
burgum  Sancti  Michaelis  descenderem,  ecce  subito  prospexi 
et  vidi,  quod  fili us  Dei  veniebat  ab  una  domo  et  portabat 
panem  et  ponebat  in  sporta.  Idem  faciebat  beata  Virgo,  et 
idem  Ioseph,  nutritius  pueri,  cui  beata  Virgo  fuerat  desponsata. 
Et  sic  fecerunt,  quousque  et  circa  completa  et  sporta  impleta 
fuit.  Est  autem  consuetudo  in  partibus  illis,  quod  sporta  poni- 
tur  inferius  panno  cooperta,  et  frater  ascendit  domos,  ut  panem 
petat  et  portet  et  ponat  in  sporta.  Postquam  autem  fuit  et  circa 
completa  et  sporta  impleta,  dixit  michi  filius  Dei:  '  Ego  sutn 
redemptor  tuus,  et  ista  est  mater  mea,  et  iste  tertius  Ioseph. 
qui  dictus  est  pater  meus;  ego  sum,  qui  prò  salute  humani 

generis  reliqui  domum  meam,  dimisi  hereditatem  meam,  dedi 
dilectam  animam  meam  in  manum  inimicorum  eius.  Ego  sum, 
de  que  Apostolus  meus  Paulus  scripsit  II  Cor.  Vili:  Scitis 
gratiam  domini  nostri  Jesu  Christi,  quoniam  propter  vos  egenus 
factus  est,  cwn  esset  dives,  ut  illius  inopia  vos  divites  essetis. 
Non  erubescas  ergo,  fili,  amore  meo  mendicare,  ut  vere  quod 
scriptum  est  dicere  possis:  Ego  autem  mendicus  sum  etpauper, 
Dominus  sollicitus  est  ?nei’>.  Et  aio  ad  eum:  '  Domine,  de  te 
scriptum  est  verbum  illud  an  de  menbris  tuis?  \  Et  Dominus 
ait:  *  Et  de  me  scriptum  est,  quia  vere  mendicus  fui  et  pauper, 
et  de  quolibet  qui  meo  amore  mendicai  Et  modo  experimento 
probasti,  quod  tui  sollicitus  fui  iuvando  te  in  circa  tua  et 
tibi  sportam  impiendo.  Recordare  ergo  filii,  paupertalis  et 
transgressionis  tnee,  abscinthiì  et  fellis.  Recordare  edam  quod 
scripsit  pater  tuus  Franciscus,  amicus  et  dilectus  meus,  in 
regula  fratrum  Minorum:  Fratres  tamquam  peregrini  et  advene 
in  hoc  seculo  in  pauper  tate  et  humilitate  Domino  famulanles 
vadant  prò  elemosina  confidenter.  Nec  oportet  eos  verecundari, 
quod  Dominus  prò  n»bis  se  fecit  pauperem  in  hoc  mundo.  Hec 
est  illa  celsitudo  altissime  paupertalis,  que  vos  karissimos  fratres 
meos  heredes  et  reges  regni  celorwn  instituit,  pauperes  rebus 
fecit,  virtutibus  sublimavit.  Hec  sit  portio  veslra,  que  pcrducit 
in  terram  viventium.  Cui,  dilectissimi  fratres,  totaliter  inherentes 
nichil  aliud  prò  nomine  domini  nostri  Iesu  Christi  in  Perpetuum 
sub  celo  habere  velitis  \  Et  respondi  et  dixi  domino  Iesu  Christo: 
'Domine,  cum  dicat  sapiens  in  Proverbiis  X:  Non  njfliget 
Dominus  fame  animam  insti ,  quare  non  das  abundanter  servis 
et  amicis  tuis,  qui  te  laudant  et  benedicunt,  ne  cum  tanto 
labore  et  rubore  mendicare  cogantur?’. 


Quod  duplici  de  causa  vult  Deus,  quod  amici  sui  mendicent,  ut  qui  dant 
premientur,  et  qui  accipiunt  orationem  rependant. 


Et  respondit  Dominus:  f  Volo,  ut  hi  qui  dant  mereantur 
dando  amore  meo,  sicut  hi  qui  accipiunt  amore  meo  mendi¬ 
cando  merentur.  Nam  Iohannes  Apostolus  lapillos,  quos  mu- 

tavit  in  geramas,  et  virgas  quas  convertit  in  aurum,  non  disper¬ 
si  et  dedit  pauperibus,  sed  revocavit  ad  materiam  pristinam, 
eo  quod  nullus  ibi  merebatur  in  dando.  Volo  autem  nunc,  ut 
hi  qui  divitias  habent  amore  meo  dent  non  habentibus,  ut  in 
die  iuditii  a  me  commendentur  et  premientur  in  regno.  Nam 
ego  sum  qui  in  lege  Moysi  populo  precepi  Iudaico  Deutero.  XV: 
Non  deerunt  pauperes  in  terra  habitat  ioni s  tue.  Idcirco  ego 
precipio  tibi,  ut  aperias  manum  fratri  tuo  egeno  et  pauperi, 
qui  tecum  versatur  in  terra.  Ideo  Ecclesiasticus  XXIX  dixit: 
Propler  mandatavi  assume  pauperem,  et  propter  inopiam  eius  ne 
dimittas  eum  vacuimi.  Hinc  sapiens  mulier  commendatur  Pro- 
ver.  XXXI:  Manum  suam  aperuit  inopi  et  pabnas  suas  extendit 
ad  pauperem.  Quod  autem  dixisti,  qucd  possum,  quando  volo, 
abundanter  tribuere,  veruni  dixisti  et  a  Scriptum  hoc  didicisti. 
Ait  enim  sapiens  Sap.  XII:  Subest  enim  tibi,  cum  voluerìs, 
Posse.  Unde  Ysaias  scripsit  LIX:  Ecce  non  est  abreviata  manus 
Domini,  ut  salvare  nequeat,  ncque  aggravata  est  auris  eius,  ut 
non  exaudiat. 

De  bonis  que  contulit  Deus  Iudaico  populo  in  terra  deserta  et  invia  et 

inaquosa, 

Probavit  hoc  Iudaicus  populus,  de  quo  dicitur:  Petierunt, 
et  venit  coturnix,  et  pane  celi  saturavit  eos  ’.  De  hoc  habetur 
Numeri  XI,  quando  Moyses  Domino  esum  carnium  Iudaico 
populo  promittenti  admirative  dixit:  c  Sexenta  milia  peditum 
sunt,  et  tu  dicis:  Dabo  eis  esum  carnium  mense  integro ?  Numquid 
ovium  et  bouih  multitudo  cedetur,  ut  possi t  sufpcere  ad  cibum, 
vel  omnes  pisces  maris  in  unum  congregabuntur ,  ut  eos  sa  tieni?  ’ 
Cui  respondìt  Dominus:  *  Numquid  manus  Domini  invalida  est ? 
lam  nunc  videbis,  utrum  meus  sermo  opere  compleatur  5 .  Item 
probavit  hoc  Iudaicus  populus,  qui  XL  annis  manna  in  deserto 
comedit.  De  quo  Moyses  ait  Deutero.  Vili:  Dedit  tibi  cibum 
manna,  quod  ignorabas  tu  et  patres  lui,  ut  ostenderet  tibi  quod 
non  in  solo  pane  vivit  homo,  sed  in  omni  verbo,  quod  egr edi¬ 
tar  ex  ore  Domini.  Vestimentum,  quo  operìebaris ,  nequaquam 

vetustate  defecit,  et  pes  tuus  non  est  subtritus ;  en  quadragesimus 
annus  est.  Et  infra  XXIX:  Adduxit  vos  XL  annis  per  deserium. 
Non  sunt  attrita  vestimento  vestra,  nec  caltiamenta  pedum  ve- 
strorum  vetustate  consumpta  suni.  Panem  non  comedistis ,  vinum 
et  siceram  non  bibistis,  ut  sciretis,  quia  ipse  est  dominus  Deus 
vester.  Et  venistis  ad  locum  hunc.  Item  Iosue  V:  Deficit  manna, 
pos/quam  comederunt  de  fructibus  terre,  nec  usi  sunt  ultra  ilio 
cibo  filii  Israel,  sed  comederunt  de  fructibus  presentis  anni  terre 
Chanaam.  Ut  verum  appareat  quod  consuevit  dici:  Necesse  est 
divinum  adesse  auxilium,  ubi  cessai  humanum.  Item  de  hac  ma¬ 
teria  dixit  propheta  in  psalmo:  Mandavit  nubibus  desuper  et 
ianuas  celi  aperuit.  Et  pluìt  illis  manna  ad  manducandum  et 
panem  celi  dedit  eis.  Panem  angelorum  manduedvii  homo,  cibaria 
misit  eis  in  abundaìitia.  Transtulit  austrum  de  celo  et  induxit 
in  virtute  sua  affricum.  Et  pluit  super  eos  sicut  pulverem  carnes 
et  sicut  arenarn  maris  volati  Ha  fermata .  Et  ceciderunt  in  medio 
castrorum  eorum  circa  tabernacula  eorum.  Et  manducai) erunt  et 
saturati  sunt  nimis;  et  desiderium  eorum  ailulit  eis  Dominus, 
non  sunt  fraudati  a  desiderio  suo.  Hoc  est  de  quo  Iudei  coram 
Christo  domino  gloriantur  Io.  VI:  Patres  nostri  manducaverunt 
manna  in  deserto,  sicut  scriptum  est:  *  Panem  de  celo  dedit  eis 
manducare  \ 


Quod  non  affligat  Dominu.  fame  animam  iusti,  probatur  multis  exemplis. 
Quod  Deus  multiplicet  victualia  servis  suis,  probatur  hic  multis  exemplis. 

Item  utrum  affligat  Dominus  fame  animam  iusti  necne, 
multipliciter  probavit  Helyas.  Primo,  quia  corvi  deferebant  ei 
panem  et  carnes  mane,  similiter  panem  et  carnes  vespere,  ut 
habetur  III  Reg.  XVII.  Secundo,  quia  paupercula  vidua  pavit 
eum,  etiam  ex  eo  quod  vidue  dedit  Helyas,  ut  habetur  supra- 
dicto  capitulo.  Ideo  potuit  dicere  Helye  vidua  ista  cum  filio 
quod  I  Parali,  ultimo  rex  David  Domino  dixit:  Tua  sunt  omnia, 
et  que  de  manu  tua  accepimus  dedimus  Ubi.  Tertio,  quando  in 
deserto  Angelus  Domini  posuit  ad  caput  eius  vas  aque  et  sub- 
cinericium  panem,  ut  habetur  3.  Reg.  XIX.  Item  liberalitatem 

Domini,  utrum  scilicet  affligat  Dominus  fame  ammani  insti , 
Paulus  primus  heremita  fuit  expertus,  cui,  ut  narrat  Ieronimus, 
per  LX  annos  qualibet  die  rìimidium  panem  mittebat  per  cor- 
vum;  et  quando  ad  eum  videndum  ivit  Antonius,  illa  die 
Dominus  duplicavit  anonam,  misit  enim  totum  integrum  panem. 
Item  probavit  hoc  beatus  Benedictus,  ut  in  secundo  libro  Dia- 
logorum  narrat  Gregorius,  qui,  quando  oleo  indiguit,  oratione 
ad  Deum  fusa  dolium  oleo  plenum  miraculose  invenit.  Altera 
vice,  tempore  valide  famis,  cum  monachi  sui  de  panis  inopia 
murmurarent  iuxta  illud:  Si  vero  non  fuerint  saturati,  et  mur- 
murabunt,  virtute  orationum  suarum  et  divina  clementia  faciente, 
ad  ianuam  monasterii  nocte  quadam  duce*ntos  modios  farine 
invenit  in  saccis.  Hoc  ideo  factum  est,  ne  de  beato  Benedicto 
dici  possit  illud  Ys.  IX:  Multiplicasti  gcntem,  sed  non  magni¬ 
ficasti  lelitiam;  et  ut  veruni  appareat  verbum  illud:  Necesse 
est  divinum  adesse  auxilium,  ubi  cessai  humanum.  Ut  veruni 
edam  appareat  illud  Prover.  X:  Non  affhget  Dominus  fame 
animarn  insti.  Unde  super  ilio  loco  Mat.  VI:  Ne  solliciti  sitis 
anime  vostre,  quid  manducetis,  neque  corpori  vestro,  quid  indua- 
mini ,  dicit  beatus  Ieronimus:  Si t  homo  quod  esse  debet,  et  presto 
erunt  omnia ;  et  de  servis  Dei  dicit  propheta:  Non  confundentur 
in  tempore  malo,  et  in  diehis  famis  saturabuntur ,  quia  peccatores 
peribunt.  Ideo  merito  dicitur  eis:  Timeie  Dominion,  omnes  sancii 
eius,  quoniam  non  est  inopia  timentibus  eum.  Divites  eguerunt 
et  esurierunt,  inquirentes  autem  Dominum  non  minuentur  ornili 
bono.  Item  probavit  hoc  Helyseus,  quando  mulieri  vidue,  que 
creditur  uxor  Abdie  prophete  fuisse,  oleum  multiplicavit,  ut 
habetur  1 1 1 1  Reg.  1 1 1 1 ,  et  quando  panes  multiplicavit  tempore 
famis,  de  quibus  ministro  suo  dixit:  Da  populo,  ut  comedat. 
Hec  enim  dicit  Dominus:  Comedent,  et  supererit;  posuit  itaque 
coram  eis.  Qui  comcdcrunt,  et  supcrfuit  iuxta  verbum  Domini , 
4.  Reg.  IIII.  Item  quando  multiplicavit  farinam  tempore  obsi- 
dionis  Samarie,  de  qua  dixit  4.  Reg.  VII:  A  udite  verbum  Do¬ 
mini!  Hec  dicit  Dominus :  In  tempore  hoc  cras  modius  simile 
uno  statere  erit,  et  duo  modii  ordei  statere  uno  in  porta  Sa- 
marie.  Item  beatus  Gregorius  in  primo  Dialogorum  dicit  quod 

Nonnosus  monachus  in  monasterio  suo  oleum  suis  meritis  et 
orationibus  multiplicavit  ;  et  in  eodem  primo  libro  de  Bonifatio 
Ferentine  civitatis  episcopo  narrat,  quod  adhuc  puer  existens 
in  horreo  matris  sue  multiplicavit  frumentum  et  in  cellario 
suo  vinum  et  XII  denarios  grossos  ex  auro  quasi  noviter  pro- 
ductos  ex  fabrica  impetravi  a  Domino,  quia  totidem  pauperibus 
dederat.  Item  presbiter  Sanctulus,  amicus  Gregorii,  oleum  mul¬ 
tiplicavit  et  panem.  Item  quidam  sanctus  pater,  de  quo  in 
Vitis  patrum  legitur,  cum  ad  faciendum  cum  eo  festum  dominice 
resurrectionis  alii  patres  in  sabbato  sancto  ivissent,  orationem 
fudit  ad  Deum  prò  cibariis  habendis.  Et  ecce  subito  angeli 
missi  a  Deo  detulerunt  ei  panes  pulcherrimos,  quibus  similes 
in  tota  Egypti  provintia  nunquam  visi  fuerunt;  portaverunt 
etiam  dactillos,  ficus  recentes  et  uvas  et  multa  alia  utilia  et 
vietili  necessaria  et  coram  istis  sanctis  patribus  posuerunt.  Quo¬ 
rum  copia  usque  ad  festum  Pentecostes  abundavit.  Et  mirati 
sunt  valde  gratias  agentes  omnium  bonorum  largitori,  qui  aperti 
manum  suam  et  irnplet  omne  animai  benedictione.  Item  adhuc 
aliis  modis  dat  Deus  servis  suis,  quando  indigenti  unde  sa¬ 
piens  in  Eccle.  II:  Homini  botto  in  conspeclu  suo  dedì t  sapìen- 
tiarn  et  scientiam  et  letitiam;  peccatori  miteni  dedit  afflictionem 
et  curam  superfiuam,  ut  addat  et  congreget  et  tradat  ei  qui 
placuit  Deo.  Item  Prover.  XXVIII:  Qui  coacervai  divitias  usuris 
et  fenore  liberali,  in  pauperes  congregai  eas. 


Exemplum  cuiusdam  regis,  qui  libenter  amore  Christi  elemosinas  faciebat, 
cui  Deus  dedit  thesauros  absconditos. 

Simile  exemplum  habetur  in  Longobardorum  historia,  tertio  libro, 
XXXII1I  capitulo,  circa  finem  libri. 

Exemplum  cuiusdam  regis,  qui  elemosinas  faciebat. 

Fuit  quidam  rex,  qui  volens  facere  secundum  consilium 
Domini,  quo  dicit  Mat.  VI:  Nolite  thesauriqare  vobis  thesauros 
in  terra,  ubi  erugo  et  tinea  demolitur,  et  ubi  fures  effodiunt  et 
furantur.  Thesaurifate  autem  vobis  thesauros  in  celo,  ubi  neque 
erugo  neque  tinea  demolitur,  et  ubi  fures  non  effodiunt  nec  fu- 

rantur ,  cepit  elemosinas  largas  facere  et  thesaurum  suum  cotidie 
pauperibus  larga  manu  tribuere.  Quod  etiam  Ecclesiasticus 
docet  XXIX:  Perde  pecuniam  propter  fratrem  et  atnicum,  et 
non  abscondas  iltam  sub  ter  lapidem  in  perditionem.  Pone  the¬ 
saurum  tuum  in  preceptis  attissimi,  et  proderit  libi  magìs  quam 
aurum.  Cumque  hoc  faceret,  ceperunt  pauperes  ex  diversis 
partibus  supervenire,  et  thesaurus  deficere,  quia,  ut  dicit  sa¬ 
piens  Eccle.  V:  Ubi  multe  sunt  opcs,  multi  et  qui  comedunl  eas, 
et  Pro  ver.  XIII:  Substantia  fes  tinaia  minuetur;  que  autem  pau- 
latim  colligitur  manu  multiplicabitur.  Cepit  igitur  rex  cogitare 
et  sollicitus  esse,  quid  post  hec  daret  pauperibus,  non  solutn 
prò  honore  suo  conservando,  veruni  etiam  prò  pauperum  inopia 
sublevanda.  Et  dum  talibus  cogitationibus  sollicitaretur  cor 
suum,  quadam  die  dixit  militi  secretario  suo:  '  Egrediamur 
nos  duo  tantum  ad  aliquem  locum,  ubi  spaciemur  \  Cumque 
essent  in  nemore  iuxta  fontem,  cepit  rex  cum  milite  suo  de  hac 
materia  habere  sermonem,  iuxta  illud  Piover.  XXV:  Causata 
tuam  tracta  cum  amico  tuo,  et  secretum  extraneo  non  reveles.  Post 
hec  accidit  regi  modicus  somnus,  et  volens  aliquantulum  dormire 
rogavit  militem,  ut  diligenter  custodiret  eum,  donec  dormiret. 
Et  dum  dormiret  rex,  prospexit  miles  et  vidit  quod  bestiola 
quedam  pulcherrima  valde  ex  ore  regis  exibat,  que  totum  cor¬ 
pus  regium  cum  osculata  fuisset,  rivum  fontis  conabatur  tran¬ 
sire,  sed  non  poterat.  Quod  attendens  miles  posuit  super  rivulum 
spatam  evaginatam,  et  transivit  bestiola  et  ivit  ad  quendam  mon- 
tem,  qui  prope  nemus  erat,  et  tetigit  in  aliquibus  locis,  et  postea 
venit  ad  rivulum  fontis  volens  transire.  Sed  miles  removerat 
ensem,  et  angustiabatur  bestiola.  Considerans  hoc  miles  posuit 
spatam,  et  transivit  bestiola  et  per  os  ingressa  est  regium  cor¬ 
pus,  unde  fuerat  prius  egressa;  et  excitatus  est  rex  et  somnium 
suum,  quod  viderat,  cepit  narrare:  *  Visum  fuit  michi  ’,  ait, 
'  quod,  cum  dormirem,  anima  mea  exiret  de  corpore,  et  cum 
vellet  quendam  fluvium  transire  et  non  posset,  quia  pons  non 
erat  ibi,  cepit  angustiari.  Et  ecce  subito  quidam  miles  de  spata 
sua  pontem  fecit,  et  transivit  anima  mea  et  ivit  ad  quendam 
montem,  in  quo  invenit  magnimi  thesaurum  argenti  et  auri 

et  lapidum  pretiosorum,  et  postea  rediit,  ut  flumen  transiret, 
et  angustiabatur  iterum,  quia  pons  erat  inde  arnotus  Et  miles 
sua  benignitate  et  curialitate  iterum  fecit  de  spata  pontem,  et 
transivit  anima  mea  et  ingressa  est  corpus  meuin,  et  statini 
fui  excitatus  \  Audiens  hec  miles  cepit  regi  referre,  quomodo 
oculata  fide  hec  omnia  viderat.  Miserunt  igitur  et  habuerunt 
multa  plaustra  et  multos  homines,  qui  foderent,  et  invenerunt 
thesauros  copiosos  in  argento  et  auro  et  lapidibus  pretiosis, 
quos  rex  et  pauperibus  dedit  et  sibi  retinuit.  Adimpletum  est 
isti  regi  quod  Dominus  promittit  Ys.  XLV:  Dabo  libi  thesauros 
absconditos  et  archana  secretorum,  ut  scias,  quia  ego  Dominus. 
Multa  alia  exempla  scio  de  hac  materia,  sed  quantum  ad  presens 
sufficit  hoc  dixisse. 


Quod  in  quadam  visione  filius  Dei  loquebatur  cum  quodam  fratre  de 

pulchra  materia  et  cum  auctoritatibus  sacre  Scripture. 

Igitur  in  visione  mea  Domino  meo  dixi  :  '  Quid  est,  Do¬ 
mine,  quod  Apostolus  Paulus  in  prima  ad  Cor.  IIII.  dicit: 
Usque  in  hanc  horam  et  esurimus  et  sitimus  et  nudi  sumus,  et 
in  secunda  dicit  XI,  quod  fu i t  in  fame  et  siti,  in  ieiuniis  multis, 
in  j rigore  et  nuditate,  Apostoli  autem  tui  tempore  passionis  a 
te  requisiti  :  Quando  misi  vos  sine  saculo  et  pera  et  calciamentis, 
?iumquid  aliquid  defuit  vobis ,  responderunt  et  dixerunt :  «  Ni ■ 
chìl  »?  Lue.  XXII  ’.  Et  respondit  Dominus  et  ait:  '  Quod  dixit 
Paulus  Apostolus,  veruni  dixit.  Quod  autem  dixerunt  discipuli 
tnei  in  cena,  similiter  veruni  dixerunt;  non  quin  aliquando 
penuriam  sustinuerint,  preservili  cum  de  me  scriptum  sit  Io.  IIII: 
Jesus  autem  fatigatus  ex  itinere,  sedebat  sic  super  fonlem.  Mora 
autem  erat  quasi  sexta.  Discipuli  enim  eius  abicrant  in  civitatem, 
ut  cibos  emerent\  sed  prò  tanto  verificatur  verbum  eorum, 
cum  dixerunt  «  nielli  1  »,  quia  auctoritatem  habebant  victualia 
accipiendi  et  potestatem  miracula  faciendi  ’.  De  primo  dicit 
Apostolus  prima  ad  Cor.  IX,  quod  Dominus  ordinavit  his  qui 
Evangelismi  annunliant  de  Evangelio  vivere.  Item  supra  eodem 
capitulo:  Si  nos  vobis  spiritualia  seminavimus,  non  est  magnurn. 

si  carnalia  vestra  metamus.  Unde  propheta:  Sumile  psalmum 
et  date  tympanum.  Ubi  dicit  glosa:  Sumite  spiritualia  et  date 
temporalia.  Item  Apostolus  ad  Ro.  XV:  Si  spiri talium  eorum 
partìcipes  facti  sutit  gentites,  deòcnt  et  in  carnalìbus  ministrare 
eis.  Item  Mar.  VI.  habetur  quod,  quando  Dominus  misit  XII 
ad  predicandum,  precepit  eis,  ne  quid  tollerent  in  via  nisi 
virgam  tantum ;  que  ponitur  prò  auctoritate  sumendi  victualia. 
De  secundo  habetur  Io.  XIII I :  Amen,  amen  dico  vobis,  qui 
credit  in  me,  opera,  que  ego  facio,  et  ipse  faciet,  et  maìora 
horum  faciet,  quia  ego  ad  patrem  vado  et  cet.  Tertio  modo 
verificatur  verbum  discipulorum,  cum  dixerunt  quod  nichil 
defuit  eis,  quia  Christum  habendo  hab#ebant  onmia.  Unde 
Apostolus  in  secunda  ad  Cor.  VI  :  Tamquam  nichil  habentes 
et  omnia  possiden/es,  et  ad  Phili.  III I:  Habeo  omnia  et  abundo. 
Ideo  dicit  sapiens  Prover.  XIII:  Est  quasi  divcs,  cum  nichil 
habeat;  et  est  quasi  pauper,  cum  in  multis  divitiìs  sit.  Hinc 
poeta  ait: 


Nobilitat  viles  frons  generosa  dapes. 

Vere  igitur  discipuli  habendo  Christum  habebant  omnia,  quia 
Christus  Deus  est,  et  de  Deo  dicit  Apostolus  I.  Cor.  XV,  quod 
erit  omnia  in  omnibus.  Hinc  dicturi  sunt  damnandi  in  die  inditi i 
conquerendo,  quod  sua  culpa  Deum  perdiderunt,  Tobie  X: 
Omnia  simul  in  te  uno  habentes,  te  non  debuimus  dimiltere  a 
Jiobis.  Item  in  visione  mea  iterum  dixi  domino  meo  Iesu  Christo: 
c  Domine,  Iudei,  qui  inter  Christianos  degunt,  gramaticam  no¬ 
strani  et  Latinam  scripturam  adiscunt,  non  ut  te  diligant  et 
in  te  credant,  sed  ut  tibi  detrahant  et  nobis  Christianis  insul- 
tent,,  qui  te  adoramus  crucifixum  prò  nobis,  et  dicunt  illud 
Ys.  XLV:  Nescicrunt  qui  levant  signum  sculplure  sue,  et  rogant 
Deum  7ion  salvantem.  Item  opponunt  nobis  hoc  modo:  «  Aut 
Christus  vester  iustus  fui t  aut  iniustus.  Quod  autem  iniustus 
fuerit,  patet  ex  verbis  patrum  nostrorutn,  qui  Pylato  dixerunt 
Io.  XVIII:  Si  non  esset  hic  malefaclor,  non  libi  tradidissemus 
cum.  Deus  autem  noster  in  lege,  quam  dedit  nobis,  sic  precepit 


70 


SALIMBENE  DE  ADAM 


Iudaico  populo  Exo.  XXII:  Maleficos  non  patieris  vivere ». 
Igitur  dicunt  ipsi:  «Si  filius  Marie  mortuus  est  ex  culpa  sua, 
sibi  imputetur.  Et  quod  ex  culpa  sua  mortuus  sit,  patet  ex 
hoc,  quod  parentes  nostri  Pylato  dixerunt  Lue.  XXIII:  Hu?ic 
invenimus  subvertentem  gentem  nostram  et  prohibentem  tributa 
dari  Cesari  et  dicentem  se  Christum  regem  esse  » .  Item  quod  non 
fuerit  iustus,  adhuc  ostendimus  ex  eo  quod  dicit  propheta: 
Iunior  fui,  etenim  senni,  et  non  vidi  iustum  derelictum  nec  semen 
eius  querens  panem.  Christus  autem  vester,  cum  moreretur  in 
cruce,  clamavit  se  derelictum,  dicens  Mat.  XXVII:  Deus  meus, 
Deus  meus,  ut  quid  dereliquisti  me.  Vos  autem  semen  Christi 
estis,  qui  a  Christo  dicimini  Christiani,  et  cotidie  mendicatis. 
Igitur  aut  propheta  verum  dixit,  aut  Christus  vester  non  fuit 
iustus,  qui  clamavit  se  derelictum  Respondit  Dominus  et 
dixit  michi  :  'Fili  dilecte,  Iudei  non  diligunt  me,  sed  semper 
michi  et  amicis  meis  insidiantur  et  inimicantur,  ut  impleatur 
scrmo,  qui  in  lege  eorum  scripfus  est,  quia  odio  habuerunt  me 
gratis .  Io.  XV.  De  Iudeis  autem  multum  possum  conqueri, 
quia  multa  opprobria  dixerunt  michi,  iuxta  verbum  quod  scri¬ 
ptum  est  :  Opprobria  exprobrantium  /ibi  ceciderunt  super  me. 
Ideo  de  eis  dicit  propheta:  Vefiiat  mors  super  illos,  et  descen- 
dant  in  ìnfernum  vìventes.  Quoniam  non  intcllexerunt  opera 
Domini;  et  in  opera  manuum  eius  destrues  illos  et  non  edi/ìcabis 
eos.  Quare?  Quia  obliti  sunt  Deum,  qui  salvavit  eos,  qui  fecit 
magnolia  in  Egypto,  mirabilia  in  terra  Chain,  terribilia  in  mari 
Rubro.  Non  sunt  recordati  manus  eius  die,  qua  redemit  eos  de 
marni  tribulantis.  Ideo,  dilecte  fili,  de  Iudeis  optime  dixit  Apo- 
stolus  meus  Paulus  in  prima  ad  Thessalo.  II,  quod  Iudei  do¬ 
minimi  occiderunt  lesimi  et  prophetas  et  nos  perseculi  sunt,  et 
Deo  non  piacenl  et  omnibus  horninibus  adversantur,  prohibentes 
nos  gentibiis  loqui,  ut  salve  fiant,  ut  impleant  peccata  sua  semper. 
Pervenit  enim  ira  Dei  super  illos  usque  in  finem.  Quod  autem 
Iudei  querunt  de  me,  utrum  iustus  sim  necne,  satis  legerunt. 
Unde  Iere.  XII:  Iustus  quidem  tu  es,  Domine.  Et  propheta: 
Iustus  Dominus  et  iustitiam  dilexit ;  equitatem  vidi t  vultus  eius. 
Et  iterum:  Iustus  es,  Domine,  et  rectum  iudilium  tuum  Et 


CRONICA 


71 


respondi  et  dixi:  'Domine,  istas  auctoritates  intelligunt  Iudei 
de  Deo,  qui  legem  Moysi  dedit,  et  non  de  fi  1  io  Marie,  quem 
occiderunt  suspendentes  in  Ugno  \  Et  Dominus  dixit:  '  Et  tu 
non  legisti  a  me  dictum:  Ego  et  pater  unum  sumus,  et  omnia 
que  habet  pater  mea  sunti \  Et  respondi  et  dixi:  'Domine, 
legi  et  bene  legi,  sed  Iudei  nolunt  credere  tibi.  Die  ergo  aper- 
tius,  ut  vincantur  et  confundantur.  De  te  enim  scriptum  est: 
Iusiificeris ,  Domine,  in  sermonibus  tuis,  etvincas,  cum  iudicaris  3 . 
Et  ait  Dominus:  '  Ysaias  de  me  scripsit  LVII:  Justus  perit, 
et  nemo  est  qui  recogitet  in  corde  suo;  et  viri  misericordie  col- 
liguntur,  quia  non  est  qui  intelligat.  A  facie  enim  malicie  col- 
lectus  est  iustus.  Centuno  quoque  de  m#  dixit  Lue.  XXIII  : 
Vere  hìc  homo  iustus  erat.  Et  Iacobus  ait  ultimo:  In  die  occi- 
sionis  adduxistis  et  occidistis  iustum,  et  ?ion  restitit  vobis.  Unde 
sapiens  in  Proverbiò  ait  XI  :  Si  iustus  in  terra  recipit,  quanto 
magis  impius  et  peccator?  A  me  quoque  dictum  est  Lue.  XXIII: 
Si  in  viridi  Ugno  hec  faciunt,  in  arido  quid  feti  Quod  autem 
dicunt  Iudei,  quod  clamavi  me  derelictum,  veruni  dicunt,  quia 
dereliquit  me  pater,  ut  ab  eis  occiderer.  Unde  Iob  dicit  XVI: 
Conclusi t  me  Deus  apud  ìniquum  —  scilicet  Pylatum  — et  ma- 
nibus  impiorum  me  tradidit ,  scilicet  Iudeoram.  Et  Lucas  in 
Actibus  dicit  IIII:  Convenerunt  enim  vere  in  civiiate  ista  ad- 
versus  sa?ic/um  puerum  tuurn  Jesum,  quem  unxisti,  Herodes  et 
Pontius  Pylatus  cum  gentibus  et  populis  Israel  facere  que  manus 
tua  et  consilium  tuum  decreverunt  fieri.  Quod  autem  non  dere- 
liquerit  me  pater,  testatur  propheta,  qui  in  persona  mea  lo- 
quens  ait:  Quoniam  non  derelinques  animavi  meam  in  infamo 
nec  dabis  sanctum  tuum  videre  corruptionem.  Ysaias  quoque 
ait  LIDI  :  Ad punctum  in  modico  dereliqui  te,  et  in  miseralionibus 
magnis  congrcgabo  te.  In  momento  indignationis  ab s condi  faciem 
meam  parumper  a  te,  et  in  misericordia  sempiterna  misertus 
sum  lui,  dixit  redemplor  tuus  Dominus.  Fui  itaque  derelictus 
a  patre  ad  tempus,  quia  manibus  impiorum,  scilicet  Iudeorum, 
traditus.  ut  me  prò  salute  mundi  occiderent,  et  non  fui  dere¬ 
lictus,  quia  tertia  die  me  resuscitavit  a  mortuis.  Et  ita  verbum 
propheticum  veruni  manet,  quia  non  vidit  David  iustum  dere- 

lictum.  Nec  etiam  vidit  semen  eius  querens  panem,  secundum 
suum  intellectum. 

Quod  duo  sunt  genera  paupertatis. 

Duo  enim  sunt  genera  paupertatis:  unum  est  voluntarium, 
et  hoc  est  perfectorum,  qui  suis  divitiis  venditis  et  datis  pau- 
peribus  nichil  in  hoc  mundo  possidere  volunt,  cognoscentes 
verum  esse  quod  dicit  Apostolus  I  Timo.  VI:  Nichil  intulimus 
in  hunc  mundum :  haud  dubium,  quia  nec  auferre  quid  possumus . 
Habentes  ergo  alimenta  et  quibus  legamur,  his  contenti  simus. 
Non  enim  habemus  hic  manentem  civitatem,  sed  futuram  inqui- 
rimus,  Hebre.  ultimo.  Isti  sunt  pauperes  qui  a  me  commendati 
fuerunt  Mat.  V:  Beati  pauperes  spirita — id  est  humiles  et 
voluntarie  mendicantes  — ,quoniam  ipsorum  est  regnimi  celorum. 
Isti  sunt  pauperes,  de  quibus  dixit  Ys.  XXIX:  Pauperes  ho- 
mines  in  sanclo  Israel  exullabunt .  Vere  isti  sunt  semen  Christi, 
de  quo  propheta  ait:  Potens  in  terra  erit  semen  eius,  generatio 
rectorum  benedicetur.  De  istis  Ys.  ait  LXI:  Omnes  qui  viderint 
e os  cognoscent  eos,  quia  isti  sunt  semen,  cui  bcnedixit  Dominus. 
In  quo  qui  ben&Hictus  est  super  terram,  benedicetur  in  Ileo. 
Amen’.  Porro  secundum  genus  paupertatis  est  illorum,  qui 
habent  paupertatem  necessariam  et  inevitabilem,  qui  velint 
nolint,  eos  mendicare  oportet  ex  defectu,  quem  habent,  tem- 
poralium  rerum.  Isti  sunt  pauperes  mundi,  de  quibus  Dominus 
dixit  Mat.  26:  Scmper  pauperes  habebi/is  vobiscum,  me  autem 
non  semper  habebitis.  De  istorimi  paupertate  locutus  fuit  Do¬ 
minus  ad  Hely  I  Reg.  II:  Futurum  est  autem,  ut,  quìcumque 
remanserit  in  domo  tua,  veniat,  ut  oretur  prò  eo,  et  offerat  mini¬ 
mum  argentami  et  tortavi  panis,  dìcatque:  Dimiltc  me,  obsecro, 
ad  unam  partem  sacerdotalem,  ut  comedoni  bucellam  panis .  Item 
hanc  paupertatem  mundanam  et  non  voluntariam  imprecatur 
David  Ioab  II  Reg.  3:  Non  deficiat  de  domo  Ioab  Jluxum  sc- 
minis  suslinens  et  leprosus,  tenens  fusum  et  cadens  gladio  et 
indigens  pane.  Et  sic  Iudeorum  questio  plenarie  est  soluta,  et 
eius  occasione  multa  bona  dieta. 

Positio  magistri  Guillielmi  de  Sancto  Amore  contra  religiosos  mendi- 

cantes. 

Visio  igitur,  quam  supra  posuimus,  vera  fuit,  non  habens 
aliquam  falsitatem;  sed  aliqua  verba  addidimus  ad  eamdem 
materiam  pertinentia  occasione  magistri  Guillielmi  de  Sancto 
Amore,  qui  fecit  libellum,  quem  papa  Alexander  quartus  de- 
struxit  et  reprobavit,  quia  in  eo  dicebat  quod  omnes  religiosi 
et  verbum  Dei  predicantes,  de  elemosinis  vivendo  saivari  non 
possent.  Postquam  ergo  predictam  habui  visionem,  usque  adeo 
fui  confortatus  in  Christo,  ut,  cum  veniebant  ad  me  a  patre 
meo  missi  ystriones  vel  milites  qui  dicuntur  de  curia,  ut  cor 
meum  removerent  a  Deo,  tantum  curabar*  de  verbis  eorum 
quantum  de  quinta  rota  plaustri.  Quadam  die  venit  ad  me 
quidam  et  dixit  michi:  '  Salutat  vos  pater  vester,  et  hoc  dioit 
mater  vestra:  Una  die  vult  vos  videre,  altera  si  moritur,  de 
morte  parum  curat  \  Et  credidit  se  dixisse  verbum  valde  mo- 
tivum,  ut  cor  meum  perverteret.  Cui  cum  ira  dixi  :  'Discede 
a  me,  miseri  quia  plus  te  non  audiam.  Pater  meus  Amorreus , 
mater  mea  Cethea  \  Et  recessit  confusus,  et  ultra  non  comparuit. 


Quo  anno  Parma  rebellavit  imperio,  que  MCCXLVII  ab  imperatore  re¬ 
cessit. 

Finitis  igitur  octo  annis  in  Tuscia  veni  ad  provintiam  Bono- 
niensem,  in  qua  receptus  fueram,  et  factus  sum  ex  ea.  Cumque 
habitarem  in  conventu  Cremone,  et  imperator  Fridericus  iam 
ab  imperio  depositus  esset  Taurini,  ut  iret  Lugdunum  ad  ca- 
piendum  papam  cum  cardinalibus,  prout  credebatur,  et  filius 
eius  rex  Hencius  cum  Cremonensibus  esset  in  obsidione  Quin- 
Qani  Brixiensium  castri,  civitas  mea  Parma,  id  est  ex  qua 
natus  eram,  rebellavit  imperio  et  fuit  totaliter  cum  Ecclesia, 
anno  Domini  MCCXLVII  die  dominico  XVI  intrante  mense 
Iunii.  Et  tunc  veni  et  habitavi  in  civitate  Parmensi,  in  qua 
erat  Gregorius  de  Monte-longo  legatus,  qui  postea  multis  annis 
Aquilegiensem  rexit  Ecclesiam.  Et  eodem  anno,  cum  esset 
obsessa  civitas  mea  a  Friderico  deposito,  ivi  Lugdunum  et  in 

festo  omnium  sanctorum  perveni  illue;  et  statini  papa  misit 
prò  me  et  familiariter  locutus  est  mecum  in  camera  sua.  Si- 
quidem  a  recessu  meo  de  Parma  usque  ad  illuni  diem  nec 
nuntium  viderat  nec  litteras  receperat  aliquas.  Et  multas  gratias 
contulit  michi,  id  est  petitiones  meas  exaudivit,  quia  curialis 
homo  erat  valde  et  liberalis. 

Nunc  de  parentela  mea  quod  superest  prosequamur.  Quar- 
tus  patris  mei  filius,  natus  ex  concubina  Rechelda,  magister 
Iohannes  est  dictus.  Hic  fuit  pulcher  homo  et  magnus  bellator. 
Hic  voluntarie  exivit  de  Parma  et  parti  imperatoris  adhesit. 
Sed  penitentia  ductus  ivit  ad  Sanctum  Iacobum.  Cumque  inde 
rediret,  voluntarie  remansit  Tolose.  Et  factus  ibi  civis  accepit 
uxorem,  ex  qua  filios  et  filias  genuit.  Post  hec  decìdit  in  leclum 
et  mortuus  est,  cum  fratribus  confessus  et  in  loco  fratrum 
Minorum  de  Tholosa  sepultus.  Hic  in  tantum  curialis  fuit  et 
liberalis,  ut  omnibus  Ytalicis  libenter  subveniret.  Ducebat  enim 
eos  ad  domum  suam  et  opti  me  pascebat,  maxime  autem  pau- 
peres,  notos  et  peregrinos.  Qui  cum  redibant,  hec  michi  refe- 
rebant.  Porro  pater  meus  tres  genuit  filias,  pulchras  dominas 
et  nobiliter  maritatas.  Quarum  prima  fuit  domina  Maria.  Se- 
cunda  domina  Karacosa.  Hec  post  mortem  viri  sui  intravit 
monasterium  Parmense  Ordinis  sancte  Clare,  et  post  plures 
annos  assumpsit  aliquas  sorores  Parmensis  monasterii  et  duxit 
eas  ad  civitatem  Reginam,  in  qua  prius  non  erant  sorores  Or¬ 
dinis  sancte  Clare,  et  fuit  earum  priorissa.  Postea  fecit  se 
absolvi  et  rediit  ad  monasterium  Parmense,  in  quo  laudabiliter 
vitam  suam  finivit.  Hec  fuit  amabilis  domina,  sapiens,  honesta 
et  gratiosa  tam  Deo  quam  hominibus.  Cuius  anima  requiescat 
in  pace!  Tertia  soror  mea  fuit  domina  Egidia,  ex  qua  nati 
sunt  filii  IIII,  quos  mors  de  mundo  tulit  preter  pritnum,  qui 
dictus  est  Andreas  de  Puqulesio  et  fuit  magnus  legista.  Mater 
patris  mei,  que  fuit  avia  mea,  domina  Enmengarda  est  dieta. 
Hec  fuit  sapiens  domina,  et  centum  annos  habebat,  quando 
ultimimi  diem  clausit.  Cum  ea  habitavi  XV  annis  in  domo 
patris  mei.  Quociens  docuit  me,  ut  vitarem  malam  societatem 
et  bonam  assumerei!!,  et  quod  essem  sapiens  et  morigeratus 

et  bonus,  tociens  benedicatur  ipsa  a  Deo!  Fecit  enim  hoc  fre- 
quenter.  In  sepulchro  supra  memorato  sepulta  fuit.  Erat  enim 
commune  nobis  et  illis  de  casali  nostro.  Porro  pater  meus  pro- 
prium  habuit  monumentum  et  novum,  in  quo  nondum  quisquam 
positus  fuerat,  in  platea  Veteri  ante  baptisterii  ianuam,  eo 
quod  primum  monumentum  totaliter  plenum  erat.  Soror  patris 
mei  domina  Ghisla  fuit;  ex  qua  maritata  nate  sunt  due  filie, 
Grisopola  et  Vilana,  optime  cantatrices.  Pater  istarum  domnus 
Martinus  Octolini  de  Stephanis  fuit  solatiosus  homo,  suavis 
et  iocundus,  libenter  bibens  vinum,  maximus  cantator  cum 
instrumentis  musicis,  non  tamen  ioculator.  Hic  aliquando  in 
Cremona  trufavit  et  decepit  magistrum  Girardum  Patecclum, 
qui  fecit  librum  de  Tediis;  sed  bene  fuit  dignus,  promeruerat 
enim,  ut  sibi  sic  accideret.  Mater  fratris  Guidonis,  fratris  mei, 
domina  Ghisla  de  Marsiliis  fuit,  qui  fuerunt  antiquitus  nobiles 
homines  et  potentes  in  civitate  Parmensi,  et  habitant  in  infe¬ 
riori  parte  platee  Veteris  iuxta  palatium  episcopi  ;  quorum 
maximam  multitudinem  vidi;  et  induebantur  scarulaticis  indu- 
mentis  aliqui  eorum,  maxime  autem  iudices.  Attinebant  autem 
etiam  michi  ex  parte  matris  mee,  que  fuit  filia  domni  Gerardi 
de  Cassio,  qui  fuit  pulcher  senex  et,  ut  puto,  centenarius  obiit, 
sepultus  in  Ecclesia  sancti  Petri.  Et  habuit  tres  filios,  scilicet 
domnum  Gerardum,  qui  fecit  librum  de  dictamine.  Fuit  enim 
magnus  dictator  nobilioris  stili;  et  domnum  Bernardum,  qui 
fuit  homo  il literatus  et  simplex  et  purus;  et  domnum  Hugo- 
nem,  qui  fuit  litteratus  homo,  iudex  et  assessor,  homo  magni 
solatii,  et  qui  semper  ibat  cum  potestatibus,  ut  esset  advocatus 
eorum.  Hic  habuit  filium,  qui  in  Ordine  fratrum  Minorum  fuit 
sacerdos  et  predicator  et  litteratus  homo,  honestus,  morigeratus 
et  bonus  religiosus;  dictus  est  frater  Iacobus  de  Cassio.  In  Si¬ 
cilia  obiit,  ut  puto,  in  civitate  Messana.  Porro  mater  mea  dieta 
est  domina  Inmelda,  humilis  domina  et  Deo  devota,  multum 
ieiunans  et  libenter  pauperibus  elemosinas  faciens.  Nunquam 
fuit  visa  irata,  nunquam  aliquam  suam  famulam  manu  sua 
percussit.  Semper  volebat  tenere  in  yeme  amore  Dei  aliquam 
pauperculam  mulierem  de  montanis,  ut  yemaret  secum,  cui 

victum  et  vestimenta  prebebat,  et  nichilominus  habebat  pedis- 
sequas,  que  faciebant  servitia  domus.  Pro  hac  papa  Innocentius 
dedit  michi  litteras  apud  Lugdunum,  ut  esset  Ordinis  sancte 
Clare;  dedit  et  alia  vice  fratri  Guidoni,  fratri  meo,  quando  a 
Parmensibus  fuit  missus  ad  papam.  Ad  monasterium  illarum 
dominarum  Ordinis  sancte  Clare  iacet  sepulta.  Cuius  anima 
per  misericordiam  Dei  requiescat  in  pace!  Amen.  Avia  mea 
materna,  scilicet  mater  matris  mee,  dieta  est  domina  Maria, 
pulchra  domina  et  carnosa,  soror  domni  Aicardi,  Hugonis, 
Annerici,  qui  fuerunt  in  Parma  iudices,  homines  divites  et 
potentes.  Et  iuxta  Ecclesiam  sancti  Georgii  habitant. 

Ut  autem  ad  superiora  redeam,  Bernardus  Oliverii  et  Ro- 
landus  Oliverii  de  Adam,  qui  fuerunt  duo  germani  fratres, 
quorum  mater  fuit  domina  Vitella,  quam  centenariam  vidi, 
duas  sorores  habuerunt,  pulchras  dominas  et  sapientes,  ut  vidi 
oculis  meis;  quarum  una  dieta  est  domina  Iacoba,  quam  domnus 
Guido  de  Pecorariis  uxorem  habuit,  sed  filii  ex  ea  nati  non 
sunt.  Altera  dieta  est  domina  Karacosa,  quam  domnus  Naime- 
rius  de  Panigariis  uxorem  habuit,  et  genuit  ex  ea  filium  Gerar- 
dum,  qui  multos  filios  et  filias  habuit.  Quorum  primus  frater 
Iacobus  Ultramarinus,  prò  eo  quod  in  ultramarinis  partibus 
stetit  multis  annis.  Hic  fuit  filius  consobrini  mei  et  in  Ordine 
fratrum  Minorum  fuit  valens  homo,  sacerdos  et  predicator  et 
litteratus  valde.  Optime  scivit  Arabicum,  id  est  Saracenicum, 
et  optime  Gallicani  linguam.  In  regimine  prelationis  valens 
homo  fuit,  honestus  et  bonus  et  sanctus;  Mutine  obiit,  in  loco 
fratrum  Minorum  sepultus.  Alter  frater  istius  Bernardus  est 
dictus.  De  aliis  non  curo.  Soror  istorum  prima  domina  Avanga, 
pulcherrima  domina  ex  qua  nata  est  Alia,  que  in  Ordine  sancte 
Clare  Parmensis  monasterii  soror  Karacosa  vocatur,  honesta 
domina  et  Deo  devota.  Secunda  soror  supradictorum  fratrum 
domina  Cisa  fuit,  duabus  vicibus  maritata,  ex  qua  filie  et  filii 
nati  sunt.  Tertia  soror  supradictorum  fratrum  soror  Maria  est 
dieta,  pulcra  domina,  sapiens  et  honesta,  que  in  monasterio 
Immolensi  Ordinis  sancte  Clare  ultimum  diem  clausit.  Porro 
de  casali  meo  in  monasterio  sancti  Benedicti  inter  Padum  et 


CRONICA 


77 


Larionem,  in  quo  comitissa  Matildis  est  sepuita,  et  est  in  epi¬ 
scopato  Mantuano,  fuit  doranus  Villanus,  sacerdos  et  sanctus 
homo  et  persona  sollemnis.  In  monasterio  vero  de  Bersello 
fuit  domnus  Conradus,  filius  domni  Bernardi,  filii  domni  Leo¬ 
nardi,  filii  domni  Bernardi  iudicis,  a  quo  inchoavimus,  qui 
mortuus  est  in  bello.  Cuius  uxor  pulcherrima  domina  Kara- 
cosa,  prudentissima  et  sagacissima  valde,  que  optime  rexit 
domum  suam  post  mortem  viri  sui.  Hec  nata  fuit  de  (^apiro- 
nibus.  Porro  ego  frater  Salimbene  et  frater  Guido  de  Adam 
domum  nostrani  destruximus  in  masculis  et  feminis  religionem 
intrando,  ut  eam  in  celis  edificare  possemus.  Quod  nobis  pre¬ 
stare  dignetur  qui  cum  patre  et  Spiritu  S’andò  vivit  et  regnat 
in  secula  seculorum!  Amen. 

Ecce  genealogiam  parentele  mee  preter  intentionem  meam 
descripsi,  et  multos  dimisi  et  multas  causa  brevitatis  tam  an- 
tiquos  quam  modernos,  quos  non  descripsi.  Ex  quo  autem 
inchoaveram  eam,  visum  fuit  michi  eam  congruum  esse  per- 
ficere  propter  quinque  (rationes).  Primo,  quia  soror  Agnes, 
neptis  mea,  que  est  in  monasterio  Parmensi  Ordinis  sancte 
Clare,  in  quo  se  amore  Christi  reclusit,  dum  adhuc  parvula 
esset,  rogavit  me,  ut  eam  describeretn  occasione  avie  sue  pa¬ 
terne,  cuius  notitiam  liabere  non  poterat,  quatinus  ex  hac 
genealogia  docta  cognoscat  tam  ex  parte  patris  quam  ex  parte 
matris,  ex  quibus  parentibus  genita  sit.  Et  iam  habet  ex  ge¬ 
nealogia  descripta,  quod  ex  parte  patris  processit  ex  parentela 
illorutn  qui  dicti  sunt  de  Adam,  qui  antiquitus  Grenones  di- 
cebantur.  Ex  parte  vero  matris  ex  Barrattis  processit,  qui  in 
duo  casalia  dividuntur.  Nani  sunt  Baratti  qui  dicuntur  Nigri, 
et  isti  partem  imperialem  tenuerunt.  Et  sunt  Baratti  qui  Rubei 
appellantur,  et  isti  partem  Ecclesie  semper  tenuerunt  ex  quibus 
soror  Agnes  processit,  ut  superius  demonstravi.  Omnes  isti 
Baratti,  tam  Nigri  quam  Rubei,  ex  uno  cippo  sive  ex  una 
radice  progeniti  sunt  ex  duabus  dominabus,  quartini  una  dieta 
est  Baratina,  alia  Gliibertina,  de  quibus  abundantius  supra 
posuimus.  Porro  secunda  ratio  genealogie  descripte  fuit,  ut 
cognoscat  soror  Agnes,  prò  quibus  debeat  Deum  rogare,  quia 

Apostolus  in  prima  epistola  ad  Timotheum  dicit  V.  capitulo: 
Si  qìiis  miteni  suorum  et  maxime  domesticorum  curam  non  habet, 
fidem  negavit  et  est  in f deli  deter ior.  Et  Apostolus  Iacobus  di¬ 
cit  V:  Orate  prò  invicem,  ut  Salvemini.  Multum  enim  vale t  de  - 
precatio  insti  assidua.  Tertia  ratio  fuit  antiquorum  consuetudo, 
qui  genealogias  suas  describebant.  Unde  dicitur  in  libro  Nee- 
mie  VII  de  quibusdam,  quod  eiecti  sunt  de  sacerdotio,  eo  quod 
scripturam  genealogie  sue  invenire  non  possent.  Quarta  ratio 
fuit,  quia  occasione  istius  genealogie,  quam  descripsi,  aliqua 
bona  et  utilia  dixi,  que  non  dixissem.  Quinta  et  ultima  ratio 
fuit,  ut  ostendatur  verbum  Apostoli  Iacobi  veruni  esse.  Dicit 
enim  Iacobi  IIII:  Que  est  enim  vita  vestra?  Vapor  est  ad  mo- 
dicum  parens,  et  deinceps  exterminabitur.  Quod  demonstrari 
potest  in  multis,  quos  diebus  nostris  mors  de  medio  tulit.  Nam 
infra  spatium  LX  annorum  omnes,  quos  in  genealogia  paren¬ 
tele  mee  posui,  vidi  preter  eorum  paucos.  Non  enim  vidi  Adam 
de  Grenonibus,  qui  fuit  pater  avi  mei  paterni,  nec  vidi  duos 
filios  eius,  scilicet  Oliverium  et  Iohannem  de  Adam,  qui  avus 
meus  fuit,  nec  Adaminum  filium  eius,  qui  fuit  frater  patris 
mei  et  vir  militaris,  sicut  et  Enblavatus  et  Rolandus  Oliverii; 
nec  vidi  monachum  Sancti  Benedicti.  Omnes  alios,  quos  no¬ 
minavi,  et  alias  vidi,  et  recesserunt  a  nobis  et  in  mundo  non 
sunt.  Et  impleri  videmus  cotidie  verbum  illius  sapientissime 
mulieris,  que  locuta  est  cum  David,  quando  patrem  cum  fi  1  io 
pacificare  volebat,  in  figura  mulieris  illius,  scilicet  beate  Vir- 
ginis,  que  mulier  sapientissima  fuit,  que  dedit  illum,  per  quem 
reconciliati  sumus  Deo  per  mortem  flii  eius ,  ut  dicit  Apostolus 
ad  Ro.  V.  Ait  enim  mulier  illa  loquens  ad  David  II  Reg.  XI 1 1 1 : 
Omnes  morimnr  et  quasi  aque  dilabimur  in  terram,  que  non  re- 
vertcntur,  nec  vult  Deus  perire  animam.  Ideo  faciendum  est 
quod  Ecclesiasticus  docet  XI III:  Ante  obitum  tuum  operare 
iustitiam,  quoniam  non  est  a  pud  inferos  invenire  cibum.  Omnis 
caro  sicut  fenum  veterascet  et  sicut  folium  fructificans  in  arbore 
viridi.  Alia  generantur,  et  alia  dciciuntur:  sic  generatio  carnis 
et  sanguìnìs  omnino  pnitur,  et  alia  nascitur.  Item  Eccle.  I  :  Ge¬ 
neratio  preterii  et  ge?ieratio  advenit,  terra  vero  in  eternum  stai. 

Item  Iob  X 1 1 1 1  :  Breves  dies  hominis  sunt,  numerus  mensium 
eius  apud  te  est.  Constituisti  termìnos  eius,  qui  preterivi  non 
poterunt.  Item  Iob  XVI:  Ecce  enim  breves  anni  transeunt,  et 
semitam,  per  quam  non  revertar ,  ambulo .  Item  Iob  XIII:  Homo 
natus  de  muliere  brevi  vivens  tempore,  repletus  multis  miseriis. 
Qui  quasi  flos  e  gre  di  tur  et  conteritur,  et  fugit  velut  umbra  et 
nunquam  in  eodem  stata  permanet.  Item  primo  Paralipo.  ultimo 
dixit  David,  curii  presente  Deo  loqueretur:  Dies  nostri  quasi 
umbra  super  terram,  et  nulla  est  inora.  Quocirca  faciendum 
est  quod  docet  Scriptura.  Ait  enim  Apostolus  ad  Gala.  VI: 
Ergo,  dum  tempus  habemus,  opcremur  bonum  ad  omnes,  maxime 
autem  ad  domesticos  fidei.  Hinc  dicitur  primo*  Macha.  XII  quod, 
quando  Jonatkas  vidit,  quod  tempus  eum  iuvat,  fecit  facta  sua. 
Et  hoc  quidem  sapienter,  quia  sicut  dicitur  Apoc.  X,  angelus, 
quern  vidit  Iohannes  stare  supra  mare  et  supra  terram,  levavit 
manum  suam  ad  celum  et  iuravit  Per  viventem  in  secala  secu- 
lorum,  qui  creavit  celum  et  ea  que  in  ilio  sunt  et  terram  et  que 
in  ea  sunt  et  mare  et  que  in  eo  sunt;  quia  tempus  amplius  non 
erit.  Ergo  faciendum  est  quod  docet  sapiens  Eccle.  IX:  Quod- 
cumque  Potest  facere  manus  tua,  instanter  operare;  quia  nec 
opus  nec  ratio  nec  scientia  nec  sapientia  erunt  apud  inferos,  quo 
tu  properas .  Sed  quidam  multimi  stultìzant  dicentes,  quod  tem¬ 
pus  iuventutis  volunt  habere  sibi,  ut  illud  in  vanitatibus  suis 
expendant,  tempus  autem  senectutis  volunt  dare  Deo,  cum  dicat 
Scriptura  Iob  XXXII:  Nescio,  quamdiu  subsistam ,  et  si  post 
modicum  tollat  me  factor  incus.  Dicit  enim  Ecclesiastes  IX: 
Nemo  est  qui  semper  vivai  et  qui  huius  rei  habeat  fidutiam. 
Ideo  utile  consilium  dat  Ecclesiastes  XII  dicens:  Memento 
creatoris  tui  in  diebus  iuventutis  tue,  antequam  veniat  tempus 
afflictionis ,  et  apropinquent  anni,  de  quibus  dicas:  Non  michi 
piacent.  Quare  in  diebus  iuventutis  tue?  Quia  bonum  est  viro, 
cum  portaverit  iugum  ab  adolescentia  sua ,  Iere.  in  Trenis  III. 
Item  quia  que  in  inventate  tua  non  congregasti,  quomodo  invenies 
in  senectute  tua ?  Eccli.  XXV.  Ideo  docet  Ecclesiastes  XI  :  Mane 
semina  semen  tuum,  et  vespere  ne  cesset  manus  tua,  quia  nescis 
quod  magis  oriatur,  hoc  aut  illud;  et  si  utrumque  simul,  melius 

erit.  Item  aliqui  sunt,  qui  totum  tempus  vite  sue,  tam  senectutis 
quam  iuventutis,  expendunt  in  vanitatibus  suis.  Que  est  magna 
stultitia,  cum  Zacharias  dicat  Lue.  I:  Serviamus  illi ,  scilicet 
Deo,  in  sanctitate  et  iustitia  cor  am  ipso  omnibus  diebus  nostris. 
Unde  sapiens  docet  Prover.  XII:  Qui  operahir  terram  suam, 
saciabiiur  panibus;  qui  autem  sectatur  ocium,  stultissimus  est. 
Item  Prover.  XX:  Propter  frigus  piger  arare  noluit,  rnendicabit 
ergo  estate,  et  non  dabitur  ei.  Tempus  frigoris  appellat  sapiens 
tempus  presentis  vite,  tempus  estatis  tempus  iocunditatis  eterne. 

[Quod  quandoque  tota  casalia  destruuntur.j 

Quantum  autem  ad  materiam  supradictam,  notandum  est 
quod  aliquando  tota  una  domus  propter  peccatum  deleta  est 
de  casali  suo,  ut  patet  in  Achor  sive  Achan,  qui  fuit  de  tribù 
Iuda,  qui  propter  peccatum  furti  lapidatus  fuit  cum  tota  familia 
sua,  ut  habetur  Iosue  VII.  Unde  sapiens  in  Prover.  XI 1 1 1  :  Mi- 
seros  facit  populos  peccatum.  Ideo  dicit  Apostolus  ad  Eplie.  I III  : 
Qui  furabatur,  iam  non  furetur,  magis  autem  laboret  operando 
manibus  suis  q?iod  bonum  est,  ut  habeat  unde  tribuat  ?ieccssitatcm 
patienti.  Item:  aliquando  totum  unum  casale  propter  peccatum 
deletum  fuit  de  progenie  sua,  ut  patet  in  Chaym,  qui  Abel 
fratrem  suum  interfecit,  cuius  generatio  tota  periit  in  diluvio. 
Ideo  dicit  Iudas  cano(nica)  II  :  Veli  illis  qui  via  Caym  abierunt. 
Patet  etiam  hoc  ipsum  in  tribus  regibus  Israel,  quibus  com- 
minatus  est  Dominus,  quod  deleret  omnem  domum  eorum 
propter  peccatum  ydolatrie,  usque  ad  ìningenlem  ad  parietem. 
Quorum  primus  fuit  Ieroboam  fi  li  us  Nabatli,  qui  peccare  fecit 
Israel.  De  quo  habetur  III  Reg.  XI 1 1 1  et  XV.  Et  de  quo 
Ecclesiasticus  dicit  XLVII.  Secundus  fuit  Baasa,  qui  similia 
operatus  est  et  similia  passus.  De  quo  habetur  III  Reg.  XVI. 
Tertius  fuit  Ahab,  cuius  Iezabel  fuit  uxor.  De  quo  habetur  III 
Reg.  XXI.  In  isto  impleta  est  Scriptura  Eccli.  XIX,  qui  dicit: 
Extolletur  in  exemplum  maius,  et  tolletur  de  numero  anima  eius; 
quia  ad  Baasan  solummodo  dictum  fuit:  Faciam  domum  tuam 
sicut  domum  Ieroboam  filii  Nabat/i,  III  Reg.  XVI.  Ad  istum 

autem  dictum  fuit:  Dato  domurn  tuam  sìcut  domum  Iheroboam 
filii  Nabath  et  sicut  domum  Baasa  fi  In  Ahia ,  III  Reg.  XXI. 
Peccatum  ydolatrie  fuit  peccatum  istorum  trium  regum.  Ideo 
dicit  beatus  Iohannes  prima  canonica  ultimo:  Filioli,  custodite 
vos  a  simulacris.  Ieremias  edam  in  epistola  sua  sic  ait:  Scientes 
itaque,  quia  non  sunt  dii,  ne  timueritis  eos.  Item  Iere.  X:  Sic 
ergo  dicetis  eis :  Dii,  qui  celos  et  terram  non  fecerunt,  perenni 
de  terra  et  de  his  que  sub  celis  sunt.  Item  Iere.  in  fine  epistole 
sue:  Melior  est  homo  iustus,  qui  non  habet  simulacro,  nam  erit 
longe  ad  obprobriis.  Quod  patet  in  tribus  sociis  Danielis,  de 
quibus  habetur  Dan.  III:  Et  erumpens  Nabuchodonosor  ait: 
c  Benedictus  Deus  eorurn,  Sydrach  videlicdt,  Misach  et  Abde- 
nago,  qui  misit  angelum  suum  et  eruit  servos  suos,  quia  credi- 
derunt  in  eum  et  verbum  regis  inmutaverunt  et  iradiderunt  cor- 
pora  sua,  ne  servirenl  et  ne  adorarent  omnem  deum  excepto  Deo 
suo.  A  me  ergo  positum  est  hoc  decretimi,  ut  omnis  populus, 
tribus  et  lìngua,  quecumque  locuta  fuerit  b/asphemiam  contro 
Deum  Sydrach,  Misach  et  Abdenago,  dispereat,  et  domus  eius 
vastetur.  Neque  enim  est  deus  alius,  qui  ita  possi t  salvare 
Audi  quomodo  est  veruni  verbum  sancti  Basilii,  scilicet  quod 
initnicorurn  testimonia  dignissima  fide  sunt.  Aliquando  non  totum 
casale  destruitur,  sed  remanet  aliquis  ad  cumulum  maioris 
tristitie,  ut  patet  in  Hely,  cui  comminatus  est  Dominus  I 
Reg.  II,  quod  pars  magna  domus  eius  moreretur,  cum  ad  vi- 
rilem  etatem  vencrit.  Quod  impletum  fuit,  quando  Saul  fecit 
interfici  sacerdotes  Domini  in  Nobe  a  Doech  Ydumeo.  Qui 
fuerunt  LXXXV  viri  vestiti  eplioth  lineo.  De  quibus  habetur 
I  Reg.  XXII.  Quod  autem  dixit  Dominus  loquens  de  Hely  1 
Reg.  Ili:  Incipiam  et  complebo ,  veruni  dixit.  Incepit  enim, 
quando  duo  filii  Hely  uno  die  mortili  sunt  in  bello,  ut  habe¬ 
tur  I  Reg.  4.  Sed  complevit,  quando  Salomon  amovit  Abyathar 
a  sacerdocio  et  posuit  Sadoch  prò  eo,  ut  habetur  III  Reg.  II. 
Hoc  autem  accidit  Hely  sacerdoti  magno  eo  quod  noverat  in- 
digne  agere  filios  suos  et  non  corripuit  eos,  ut  habetur  I  Reg.  III. 
Amat  igitur  Deus  iustitiam,  amat  correctionem,  quia  iustus 
Dominus  iustitiam  dilexit.  Hirrc  est  quod,  quia  principes  Israel 

populum  sibi  commissum  non  correxerunt,  iratus  Dominus 
ait  ad  Moysen:  '  lolle  cunctos  principes  po pilli  et  sus pende  eos 
contra  solerti  in  patibulìs,  ut  avertatur  furor  meus  ab  Israel  ’ , 
Numeri  XXV.  Item:  aliquando  removetur  potior  de  casali 
propter  offensam  et  culpam,  quam  in  Deum  commisit.  Ut  patet 
in  Iechonia,  de  quo  ait  Dominus  Iere.  XXII  :  Vivo  ego,  dicit 
Dominus,  quia,  si  fuerit  lechonias  filius  Ioachym  regis  luda 
anulus  in  manu  dextera  mea,  inde  evellam  eum.  Et  infra  in  fine 
capituli.-  Terra,  terra,  terra,  audi  sermonem  Domini!  Hec  dicit 
Dominus:  scribe  virum  istum  sterilem,  vìrum  qui  in  diebus  suis 
non  prosperabitur .  Nec  enim  erit  de  semine  eius  vir,  qui  sedeal 
super  solium  David  et  potestatem  habeat  ultra  in  Inda.  Mine 
Hely  ait  I  Reg.  II:  Si  peccaverit  vir  in  virum,  piacari  ei  po- 
test  Deus.  Si  autem  in  Deum  peccaverit  vir,  quis  orabit  prò  eo? 

Aperiamus,  cur  ista  premisimus.  Vidi  diebus  meis  multa 
casalia  destructa  in  diversis  partibus  mundi.  Et  ne  longe  pe- 
tatur  exemplum,  in  civitate  Parmensi  casale  illorum  de  Cassio, 
ex  quibus  mater  mea  processit,  quantum  ad  masculos  totaliter 
est  deletum.  Casale  illorum  de  Paganis,  quos  vidi  nobiles 
homines,  divites  et  potentes,  totaliter  est  destructum.  Similiter 
casale  illorum  de  Stephanis,  quos  in  magna  multitudine  vidi 
divites  homines  et  potentes,  totaliter  avolavit.  Quorum  exemplo 
tria  nobis  consideranda  occurrunt.  Primum,  quod  Scriptura 
impletur  que  dicit  Iob  XXXIIII:  Conter  et  multo  s  et  innumera- 
biles  et  stare  faciel  alios  prò  eis.  Item  Baruch  III:  Exterminati 
*  sunt  et  ad  inferos  descenderunt,  et  alii  loco  eorum  surrexerunt. 
Item  Iob  XII:  Mulliplicat  gentes  et  perdit  eas,  et  subversas  in 
integrum  restituit.  Quod  accidit  beato  Iob,  qui  habuit  multi- 
plicatos  VII  filios  et  tres  filias,  sed  perdidit  eos  diabolo  pro¬ 
curante  et  Deo  permittente,  ut  habetur  Iob  I.  Sed  subversas 
istas  gentes  in  integrum  restituit,  quando  fuerunt  ei  VII  filii 
et  filie  tres,  ut  habetur  Iob  ultimo.  Secundum  quod  nobis  con- 
siderandum  occurrit  est,  quia  potius  nos  ibimus  ad  defunctos, 
quam  ipsi  reverantur  ad  nos,  sicut  dixit  David  II  Reg.  XII, 

•  cum  de  mortuo  filio  loqueretur:  Ego  vadam  magis  ad  eum, 
ille  vero  non  revertetur  ad  me.  Item  lob  VII  :  Sicut  consumitur 

nubes  et  pertransit,  sic  qui  descenderil  ad  inferos :  non  ascendet 
?iec  revertetur  ultra  in  domum  sua?n,  neque  cognoscet  eum  am¬ 
pline  locus  eius.  Ideo  dicit  Iere.  XXII:  Pla?igite  eum  qui  egre- 
dilur,  quia  non  revertetur  ultra  nec  videbit  terram  nativitatis 
sue.  Ideo  dicit  Iob  XIIII:  Homo,  cum  dormierit,  non  resurget. 
Donec  atteratur  celum,  non  evigilabit  neque  consurget  de  somno 
suo.  Tertium  quod  nobis  considerandomi  occurrit  est,  ut,  dum 
tempus  habemus,  circa  salutem  nostrani  solliciti  simus,  ne 
nobis  contingat  dicere  quod  dicturi  sunt  illi,  de  quibus  habe- 
tur  Iere.  Vili  :  Transiit  messis,  finita  est  estas,  et  ?ios  salvati 
non  sumus.  De  qua  materia  supra  sufficienter  posuimus.  Nunc 
ad  ordinem  et  cursum  hystorie  et  narrationis  nostre  redeamus 
et  ubi  dimisimus  inchoemus.  Diximus  enim  supra,  quod 

Anno  dominice  incarnationis  MCCXXIX  Bononienses  obse- 
derunt  in  mense  Augusti  castrum  Sancti  Cesarii  et  ipsum 
ceperunt,  videntibus  Mutinensibus,  Parmensibus  et  Cremonen- 
sibus,  qui  ibi  erant  cum  exercitibus  suis.  Et  fuit  maximum 
prelium  quadam  nocte  inter  eos  et  Bononienses,  et  manga¬ 
nelle  fuerunt  Bononiensibus  violenter  ablate;  quarum  ma¬ 
gnani  multitudinem,  cum  adliuc  essetn  puerulus,  vidi  in  platea 
Veteri  civitatis  Parme,  iuxta  baptisterium  et  episcopium  et  ma- 
ioris  Ecclesie  frontispicium.  Et  pugnatum  est  acriter  in  ilio 
bello,  et  fuit  mortalitas  maxima  hominum,  peditum  et  militum 
ex  utraque  parte.  Et  ingravatum  est  bellum  contra  Bononienses. 
Et  Bononienses  affecti  labore  et  tedio  hostibus  terga  dederunt 
et  fugerunt,  carrocium  suum  et  omnia  que  habebant  dimittentes 
in  campo.  Et  Mutinenses  voluerunt  carrocium  Bononiensum 
tollere  et  secum  in  Mutinam  ducere,  sed  Parmenses  non  per- 
miserunt,  dicentes  quod  non  erat  bonum  facere  inimicis  suis 
quicquid  mali  poterant,  et  quod  istud  esset  opprobrium  inde¬ 
lebile  et  ad  multa  mala  provocativum.  Et  crediderunt  Parmen¬ 
sibus  Mutinenses  tamquam  amicis  et  coadiutoribus  suis  et  di- 
miserunt  illud  in  Plumatio  Bononiensium  castro,  et  reversi 
sunt  omnes  ad  civitates  suas.  Sciendum  autem  quod  cum 
Bononiensibus  in  isto  exercitu  et  conflictu,  quem  cum  Muti¬ 
nensibus  et  Parmensibus  et  Cremonensibus  habuerunt,  fuerunt 

Mediolanenses,  Piacentini  et  Brixienses  et  tota  Romagnola. 
Sane  in  isto  exercitu  domnus  Paganus  Alberti  Egydii  de  Paganis 
de  Parma,  qui  erat  potestas  Mutine,  fecit  Henricum  filium  suum 
militem  et  dixit  ei  :  '  Vade,  agredere  hostes  et  pugna  viriliter!  ’. 
Fecit  quod  dixit,  et  statim  fuit  lancea  perforatus.  Et  egredie- 
batur  sanguis  de  corpore  suo  sicut  mustum  de  dolio  remota 
clausura,  et  post  paululum  expiravit.  Audivit  pater  suus  et 
dixit:  'Non  curo,  ex  quo  filius  meus  factus  est  miles,  et  ex 
quo  viriliter  pugnando  occubuit  \  Audivi  hec  omnia  ab  eo 
qui  vidit. 

De  casali  illorum  de  Sancto  Vitale. 

In  prelio  etiam  supradicto,  scilicet  Sancte  Marie  in  Strata, 
mortuus  fuit  domnus  Qangarus  de  Sancto  Vitale  de  Parma, 
qui  fuit  famosus  et  nominatus  miles  et  fortis  bellator.  Mortuus 
est  etiam  in  Cesariensi  prelio  domnus  Guarinus  de  eodem 
casali,  qui  fuit  similis  Qangaro,  miles  fortis  et  doctus  ad 
bellum.  Hic  fuit  cognatus  pape  domni  Innocentii  quarti. 
Habuit  enim  sororem  pape  uxorem,  ex  qua  genuit  sex  filios 
et  filiam  unam,  quos  omnes  vidi,  et  fuerunt  pulchri  homines, 
fortes,  carnosi  et  pingues.  Quorum  priinus  dictus  est  domnus 
Hugo  de  Sancto  Vitale.  Secundus  domnus  Albertus  canonicus 
maioris  Ecclesie  rnultis  annis,  postea  dictus  est  electus  Par- 
mensis  rnultis  annis.  Nunquam  pervenit  ad  sacerdotium,  quia 
noluit,  sed  diaconus  mortuus  est,  nec  fuit  in  episcopum  con- 
secratus.  In  ala  maioris  Ecclesie,  ubi  carrotium  stare  consue- 
verat,  post  chorum  canonicorum,  ex  parte  loci  fratrum  Mino- 
rum  sepultus  est.  Et  domnus  Opiqo  de  Lavatiia,  qui  fuit  Par- 
mensis  episcopus  et  barbanus  Innocentii  pape  quarti,  inferius 
est  sepultus.  Porro  iste  domnus  Albertus  electus  Parmensis 
pulcher  homo  fuit  et  parum  litteratus,  sed  honesta  persona. 
Notus  meus  fuit  et  familiaris,  et  dixit  miclii  quod  pater  meus 
sperabat  procurare  egressum  meum  de  Ordine  fratrum  Minorum 
cum  Innocentio  papa,  sed  morte  preventus  non  potuit.  Cogno- 
scebat  enim  papa  Innocentius  patrem  meum,  quia  canonicus 

fuerat  Parmensis  Ecclesie,  et  homo  erat  magne  memorie,  et 
pater  meus  prope  maiorem  Ecclesiam  habitabat.  Insuper  filiam 
suara  dominam  Mariam  maritaverat  in  donino  Agone,  consan¬ 
guineo  germano  domni  Guarini,  cognati  pape,  et  ideo  spe- 
rabat  cum  nepotibus  pape  et  cum  familiaritate,  quam  cum  eo 
habebat,  quod  papa  me  redderet  patri  meo,  presertim  cum 
alium  filium  non  haberet.  Quod  papa  non  fecisset,  ut  puto. 
Forte  ad  solatium  patris  mei  michi  episcopatum  dedisset  vel 
aliquam  dignitatem.  Nani  liberalis  homo  fuit  valde,  ut  patet 
in  regula  fratrum  Minorum,  quam  declaravit,  et  in  aliis  multis. 
FYatres  Minores  semper  tenebat  secum  in  magna  quantitate, 
quibus  etiam  pulcrum  locum  fecit  et  puldhram  Ecclesiam,  in 
qua  apud  Lavamani,  que  terra  sua  fuit,  XXV  fratres  Minores 
semper  tenere  volebat,  quibus  providere  volebat  tam  in  libris 
quam  in  aliis  necessariis.  Scd  fratres  Minores  noluerunt  susci- 
pere.  Et  sic  papa  aliis  religiosis  dedit.  Hic  apud  Lugdunum 
in  camera  sua  michi  offieium  predicationis  dedit  et  me  ab 
omnibus  peccatis  meis  absolvit  et  plures  alias  gratias  contulit 
anno  dominice  incarnationis  MCCXLVII.  Hic  abstulit  episco¬ 
patum  Parmensem  fratri  Bernardo  de  Vicio  —  qui  fuit  de  Scotis 
et  fecit  Ordinem  fratrum  de  Martorano;  quem  episcopatum 
habebat  a  Gregorio  de  Monte-longo  Lombardie  legato  —  et 
dedit  isti  Alberto  nepoti  suo.  Multum  enim  dilexit  propin- 
quos  suos  papa  Innocentius  quartus.  Et  habuit  tres  sorores 
maritatas  in  Parma,  ex  quibus  multi  sunt  nati  nepotes,  quos 
optime  prebendavit,  et  iuxta  propheticum  dictum  Syon  in  san- 
guinibus  edificava.  Porro  tertius  fìlius  domni  Guarini  Anselmus 
fuit  pulcher  homo,  sed  quantum  ad  arma  valde  ineptus,  utpote 
qui  in  Romana  curia  cum  cardinalibus  erat  nutritus,  a  quibus 
sacerdotum  ocia  et  mores  didicerat.  Quartus  fuit  Guilielmus, 
qui  erat,  ut  puto,  XX  annorum,  quando  obiit.  Iuvenis  multum 
conscientiatus,  volebat  enim  saltem  semel  in  ebdomada  confi- 
teri.  Quintus  fuit  domnus  Opigo,  qui  modo  est  Parmensis 
episcopus,  sed  olim  multis  annis  fuit  Tripolitanus.  Hic  fuit 
homo  quasi  militaris.  Et  sic  potest  describi,  sicut  supra  de- 
scripsimus  domnum  Nicholaum  Reginum  episcopum.  Puit  enim 

cum  clericis  clericus,  cum  religiosis  religiosus,  cum  laycis 
laicus,  cum  militibus  miles,  cum  baronibus  baro,  magnus  ba- 
ratator,  magnus  dispensator,  largus,  liberalis  et  curialis.  Multas 
terras  et  possessiones  episcopatus  baratavit  in  principio  et  qui- 
busdam  trufatoribus  dedit;  quapropter  accusatus  fui t  Urbano 
pape  a  Ghiberto  de  Gente,  quod  baratator  et  dissipator  et 
alienator  erat  episcopalium  rerum;  sed  procedente  tempore 
recuperavit  terras,  quas  dederat,  et  multa  bona  fecit  in  epi¬ 
scopio.  Hic  fuit  litteratus  homo,  maxime  in  iure  canonico  et 
in  ecclesiastico  offitio  valde  expertus;  et  de  ludo  scaccorum 
noverat,  et  clericos  seculares  multum  tenebat  sub  baculo.  Et 
plebes  et  Ecclesias  dabat  illis  qui  bene  sibi  facerent.  Religiosos 
dilexit  et  specialiter  fratres  Minores.  Unam  magnam  rustici- 
tatem  fecit  quia,  cum  haberet  Tripolitanum  episcopatum,  di- 
misit  illum  et  cum  adiutorio  domni  Octoboni  cardinalis,  qui 
postea  Adrianus  papa  est  dictus,  abstulit  episcopatum  Parmen- 
sem  magistro  Iohanni  de  Domina-Rifidha,  qui  erat  archipre- 
sbiter  maioris  Ecclesie  et  in  utroque  iure  peritus,  tam  ecclesia¬ 
stico  quam  civili,  et  multis  annis  docuerat  in  utroque,  et  erat 
honesta  persona  et  bona,  et  bene  cantabat  et  bene  predicabat, 
insuper  et  magister  suus  fuerat  in  iure  canonico;  et  canonice 
et  bene  electus  fuerat  a  canonicis  aliis  in  Parmensem  episco- 
pum  post  mortem  domni  Alberti,  fratris  ipsius.  Et  si  modicum 
fermenti  totani  massam  corrumpit ,  quanto  magis  multum?  Nam, 
ut  dicit  Ecclcsiasticus  VI  :  Est  amicus  qui  convertitur  ad  ini- 
miciciam,  et  est  amicus  qui  odium  et  rixam  et  convitia  denudabit  ; 
qualis  est,  de  quo  dicit  Ecclesiasticus  XI:  Bona  enim  in  mala 
convertens  insidiatur  et  in  electis  imponit  maculam.  Item  sapiens 
in  Proverbiis  dicit  XVII:  Occasiones  querit  qui  vult  recedere 
ab  amico,  omni  tempore  crii  exprobrabilis.  Sed  II  Reg.  XVI 
dixit  Absalon  Chusi  Arachite,  amico  David:  Hec  est,  inquit, 
gratia  ad  amicum  tuum?  Hinc  Ecclesiasticus  ait  XXIX:  Pos- 
sidebìt  illum  inimicum  gratis,  et  convitia  et  maledicta  reddet 
illi,  et  prò  honore  et  bene /ìlio  reddet  illi  contumeliam.  Porro 
sextus  filius  et  ultimus  domni  Guarini,  supradicti  cognati  pape 
Innocentii  quarti,  fuit  domnus  Tedhisius,  grossus  et  pinguis 
et  fortis. 

De  domina  Cecilia  abbatissa  monasterii  Clavarensis  Ordinis  sancte  Clare, 

que  malo  fine  obiit  a  Deo  percussa. 

Soror  vero  istorum  domina  Cecilia  fuit,  que  multis  annis 
stetit  in  monasterio  Parmensi  Ordinis  sancte  Clare,  postea 
inde  assumpta  posita  fuit  abbatissa  in  monasterio  Clavarensi, 
quod  suis  expensis  domnus  Guilielmus  cardinalis,  nepos  pape 
Innocentii,  fecit  edificari  prope  Lavaniam  terram  suam,  et  est 
ditissimum  monasterium,  in  quo  et  fratres  Minores  et  sorores 
inhabitant.  Hec  abbatissa  domina  Cecilia  malo  fine  periit,  a 
Deo  percussa  propter  rusticitatem  et  avaritiam  suam,  hoc  modo: 
frater  Bonifatius  ex  Ordine  Minorimi,  visitator  provincie  Lom¬ 
bardie  monasteriorum  Ordinis  sancte  Clàre,  habebat  aliquas 
dominas  per  monasteria  collocare,  eo  quod  apud  Taurinum  civi- 
tatem  Lombardie  propter  guerrarum  abundantiam  minime  stare 
possent.  Cumque  omnes  alias  preter  duas  per  diversa  mona¬ 
steria  collocasset,  cum  illis  duabus  Ianuam  venit  et  unam 
posuit  in  monasterio  Ianuensi,  consentientibus  dominabus  et 
abbatissa,  aliam  in  monasterio  Clavarensi,  sola  abbatissa  dis- 
sentiente.  Et  ecce  subito,  dum  visitator  comederet  in  domo 
fratrum  qui  ibi  habitant,  abbatissa  irato  animo  et  rugosa  fronte 
contra  novam  hospitam  insurrexit,  dicens  et  precipiens  soro- 
ribus  quod  eam  expellerent,  quia  nullo  modo  volebat,  quod 
in  suo  monasterio  moraretur.  Cum  autem  sorores  prò  nova 
hospita  apud  abbatissam  preces  et  lacrimas  effudissent,  respon- 
dit  eis  abbatissa:  '  Ha  vilissime  mulieres!  Creditis  quod  ne- 
sciam,  quare  hoc  facio?  Pro  bono  vestro  sic  facio  et  prò  bono 
monasterii  nostri  Et  apprehensa  manu  eius  expulit  eam,  im- 
plens  poeticum  illud: 

Turpius  eicitur  quam  non  admittitur  hospes. 

Venit  igitur  soror  expulsa  et  stetit  coratn  visitatore,  qui  in 
domo  fratrum  qui  ibi  habitant  comedebat,  et  cum  multis  la- 
crimis  retulit  ei  que  sibi  dixerat  et  fecerat  abbatissa.  Audiens 
hec  visitator  surrexit  a  mensa  turbatus  et  veniens  excommuni - 
cavit  abbatissam,  eo  quod  in  sua  duricia  perseverans  sorori 

sue  necessitatemi  habenti  viscera  pietatis  claudebat.  Et  assumens 
tribulatam  sororem  consolatus  est  eam.  Reducensque  eam  secum 
rogavit  abbatissam  et  sorores  monasterii  Ianuensis,  ut  amore 
Dei  et  sui  et  istam  reciperent,  revelata  eis  prius  abbatisse 
Clavarensis  malitia  et  duritia,  avaritia  et  stultitia.  Audientes 
itaque  talia  sorores  monasterii  Ianuensis,  commota  sunt  viscera 
earum  ad  compatiendum  sorori  sue,  et  sic  receperunt  eam 
gratanter. 

De  sorore  antiqua  monasterii  Ianuensis  Ordinis  sancte  Clare,  cui  Deus 

locutus  est  et  revelavit  futura,  scilicet  mortem  abbatisse. 

Erat  autem  in  ilio  monasterio  soror  una  antiqua  et  Deo 
devota  et  magni  meriti  apud  Deum,  cui  multum  displicuit 
quod  fecerat  abbatissa,  que  sororem  expulerat  tribulatam  et 
etiam  iam  locatam.  Cum  ergo  esset  sero  die  ilio,  et  alie  so¬ 
rores  in  lectisterniis  se  locassent,  ista  coram  altari  se  prostravit 
et  cum  multis  lacrimis  totani  se  contulit  ad  rogandum  Deum, 
et  tamquam  Deo  presente  sic  cepit  orare  et  cum  Deo  etiam 
disputare:  '  lustus  quidem  tu  es,  Domine;  et  si  disputali  tccum, 
verurntamcn  iusta  loquar  ad  te,  lere.  XII.  Quare  non  respicis 
super  iniqua  agentes  et  taces  devorante  impio  iustiorem  se ? 
Abacuch  I.  Nonne  tu,  Domine,  hospitalitatem  commendasti 
dicens  Mat.  XXV:  Hospes  eram,  collegistis  me  ?  Apostolus  etiam 
tuus  eam  precipit  et  commendat  dicens  ad  Ro.  XII:  Hospi¬ 
talitatem  sectantes.  Item  ad  Hebre.  XIII  dicit:  Catitas  frater- 
nilatis  maneat  in  vobis,  et  hospitalitatem  nolite  obliviscì.  Per 
hanc  enim  placuerunt  quidam,  angelis  hospitio  receptis.  Item 
Apostolus  Petrus  dicit  I  Petri  UH:  Hospitales  invicem  sine 
murmuratione.  Nonne  tu  dixisti  discipulis  tuis  Mat.  X:  Qui 
recipit  vos,  me  recipit.  Et  qui  me  recipit,  recipit  eum  qui  me 
misitì  Nonne  Apostolus  tuus  ad  Ro.  dicit  XV:  Suscipite  invi¬ 
cem,  siali  et  Chris tus  suscepil  nos  in  honorem  Dciì  Tu  etiam 
dixisti  Io.  VI:  Eum  qui  venil  ad  me  non  eiciam  foras.  Quare 
ergo  abbatissa  Clavarensis  foras  eiecit  sororem  suam?  Nonne 
Apostolus  dicit  ad  Colo.  Ili:  Induite  vos  siait  electi  Dei,  sancii 

et  dilecti,  viscera  misericordie ?  Ubi  ergo  curialitas,  ubi  earitas, 
ubi  pietas,  ubi  misericordie  viscera?  Nam  Iohannes  dicit  prima 
cano(nica)  VII:  Qui  habuerit  substantiam  huitis  mundi  et  viderit 
fratrem  suum  necessitatem  habere  et  clauserit  viscera  sua  ab 
eo,  quomodo  earitas  Dei  manet  in  eof  Filioli  mei,  non  diliga- 
mus  verbo  neq?ie  lingua,  sed  opere  et  veritate.  Item  beatus  Ia- 
cobus  dicit  II:  Si  autem  frater  aut  sor  or  nudi  sint  et  indigeant 
victu  cotidiano,  dicat  autem  aliquis  de  vobis  illis:  «  Ite  in  pace  ! 
calefacimini  et  saturamini  »,  non  dederitis  autem  eis  que  neces¬ 
saria  sunt  corpori,  quid  proderit  eisì  Si  abbatissa  de  Clavara 
ista  considerasset,  sorori  sue  miserta  fuisset.  Domine  Deus 
meus,  de  te  scriptum  est  Eccli.  XXXV:  Non  accipiet  Domiuus 
personam  in  pauperem  et  deprecationem  lesi  exaudiet.  Non  de- 
spiciet  preces  pupilli  nec  viduam,  si  effundat  loquelam  gemitus. 
Nonne  lacrime  vidue  ad  maxillam  descendunt,  et  cxclamatio  eìus 
super  deduceniem  eas ?  A  maxilla  enim  ascendunt  usque  ad  celum, 
et  Domiuus  exauditor  delectabitur  in  illis.  De  te,  Domine, 
scriptum  est,  quoniam  tu  dixisti,  Ro.  XII:  Michi  vindictam,  et 
ego  retnbuam,  dicit  Domiuus.  Deutero.  XXXII:  Mea  est  ultio, 
et  ego  retribuam  Et  iterimi  Eccli.  XXVIII:  Qui  vìndicari  vult, 
a  Domino  invenìet  vindictam.  Numquid  super  bis  continebìs  te, 
Domine,  lacebis  et  affliges  ?ios  vehementer?  Ys.  LXIIII.  Item 
Abacuch  I  :  Usquequo,  Domine,  clamabo,  et  non  exaudies,  vo¬ 
ci  ferabor  ad  te  vim  paliens,  et  non  salvabis?  \  Factum  est  autem, 
cum  ista  soror  sic  perorasset  et  coram  Deo  preces  multipli- 
casset,  accidit  ei  modicus  somnus,  et  aliquantulum  obdormivit; 
et  quia  ultra  se  non  poterat  Dominus  continere,  quin  exau- 
diret  famulam  de  facienda  i usti tia  deprteantem,  cepit  loqui 
cum  ea  dicens  Ys.  XLVII  :  '  Ultionem  capiam,  et  non  resistet 
michi  homo  ’.  Et  excitata  est  soror  et  vigilando  in  tei  ligi  bi  1  i  ter 
audivit  a  Christo:  Audivi  oralionem  tuam  et  vidi  lacrimas  tuas 
et  exaudivi  te.  Et  de  abbatissa,  que  viscera  pietatis  clausit 
sorori  sue,  noveris  quod  convertetur  dolor  eius  in  caput  eius, 
et  in  verticem  ipsius  iniquitas  eius  descendet.  Ecce  percussi 
eam  plaga  crudeli  et  insanabili,  et  amplius  abbatissa  non  erit, 
sed  cognoscet  quod  dicit  Scriptura  Iacobi  II:  Iuditium  sme 

misericordia  illi  qui  non  fecit  misericordiam.  Et  iterum  Iob  XX: 
Luet  que  fecit  omnia,  nec  tamen  co?isumentur .  Et  iterum  Iob 
XXIIII:  Deus  inultum  adire  non  patitur.  Cito3,  ait  Dominus, 
'  auditura  es  quid  illi  accidit  abbatisse,  que  crudelis  et  sine 
misericordia  est  inventa3.  Venit  igitur  soror  ista  finitis  verbis, 
quibus  cum  Domino  loquebatur,  et  abbatisse  sue  et  visitatori 
et  sororibus  retulit  universa.  Visitator  autem  statini  Clavarum 
misit  nuntium  velocissimum,  ut  cognosceret  illi  abbatissa  qua- 
Iia  accidissent.  Qui  invenit  eam  mortuam,  maledictam  et  excom- 
municatam  et  non  absolutam.  In  ilio  autem  intervallo,  quo 
nuntius  mittebatur,  cepit  domina  Cecilia  Clavarensis  abbatissa 
graviter  infirmari  et  ex  langore  deficere.  Cumque  variis  dolo- 
ribus  laboraret,  decidit  in  Icctum  et  ad  extrema  deducitur. 
Clamat:  '  En  morior!  sorores  accurrite,  auxilium  date,  prebete 
remedium!3.  Adveniunt  sorores  continuo,  abbatisse  sue  compa- 
tiuntur,  ut  decet.  De  salute  anime  nulla  fit  mentio,  nulla  de 
confessione  loquela,  ut  cognoscas  impletum  quod  Scriptura 
testatur  Ecclesiastes  VII:  Considera  opera  Dei,  quod  nemo  possit 
cornigere,  quem  ille  despexcrit.  Clauditur  guttur  eius,  et  vix 
poterat  respirare.  Et  ut  cognovit,  quia  moriebatur,  sororibus 
congregatis  dicebat:  'Ite  et  recipite  dominami  illam!  Ite  et 
recipite  dominam  illam!  Ite  et  recipite  dominam  illam!  Propter 
illam  percussit  me  Deus!  Propter  illam  percussit  me  Deus! 
Propter  illam  percussit  me  Deus!  3.  Et  talia  dicens  spiritum  emi- 
sit;  sed  non  rediit  ad  Deum,  qui  dedit  illuni  iuxta  verbum  quod 
scriptum  est  Eccle.  ultimo:  Revertatur  pulvis  in  terram  suam, 
unde  erat,  et  spirita s  redeat  ad  eum  qui  dedit  illuni.  Quare 
hoc?  Ut  Scriptura  impleatur  que  dicit  Ecclesiastes  XI:  Si  ce- 
ciderit  lignum  ad  austrum  aut  ad  aquilonari,  in  quocumque  loco 
ceciderit,  ibi  crii.  Quod  est  dicere:  Ubi  te  invenero,  ibi  te 
iudicabo.  Et  ideo  nemo  debet  eo  statu  vivere,  in  quo  nollet 
mori.  Ideo  dicit  Ps.:  Intelligite  hec  qui  obliviscimini  Deum,  ne 
quando  rapiat,  et  non  sit  qui  eripiat.  Longe  melius  fuisset  isti 
abbatisse,  quod  vixisset  persona  privata  in  nionasterio  Parmensi 
Ordinis  sancte  Clare,  quam  quod  divitias  et  dominium  habuis- 
set.  De  primo  dicitur  Eccle.  V:  Divitie  conservate  in  malurn 

Domini  sui :  pereunt  enim  in  afflictìone  pessima.  Habuit  enim 
divitias,  ex  quibus  et  rustica  et  avara  fuit.  De  secundo  dicitur 
Eccle.  Vili:  Interdum  dominatur  homo  homini  in  malum  suum. 
Quod  duobus  modis  intelligi  potest,  scilicet  vel  ex  parte  illius 
qui  dominatur,  vel  ex  parte  illius  super  quem  fit  dominium. 
De  primo  dicitur  Eccli.  XX:  Qui  potestatem  sibi  assumit  miuste, 
odietur.  Quod  patuit  in  Abymelech  filio  Gedeonis,  Iudicum  IX, 
et  in  Absalon,  qui  assumpsit  sibi  regnum  et  expulit  patrem 
de  regno,  postea  suspendio  periit  et  lanceis  perforatus  fuit, 
II  Reg.  XV,  et  in  Adonia,  de  quo  habetur  III  Reg.  I,  quod 
elevabatur  dicens:  '  Ego  regnabo  ’,  et  postea  Salomon  fecit  eum 
interfici.  De  secundo  habetur  Ys.  III,  ubi  conqueritur  Domi¬ 
li  us:  Q tiare  atteritis  populum  meum  et  facies  pauperum  commo- 
litis,  dicit  dominus  Deus  exercituum ?  Item  Eze.  XXXIIII:  Curri 
austeritate  imperabatis  eis  et  cum  polentìa. 

Quod  V  genera  hominutn  sunt,  quorum  dominium  turpe  est  et  crudele. 

Notandum  autem  quod  V  genera  hominum  sunt,  quorum 
dominium  crudele  est  valde  et  turpe.  Primum  genus  est  mu- 
lìerum,  de  quorum  dominio  habetur  Eccli.  XXV:  Mulier,  si 
Primatum  habeal,  contraria  est  viro  suo.  Item  ibidem:  A  mu- 
liere  initium  factum  est  peccati,  et  per  Ulani  omnes  morimur. 
Et  ideo  iudicatum  est  de  ea  et  dictum  Gen.  Ili:  Sub  viri  po~ 
testate  eris,  et  ipse  dominabitur  tui.  Sed  libenter  mulier,  quando 
potest,  assumit  sibi  dominium;  quod  patet  in  Semiramis,  que 
bracas  invenit  hominibus;  que,  ut  posset  regnare  post  mor¬ 
temi  viri  sui,  proprio  filio  suo,  quem  de  Nino  susceperat, 
nupsit.  Patet  etiam  hoc  in  Athalia,  que,  ut  posset  regnare, 
omne  semen  regium  interfecit,  et  VII  annis  regnavit  et  postea 
fuit  gladio  interfecta,  ut  habetur  IIII  Reg.  XI  et  II  Para- 
lipo.  XXIII.  In  Ystoriis  quoque  dicitur  quod  letatus  est  populus 
terre,  quia  abslulerat  Dominus  opprobrium,  ne  mulier  regnaret 
super  eos.  Item  de  dominio  mulierum  Dominus  dicit  Ys.  Ili: 
Populum  meum  exactores  sui  spoliaverunt,  et  mnlieres  dominate 
sunt  eius.  Secundum  genus  est  servorum,  de  quorum  dominio 

dicitur  Prover.  XIX:  Non  decent  stultum  delitie  ?iec  servum 
dominari  principibus.  Item  Prover.  XXX:  Per  trìa  movetur 
terra,  et  quartum,  quod  non  Po  test  sust  inere:  Per  servum,  cum 
regnaverit  et  cet.  Item  Eccle.  X:  Vidi  servos  in  equis  et  prin- 
cipes  ambulantes  quasi  servos  super  terram.  Item  Iere.  in  ora- 
tione  sua  post  Trenos:  Servi  dominati  sunt  nostri,  non  fuit  qui 
redimeret  de  manu  eorum.  Ideo  quidam  ait: 

Asperius  nichil  est  humili,  cum  surgit  in  altum: 

Cuncta  ferit,  dum  cuncta  timet,  desevit  in  omnes, 

Ut  se  posse  putet;  nec  belua  sevior  ulla  est 

Quam  servi  rabìes  in  libera  terga  furentis. 

Tertrum  genus  est  stultorum.  De  quorum  dominio  dicitur 
Eccle.  X:  Est  malum,  quod  vidi  sub  sole,  quasi  per  errorem 
egrediens  a  facie  principis:  positum  stultum  in  dignita/e  sublimi 
et  divites  sedere  deorsum.  Item  Prover.  XXVI:  Quamodo  nix 
estate  et  pluvie  in  messe,  sic  indecens  est  stulto  gloria.  Item 
ibidem  infra:  Sicut  qui  mittit  lapidem  in  acervum  mercurii,  ita 
qui  tribuit  insipienti  honorem.  Item  Eccli.  XLVII:  Finem  habuit 
Salomon  cum  patribus  suis  et  dereliquit  post  se  de  semine  suo 
gentis  stultitiam  et  inminutum  a  sua  prudentia  Roboam,  qui 
avcrtit  gentem  consilio  suo.  Hoc  est  quod  timuit  Salomon,  ne 
scilicet  filium  stultum  haberet,  qui  post  se  haberet  dominium 
regni  sui.  Ideo  dixit  Eccle.  II:  Detestatus  sum  omnem  indu¬ 
stria m  meam,  qua  sub  sole  studiosissime  laboravi,  habiturus 
heredem  post  me,  quem  ignoro,  utrum  sapiens  an  stultus  futurus 
sii ,  et  dombiabilur  in  laboribus  meis,  quibtcs  desudavi  et  solli- 
citus  fui.  Ideo  posset  dicere  Salomon  quod  dixit  Iob  III: 
Timor  quem  timebnm  evenit  michi,  et  quod  verebar  accidit.  Et 
quando  dixit  Prover.  XXX,  quod  terra  movetur  per  servum, 
cum  regnaverit,  veruni  dixit,  quia  servus  suus  regnavit  post 
ipsuni,  et  terra  mota  est  et  commota,  quando  congressi  sunt 
simul  Ieroboam  et  Abias  cum  exercitibus  suis,  ut  habetur  II 
Paralipo.  XIII.  Sed  consoJatur  vaJde  afflictos  a  stultorum  do¬ 
minio,  quod  promittit  Ys.  XXXII:  Non  vocabitur  ultra  is  qui 

insipietts  est  princeps,  neque  fraudulentus  appellabitur  maior. 
Quartum  genus  est  puerorum.  De  quorum  dominio  dicit  Do- 
minus  per  Ysaiam  III:  Dabo  pueros  principes  eorum,  et  effe¬ 
minati  dominabuntur  eis.  Ideo  dicit  Ecclesiastes  X:  Ve  tibi 
terra,  cuius  rex  puer  est,  et  cuius  principes  mane  comedunt. 
Quintum  et  ultimum  genus  est  inimicorum.  De  quorum  do¬ 
minio  dicitur  in  psalmo:  Dominati  sunt  eorum  qui  oderunt  eos. 
Ideo  Dominus  dicit  Ys.  LII:  Dominalores  eius  —  scilicet  populi 
Dei  —  inique  agunt,  dicit  Dominus,  et  iugiter  tota  die  nomen 
menni  blasphematur .  Benedictus  Deus,  qui  me  de  hac  materia 
expedi  vit! 

Quod  monasterium  Burdegaiense  Ordinis  sancte  Clare  supradictam  do¬ 
minali!  in  abbatissam  elegit,  et  papa  eam  liberaliter  concessit. 

Recordor  quod,  cum  essem  Lugduni,  et  domnus  papa  Inno- 
centius  quartus  esset  ibi,  venerunt  fratres  Minores  de  Burde- 
galis  ad  papam  dicentes  quod  sorores  Ordinis  sancte  Clare 
monasterii  Burdegalensis  elegerant  dominam  Ceciliam,  neptem 
suam,  in  suam  abbatissam.  Et  dedit  eis  papa  Iitteras  confir- 
mationis  et  dixit  quod  irent  Parmam  prò  ea.  Sed  domnus 
electus  Parmensis,  nepos  pape  et  fratrer  predicte  domine,  cum 
esset  Lugduni  et  intellexisset  hoc,  ivit  ad  papam  et  fecit  quod 
totum  illud  negotium  retractavit.  Et  forte,  si  ivisset  illue,  melius 
se  habuisset  inter  extraneos  quam  se  habuerit  inter  propinquos 
et  notos.  Nunc  ad  cursum  nostre  hystorie  redeamus  et  ubi 
dimisimus  inchoemus. 


Quod  domnus  Na(;arius  cum  uxore  sua  multa  bona  fecit  fratribus  Mino- 
ribus  de  Luca  seditionis  tempore. 

Anno  siquidem  dominice  incarnationis  MCCXXIX,  quem 
etiam  supra  posuimus,  domnus  Nazarus  Ghirardini  de  Luca 
potestas  Reginus  fuit,  qui  fecit  fieri  pontem  et  portam  de 
porta  Bernone.  Et  tunc  primo  civitas  Regii  cepit  murari.  Et 
fecit  murari  centum  brachia  a  dieta  porta  inferius  versus 

portam  Sancti  Stephani.  Et  sic  successive  alii  potestates  an- 
nuatim  faciebant  murari  ducenta  brachia,  quousque  civitas 
murata  est  tota.  Verumtamen  propter  guerrarum  abundantiam 
aliquando  civitas  habuit  intervallum  murandi.  Iste  dornnus 
Nazarus  habet  ymaginem  lapideam  super  portam  Bernonis, 
quam  fecit  fieri,  et  sedet  ibi  super  equum  lapideum  in  civitate 
Regii.  Pulcher  miles  fuit  et  dives  valde,  notus  meus  et  amicus, 
quando  habitabam  in  civitate  Lucana  in  Ordine  fratruin  Mi- 
norum.  Domina  Flos-olive,  uxor  sua,  fuit  pulchra  domina, 
pinguis  et  carnosa  et  michi  familiaris  et  devota.  De  Tridento 
fuit,  uxor  cuiusdam  notarii,  ex  quo  habuit  duas  filias,  pulcher- 
rimas  dominas.  Dornnus  vero  Nazarus  abstulit  eam  viro  suo, 
quando  Tridenti  fuit  potestas,  et  duxit  eam  consentientem  ad 
civitatem  Lucanam;  suam  vero  uxorenr,  que  adhuc  vivebat, 
misit  ad  quoddam  suum  castrum,  et  stetit  ibi,  quousque  obiit. 
Mortuus  est  sine  filiis  dornnus  Nazarus.  Multas  divitias  isti 
domine  dedit,  que  processu  temporis  in  civitate  Regina  maritata 
fuit  pariter  et  decepta,  ut  michi  dixit.  Et  habuit  eam  in  uxorem 
Henricus  filius  Antonii  de  Musso;  et  adhuc  vivit  in  anno  Do¬ 
mini  MCCLXXXIII,  quo  scribimus  ista  in  festo  sancti  Laurentii, 
die  Martis. 

De  abbatissa  Gatharole  Ordinis  saticte  Clare,  que  totam  civitatem  Lu- 
censem  provocavit  contra  fratres  Minores,  ponendo  maculam  in 
electis. 

Ambo  isti,  scilicet  dornnus  Nazarus  et  domina  Flos-olive, 
multa  bona  fecerunt  fratribus  Minoribus  de  Luca,  quando 
abbatissa  Gatharole  Ordinis  sancte  Clare  totam  civitatem  Luca¬ 
nam  provocavit  et  concitavit  contra  fratres,  ponens  maculam 
in  electis ,  eo  quod  frater  Iacobus  de  Yseo  volebat  ipsam  absol- 
vere,  quia  non  bene  in  ilio  officio  se  habebat.  Erat  enim  filia 
cuiusdam  fornarie  Ianuensis,  et  valde  turpe  et  crudele  erat 
suum  dominium  ac  pariter  inhonestum,  et  violenter  dominium 
tenere  volebat,  ut  semper  existeret  abbatissa.  Quod  ut  melius 
tenere  posset,  munuscula  et  exenia  largiebatur  iuvenibus  et 

viris  et  secularibus  dominabus,  maxime  autem  eis  qui  de 
parentela  sua  in  monasterio  suo  aliquas  propinquas  habebant. 
Quibus  edam  ipsa  dicebat:  '  Ideo  fratres  Minores  me  absolvere 
volunt,  quia  non  permitto  eos  fornicari  cum  filiabus  et  soro- 
ribus  vestris3,  et  sic,  ut  dictum  est,  ponebat  macularti  in 
eleciis.  Mentiebatur  enim  ore  aperto.  Et  nichilominus  fuit 
absoluta,  et  fratres  recuperaverunt  honorem  et  famam  suam, 
et  civitas  a  perturbatione  quievit.  Satis  igitur  ostensum  est, 
quam  turpe  sit  dominium  feminarum;  quod  edam  in  hominibus 
non  laudatur.  Non  enim  dixit  Deus  primis  parentibus  quod 
dominarentur  hominibus,  sed  dominamini,  ait,  piscibus  maris  et 
volatilibus  celi  et  bestiis  universe  terre «  Hinc  beatus  Ber- 
nardus  dicit:  Quotiens  hominibus  preesse  desidero,  totiens  Deum 
meum  preire  contendo.  De  ipso  namque  scriptum  est,  quod 
venìt  Nazareth  et  erat  subditus  illis ,  nulli  dubium,  quin  Ioseph 
et  Marie,  qui  parentes  dicebantur  ipsius,  Lue.  II. 

De  translatione  beati  Francisci,  et  de  miraculis  ibi  factis. 

Anno  dominice  incarnationis  MCCXXX  generale  capitulum 
fratrum  Minorum  Assisii  est  celebratum.  In  quo  corporis  beati 
Francisci  Vili  Kal.  Iunii  translatio  facta  fuit;  et  frater  Iacobus 
de  Yseo,  qui  in  locis  inguinaribus  et  menbris  genitaiibus  tota- 
liter  erat  confractus,  integraliter  fuit  redditus  sanitati.  Multa 
edam  alia  miracula  fecit  eadem  die  Deus  per  servum  et  amicum 
suum  Franciscum  digna  relatu,  prò  quibus  ad  legendam  suam 
poteris  habere  recursum. 

t 

De  transitu  beati  Antonii  Paduani. 

Anno  dominice  incarnationis  MCCXXXI,  indictione  quarta, 
XIIII  die  mensis  Iunii,  feria  VI,  beatissimus  pater  ac  frater 
Antonius,  natione  Hyspanus,  in  civitate  Padua,  in  qua  per 
eum  nomen  suum  magnificavit  altissimus,  apud  cellam  in  loco 
fratrum  viam  universe  carnis  ingressus,  ad  celestium  spirituum 
mansiones  feliciter  transmigravit.  Hic  fuit  ex  Ordine  fratrum 

Minorum  et  socius  beati  Francisci.  De  quo  in  alio  loco,  si 
fuerit  vita  comes,  abundantius  disseremus  et  copiosius  pero- 
rabimus. 


Quod  marchio  Cavalcabo  a  Bonacurso  de  Palude  fuit  superatus  atque 

fugatus  apud  Mancasale. 

Anno  dominice  incarnationis  MCCXXXII  die  sabbati  XVI 
exeunte  Octobri,  superatus  et  fugatus  fuit  marchio  Cavalcabo 
a  Bonacurso  de  Palude  et  ab  illis  de  Sesso,  apud  Mancasale. 

De  episcopis  Parmensis  Ecclesie  qui  diebus  meis  fuerunt. 

Anno  Domini  MCCXXXIII  murabatur  palatium  Parmensis 
episcopi,  quod  est  ante  frontispitium  maioris  Ecclesie:  et  tunc 
episcopus  Gratia  de  Florentia  Parmensem  gubernabat  Eccle- 
siam,  et  in  pluribus  locis  episcopatus  plura  fecit  edificari 
palatia.  Et  ideo  a  Parmensibus  bonus  episcopus  habebatur, 
Siquidem  non  fuit  rerum  episcopalium  dissipator,  sed  potius 
agregator  et  conservator.  Mie  fuit  patris  mei  amicus,  scilicet 
domni  Guidonis  Ade,  et  de  palatio  suo  loquebatur  cum  eo, 
cum  esset  ad  fenestram  domus  sue,  et  exenia  sibi  mittebat,  ut 
vidi  frequenter  oculis  meis.  Fratrem  meum  Guidonem  dilexit, 
sed  postquam  Ordinem  fratrum  Minorum  intravit,  non  curavit 
de  ipso.  Ante  istum  episcopum  fuit  domnus  Opiqo  de  Lavania 
Ianuensi,  qui  fuit  pulcher  homo  et  honesta  persona,  ut  dicunt, 
et  barbanus  fuit  domni  Innocentii  pape  quarti,  quem  non  re¬ 
colo  me  vidisse.  Post  episcopum  Gratiam  fuit  quidSm  Grego- 
rius  Romanus,  qui  parvo  tempore  vixit,  et  mortuus  est  Mantue 
hereticus  et  maledictus.  Quando  enim  in  infirmitate  sua  porta- 
verunt  ei  corpus  Domini,  noluit  illud  sumere,  dicens  quod 
nichil  credebat  de  tali  fide.  Cum  autem  interrogatus  fuisset, 
quare  episcopatum  receperat,  dixit  quod  propter  divitias  et 
honores;  et  sic  obiit  et  non  communicavit.  Post  istum  fuit 
episcopus  magister  Martinus,  de  Colurnio  oriundus,  ex  genere 
non  satis  darò.  Post  quem  Bernardus  de  Vitio,  de  quo  supra 

memini  me  dixisse,  sicut  et  de  subsequentibus.  Post  Bernardum 
fuit  domnus  Albertus  de  Sancto  Vitale,  nepos  pape  Innocentii 
quarti.  Postea  canonice  et  concorditer  et  bene  fuit  electus 
magister  Iohannes  de  Domina  Rifidha,  archipresbiter  maioris 
Ecclesie;  et  supervenit  domnus  Opigo  Tripolitanus  episcopus, 
similiter  nepos  pape  predicti  et  frater  superioris  Alberti,  et 
abstulit  sibi,  et  adhuc  vivit  et  tenet,  ut  qui  tenet  mine  ieneat, 
donec  de  medio  fiat.  Et  sumus  hodie  in  anno  MCCLXXX1II, 
quo  ista  scribimus,  in  festo  sancti  Laurentii,  in  die  Martis. 
Quid  amodo  futurum  sit  de  Parmensibus  episcopis,  Deus 
novit. 

De  parentela  domni  Ghiberti  de  Gente.  [Quare  dicantur  de  Gente  de- 

scendentes  a  donino  Giliolo  Domine-Agnetis.  Item  de  ponte  domine 

Egidie  de  Palude.] 

Igitur  millesimo  supraposito,  scilicet  CCXXXIII,  domnus 
Giliolus  Domine-Agnetis  de  Parma  potestas  fuit  Reginus; 
quo  artno  primo  incepta  fuit  moneta  Regii  ;  et  domnus  Ni- 
cholaus  Reginus  episcopus  vivebat  adhuc.  Istum  domnum 
Egidiolum  vidi,  quia  de  eadem  ci  vitate  eramus.  Et  quantum 
ad  cognomen,  binomius  fuit.  Dictus  est  enim  de  Domina- 
Agnete  vel  a  matre  vel  ab  uxore,  eo  quod  valens  domina 
fuerit,  sicut  quidam  pons,  qui  est  Parme,  appellatus  fuit  et 
dictus  pons  domine  Egidie  de  Palude,  eo  quod  fecerit  eum 
fieri;  quem  modo  Parmenses  melius  faciunt,  ut  sit  de  muro 
et  non  de  lignamine.  Item  dictus  est  de  Gente,  prò  eo  quod, 
cum  esset  in  ultramarinis  partibus,  quando  fiebat  mentio  de 
exercitibus  in  familiari  colloquio,  hoc  verbum  frequenter  di- 
cebat;  '  Gens  nostra  ita  fecit  ’.  Audivi  hoc  a  donino  Ghirardo 
Rangone  de  Mutimi,  qui  fuit  frater  Minor.  Porro  domnus  Gi¬ 
liolus  de  Gente  habuit  duos  fratres.  Quorum  primus  fuit  domnus 
Tedhaldus,  quem  vidi  puerulus  valde  vetustum,  senem  et  anti- 
quum  dierum;  et  habuit  VII  filios,  quorum  unus,  scilicet  domnus 
Manfredus,  sororem  meam  uxorem  habuit  dominam  Caracosam; 
que  post  mortem  viri  sui  in  monasterio  Parmensi  Ordinis  sancte 

Clare  laudabiliter  vitam  finivit.  Secundus  fuit  domnus  Beretta, 
pulcher  miles  et  fortis  bellator  et  validus,  qui  staturam  habuit 
ita  longam,  quod  mulieres  et  homines  mirabantur.  Porro  domnus 
Giliolus  fuit  pater  domni  Ghiberti  de  Gente,  de  quo  suo  loco 
dicemus.  Et  quando  domnus  Giliolus  millesimo  supraposito 
erat  potestas  Reginus,  inchoatum  est  Alleluia. 

De  tempore  Alleluie. 

Fuit  autem  Alleluia  quoddam  tempus,  quod  sic  in  poste- 
rum  dictum  fuit,  scilicet  tempus  quietis  et  pacis,  quoad  arma 
bellica  omnino  remota,  iocunditatis  et  letitie,  gaudii  et  exul- 
tationis,  laudis  et  iubilationis.  Et  cantilenas  cantabant  et  laudes 
divinas  milites  et  pedites,  cives  et  rurales,  iuvenes  et  virgines, 
sènes  cum  iunioribus .  In  omnibus  civitatibus  Ytalie  ista  devotio 
fuit.  Et  vidi  quod  in  civitate  mea  Parmensi  quelibet  vicinia 
volebat  habere  vexillum  suum  occasione  processionum,  que 
fiebant,  et  in  vexillo  suo  genus  martyrii  sancti  sui.  Ut  verbi 
grada,  quomodo  decoriabatur  beatus  Bartliolomeus,  erat  in 
vexillo  illius  vicinie,  in  qua  erat  eius  Ecclesia.  Et  sic  de  aliis. 
Sic  etiam  veniebant  de  villis  ad  civitatem  cum  vexillis  et  socie- 
tatibus  magnis  viri  et  mulieres,  pueri  et  puelle,  ut  predicationes 
audirent  et  Deum  laudarent;  et  cantabant  Dei  voces  et  non 
hominis ,  et  ambulabant  homines  in  salvatione,  ita  ut  videretur 
propheticum  illud  impletum:  Reminiscentur  et  convertentur  ad 
Dominimi  universi  fines  terre.  Et  adorabunt  in  conspectu  eius 
universe  familie  gentium.  Et  babebant  ramos  arborum  et  can- 
delas  accensas.  Et  fiebant  predicationes  vespere  et  mane  et 
meridie  iuxta  illud  propheticum:  Vespere,  mane  et  meridie  nar- 
rabo  et  annuntiabo,  et  exaudiet  vocem  meam.  Redimct  in  pace 
animavi  meam  ab  his  qui  apropinquant  michi,  quoniam  intcr 
multos  erat  m£cum.  Et  fiebant  stationes  in  Ecclesiis  et  in  pla- 
teis,  et  levabant  manus  ad  Deum  ad  ipsum  laudandum  et 
benedicendum  in  secula;  et  a  divinis  laudibus  cessare  non 
poterant,  ita  erant  inebriati  amore  divino.  Et  beatus  qui  plus 
poterat  bene  facere  et  Deum  laudare.  Nulla  ira  in  eis,  nulla 


CRONICA 


99 


perturbatio,  nulla  disceptatio,  nullus  rancor.  Omnia  pacifice 
et  benigne  fiebant  ab  eis,  ita  ut  illud  propheticum  dicere  pos- 
sent  Ys.  LXV:  Quia  oblivioni  Iradile  sunt  angustie  priores,  et 
quia  abscondite  sunt  ab  oculis  nostrìs.  Nec  mirum.  Biberant 
enim  de  vino  dulcedinis  spiritus  Dei,  quo  gustato  desipit  omnis 
caro.  Ideo  preci  pitur  predica  tori  bus  Prover.  XXXI:  Date  sice- 
ram  merentibus  et  vìnum  his  qui  amaro  sunt  animo.  Bibant  et 
obliviscantur  egestatis  sue,  et  doloris  non  recordentur  amplius . 
Ad  predicta  facit  quod  Ieremias  dicit  in  Trenis  III:  Scruleniur 
vias  nostras  et  queramus  et  revertamur  ad  Dominum.  Levemus 
corda  nostra  curri  manibus  ad  Dominum  in  celos.  Revera  ita 
faciebant,  ut  vidi  oculis  meis,  et  illud  quo$  Apostolus  precipit 
adimplebant,  I  Timothei  II:  Volo  viros  orare  in  omni  loco, 
levantes  puras  manus  sine  ira  et  disceptatione .  Et  quia  sapiens 
in  Proverbiis  dicit  XI  quod,  ubi  non  est  gubernator,  populus 
corruel ,  ne  credas  eos  sine  duce  fore,  dicatnus  de  duci  bus 
congregationum  istarum. 

j  De  fratre  Benedicto,  qui  inchoavit  devotiouem,  que  fuit  tempore  Alleluie. 

f"Nam  primo  venit  Parmam  frater  Benedictus,  qui  dicebatur 
frater  de  Cornetta,  homo  simplex  et  illitteratus  et  bone  inno- 
centie  et  honeste  vite,  quem  vidi  et  familiariter  cognovi  Parme 
et  postmodum  Pisis.  Erat  enim  vel  de  valle  Spoletana  vel  de 
partibus  Romanis.  Non  erat  alicuius  religionis  quantum  ad 
congregationem,  sibi  ipsi  vivebat  et  soli  Deo  piacere  studebat; 
amicus  valde  erat  fratrum  Minorum.  Quasi  alter  Iohannes 
Baptista  videbatur,  qui  precederet  ante  Dominum  et  pararet 
Domino  plebem  perfectam.  Hic  habebat  in  capite  capellam 
Armenicam  et  barbam  longam  et  nigram  et  tubam  eneam  sive 
de  oricalco,  parvulam,  cum  qua  bucinabat,  et  terribi liter  reboa- 
bat  tuba  sua  nec  non  et  dulciter;  zona  pellicea  erat  accinctus; 
habitus  eius  niger  erat  ut  saccus  cilicinus  et  longus  usque  ad 
pedes;  toga  erat  ad  modum  guascapi  facta,  et  in  anteriori 
parte  et  in  posteriori  crucem  habebat  magnam  et  latam  et  lon¬ 
gam  et  rubeam,  descendentem  a  collo  usque  ad  pedes, 

sicut  in  planetis  sacerdotalibus  fieri  solet.  Taliter  iste  indutus 
ibat  curri  tuba  sua  et  in  ecclesiis  et  in  plateis  predicabat  et 
Deum  laudabat,  quem  sequebatur  maxima  puerorum  multitudo, 
frequenter  cum  ramis  arborum  et  candelis  accensis.  Sed  et  ego 
super  murum  palatii  episcopi,  quod  tunc  temporis  edificabatur, 
vidi  ipsum  pluries  predicantern  et  Deum  laudantem.  Et  inchoa- 
bat  laudes  suas  hoc  modo  et  in  vulgari  dicebat:  Laudato  et 
òenedhetto  et  glorificato  sia  lo  patre  !  Et  pueri  alta  voce  quod 
dixerat  repetebant.  Et  postea  eadem  verba  repetebat  addendo: 
sia  lo  fijo!  Et  pueri  resumebant  et  eadem  verba  cantabant. 
Postea  tercio  eadem  verba  repetebat  addendo:  sia  lo  spirita 
sancto!  Et  postea  'Alleluia,  Alleluia,  Alleluia’.  Deinde  buci- 
nabat  et  postea  predicabat,  dicendo  aliqua  bona  verba  ad 
laudem  Dei.  Et  postmodum  in  fine  predicationis  beatam  Vir- 
ginem  salutabat  hoc  modo: 

Ave  Maria  clemens  et  pia, 

Gratia  piena,  virgo  serena! 

Dominus  tecum,  et  tu  mane  mecum! 

Benedicta  tu  in  mulieribus, 
que  peperisti  pacem  hominibus 
et  angelis  gloriam  ! 

Et  benedictus  fructus  ventris  tui, 
qui,  coheredes  ut  essemus  sui, 

nos  fecit  per  gratiam  et  cet. 

De  sollemnibus  predicatoribus,  qui  tempore  Alleluie  famosi  fuerunt,  et 
primo  de  his  qui  de  Ordine  fratrum  Predicatorum  extiterunt. 

De  fratre  Iohanne  de  Vincentia,  et  de  canonic;atione  beati  Dominici. 

Nunc  de  sollemnibus  predicatoribus,  qui  tempore  illius 
devotionis  famosi  fuerunt,  dicamus,  et  primo  de  duobus  Pre¬ 
dicatorum  Ordinis,  scilicet  de  fratre  Iohanne  de  Bononia,  qui 
quantum  ad  originerà  de  Vincentia  erat,  et  de  fratre  Iacobino 
de  Regio,  qui  de  Parma  oriundus  erat.  Nani  beatus  Dominicus 
needum  canonizatus  erat,  sed  sub  terra  latebat,  sicut  in  prosa 
cantatur: 

Iacet  granum  occultatimi, 
sydus  latet  obumbratum, 

sed  plasmator  omnium 
Ossa  Ioseph  pululare, 
sydus  iubet  radiare 

in  salutem  gentium. 

Et  invenitur  quod  sanctus  Dominicus  XII  annis  latuit  sub 
terra,  nec  erat  sue  sanctitatis  aliqua  mentio,  sed  procuratione 
istius  fratris  Iohannis  supradicti,  qui  in  Bononia  tempore  illius 
devotionis  habebat  gratiam  predicandi,  eius  canonizatio  facta 
fuit.  Huic  canonizationi  adiutorium  dedit  e^iscopus  Mutinensis, 
qui  postea  cardinalis  Guilielmus  est  dictus,  et  fuit  de  Pede- 
montis;  quem  predicantem  et  officium  facientem  in  Parasceue 
vidi  in  Ecclesia  fratrum  Minorum  apud  Lugdunum,  quando 
papa  Innocentius  et  curia  erat  ibi.  Iste  ergo,  quia  amicus  Pre- 
dicatorum  erat,  sollicitavit  eos  dicens:  f  Ex  quo  fratres  Minores 
habent  unum  sanctum,  faciatis  et  vos,  ut  alium  habeatis,  etiam 
si  deberetis  ipsum  de  paleis  fabricare’.  Porro  frater  Iohannes 
iste  parve  litterature  erat  et  intromittebat  se  de  miraculis  fa- 
ciendis.  Magnani  predicationem  inter  Castrum-Leonem  et  Ca- 
strum-Francum  tempore  ilio  fecit. 

De  fratre  Iacobino  de  Parma,  qui  de  Regio  dictus  est,  et  de  operibus  eius. 

Frater  vero  Iacobinus  de  Regio,  qui  de  Parma  oriundus 
fuerat,  litteratus  homo  fuit  et  lector  in  theologia,  facundus, 
copiosus  et  gratiosus  in  predicationibus;  homo  alacer,  beni- 
gnus,  caritativus,  familiaris,  curialis,  liberalis  et  largus;  et 
aliquando  fuimus  socii  itineris  si.mul  die  noctuque  a  Parma 
usque  ad  Mutinam  tempore  magne  guerre,  et  nichilominus  ego 
habebam  socium  meum,  et  ipse  suum.  Hic  tempore  illius 
devotionis,  de  qua  supra  diximus,  multam  habuit  gratiam  pre¬ 
dicandi  et  multa  bona  fecit.  Nani  millesimo  supraposito 
inchoata  est  Ecclesia  Iesu  Christi  fratrum  Predicatorum  in 
civitate  Regina,  et  in  festo  sancti  Iacobi  primus  lapis  positus 
fuit,  consecratus  per  domnum  episcopum  Nicholaum.  Et  ad 

predictum  opus  faciendum  veniebant  homines  et  mulieres 
Regii,  tam  parvi  quam  magni,  tam  milites  quam  pedites, 
tam  rustici  quam  cives,  et  ferebant  lapides,  sabulum  et  cal- 
cinam  supra  dorsa  sua  in  pellibus  variis  et  <;endalibus;  et 
beatus  i  1 1  e  qui  plus  poterat  portare.  Et  fecerunt  omnia  funda- 
menta  domorum  et  Ecclesie  et  partem  muraverunt,  et  in  tertio 
anno  compleverunt  totum  laborerium  suum.  Et  tunc  frater 
Iacobinus  superstabat  ad  laboreria  bene  facienda.  Iste  frater 
lacobinus  fecit  magnani  predicationem  inter  Calernum  et 
Sanctum  Hylarium  in  episcopatu  Parmensi,  in  inferiori  parte 
strate.  In  qua  predicatione  fuit  maxima  multitudo  hominum  et 
mulierum,  puerorum  et  puellarum  de  Parma  et  de  Regio  et 
de  montibus  et  de  vallibus  sive  campestribus  et  de  diversis 
villis.  Et  quedam  mulier  paupercula  pregnans  peperit  ibi  ma- 
sculum.  Tunc  precibus  et  rogatu  fratris  Iacobini  ilii  paupercule 
mulieri  multi  multa  dederunt.  Nani  una  mulier  dabat  sibi 
subtellares,  alia  camisiam,  alia  vestem,  alia  bindam.  Et  sic 
habuit  unum  asinum  oneratum,  insuper  et  ab  hominibus  cen- 
tum  solidos  imperialium.  Et  qui  interfuit  et  vidit  retulit  michi 
omnia  ista  post  longum  tempus,  cum  per  eumdem  locum  cum 
eo  transirem.  Insuper  et  hec  eadem  cognovi  ab  aliis. 


Quod  frater  Ghirardus  de  Mutina  apparuit  post  mortem  suani  fratri  Ia- 

cobino  de  Parma. 

Huic  fratri  lacobino  infirmo  existeiiti  in  conventu  Bononie 
et  in  infirmitorio  fratrum  Predicatorum  circa  meridiem  sedenti 
et  vigilanti,  apparuit  frater  Girardus  de  Mutina  ex  Ordine  fra¬ 
trum  Minorimi  ea  die,  qua  obierat,  et  familiariter  cum  eo 
Iocutus  est  dicens:  c  In  gloria  Dei  suiti,  ad  quam  cito  vocabit 
te  Christus,  ut  ab  eo  laboris  tui  mercedem  plenam  recipias, 
et  cum  eo  semper  liabitabis,  cui  devote  servisti  His  dictis 
disparuit  frater  Girardus.  Frater  vero  Iacobinus  quod  viderat 
retulit  fratribus  suis,  et  gavisi  sunt.  Et  accidit  fratri  lacobino, 
sicut  frater  Girardus  dixerat,  quia  post  paucos  dies  obdormivit 
in  Domino.  Cuius  corpus  Mantue  fuit  sepultum.  Frater  vero 


CRONICA 


103 


lohannes  de  Vincentia,  cuius  supra  fecimus  mentionem,  in 
Apulia  ultimum  diem  clausit. 

De  fratre  Bartholomeo  de  Vincentia. 

Habuerunt  edam  fratres  Predicatores  apud  Parmam  tem¬ 
pore  illius  devotionis,  quod  dietimi  fuit  Alleluia,  fratrem  Bar- 
tholomeum  de  Vincentia,  qui  multa  bona  fecit,  ut  vidi  oculis 
meis;  et  fuit  bonus  homo,  discretus  et  honestus.  Et  post  multa 
tempora  factus  fuit  episcopus  terre  sue,  et  fecit  ibi  pulchrum 
locum  fratrum  suorum,  qui  prius  ibi  non#  habitabant. 

De  predicatoribus  Ordinis  fratrum  Minorum,  et  primo  de  fratre  Leone, 

cui  dominus  cuiusdam  hospitalis  post  mortem  apparuit. 

Fratres  vero  Minores  habuerunt  fratrem  Leonem  Mediola- 
nensem,  qui  fuit  famosus  et  sollemnis  predicator  et  magnus 
persecutor  hereticorum  et  confutator  et  superator.  Hic  multis 
annis  in  Ordine  fratrum  Minorum  minister  provincialis  fuit  et 
postea  archiepiscopus  Mediolanensis.  Hic  tam  magnifici  cordis 
fuit  et  tante  audatie,  quod  aliquando  solus  cum  vexillo  pre- 
cessit  exercitum  Mediolanensium,  qui  contra  imperatorem  ve- 
niebat,  et  transito  ponte  et  fluvio  per  longam  moram  stetit 
solus  vexillum  in  manibus  tenens;  nec  tamen  Mediolanenses 
post  eum  transibant,  quia  videbant  exercitum  imperatoris  pre- 
paratum  ad  bellum.  Iste  frater  Leo  audivit  confessionem  do¬ 
mini  cuiusdam  hospitalis  Mediolanensis,  qui  erat  magni  nominis 
et  magne  sanctitatis  reputabatur.  Et  cum  laboraret  in  extre¬ 
mis,  fecit  sibi  promitti  quod  post  obitum  suum  rediret  ad 
eum,  ut  de  statu  suo  posset  cognoscere.  Et  promisit  gratanter. 
Divulgatur  decessus  eius  circa  vesperas  per  civitatem;  rogat 
frater  Leo  duos  fratres,  socios  speciales,  quos  habebat  cum 
adhuc  provincialis  minister  existeret,  ut  in  angulo  orti  in  cella 
ortolani  ilio  sero  secum  vigilare  deberent.  Cumque  tres  simul 
vigilarent,  accidit  fratri  Leoni  modicus  somnus,  et  volens  dor¬ 
mire  rogavit  socios,  quod,  si  aliquid  sentirent,  excitarent  eum. 

Et  ecce  subito  audiunt  venientem  cum  multis  doloribus  eiu- 
lando  et  viderunt  eum  tamquain  globum  igneum  vel  a  sub  de 
celo  cadentem;  deciditque  super  cacumen  celle,  veluti  cum 
accipiter  ad  anatem  capiendam  descendit.  Ad  cuius  sonitum 
et  ad  impulsum  fratrum  frater  Leo  evigilavit  a  sonino.  Cum 
autem  ille  querelando  frequentaret  ‘  Heu,  heu  !  5  quesivit  ab 
eo  frater  Leo,  qualiter  sibi  esset.  Qui  respondit  dicens  quod 
damnatus  erat,  eo  quod  pueros  ex  occulto  concubitu  genitos 
et  ad  hospitale  proiectos  ex  quadam  indignatione  sine  baptismo 
mori  permiserit,  quia  videbat  hospitale  ex  tali  expositione  in 
labores  et  expensas  incurrere.  Cumque  diceret  ei  frater  Leo 
quare  istud  peccatum  confessus  non  fuerat,  respondit,  vel 
quia  tradidit  oblivioni,  vel  quia  confìtendum  non  credidit. 
Dixit  ergo  ei  frater  Leo:  c  Quia  nichil  habes  facere  nobiscum, 
recede  a  nobis  et  vade  viam  tuam!  5.  Ille  igitur  eiulando  et 
clamando  recessit.  Iste  itaque  frater  Leo  tempore  illius  devo- 
tionis,  quod  in  posterum  dictum  est  Alleluia,  multa  operatus 
est  et  multa  bona  fecit. 


De  quodam  predicatore,  qui  erat  de  Padua,  et  predixit  quandam  turrira 

cadendam,  et  ita  evenit. 

De  alio,  qui  similia  dixit,  similia  evenerunt. 

Fuit  quidam  alius  frater  Minor  de  Padua,  qui  tempore 
illius  devotionis  multa  bona  fecit.  Hic  dum  in  quodam  festo 
Cumis  predicaret,  et  quidam  usurarius  turrim  suam  murari 
faceret,  impeditus  frater  a  clamore  laborantium,  astanti  populo 
dixit  [frater]:  '  Predico  vobis  quod  usque  ad  tale  tempus  turris 
illa  funditus  corruet  et  destruetur  \  Accidit,  ut  frater  predixe- 
rat,  et  reputatimi  fuit  grande  miraculum.  Mine  Ecclesiasticus 
ait  XXXVII:  Anima  vivi  sancti  enuntiat  aliguando  vera,  quam 
VII  circumspectores  sedente s  in  excclsum  ad  speculandum.  Item 
Prover.  XVII:  Qui  altam  facit  domum  suam,  querit  ruinam. 
Item  exemplum  illius  qui  divinavit  de  turre  cadenda  et  de 
filio  grille  et  de  tribus  cucurbitis  et  de  mure  in  cucurbita. 
Et  omnia  casu  dicebat  et  fortuiti!,  et  ex  hoc  appellatus  fuit 

divinus.  Fuit  et  frater  Girardus  de  Mutina  ex  Ordine  fratrum 
Minorum  tempore  devotionis  predicte,  qui  fuit  mirabilium 
patrator  operum  et  multa  bona  fecit,  ut  vidi  oculis  meis.  Hic, 
cum  adhuc  secularis  existeret,  dicebatur  Girardus  Maletta.  Ex 
potentibus  et  divitibus  parentibus  natus  est,  scilicet  de  Bucca- 
badhatis.  Hic  fuit  de  primitivis  fratribus  unus,  scilicet  Ordinis 
fratrum  Minorum,  non  tamen  de  XII.  Amicus  et  intimus  fuit 
beati  Francisci  et  aliquando  socius.  Curialis  homo  fuit  valde, 
liberalis  et  largus,  religiosus  et  honestus  et  valde  morigera- 
tus,  temperatus  in  verbis  et  in  omnibus  operibus  suis.  Parve 
litterature  fuit,  magnus  concionator,  optimum  et  gratiosus  pre- 
dicator.  Totum  mundum  circuire  volebat.  Hic  prò  me  rogavit 
fratrem  Helyam  generalem  ministrum  Ordinis  fratrum  Minorum, 
ut  ad  Ordinem  me  reciperet,  et  exaudivit  eum  apud  Parmam 
anno  Domini  MCCXXXVIII.  Huius  sotius  aliquando  in  iti¬ 
nere  fui. 


Quod  Parmenses  tempore  devotionis  fecerunt  fratrem  Ghirardum  de  Mu¬ 
tina  suum  potestatem,  dando  ei  plenum  dominium  Parme. 

Huic  tempore  illius  devotionis  predicte  Parmenses  totaliter 
dominium  Parme  dederunt,  ut  eorum  esset  potestas  et  concor- 
daret  eos  qui  guerras  habebant  ad  pacem.  Et  sic  fecit,  quia 
multos  discordes  ad  pacem  reduxit.  Verumtamen  in  quadam 
compositione  cuiusdam  pacis  calumniam  incurrit  et  perturbavit 
domnum  Bernardum  Rolandi  Rubei,  cognatum  pape  domni 
Innocentii  quarti,  prò  eo  quod  non  bene  satisfecit  quibusdam 
amicis  suis.  Erat  enim  frater  Gerardus  imperialis  multum.  Et 
nichilominus  in  pace  et  in  equitate  ambulavit  cum  Deo  et 
multos  avertit  ab  iniquitaie ,  ut  dicit  Malachias  II. 

De  tribus  sociis,  qui  diversimode  elegerunt  Deo  servire. 

Nota  exemplum  illorum  trium  sociorum,  quorum  unus  elegit 
vacare  sibi  et  sibi  soli  vivere  et  solitariam  vitam  ducere,  alius 
servire  infirmis,  tertius  concordare  discordantes.  De  primo  dicit 

beatus  Ieronimus:  Sancia  rusticitas  solimi  sibi  prodest,  et  quan- 
tum  edificat  ex  vite  merito  Ecclesiam  Oiristi,  tantum  nocet, 
si  destruenlibus  non  resistat.  Ideo  nota  de  sancto  Syndonio, 
cui  precepit  angelus  Domini,  quod  iret  ad  predicandum  contra 
hereticos.  De  beato  Francisco  edam  scriptum  est  quod  non 
sibi  soli  vivere,  sed  aliis  froficere  vult  Dei  zelo  ductas.  De 
secundo  Dominus  dicit  Mat.  XXV:  Infirmus  fui,  et  visitastis  me. 
Item  ad  Ro.  XI I II :  lnfirmum  autem  in  fide  assumile.  Et  infra 
XV  :  Debemus  autem  nos  fìrmiores  ìmbecìllilates  infirmorum 
sustinere  et  non  nobis  piacere.  Item  prima  ad  Thessa.  V: 
Suscipite  infìrmos,  patientes  estote  ad  omnes.  Valde  enim  im- 
pacientes  sunt  infirmi  et  cito  indignantur. 


De  quodam  qui  serviebat  infirmo,  ex  cuius  servitio  promeruit,  quod 

beata  Virgo  sibi  apparuit. 

Nota  exemplum  illius  qui  serviebat  infirmo,  cui  beata 
Virgo  apparuit  et  familiariter  loquebatur  cum  eo.  Cuinque 
infirmus  clamaret,  dimisit  Virginem  et  ad  infirmum  cueurrit. 
Rediens  denuo  Virginem  expectantem  invenit,  que  dixit  sibi: 
'  Quia  erga  infirmum  caritatem  ostendisti,  ideo  te  expectavi. 
Alioquin  recessissem,  si  ad  infirmum  non  ivisses De  tertio 
dicitur  Eccle.  VII:  Calumnia  conturbat  sapientem  et  perdet  robur 
cordis  eius.  Multas  enim  calumnias  patiuntur  qui  discordantes 
volunt  ad  pacem  reducere.  Ideo  dicit  Prover.  XXVI:  Sìcut  qui 
apprehendit  auribus  canem,  sic  qui  transit  et  impatiens  commi  - 
scebitur  rixe  alterius.  Rogandus  est  autem  Deus  sicut  rogat 
propheta:  Redime  me  a  calumniis  hominum,  ut  cast  odiata  man¬ 
data  tua.  Cum  reduco  ad  memoriam  fratrem  Ghirardum  de 
Mutina,  semper  illius  auctoritatis  recordor  Eccli.  XIX:  Melior 
est  homo  qui  minuitur  sapientia  et  deficiens  sensu  in  timore, 
quatti  qui  abundat  sensu  et  transgreditur  legem  altissimi.  Cum 
fratre  Ghirardo  fui  infirmus  apud  Ferariam  inftrmitate,  de 
qua  mortuus  est  ;  et  veniens  ipse  Mutinam  circa  annum  novum 
ultimum  diem  clausit.  Sepultus  est  in  Ecclesia  fratrum  Minorum 
in  sepulchro  lapideo,  et  multa  miracula  Deus  per  eum  operari 

dignatus  est.  Que  quia  alibi  scribi  possunt,  ideo  causa  brevi- 
tatis  hic  omittuntur  a  nobis. 

Quod  isti  solemnes  predicatores  congregabantur  interdum  in  aliquo  loco 

et  ordinabant  de  predicationibus  suis. 

Unum  vero  pretereundum  non  est,  quia  tempore  devotionis 
predicte  isti  sollemnes  predicatores  congregabantur  interdum 
in  aliquo  loco  et  ordinabant  de  predicationibus  suis,  scilicet 
de  loco,  de  die,  de  hora  et  de  themate;  et  dicebat  unus  alteri  : 
'  Teneas  quod  ordinavimus  firmum  Et  sic  infallibiliter  fiebat, 
sicut  condixerant  sibi.  Stabat  ergo  frater  Ghirardus,  ut  vidi 
oculis  ineis,  in  platea  communis  Parme  vel  alibi,  ubi  volebat, 
super  gradum  ligneum,  quem  fecerat  ad  loquendum,  et  populo 
expectante  a  predicatione  cessabat  et  profundabat  caputium 
super  caput,  quasi  aliquid  meditaretur  de  Deo.  Deinde  post 
longain  moram  miranti  populo,  remoto  caputio,  loquebatur. 
Quasi  diceret  Apoc.  I:  '  Fui  in  spirita  in  doniinica  die  et 
ascultavi  dilectum  fratrem  nostrum  Iohannem  de  Vincentia, 
qui  predicat  apud  Bononiam  in  glarea  fluminis  Reni,  et  habet 
magnum  populum  coram  se,  et  tale  fuit  predicationis  eius 
initium:  Beata  gens,  cuius  est  dominus  Detis  eius,  populus, 
quem  elegit  in  hereditatem  sibp .  Idem  dicebat  de  fratre  Iacobino, 
idem  illi  de  isto.  Mirabantur  astantes  et  curiositate  ducti 
nuntios  mittebant  non  nulli,  ut  istorum  que  dicebantur  cogno- 
scerent  veritatem.  Cumque  veraciter  hec  omnia  repperissent, 
indicibiliter  mirabantur,  et  secularia  negotia  deserentes  Ordi- 
nem  fratrum  Minorum  et  fratrum  Predicatorum  multi  ingressi 
sunt;  et  diversimode  et  in  multis  partibus  mundi  multa  bona 
facta  sunt  tempore  devotionis  illius,  ut  vidi  oculis  meis. 

De  trufatoribus  et  illusoribus  qui  tempore  Alleluie  fuerunt. 


Fuerunt  etiam  tempore  ilio  trufatores  et  illusores  quam 
plures,  qui  maculam  in  electis  libenter  imponcre  conabantur. 

De  magistro  Boncompagno  Fiorentino. 

Ex  quibus  unus  fuit  Bonconipagnus  Florentinus,  qui  magnus 
magister  in  gramatica  in  civitate  Bononie  fuit  et  libros  de 
dictamine  scripsit.  Hic  cum  more  Florentinorum  trufator  maxi- 
mus  esset,  quendam  rithmum  fecit  in  derisionem  fratris  Iohannis 
de  Vincentia,  cuius  nec  principii  reminiscor  nec  finis,  quia 
multa  tempora  sunt,  quod  non  legi  ipsum,  et  quando  legi, 
non  bene  commendavi  memorie,  quia  nec  multum  curabam. 
Erant  autem  ibi  verba  ista,  prout  memorie  occurrunt: 

Et  Iohannes  iohannicat 
et  saltando  choreizat. 

Modo  salta,  modo  salta, 
qui  celorum  petis  alta! 

Saltat  iste,  saltat  ille, 
resaltant  cohortes  mille, 

Saltat  chorus  dominarum, 
saltat  dux  Venetiarum  et  cet. 

Item  iste  magister  Boncompagnus,  videns  quod  frater  Iolian- 
nes  intromittebat  se  de  miraculis  faciendis,  voluit  et  ipse  se 
intromittere  et  predixit  Bononiensibus  quod,  videntibus  eis, 
volare  volebat.  Quid  plura?  Divulgatimi  est  per  Bononiam. 
Venit  dies  statuta,  congregata  est  tota  civitas  a  viro  usqne  ad 
mulierem,  a  puero  usque  ad  senem,  ad  radicem  montis  qui 
appellatur  Sancta  Maria  in  Monte.  Fecerat  sibi  duas  alas  et 
stabat  in  cacumine  montis  aspiciens  eos.  Cumque  se  diti  mutuo 
aspexissent,  protulit  istud  verbum:  c  Ite  cum  benedictione  di¬ 
vina,  et  sufficiat  vobis  vidisse  faciem  Boncompagni  \  Et  reces- 
serunt  cognoscentes  se  derisos.  Iste  magister  Boncompagnus, 
cum  esset  sollemnis  dictator,  ex  consilio  amicorum  suorum  ad 
curiam  Romanam  accessit  volens  experiri,  si  forte  ex  dictamine 
suo  Romane  curie  posset  gratiam  invenire.  Quam  cum  non 
invenisset,  recedens  inde,  factus  iam  senex  ad  tantam  devenit 
inopiam,  quod  oportuit  eum  apud  Florentiam  in  quodam 
hospitali  vitam  finire.  Hinc  sapiens  in  Eccle.  IX  dicit: 

Vidi  sub  sole  nec  velocium  esse  cursum  ?iec  fortium  bellum  nec 
sapientium  ponevi  nec  doc tonivi  divitias  nec  arlifcum  gratiam , 
sed  tempus  casumque  in  omnibus.  Item  Eccli.  XXVI:  I?i  duobus 
contristatum  est  cor  menni ,  et  in  tertio,  iracundia  michi  advenit: 
vir  bellator  defrciens  per  inohiam,  et  vir  sensatus  contemptus , 
et  qui  transgreditur  a  iustitia  ad  peccatum,  Deus  paravit  eum 
od  rumpheam. 

De  fatuitatibus  fratris  Iohannis  de  Vincentia,  qui  erat  de  Ordine  fratrum 

Predicatorum. 

Porro  frater  Iohannes  de  Vincentia,  de  quo  supra  fecimus 
mentionem,  ad  tantam  dementiam  devenerat  propter  honorem 
sibi  impensum,  et  quia  habebat  gratiam  predicandi,  ut  crederet 
etiam  sine  Deo  se  veraciter  miracula  posse  lacere.  Que  maxima 
stultitia  erat,  cum  Dominus  dicat  Io.  XV:  Sine  me  nichil  po- 
ieslis  facere.  Item  Prover.  XXVI:  Sicut  qui  mìttit  lapidem  in 
acervum  mer curii,  ita  qui  t ribui t  insipienti  honorem.  Cum  autem 
reprehenderetur  frater  Iohannes  a  fratribus  suis  de  multis  fatui¬ 
tatibus,  quas  faciebat,  respondebat  eis  dicens:  c  Ego  exaltavi 
Dominicum  vestrum,  quem  XII  annis  sub  terra  tenuistis  abscon- 
sum,  et  nisi  quieveritis,  vilificabo  sanctutn  vestrum  et  facta 
vestra  publicabo  Talia  itaque  audientes  sustinebant  ipsum, 
quousque  mortuus  est,  non  invenientes  qualiter  contra  eum 
insurgerent.  Hic  cum  quadam  die  venisset  ad  domum  fratrum 
Minorum,  et  barbitonsor  ei  barbam  rasisset,  valde  habuit  prò 
malo,  eo  quod  fratres  pilos  barbe  sue  non  coliegerant,  ut  prò 
reliquiis  reservarent. 

De  truffis  fratris  Detesalve  de  Florentia,  qui  erat  ex  Ordine  fratrum  Mi¬ 
norum. 

Sed  frater  Deus-te-salvet  de  Florentia  ex  Ordine  Minorum, 
qui  more  Florentinorum  magnus  trufator  erat,  optime  respondit 
stulto  iuxta  stultitium  suoni,  ne  sibi  sapiens  esse  viderelur, 
Prover.  XXVI.  Nani  cum  quadam  die  ad  domum  Predicatorum 

ivisset,  et  illi  invitassent  eum  ad  prandium  dixit  quod  nullo 
modo  ibi  staret,  nisi  ei  darent  de  tunica  fratris  Iohannis,  qui 
in  domo  illa  erat,  ut  prò  reliquiis  reservaret.  Promiserunt  et 
magnani  petiam  de  tunica  sibi  dederunt,  cum  qua  post  pran¬ 
dium  purgato  ventre  posteriora  terxit,  et  petiam  deiecit  in 
stercora.  Postmodum  accipiens  perticam  stercora  revolvebat, 
clamans  et  dicens:  '  Heu,  heu  !  succurrite,  fratres,  quia  rei i- 
quias  sancti  requiro,  quas  perdidi  in  latrina!  ’.  Cumque  vultus 
suos  inclinassent  ad  orificia  camerarum,  cum  pertica  stercora 
revolvebat  valenter,  ut  stercorum  fetorem  sentirent.  Infecti 
itaque  tali  odoramento  erubuerunt  confusi,  cognoscentes  se  a 
tali  trufatore  delusos.  Huic  fratri  Detesalve  aliquando  data  fu it 
obedientia,  ut  ad  provinciam  Pennensem,  que  est  in  Apulia, 
iret  ad  habitandum.  Ipse  vero  ivit  ad  infirmitorium  et  denu¬ 
davi  se,  et  aperiens  quandam  culcidram  tota  die  in  ea  latuit 
iacendo  in  pennis.  Cum  autem  requireretur  a  fratribus,  inve- 
nerunt  eum  ibi  dicentem  quod  obedientiam  suam  iam  com- 
pleverat.  Et  ideo  occasione  istius  truffe  obedientia  fuit  sibi 
remissa,  et  non  ivit  illuc.  Cum  autem  quadam  die  tempore 
yemali  per  civitatem  Florentie  ambularet,  contigit  ut  ex  lapsu 
glatiei  totaliter  caderet.  Videntes  hoc  Fiorentini,  qui  trufatores 
maximi  sunt,  ridere  ceperunt.  Quorum  unus  quesivit  a  fratre 
qui  ceciderat,  utrum  plus  vellet  habere  sub  se.  Cui  frater  re- 
spondit  quod  sic,  scilicet  interrogantis  uxorem.  Audientes  hoc 
Fiorentini  non  habuerunt  malum  exemplum,  sed  commerida- 
verunt  fratrem  dicentes:  c  Benedicatur  ipse,  quia  de  nostris 
est5.  Aliqui  dixerunt  quod  alius  Florentinus  fuit,  qui  dixit 
hoc  verbum,  qui  vocabatur  frater  Paulus  Mille-musce  ex  Or¬ 
dine  Minorimi.  Sed  querendum  nobis  est,  utrum  frater  bene 
responderit  necne.  Et  dicimus,  quod  male  respondit,  multiplici 
ratione. 

Quod  inhonesta  locutio  sit  vitanda,  octo  rationibus  demonstratur. 

Primo,  quia  contra  Scripturam  fecit  que  dicit  Prover.  XXVI: 
Ne  respondeas  s tulio  iuxta  s tulli tiam  suam,  ne  efficiaris  ei  si- 

inilis.  Secundo,  quia  inhonesta  fuit  responsio,  quia  religiosus 
debet  loqui  ut  religiosum  decet.  Unde  Iacobus  I:  Si  quis  putat 
se  religiosum  esse,  non  refrenans  linguam  suam,  sed  seducetts 
cor  suum,  huius  vana  est  religio.  Item  prima  Petri  1 1 1 1 :  Si 
quis  loquitur,  quasi  sermones  Dei.  Ieronimus:  Beata  lingua, 
que  ?iunquam  itisi  de  Deo  novit  proferre  sermonem.  Item  ad 
Ephesios  1 1 1 1 :  Omnis  sermo  malus  ex  ore  vestro  non  procedat; 
sed  si  quis  bonus  est  ad  edi/ica/ionem  fi  dei,  ut  det  gratiam  audien- 
tibus.  Item  ad  Colo.  1 1 1 1 :  Sermo  vester  semper  in  gratin  sale 
sii  conditus,  ut  sciatis,  quomodo  oporteat  vos  unicuique  respondere. 

Tertio,  quia  verbum  ociosum  dixit;  de  quo  Dominus  dicit 
Mat.  XII:  Dico  autem  vobis,  quoniam  otmfe  verbum  ociosum , 
quod  locuti  fuerint  hornines,  reddent  ralionem  de  eo  in  die  iu- 
dilii.  Est  autem  verbum  ociosum,  quod  nec  dicenti  nec  au¬ 
dienti  utilitatem  confert.  Ideo  Dominus  subdit  Mat.  XII:  Ex 
verbis  enim  tuis  iustificoberis  et  ex  verbi s  tuis  damnaberis.  Ideo 
dicit  Ecclesiasticus  XXII:  Quis  dabit  ori  meo  custodiam  et  super 
labia  mea  signaculum  certum,  ut  non  cadam  ab  ipsis,  et  lingua 
mea  perdat  me? 

Quarto,  quia  qui  inhoneste  loquitur  ostendit  se  cor  vanum 
habere,  insuper  dat  aliis  exemplum  peccandi.  Unde  dicit 
Apostolus  prima  ad  Cor.  XV:  Corrumpunt  mores  bonos  col¬ 
loquia  mala.  Sed  audi  remedium  sive  vindictam  Ys.  XXIX: 
Succisi  sunt  omnes  qui  vigilabant  super  iniquilntem,  qui  peccare 
faciebant  homines  in  verbo  et  arguentem  in  porta  supplantabant 
et  declinaverunt  frustra  a.  insto.  De  corde  vano  dici  potest 
quod  de  oculo  dicitur.  Sicut  enim  impudicus  oculus  impudici 
cordis  est  nuntius,  sic  verbum  vanum  cor  vanum  ostendit. 
Ideo  dicit  sapiens  Prover.  1 1 1 1 :  Omni  custodia  serva  cor 
tuum,  quia  ex  ipso  vita  proccdit.  Item  Prover.  XXX:  Vani¬ 
tatela  et  verba  mendatia  long  e  fac  a  me. 

Quinto,  quia  silentium  commendatur  et  precipitur.  Ieremias 
in  Trenis  III:  Sede  bit  solitarius  et  tace  bit,  quia  levavit  se  super 
se.  Item  Ys.  XXX:  In  silentio  et  in  spe  erit  fortitudo  vestra. 
Item  Exo.  XII II:  Dominus  pugnabit  prò  vobis,  et  vos  tacebitis. 
Ps.:  Letati  sunt,  quia  sìluerunt.  Legitur  quod  abbas  Agatho 

per  triennium  tenuit  lapillum  in  ore,  ut  taciturnitatem  adi- 
sceret. 

Sexto,  quia  multiloquium  prohibetur  Prover.  X:  In  multi¬ 
laquio  non  deerit  peccatimi;  qui  autern  moderalur  labia  sua, 
prudentissimus  est.  Ideo  Eccli.  XIX:  Qui  odit  loquacitafem, 
extinguit  malìtiam.  Item  Eccli.  XX:  Qui  muliìs  utitur  verbis, 
ledit  ammani  suam.  Item  Eccli.  XXVIII:  Multi  ceciderunt  in 
ore  gladii,  sed  non  sic  quasi  qui  intcrierunt  per  linguam  suam. 
Item  Prover.  XXI:  Qui  custodit  os  suum  et  linguam  suam, 
custodit  ab  angustiis  animavi  suam.  Item  Eccli.  XXV:  Beatus 
qui  lingua  sua  non  est  lapsus,  et  qui  non  servivit  indignis  se. 
Item  Eccli.  XXVIII:  Beatus  qui  tectus  est  a  lingua  nequam, 
et  qui  in  iracundiam  illius  non  transivit,  et  cetera  que  secuntur. 
Item  Iacobi  III:  In  multis  enim  offendimus  omnes.  Si  quis  in 
verbo  non  offendit,  hic  perfectus  est  vir.  Nota  exemplum  de 
Secundo  philosopho,  ex  cuius  verbo  obiit  mater  eius.  Et  peni- 
tentia  ductus  usque  ad  diem  mortis  sue  silentium  tenuit.  Cui 
vere  potest  dici  :  Si  tacuisses,  philosophus  fuisses.  Item  Apo- 
stolus  prima  ad  Cor.  XI 1 1 1  precipit  quod  mulieres  in  eccle¬ 
sia  taceant.  Non  enim  perniittitur  eis  loqui,  sed  subditas  esse, 
sicut  et  lex  dicit.  Si  quid  autem  volunt  discere,  domi  viros  silos 
interrogent.  Turpe  est  mulieri  loqui  in  Ecclesia.  Multum  enim 
locuntur  in  Ecclesia  mulieres.  Ideo  quidam  dicunt  quod  Apo- 
stolus  non  prohibuit  mulieribus  loquelam  utilem  et  necessa- 
riam,  ut  quando  Deum  laudant  vel  quando  peccata  sua  sacer- 
dotibus  confitentur,  sed  prohibuit,  ne  predicare  presumerent, 
quod  officium  proprie  ad  viros  noscitur  pertinere.  Quod  patet, 
quia  de  officio  predicandi  tunc  Apostolus  loquebatur.  Augu- 
stinus  tamen  dicit  quod  ideo  precipitur  mulieri  non  loqui, 
quia,  dum  semel  cuna  serpente  locuta  fuit,  totum  munduni 
confudit.  Ideo  Ecclesiasticus  XXV.  dicit:  A  muliere  initium 
factum  est  peccati,  et  per  illam  omnes  morimur.  Hinc  Apostolus 
ait  prima  ad  Timotheum  li:  Mulier  in  silentio  disco t  cum  ovini 
subiectione.  Docere  autem  mulieri  non  permitto  neque  dominavi 
in  virum,  sed  esse  in  silentio,  Adam  enim  primus  formatus  est, 
deinde  Èva.  Adam  non  est  seductus,  mulier  autem  seducta  in 

prcvaricatione  futi.  Salvabitur  autem  per  filiorum  generationem,  si 
permanserit  in  fide  et  dilectione  et  sanctificatione  cum  sobrietate. 

Septimo,  quia 

qui  non  assuescit  bonis  moribus,  dum  iuvenescit, 

a  vitiis  nescit  recedere,  quando  senescit. 

Mine  sapiens  dicit  Prover.  XXII:  Proverbium  est :  adole- 
scens  iuxta  viam  suam,  etiam  cum  senuerit,  non  recedet  ab  ea. 
Hinc  Ecclesiasticus  dicit  XXIII:  Homo  assuetus  in  verbis  im- 
properii  in  omnibus  diebus  vite  sue  non  erudietur.  Ideo  optimum 
medicinam  dat  ipse  Ecclesiasticus  XXIII!  Indisciplinate  loquele 
?ion  assuescas  os  tuum,  est  enim  in  illa  ver  bum  peccati . 

Octavo  et  ultimo,  quia  qui  turpia  loquitur  et  inutilia  et 
vana  et  inhonesta  verba  accusari  debet  et  puniri  in  Ordine 
fratrum  Minorimi  de  facto,  si  vidit,  de  verbo,  si  audivit.  Et 
hoc  digne  fit,  quia  eloquio  Dotami  eloquio  casta.  Et  in  regola 
fratrum  Minorum  dicitur  quod  sbit  examinata  et  casta  eorum 
eloquio  ad  utilitatem  ed  edificationem  populi  et  cet.  Item  Ys. 
XLIII:  Ne  memineritis  priornm  et  antiqua  ne  intueamini.  Ecce 
ego  facio  nova,  et  nunc  orientur,  utìquc  cognoscetis  ea.  Item 
Apostolus  II.  ad  Cor.  V:  Si  qua  igitur  iti  Christo  nova  creatura, 
vetera  transierunt,  et  ecce  omnia  facta  sunt  nova.  Ideo  illa 
sancta  mulier  dixit  I.  Reg.  II:  Recedant  vetera  de  ore  vestro, 
quia  Deus  scienliarum  Dominus  est ,  et  ipsi  preparantur  cogl- 
tationes.  Hinc  Petrus  ait  prima  canonica  IIII:  Si  quis  loquitur , 
quasi  sermones  Dei.  Hinc  ad  Ephesios  dicit  Apostolus  IIII: 
Deponite  vos  veterem  hominem  sccundum  pristinatn  conversano 
nem,  qui  corrumpitur  secundum  desiderio  erroris.  Renovamini 
autem  spirita  mentis  vostre  et  indiate  novtim  hominem,  qui  se¬ 
cundum  Detoni  creatus  est  iti  iustitia  et  sanctitate  veritatis.  Ad 
materiam  supradictam  facit  quod  Ecclesiasticus  dicit  XXVIII: 
Attetidc,  ne  forte  labaris  in  lingua  tua  et  cadas  in  cotispectu 
inimicorum  insidiantium  libi,  et  sit  casus  luus  insanabilis  in 
mortem.  Item  Eccli.  XI:  Non  omnem  hominem  inducas  in 
domum  tuam,  multe  enim  sunt  insidie  dolosi.  Item  Eccli.  Vili: 

Coram  extraneo  ne  facias  consilium,  nescis  enim,  quid  pariat. 
Non  omni  homini  cor  tuum  manifestes,  ne  forte  infcrat  tibi  gra- 
tiam  falsam  et  convicietur  tibi.  Multa  autem  alia  reperiuntur  de 
lingua  in  divina  Scriptura,  que  faciunt  ad  materiam  supra- 
dictam,  maxime  autem  in  Biblia;  sed  nunc  ista  sufficiant. 


Quod  frater  qui  verbum  iocosum  dixit  tribus  rationibus  excusatur,  est 
enim  qui  labitur  lingua  sua,  sed  non  ex  animo ,  ut  Ecclesiasticus 
dicit  XIX. 

Frater  vero  Deus-ce-salvet,  cuius  occasione  ista  posuimus, 
excusari  potest  multiplici  ratione;  non  tamen  verbum  suum 
ducendum  est  in  exemplum,  ut  iterum  dicatur  ab  aliquo,  quia 
sapiens  in  Proverbiis  dicit  XXVI:  Sicut  canis  qui  revertitur  ad 
vomitum  suum,  sic  imprudens  qui  iterai  stultitiam  suam.  Est 
autem  prima  ratio  excusationis  ipsius,  quia  respondit  stulto 
iuxta  stultitiam  suam,  ne  sibi  sapiens  esse  vide  re  tur,  Prover. 
XXVI.  Secunda,  quia  non  intendebat  tantum  dicere,  quantum 
verbum  sonat,  cum  homo  solatiosus  esset.  Ideo  dicit  Eccle¬ 
siasticus  XIX:  Est  qui  labitur  lingua  sua,  sed  non  ex  animo. 
Quis  est  enim  qui  non  deliquerit  in  lingua  sua ?  Ideo  dicit 
Iacobus  III:  Si  quis  in  verbo  non  offendit,  hic  perfectus  est  vir. 
Talis  fuit  Iohannes  Baptista,  de  quo  cantatur: 

Antra  deserti  teneris  sub  annis 
civium  turmas  fugiens  petisti, 
ne  levi  saltem  maculare  vitam 
famine  posses. 

Tertia  ratio  est,  quia  concivibus  suis  locutus  fuit,  qui  inde 
malum  exemplum  non  habuerunt,  cum  sint  homines  solatiosi 
et  maximi  truffatores.  Alibi  vero  male  sonasset  verbum  fratris, 
quia  Ecclesiasticus  dicit  XXXVII:  Non  enim  omnia  omnibus 
expediunt,  et  non  omni  anime  ovine  genus  placet.  Hinc  Apostolus 
ait  prima  ad  Cor.  VI:  Omnia  mi  chi  licent,  sed  non  onmia  expe¬ 
diunt.  Et  infra  IX:  Numquid  non  habemus  potè  statevi  sororem 
mulierem  circumducendi  sicut  et  c eteri  Apostoli  et  fratres  Do- 

mini  et  Cephas?  A  ut  ego  solus  et  Barnabas  non  habemus  pote- 
statem  hoc  operandi? 

Quod  ducere  mulieres  secum  apud  Hebreos  inhonestum  non  erat,  sed 

apud  Grecos  inhonestum  fuisset,  et  ideo  Apostolus  eas  non  duxit. 

Hoc  ideo  dicit  Apostolus,  quia  apud  Hebreos  non  erat 
malum  exemplum,  si  Apostoli  et  discipuli  Christi,  qui  predi- 
cabant,  ducebant  secum  mulieres  devotas,  que  eis  ministrabant 
de  facultatibus  suis;  quod  etiam  Dominus  fecit,  ut  habetur 
Lue.  Vili  et  Mat.  XXVII:  Erant  autem  ibi  mulieres  multe  a 
longe,  que  secule  fuerant  Iesum  a  Galilea  ministrantes  eì  et  cet. 
Apud  Grecos  vero  malum  fuisset  exemplum,  si  Apostoli  et 
alii  qui  predicabant  mulieres  secum  duxissent.  Et  ideo  dimit- 
tebant,  ne  ducerent,  quamvis  hoc  possent.  Ideo  dicit  prima 
ad  Cor.  X:  Omnia  licent,  sed  ?ion  omnia  edifìcant.  Hinc  beatus 
Franciscus  dixit:  Bonum  est  multa  dimittere,  ne  ledatur  opinìo , 
id  est  ne  ledatur  bona  fama.  Sed  quidam  de  fama  bona  non 
curant;  que  est  stultitia  maxima,  cum  sapiens  dicat  Prover. 
XXII:  Melius  est  nomen  bonum  quam  divitie  multe,  super  argentum 
enim  et  aurum  grafia  bona.  Item  Eccle.  VII:  Melius  est  nomen 
bonum  quam  unguenta  pretiosa,  et  dies  mortis  die  nativitatis . 
Ideo  dicit  Ecclesiasticus  XLI:  Curam  fiabe  de  bono  nomine,  hoc 
enim  magis  permanebit  tibi  quam  mille  thesauri  magni  et  pre¬ 
tiosi.  Item  Apostolus  dicit  prima  ad  Cor.  Vili:  Si  esca  scan- 
dalizat  fratrem  meum,  non  manducabo  carnes  in  eternum,  ne 
fratrem  meum  scandalizem.  Huius  itaque  fratris  Detesalve  multa 
opera  novi,  sicut  et  comitis  Guidonis,  de  quo  giulti  multa 
referre  consueverunt;  que  quia  magis  sunt  trufatoria  quam 
edificatoria,  ideo  non  scribuntur  a  nobis. 

De  tribus  archiepiscopis  Ravennatibus. 

Quod  Fiorentini  sunt  valde  solatiosi  homines. 

Verumtamen  frater  Deustesalvet  ad  ultramarinas  partes 
ivit  cum  archiepiscopo  Ravennate  nomine  Theodorico,  qui 

fuit  sanctus  homo  et  honesta  persona  valde.  Post  quem  archie- 
piscopus  fuit  domnus  Phylippus  de  Pistorio  vel  de  Luca.  Post 
quem  frater  Bonifacius  ex  Ordine  Predicatorum,  natione  Par- 
inensis,  qui  archiepiscopatum  habuit  a  papa  Gregorio  decimo, 
non  ob  gratiam  Ordinis  sui,  sed  quia  de  parentela  sua  erat; 
et  nunc  archiepiscopus  est,  magnus  et  ipse  prolocutor  et  partem 
ecclesiasticam  firmiter  tenens.  Unum  vero  pretereundum  non 
est  quod  Fiorentini  non  habent  malum  exemplum,  si  aliquis 
Ordinem  fratrum  Minorimi  egreditur,  immo  excusant  eum 
dicentes:  '  Miramur,  quod  tantum  ibi  stetit,  cum  fratres  Mi- 
nores  sint  homines  desperati,  qui  diversimode  se  affligunt’. 
Hi,  quadam  vice  audientes  quod  frater  Iohannes  de  Vincentia 
ex  Ordine  Predicatorum,  cuius  supra  fecimus  mentionem,  FIo- 
rentiam  ire  volebat,  dixerunt:  '  Pro  Deo  non  veniat  bue. 
Audivimus  enim  quod  mortuos  suscitat,  et  tot  sumus,  quod 
civitas  nostra  capere  nos  non  potest  ’.  Et  valde  bene  sonant 
verba  Florentinorum  in  ydiomate  suo.  Benedictus  Deus,  qui 
nos  de  hac  materia  expedivit! 


De  Primate  trutanno  et  de  versibus  suis  et  rithmis. 

Nota  quod  Primas  Aurelianensis  fuit. 

Fuit  bis  temporibus  Primas  canonicus  Coloniensis,  magnus 
trutannus  et  magnus  trufator  et  maximus  versificator  et  velox, 
qui  si  dedisset  cor  suum  ad  diligendum  Deum,  magnus  in 
litteratura  divina  fuisset  et  utilis  valde  Ecclesie  Dei.  Cuius 
Appocalipsim,  quam  fecerat,  vidi  et  alia  scripta  plura.  Hic 
cum  quadam  die  ductus  fuisset  ab  archiepiscopo  suo  non  ad 
meditandum  i?i  ugro)  sed  ad  spatiandum,  et  vidisset  boves 
archiepiscopi  arantes  in  campo,  pulchros,  fortes  et  pingues, 
dixit  archiepiscopus  Primati:  'Si  in  isto  regressu,  ante  quam 
boves  perveniant  ad  nos,  poteris  facere  versus  de  materia 
donationis  boum,  donabo  eos  tibi  Et  ait  Primas:  '  Firmum 
erit  quod  dixisti?’.  Respondit:  'Firmum  certe’.  Et  statini 
protulit: 

Indigeo  bobus  ad  rura  colenda  duobus. 

Pontificis  munus  veniat  bos  unus  et  unus. 

Alia  vice,  cura  esset  in  curia,  volens  exenium  mittere  cuidam 
cardinali,  fecit  fieri  XII  albissimos  panes,  grandes  et  pulchros, 
ex  quibus  fornaria  unum  furata  fuit.  Undecim  vero  remanentes 
nichilominus  misit  cura  cedula  ita  dicendo: 

Ne  spernas  munus,  si  desit  Apostolus  unus. 

Ut  verbis  ludam:  rapuit  fornaria  Iudam. 

Alia  vice,  cum  quidam  archiepiscopus  misisset  ei  exenium  ex 
piscibus  sine  vino,  dixit: 

Mittitur  in  disco  michi  piscis  ab  archiepisco, 

Me  non  inclino,  quia  missio  fit  sine  vino. 

Item: 

His  vaccis  parcam,  que  sacri  federis  arcani 
Olim  duxerunt,  sed  aquis  comedi  meruerunt. 

Alia  vice  datum  fuit  sibi  vinum  nimis  limphatum.  Et  cepit 
dicere: 

In  cratere  meo  Tetis  est  sociata  Lieo, 

Est  dea  iuncta  deo,  sed  dea  maior  eo. 

Nil  valet  lue  vel  ea,  nisi  quando  sunt  pharisea, 

Amodo  propterea  sit  deus  absque  dea! 

Item  alia  vice  cepit  de  vino  dicere: 

Fertur  in  convivio  vinus,  vina,  vinum: 

Masculinum  displicet  atque  femininum, 

In  neutro  genere  ipsum  est  divinum, 

Loquens  linguis  variis  optimum  Latinum. 


Quod  Primas  excusat  se  Coloniensi  episcopo  suo,  cui  fuerat  accusatus  de 
luxuria  et  de  ludo  et  de  taberna,  et  promittit  emendam  et  petit  in- 
dulgentiam. 

Item  hic  accusatus  fuit  archiepiscopo  suo  de  tribus,  sci- 
licet  de  opere  venereo,  id  est  de  luxuria,  et  de  ludo  et  de 
taberna.  Et  excusavit  se  rithmice  hoc  modo: 

Estuans  intrinsecus  ira  vehementi, 

In  amaritudine  loquor  mee  menti. 

Factus  de  materia  vilis  elementi 
Folio  sum  similis,  de  quo  ludunt  venti. 

Cum  sit  enim  proprium  viro  sapienti 
Supra  petram  ponere  sedem  firmamenti, 
Stultus  ego  comparor  fluvio  labenti, 

Sub  eodem  aere  nunquam  permanenti. 

Feror  ego  veluti  sine  nauta  navis, 

Ut  per  vias  aeris  vaga  fertur  avis, 

Non  me  tenent  vincula,  nec  me  tenet  clavis, 
Quero  mei  similes  et  adiungor  pravis. 

Michi  cordis  gravitas  res  videtur  gravis, 
Iocus  est  amabilis  dulciorque  favis. 

Quicquid  Venus  imperat,  labor  est  suavis, 
Que  nunquam  in  cordibus  habitat  ignavis. 

Via  lata  gradior,  more  iuventutis, 

Implico  me  vitiis,  inmemor  virtutis. 

Mortuus  in  anima  curam  gero  cutis, 
Voluptatis  avidus  magis  quam  salutis. 

Presul  discretissime,  veniam  te  precor, 
Morte  bona  morior,  dulci  nece  necor. 

Meum  pectus  sauciat  puellarum  decor, 

Et  quas  tactu  nequeo,  saltem  corde  mecor. 

Res  est  perartissima  vincere  naturam, 

In  aspectu  virginis  mentem  esse  puram. 
Iuvenes  non  possumus  legem  sequi  duram 
Leviumque  corporum  non  habere  curam. 

Quis  in  igne  positus  igne  non  uratur? 

Quis  Papié  cominorans  castus  habeatur? 

Ubi  Venus  digito  iuvenes  venatur, 

Oculis  illaqueat,  facie  predatur. 

Si  ponas  Ypolitum  hodie  Papié, 

Non  erit  Ypolitus  in  sequenti  die. 

Veneris  in  thalamos  ducunt  omnes  vie, 

Non  est  in  tot  turribus  turris  Alachie. 

Secundo  redarguor  etiam  de  ludo: 

Sed  cum  ludus  corpore  me  dimittat  nudo, 
Frigidus  exterius,  mentis  estu  sudo: 

Tunc  versus  et  carmina  meliora  cudo. 

Tertio  capitulo  memoro  tabernam: 

Illam  nullo  tempore  sprevi  neque  spernam, 

Donec  sanctos  angelos  venientes  cernam, 

Cantantes  prò  mortuis  *  Requiem  eternam 
Poculis  accenditur  animi  lucerna, 

Cor  imbutum  nectare  volat  ad  superna. 

Michi  sapit  dulcius  vinum  de  taberna 
Quam  quod  aqua  miscuit  presulis  pincerna. 

Loca  vitant  publica  quidam  poetarum 
Et  secretas  eligunt  sedes  latebrarum, 

Student,  instant,  vigilant  nec  laborant  parum, 

Et  vix  tandem  reddere  possunt  opus  clarum. 

Student,  instant,  vigilant  poetarum  chori, 

Vitant'  rixas  publicas  et  tumultus  fori; 

Et  ut  opus  faciant,  quod  non  possit  mori, 

Moriuntur  studio,  subditi  labori. 

Unicuique  proprium  dat  natura  donum: 

Ego  versus  faciens  bibo  vinum  bonum 
Et  quod  habent  purius  dolia  cauponum, 

Vinum  tale  generat  copiam  sermonum. 

Unicuique  proprium  dat  natura  munus: 

Ego  nunquam  potili  scribere  ieiurius; 

Me  ieiunum  vincere  posset  puer  unus, 

Sitim  et  ieiunium  odi  tamquam  funus. 

Tales  versus  facio,  quale  vinum  bibo, 

Nichil  possum  lacere  nisi  sumpto  cibo. 

Nichil  valent  penitus  que  ieiunus  scribo, 

Nasonem  post  calicem  cannine  preibo. 

Michi  nunquam  spiritus  poetrie  datur, 

Nisi  prius  fuerit  venter  bene  satur. 

Dum  in  arce  cerebri  Bachus  dominatur, 

In  me  Febus  irruit  et  miranda  fatur. 

Meum  est  propositum  in  taberna  mori, 

Ut  sint  vina  proxima  morientis  ori. 

Tunc  occurrent  citius  angelorum  chori: 

Sit  Deus  propitius  michi  potatori. 

Ecce  mee  proditor  pravitatis  fui, 

De  qua  me  redarguunt  servientes  tui. 

Sed  eorum  nullus  est  accusator  sui, 

Quamvis  velint  ludere  seculoque  fruì. 

Iam  nunc  in  presentia  presulis  beati 
Mittat  in  me  lapidem  neque  parcat  vati, 

Cuius  non  est  animus  conscius  peccati. 

Sum  locutus  contra  me  quicquid  de  me  novi 
Et  virus  evomui,  quod  tam  diu  fovi. 

Vetus  vita  displicet,  mores  placent  novi. 

Homo  videt  faciem,  sed  cor  patet  Iovi. 

Iam  virtutes  diligo,  vitiis  irascor, 

Renovatus  animo,  spiritu  renascor; 

Quasi  modo  genitus  novo  lacte  pascor, 

Ne  sit  meum  amplius  vanitatis  vas  cor. 

Electe  Colonie,  parce  penitenti 
Et  da  penitentiam  culpam  confitenti! 

Feram  quicquid  iusseris,  animo  libenti. 

Parcit  enim  subditis  leo,  rex  ferarum, 

Et  est  erga  subditos  inmemor  irarum. 

Et  vos  idem  facite,  principes  terrarum! 

Quod  caret  dulcedine,  nimis  est  amarum. 

De  captione  et  morte  Henrici  imperatoris  filli,  ad  cuius  funus  frater  Lucas 
Apulus  predicavit. 

Porro  millesimo  supraposito,  silicet 

Anno  Domini  MCCXXXIII,  tempore  pape  Gregorii  noni, 
in  mense  Maii,  tempore  Alleluie  Fridericus  imperator  Roma- 
norum  cepit  Henricum  regem  Alamannie,  filium  suum  rebellem 
sibi,  eo  quod  contra  voluntatem  suain  Lombardis  adheserat, 
quem  diu  in  vinculis  tenuit.  Cumque  a  castro  Sanati  Felicis 
duceretur  ad  aliud  castrum,  ut  adliuc  in  vinculis  teneretur, 
aflectus  tedio  et  tristitia  precipitavit  seipsum  per  quoddam 
precipitium  et  mortuus  est.  Congregati  sunt  igitur  principes  et 
barones,  milites  et  iudices,  ut  sepelirent  euin,  absente  impe¬ 
ratore.  Cum  quibus  etiam  affuit  frater  Luclias  Apulus  ex  Ordine 
fratrum  Minorum,  cuius  est  sermonum  memoria,  ut  secundum 
consuetudinem  Ajiulie  predicaret  ad  funus.  Et  ex  libro  Gene- 
seos  XXII  proposuit  thema  dicens:  Arripuit  Abraham  gladium, 
ut  immolaret  filiuni  suum.  Et  dixerunt  iudices  et  Etterati  qui 
ibi  erant:  c  Talia  dicet  hodie  frater  iste,  quod  imperator  auferet 

ei  caput  \  Sed  aliter  se  negotium  habuit.  Nam  ita  pulcrum 
fecit  sermonem  iustitiam  commendando,  quod,  cum  commen- 
daretur  Corani  imperatore,  voluit  ipsum  sermonem  habere. 

De  magno  gelu  quod  fuit  hoc  anno. 

Anno  Domini  MCCXXXIIII,  nives  et  glaties  fuerunt  magne 
per  totum  mensem  Ianuarii,  ita  quod  vinee  et  omnes  arbores 
fructifere  congelate  fuerunt.  Et  bestie  silvestres  mortue  sunt 
ex  gelu.  Et  lupi  intrabant  civitates  de  nocte,  et  plures  fuerunt 
capti  de  die  et  mortui  et  suspensi  in  plateis  civitatum.  Et 
arbores  scindebantur  ex  nimio  gelu  a  summo  usque  deorsum, 
et  multe  arbores  totaliter  virorem  perdiderunt  et  desicate 
sunt  propter  dictum  gelu. 

De  magno  prelio  in  episcopatu  Cremone. 

Et  fuit  magnum  prelium  in  episcopatu  Cremone  inter  Cre- 
monenses  et  Parmenses  et  Papienses  et  Placenlinos  et  Muti- 
nenses  ex  una  parte  et  Mediolanenses  et  Brixianos  cum  suis 
amicis  ex  altera. 


Quod  vinee  sunt  destructe  pie  nimio  gelu. 

Anno  Domini  MCCXXXV,  quadam  die  Mercurii,  XIII 
die  exeunte  mense  Aprilis  fuit  ventus  frigidus,  et  venit  nix 
frigidissima;  et  sequenti  nocte  venit  pruina  magna,  que  vineas 
destruxit,  ita  quod  videbantur  sicce.  Et  die  Vili  exeunte  Aprile 
descendit  alia  nix  et  pruina,  ita  quod  vinee  penitus  destructe 
ab  eis  fuerunt. 

De  congelatione  Padi. 

Et  eodetn  anno  Padus  ita  congelavit,  quod  homines  tran- 
sibant  dictum  flumen  equestres  et  pedestres. 

Quod  Advocati  de  Mantua  interfecerunt  episcopum  suum. 

Et  eodem  anno  fuit  mortuus  domnus  Guidhottus  episcopus 
Mantue,  filius  condam  Frugerii  de  Corigia,  ab  Advocatis  de 
Mantua  die  Lune  XIIII  intrante  Maio.  Huius  soror  domina 
Sophya,  uxor  domni  Rainerii  de  Adhelardis  de  Mutina,  mea 
devota  fuit. 

Quod  papa  Gregorius  nonus  flevit  cum  cardinalibus  suis,  audita  morte 
Mantuani  episcopi. 

Et  nota  quod  collegium  canonicorum  et  clericorum  de 
Mantua  ad  curiam  domni  pape  misit  nuntium  spetialem  et 
eloquentissimum,  qui  mortem  sui  episcopi  summo  pontifici 
nuntiaret.  Qui  quamvis  esset  iuvenis,  ita  tamen  coram  papa 
et  cardinalibus  splendide  peroravit,  quod  oranes  admirati  sunt. 
Et  finitis  verbis  suis  protulit  dalmaticam  sanguinolentam  epi¬ 
scopi  Mantuani,  cum  qua  apud  Sanctum  Andream  de  Mantua 
fuerat  interfectus,  et  expandit  eam  coram  papa,  dicens:  '  Vide, 
pater,  et  considera  et  cognosce,  utrum  tunica  filii  tui  sii  an 
non,  ut  scias  \  Qua  visa  flevit  domnus  papa  Gregorius  nonus 
quasi  inconsolabiliter,  cum  omnibus  cardinalibus.  Erat  enim 

homo  multum  compassivus,  habens  viscera  pietatis. 

* 

Quod  Deus  gravius  punit  iniuriam  servorum  suorum  quam  suam. 

Verumtamen  Advocati  de  Mantua,  qui  sui  episcopi  interfe- 
ctores  extiterant,  de  civitate  expulsi  fuerunt,  nec  fuerunt  am- 
plius  revocati,  sed  usque  in  hodiernum  diem  exulant  vaga- 
bundi,  ut  cognoscant  perversi,  qui  difficile  corriguntur,  et 
stiliti,  quorum  infinitus  est  numerus ,  et  homines  pestilentes, 
qui  dissipant  civitatem,  quod  pugnare  contra  Deum  non  est 
facile.  Cognoscant  edam  quod  gravius  punit  Deus  servorum 
suorum  iniuriam  quam  propriam,  que  sibi  infertur.  Nani  pro- 
priam  pepercit  in  cruce,  quando  prò  transgressoribus  rogavit, 
et  exauditus  est  prò  sua  reverentia.  De  servis  vero  suis  dicit 

Zacharie  II:  Qui  enim  tetigerit  vos,  tanget  pupillam  oculi 
mei.  Quod  patuit  in  multis,  quos  Deus  punivit  in  vindictam 
servorum  suorum;  quorum  duorutn,  ceteris  pretermissis,  po- 
namus  exemplum,  maxime  autem  illorum  qui  in  Ecclesia  pass 
sunt. 


Quod  Deus  acriter  et  severe  vindicavit  mortem  Zacharie  filii  Ioiade  et 

beati  Thome  Cantuariensis  archiepiscopi,  et  de  exemplo  serpentis. 

Quorum  primus  fuit  Zacharias  filius  Ioiade  pontificis  stimmi 
Iudaici  popuii.  De  quo  habetur  II  Paralipo.  XXIIII,  quod 
spiritus  Domini  induìt  Zachariam  filium  'Ioiade  sacerdotem,  et 
stetit  in  conspeclu  popuii  et  dixit  eis :  '  Idee  dicil  Dominus: 
Quare  trans  gre  dimi  ni  preceptum  Donimi,  quod  vobis  non  pro- 
derit,  et  dereliquistis  Dominum,  ut  derelinqueret  vos?'  Qui 
congregati  adversum  eum  mìserunt  lapides  iuxta  regis  impcrium 
in  atriis  domus  Domini.  Hi  fecerunt  contra  scripturam  que 
dicit  Prover.  XXIIII:  Qui  arguunt  laudabunlur,  et  super  eos 
veniet  bencdictio.  Labia  deosculabitur  qui  recta  verba  respondet. 
Sed  impleverunt  aliam  scripturam,  que  dicit  Amos  V:  Odio 
habuerunt  in  porta  corripientem  et  loquentem  perfecte  abhorni- 
nati  sunt.  Et  iterum  Prover.  XV:  Non  amat  pestilens  eum  qui 
se  coi'ripit  nec  ad  sapientes  graditur.  Itein  Prover.  XXIX: 
Homines  pestilentes  dissiparli  civitatem.  Item  Ys.  LIX:  Corruit 
in  platea  veritas,  et  equitas  non  potuit  ingredi,  et  facta  est  ve- 
ritas  in  oblivione,  et  qui  reccssit  a  malo,  prede  patuit.  Sequitur 
in  textu  Paralipomenon:  Et  non  est  recordatus  Ioas  rex  mise¬ 
ricordie,  quam  fecerat  loiada  pater  illius  secum,  sed  interfecit 
filium  eius.  Quia,  sicut  dicit  Ecclesiasticus  XXIX:  ingratus 
sensu  derelìquit  liberanlem  se.  Nota  exemplum  illius  qui  cu- 
stodiebat  viridarium  domini  sui,  qui  introduxit  serpentem  in 
domum  suam,  qui  postea  interfecit  filium  suum  et  fugit.  Ideo 
dicit  Ecclesiasticus  XI:  Non  omnem  hominem  inducas  in  domum 
tuam,  multe  enim  sunt  insidie  dolosi.  Item  Eccli.  XII:  Non 
credas  inimico  tuo  in  eternimi.  Nota  quod  vulgariter  dicunt 
illi  de  Tuscia:  d’ohmo  alevandhifo  et  de  pioclo  apicadhif o  no 

po  l‘ohm  gaudere.  Id  est:  *  de  homine  adventicio  et  de  pediculo 
adhereticio  non  potest  homo  gaudere  id  est:  non  habes  con- 
solationem  de  pediculo  alieno,  qui  adheret  tibi,  et  de  homine 
advena,  quem  tu  nutris. 

De  Ioas,  de  Aman  Agagita,  de  Federico  II. 

Quod  patuit  in  Ioas  rege  Iuda,  de  quo  presens  est  sermo, 
et  in  Aman  Agagita,  de  quo  in  Hester  continetur  ultimo:  Et 
ut  manifestius  quod  dicimus  intellìgaiis  et  cet.  usque  ibi:  Deo 
illi  reddente  quod  meruit.  Patuit  edam  in  Friderico  secundo, 
quem  pupillum  nutrivit  Ecclesia,  -et  postea  contra  Ecclesiam 
levavit  calcaneum  eam  multipliciter  affligendo.  Sed  in  malum 
sui  ipsius  contra  stimulum  calcitravit.  Nam  depositus  vehe- 
menter  ab  imperio  fuit,  nec  ex  malitia  sua  consolationem  in- 
venit.  Ideo  dicit  Ecclesiastes  Vili:  Non  sii  bonum  impio,  nec 
prolongentur  dies  eius,  sed  quasi  umbra  transeant  qui  7ion  Umetti 
faciem  Domini.  Item  Ys.  Ili:  Ve  impio  in  malum,  retributìo 
enim  manuum  eius  fiet  ei. 

De  marcinone  Hestensi  qui  Opi<;o  dicitur.  Omnes  hi  IIII  fuerunt  ingrati. 

Item  in  marcinone  Estensi,  qui  nunc  est,  patet  etiam  hoc 
quod  de  superioribus  diximus  necnon  et  in  aliis  multis.  Se- 
quitur  in  textu  Paralipo.:  Qui  cum  moreretur,  ait:  c  Vidcat 
Dominus  et  requiraf .  Cui  respondet  Dominus  Lue.  XI:  Ita 
dico  vobis:  requiretur  ab  hac  generalione ,  scilicet  sanguis  pro- 
phetarum  omnium,  qui  effusus  est  a  constitutione  mundi,  a  genc- 
raiione  ista,  a  sanguine  Abel  usque  ad  sanguinati  Zacharic, 
qui  periit  inter  altare  et  edem. 

Sequitur  in  textu  Paralipo.:  Cumque  evolutus  esset  annus, 
ascendit  contra  eum  exercitus  Syrie  venitque  in  ludam  et  Ieru- 
salem  et  interfecit  cunctos  principes  populi,  atque  universam 
predam  miserunt  regi  Damascum.  Et  certe,  cum  permodicus 
venissel  numerus  Syrorutn,  tradidit  Dominus  in  manibus  eorum 
infittitavi  multitudinem ,  eo  quod  dereliquissent  dominum  Deum 

palmiti  suorum.  In  Ioas  quoque  ignominiosa  exercuere  iuditia, 
et  abeuntes  dimiserunt  eum  in  langoribus  tnagnis.  Surrexerunt 
autem  contro  eum  servi  sui  in  ultionem  sanguinis  filii  loiade 
sacerdotis  et  occiderunt  eum  in  ledalo  suo ,  et  mortuus  est.  Sepe- 
lieruntque  illuni  in  civita  te  David,  sed  non  in  sepulchris  regum. 
Considera  de  isto  rege,  quia  bonum  habuit  principium,  sed 
malum  finem.  Nam  multa  bona  fecit,  que  postea  propter  culpam 
suam  perdidit,  quia  in  bonis  operibus  perseverare  contempsit. 
Unde  Dominus  Eze.  XVIII:  Sì  averterit  se  iustus  a  ìustitia 
sua  et  fecerit  iniquitatem  secundum  omnes  abhominationcs ,  quas 
operari  solet  impius,  numquid  vivet?  Omnes  iustitie  eius,  quas 
fecerat,  non  recordabuntur .  In  pr evaricatione  sua,  quam  preva- 
ricatus  est,  et  in  peccato  suo,  quod  peccavit,  in  ipsis  morietur. 
Ideo  dicit  Apostolus  II  ad  Timotheum  II:  Non  coronabitur  nisi 
qui  legittime  certaverit. 

Quod  duobus  modis  certatur  legittime. 

Legittime  certare  uno  modo  est  semper  temptationibus 
diabolicis  repugnare  et  nunquam  diabolo  consentire,  quod 
paucorum  est.  Prover.  XX:  Quis  potest  dicere:  mundum  est 
cor  menni,  purus  sum  a  peccato?  Ecclesiastes  VII:  Non  est 
enim  homo  iustus  super  terroni,  qui  faciat  bonum  et  non  peccet. 
Item  Prover.  XXIIII:  Scpties  enim  cadet  iustus  et  resurget, 
impii  autem  corruent  in  malum.  Et  ideo  non  precipit  Apostolus 
Petrus  II,  sed  obsecrat  tamquam  advenas  et  peregrinos  a  car- 
nalibus  desideriis  abstinere,  que  militant  adversus  animam.  Quod 
non  fecerunt  illi,  de  quibus  dicit  Apostolus  Iacobus  V:  Epulati 
eslis  super  terram  et  in  luxuriis  cnutristis  corda  vestra.  Alio 
modo  legittime  certare  est  in  bonis  operibus  vitam  finire,  quod 
multorum  est.  Ideo  dicit  beatus  loliannes  in  secunda:  Videie 
vosmetipsos ,  ne  perdatis  quod  operati  estis,  sed  ut  mercedem 
pienoni  accipiatis.  Quod  non  fecit  ille,  de  quo  dicit  Aggeus  I: 
Qui  mercedes  congregavit,  misit  eas  in  saculum  pertusum. 
Sed  Ecclesiasticus  dicit  ultimo:  Videte  oculis  vestris,  quia 
modicum  laboravi  et  inveni  michi  multam  requiem.  Quod  latro, 

qui  Domino  in  cruce  credidit,  convenienter  dicere  potuit; 
similiter  et  beatus  Bonifatius,  qui  bonum  finera  habuit.  Ideo 
dicitur: 

Cuius  finis  bonus  est, 

ipsum  quoque  bonum. 

Porro  secundus  fuit  beatus  Thomas  Cantuariensis  archiepi- 
scopus,  quem  Dominus  optime  vindicavit.  De  cuius  vindicta 
in  legenda  sua  taliter  continetur:  Adeo  vero  in  martyris  per- 
secutores  ultio  divina  desevit,  ut  iti  brevi  sublati  de  medio  tion 
comparerent.  Et  alii  quidem  sine  confessione  et  viatico  subito 
rapti,  alii  digito  s  vel  linguas  proprias  frustatila  dentibus  decer - 
pentes,  alii  sanie  defluentes  et  toto  corpore  tabefacti  et  torcionibus 
inauditis  ante  mortem  cruciati,  alii  paralisi  dissoluti,  alii  amentes 
effecti,  alii  cum  insania  expirantes,  manifesta  reliquerunt  inditia, 
quod  iniuste  persecutionis  et  excogitati  patricidii penas  exolverent. 
Passus  est  autem  egregius  Dei  athleta  Thomas  anno  ab  incar- 
natione  Domini  secundum  Dionisium  MCLXX  quarto  Kal.  Ia- 
nuarii,  feria  tertia,  hora  quasi  undecima,  ut  Dei  natalis  ad 
laborem  eius  fieret  natalis  ad  requiem.  Ad  quam  nos  per  ducer  e 
dignetur  idem  Deus  et  dominus  tioster  Jesus  Christus,  qui  cum 
patre  et  Spirita  Sancto  vivit  et  regnat  per  omnia  secala  secu- 
lorum.  Amen. 

Quid  promeruit  Ioiadas  de  bonitate  sua,  et  quid  Qacharias  fiiius  eius. 

Quantum  autem  ad  ystoriam  suprapositam,  considerandum 
nobis  occurrit,  quid  promeruit  Ioiadas,  quid  edam  fiiius  eius 
Zacharias,  et  quid  demeruit  Ioas,  quid  etiam  populus  eius. 
De  Ioiada  sic  habetur:  Mortuus  est  Ioiada  sacerdos,  qui  solus 
legitur  post  Moysen  centum  XXX  annis  vixisse — non  quod 
Moyses  tantum  vixerit,  vixit  enim  X  annis  minus  —  .  Et  sepultus 
est  in  civitate  David,  eo  quod  generi  David  reparavit  imperiavi . 
Antiquitus  enim  quidam  in  agris  suis  sepeliebantur.  Prome¬ 
ruit  ergo  Ioiada  nobilem  sepulturam  ob  causam  supra  predi- 
ctam.  Qacharias  vero  fiiius  eius,  quia  fecit  quod  Ecclesiasticus 

IIII  docet,  scilicet:  Pro  iustitia  agonizare  prò  anima  tua  et 
usque  ad  mortem  certa  prò  iustitia,  et  Deus  expugnabit  prò  te 
inimicos  tuos,  ideo  promeruit,  ut  in  Evangelio  commendaretur 
a  Domino  dicente:  A  sanguine  Abel  insti  usque  ad  sanguinem 
Zacharie ,  tamquam  a  termino  a  quo  usque  ad  terminum  ad 
quem,  id  est  a  pastore  usque  ad  sacerdotem,  qui  duo  optime 
copulantur,  ut  qui  sacerdos  est  sit  edam  pastor.  Dicit  enim 
Amos  III:  Numquid  ambulabunt  duo  pariter,  nisi  convenerit 
eisf  Quasi  dicat  '  non  Item  beatus  Ieronimus  multum  videtur 
esse  sollicitus  ad  querendum  istum  Zachariam,  cum  tamen 
faciliter  eum  nobis  demonstrare  potuisset.  Nota  edam  quod 
omnes  fidi  Zacharie  cum  eo  lapidati  sunt ‘preter  unum  postu- 
mum,  qui  postea  dictus  est  Zacharias. 

Quid  demeruit  Ioas  propter  malignitatem  suam,  quid  etiam  populus  eius, 
et  de  damnificatione,  quam  homo  propter  peccatum  incurrit. 

Quod  multum  prodest  habere  bonam  societatem  et  multum  nocet  liabere 
malam  ;  et  de  correctione  tractatur  hoc  loco,  et  quod  aliqui  bene  in- 
choant  et  male  finiunt,  et  aliqui  e  converso.  Require  similiter  infra 
carta... 

Ioas  vero  rex  Iude  demeruit,  quia  in  sepulcris  regum 
propter  suam  indignitatem  sepultus  non  fuit.  Nam  mortuo  Io- 
iada,  a  legittimis  Dei  declinavit.  Cuius  exemplo  et  optimates 
vitiati  sunt,  quia,  sicut  dicit  Ecclesiasticus  X:  Secundum  iudicem 
populi  sic  et  ministri  eius,  et  qualis  rector  est  civitatis,  tales 
et  habitantes  in  ea.  Item  Prover.  XXIX:  Princeps  qui  libenler 
audit  verba  mendacii,  omnes  ministros  habet  impios .  Item  ibidem: 
Peccantem  virum  iniquum  involvet  laqueus.  Qualis  fuit  Ioas, 
qui  langorem  pessimum  incurrit,  eo  quod  divinos  honores  sibi 
volebat  impendi,  ut  dicunt  Hebrei,  et  quia  contempsit  audire 
Zachariam,  qui  eum  corripiebat.  De  quo  scriptum  est  Pro¬ 
ver.  XXI:  Excogitat  iustus  de  domo  impii,  ut  detrahat  impios 
a  malo.  Sed  dicitur  Prover.  XVII:  Plus  prò ficit  correctio  apud 
prudentem  quam  centum  plage  apud  stultum.  Ideo  audi  Prover. 
XXIX:  Viro  qui  corripientem  dura  cervice  contemnit,  repentinus 
ei  superveniet  interitus,  et  eum  sanitas  non  sequetur.  Qualis  fuit 

Ioas,  qui  Zachariam,  qui  eum  corripiebat,  audire  contempsit, 
insuper  fecit  eum  lapidibus  obrui  inter  templum  et  altare. 
Et  extunc,  ut  dicit  Epyphanius,  non  accepit  populus  in  tempio 
responsum  manifeste  sicut  prius  nec  ex  dabyr  nec  ex  ephoth. 
Rex  autem  non  multo  post  penas  exolvit.  Nani  duo  servi 
eius  percusserunt  eum,  et  mortuus  est.  Vidisti,  quid  demeruit 
rex  Ioas,  quia  regali  sepultura  privatus  fuit.  Ideo  convenit  ei 
illud  Eccle.  VI:  Sepulluraque  careat,  de  hoc  ego  pro?iuntio, 
quod  melior  ilio  sii  abortivus.  Frustra  enirn  venit  et  pergit  ad 
tenebras,  et  oblivione  delebitur  nomen  eius.  Vidisti  etiam,  quid 
demeruit  populus  propter  necem  summi  pontificis,  quia  per- 
didit  responsum  divinum,  ut  cognoscas  veruni  esse  quod  in 
libro  Sapientie  dicitur  XI:  Quia  per  que  peccat  quis,  per  hec 
et  torquetur.  Item  Prover.  XIIII:  Miseros  facit  populos  pecca¬ 
timi.  Quod  probari  potest  hoc  modo:  tradunt  Hebrei  in 
medio  rationali  fuisse  lapidem  quadrum  magnitudine  duorum 
digitorum,  in  quo  secundum  coloris  mutationem  perpendere 
poterant,  utrum  Deutn  placatimi  haberent  an  ofifensum.  Iose- 
phus  dicit  sardonicem,  qui  in  dextro  humero  gerebatur,  cum 
sacrificiuni  pontificis  Deo  placebat,  tanto  splendore  micare, 
quod  etiam  procul  positis  radius  eius  appareret.  Egressuris 
vero  ad  prelium,  si  Deus  cum  eis  esset,  tantus  fulgor  in  lapi¬ 
dibus  rationalis  apparebat,  ut  omni  multitudini  fieret  manife- 
stum  eorum  auxilio  Deum  adesse,  et  ob  hoc  rationale  iuditii 
nuncupari.  Asserit  autem  Iosephus  hunc  fulgorem  sardonicis 
et  rationalis  cessasse  annis  ducentis,  antequam  ipse  scripsisset 
hec,  cum  Deus  ferret  moleste  transgressionem  legis.  Item  dicit 
Augustinus  quod  ignis  sacrificii,  qui  per  LXX  annos  Baby- 
lonice  captivitatis  sub  aquis  vixerat,  extinctus  est  Antiocho 
vendente  Iasoni  sacerdotium. 


Quod  alique  civitates  Lombardie,  que  erant  ex  parte  imperatoris,  iverunt 
ad  cavandum  Scotennam,  ut  dirruerent  Castrum-Francum. 


Porro  millesimo  supraposito,  scilicet  MCCXXXV,  iverunt 
Parmenses  et  Cremonenses,  Piacentini  et  Pontremulenses  in 

servitium  Mutinensium  ad  cavandum  Scotennarli  supra  Bono- 
niam.  Volebant  enim  quod  feriret  in  Castrum-Francum  et 
dirueret  illud.  Et  nullus  erat  excusatus  a  laborerìo.  Nani  alii 
fodiebant,  alii  portabant,  tam  nobiles  quam  illi  de  vulgo. 

Quod  imperator  inisit  elefantem  suura  in  Lombardiam. 

Eodem  anno  doninus  imperator  Fridericus  misit  elefantem 
in  Lombardiam  cunt  pluribus  dromedariis  et  camelis  et  cum 
multis  leopavdis  et  cum  multis  gerfalcis  et  asturibus.  Et  tran- 
sierunt  per  Parmam,  ut  vidi  oculis  meis,  et  steterunt  in  civi- 
tate  Creinone. 

De  introductione  imperatoris  in  Lombardiam,  qui  utinam  non  ve- 

nisset  ! 

Anno  Domini  MCCXXXVI  in  mense  Septembris  venit 
P'ridericus  imperator  et  intravit  in  Lombardiam,  contra  volun- 
tatem  illorum  de  Padua  et  de  Vincentia  et  de  Trivisio  et  de 
Mediolano  et  de  Brixia  et  de  Mantua  et  de  Feraria  et  de 
Bononia  et  de  Faventia.  Cremonenses  vero  et  Parmenses  et 
Regini,  cum  exercitibus  suis  et  CC  milites  Mutine  fuerunt 
obviam  ei  ; .  et  transivit  flumen  Mencii  et  Lolii,  et  cepit  et 
destruxit  Marchariam  Mantue  et  statim  reedifìcavit  et  posuit 
Cremonenses  custodes  ad  custodiendum  eam.  Et  ivit  cum 
dictis  exercitibus  circa  Mantuani  et  obsedit  eam  per  aliquot 
dies.  Et  cepit  Mosuin  Brixie  et  dedit  Cremonetisibus  ad  custo¬ 
diendum.  Et  tane  illi  de  Gonzaga  reddiderunt  terram  Gonzage 
imperatori.  Et  in  eodem  anno  ivit  Vincentiam  et  cepit  civi- 
tatem  et  destruxit  eam  die  primo  intrante  Novembre.  Et  fecit 
compositionem  cum  Salinguerra  et  Ferariensibus.  In  eodem 
anno  in  vigilia  Nativitatis  iverunt  Mantuani  secrete  ad  Mar- 
chariam  et  ceperunt  eam  cum  Cremonensibus,  qui  ibi  erant 
ad  custodiendum.  Et  multos  ex  eis  duxerunt  Mantuani  et  in 
carceribus  posuerunt  et  quam  plures  occiderunt. 

Quod  imperator  F(ridericus), curri  his  qui  introduxerant  eum  in  Lombardiam 
obsidendo  et  capiendo  villas  et  castra,  ibat  et  discordias  seminando. 

Anno  Domini  MCCXXXVII.  Domnus  Manfredus  de  Corna¬ 
vano,  civis  Parmensis,  potestas  Reginus  fuit;  qui  ivit  in  mense 
Septembris  cum  militibus  et  peditibus  Regii  in  servitium  impe¬ 
ratoria  Friderici  cum  Parmensibus  et  cum  Cremonensibus  cum 
carrociis  suis;  et  transierunt  castrum  de  Moso,  quod  detine- 
bant  Cremonenses,  et  ceperunt  Rodheldesccum  Brexanum  et 
Vinvolum  Mantuanum  et  castrum  de  Goo. 

Et  dum  staret  ibi  imperator,  fecit  pacem  cum  Mantua- 
nis,  ita  quod  miserunt  pedites  et  balistarios  in  eius  servitio 
in  obsidione  Montis-clari.  Et  cum  ibant  ad  Montem-clarum, 
conbusserunt  castrum  Gui^oli.  Et  die  V  intrante  Octobre 
Regini,  per  se  sine  alio  exercitu,  stando  ad  Carpinetulum 
ceperunt  et  alia  duo  castra  Casalodi,  unum  de  dictis  castris 
de  comitibus  et  aliud  de  rusticis  eiusdem  loci.  E  a  castra  ce¬ 
perunt  et  conbusserunt. 

De  obsidione  Montis-clari  in  episcopatu  Brixiensi. 

Item  VII  die  intrante  Octobre  circumsedit  imperator 
Montem-clarum  et  hospitatus  fuit,  cum  his  qui  cum  eo  erant 
inter  Montem  -  clarum  et  Calcinacum,  super  fimnen  Clexii 
prope  Calcinacum.  Et  die  XI,  quodam  die  dominico,  predati 
fuerunt  illi  de  castro  Montis-clari;  et  die  sequenti  exercitus 
imperator is  circumsedit  Montem-clarum  ex  utraque  parte,  et 
manganaverunt  illud  cum  manganelli  et  duobus  trabuchis. 

Quod  imperator  cepit  Montem-clarum,  et  quod  habuit  multos  Saracenos 
in  exercitu  suo,  et  quod  duxit  elefantem  suurti  ad  exercitum  ad  di- 
micandum  cum  eo;  et  quod  in  libro  Machabeorum  multimi  de  hac 
materia  continetur  et  in  historia  Alexandri  ;  et  quod  frater  Bartholo- 
meus  Anglicus  ex  Ordine  fratrum  Minorum  composuit  librum  Pro- 
prietatum,  in  quo  de  elefantibus  tractat. 

Et  die  X  exeunte  Octobre,  quadam  die  Iovis,  illi  de  castro 
reddiderunt  se  imperatori,  et  omnes  ducti  fuerunt  et  in  car- 

ceribus  positi.  Et  in  dicto  exercitu  habebat  imperator  Sara- 
cenos  multos  Item,  die  secundo  intrante  mense  Novembre, 
cepit  Gambaram  et  castrum  Gotelengi  et  Pratum - Albuinum 
et  castrum  Pavonis.  Et  predicta  omnia  castra  depredata  et 
destructa  et  conbusta  fuerunt.  Et  ante  festum  sancti  Mar¬ 
tini  per  duos  dies  venit  cum  exercitu  apud  Pontem-vicum. 
Tunc  habuit  imperator  elefantem  suum,  quem  Cremone  tenue- 
rat,  super  quem  erat  turris  lignea  ad  modum  carrocii  Lombar- 
dorum;  et  erat  quadratum  et  bene  ligatum,  habens  banderias 
II1I,  in  quolibet  angulo  unam,  et  in  medio  magnum  vexillum, 
et  intus  magister  bestie  cum  multis  Saracenis.  De  hac  materia 
satis  habetur  in  primo  Machabeorum  libre,  capitulo  VI,  quo- 
modo  Antiochus  Eupator  volens  pugnare  contra  Iudeos  habuit 
in  ilio  exercitu  XXX  duos  elefantos  doctos  ad  prelium,  et 
quomodo  elefantis  ostenderunt  sanguinem  uve  et  mori  ad  acuen- 
dos  eos  in  prelium.  Et  diviscrunt  bcstias  per  legiones,  et 
astitcrunt  singulis  elefantis  mille  viri  in  loricis  concatenatis, 
et  galee  eree  in  capitibus  eorum,  et  quingenti  equites  ordinati 
unìciiiquc  bestie  elccti  erant.  Hi  ante  tempus,  ubicumque  erat 
bestia,  ibi  erant,  et  quocumquc  ibat,  ibant  et  non  discedebant 
ab  ea.  Sed  et  tur  re  s  lignee  super  eos  firme  protegentes  super 
singulas  bestias,  et  super  eas  machine ,  et  super  singulas  viri 
virtutìs  triginta  duo,  qui  pugnabant  desuper,  et  intus  magi- 
ster  bestie.  Et  residuimi  equitatum  hinc  et  inde  statuit  in  duas 
par  te  s,  tubis  e  xer citimi  commovcre  et  per  urger  e  constipatos  in 
legionibus  cius.  Et  vidit  Elencar  filius  Saura  unam  de  bestiis 
loricatam  loricis  regiis,  et  erat  eminens  super  ceteras  bestias; 
et  visum  est  ei,  quod  in  ea  esset  rex,  et  dedit  se,  ut  liberaret 
po pulitili  suum  et  adquireret  sibi  nomen  eternimi.  Et  cucurrit 
ad  eam  audacler  in  medio  legionis,  interficiens  a  de x tris  et  a 
sinistris,  et  cadebant  ab  eo  huc  et  Ulne.  Et  ivit  sub  pedes  ele¬ 
fantis  et  sub  posili  t  se  ei  et  o  ecidi  t  eum,  et  cecidit  in  ierram  super 
ipsum,  et  mortuus  est  illic.  Item  in  historia  Alexandri  filii 
Philippi  regis  Macedonie  legitur,  quod  ipse  rex  Alexander 
habuit  in  exercitu  suo  centrini  elefantos,  qui  aurum  suum 
portabant.  Horum  animalium  in  Ethyopia  magna  copia  est, 

quorum  naturam  et  proprietates  frater  Bartholomeus  Anglicus 
ex  Ordine  Minorum  in  libro,  quem  de  proprietatibus  rerum 
fecit,  sufficienter  posuit;  quem  etiam  tractatum  in  XIX  libellos 
divisit.  Magnus  clericus  fuit  et  totani  Bibliam  cursorie  Pari- 
sius  legit. 


Quod  Mediolanenses  venerunt  contra  imperatorem  cum  exercitibus  suis. 

Tunc  Bononienses  ceperunt  Castrum-Leonis,  quod  Mutinensium  erat, 

et  funditus  destruxerunt. 

Porro  millesimo  supraposito,  dum  imperator  apud  Pon- 
tem-vicum  esset  cum  exercitibus  suis,  venerunt  Mediolanenses 
contra  ipsum  cum  exercitibus  suis  et  steterunt  per  longum 
tempus.  Tunc  Bononienses  sexto  die  exeunte  novembre  cepe¬ 
runt  Castrum-Leonis,  quod  erat  Mutinensium,  in  strata  publica 
prope  Castrum-Francum,  et  destruxerunt  illud  et  portaverunt 
lignamina  et  lapides  et  alias  res  in  Castrum-Francum,  quod 
est  Bononiensium.  Et  homines,  quos  in  dicto  Castro-Leonis 
invenerunt,  duxerunt  Bononiam  et  in  carceribus  posuerunt. 
Porro  in  Castro-Leonis  erat  turris  pulcherrima,  que,  cum  ca- 
deret,  tanta  concussione  concussit  aquam  de  fovea,  quod 
extra  foveam  saltavit  albissimus  lucius,  grandis  et  pulcher; 
et  statini  oblatus  et  donatus  fuit  potestati  Bononie,  qui  ibi 
erat.  Et  qui  hec  vidit  retulit  michi,  cum  processu  temporis 
per  eumdem  locum  cum  eo  transirem.  Et  dum  hec  agerentur, 
ibat  advocatus  communis  Parme,  qui  erat  de  Mutina,  scilicet 
iudex  potestatis,  sedens  in  equo,  quem  associabat  quidam 
currerius,  per  burgum  Sancte  Christine  flebi  1  iter  frequentando 
et  dicendo:  'Domili  Parmenses,  ite  et  iuvate  Mutinenses  !  \ 
Quem  cum  vidissem  et  audissem,  cepi  diligere,  eo  quod  con- 
civibus  suis  fidelis  existeret.  Et  ut  melius  exaudiretur,  ite- 
rabat  verba  sua  et  addebat:  '  Domni  Parmenses,  ite  et  adiu- 
vate  Mutinenses,  amicos  et  fratres  vestros  !  Ego  vero  verbis 
suis  auditis  compassus  sum  sibi  compassione  ad  lacrimas 
provocativa.  Considerabam  enim  quod  Parma  bominibus  erat 
nudata,  nec  remanserant  nisi  pueri  et  puelle,  iuvenes  et  vir - 

gines,  senes  Cìnti  mulieribus.  Iverant  enim  Parmenses  contra 
Mediolanenses  et  erant  cum  imperatore  in  expeditione  sua 
cum  multis  aliis  exercitibus. 


Quod  Mediolanenses  devicti  fuerunt  et  mortui  et  carrocium  amiserunt, 

et  potestas  eorum  captus  fuit  et  in  carceribus  detentus. 

Et  eodem  anno,  die  quarto  exeunte  Novembre  Mediola¬ 
nenses  ab  exercitu  imperatoris  devicti  et  mortui  fuerunt,  et 
suum  carrocium  apud  Curtem-novum  amiserunt;  quod  misit 
Roinam  imperator,  sed  Romani  conbusserunt  iilud  in  vitupe¬ 
riti  m  Friderici.  Credebat  enim  ex  hoc  piacere  eis,  ut  cum  eo 
essent.  Et  maxima  strages  Mediolanensium  facta  est  in  ilio 
eonflictu.  In  quo  etiam  filius  ducis  Veneciarum,  qui  tunc  tem- 
poris  erat  potestas  Mediolani,  captus  ab  exercitu  imperatoris 
fuit,  et  Creinone  in  carceribus  stetit.  Et  pene  totam  Lombar- 
diam  et  marchiani  Trivisinam  habuit  imperator. 

Quod  Brixia  ab  imperatore  fuit  obsessa. 

Anno  Domini  MCCXXXVIII  obsessa  est  Brixia  ab  impe¬ 
ratore.  Et  fuerunt  cum  eo  Parmenses  et  Cremonenses,  Ber- 
gamenses  et  Papienses  et  ducenti  milites  et  mille  pedites  de 
Regio  et  Saraceni  et  Theotonici  et  Apuli  et  alie  diverse  gentes 
et  innumerabiles  cum  exercitu  imperatoris;  et  steterunt  ibi 
per  longutn  tempus.  Et  tunc  imperator  fecit  fieri  castra  ligno- 
rum  ad  preliandum  cum  Brixiensibus,  et  posuit  super  ea  homi- 
nes  captos,  quos  cepit  in  castro  Montis-clari.  Et  Brixienses 
manganaverunt  dieta  castra  et  destruxerunt  ea,  nec  fecerunt 
aliquod  malum  captis,  qui  erant  super  ea.  Et  ipsi  Brixienses 
suspenderunt  captos  imperatoris  per  brachia  extra  palancatimi 
civitatis.  Nec  imperator  cum  exercitu  suo  potuit  habere  dictam 
Brixiam  civitatem,  quia  bene  se  defendit  a  predicta  obsidione; 
et  ita  imperator  recessit  confusus  cum  omnibus  amicis  suis, 
qui  erant  secum  in  dicto  exercitu. 

INCIPIT  LIBER  DE  PRELATO, 

quem  feci  occasione  fratris  Helye,  et  multa  bona  et  utilia 
continet.  Et  durat  usque  ad  illuni  locum,  ubi  scribitur:  Anno 
Domini  MCCXXXIX,  indie lione  XII . 

Item  in  supra  dicto  millesimo,  scilicet  CCXXXVIII,  indi- 
ctione  XI,  intravi  Ordinem  fratrum  Minorimi  ego  frater  Salini- 
bene  de  Adam  ex  ci  vitate  Parmensi  quarta  die  intrante  Fe- 
bruario,  in  festo  sancti  Giliberti,  receptus  sero  vigilie  sancte 
Agathe  in  civitate  Parmensi  a  fratre  Helya  generali  ministro. 
Ibat  enim  Cremonam  ad  imperatorem  missus  a  donino  papa 
Gregorio  nono,  cum  esset  specialis  amicus  utriusque.  Et  ita 
conveniens  erat  mediator.  Nani  testante  beato  Gregorio,  cum 
is  qui  displicet  ad  interpellandum.  mittitur,  irati  animus  ad  dete¬ 
riora  Provocatur .  Et  erat  ibi  frater  Ghirardus  de  Mutina,  cum 
receptus  fui,  qui  etiam  rogavit  prò  me,  ut  reciperer,  et  exaudi- 
tus  fuit.  Et  domnus  Ghirardus  de  Corigia,  qui  dicebatur  de 
Dentibus,  eo  quod  magnos  dentes  haberet,  tunc  temporis  po- 
testas  Parmeiisiuni  erat,  et  venit  personaliter  cum  quibusdam 
militibus  ad  locum  fratrum  Minorum  ad  visitandum  fratrem 
Helyam  generalem  ministrimi.  Qui  sedebat  in  domo,  in  qua 
hospites  sive  forenses  comedunt,  super  lectum  de  culcidra  et 
habebat  ignem  copiosum  coralli  se  et  capei lam  Armenicam  in 
capite  suo;  nec  potestati  intranti  et  se  salutanti  assurrexit  nec 
de  loco  suo  motus  est,  ut  vidi  oculis  meis;  que  fuit  rusticitas 
maxima  reputata,  cum  dicat  ipse  Deus  in  divina  scriptum 
Levitici  XIX:  Corani  cario  capite  consurge  et  honora  personam 
senis.  Item  Eccli.  III:  Quanto  magnus  es,  humilia  te  in  omni¬ 
bus,  et  coram  Deo  invenies  gratiam.  Item  Apostolus  ad  Ro. 
XIII:  Reddite  omnibus  debita.  Cui  honorem,  honorem.  Item 
Eccli.  XLI:  Non  est  enim  bonum  omnern  revcrentiam  obser- 
vare,  et  non  omnia  omnibus  bene  placent  in  fide.  Erubescite  a 
salutantibus  de  silcnlio.  Verumtamen  frater  Helyas  implevit 
aliam  scripturam,  que  dicit  Prover.  XXVI:  Sicut  qui  mittit  la¬ 
pidali  in  acervum  mer curii,  ita  qui  tribuit  insipienti  honorem. 

Fuit  enim  unus  parens  fratris  Helye,  scilicet  pater,  de  episco¬ 
pato  Bononie,  de  Castro  Brittorum,  mater  vero  de  Assisio 
fuit;  et  vocabatur  in  seculo  Bonus-baro  et  suebat  cultras  et 
docebat  puerulos  in  civitate  Assisii  Psalterium  legere;  ingres- 
sus  autem  Ordinem  fratrum  Minorum  vocatus  fuit  Helyas  et 
bis  factus  generalis  minister;  habebat  gratiam  imperatoris  et 
pape,  sed  processu  temporis  humiliavit  eum  Deus  iuxta  verbum 
quod  scriptum  est:  Hunc  humiliat  et  hunc  exaltat.  Quod  duobus 
modis  intelligi  potest.  Primo,  in  diversis  personis.  De  quibus 
plura  habentur  exempla;  unde  illud:  Deposuit  potenles  de  sede 
et  exaltavit  humiles.  Sed  ponamus  exemplpm  de  Saul  et  David, 
quorum  unum  Deus  humiliavit,  scilicet  Saulem,  quem  amovit 
a  facie  sua  auferendo  sibi  regnum;  alterum  vero  exaltavit  sibi 
regnum  dando.  De  Saule  factum  est  verbum  Domini  ad  Sa- 
muelem  dicens  I  Reg.  XV:  f  Petti tet  me,  quod  constituerim 
Saul  regem,  quia  dereliquit  me  et  verba  mea  opere  non  imple- 
vit  ’ .  Contristatusque  est  Samuel  et  clamavit  ad  Dominum  tota 
nocte.  Et  infra  XVI:  Dixitque  Dominus  ad  Samuelem :  '  Usque- 
quo  tu  luges  Saul,  cum  ego  proìeccrim  eum,  ne  regnet  super 
Israel?  \  Item  I  Reg.  XIII:  Dixit  Samuel  ad  Saul:  '  Si  ulte 
egistì  nec  custodisti  mandata  donimi  Dei  lui,  que  Precepi  libi. 
Quod  si  non  fecisses,  iam  mine  prcparasset  Dominus  regnum 
tuum  super  Israel  in  sempiternum.  Sed  nequaquam  regnum 
tuum  ultra  consurget.  Quesivit.  Dominus  sibi  virimi  iuxta  cor 
suutn  et  precepit  ei  Dominus,  ut  esset  dux  super  populum  suum, 
e 0  quod  non  servaveris  que  preceperit  Dominus 3 .  Optimum 
exemplum  est  istud  prò  his  qui  de  predestinatione  locuntur, 
quia,  si  homo  ex  parte  sua  facit  quod  debet  et  potest,  cum 
habeat  lfberum  arbitrium,  Deus  similiter  facit  quod  ad  se 
pertinet,  alioquin  non  facit.  Et  infra  in  primo  libro  Reg.  XV 
dixit  Samuel  ad  Saul:  Pro  co  ergo  quod  abiccis/i  sermonem 
Domini,  abiecit  te  Dominus,  ne  sis  rex  super  Israel.  Et  infra: 
Scidit  Dominus  regnum  Israel  a  te  hodie  et  tradidit  illud 
proximo  tuo  meliori  te.  Iste  melior  Saule  est  ille,  de  quo 
Paulus  dicit  in  Actibus  XIII:  Et  amoto  ilio ,  scilicet  Saule, 
suscitava  illis  David  regem,  cui  et  testimonium  perhibens  dixit: 

'  Inveni  David  filìum  lesse  virum  secundum  cor  meum,  qui 
faciet  omnes  voluntates  measì.  Sane  de  Saule  dicit  Dominus 
Iudaico  populo  Osee  XIII:  Dabo  libi  regem  in  furore  meo  et 
auferam  in  indignatione  mea.  De  David  autem  dicit  Ps.:  Inveiti 
David  ser(vum)  m(eum),  o(leo)  s(ancto)  rn(eo)  u(nxi)  e(utn). 
Manus  enim  mea  au(xiliabitur)  ei,  et  bra(chium)  m(eum)  con- 
(fortabit)  eum.  Nichtl  pro(ficiet)  ini(micus)  in  eo,  et  fi(lius)  ini- 
(quitatis)  noti  ap(ponet)  nocere  ei.  Et  concidam  a  fa(cie)  ipsius 
ini(micos)  eius  et  o(dientcs)  e  (uni )  in  f(ugam)  con(vertam).  Et 
veritas  mea  et  m(isericordia)  mea  cum  ipso,  et  in  nomine  meo 
exaltabitur  cornu  eius.  Ecce  quomodo  unum  humiliavit  et 
alterum  exaltavit,  quando  elcgit  David  servum  suum  et  sustulii 
eum  de  gregibus  ovium,  depost  fetantes  accepit  eum  pascere 
lacob  servum  suum  et  Israel  hereditatem  suam.  Et  pavit  eos  in 
inocentia  cordis  sui  et  in  intellectibus  manuum  suarum  deduxit 
eos.  Secundo,  in  uno  et  eodem  homine,  ut  patet  in  Nabucho- 
donosor,  de  quo  dicitur  Dan.  I II I .  et  V,  quod  propter  super- 
biam  suam  humiliavit  eum  Deus  eiciendo  a  regno.  Sed  post- 
quam  cognovit  potestatem  esse  celestem,  et  quod  domìnatur 
excelsus  in  regno  hominum,  et  cuicumque  voluerit  dabit  illud 
et  humilimum  hominem  constituet  super  eum ,  exaltatus  fu it  et 
restitutu’s  in  regnum.  Unde  ait  Dan.  I II I :  Et  in  regno  meo 
constitutus  sum,  et  magnificentia  amplior  reddito  est  tnichi.  Et 
hoc  est  quod  dicitur  Iob  Vili:  Tu  tamen  si  dilucido  surrexeris 
ad  Deum  et  omnipotentem  fueris  deprecatus,  si  mundus  et.  rectus 
incesseris ,  statini  evigilabit  ad  le  et  pacatum  reddet  habitaculum 
iustitie  tue  in  tantum,  ut  priora,  tua  fuerint  parva ,  et  novissima 
tua  multiplicentur  nimis.  Item  Iob  XI:  Si  iniqui/alem,  que  est 
in  manti  tua,  abstuleris  a  te,  et  non  permanserit  in  tabernacolo 
tuo  iniustilia,  lune  levare  poteris  faciem  tuarn  absque  macula  et 
eris  stabilis  et  non  timebis.  Miserie  quoque  ob/ivisceris  et  quasi 
aquarum  que  preterierint  non  recordaberis.  Et  quasi  meridianus 
fulgor  consta get  libi  ad  vesperam,  et  cum  te  consurnptum  pula  • 
veris,  orìeris  ut  lucifer.  Et  habebis  fiduciam,  proposìta  libi  spe, 
et  defossus  secar us  dormies.  Rcquiesces,  et  non  erit  qui  exter- 
reat.  Et  deprecabuntur  faciem  tuam  plurimi.  Iste  due  auctori- 

tates,  que  hic  ponuntur  de  Iob,  optime  sunt  ad  ostendendum, 
quod  per  penitentiam  homo  potest  Deo  reconciliari.  Non  sic 
factum  fuit  curii  fratre  Helya.  Immo,  quia  non  cognovit  gra- 
tiam  sibi  factam,  taliter  fuit  depositus,  quod  nunquam  fuit 
restitutus,  quod  nullo  modo  credere  potcrat.  Ideo  dicit  Eccle- 
siasticus  XXIII:  Ubi  non  speravit,  apprehendetur,  et  erit  de- 
decus  omnibus,  eo  quod  71071  intellexerit  timor  e  m  Donimi.  Item 
Ys.  XXX:  Subito,  dum  71071  spera  tur,  veniet  contiùtio  eius,  et 
comminile  tur,  sic  ut  conteritur  lagena  figlili  con  trit ione  pervalida. 
Et  non  invenietur  de  fragmentis  eius  testa,  in  qua  portetur  igni- 
culus  de  incendio,  aut  hauriatur  parum  aque  de  fovea.  Quare 
hoc  fiat,  audi  quod  Dominus  dicit  III  Reg\  XVI:  Pro  eo  quod 
exaltavi  te  de  pulvere  et  posili  ducevi  super  populum  meum 
Israel,  tu  autem  proiecisti  me  post  corpus  tunm,  ecce  e  no  de- 
metam  postei'iora  tua.  Et  supplet  Dominus  in  Ys.  XXII:  Et 
expellam  te  de  statione  tua  et  de  mi/listerio  tuo  deponam  te. 
Hoc  impletum  fuit  in  sequenti  millesimo,  ut  dicemus,  quando 
absolutus  fuit  in  generali  capitulo  sub  Gregorio  papa  nono. 
Et  hoc  bene  promeruit  propter  plures  defectus,  quos  habuit. 
Et  primo  dicamus  de  rusticitate,  quam  fecit  erga  domnum 
Ghirardum  de  Corigia,  qui  cum  esset  nobilis  homo  et  positus 
in  dignitate  sublimi  —  erat  enim  potestas  Parmensium  —  et 
venisset  eum  honorabiliter  cum  miiitibus  ad  visitandum,  de- 
bebat  ei  assurgere,  et  fecisset  sibi  ipsi  honorem.  Honor  enim 
non  tantum  est  illi us  cui  impenditur,  quantum  etiam  illius, 
immo  plus,  qui  eum  impendit.  Hoc  non  consideravit  frater 
Helyas  et  ideo  rusticitatem  fecit.  Ideo  de  talibus  in  libro 
Tediorum  dicit  Patecclus: 

Cativo  hom  podhesta  de  terra, 

E  pover  superbo  ki  voi  guerra, 

E  senescalco  k’intro’l  desco  me  serra, 

E  villan  ki  fi  messo  a  cavallo, 

Et  homo  k’e  zeloso  andar  a  ballo, 

E  l’intrar  de  testa  quand’e  fallo, 

E  avar  hom  ki  in  honor  aventura, 

E  tutti  quanti  de  solano  no  cura. 

Itera  domnus  Girardus  de  Corigia  fuit  longus  statura,  bene 
menbratus,  magis  macillentus  quam  pinguis,  fortis  miles  et 
doctus  ad  bellum.  Bis  eum  vidi  potestatem  Parmensium,  primo 
quando  intravi  Ordinem,  postea  quando  Parma  Friderico  de¬ 
posito  rebellavit.  Hic  fuit  intimus  et  specialis  amicus  fratris 
mei,  sciiicet  fratris  Guidonis  Ade,  qui  ex  fratrum  Minorum 
Ordine  fuit.  Item  hic  fuit  pater  domili  Guidonis  de  Corigia 
et  domni  Mathei,  qui  ambo  fratres  multas  potestarias  habue- 
runt.  Quorum  unus,  sciiicet  domnus  Guido,  bellicosus  miles 
fuit  et  ad  prelium  doctus;  et  habuit  filiam  domni  Ghiberti  de 
Gente  uxorem,  Mabiliam  nomine;  ex  qua  filios  et  filias  genuit. 
Alter  vero,  sciiicet  domnus  Matheus,  miles  sensatus  fuit,  et 
caruit  liberis,  excepto  uno  illegitime  nato.  Porro  tempore  ilio, 
quando  Ordinem  fratrum  Minorum  intravi,  domnus  Tancredus 
de  Pellavicinis,  homo  curialis  et  liberaliset  bone  fame  et  sancte 
et  honeste  vite,  abbas  Sancti  Iohannis  de  Parma,  misit  exe- 
nium  fratri  Helye  generali  ministro,  unum  rusticum  caponibus 
oneratimi  in  pertica  super  scapulam  ante  et  retro  de  pullis 
gallinarum,  ut  cum  fratribus  haberet  ad  cenam.  Erat  enini 
dies  Iovis;  et  potestas  erat  ibi,  et  ego  siniiliter  in  habitu  secu- 
lari,  et  vidi  hec  omnia;  et  ilio  sero  post  cenam  fui  receptus; 
et  splendide  cenaveram  in  domo  patris  mei,  et  nichilominus 
duxerunt  me  fratres  ilio  sero  ad  infirmitorium  et  dederunt  miclii 
iterum  optime  comedere;  processi!  vero  temporis  dederunt  michi 
caules,  quibus  oportuit  me  uti  omnibus  diebus  vite  mee;  et 
nunquam  in  seculo  coniederam  caules,  immo  in  tantum  abor- 
rebam  eos,  quod  nec  carnes  comedissem,  que  in  eis  decoctc 
fuissent.  Et  recordatus  fui  postea  illius  verbi,  quod  frequente!' 
consuevit  dici: 

Milvus  ait  palio,  dum  portaretur  ab  ilio: 

*  Cum  pi  pi  faris,  non  te  tenet  ungula  talis  ’. 

Et  iterum  Iob  VI  :  Que  prius  tangere  nolebat  anima  me  a,  nunc 
pre  angustia  cibi  mei  su?it.  Porro  frater  Helyas  habebat  con- 
suetudinem,  ut  parabolice  loqueretur.  Cumque  interrogatus 

fuisset  a  donino  Ghirardo  Parmensium  potestate,  quo  tenderet 
et  ad  quid,  respondit  quod  trahebatur  et  impeliebatur.  Trahe- 
batur  ab  imperatore  et  impeliebatur  a  papa,  qui  eum  mittebat. 
Quasi  voluit  dicere  quod  ibat  ab  amico  ad  amicum.  Et  fuit 
reputatum  ab  auditoribus  sapientissitnum  verbum  iuxta  illud 
quod  scriptum  est  Eccli.  XIII:  Dives  locutus  est,  et  omnes  ta- 
cuerunt,  et  verbum  ìllius  usque  ad  nubes  fierducent.  Paupcr  lo- 
cutns  est,  et  dicunt:  '  Quis  est  hìcf  ’  et  si  offenderit,  subvertent 
illuni.  Verumtamen  dicitur  Eccli.  XXXVII:  Qui  sophystice  lo- 
quitur,  odibilis  est,  ovini  re  defraudabitur.  Non  est  illi  data  a 
Domino  gralia,  ovini  enirn  sapientia  defraudatus  est.  Item  Pro- 
ver.  XXVI  :  Quomodo  si  spina  nasca  tur  in  marni  temulenti,  sic 
parabola  in  ore  stiliti.  Hinc  est  quod,  cum  aliqui  interrogan- 
tur:  '  Qualiter  vultis  ova? 3  respondent,  quod  volunt  ea  sicut 
sunt.  Quod  est  dicere  secundum  inteilectum  eorum,  vel  quod 
nolunt  comedere,  vel  quod  nullo  modo  volunt  ova.  Et  possent 
simplici  sermone  loqui,  sicut  religiosos  decet,  quia,  sicut  dicit 
sapiens  Prover.  Ili:  cum  simplicibus  sermocinano  eius,  scilicet 
Dei.  Item  Ecclesiasticus  XX.  dicit:  Est  tacens  non  habens  sen- 
surn  loquele,  et  est  tacens  sciens  tempus  apti  temporis.  Homo 
sapiens  tacebit  usque  ad  tempus,  lascivus  autem  et  imprudens 
non  servabunt  tempus.  Ideo  infra  dicit  Ecclesiasticus:  Ex  ore 
fatui  reprobabitur  parabola.  Non  enim  dicit  illam  tempore  suo. 
Ideo  dicit  sapiens  Eccle.  Vili:  Tempus  et  responsionem  cor 
sapientis  intelligit.  Omni  negotio  tempus  est  et  oportunitas .  Item 
Eccle.  III:  Omnia  tempus  habent,  et  suis  spaliis  transeunt  uni¬ 
versa  sub  sole.  Item  Eccli.  XXVII:  In  medio  insensatorum  serva 
verbum  tempori.  Item  Eccli.  XXXII:  Adolcscens,  loquere  in  tua 
causa  vix.  Si  bis  intcrrogatus  fueris,  habeat  caput  responsum 
tuum.  —  Et  ponitur  hic  caput  prò  fine. — In  multis  csto  quasi 
inscius  et  aridi  tacens  simili  et  querens,  et  loqui  in  medio  ma- 
gnatorum  non  presumas,  et  ubi  sunt  scnes,  non  multum  loquaris. 
Item  Prover.  XVII:  Stultus  si  tacuerit,  sapiens  reputabitur,  et 
si  comprcsserit  labia  sua,  intelligens . 

Porro  secundus  defectus  fratris  Helye  fuit,  quia  multos 
inutiles  recepit  ad  Ordinem.  Habitavi  in  conventu  Senensi 

duobus  annis,  et  vidi  ibi  XXV  fratres  laycos.  Habitavi  in  Pi¬ 
sano  IIII  annis,  et  vidi  ibi  XXX  fratres  laycos  habitantes.  Et 
forte  hoc  a  Domino  factum  fui t  multiplici  ratione.  Prima,  quia, 
cum  palatia  edificantur  vel  Ecclesie  vel  alie  domus,  primitus 
in  fundamentis  lapides  impoliti  sternuntur,  postquam  autem 
fundamenda  super  terram  apparent,  ponuntur  lapides  dolati 
et  pulchri  ad  pulcritudinem  operis  sive  edificii  ostendendam. 
Ideo  potest  congruere  religioni  beati  Francisci  quod  Dominus 
de  Ecclesia  militante  et  triumphante  promittit  Ys.  LI  III:  Pau- 
percula  tempestate  convulsa  absque  7illa  consolatione,  ecce  ego 
sternam  per  ordinem  Lapides  tuos  et  fundabo  te  in  saphyris.  Et 
ponam  iaspidem  propugnacula  tua  et  portas  tuas  in  lapides  scul- 
plos  et  ornnes  terminos  tw>s  in  lapides  desiderabiles;  universos 
filios  tuos  doctos  a  Domino  et  multiludinem  pacis  filiis  tuis,  et 
iìi  iustiiia  fundaberis .  Secunda  ratio  est,  quia  beatus  Franciscus 
multum  imitatus  et  secutus  fuit  filium  Dei  iuxta  verbum  quod 
scriptum  est  Iob  XXIII:  Vestigio  eius  secutus  est  pes  incus, 
viam  eius  custodivi  et  non  declinavi  ex  ea.  A  manda lìs  laborium 
eius  non  recessi,  et  in  sinu  meo  ab  scandi  ver  ha  oris  eius.  Filius 
autem  Dei,  sicut  dicit  beatus  Iacobus  II,  elegit  pauperes  in 
hoc  mundo,  diviles  in  fide  et  heredes  regni,  quod  repromisit 
diligentibus  se.  Quod  edam  docuit  verbo  et  monstravit  exemplo, 
Docuit  verbo,  quando  ait  Lue.  X 1 1 1 1  :  Cum  facis  convivium, 
voca  pauperes,  debiles,  claudo s  et  cecos.  Et  beatus  eris,  quia 
non  habent  linde  retribuere  Ubi.  Retribue/ur  enim  libi  in  retri- 
butione  ius/orum.  Revera,  sicut  dicit  Ys.  XXV:  faciet  Dominus 
exercituum  omnibus  populis  in  monte  hoc  convivium  pinguium, 
convivium  vindemie  pinguium  medullatorum,  vindemie  defecate. 
In  quo  pauperes  homines  in  sancto  Israel  exultabunt ,  sicut  dicitur 
Ys.  29.  Monstravit  exemplo,  cum  pauperes  piscatores  elegit  et 
non  principes  synagoge.  Mine  ait  Luche  XI 1 1 1  :  Exi  cito  in  pla- 
teas  et  vicos  civilatis  et  pauperes  ac  debiles,  cecos  et  claudos 
introduc  huc.  Hinc  edam  de  talibus  regratiatur  patri  Mat.  XI: 
Confìteor  libi,  pater,  domine  celi  et  terre,  qui  abscondisti  hec  a 
sapienlibus  et  prudentibus  et  rcvelasti  ea  parvulis.  Isti  sunt  illi 
parvuli,  de  quibus  predictum  fuit  Zacharie  XIII:  Convertam 

vianum  menni  ad  parvulos,  et  erunt  in  omni  terra,  dicit  Dominus. 
Voluit  ergo  Dominus  eligere  pauperes  et  vocare,  ut  quod  fa- 
cere  disponebat  non  nobilibus  et  potentibus,  sapientibus  et 
divitibus,  sed  sibi  posset  ascribi,  sine  quo  nullus  facere  quic- 
quam  potest.  Ideo  Apostolus  ait  I  ad  Cor.  I:  Videte  enim 
vocationem  vestram,  fratres,  quia  non  multi  sapìentes  secundum 
carnem,  non  multi  potenles,  non  multi  nobilcs,  sed  que  stulta  suiti 
mundi  elegit  Deus,  ut  confundat  sapìentes,  et  infirma  mundi 
elegit  Deus,  ut  confundat  fortia,  et  ignobiltà  mundi  et  contempli- 
bilia  elegit  Deus  et  ea  que  non  suiti,  ut  ea  que  sunt  destrueret, 
ut  non  glorietur  omnis  caro  in  conspectu  eius.  Tertia  ratio  est, 
quia  sic  ostensum  fu i t  beato  Francisco  in  visione.  Ideo  sic  in 
legenda  sua  habetur  capitulo  III:  Quadam  autem  die,  dum  in 
quodam  soli/ario  loco  annos  suos  in  amaritudine  recogitans  de¬ 
plorarci,  Sancii  Spiritus  in  eum  superveniente  letitia  certificatile 
est  de  remissione  plenaria  omnium  de lict bruni.  Raptus  deinde 
supra  se  ac  in  quoddam  mirandum  lumen  totus  absortus,  dilatato 
mentis  sinu  que  circa  se  et  filios  suos  futura  erant  luculenter 
aspexit.  Post  hec  reversus  ad  fratres:  c  Confortamini  ait  '  ka- 
rissimi,  et  gaudete  in  Domino,  nec,  quia  palici  es/is,  efficiamini 
tristes;  neque  vos  terreni  mea  vel  vcslra  simplicitas,  quoniam, 
sicut  inietti  a  Domino  in  veritate  ostensum  est,  in  magnata  inni- 
titudinem  faciet  nos  crescere  Dominus,  sueque  benediciionis  gra/ia 
multipliciter  dila/abit  \  Voluit  implere  Dominus  quod  promi- 
serat  Ys.  LX:  Minimus  erit  in  mille,  et  parvulus  in  gentem 
fortissimam;  ego  Dominus  in  tempore  eius  subilo  faciam  istud. 
Quarta  ratio  est,  quia  hoc  ipsum  abbati  Ioachym  fuerat  a 
Domino  revelatum.  Unde  loquens  de  duobus  futuris  Ordinibus 
dicit:  Videtur  litichi  quod  minor  Ordo  indiferenter  colligat  botros 
terre,  quia  laycos  et  clerìcos  incorporabit  Ecclesie,  alter  vero 
Ordo  precipue  in  clericis  delectabitur.  Si  quis  autem  querat, 
quis  ergo  defectus  fuit  ex  parte  fratris  Helye  in  laicorum  re- 
ceptione,  si  fecit  quod  Deus  decreverat  fieri,  dicimus  quod 


quicquid  agant  homines,  intendo  iudicat  omnes. 

Nam  passio  Christi  bona  fuit  et  optima,  quia  per  eam  salvati 
et  liberati  sumus,  sed  mala  fuit  Iudeis,  qui  eam  intulerunt  et 
postmodum  in  Christum  passum  credere  noluerunt.  Simili 
modo,  si  frater  Helyas  propter  hoc  recipiebat  multitudinem 
laicorum  ea  intentione,  qua  posset  melius  talibus  dominari, 
vel  ut  recepti  ab  eo  manus  eius  implerent  pecuniam  tribuendo, 
dicimus  revera  quod  dignus  erat  propter  hoc  de  ministerio 
suo  deponi.  Ideo  dicit  sapiens  Prover.  XVII:  Militerà  de  sinu 
impius  accipit,  ut  pervertat  semìtas  iuditii.  Ipse  videriti! 

Tertius  defectus  fratris  Helye  fuit,  quia  homines  indignos 
promovit  ad  officia  Ordinis.  Faciebat  enim  laicos  guardianos, 
custodes  et  ministros,  quod  absurdum  erat  valde,  cum  in  Or¬ 
dine  esset  copia  bonorum  clericorum.  Nam  et  custodem  habui 
laycum  tempore  meo  et  plures  guardianos.  Ministrum  nunquam 
habui  laicum,  sed  in  ali is  provinciis  plures  vidi.  Nec  mirum 
si  tales  promovebat.  Dicit  enim  Ecclesiasticus  XIII,  quod  ovine 
animai  dilìgil  simile  sibi,  sic  et  omnis  homo  proximum  sibi. 
Omnis  caro  ad  similem  sui  conìungetur ,  et  omnis  homo  simili 
sui  sociabilur.  Item  Eccli.  XXVII:  Volatilia  ad  sibi  similia 
conveninnt,  et  veritas  ad  eos  qui  operali  tur  ìllam  revcrtetur. 
Item  Eccli.  X:  Secundum  indicevi  populi  sic  et  ministri  eius, 
et  qualis  rector  est  civitatis,  tales  et  habitantes  in  ea.  Si  quis 
autem  obitiat  verbum  regule,  que  dicit:  Ipsi  vero  ministri,  si 
presbiteri  sunt,  cum  misericordia  iniungant  illis  pcnitentiam.  Si 
vero  presbiteri  non  sunt,  iniungi  padani  per  alios  sacerdotes 
Ordinis,  sicut  e  is  secundum  Deum  melius  videbitur  expedire,  di¬ 
cimus  quod  hoc  prò  tempore  dictum  fuit,  quando  in  Ordine 
non  erat  copia  sacerdotum  et  virorum  nominatorum  et  litte- 
ratorum,  que  modo  est  et  etiam  tempore  fratris  Heiie  fuit.  Et 
ideo,  cessante  causa,  debet  cessare  effectus.  Nam  et  dominus 
noster  Iesus  Christus  etiam  aliqua  prò  tempore  dixit,  id  est 
ad  tempus,  que  postea  revocavit,  ut  illud  Mat.  X:  In  viam 
gentium  ne  abieritis  et  in  civitates  Samaritanorum  ne  inlrave- 
ritis,  sed  potius  ite  ad  oves  que  perierunt  domus  Israel.  Hoc 
quod  prohibuerat  revocavit,  cum  dixit  Mar.  ultimo:  Euntes  in 
mundum  universum  predicate  Evangelium  ovini  creature.  Item 

Lue.  X.  prohibuit  dicens:  iV olite  portare  saculum  neque  per am 
neque  calcìamenta.  Quod  revocavit  tempore  passionis,  cum  dixit 
Lue.  XXII:  '  Quando  misi  vos  sino  sanilo  et  pera  et  calcia- 
menlis,  numquid  aliquid  defuit  voòis ? 1 .  Al  illi  dixerunt:  c Nichir . 
Dixit  ergo  eis:  '  Sed  mine  qui  habet  saculum,  follai  sìmiliter 
et  per  am.  Et  qui  non  habet,  ve  fida  t  tunicata  suam  et  emai  gladium 
Quartus  defectus  fratris  Helye  fuit  quod  toto  tempore,  quo 
fuit  minister,  non  fuerunt  generales  constitutiones  in  Ordine, 
ex  quibus  et  regula  conservatur,  et  regitur  Ordo,  et  vivitur 
uniformiter,  et  multa  bona  proveniunt.  Ideo  potes  congruere 
isti  loco  illa  clausula,  que  tribus  vicibus  in  libro  Iudicum  po- 
nitur:  In  diebus  illis  non  erat  rex  —  id  est  non  erat  lex  —  in 
Israel,  sed  unusquisque ,  quod  sibi  rectum  vidlbatur,  hoc  faciebat, 
Iudicum  ultimo,  quia  sub  tribus  generalibus  ministris  Ordo 
constitutiones  generales  non  habuit,  scilicet  sub  beato  Fran¬ 
cisco  et  sub  Iohanne  Parente  et  sub  Helya,  qui  bis  prefuit  et 
obfuit.  Nani  sub  eo  multi  fratres  layei  clericas  portabant,  ut 
vidi  oculis  meis,  cum  habitarem  in  Tuscia,  nec  unam  solatii 
litteram  noverant.  Aliqui  morabantur  in  civitatibus  iuxta  Ec- 
clesiam  fratrum  in  eremitorio  omnino  reclusi,  et  habebant 
fenestram,  per  quam  mulieribus  loquebantur,  et  layei  erant 
inutiles  ad  confessiones  audiendas  et  ad  consilia  danda.  Hoc 
vidi  Pistorii  et  alibi  etiam.  Item  aliqui  soli,  id  est  sine  fratre 
socio,  in  hospitalibus  morabantur.  Hoc  vidi  Senis,  quando 
frater  Martinus  Hyspanus,  quidam  frater  laicus  vetulus  et  par- 
vus  statura,  in  hospitalibus  serviebat  infirmis,  et  tota  die, 
quando  volebat,  per  civitatem  solitarius  ibat,  id  est  sine  fratre 
socio.  Sic  etiam  vidi  alios  euntes  per  mundum.  Vidi  edam 
aliquos,  qui  semper  barbam  longam  portabant,  sicut  faciunt 
Armeni  et  Greci,  qui  barbas  nutriunt  et  conservant.  Cingulum 
etiam  non  habebant  aliqui  cordam  communem,  sed  animatani 
et  de  filis  factam  et  curiose  contortam,  et  beatus  ille  qui 
pulcriorem  poterat  sibi  acquirere.  Alia  etiam  multa  vidi, 
que  longuin  esset  referre,  que  ad  habitus  honestatem  minime 
pertinebant.  Layei  etiam  mittebantur  ad  capitulum  prò  discre¬ 
ti.  Et  ex  aliis  laycis,  quibus  ex  officio  minime  incumbebat, 

maxima  multitudo  ad  capitulum  veniebat.  Vidi  ego  in  quodam 
provinciali  capitulo  Senis  celebrato  fratres  bene  trecentos,  inter 
quos  maxima  laycorum  copia  habebatur,  qui  nichil  faciebant 
ibi  nisi  comedere  et  dormire.  Et  erant  fratres  layci  tot  in 
provincia  Tuscie  tempore  quo  habitabam  ibi,  que  ex  tribus 
provinciis  facta  fuerat  una,  quot  clerici  erant,  et  etiam  IIII 
plures,  qui  numero  clericorum  superabundabant.  Ha  Deus! 
Helya,  multiplicasti  gentem,  non  magnificasti  letilia?n,  Ys.  IX. 
Longum  esset  valde,  si  vellem  ruditates  et  abusiones,  quas 
vidi,  referre.  Fortasse  tempus  deficeret,  et  cartas  non  haberem, 
et  auditoribus  esset  tedium  et  nulla  edificationis  occasio.  Si 
videbat  et  audiebat  aliquis  frater  laycus  aliquem  iuvenculum 
Latinis  verbis  loquentem,  redarguebat  eum  et  statim  dicebat 
sibi:  'Ha  miser,  vis  dimittere  sanctam  simplicitatem  prò  tua 
sapientia  Scripturarum?’.  Quibus  e  diverso  taliter  respondebam: 
Sancta  rusticitas  solutnmodo  sibi  prodest,  et  quantum  edificat  ex 
vite  inerito  Ecclesiam  Christi,  tantum  nocet,  si  destruentibus  non 
resislat.  Vere  unus  asinus  vellet,  quod  omnia  que  videt  asini 
essent,  iuxta  verbum  quod  scriptum  est  Tren.  I:  Adduxisti 
diem  consolationis ,  et  fieni  similes  mei.  Sed  prohibetur  in  lege 
Deutero.  XXII  :  Non  arabis  in  bove  simul  et  asino.  Quod  licet 
diversimode  exponatur,  unam  tamen  expositionem  hic  nobis 
ponere  satis  sit,  quia,  dum  bos  ruminat,  asinus,  quod  comedat, 
suspicatur,  et  inde  vehementer  affligitur.  Nani  ilio  tempore  et 
layci  sacerdotes  precedebant;  et  in  aliqua  heremo,  ubi  omnes 
erant  laici  preter  scolarem  et  sacerdotem,  volebant  quod  sa- 
cerdos  coquinam  faceret  die  suo.  Accidit  autem  quadam  vice, 
ut  dies  dominica  occurreret  sacerdoti,  et  ingressus  coquinam, 
et  hostio  diligenter  clauso,  cepit  boterà  coquere,  prout  scivit. 
Transibant  Gallici  seculares  et  missam  requirebant  instanter, 
nec  erat  qui  celebraret.  Veniebant  igitur  layci  festinanter  et 
hostium  pulsabant  coquine,  ut  ad  celebrandum  sacerdos  egre- 
deretur.  Quibus  ille  dicebat:  '  Ite  vos  et  missam  cantate,  quia 
ego  coquinam  facio,  quarn  vos  facere  recusatis’.  Et  sic  erube- 
scebant  vehementer,  cognoscentes  miseriam  suam.  Miserabilis 
prorsus  fatuitas  non  revereri  sacerdotem,  cui  confitebantur.  Et 


CRONICA  -  LIBER  DE  PRELATO 


145 


ideo  processu  temporis  merito  ad  nielli lum  sunt  redacti,  quia 
eorurn  receptio  quasi  totaliter  est  prohibita,  eo  quod  honorem 
impensum  sibi  minime  cognoverunt,  et  quia  Ordo  fratrum  Mi- 
norum  tantam  laicorum  multitudinem  non  requirit.  Hinc  sa¬ 
piens  in  Proverbiis  dicit  XXVI  :  Sicut  qui  mittit  lapidem  in 
acervum  mercurii,  ita  qui  tribuit  insipienti  honorem.  Et  iterum 
Exo.  I  :  Venite,  et  sapienter  opprimamus  eos,  ne  forte  multi- 
plicentur.  Semper  enim  insidiabantur  nobis.  Nani  recordor  ego 
in  conventu  Pisano  quod  voluerunt  mittere  ad  capitulum,  quod, 
quando  recipiebatur  unus  clericus,  reciperetur  similiter  et  unus 
layeus.  Sed  non  fuerunt  auditi  nec  etiam  exauditi,  quia  discon- 
veniens  valde  erat.  Verumtamen  in  Ordine  fratrum  Minorum, 
tempore  ilio  quo  intravi,  inveni  viros  multos  magne  sanctitatis 
et  orationis  et  devotionis  et  contemplationis  et  magne  littera- 
ture.  Nani  hoc  solum  habuit  bonum  frater  Helyas,  quia  Or- 
dinem  fratrum  Minorum  ad  studium  theologie  promovit.  Steterat 
autem  Ordo,  quando  intravi,  triginta  annis  et  uno;  et  vidi  pri- 
mum  fratrem  post  beatum  Franciscum  et  alios  primitivos.  Et 
Parme  dimisi  fratrem  Sansonem  Anglicum,  in  theologia  lecto- 
rem,  et  in  conventu  F'anensi  habui  fratrem  Humilem  Medio- 
lanensem,  quando  novitius  fui,  in  Marchia  Anconitana,  in  qua 
tunc  duorum  ministrorum  regimina  habebantur.  Agitur  nunc, 
quo  hec  scribimus,  annus  millesimus  CCLXXXIII  post  Nati- 
vitatem  Virginis  gloriose  in  festo  sancti  Gorgonii  martyris,  et 
papa  Martinus  quartus  Romanam  regit  Ecclesiam.  Igitur  istius 
capituli  conclusio  talis  sit :  commendamus  constitutiones,  quia 
bone  sunt,  eo  quod  per  eas  vivitur  unifonniter,  et  multa  bona 
proveniunt;  quas  quia  Helyas  non  habuit,  defectum  magnum 
noscitur  incurrisse.  Hinc  Dominus  ait  Osee  Vili:  Scribam  ei 
—  scilicet  Ordini  fratrum  Minorum — multiplices  leges  tneas, 
que  velut  aliene  compiliate  suni.  Quod  impletum  fuit  in  sequenti 
millesimo,  quando  et  Helyas  absolutus  fuit,  et  constitutionum 
scripta  maxima  multitudo. 

Quintus  defectus  fratris  Helye  fuit,  quia  nunquam  perso- 
naliter  volebat  Ordinem  visitare,  sed  semper  aut  morabatur 
Assisii  aut  in  quodam  loco,  quem  fieri  fecerat  pulcherrimum 

et  amenum  et  delectabilem  ad  inhabitandum  in  episcopatu 
Aretino,  qui  locus  Cella  de  Cortona  usque  hodie  nuncupatur. 
Quapropter  ei  Dominus  comminatur  Ys.  XXII  :  Quid,  tu  l 've 
aut  quasi  quis  hic?  quia  excidisti  libi  kie  sepulchrum,  excidisti 
in  excelso  memoriale  diligenter  in  petra  tabernaculum  libi.  Ecce 
Doyninus  asportavi  te  faciet,  sicut  aspor talur  gallus  gallinacius , 
et  quasi  amictum  sic  sublevabit  le.  Coronane  coronabit  te  tribù- 
latione.  Quasi  pilam  rnittet  te  in  terram  latam  et  spa/iosam.  Ibi 
morieris,  et  ibi  erit  currus  glorie  tue  et  ignominia  domus  do¬ 
mini  lui.  Et  expellam  te  de  statiofie  tua  et  de  ministerio  tuo 
deponam  te.  Postea  sequitur  ibi  de  vocatione  alterius,  qui  mul- 
tipliciter  a  Domino  commendatur.  Quantum  autem  congruit 
buie  loco  ad  Helyam  pertinens,  habetur  Zacharie  XI:  Ecce  ego 
suscitabo  pastorem  in  terra,  qui  dere  lieta  non  visitabit,  dispersa 
non  quertt  et  contritum  non  sanabit,  et  id  quod  stai  non  enulriet 
et  carnes  pinguium  comedet  et  ungulas  eorum  dissolvei.  O  pastor 
et  ydolum  derelbiquens  gregem  !  Gladius  super  brachium  eius 
et  super  oculum  dexirum  eius.  Brachium  eius  arìditate  siccabitur, 
et  oculus  dexter  eius  tcnebrescens  obscurabitur . 

Sextus  defectus  fratris  Helye  fuit,  quia  ministros  provin- 
ciales  affligebat  et  vituperabat,  nisi  redimerent  vexationem 
suam  tributa  solvendo  et  sibi  munera  dando,  iuxta  verbum 
quod  scriptum  est  Prover.  XXI:  Munns  absconditum  extinguit 
iras,  et  donum  in  sinu  indignationem  maximam.  Accipiebat 
enim  ipse  miser  munera,  faciens  contra  Scripturam  que  dicit 
Deutero.  XVI:  Non  accipics  personam  nec  mimerà,  quia  munera 
excecant  oculos  sapientium  et  mutant  verba  iustorum.  Exemplum 
Alberti  Bagolarli  iudicis  Faventini,  qui  mutavit  verba  sua, 
postquam  audivit  quod  rusticus  donaverat  sibi  porcum.  Item 
additur  ibi  :  luste  quod  iustum  est  persequeris,  ut  vivas  et  pos- 
sideas  terram,  quam  dominus  Deus  tuus  dederit  tibi.  Item  Ec- 
cli.  XX:  Exenia  et  doma  excecant  oculos  iudicìim,  et  quasi  mutus 
in  ore  avertit  correptiones  eorum.  Item  Ys.  XXXIII:  Qui  am- 
bulat  in  iusliliis  et  loquitur  veritates,  qui  proicit  avaritiam  ex 
calumnia  et  excutit  manus  suas  ab  omni  munere;  qui  obturat 
aures  suas,  ne  audiat  sanguinem,  et  claudit  oculos  suos,  ne  videat 

malum :  iste  in  excelsis  habitabit,  munimenta  saxorum  sublimitas 
eius.  Sed  nec  prohibitiones  nec  promissiones  Helye  misero 
profuerunt,  quin  potius  implevit  Scripturam  que  dicit  Pro- 
ver.  XVII:  Munera  de  sinu  impius  ciccipit,  ut  pervertat  semitas 
iudicii.  Item  Ys.  I  :  Omnes  diligunt  munera,  secuntur  retribu- 
tiones.  Pupillo  non  iudicant,  causa  vidue  non  ingreditur  ad  eos. 
Sed  vir  insipìens  non  cognoscet,  et  stultus  non  in/elliget  hec ,  nisi 
cum  illud  Ys.  XXVIII  implebitur:  Tantummodo  sola  vexatio 
intellectum  dabit  auditui.  Et  hoc  erit,  cum  implebitur  illud 
Iob  XV  :  Ignis  devorabit  tabernacula  eorum  qui  munera  libe?iter 
accipiunt.  Item  supradictus  Helyas  ministros  provinciales  ita 
tenebat  sub  baculo,  quod  tremebant  eum,  sicut  iuncus  tremit, 
cum  ab  aqua  concutitur,  vel  sicut  alauda  timet,  cum  nisus 
eam  persequitur  et  capere  gliscit.  Nec  mirum.  Ipse  enim  filius 
erat  Belial,  ita  ut  nemo  posse  t  ei  loqui ,  I  Reg.  XXV.  Re  vera 
nemo  audebat  ei  veritatem  dicere  facta  sua  et  opera  prava 
redarguendo,  nisi  frater  Augustinus  de  Recanato  et  frater  Bo¬ 
naventura  de  Yseo.  Nam  de  facili  vituperabat  ministros,  qui 
accusabantur  sibi  falso  a  complicibus  suis,  qui  erant  diffusi 
per  provincias  Ordinis,  quidam  laici,  malitiosi,  pestiferi  et 
cervicosi.  Et  ideo  incubuit  ministris  timor  et  tremor,  quia  dixe- 
runt:  Non  est  in  eis  veritas  et  iuditium ,  I  Machabeorum  VII. 
Deponebat  enim  eos  ab  officio  ministerii,  etiam  sine  culpa,  et 
privabat  eos  libris  et  predicationibus  et  confessionibus  et  omni 
legittimo  actu.  Insuper  caputami  longum  dabat  quibusdam  et 
mittebat  eos  ab  oriente  in  occidentein,  id  est  a  Sicilia  vel 
Apulia  in  Hyspaniam  vel  in  Angliam  et  e  converso  Item  fra- 
trem  Albertum  Parmensem,  ministrimi  Bononie,  hominem  san- 
ctissime  vite,  ab  officio  ministerii  absolvit  et  precepit  fratri 
Ghirardo  de  Mutina,  quern  loco  ministri  depositi  per  epistolam 
subrogavit,  ut  eum  ad  se  cum  probationis  caputio  Assisium 
duceret.  Frater  vero  Ghirardus,  qui  curialissimus  erat,  nichil 
de  hac  materia  dixit  ministro,  sed  curialiter  rogavit  ministrum, 
quod  volebat  euni  associare  ad  beati  patris  Francisci  limina 
visitanda.  Iverunt  igiiur  ambo  pariter ,  quousque  pervenerunt 
Assisium.  Cumque  esset  frater  Ghirardus  prope  cameram 

fratris  Helie  cum  fratre  Alberto,  protulit  de  sinu  suo  duo  pro- 
bationis  caputia.  Quorum  unum  imposuit  sibi,  aiterum  dedit 
ministro  Bononie  dicens:  e  Impone  tibi,  pater,  et  expecta  me, 
quousque  redibo  ad  te’.  Ingressus  itaque  frater  Girardus  ad 
Helyam  prostravit  se  ad  pedes  eius  dicens:  '  Compievi  obe- 
dientiam  vestram  ducens  vobis  ministrum  Bononie  cum  pro- 
bationis  caputio,  et  ecce  bic  exterius  expectat,  volens  facere 
quicquid  sibi  precipere  vultis’.  Audiens  hoc  Helya,  omnis 
indignatio  ab  eo  recessit,  et  quievit  spiritus  eius,  quo  tume- 
scebat  contra  eum.  Hinc  sapiens  ait  Prover.  XVI:  Indignatio 
regis  nuntii  mortis,  et  vir  sapiens  placabit  eum.  In  hylaritate 
vultus  regis  vita,  et  clementia  eius  quasi  ymbcr  serotinus.  In- 
troductus  igitur  frater  Albertus  restitutus  fuit  in  gradum  pri- 
stinum.  Insuper  et  multa,  mediante  fratre  Girardo,  ab  Helya 
obtinuit  prò  provintia  sua.  Igitur  propter  hec  et  alia,  que 
pessimus  faciebat  Helyas,  conceptiones  vindicte  generabantur 
in  cordibus  ministrorum;  sed  expectabant  tempus,  in  quo  pos- 
sent  respondere  siulto  iuxta  stultitiam  suam,  ne  sibi  sapiens 
esse  videretur ,  Prover.  XXVI  :  Nani  tempus  et  responsionem 
cor  sapientis  intetlìgit.  Omni  enim  negotio  tempus  est  et  opor- 
tunitas ,  Ecclesiastes  Vili.  Ideo  precipit  Ecclesiasticus  XXVII  : 
In  medio  insensatorum  serva  verbum  fempoii.  Item  Eccli.  1 1 1 1  : 
Fili,  conserva  tempus  et  devita  a  malo.  Item  Eccli.  I:  Usque 
in  tempus  sustinebit  patiens,  et  postea  redditio  iocunditatis.  Erat 
enim  frater  Helyas  pessimus  homo.  Cui  convenire  possunt  ea 
que  de  Nabuchodonosor  a  Daniele  dicuntur  V:  Quos  volebat 
interfciebat  et  quos  volebat  percutiebat .  Quos  volebat  exaltabat 
et  quos  volebat  humìliabat.  Item  convenire  possunt  sibi  versus, 
quos  supra  posui  : 

Asperius  nichil  est  humili,  cum  surgit  in  altum: 

Cuncta  ferit,  dum  cuncta  timet,  desevit  in  omnes, 

Ut  se  posse  putet;  nec  belila  sevior  ulla  est 

Quam  servi  rabies  in  libera  terga  furentis. 

Sub  dominio  enim  suo  durissimum  erat  vivere.  Ideo  dicit 
Ecclesiastes  III:  Vidi  sub  sole  in  loco  iuditii  impietatem  et  in 

loco  iuslitie  iniquitatem.  Itern  Ecclesiastes  IIII:  Vidi  columnìas, 
que  sub  sole  geruntur,  et  lacrimas  innocentium  et  consolatorem 
neminem,  nec  posse  resistere  viotentie  eorum  cunctorum  auxilìo 
destìtutos.  Item  Ecclesiastes  V:  Si  videris  calumnias  egenorum 
et  violenta  iuditia  et  subveri i  iustitìam  in  provincia,  non  mirerìs 
super  hoc  vegotio,  quia  excelso  alius  excelsior  est,  et  super  hos 
quoque  emine ntiores  sunt  olii,  et  insuper  universe  terre  rex  im¬ 
perai  servienti.  Ista  tria  supradicta  fiebant  ministris  provintia- 
libus  tempore  fratris  Helye.  Calumniabantur,  violenta  iuditia 
eis  inferebantur,  et  iustitia  in  eorum  provinciis  subvertebatur. 
De  duobus  primis  habetur  Deutero.  XXVIII,  ubi  Moyses  trans- 
gressoribus  legis  ista  duo  imprecatur:  Omni  tempore  calumniam 
sustineas  et  opprimaris  violentia,  nec  habeas  qui  liberet  te.  De 
tertio  manifestum  est,  ut  vidi  oculis  meis,  quod  Helyas  habe- 
bat  in  qualibet  provintia  unum  visitatorem,  qui  stabat  ibi  per 
totum  annum  et  circuibat  provintiam,  ac  si  esset  minister,  et 
morabatur  cuin  socio  in  quolibet  loco  XV  diebus  vel  uno 
mense  vel  secundum  suam  voluntatem  plus  et  minus;  et  erant 
provincie  minores  quam  sint  modo;  et  quicumque  volebat  ac¬ 
cusare  ministrum  suum,  poterat  et  audiebatur.  Et  quicquid 
minister  ordinabat  in  provincia  sua,  visitator  totum  poterat 
irritare  et  addere  et  demere,  prout  sibi  videbatur.  Quapropter 
corda  filiorum  hominum  implebantur  malicia  et  contemptu  in  vita 
sua,  Ecclesiastes  IX.  Ministri  vero  qui  boni  erant  persevera- 
bantin  bonitatesua,  iuxta  verbum  quod  scriptum  est  Iob  XVII: 
lenebil  iustus  viam  suam  et  mundis  manibus  addet  fortitudinem . 
Recordabantur  enim  quod  scriptum  est: 

Necdum  bella  bonis,  necdum  certamina  desunt, 

Et  cum  quo  pugnet,  mens  pia  semper  habet. 

Veruni  Helyas  potius  mittebat  visitatores,  qui  essent  exactores, 
quam  qui  essent  correctores,  et  qui  sollicitarent  provincias  et 
ministros  ad  tributa  solvenda  et  numera  largienda.  Et  si  quis 
non  dabat  in  ore  eorum  quippiam,  sanctificabant  super  eum 
prelium,  Michee  III.  Hinc  est,  quod  ministri  provintiales 

tempore  ilio  suis  expensis  fecerunt  fieri  apud  Assisium  prò  Ec¬ 
clesia  beati  Francisci  unam  campanam  grandem  et  pulchram 
atque  sonoram,  quam  vidi,  cum  aliis  V  similibus  ei,  ex  quibus 
tota  vallis  illa  consonantia  delectabili  replebatur.  Similiter, 
cum  tempore  novitiatus  habitarem  in  civitate  Fanensi,  super- 
venerunt  duo  fratres,  qui  ab  Ungaria  unum  grandem  piscem 
pretiosum  et  salsum  in  sextoriis  ligatum  in  somariis  deporta- 
bant,  quem  vidi,  et  fratri  Helye  a  ministro  Ungarie  Assisium 
mittebatur.  Ideo  congruit  Helye  quod  Samuel  dixit  Sauli  I 
Reg.  IX:  Et  cuius  erunt  optima  queque  Israel ?  Nonne  libi  et 
omni  domui  fialris  tui?  Item  tempore  ilio,  procurante  ministro, 
rex  Ungarie  misit  Assisium  magnani  cuppam  auream,  in  qua 
capud  beati  Francisci  honorabiliter  servaretur.  Cum  autem  por- 
tabatur  et  in  conventu  Senensi  quodam  sero  in  sacristia  ad 
custodiendum  poneretur,  quidam  fratres,  curiositate  et  levitate 
ducti,  optimum  vinum  biberunt  cum  ea,  volentcs  in  posterum 
gloriari,  quod  cum  cuppa  regis  Ungarie  ipsi  bibissent.  Sed 
guardianus  conventus  Senensis,  qui  magnus  zelator  erat  iustitie 
et  honestatis  amator,  nomine  Iohannettus,  qui  etiam  de  Assisio 
fuerat  oriundus,  cum  cognovisset  hec  omnia,  precepit  refecto- 
rario,  qui  similiter  frater  Iohannettus  de  Belfort  dicebatur,  ut 
in  sequenti  prandio  poneret  coram  quolibet  illorum,  qui  cum 
cuppa  biberat,  unam  ollam  parvulam,  nigram  et  tinctam,  quam 
pignattam  diclini,  in  quibus  oportuit  eos  bibere,  vellent  nol- 
lent,  quatinus,  si  vellent  in  posterum  gloriari,  quod  cum  cuppa 
regis  Ungarie  quandoque  iam  biberant,  possent  similiter  re- 
cordari  quod,  propter  illain  culpam,  cum  olla  tincta  bibissent. 
Hinc  beatus  Basilius  in  libro,  quem  facit  de  operibus  sex  die- 
rum,  qui  Grece  Exameron  appellatur,  dicit  quod  ante  pec- 
catum  crai  rosa  sine  spina,  postea  autem  pulcritudini  huìus  floris 
spina  coniugata  est,  ut  iocundo  vulaptatis  iuxla  habeamus  adia- 
cen/em  tristitiam,  rememoranles  illius  peccati,  propter  quod  terra 
nobis  spinas  ac  tribnlos  onri  lacere  condannata  est.  Nota  igitur 
propter  predicta,  quod  Dominus  Ordini  fratrum  Minorum  dicit 
in  psalmo:  Invoca  me  in  die  tribulationis ,  et  emani  te,  et  hono- 
rificabis  me.  Cui  respondet:  In  tmbulaiione  mea  invocavi  Domi - 

num  et  ad  Deum  meum  clamavi.  Et  exaudivit  de  tempio  sanclo 
suo  vocem  meam,  et  clamor  meus  in  conspectu  eius  introivit  in 
aures  eius. 

Quod  VI  genera  hominum  leguntur  clamasse  ad  Deum. 

Nota  etiam  quod  VI  genera  hominum  leguntur  clamasse 
ad  Deum  et  exauditi  fuerunt  iuxta  illud  quod  ait  Iere.  XXXIII: 
Clama  ad  ine,  et  exaudiam  le  et  annuntiabo  libi  grandia  et  firma, 
que  nescis. 

Primi  fuerunt  filii  Israel,  qui  Pharaoni  yi  Egypto  serviebant 
in  magna  miseria.  De  quibus  Dominus  Moysi  ait  Exo.  Ili:  Vidi 
afflici ionem  populi  mci  in  Egypto  et  clamorem  eius  audìvi  propter 
duritiam  eorum  qui  presunt  operibus.  Et  sciens  dolorerà  eius 
descendi,  ut  liberem  eum  de  omnibus  Egyptiorum.  Clamor  ergo 
filiorum  Israel  venit  ad  me,  vidique  afflictionem  eorum,  qua  ab 
Egyptiis  opprhnuntur .  Mine  psalmista  ait:  Clamaverunt  ad  Do¬ 
minimi,  cum  tributar entur ,  et  de  necessitatibus  eorum  liberavit  eos. 

Secundi  fuerunt  similiter  filii  Israel,  quando  post  mortem 
Salomonis  voluerunt  quod  Roboam  filius  eius  alleviaret  iu- 
gum  durissimum  patris  sui,  quod  populo  imposuerat,  et  noluit 
eos  audire,  immo  spreto  consilio  seniorum,  de  quibus  dicitur 
Iob  XII  :  In  antiquis  est  sapientia,  et  in  multo  tempore  prudenlia : 
adhibuit  consilium  iuvenum,  de  quibus  dicitur  Eccli.  Vili: 
Cum  faiuis  consilium  non  habeas,  non  enim  poterunt  diligere  nisi 
que  eis  piacerli.  Responditque  Roboam  populo  secundum  consi¬ 
lium,  quod  iuvenes  sibi  dederant,  et  ita  avertit  gentern  consilio 
suo  et  fecit  imperium  bipertitum,  eo  quod  de  imperio  patris 
sui  durissimo  diminuere  noluit,  III  Reg.  XII  et  Eccli.  XLVII. 

De  tribus  stultitiis  filii  Salomonis. 

Considera  triplicem  stultitiam  filii  Salomonis.  Primam, 
quia,  cum  esset  stultus,  reputabat  se  sapientem.  Et  talis  est 
consuetudo  stultorum.  Unde  Ecclesiastes  X:  Sed  et  in  via  stultus 
ambulans,  cum  ipse  insipiens  sit,  omnes  stultos  exlima t.  Item 

Prover.  XXVI:  Sapientior  sibi  piger  vide  tur  VII  viris  loquentibus 
sententias.  Secundam,  quia,  ut  se  commendare  posset,  patrem 
suum  vilificabat  dicens  III  Reg.  XII:  Minimus  digitus  meus 
grossior  est  dorso  patris  meì.  Ideo  dicit  Ys.  XXXII:  Slul/us  enirn 
fatua  ìoquetur,  et  cor  eius  faciet  iniquitatem.  Item  Eccle.  X:  Labia 
insipienlis  precipitabunt  eum.  Inìtium  verborum  eius  stultitia, 
et  novissimum  oris  illius  error  pessimus.  Stullus  verbo  multipli- 
cat.  Et  ideo  dicit  sapiens  Prover.  XXVI  :  Qui  imponi t  stolto 
silentium  iras  mitigai.  Item  Prover.  XVII  :  Stultos  quoque,  si 
tacuerit,  sapiens  reputabitur ,  et  si  compresserit  labia  sua,  in- 
tclligens.  Item  Eccli.  Ili:  Ne  glorieris  in  contumelia  patris  tui, 
non  est  enim  libi  gloria ,  sed  confusio.  Gloria  e  nini  hominis  ex 
ho?iore  patris  sui,  et  dedecus  filii  pater  sine  honore. 

De  sermone  moderando.  Ieronimus:  Vide,  quid  lenilas  sermo nis,  quid 

asperilas  fecerit.  Salveris  laborator  / 

Exemplum  illius  qui  dixit  se  medicum  esse  verborum. 

Tertiam  stultitiam  considerare  potes  hominis  istius,  scilicet 
Roboam,  quia  relieto  eonsilio  senum,  plus  acceptavit  consi- 
lium  iuvenum,  de  quibus  iam  dictum  est,  et  oblivioni  tradidit 
quod  a  patre  didicerat,  Prover.  XXVII:  Laudet  te  alienus,  et 
noti  os  tuum,  extraneus,  et  non  labia  tua.  Item  et  hoc  didicerat, 
quod  implere  contempsit,  Prover.  XV:  Responsio  mollis  frangit 
iram,  sermo  durus  suscitai  furorem.  Item  Eccli.  VI:  Verbum 
dulce  multiplicat  amicos  et  miligat  inimicos.  Item  Prover.  XVII  : 
Qui  moderator  sermones  suos,  doctos  et  prudens  est.  Quod  Ge- 
deon  fecisse  dignoscitur,  Iudic.  Vili.  Et  edam  Dominus  pluries 
hoc  fecit,  ut  habetur  Io.  VI:  Hoc  vos  scandalifat ?  Si  ergo  et 
cet.  Item  Io.  X:  Nonne  scriptum  est  in  lege  vestra  et  cet.  Ideo 
dicit  Ecclesiasticus  XXXVI  :  Si  est  lingua  curationis ,  est  et 
mitigationis  et  misericordie.  Non  est  vir  illius  secundum  filios 
hominum.  De  isto  clamore  potest  dici  illudi  psalmi  :  Clamaverunt, 
nec  erat  qui  salvos  faceret,  ad  Dominimi,  nec  exaudivit  eos. 
Quare  hoc?  Ratio  assignatur  III  Reg.  XII:  Et  non  adquievit 
rex  populo,  quoniam  aversalus  eum  fuerat  Dominus,  ut  suscitar  et 

ver  bum  suum,  quod  locutus  fuerat  in  manzi  Achie  Sylonìte  ad 
Ieroboam  filium  Nabath.  Simile  habetur  de  filiis  Hely,  quos 
pater  corripiebat,  I  Reg.  II:  Et  non  audierunt  vocem  patris 
sui,  quia  voluit  Deus  occidere  eos. 

De  duritia  cordis  humani,  et  de  voluntate  divina. 

Simile  edam  de  Pharaone,  qui  Moysen  et  Aaron  audire 
contempsit,  Exo.  VII:  Ego  indurabo  cor  eius  et  multiplicabo 
signa  et  ostenta  mea  in  terra  Egypti,  et  non  audiet  vos.  Item 

Exo.  XXXIII  :  Miserebor  cui  volue.ro  et  clemens  ero  in  quem 

* 

michi  placuerit.  Ideo  dicit  Apostolus  ad  Ro.  IX:  Ergo  cuius 
vult  miseretur  et  quem  vult  indurat.  Simile  etiam  de  Saule,  de 
quo  Dominus  dixit  Samueli  I  Reg.  XVI  :  Usqziequo  tu  luges 
Saul,  cum  ego  proiecerim  eum,  ne  regnet  super  Israel?  Simile 
de  Nabal,  qui  filius  erat  Belial,  ita  quod  nemo  poterat  ei  loqui, 
ut  habetur  I  Reg.  XXV.  Roboam  quoque  rudis  fuit  et  corde 
pavido ,  ut  dicitur  II.  Paralipo.  XIII,  et  propter  duriciam  cordis 
sui,  et  quia  stultus  erat,  non  audivit  populum  deprecantem 
nec  adquievit  p optili  precibus.  Erat  enitn  voluntas  Dei,  ut  cotti- 
pleretur  senno  eius  et  cet.  Ideo  Dominus  dicit  Ys.  XLVI: 
Consilium  tneum  stabit,  et  omnis  voluntas  mea  fìet,  Item  Eccle- 
siastes  VII:  Considera  opera  Dei,  quod  nemo  possit  corrigere, 
quem  ille  despexeril,  Quod  accidit  omnibus  supradictis  et  spe- 
cialiter  Heliu  Buzite,  quem  dicunt  Balaam  fuisse  filium  Beor 
ariolum,  de  quo  habetur  Numeri  XXII  et  XXIII  et  XXIIII. 
Qui  quamvis  dixerit:  Morìatur  anima  mea  morte  iustorum,  et 
fiant  novissima  mea  horum  sitnilia ,  tamen  gladio  filiorum  Israel 
fuit  occisus,  ut  habetur  Iosue  XIII,  quia  non  solum  quorum 
vitam  laudaverat  imitari  contempsit,  veruni  etiam  docuit  Balach 
mittere  scandalum  coram  filiis  Israel,  edere  et  fornicari ,  ut 
habetur  Apoc.  II  et  Numeri  XXV.  Hunc  Deus  despexit,  ut 
habetur  Iob  XXXVIII,  dicens  ad  Iob:  Quis  est  iste  involvens  sen- 
tentias  sertnonibus  imperitis?  Ideo  dicit  sapiens  Prover.  XXVI: 
Qui  imponit  stulto  silentìum,  iras  mitigai.  Item  prò  omnibus 
supradictis  dici  potest  illud  Eccli.  III:  Cor  durian  male  habebit 

in  novissimo.  Quibus  associari  potest  pessimus  i  1  le  Helyas, 
cuius  occasione  dixinius  supraposita.  Cor  durum  non  habuit 
Iob,  qui  dixit  XXIII:  Deus  mollivìt  cor  meum,  et  omnipotens 
conturbavit  me. 


De  Domino  salvatore,  et  de  illis  qui  ad  Dominum  clamaverunt,  tam  de 

veteri  quam  de  novo  Testamento. 

Tertii  qui  clamaverunt  ad  Deum  fuerunt  sancti  patres  exi- 
stentes  in  limbo.  De  quorum  clamore  potest  dici  illud  Nee- 
mie  IX:  In  tempore  tribulatìonis  sue  clamaverunt  ad  te,  et  tu 
de  celo  exaudisli  eos  et  secundum  miserationes  tuas  multas  de- 
disti  eis  salvalores,  qui  salvar ent  eos  de  manu  hostium  suorum. 
Ex  quibus  salvatoribus  precipuus  fui t  filius  Dei,  de  quo  dicitur 
Io.  IIII:  Scitnus  quia  Ine  est  vere  salvator  mundi.  Huic  con- 
gruere  potest  quod  dicitur  IIII  Reg.  XIII:  Dedit  Dominus 
Israeli  salvatorem,  et  liberatus  est  de  manu  regis  Syrìe.  Iste 
fuit  salvator,  qui  salvum  fecit  populum  suum  a  peccatis  eorum, 
Mat.  I.  Iste  fuit  salvator,  qui  eduxit  sanctos  patres  de  lacu 
miserie  et  de  luto  fecis  iuxta  verbum  quod  scriptum  est  Za- 
charie  IX:  Tu  quoque  in  sanguine  testamenti  tui  emisisti  vinctos 
tuos  de  lacu,  in  quo  non  est  aqua. 

Quarti  qui  clamaverunt  fuerunt  hi  qui  convertebantur  in 
primitiva  Ecclesia,  de  quibus  dicitur  Act.  VI,  quod  factum 
est  murmur  Grecorwn  adversus  Hebreos,  eo  quod  despicerentur 
in  ministerio  cotidiano  vidue  eorum.  Et  XII  Apostoli  invenerunt 
remedium  faciendo  eligi  VII  diacones,  quos  constituerunt  super 
opus  illud,  prò  quo  murmur  oriebatur.  De  isto  clamore  potest 
dici  illud  Iere.  Tre.  II:  Clamavit  cor  eorum  ad  Dominum  super 
muros  filie  Syon. 

Quinti  qui  clamaverunt  fuerunt  similiter  in  primitiva  Ec¬ 
clesia,  eo  quod  quidam  dogmatiqabant  quod,  si  saivari  vole- 
bant,  oportebat  eos  legem  et  Evangelium  et  cum  baptismo 
circumcisionem  servare.  De  quibus  habetur  Acti  XV.  Sed  cito 
habuerunt  remedium,  quia  Petrus  dixit:  Quid  iemplatis  Deum 
imponere  iugum  super  cervicem  discipulorum,  quod  neque  patres 

no  siri  ncque  nos  postare  poluimus?  Sed  per  gratiam  domini  le  su 
Ckristi  credimus  saivari  quemadmodum  et  illi.  Postea  diffinitum 
fuit  litigium  hoc  modo:  Visum  est  enim  Spiritili  Sancto  et  noòis 
nichil  ultra  iviponere  vobis  oneris  quarti  que  necessaria  sunt,  ut 
abstinealis  vos  ab  immolatis  simulacrorum  et  sanguine  et  sujfocato 
et  fornicatione.  A  quibus  custodientes  vos  bene  ageiis.  Valete! 
Ita  dixerunt  Apostoli  et  seniores,  qui  Ierosolimis  erant.  De 
clamore  supradictorum,  qui  in  primitiva  Ecclesia  clamaverunt 
et  conquesti  sunt,  potest  dici  illud  psalmi  :  Clamaverunt  insti, 
et  Dominus  exaudivii  eos  et  ex  omnibus  tribulationìbus  eorurn 
liberavit  eos. 

De  depositione  fratris  Helye  per  papam  Gregorium  nonum  facta,  et  de 
electione  fratris  Alberti  Pisani  in  generalem  ministrimi,  et  de  gene¬ 
rali  capitulo,  qualiter  debet  fieri. 

Sexto  et  ultimo  clamavit  Ordo  fratrum  Minorum  ad  Gre¬ 
gorium  papam  nonum,  cura  a  pessimo  Helya  generali  ministro 
multipliciter  vexaretur.  Et  exaudivit  papa  Ordinem  beati  Fran~ 
cisci,  Helyam  pessimum  deponendo.  De  isto  clamore  potest  dici 
illud  psalmi:  Iste  pauper  —  scilicet  Ordo  fratrum  Minorum  — 
clamavit,  et  Dominus  exaudivit  eum  et  de  omnibus  tribulationìbus 
cius  salvavit  eum.  Item:  Clamabo  ad  Deum  altissimum,  Deutn, 
qui  bene  fccit  micia.  Misi/  de  celo  et  liberavit  me,  dedit  in  op- 
probrium  conculcantes  me.  Item:  Cognovi,  quia  faciet  Dominus 
iuditium  inopie  et  vindictam  pauperum.  Item:  ludicabit  pauper es 
populi  et  salvos  faciet  fìlìos  pauperum  et  humìliabit  calumniatorem. 
Quia  liberabit  pauperem  a  potente  et  pauperem  cui  non  erat 
adiutor.  Hoc  ad  litteram  de  salvatore  dictum  fuit,  de  quo  dicit 
Job  XXVI,  quod  prudentia  eius  percussit  superbum.  Quod  po¬ 
test  intelligi  et  de  diabolo  et  de  quolibet  alio  superbo  a  Deo 
humiliato.  Ideo  dicit  Ys.  LI:  Numquid  non  tu  pcrcussisti  su¬ 
perbum,  vulnerasti  draconem?  Ubi  nunc  est  furor  tribulantis? 
Ideo  regratiatur  sibi  Psalmista:  Fecisti  iuditium  meum  et  cau¬ 
savi  meam,  sedes  super  thronum,  qui  iudicas  iustitiam.  Et  factus 
est  Dominus  refugiurn  pauperi,  adiutor  in  oporlunitatibus,  iu 

tribulatione .  Et  spereni  in  te  qui  noverunt  nomen  tuum,  quoniam 
non  dereliquisti  quetentes  te,  Domine.  Item:  Non  est  oblitus 
clamor em  pauperum.  Quoniam  non  in  finem  oblivio  erit  pauperis, 
patientia  pauperum  non  peribit  in  finem.  Tibi  dere  tic  tus  est 
pauper,  orphano  tu  eris  adiutor.  Desiderium  pauperum  exaudi- 
vit  Dominus  —  scilicet  quando  fecit  Helyam  de  ministerio  deponi 
a  papa  Gregorio  nono  — ,  prepar alionem  cordis  eorum  audivit 
auris  tua ,  scilicet  quando  ministri  Ordinis  et  custodes  divinitus 
inspirati  elegerunt  bonum  virum  fratrem  Albertum  Pisanum  in 
generalem  ministrum  Ordinis  fratrum  Minorum.  Et  ipsemet 
papa  voces  fratrum  audivit,  ut  electio  celerius  haberetur.  Et 
cito  concordaverunt  iuxta  verbum  quod  scriptum  est  Osee  I: 
Congregabuntur  filii  Inda  et  fìlii  Israel  paritcr  et  ponent  sibi- 
met  caput  unum.  Nota  quod  dicit  Filii  ludo  et  Jìlii  Israel ,  quia 
in  Ordine  fratrum  Minorum  cismontani  et  ultramontani  con¬ 
gregari  pariter  debent  in  uno  generali  capitulo  et  unum  sibi 
eligere  generalem  ministrum,  non  per  conspirationem  et  divi- 
sionem,  quia  de  divisione  scriptum  est  Osee  X:  Divisum  est 
cor  eorum ,  mine  interibunt,  sed  per  concordiam  et  inspiratio- 
nem  divinam,  ut  electionem  subsequentis  generalis  ministri  et 
boni  pastoris  divine  voluntati  committant,  iusta  verbum  quod 
scriptum  est  Act.  I  :  Tu  Domine,  qui  corda  nosti  omnium,  ostcnde 
quem  elegeris.  Et  tunc,  si  ita  fecerint,  Deus  ex  parte  sua  faciet 
quod  faciendum  videbit,  iuxta  illud:  Voluntatem  timentium  se 
faciet  et  deprecationcm  eorum  exaudiet.  Dicit  enim  beatus  Au- 
gustinus  quod  impossibile  est  multorum  preces  non  exaudiri. 
Ideo  dicit  Ecclesiasticus  X:  In  marni  Dei  potestas  tei're,  et  utilem 
rectorem  in  tempore  suscitabit  super  Ulani.  Dominatur  enim 
excelsus  in  regno  hominum  et  cuicumque  voluerit  dabit  illud  et 
humilimum  hominem  constituet  super  illud ,  Dan.  II II.  Si  autem 
per  privatum  amorem  et  per  sagacitatem  et  conspirationem 
malitiosam  eligere  volueritit  et  non  secundum  Deum  et  Or¬ 
dinis  utilitatem,  tunc  insuspicabilis  non  portabit  dyadema,  Ec- 
cli.  XI,  sed  homo,  quem  sibi  finxerunt  et  privato  amore  et 
fraudulenter  et  malitiose  elegerunt.  Et  tunc  dicet  ille,  de  quo 
scriptum  est  Prover.  Vili:  Per  me  reges  regnant,  et  legum 

conditores  insta  decernunt.  Per  vie  principes  ìmperant,  et  po- 
tenles  decernunt  iustitìam.  lpsi  reguaverunt  et  non  ex  me;  prìn- 
cipes  extiterunt,  et  non  cognovi,  Osee  Vili.  Nam  aliquando 
regnare  facit  hominem  ypocritam  propter  peccata  populi ,  ut  ha- 
betur  Iob.  XXXIIII.  Aliquando  propter  peccata  terre  multi  prin¬ 
cipes  eius,  Prover.  XXVIII.  Aliquando  propter  peccata  regis 
ipse  rex  removetur  a  regno,  sicut  accidit  Sauli,  quem  amovit 
Deus  a  facie  sua,  ut  habetur  I  Reg.  XVI  et  II  Reg.  VII 
et  Act.  XIII.  Ideo  dicit  ipse  Dominus  Osee  XIII:  Dabo  libi 
regem  hi  furore  meo  et  auferam  in  indignatione  mea.  Sic  etiam 
accidit  Helye  pessimo,  quem  papa  Gregorius  nonus  absolvit, 
ne  esset  generalis  minister,  eo  quod  Orclinis  beati  Francisci 
esset  maximus  dissipator,  necnon  et  Ordinis  dominium  contra 
ministrorum  provintialium  et  custodum,  ad  quos  secundum 
regulam  spectat  electio,  voluntatem  violenter  et  fraudulenter 
tenere  volebat.  Sed  dicit  sapiens  in  Proverbiis  XII:  Non  ro- 
borabitur  homo  ex  impiotate ,  quia,  sicut  dicit  Abacuch  II  :  Quo- 
modo  vinum  poiantem  dccipit,  sic  erit  vir  superbus  et  non  deco- 
rabitur.  Item  Prover.  XVI:  Contritionem  precedit  superbia,  et 
ante  ruinam  exaltatur  spiritus.  Item  Prover.  XVIII:  Antequam 
conteratur ,  exaltatur  cor  hominis,  et  antequam  glorificetur,  hu- 
miliatur. 


Quod  conservatio  religionum  est  frequens  mutatio  prelatorum  triplici  de 
causa. 

Quod  a  Scriptum  divina  precipitur,  ne  prelati  subditos  affligant  nec  eis 
mala  inferant. 

Notandum  quod  conservatio  religionum  est  frequens  mu¬ 
tatio  prelatorum,  triplici  de  causa.  Prima,  ne  nimis  insolescant, 
si  diu  prefuerint,  ut  patet  in  abbatibus  Ordinis  Sancti  Bene¬ 
dica,  qui  quia  quousque  vivunt  durant  et  non  deponuntur, 
vilificant  subditos  suos  et  tantum  reputant  eos  quantum  quintam 
rotam  plaustri,  que  nichil  est;  et  abbates  cum  secularibus 
carnes  manducant,  monachi  vero  in  refectorio  legumina  co- 
medunt.  Et  alia  multa  incomoda  et  disconvenienta  faciunt  erga 

subditos  suos,  que  non  sunt  facienda,  cum  ipsi  velint  splen¬ 
dide  vivere  et  in  maxima  libertate.  Et  quod  subditos  non 
affiigant  nec  eis  mala  inferant,  a  Scriptura  divina  precipitur 
et  a  natura  et  a  curialitate  Humana  et  ab  exemplo  patris  et 
filii  et  etiam  Spiritus  Sancti.  A  Scriptura  divina  precipitur 
Deutero.  XVII.  de  rege  Iudaici  populi,  quod  non  elevetur  cor 
eius  in  superbiam  super  fratres  suos,  neque  declinet  in  dexte- 
ram  partem  vel  sinistram.  Item  Eccli.  X.  dicitur  de  prelato: 
Iìi  medio  fratrum  rector  illorjim  i?i  honore.  Nota  quod  dicit 
in  medio ,  non  in  angulo,  non  in  latibulis,  ut  faciunt  hi  qui 
segregant  semetipsos ,  animciles,  spiritum  non  habentes ,  ut  dicitur 
Inde  II.  Unde  super  ilio  loco  Io.  XX:  Stetit  lesus  in  medio 
discipulorum  suorum  dicit  beatus  Bernardus:  Fallerìs,  Thoma, 
faleris,  si  ridere  Deum  speras  ab  Apostolorum  collegio  separalus. 
Non  amai  verìlas  angulum,  ?ion  ei  diversoria  placent.  l?i  medio 
stai,  communi  vita,  communi  disciplina,  communibus  stridile  de - 
lectatur.  Item  Eccli.  XXXII:  Rectorem  tc  posuerunt :  ?ioli  exlolli, 
csto  in  illis  quasi  unus  ex  ipsis.  Nota  quod  dicit  le  posuerunt , 
quia  prelatus  a  subditis  eligi  debet.  Nam  qui  potestatcm  sibi 
assumit  iniuste,  odietur ,  Eccli.  XX.  Quod  patuit  in  Abymelech 
Alio  Gedeonis,  de  quo  habetur  Iudicum  IX,  et  in  Absalon  et 
Adonia.  Nota  etiam  quod  dicit  Noli  extolli.  Quod  male  ser¬ 
vavi  Adonias  filius  Aggyth,  qui  elevabatur  dicens:  '  Ego  re- 
gnabo  III  Reg.  I.  Sed  dicitur  Iere.  XXII:  Nunquid  regnabis, 
quoniam  coìifers  te  cedro  ?  Certe  non  regnavit  Adonias,  quia 
Salomon  frater  suus  ex  voluntate  divina  et  patris  sui  David 
habuit  regnum  et  fecit  eum  interfici.  Ideo  dicitur  Eccli.  XI: 
hi  die  honoris  tui  ne  extollaris.  Quod  male  servavit  Herodes, 
de  quo  habetur  Act.  XII,  quod  statuto  die  vestitus  veste  regia 
sedit  prò  tribunali  et  contionabatur  ad  eos;  populus  autem  accia - 
mabat  Dei  voces  et  ?ion  hominis.  Confestim  autem  percussil  eum 
angelus  Domini,  eo  quod  non  dedissel  honorem  Deo,  et  consumptus 
a  vcrmibus  expiravit.  Ideo  dicit  Eccli.  XI:  In  vestitu  no?i  glo- 
rieris  unquam  nec  in  die  honoris  tui  extollaris.  Item  Eccli.  X: 
Noli  te  extollere  in  / adendo  opere  tuo.  Sed  dicitur  de  malo 
prelato  Abdie  I:  Superbia  cordis  tui  extulit  te. 

Quod  singularitas  est  vitanda  et  communitas  diligenda. 

Item  a  natura  precipitur,  ut  diligatur  proximus,  quia  na- 
turaliter  omne  animai  diligit  simile  sibi,  sic  et  omnis  homo  proxi- 
mum  sibi.  Omnis  caro  ad  similem  sui  coniungetur,  et  omnis 
homo  simili  sui  socìabitur ,  Eccli.  XIII.  Item  Eccli.  XVII:  Man- 
davit  illis  unicuique  de  proximo  suo.  Ideo  dicit  Io.  prima  4: 
Hoc  mandatum  habemus  a  Deo,  ut,  qui  diligit  Deum,  diligat  et 
fratrem  suum.  A  curialitate  humana  etiam  habetur,  quod  pro¬ 
ximus  diligi  debet.  Caritas  enim  et  curialitas  sorores  sunt. 
Caritas  non  querit  que  sua  sunt,  prima  ad  Cor.  XIII,  et  curia¬ 
litas  aliis  consuevit  impendi.  Ideo  dicit  sapiens  Prover.  XII: 
Qui  negligit  damnum  propter  amicum,  iustus  est. 

De  curialitate  cuiusdam  regis  Anglie. 

De  curialitate  habes  exemplum  cuiusdam  regis  Anglie,  qui 
cuni  esset  in  nemore  cum  militibus  iuxta  fontem  et  cenare 
deberet,  allatum  est  ei  vasculum  vini,  quod  illi  de  Tuscia 
flasconem  dicunt,  Lombardi  vero  botacium.  Cumque  quesisset, 
utrum  plus  de  vino  adesset,  et  responsum  ei  fuisset  quod 
non,  dixit:  '  Sufficienter  habemus  prò  omnibus’.  Et  quod  in 
vasculo  erat  effudit  in  fontem  dicens:  '  Omnes  communiter 
bibant  ’.  Et  magna  fuit  curialitas  reputata.  Non  sic  facit  avarus, 
qui  in  Ecclesiastico  dicit  XI  :  Itiveni  requiem  michi,  et  nunc 
manducabo  de  bonis  meis  solus.  Non  sic  faciunt  illi  prelati,  qui 
coram  subditis  et  cum  eis  in  eadem  domo  comedentibus  panem 
albissimum  comedunt  et  optimum  vinum  et  precipuum  bibunt 
et  nichil  dant  penitus  subditis  suis;  que  rusticitas  maxima  re- 
putatur.  Sic  etiam  de  aliis  comestibilibus  faciunt.  Ideo  dicit 
sapiens  Prover.  IIII:  Comedunt  panem  impietatis  et  vinum  ìni- 
quitaiis  bibunt.  Subditi  etiam  pessimum  panem  habebunt,  de 
quo  habetur  Eccli.  XXXI  :  In  nequissimo  pane  murmurabpt  ci- 
vitas,  et  testimonium  nequitie  illius  veruni  est.  Item  vinum  pre¬ 
cipuum  bibunt  aliqui  prelati  coram  subditis  et  non  dant  eis,  qui 
ita  libenter  biberent  sicut  ipsi,  cum  omnes  gule  sint  sorores. 

Certe  isti  tales,  qui  ita  faciunt,  non  sunt  Anglici,  qui  soliti 
sunt  dicere:  '  Ge  bi  a  vo  \  Quod  est  dicere:  '  Oportet  vos 
tantum  bibere,  quantum  ego  bibi  ’.  Et  quamvis  dicatur  Ec- 
cli.  XXXI  :  Diligentes  in  vino  noli  provocare,  multos  enim  exter- 
minavit  vimini,  et  Hester  I:  Non  erat  qui  nolentes  cogeret  ad 
bibendum ,  tamen  curialitatem  maximam  credunt  Anglici  facere, 
quod  libenter  bibunt  et  aliis  dant  libenter.  Sed  prelati  nostri 
temporis,  qui  Lombardi  sunt,  libenter  volunt  sibi  que  gula  et 
appetitus  requirit,  et  aliis  dare  nolunt;  que  maxima  rusticitas 
reputatur.  Ideo  dicit  Ecclesiasticus  31:  Intellige  que  sunt  proximi 
tui  ex  te  ipso.  Item  Lue.  VI  :  Prout  vultìs,  ut  faciant  vobis 
homines,  et  vos  facite  illis  similiter.  Item  Levitici  XXV:  Time 
Deum  tuum,  ut  vivere  possit  frater  tuus  apud  te.  Item  Nee- 
mie  Vili:  Mulsum  mittite  eis  qui  non  prepar averunt  sibi.  Item 
Act.  Il:  Omnes  etiam  qui  credebant  erant  par  iter  et  habebant 
omnia  communio  et  dividebant  illa  omnibus,  prout  cuique  opus 

erat . non  fit, . lio:  Habenti  dabitur,  et 

abundabil,  Lue.  XIX.  Unde  cimi  in  c(onventu)  .  .  siensi  qui¬ 
dam  novitius  audien(s) . dixisset:  '  Meum  est5,  et 

reprehens(us) . suo  fuisset: 

*  Nil  proprium,  prò . communia  queque 

respondit  novitius: 

*  Sic  loquimur,  sed  non  utimur  communibus  eque  ’. 

Ideo  dicit  Eccli.  V:  Si  est  tibi  intellectus,  responde  proximo. 
Revera  nostris  temporibus  videtur  irnpleta  maledictio  illa,  quam 
transgressoribus  legis  Moyses  imprecatur;  ait  enim  Deutero. 
XXVIII:  Bos  tuus  immoletur  cor  am  te,  et  non  comedas  ex  eo. 
Ideo  divina  scriptura  misero  guloso,  qui  partem  suam  et  alio- 
rum„comedit,  taliter  comminatur  Iob  XX:  Panis  eius  in  utero 
illius  vertetur  in  fel  aspìdum  intrinsecus .  Divitias,  quas  devo- 
ravit,  evomet,  et  de  ventre  eius  extrahet  eas  Deus.  Ab  exemplo 
patris  celestis  habent  prelati,  quod  subditos  non  affligant  neque 

contemnant.  Deus  enirn  pater,  cui  potentia  attribuitur,  potente s 
non  abìclt,  cum  et  ipse  sii  polene,  Iob  XXXVI.  Deus  enim 
pusillum  et  magnurn  ipse  fecit,  et  equaliter  cura  est  illi  de  omnibus , 
Sap.  VI.  Ideo  dicit  Malachias  II:  Numquid  non  pater  unus 
omnium  nostrum?  Numquid  non  Deus  unus  creavit  nos?  Quare 
ergo  despicit  unusquisque  nostrum  fratrem  suum,  violans  pa- 
ctum  patrum  nostrorum?  Ideo  prelato  dicit  Ecclesiasticus  1 1 II : 
Noli  esse  sicut  leo  in  domo  tua,  evertens  domesticos  tuos  et  op- 
primens  subiectos  tibi.  Quod  quia  prelati  audire  contemnunt, 
ideo  de  eis  conqueritur  Dominus  Eze.  XXXIIII:  Cum  austeri  tate 
imperabatis  eis  et  cum  potentia.  Et  ibidem  #mu  Ita  dicit  Dominus 
superius  et  inferius  de  malis  et  incomodis,  que  faciunt  mali 
prelati  subditis  suis.  Ab  exemplo  etiam  filii  Dei  habent  prelati, 
quod  debent  diligere  subditos  suos.  Nam  filius  Dei  dicit  Io.  X: 
Ego  sum  pastor  bonus.  Bonus  pastor  animavi  suam  ponit  Pro 
ovibus  suis.  Sic  et  prelatus  prò  subditis  sibi  commissis  facere 
debet,  quia  Dominus  dicit  Io.  XIII:  Exemplum  enim  dedi  vobis, 
ut,  quemadmodum  ego  feci,  ita  et  vos  faciatis.  Hoc  faciebat 
Apostolus,  qui  dicebat  II  Cor.  XII:  Ego  autcrn  libentissime 
impfendam  et  super  )impedar  ego  ipse  Pro  animabus  vestris,  licet 
plus  vos  dilige?is  (minus)  diligar.  Hoc  etiam  fecit  sanctus  Pau- 
linus  Nolane  civitatis  episcopus,  qui  seipsum  dedit,  ut  prò 
fìlio  vidue  in  Affrica  venderetur.  De  quo  in  principio  tertii  libri 
Dialogorum  Gregorius  narrat.  Hoc  similiter  Sanctulus  presbiter 
fecit,  de  quo  beatus  Gregorius  in  IIII  libro  Dialogorum  narrat, 
quod  exposuit  se  morti,  ut  quendam  diaconem  a  morte  eriperet, 
quem  Longobardi  volebant  occidere.  Cumque  Longobardi  circa 
Sanctulum  fecissent  spectaculum,  et  fortissimus  spiculator  eo- 
rum  spatam  elevasset  ad  amputandum  Sanctulo  caput,  dixit 
presbiter  Sanctulus:  '  Sancte  Iohannes,  suscipe  illam!  Et  sta- 
tim  cepit  manus  eius  cum  gladio  obrigescere,  et  brachium  eius 
factum  est  aridum,  nec  potuit  illud  cum  ense  deponere,  sed 
stabat  attonitus  et  stupefactus;  et  omnes  Longobardi,  qui  hec 
videbant,  ultra  quam  credi  potest  admirabantur.  Cum  autem 
rogarent  Sanctulum,  quod  rogaret  Deum  suum  et  Iohannem 
Baptistam,  ut  carnifex  sanaretur,  dixit  quod  tali  pacto  rogaret, 

si  vellet  promittere  et  iurare,  quod  decetero  cum  brachio  ilio 
nullum  Christianum  occideret.  Fecit  quod  dixerat,  et  statini 
fuit  pristine  redditus  sanitati.  Longobardi  vero,  cum  vidissent 
hec  omnia,  erga  Sanctulum  et  Iohannem  Baptistam  postea  de- 
votiores  fuerunt.  Nani  prius  eum  in  devotione  habebant,  eo 
quod  oleum  coram  eis  multiplicasset  in  preio.  Fecit  Sanctulus 
quod  Iohannes  dicit  prima  III:  In  hoc  cognovimus  caritatem 
Dei,  quoniam  ille  prò  nobis  animavi  suam  posuìt,  et  nos  debemus 
prò  fratribus  animas  povere.  Sed  dicit  beatus  Gregorius:  Qui 
non  dai  substantiam  suam,  quomodo  —  si  ve  quando  —  da  bit  ani¬ 
ma  m  suam?  Ideo  subdi t  Io.  Ili:  Qui  habuerit  substantiam  mundi 
huius  et  viderit  fratrem  suum  necessitatevi  habere  et  clauserit 
viscera  sua  ab  eo,  quomodo  carìtas  Dei  manet  in  eo?  Filioli  mei , 
non  diligamus  verbo  neque  lingua ,  sed  opere  et  veritnte.  Item 
fecit  Sanctulus  quod  docet  sapiens  in  Prover.  XXIIII:  Erue 
eos  qui  ducuntur  ad  mortem,  et  qui  trahuntur  ad  interitum  libe¬ 
rare  non  cesses.  Si  dixeris:  vires  non  suppetunt,  qui  inspector 
est  cordis,  ipse  intelligit.  et  serva torem  anime  tue  vichi l  falli t, 
reddetque  homini  iuxta  opera  sua.  Hoc  simi  li  ter  beatus  Niclio- 
laus  fecit,  quando  liberavit  et  eripuit  stratilates,  qui  ducebantur 
ad  mortem.  Isti  fuerunt  tres  milites  innocentes,  qui  occidebantur 
iniuste.  Liberavit  etiam  tres  principes  de  manibus  prefecti  et 
imperatoris  Constantini,  qui  similiter  interfecti  fuissent.  Ideo 
potuit  dicere  beatus  Nicholaus  verbum  Iob  XXIX:  Conterebam 
molas  iniqui  et  de  dentibus  illìus  aiifer ebani  predam. 

Porro  fi I i  11  s  Dei  de  se  dicit  Lue.  XIX:  Venit  enim  filius 
hominis  querere  et  salvum  facerc  quod  perierat.  Prelati  vero 
nostri  temporis  prò  maiori  parte  veniunt,  ut  furentur  et  mactent 
et  perdant,  ut  habetur  Io.  X.  Et  qui  optimus  in  eis  est,  quasi 
paliurus,  et  qui  rectus,  quasi  spina  de  sepe ,  ut  dicit  Micheas  VII. 
Et  si  quis  modo  vellet  facere  dialogum  prelatorum,  ut  fecit 
Gregorius,  potius  feces  invenire  posset  quam  sanctos  prelatos; 
periit  enim  sanctus  de  terra,  et  rectus  in  hominibus  non  est ,  ut 
dicit  Micheas  VII.  Item  filius  Dei  dicit  quod  non  venit  mini¬ 
stravi,  sed  ministrale  et  dare  animam  suam  redemptionem  prò 
multis,  Mat.  XX.  Et  Lue.  XXII  dicit:  Ego  auteni  in  medio 

vestrum  sum  sicut  qui  ministrai.  Quod  prefiguratimi  fuit  II 
Reg.  VI,  ubi  dicitur  quod,  quando  David  cum  populo  Israel 
deducebant  archam  federis  Domini  in  iubilo,  quamvis  esset 
rex,  circumstante  exercitu  non  fecit  sibi  ministrari,  sed  potius 
ministrabat,  et  partitus  est  universe  multi tudini  Israel,  tam  viro 
quam  mulieri,  singulis  colliridam  panis  unam  et  assaturam  bu- 
bule  carni s  unam  et  similam  frixam  oleo.  Et  abiit  omnis  populus, 
unusquisque  in  domum  suam.  Et  ex  hac  humilitate  despexit  eum 
Michol  filia  Saul,  uxor  sua.  Sic  sinagoga  Iudeorum  Christum 
despexit,  prò  eo  quod  semetipsum  exinanivit  formavi  servi 
accipiens,  in  similitudine  hominum  factus  et  habitu  inventus  ut 
homo;  humiliavit  semetipsum  factus  obediens  usque  ad  mot  tem , 
mortem  autem  crucis ,  Philipen.  II.  Ideo  ad  laudem  eius  can- 
tatur  in  prosa: 

Hic  est  David  patriarcha 

nudus  saltans  Corani  archa, 
sese  vilem  reputans. 

Dixitque  David  ad  Michol:  '  Vivit  Dominus,  quia  ludam  ante 
Dominum,  qui  elegit  me  potius  quam  patrem  tuum  et  quam  omvem 
domum  eius,  et  precepit  mìchi,  ut  essem  dux  super  populum  Do¬ 
mini  in  Israel.  Et  ludam  et  vilior  fiam  plus  quam  factus  sum, 
et  ero  humilis  in  oculis  meis  ’ .  Ubi  dicit  beatus  Gregorius: 
Quem  enim  non  extolleret  ora  leonum  frangere,  ursorum  brachia 
superare,  despectis  prioribus  fratribus  eligi,  reprobato  rege  ad 
regni  gubernacula  inungi,  timendum  cunctis  uno  lapide  Goliam 
sternere,  extinctis  allophilis  numerosa  preputia  reportare.,  regnum 
ex  promissione  percipcre  cunctumque  Israehticum  populum  sine 
ulla  postmodum  contradictione  possideref  Et  tamen  in  cunctis 
se  despicit,  qui  in  suis  oculis  humilem  se  esse  confitetur.  Sic 
et  tu  exemplo  David  et  Christi  humilia  valde  spiritum  tuum, 
sciens  quoniam,  quantumcumque  te  humiliaverìs,  humilior  Chri - 
sto  non  eris,  ut  dicit  Augustinus.  Ideo  dicit  Ecclesiasticus  III: 
Quanto  magnus  es,  humilia  te  in  omnibus,  et  coram  Deo  invenies 
gratiam  et  etiam  gloriam.  Dicitur  enim  in  IobXXII:  Qui  hu- 
miliatus  fuerit,  erit  in  gloria,  et  qui  inclinaverit  oculos  suos, 

ipse  salvabìtur.  Igitur  exemplo  Christi  prelati  ministrare  debent 
subditis  suis.  Quod  in  Ordine  Petri  Peccatoris  bene  fit,  quia 
diebus  ieiuniorum  ad  collationem  priores  subditis  suis  propi- 
nant  in  memoriam  exempli  dominici,  ut  ostendatur  verum  esse 
quod  Dominus  dixit,  quoniam  maior  est  qui  recumbit  quam  qui 
ministrat.  Ordinis  autem  Petri  Peccatoris  capud  est  Ravenne 
in  Sancta  Maria  in  Portu.  Cuius  Ordinis  etiam  est  Sancta  Fe- 
licula  in  episcopatu  Parmensi  prope  Montilium  et  plures  alie 
domus  in  diversis  partibus  mundi.  In  regula  quoque  beati 
Francisci  dicitur  quod  ita  debct  esse,  quod  ministri  sint  servi 
omnium  fratrum.  Nota  quod  dictum  est  de  Michol  filia  Saul 
in  fine  capituli,  de  quo  sumpsimus  supradicta,  II  Reg.  VI, 
quod  ?ion  est  ei  natus  fitius  usque  ad  diem  mortis  sue ,  in  figura 
factum  fuit,  quia  sinagoge  Iudeorum,  que  Christum  humiliatum 
despexit,  proles  spiritualis  non  nascetur,  quousque  Iudaismus 
totaliter  moriatur.  Sic  et  prelatis  accidet,  illis  dico,  qui  exemplo 
filii  Dei  humiliari  nolunt.  De  quibus  scriptum  est  Mat.  XXIII: 
Dicunt  enim  et  non  faciunt.  Alligavi  onera  gravi  a  et  impor  ta- 
bilia  et  imponunt  in  humeros  hominum,  digito  autem  suo  nolunt 
ea  movere ;  ubi  dicit  Crisostomus:  Vis  apparerò  et  esse  sanctus? 
Circa  vitam  tuam  austerus  esto,  circa  aliorum  benignus.  Audiant 
te  homines  gravia  fa  denteai  et  parva  mandantem.  Ideo  de  lui  io 
Cesare  legitur,  quod  nunquam  dicebat  militibus  suis:  '  Ite  et 
facite  hoc  sed:  c  Eamus  et  faciamus  hoc  \  Unde  Ambrosius 
ait:  Libenter  facit  inferìor  quod  vidct  a  potiore  fieri.  Ideo  con- 
gruit  buie  loco  quod  legitur  Iudicum  IX:  Quod  me  vidistis 
facere,  cito  facite.  Item  in  Io.  habetur  II,  quod  mater  Iesu 
dixit  ministris:  Quodcumque  dixerit  vobis,  facite.  Sed  miseri 
potius  volunt  esse  imitatores  Phariseorum  quam  Dei.  Nani  de 
Deo  scriptum  est  Ephe.  V:  Estote  imitatores  Dei  si  cut  filii 
Ilarissimi  et  ambulate  in  dilectione,  sicut  et  Christus  dilexit  nos 
et  tradidit  semetipsum  prò  nobis  oblationem  et  hostiam  Deo  in 
odorem  suavitatis.  De  Phariseis  Dominus  dicit  Mat.  XXIII, 
quod  amant  primos  recubitus  in  cenis  et  cetera  que  secuntur. 
Quod  ad  litteram  prelati  nostri  temporis  cotidie  faciunt,  quando 
possunt,  cum  Dominus  dicat  Lue.  XIIII:  Vade,  recumbe  in 

novissimo  loco.  Quod  beatus  Bernardus  in  expositione  Canti- 
corum  sufficienter  exponit. 

Item  filius  Dei  assimilavit  se  galline  pullos  habenti.  Cuius 
natura  talis  est,  quia  amore  filiorum  infirmatur.  Sic  et  prelatus 
facere  debet  amore  subditorum,  qui  filii  sui  sunt.  Unde  Apo- 
stolus  II  ad  Cor.  XI:  Quis  infirmatur,  et  ego  ?ion  infirmorf 
Sed  de  malo  prelato  dicitur  Iob  XXXIX:  Duratur  ad  filios 
suos,  quasi  non  sint  sui.  Sed  dicitur  Eccli.  Ili:  Cor  durum  male 
habebit  in  novissimo.  luditium  enim  durissimum  in  his  qui  pre- 
sunt  fiet ,  Sap.  VI. 

Item  gallina  filios  suos  ferventer  deferyiit.  Sic  et  Deus  facit, 
et  prelatus  facere  debet.  Ideo  dicit  sapiens  Prover.  XXII:  Non 
facias  violentiam  pauperi,  quia  pauper  est,  neque  conteras  ege- 
num  in  porta,  quia  Dominus  iudicabit  causavi  eius  et  configet 
eos  qui  confixerunt  animavi  eius.  Item  Prover.  XXIII  :  Ne  at- 
tingas  terminos  parvulorum  et  agrum  pupillorum  ne  introeas. 
Propinquus  enim  illorum  fortis  est,  et  ipse  iudicabit  contro  te 
causavi  illorum.  Propinquus  enim  parvulorum  est  filius  Dei, 
de  quo  dicit  Apostolus  ad  Hebre.  II:  Quia  enim  pueri  com- 
municaveruvt  carni  et  sanguini,  et  ipse  simililer  participavit 
eisdem ,  ut  per  mortevi  destrueret  eum  qui  habebat  mortis  impe¬ 
riavi,  id  est  diaboluvi,  et  liberaret  eos  qui  timore  mortis  per 
totam  vitam  obnoxii  erant  servitati.  Nota  quod  diabolus  est 
milvus,  contra  quein  specialiter  gallina  pugnat  et  pullos  de- 
fendit.  Nota  etiam  quod,  quando  pulii  parvi  sunt  et  sub  cu¬ 
stodia  matris,  impugnantur  et  persecuntur  a  milvo,  quando 
vero  sunt  grandes  et  absque  matris  custodia,  impugnantur  et 
persecuntur  a  volpe,  que  est  animai  fetidum  et  fraudulentum. 
Per  vulpem  enim  vel  diabolus  vel  tyrannus  potest  intelligi. 
Unde  Dominus  appellavit  Herodem  vulpem,  Lue.  XIII:  Ite  et 
dicite  vulpi  dii  et  cet. 

Item  gallina  onines  filios  suos,  qui  vadunt  ad  eam,  sub 
alas  suas  congregat  nec  aliquem  repellit.  Sic  et  Deus  facit,  et 
prelatus  facere  debet.  Ideo  orat  propheta  dicens:  Sub  umbra 
alarum  tuarum  protege  me.  Quod  facit  Deus  libenter,  sed  mi¬ 
seri  peccatores  nolunt  ad  eum  accedere,  cum  dicat  propheta: 

Accedile  ad  eum  et  illuminamini ,  et  fa(cies)  v(estre)  noti  confun- 
dentur.  Item  cum  vocet  eos  dicens:  Venite,  flii,  audite  me, 
ti(morem)  Domini  do(cebo)  v(os).  Et  iterum:  Venite  ad  me  omnes , 
Mat.  XI.  Item  Io.  VI:  Eum  qui  venit  ad  me  non  eitiam foras. 
Et  ideo  conqueritur  de  eis  Dominus  Mat.  XXIII:  Quotiens  volui 
congregare  filios  tuos,  quemadmodum  gallina  congregai  pullos 
suos  sub  alas,  et  noluisti.  Sed  miseri  peccatores  cognoscent 
stultitiam  suam  in  die  iuditii,  quando  eam  non  poterunt  emen¬ 
dare.  Tuncy  sicut  dicit  Micheas  III,  clamabunt  ad  Dominum, 
et  non  exaudiet  eos  et  abscondet  faciem  suam  ab  eis  in  tempore 
ilio,  sicut  nequiter  egerunt  in  adinventionibus  suis.  Item  Deu¬ 
tero.  XXXII  :  Abscondam  faciem  mearn  ab  eis  et  considerabo  no¬ 
vissima  eorum.  Item  Iere.  XVIII:  Dorsum  et  non  faciem  osten- 
dam  eis  in  die  perditionis  eorum.  Item  Prover.  I  :  Quia  vocavi,  et 
renuistis;  extendi  manum  meam,  et  non  fuit  qui  aspiceret;  de- 
spexistis  omne  consilium  meum  et  increpationes  meas  neglexistis: 
ego  quoque  in  interitu  vestro  ridebo  et  subsannabo,  cum  vobis 
quod  timebatis  advenerit,  cum  irruerit  repentina  calamitas ,  et 
interitus  quasi  tcmpestas  ingruerit,  quando  venerit  super  vos 
tribulatio  et  angustia;  lune  invocabunt,  et  non  exaudìam,  mane 
consurgent  et  non  invenient  me,  eo  quod  exosam  habuerint  di¬ 
sciplinavi  et  timorem  Domini  non  suscepcrint  nec  acquìeverint 
Consilio  meo  et  detraxerint  universe  correctioni  mee.  Item  prò 
prelatis  et  subditis  dicit  Apostolus  ad  Ro.  XV:  Debemus  autem 
nos  firmiores  imbecillitates  infirmorum  sustinere  et  non  nobis 
piacere ,  et  infra:  Propter  quod  suscipite  invicem,  sicut  et  Chri- 
stus  suscepit  nos  in  honorem  Dei. 

Item  quarta  proprietas  galline  pullos  habentis  est,  ut  in- 
ventum  granimi  non  occultet,  imtno  vociferatur  et  clamat,  ut 
filii  congregentur  ad  eam.  Quibus  congregati,  proicit  ante 
eos  granum  inventum  nec  discernit  inter  album  et  nigrum  et 
rubeum,  sed  omnibus  exponit  communiter.  Sic  et  Deus  com- 
muniter  quedam  sua  bona  largitur  malis  et  bonis,  ut  ad  dili¬ 
ge  n d u m  ipsum  tam  boni  quam  mali  ferventius  animentur.  Unde 
dicitur  Mat.  V,  quod  solevi  suum  oriti  facit  super  bonos  et 
malos  et  piuvil  super  iustos  et  iniustos.  Item  Sap.  VI:  Pusil- 

lum  et  magnurn  ipse  fecit,  et  equaliter  est  itti  cura  de  omnibus. 
Ideo  miratur  Petrus  in  Actibus  dicens  X:  In  verilate  comperi 
quoniam  non  est  personarum  acceptor  Deus,  sed  in  omni  gente 
qui  timet  eum  et  operatili'  iustitiam  acceptus  est  illi.  Idem  dixit 
Iosaphath  rex  Iuda  II  Paralipo.  XIX:  Non  est  enìm  apud  do- 
minum  Deum  nostrum  iniquitas  nec  personarum  acceptio  nec 
cupido  munerum.  Prelati  vero  nostri  temporis  non  equaliter 
subditos  suos  diligunt,  sed  privato  amore,  et  aliquos  reputant 
filios,  aliquos  vero  privignos  sive  fìliastros,  et  quibus  hodie  in 
comestibilibus  bene  faciunt,  cras  etiam  eisdem  similiter  bene 
facere  non  desistunt.  Alii  vero,  qui  cantant  invitatorium,  et 
quorum  est  refectorium,  semper  musant  et  musitant  et  mur- 
murant  et  dicunt: 

Dente  timetur  aper,  defendunt  cornua  cervum, 

Imbelles  dame,  quid  nisi  preda  sumus? 


Quod  est  dicere:  Ad  equum  macillentum  vadunt  musce.  Intel- 
lectus  autem  supradictorum  verborum  talis  describitur  in  Pro- 
ver.  XIX:  Diviiie  addunt  amicos  plurimos;  a  paupere  autem  et 
hi  quos  habuerat  separantur.  Multi  colunt  personam  potentis  et 
amici  sunt  dona  tribuentis.  Fratres  hominìs  pauperis  oderunt 
eum,  insuper  et  amici  procul  recesserunt  ab  eo.  Et  nota  quod 
de  verbis  Domini  parum  curat  prelatus,  qui  singulari  et  pri¬ 
vato  amore  aliquos  subditos  diligit.  Dicit  enim  ei  Dominus 
Lue.  XIIII:  Cum  facis  prandium  aut  cenam,  noli  vocare  amicos 
luos  ncque  cognatos  neque  fratres  neque  vicinos  divites,  ne  forte  et 
ipsi  te  reinvi  te  nt,  et  fiat  tibi  retributio.  Sed,  cum  facis  convivium, 
voca  pauperes,  debiles,  claudos  et  cecos,  et  beatus  eris,  quia  non  ha- 
bent  unde  retribuere  libi  Retribuctur  enim  tibi  in  r  esurr  e  elio  ne 
iusiorum.  Hoc  fecit  beatus  Laurentius,  qui  pauperes,  claudos 
et  cecos  collegit,  quibus  bene  fecerat,  et  eos  in  palatio  Salu- 
stiano  coram  Decio  presentavit  dicens:  c  Ecce  isti  sunt  thesauri 
eterni,  qui  nunquam  minuuntur,  sed  crescunt,  qui  in  singulis 
disperguntur  et  in  omnibus  inveniuntur.  Horum  enim  manus 
thesauros  in  celum  deportaverunt  \  Prelati  vero  nostri  temporis 

nec  verbis  Domini  instruuntur  nec  exemplo  beati  Laurentii 
provocantur,  ut  pauperibus  bene  facere  velint.  Dilexerunt  enim 
magis  gloriam  hominum  quani  gloriam  Dei,  et  ideo  confunden- 
tur.  Quoniam  Deus  dissipabit  ossa  eorum  qui  hominìbus  piacent, 
confusi  sunt,  quoniam  Deus  sprevit  eos.  Dicunt  enim:  '  Hodie 
dabo  vobis  bonum  prandium,  quia  spero  quod  cras  dabitis 
michi  bonani  cenani  \  De  talibus  Dominus  dicit  Mat.  V:  Amen, 
dico  vobis,  receperunt  mercedem  suam.  Vidimus  qualiter,  exemplo 
filii  Dei,  prelati  subditos  diligere  debent.  Videamus  etiam,  qua¬ 
liter  exemplo  Spiritus  Sancti.  Ipse  enim  Spiritus  Sanctus  amor 
est  et,  ut  dicit  Apostolus  ad  Ro.  Vili:  testimonium  reddit  spi¬ 
ritici  nostro,  quod  sumus  filii  Dei.  Si  autem  filii,  et  heredes. 
Hercdes  quidem  Dei,  coheredes  autem  Chrìsti,  si  tamen  compa- 
timur,  ut  et  conglorificemur.  Filii  autem  Dei  cum  magna  re¬ 
verenda  sunt  tractandi  a  prelatis  et  ab  omnibus  qui  diligunt 
Deum,  quia  et  hoc  Deus  facit,  ut  dicitur  Sap.  XII:  Tu  autem, 
dominator  virtutis,  cum  tranquilliate  iudicas  et  cum  magna  reve- 
renlia  disponis  nos.  Subest  enim  Ubi,  cum  volueris,  posse.  Et 
infra  XV:  Etenim,  si  peccaverimus ,  tui  sumus,  scientes  magni- 
tudinem  tuam.  Et  si  non  peccaverimus,  scimus  quoniam  apud 
te  sumus  computati.  Nota  quod  dicit  Osee  I  de  bis  qui  diligunt 
Deum:  Dicetur  eis:  filii  Dei  viventis.  Idem  promittit  Dominus 
Mat.  V:  Beati  pacifici,  quoniam  filii  Dei  vocabuntur .  Quod  im¬ 
pietrali  Io.  dicit  prima  IIII:  Videle  qualem  caritatem  dedit  nobis 
Deus  pater,  ut  filii  Dei  nominemur  et  simus.  Ilarissimi,  nunc 
filii  Dei  sumus,  et  nondum  apparuit,  quid  erimus.  Scimus  quo¬ 
niam,  cum  apparuerit,  similes  ei  erimus,  quoniam  videbimus  eum 
siculi  est.  Hinc  propheta  ait:  Quoniam  quis  in  nubibus  equabitur 
Domino,  similis  crii  Deo  in  fiiliis  Dei. 

Diximus  quod  servi  Dei  lionorati  fuerunt  a  Patre  et  Filio 
et  Spiritu  Saticto,  iuxta  verbum  quod  scriptum  est  Ps.:  Nimis 
lionorati  sunt  amici  lui,  Deus,  nimis  confortatus  est  principatus 
eorum.  Et  adhuc  plus  honorabuntur,  quando  in  celesti  patria 
verificabitur  illuci,  quod  regi  Salomoni  dixit  regina  Sabba  III 
Reg.  X:  Beati  viri  tui  et  beati  servi  tui,  hi  qui  stani  coram  te 
semper  et  audiunt  sapientiam  tuam.  A  Patre  lionorati  fuerunt 

servi  et  amici  et  electi  Dei,  quia  a  Patre  dati  sunt  Filio ,  sicut 
ipse  Filius  profitetur  Ys.  Vili  :  Ecce  ego  et  pueri  mei,  quos  michi 
dedit  Dominus,  et  cet.  Et  Io.  XVII:  Pater ,  quos  dedisti  michi, 
volo,  ut,  ubi  sum  ego,  et  illi  sint  mecum,  ut  vìdeant  claritatern, 
quam  dedìsli  ?nichi  et  cet.  A  Filio  honorati  fuerunt,  qui  precipit, 
ne  contemnantur,  Mat.  XVIII:  Videte,  ne  contemnatis  unum  ex 
his  busillis.  A  Spiritu  Sancto  honorati  fuerunt,  qui  testimonium 
reddit  spirituì  nostro,  quod  surnus  filii  Dei ,  Ro.  8.  Ab  angelis 
etiam  honorantur  servi  Dei,  quia  omnes  sunt  administr aiorii 
spiritus  in  ministerium  missi  propter  eos  qui  hereditalem  capient 
saltitis,  Hebre.  I.  Ideo  dicit  ipse  filius  Qei  Mat.  XVIII:  Dico 
enim  vobis,  quia  angeli  eorum  in  celis  scmper  vident  faciem  Pa- 
tris  mei,  qui  in  celis  est.  Item:  Non  est  voluntas  ante  patrein 
nostrum,  qui  est  in  celis,  ut  pereat  unus  de  pusillis  istis.  Cum 
igitur  servi  Dei  sic  honorentur  a  Patre  et  a  Filio  et  a  Spiritu 
Sancto  et  etiam  ab  ipsis  angelis,  qui  eorum  custodes  existunt, 
erubescere  debet  malus  prelatus,  qui  eos  inhonorat,  affligit, 
vi  1  ificat ,  vituperat,  persequitur  et  conculcat.  Ideo  possunt  dicere 
boni  subditi  malo  prelato,  qui  subditos  suos  vilificat  et  affligit, 
verbum  quod  habetur  in  Iob  XVIII:  Quare  reputati  sumus 
ut  iumenta  et  sorduimus  coram  le?  Deus  etiam  promittit  quod 
cito  faciet  vindictam  electorum  suorum  clamantium  ad  se  die  ac 
nocte  et  vindicabit  eos  de  adversario  suo,  Lue.  XVIII.  Nani 
ipse  dixit  servis  suis  Zacharie  II:  Qui  e?iim  tetigerit  vos,  tanget 
pupìllam  oculi  mei.  Promisit  etiam  cuilibet  servo  suo  quod  ha¬ 
betur  I  Reg.  XXII:  Mane  mecum,  ne  timeas.  Sì  quis  quesierit 
ani-mani  meam,  queret  et  animam  tuarn,  mecumque  servaberis. 

Possumus  etiam  adhuc  tribus  rationibus  demonstrare  quod 
subditi  a  prelatis  male  tractandi  non  sint,  immo  in  maxima 
reverentia  sunt  habendi.  Prima  ratio  est  propter  illud,  quod 
de  Domino  legitur  Lue.  V:  Ascendens  Iesus  in  unam  navem, 
que  erat  Symonis,  rogavit  eum  a  terra  reduccre  pusillum.  Ubi 
dicit  expositio:  In  hoc  quod  dicitur  c  rogavit  ’  confunditur  su¬ 
perbia  prelatorum,  qui  semper  imperant  et  vix  aut  nunquam 
rogant.  Eze.  XXXIIII:  Cum  austeritate  imperabatis  eis  et  cum 
potentia.  Ecce  imperator  celi  et  terre,  qui  imperat  soli,  et  non 

oritur,  impercit  venlis  et  mari,  et  obediunt  ei,  rogat,  non  imperat, 
et  vilis  pulviculus  oblitus  sui  contra  coequales  intonat  aucto- 
ritate,  erigitur  potestate.  Gen.  IX:  Terror  vester  ac  tremar  sit 
super  cuncta  ammalia  terre.  Ubi  dicit  Gregorius:  Homo  quippe 
brutis  animalibus ,  noti  autern  ceteris  hominibus  natura  prelatus 
est,  et  idcirco  ei  dicitur,  ut  ab  animalibus  et  non  ab  hominibus 
tìmeatur,  quia  contra  naturata  super bir c  est  ab  equali  velie 
timeri.  Secunda  ratio  est  propter  illud,  quod  de  Petro  et  Cor¬ 
nelio  legitur  Act.  X:  Et  factum  est,  cutn  ìntroisset  Petrus,  obvius 
ei  venit  Cornelius  et  proci dens  ad  pedes  eìus  adoravi t  eum.  Pe¬ 
trus  vero  levavit  eum  dicens:  *  Surge,  et  ego  ipse  homo  sutn  \ 
Tertia  ratio  est  propter  illud,  quod  de  Iohanne  et  angelo  le¬ 
gitur  Apoc.  ultimo:  Postquam  audisscm  et  vidissetn,  cecidi,  ut 
adorarem,  ante  pedes  angeli,  qui  michì  hec  ostendebat.  Et  dixit 
michi :  '  Vide,  ne  feccris.  Conservus  tuus  sutn  et  fratrum  tuorum, 
qui  servant  verba  prophetic  libri  huius.  Delitti  adora /\  Ecce 
Deus  et  Apostolus  Petrus  et  angelus  servos  Dei  reverentur,  et 
miseri  prelati  super  eos  in  superbiam  elevantur?  Nani,  ut  dicit 
Amos  VI:  Sicut  David  putaverunt  se  habere  vasa  cantici,  bi- 
bentcs  in  polis  vinutn  et  optimo  unguento  delibati,  et  nichil  pa- 
tiebantur  super  contrilione  Ioseph.  Ideo  Dominus  ostendit  ibi 
hoc  se  prò  malo  habere,  dicens:  Quapropter  detestor  ego  su- 
perbiam  Jacob  et  dotnos  eius  odi.  Nota  quod  in  aliqua  religione 
aliquando  erunt  homines,  qui  in  seculo  fuerunt  nobiles,  divites 
et  potentes,  in  religione  vero  sunt  antiqui  et  quo  ad  etatem 
et  quo  ad  Ordinis  ingressum,  sunt  etiam,  quod  melius  est, 
spirituales  et  contemplativi  et  Deo  devoti  et  amabiles  fratribus, 
sunt  etiam  prediti  sapientia  et  doctrina,  litteraturam  et  linguam 
disertam  et  naturalem  sensum  habentes  necnon  et  mores  ho- 
nestos.  Et  tamen  talibus  aliquis  preficietur  prelatus,  qui  natus 
erit  ex  genere  non  satis  darò  et  in  omnibus  que  supra  dieta 
sunt  insufficiens  et  inutilis  erit,  et  ad  tantam  superbiam  et 
stultitiam  devolvetur,  quod  e levabitur  cor  eius  in  superbiam 
super  fratres  stios,  neminem  reverendo.  Omnibus  enim  in 
singulari  numero  dicet  '  tu  Quod  non  nisi  V  rationibus  con- 
ceditur,  utdicatur.  Primo,  ratione  excellentie,  sicut  soliti  sumus 

elicere  Deo:  Tu  es  Deus,  qui  facis  mirabilia,  et  tu  solus  altis- 
simus  super  omnem  terram.  Secundo,  ratione  ydiomatis,  sicut 
faciunt  illi  de  Apulia  et  Sicilia  et  Romani,  qui  imperatori  et 
summo  pontifici  dicunt  '  tu  \  Et  tamen  appellant  eum  dominum 
dicentes:  c  Tu  messor  \  Tertio,  ratione  iuventutis.  Congruum 
enim  et  conveniens  est,  ut  uni  gartioni  dicatur  '  tu  eo  quod 
puer  et  iuvenis  sit.  Sed  Lombardi  non  solum  uni  puero,  verum 
etiam  uni  galline  et  uni  mirilego  dicunt  e  vos  ’  et  etiam  uni 
ligno.  Quarto,  ratione  detestationis  peccati  alicuius,  sicut  inter- 
dum  a  prelato  dicitur  uni  seni:  *  Ecce  tu  miser,  nunquam  cor- 
riges  vitam  tuam  nec  emendabis  te,  sed  ubique  relinques  signa 
stultitie  tue5.  Sic  Daniel  dixit  Babylonico  seni  Dan.  XIII: 
Inveterate  dicrum  malorum,  nunc  venerunt  peccata  tua  et  cet. 
Quinto  et  ultimo,  ratione  familiaritatis  et  amicitie,  sicut  de  Deo 
et  de  Moyse  legitur  Exo.  XXXIII:  Loquebatur  autem  Dominus 
ad  Moysen  facie  ad  faciem,  sicut  loqui  solet  homo  ad  amicum 
suum.  Hoc  est  etiam  quod  de  Moyse  Dominus  dicit  Numeri 
XII:  Ore  enim  ad  os  loquor  ci,  et  palam,  non  per  enigma! a  et 
figuras  Dominum  videt.  Sic  etiam  dicit  amicus  amico,  quando 
habet  aliquem  intimum  et  familiarem,  quein  diligit,  et  de  quo 
multimi  confidit:  f  Tu  es,  quem  diligit  anima  me  a,  tu  es  re- 
fugium  meum  in  die  tribulationis  mee  *.  Hinc  sapiens  ait  Pro- 
ver.  XXV:  Causavi  tuam  tracta  cum  amico  tuo  et  secretum 
extraneo  non  reveles. 

De  sufficientia  boni  prelati. 

Sed  dicet  aliquis:  '  Ecce  de  prelatis  et  subditis  multa  dixisti. 
Rogamus  nunc,  ut  prelatum  sufficientem  nobis  describas,  qua- 
tinus  ex  descriptione  tua  ydotieus  et  suflìciens  cognoscatur 
prelatus  \  Dico  ergo  secundum  meum  iuditium  quod  ad  hoc, 
quod  prelatus  suflìciens  iudicetur  et  sit,  positive  debet  habere 
tria  et  privative  tribus  carere  debet.  Debet  enim  habere  sapien- 
tiam  et  sanctam  vitam  et  bonos  mores;  quibus  positis  omnia 
bona  ponuntur,  et  excluduntur  omnia  mala.  Sed  privative 
tribus  carere  debet,  que  si  in  prelato  aliquo  fuerint,  omnino 


IJ2 


SALIMBENE  DE  ADAM 


insufficiens  iudicabitur  et  erit  penitus  deponendus.  Nunc  de 
singulis  videamus.  Dico  quod  prelatus 

Primo,  debet  habere  sapientiam,  ut  sapienter  regat  subditos 
sibi  commissos.  Hanc  Salomon  postulavit  a  Deo,  ut  habetur  III 
Reg.  Ili:  Dabis  ergo  sei'vo  tuo  cor  docile,  ut  indicare  possit 
populum  tuum  et  discernere  inter  bonurn  et  malum.  Ideo  laco- 
bus  dicit  I  :  Si  quis  vestrum  indiget  sapientia,  po stuie t  a  Deo, 
qui  dai  omnibus  affluenter  et  noti  improperat,  et  dabitur  ei.  Hoc 
est  quod  dixit  Dominus  Salomoni  :  Ecce  feci  tibì  secundum  ser- 
mones  tuos  et  dedi  Ubi  cor  sapiens  et  ìntellìgens ,  in  tantum  ut 
nullus  ante  te  similis  tui  fuerìt  nec  post  te  surrecturus  sit.  Facile 
potuit  Dominus  postulata  concedere,  quia  divfs  est  in  omnes 
qui  invocant  illuni ,  ut  dicit  Apostolus  ad  Ro.  X.  Nam  in  ipso 
sunt  omnes  thesauri  sapientie  et  scientie  abs  co  uditi,  ut  dicit  ad 
Colo.  II.  Verumtamen  Salomon  bene  usus  est  sapientia  in  prin¬ 
cipio,  quia,  cum  esset  sapienlissimus  ecclesiastes,  docuit  populum 
et  enarravit  que  feccrat,  et  investigans  composuit  parabolas  mul • 
tas,  quesivit  verba  utilia  et  conscrìpsit  sermones  rectissimos  ac 
veritate  plenos,  Eccle.  ultimo.  In  fine  vero  abusus  est  sapientia, 
et  ideo  recessit  ab  eo;  et  cum  dixit  Eccle.  II:  Sapientia  quoque 
Perseverava  mecum,  falsum  dixit,  quia,  si  perseverasset  secum, 
non  ydolis  immolasset  nec  tempia  eis  edificasset  nec  uxores 
alienigenas  accepisset  nec  equos  multiplicasset  nec  auri  nec 
argenti  inmensa  pondera  habuisset,  nec  cor  eius  in  superbimn 
super  fratres  suos  elevatimi  fuisset,  eis  iugum  durissimum  im¬ 
ponendo,  que  sibi  omnia  in  lege  expresse  prohibita  fuerant, 
Deutero.  XVII.  Verius  ergo  dixit  Salomon,  cum  dixit:  Stul- 
tissimus  sum  virorum,  Prover.  XXX.  Nam  quid  stultius  quam 
cum  aliis  bene  facere  et  seipsum  negligere?  Hoc  et  candela 
facit.  Consumit  enim  seipsam,  ut  ahis  deserviat,  quos  illuminat. 
Sic  Salomon  multa  docuit  alios  facere,  que  facere  noluit  ipse. 
Docuit  enim  quod  qui  custodii  prcceptum,  non  experietur  quic- 
quam  mali ,  Eccle.  Vili,  et  ipse  preceptum  custodire  contempsit, 
ut  ostendimus  supra,  Deutero.  XVII.  Item  docuit:  Si  e  suri  erit 
inimicus  tuus,  ciba  illuni  et  cet.,  Prover.  XXV.  Hoc  Salomon 
non  implevit,  sed  Helyseus,  de  quo  habetur  IIII  Reg.  VI, 

quod  inimicos  suos,  qui  iverant  ad  capiendum  ipsum,  duxit 
in  Samariam  et  optime  fecit  eis  dari  comedere.  Salomon  vero 
persecutus  est  leroboam  servum  suum,  timens,  ne  ei  regnum 
auferret,  et  tamen  docuerat  Prover.  XX:  Ne  dicas:  '  Reddam 
malum  prò  malo  5,  expecta  Domimim,  et  liberabit  te.  Item  Pro¬ 
ver.  XXI  III:  Ne  dicas :  '  Q  uomo  do  fecit  michi,  sic  faciam  ei  et 
reddam  unicuique  secundum  opus  suum  \  Item  docuit  a  mulie- 
ribus  abstinendum,  ut  habetur  in  Proverbiis  in  pluribus  locis 
et  in  Eccle.  VII:  I riverii  amariorem  morte  mulierem,  que  laqueus 
venatorum  est,  et  sagena  cor  eius  et  cet.  Et  tamen  de  eo  legitur 
quod,  cum  iam  esset  senex,  depravaturn  est  per  mulieres  cor  eius , 
III  Reg.  XI.  Sic  et  medici  faciunt  cum  infirmis.  Multa  enim 
imponunt  infirmis,  que,  cum  infirmantur,  facere  ipsi  nolunt.  Sic 
prelati  multa  sciunt  docere  subditos,  que  facere  nolunt.  Ideo 
Dominus  dixit  Mat.  XXIII:  Dicunt  enim  et  non  faciunt.  Ideo 
dicit  beatus  Gregorius:  Bene  loqui  et  male  vivere  nichil  aliud  est 
quam  seipsum  sua  voce  damnare.  Non  enim  sufficit  prelato  ha- 
bere  sapientiam  solummodo  prò  subditis,  nisi  habeat  edam  et 
prò  semetipso,  quia  audire  posset: 

Sic  vos  non  vobis  mellificatis  apes, 

Sic  vos  non  vobis  fertis  aratra  boves, 

Sic  vos  non  vobis  veliera  fertis  oves. 


Prelatus  enim  sine  scientia  est  sicut  asinus  coronatus.  Habet 
enim  dignitatem  et  stoliditatem  simul  coniunctam.  Debet  igitur 
habere  prelatus  sapientiam  prò  se  et  prò  aliis.  Pro  se,  ut  prius 
faciat  et  postea  doceat  iuxta  illud  Act.  I  :  Cepit  Jesus  facere 
et  docere.  Unde  illud  Mat.  V:  Qui  autem  fecerit  et  docuerit, 
hic  tnagnus  vocabitur  in  regno  celorum.  Plus  enim  ad  manum 
quam  ad  linguam  rcspicitur  prelatorum.  Ideo  dicit  Ecclesia- 
sticus  XVIII:  Antequam  loquaris,  disce.  Item  Eccli.  XXXII:  Pre- 
curre  autem  in  dotnum  tuam  prior  et  illue  advocare  et  illic  lude 
et  age  conceptiones  tuas  et  non  in  delictis  et  in  verbo  superbo. 
Item  Exo.  XXXV:  Quisquis  vestrum  est  sapiens,  veniat  et  fa¬ 
ciat  quod  Dominus  ìmperavit.  Item  Exo.  XXXV:  Hec  sunt  que 

iussit  Dominus  fieri,  scilicet  ut  diligatur  Deus  et  proximus. 
Ideo  dicit  Io.  prima  I III  :  Hoc  mandatimi  habemus  a  Deo,  ut 
qui  diligit  Deum  dìligat  et  fratrem  suurn.  Hinc  Dominus  ait 
Mat.  XXII  :  In  his  duobus  manda tis  universa  lex  pendet  et  prò- 
phete.  Quapropter,  cum  Deus  diligentes  se  diligat,  ut  dicit 
ipse  Prover.  Vili,  et  in  libro  Sapientie  VII  dicatur  quod  ne- 
minem  diligit  Deus  nisì  eum  qui  cum  sapientia  inhabitat,  oportet 
prelatum  habere  sapientiam  prò  se  et  prò  subditis  sibi  com- 
missis,  ne,  si  cecus  cecum  ducat,  ambo  in  foveam  cadant,  Mat. 
XV.  Precipitar  enim  prelatis,  ut  sapientiam  habeant.  Unde 
Petrus  prima  III:  Dominum  Christum  sanctijìcaie  in  cordibus 
veslris,  parati  semper  ad  satisfactionem  orimi  poscenti  vos  ratio- 
nem  de  ea,  que  in  vobis  est ,  fide  et  spe.  Item  Ieronimus  in 
primo  prologo  Biblie:  Malachias  propheta,  imrno  per  Malachiam 
Dominus  interrogava  sacerdotcs  legem.  In  tantum  sacerdo/is  offi- 
cium  est  interrogatum  res fondere  de  lege.  Et  in  Deuteronomio 
legirnus :  '  Interroga  patrem  luum,  et  annuntiabit  Ubi  maiores 
tuos,  et  dicent  libiì.  Gregorius  quoque  dicit  prelato  illitterato: 
Turpe  est  nimis  et  indecorwn,  si  lune  queris  discere,  cum  que- 
stionem  debeas  denodare.  Ideo  prelato  illitterato,  qui  vult  se 
saturare  cum  cocleario  aliorum  et  vult  esse  prelatus,  et  non 
studuit  nec  didicit,  dum  potuit,  Dominus  dicit  Osee  1 1 1 1  :  Quia 
tu  scientiam  repulisti ,  repellam  et  ego  te,  ne  sacerdocio  fungaris 
michi.  Cum  autem  aliquis  cognoscit  insuffitientiam  suam  quan- 
tum  ad  scientiam  Scripturarum  et  videt  quod  eligitur  in  pre¬ 
latum,  debet  resistere  quantum  potest  et  contradicere  et  facere, 
ne  penitus  eligatur,  iuxta  verbum  quod  scriptum  est  Ys.  Ili: 
Apprehendet  vir  fratrem  suurn,  domesticurn  patris  sui ,  et  dicet: 
'  Vestimentum  tibi  est,  princeps  esto  noster  \  Et  respondebit  in 
die  illa  dicens:  r  Non  sum  medicus,  et  in  domo  mea  non  est  panis 
neque  vestimentum.  Notile  constituere  me  principem  popoli  ’.  Gra- 
vissimum  est  enim  habere  facere  cum  prelato  ydiota  et  insen¬ 
sato,  quia,  sicut  dicit  sapiens  Prover.  XXVIII:  dux  indigene 
prudentia  rnu/los  opprimet  per  calurnniarn.  Ideo  dicit  Ecclesia- 
sticus  XXII  :  Arenam  et  salern  et  massaro  ferri  facilius  est  ferre 
quam  hominem  imprudentem  et  faluum  et  impium.  Habere  autem 

facere  cum  prelato  discreto  et  sensato  magnum  refrigerium  est 
subdito  et  consolatio  iocundissima.  Ideo  Paulus  regi  Agrippe 
dixisse  legitur  Act.  XXVI:  De  omnibus,  quibus  accuso r  a  Iu- 
deis,  rex  Agrippa,  estimo  me  beatimi,  apud  te  cum  sim  defen- 
surus  me  fiodie,  sciente  te  maxime  omnia  que  apud  Judeos  sunt, 
consuetudines  et  questiones.  Propter  quod  obsecro  te,  patienter 
me  audias.  Itein  gravissime  peccant  illi  qui  prelatum  insuffi- 
cientem  servis  Dei  preficiunt.  Sed  non  est  mirum,  si  ita  faciunt, 
tum  propter  amorem  privatum,  quem  habent,  tum  edam  quia 
unus  ydiota  diligit  alium  ydiotam,  iuxta  verbum  quod  scriptum 
est  Eccli.  XIII:  Ornile  animai  diligit  simile  sibi,  sic  et  omnis 
homo  proximum  sibi.  Item  Eccli.  XXVII  :  Volatilia  ad  sibi  similia 
conveniunt.  Quod  autem  diximus,  quod  il  le  qui  eligitur  in  pre¬ 
latum  debet  cognoscere  insufficientiam  suam,  si  insufficiens 
est,  dicimus  quod  raro  potest  hoc  fieri,  quia,  quicumque  habet 
dominium  et  auctoritatem,  credit  se  statini  omnino  sufficientem 
et  quo  ad  sapientiam  et  quo  ad  eloquentiam  et  quo  ad  omnia 
que  prelato  necessaria  sunt.  Ideo  dicit  sapiens  in  Prover.  XXVIII: 
Sapiens  sibi  videtur  vir  dives,  paupcr  autem  prudens  scrutabilur 
eum.  Item  Prover.  XXVI:  Sapienlior  sibi  pi ger  videtur  septem 
vìris  loquenlibus  sententias.  Verumtainen,  quoroodocumque  sit 
tam  de  prelato  insufficienter  dato  quam  de  bis  qui  eum  dede- 
runt,  certissimum  est  quod  Deus  sapientiam  diligit,  maxime  in 
his  qui  preesse  debent,  et  quibus  iudicare  et  rationem  tenere 
incumbit  et  iustitiam  facere,  quod  fieri  sine  sapientia  nullatenus 
potest.  Ideo  Dominus  precepit  Iudaico  populo  Deutero.  XVI: 
Iudices  et  magistros  conslitues  in  omnibus  portis  tuis,  quas  do¬ 
minus  Deus  tuus  dederit  libi  per  singulas  tribus  tuas,  ut  iudicent 
populum  insto  iuditio  ncc  in  altcram  partem  declinent.  Hoc  Io- 
saphath  rex  Iuda  implevit,  ut  habetur  II  Paralipo.  XIX:  Con- 
stiluit  iudices  terre  in  cunctis  civitatibus  Inda  munitis  per  singula 
loca.  Et  preci picns  iudicibus  ait :  '  Videte,  quid  faciatis.  Non 
enim  hominis  exercetis  iuditium,  sed  Domini,  et  quodeumque  iu- 
dicaveritis ,  in  vos  redundabit.  Sit  timor  Domini  vobiscum,  et 
cum  diligenlia  cuncta  facite.  Non  est  enim  apud  dominion  Deum 
nostrum  iniquitas  nec  personarum  acceptio  nec  cupido  munerum  5 . 

Item  Iere.  XXIII  promittit  Dominus:  Ecce  dies  veniunt,  dicii 
Dominus,  et  susciloòo  David  gemini  iusium,  et  regnabit  rex  et 
sapiens  erit  et  faciet  iuditium  et  iustitiam  in  terra.  Item  Sapien¬ 
te  VI  dicitur  quod  multitudo  sapientium  sanitas  est  orbis  ter- 
rarum,  et  rex  sapiens  populi  stabilimentum  est.  Item  Sap.  VII  : 
Neminem  etiim  diligit  Deus,  nisi  eum  qui  cum  sapientia  inhabitat. 
Nani  per  sapienliam  sanati  sunt  quicumque  placuerunt  libi,  Do¬ 
mine,  a  principio ,  dicitur  Sapientie  IX.  Est  autem  valde  neces¬ 
saria  sapientia  viris  religiosis,  quoniam  multos  habent  mordaces 
et  detractores  et  inimicos  et  persecutores,  qui  libenter  ponunt 
macularti  in  electis,  ut  habetur  Eccli.  XI.  Ideo  docet  eas  Apo- 
stolus  ad  Colo.  IIII  dicens:  In  sapientia  ambulate  ad  eos  qui 
foris  sunt,  tempus  redimentes .  Sermo  vester  semper  in  gratia 
sale  sit  condii us,  ut  sciatis,  quomodo  oporteat  vos  unicuique 
respondere . 

Secundo,  prelatus  debet  habere  sanctam  vitam,  sine  qua 
non  valebit  unain  festucam,  quantumcumque  aliter  sit  littera- 
ratus  et  sapiens.  Ideo  dicit  Iere.  in  fine  epistole  sue:  Melior  est 
homo  iustus,  qui  non  habet  simulacro .  Nani  erit  louge  ab  oppro- 
brìis.  Simulacra  dicitur  habere  prelatus  sive  quicumque  alius, 
quando  habet  solummodo  scripturam  librorum  et  non  habet 

sanctam  vitam,  que  continetur  in  libris.  Item  Eccli.  XIX: 

• 

Melior  est  homo  qui  minuitur  sapientia  et  deficiens  sensu  in 
timore,  quam  qui  abundat  sensu  et  transgreditur  legem  altissimi. 
De  sanctitate  enim  summi  prelati  et  boni  pastoris  dicit  Apo- 
stolus  ad  Hebre.  VII:  Talis  enim  decebat,  ut  nobis  esset  pori- 
tifex,  sanctus,  innocens,  impollutus ,  segregatus  a  peccatoribus 
et  excelsior  celis  factus.  Tales  edam  requirit  et  vult  alios  esse  se- 
cundum  modum  possibilitatis  Immane,  quia,  ut  dicitur  Amos  III: 
Non  ambulabunt  duo  pariter,  nisi  convencrit  eis.  Ideo  ipse  Do¬ 
minus  dicit  Exo.  XII:  Viri  sancii  eritis  michi.  Item  Deutero. 
XVIII:  Perfectus  cris  et  absque  macula  cum  domino  Deo  tuo. 
Item  Exo.  XIX:  Sacerdotes  qui  accedunt  ad  Dominum  sanctifi- 
centur,  ne  percutiat  eos.  Item  Levit.  XIX:  Sane  ti  eslo/e,  quia 
ego  sanctus  siivi  dominus  Deus  vester.  Item  Levi.  XX:  Eritis 
sancii  michi,  quia  sanctus  ego  sum  Dominus,  et  separavi  vos  a 

ceteris populis,  ut  essetis  mei.  Item  Deutero.  VII:  Populus  sanctus 
es  domino  Deo  tuo.  Te  elegit  dominus  Deus  tuus,  ut  sis  ei  po¬ 
pulus  peculiaris  de  cunctis  populis,  qui  sunt  super  terram.  Item 
Ys.  LVII  :  Mundamini  qui  fertis  vasa  Domini.  Verbum  propo- 
situm  potest  dici  specialiter  sacerdotibus.  De  quibus  dicitur  I 
Macha.  IIII,  quod  elegit  Iudas  sacerdotes  sine  macula,  habentes 
voluntatem  in  lege  Dei,  et  mundaverunt  sancta.  Generaliter  vero 
potest  omnibus  dici,  quia  corpora  Christianorum  appellantur 
vasa  et  membra  Christi  et  templum  Spiri tus  Sancti.  De  primo 
dicit  Apostolus  ad  Thessa.  prima  IIII  :  Sciai  unusquisque  vestrum 
suum  vas  possidere  in  sanctificatione  et  honore,  non  in  passione 
desiderii  sicut  et  gentes,  que  ignoranl  Deum.  De  quibus  dicit 
Iacobus  ultimo:  Epulati  estis  super  terram  et  in  luxuriis  enu- 
tristis  corda  vestra.  Item  Apostolus  II  ad  Timotheum  II  dicit 
quod  in  magna  domo  non  solum  sunt  vasa  aurea  et  argentea, 
sed  et  lignea  et  fictilia.  Et  quedam  quidem  in  honorem,  quedam 
autem  in  contumeliam.  Si  quis  ergo  cmundaverit  se  ab  isiis,  erit 
vas  in  honorem  sanclificatum  et  utile  Domino,  ad  omne  opus  bo- 
num  paratimi.  Ista  emundatio  est  a  malis  et  perversis  recedere 
et  se  in  sanctitate  vite  diligenter  custodire.  De  primo  dicit 
Zacha.  II:  O  Syon,  fuge,  que  habitus  apud  filiam  Babylonis. 
Item  Ys.  XLVIII:  Egredimi  de  Baby  Ione,  fugite  a  Chaldeis. 
Ideo  dicit  Seneca:  Magna  pars  sanctilatis  est  hortatores  insanie 
relìquisse.  Item  exemplum  de  Arsenio,  cui  dictum  est  a  Domino: 
'  Arseni,  fuge  homines,  tace,  et  salvus  eris  \  De  secundo  Deu¬ 
tero.  IIII:  Custodi  igitur  temetipsum  et  animam  tuam  sollicite. 
Item  Prover.  IIII:  Omni  custodia  serva  cor  tuum,  quia  ex  ipso 
vita  procedit.  Item  Eccli.  XXX:  Salus „  anime  in  sanctitate  iu- 
stitie.  Item  sapiens  in  Proverbiis  XXV  docet,  qualiter  pulcher- 
rimum  vas  fiat,  dicens:  Aufer  rubiginem  de  argento,  et  egre- 
dietur  vas  purissimum.  Aufer  impietatem  de  vultu  regis,  et 
firmabitur  iustitia  thronus  eius.  Quia, 

cui  non  est  pietas,  debetur  nulla  potestas. 

Igitur,  si  rubigo  tollatur,  id  est  amoveatur  macula  peccati  ab 
anima,  erunt  vasa  puerorum  sancta ,  ut  dicitur  I  Reg.  XXI,  id 

est  corpora  pura  et  munda  et  sancta  erunt,  que  membra  sutit 
Christi  et  templum  Spiritus  Sancii,  ut  dicit  Apostolus  I  ad  Cor. 
VI.  De  quibus  nichil  ad  presens.  Indicitur  autem  sanctificatio 
fidelibus  omnibus,  maxime  autem  religiosis,  sacerdotibus  et 
prelatis.  Unde  Dominus  ait  ad  Moysen  Numeri  XI:  Populo 
dices:  c  Sa?ictificamini,  cras  comedetis  carnes  ’.  Non  utique  illas 
carnes,  de  quibus  dicitur:  Et  yluit  super  eos  sicut  pulverem 
carnes.  De  quibus  etiam  dicitur:  Adirne  esce  eorum  erant  in  ore 
ìpsorum,  et  ira  Dei  ascettdii  saper  eos,  sed  cameni  illam,  que 
est  agni  inmaculati,  qui  tollit  peccata  mundi.  De  qua  dicit  ipse 
agnus  Io.  VI:  Caro  mea  vere  est  cibus.  Pro  qua  conficienda 
et  administranda  et  comedenda  et  requiritur  et  indicitur  sancti¬ 
ficatio  et  est  penitus  necessaria.  Ideo  Dominus  precepit  Moysi 
Exo.  XIX:  Sacerdotes  qui  accedunt  ad  Dominum  sanctificentur , 
ne perculiat  eos .  Percussit  enim  Dominus  Ozam,  eo  quod  archam 
Domini  tetigisset,  ut  habetur  II  Reg.  VI.  Tradunt  Hebrei  quod 
illa  nocte  cum  uxore  dormierat,  id  est  uxorem  cognoverat. 
Et  quia  pestilente  flagellato  stulhis  sapientior  erit,  ut  dicit  sa¬ 
piens  in  Prover.  XIX,  ideo  Primo  Paralipo.  XV  dicitur:  Sancti- 
ficati  sunt  ergo  sacerdotes  et  Levite,  ut  portarent.  archam  domini 
Dei  Israel.  Igitur  prelatus  sanctam  vitam  debet  habere,  quia 
ille,  cuius  locum  tenet,  sanctus  sanctorum  est,  et  ideo  debet 
implere  quod  dicitur:  cum  sancto  sanctus  eris.  Ut  autem  sanctus 
sit,  faciat  quod  Ecclesiasticus  XXI  docet:  Quasi  a  facie  colubri 
fuge  peccala.  Nam,  ut  dicitur  Tobie  XII:  qui  f aduni  peccatum 
et  iniquitalem,  hostes  sunt  anime  sue.  Qui  enim  diligit  iniqui- 
tatem,  odit  animata  suam.  Ideo  dicit  Io.  prima  III:  Omnis  qui 
facit  peccatum  et  iniquìtatem  facit,  et  peccatum  est  iniquitas.  Et 
scitis  quoniam  ille  apparuit,  ut  peccata  tolleret,  et  peccatum  in 
eo  non  est.  Ideo  dixit  Acliior  Iudith  V:  Deus  enim  illorum 
—  scilicet  Iudeorum  et  Christianorum  —  odit  iniquitalem.  Tu 
quoque  fac  simile,  quisquis  dominaris  in  orbe.  Ideo  dicit  Psal- 
mista:  Iniquitatem  odio  habui  et  abhominaius  sum,  legem  autem 
tuam  dilexi.  Et  quoniam  qualis  pater,  talis  filius,  ideo  sicut 
perfectionem  preceperat  pater  in  veteri  Testamento  dicens  Deu¬ 
tero.  XVIII:  Perfecius  eris  et  absque  macula  cum  domino  Deo 

tuo ,  sic  et  filius  in  novo  perfectionem  indicit,  Mat.  V:  Estole 
perfecti,  sicut  et  pater  vesler  celestis  perfectus  est.  Vult  edam 
quod  abundet  iustitia  perfectorum  plusquam  scribarum  et  Pha- 
riseorum ,  ut  habetur  ibidem  Mat.  V.  Sic  iustitia  et  sanctitas 
vite  prelatorum  et  sacerdotum  et  religiosorum  amplius  abundare 
debet  quam  hominum  secularium.  Ideo  dicit  beatus  Bernardus: 
Altissima  est  professio  vestra.fratres .  Celos  transit,  par  angflìs, 
angelice  similis  puritati.  Non  enim  solum  vovistis  omnem  sancti- 
tatem,  sed  et  omnis  sanctitatis  perfectionem  et  om?iis  consumma- 
tionis  fmem.  Noti  est  nostrum  circa  communio  precepta  languere. 
Alìorum  est  Deo  servire,  nostrum  est  Deo  adhererc.  Aliorum 
est  Deum  credere,  scire,  amare  et  revereri,  nostrum  est  sapere, 
co  gito  se  ere,  inlelligere  et  fruì. 

Tertio,  prelatus  debet  habere  bonos  mores.  De  quibus  dicit 
Apostolus  ad  Hebre.  XIII:  Sint  mores  sine  avarilia  contenti 
presentibus.  Cognoscuntur  autem  boni  mores  in  homine  secun- 
dum  doctrinam  Eccli.  XIX:  Ex  visu  cognoscitur  vir,  et  ab 
occursu  faciei  cognoscitur  sensatus.  Amictus  corporis  et  risus 
dentium  et  ingressus  hominis  enuntiant  de  ilio.  Nota  quod  dicit: 
Ex  visu  cognoscitur  vir.  Ideo  dicit  sapiens  Prover.  XXVI  :  Vi- 
disti  hominem  sapicntem  sibi  videri,  magis  ilio  spem  habebit 
stultus.  Item  Prover.  XXIX:  Vidisti  hominem  velocem  ad  lo- 
quendum,  stultitia  magis  sperando  est  quam  illius  correctio. 
Item  XXVII  :  Quomodo  iti  aquis  resplendent  vultus  prospitien- 
tium ,  sic  corda  hominum  manifesta  sunt  prudentibus .  Nota  etiam 
quod  dicit,  quod  ab  occursu  faciei  cognoscitur  sensatus ,  quia, 
sicut  dicit  sapiens  in  Prover.  XVII  :  In  facie  prudentis  lucet 
sapientia.  Nota  quod  dicit:  Amictus  corporis.  Ex  hoc  enim 
Samaritana  cognovit  Christum  esse  Iudeum.  Vidit  enim  quod 
in  habitu  finbrias  habebat,  sicut  Iudei  habere  tenentur  ex  lege. 
Voluit  enim  per  omnia  fralribus  similari,  sicut  dicit  Apostolus 
ad  Hebre.  II,  ne  dicerent:  '  Dissimilis  es  patribus,  et  ideo  nolu- 
mus  credere  tibi  \  Deutero.  XXII:  Funiculos  in  finbriis  facies 
per  IIII  angulos  pallii  tui,  quo  operiris.  Alium  enim  habitum 
habent  layei  seculares,  alium  hystriones,  et  alium  sacerdotes 
et  religiosi  habere  tenentur.  Quod  autem  additur  in  auctoritate 

Eccli.  :  et  visus  dentium,  hoc  est  quod  alibi  dicit  Eccli.  XXI: 
Fatuus  in  risu  exaltat  vocem  suam,  vir  autem  sapiens  vix  tacite 
ridebit.  Quod  autem  sequitur:  et  ingressus  hominis  enuntiant 
de  ilio ,  hoc  veruni  est  tam  corporaliter  quam  spiritualiter.  De 
corporali  ingressi!  dicitur  III  Reg.  X 1 1 1 1  :  Ingredere,  uxor  fe- 
roboam.  Quare  aliavi  te  esse  simulas?  De  spirituali  ingressu 
dicft  Apostolus  ad  Phili.  Ili  :  Multi  enim  ambulant,  quos  sepe 
dicebam  vobis.  Nane  autem  et  Jlens  dico  inimicos  crucis  Chris  ti, 
quorum  finis  interitus,  quorum  deus  venter  est  et  gloria  in  con¬ 
fusione  ipsorum  qui  terrena  sapiunt.  Verumtamen  quantum  ad 
intentionem  nostram  pertinet,  possumus  dicere  quod  aliqui 
ita  inhoneste  ambulant,  ut  magis  videantur  iumenta,  que  trot- 
tant,  ut  ita  loquar,  quam  homines  honestate  compositi. 

Difficile  tamen  est  iudicare  alieni  cordis  occulta.  Ideo 
Ecclesiasticus  dicit  XI  :  Non  laudes  virum  in  specie  sua,  neque 
spernas  hominem  in  visu  suo.  Brevis  in  volatibus  est  apis,  et 
initium  dulcoris  habet  fructus  illius.  Nota  quod  dicit:  Non 
laudes  virum  in  specie  sua ,  quia  in  hoc  deceptus  fuit  Samuel, 
qui,  cum  vidisset  Helyab  fratrem  David  maiorem,  ai t  I  Reg. 
XVI  :  '  Num  covavi  Domino  est  christus  eius?  5  Et  dixit  Dominus 
ad  Samuel:  '  Ne  rcspicias  vultum  eius  neque  altitudinem  stature 
eius,  quoniam  abieci  eum,  ?iec  iuxta  intuitum  hominis  indico. 
Homo  enim  videt  ea  que  parent,  Dominus  autem  in  tue  tur  cor  3 . 
Et  sic  dixit  Dominus  de  singulis  usque  ad  David,  qui  minimus 
erat.  Quod  autem  additur  in  auctoritate  Eccli.:  neque  spertias 
hominem  in  visu  suo,  in  hoc  decepti  fuerunt  illi  qui  Saul  con- 
tempserunt,  dicentes  I  Reg.  X:  c  Num  salvare  nos  polerit  iste f  ’ 
Et  despexerunt  eum  et  non  attulerunt  ei  mimerà,  llle  vero  dis- 
simulabat  se  audire.  Ideo  dicit  sapiens  Prover.  XXII:  Cal/idus 
videt  malum  et  abscondit  se.  Item  Prover.  XII:  Fatuus  statini 
indicat  iram  suam;  qui  autem  dissimulai  iniuriam,  cal/idus  est. 
Nota  quod  il  li  qui  Saul  contempserunt  in  libro  Regum  X 
filii  Belial  appellantur;  qui  f  absque  iugo  5  vel  '  absque  domino  3 
interpretantur.  Mali  enim  nec  sub  iugo  nec  sub  dominio  esse 
volunt.  Per  quod  datur  intei  ligi  quod  prelati,  etiam  boni,  per- 
secutores  et  oblocutores  et  contemptores  habent.  Contempse- 

runt  autem  eum  propter  tria.  Primo,  quia  cognoverant,  ubi 
natus  et  quemadmodum  fuerat  educatus.  Nimia  enim  familia- 
ritas  parit  contemptum.  Iosepli  enim  a  fratribus  contempnitur  et 
venditur  et  ab  Egyptiis  honoratur.  Gen.  XXXVII  habes  de 
venditione  Ioseph  et  de  adoratione  ab  Egiptiis  Gen.  XLI.  Se- 
cundo,  quia,  quando  datum  est  regnum  Sauli,  ibat  asinas  que- 
rendo,  non  regnum,  ut  habetur  I  Reg.  IX.  Tertio,  quia  post 
sibi  datum  regnum  eamdem  conservabat  humilitatem,  quam 
prius  habuerat.  Ibat  enim  post  boves,  ut  habetur  I  Reg.  XI. 
Et  ex  hoc  magis  erat  honorandus  iuxta  verbum  Eccli.  III: 
Quanto  magnus  es,  humilia  te  in  omnibus ,  et  coram  Deo  invenies 
gradavi.  Non  autem  erat  contempnendits  Saul  propter  tria. 
Primo,  quia  dabatur  a  Deo,  ut  habetur  I  Reg.  IX,  quod  Do- 
minus  Samueli  dixit  :  Hoc  ipsa,  que  nunc  est,  bora  eros  mitlam 
ad  te  viruvi  de  terra  Beniamin,  et  unges  eum  ducevi  super 
populum  meum  Israel,  et  salvabit  populum  meum  de  manti 
Phylistinorum,  quia  respexi  poptilum  meum.  Venit  enim  clamor 
conivi  ad  me.  Et  infra  habetur  X:  Certe  videtis,  quem  elcgit 
Dominus,  quoniam  noti  est  siviilis  et  in  ovini  populo.  Secundo, 
quia  mediante  sancto  propheta  dabatur,  qui  eum  inunxit,  ut 
habetur  I  Reg.  X:  Tulit  autem  Samuel  lenticulam  olei  et  effudit 
super  caput  eius  et  deosculatus  eum  ait:  c  Ecce  unxit  te  Dominus 
super  hereditatem  suam  in  principem.  Et  tu  libcrabis  populum 
eius  de  manibus  inimicorum  eius,  qui  in  circuitu  eius  sunt  ’ .  De 
sanctitate  autem  Samuelis  habetur  I  Reg.  Ili  :  Cognovit  uni- 
versus  Israel  a  Dan  usque  Bersabee,  quod  fidelis  Samuel  pro¬ 
pheta  esset  Domini.  De  inunctione  vero  Saul  et  David  in  prin- 
cipes  habetur  I  Reg.  X  et  XVI  et  Eccli.  XLVI  :  Dilectus 
a  domino  Deo  suo  Samuel  propheta  Domini  renovavit  imperium 
et  unxit  principes  in  gente  sua.  Tertio,  quia  Saul  habebat  ap¬ 
parendomi  et  existentiam.  De  apparentia  dicitur  I  Reg.  X, 
quod  stetti  in  medio  populi  et  altior  fuìt  universo  populo  ab 
humero  et  sur  stivi.  Et  ait  Samuel  ad  omnem  populum:  '  Certe 
videtis  quem  elegit  Dominus,  quoniam  non  est  similis  ei  in  omm 
Populo  ’.  De  existentia  vero  eius  tam  corporali  quam  spirituali 
habetur  similiter.  Et  primo  de  corporali  dicamus,  sicut  dicit 

Apostolus  I  ad  Cor.  XV:  Non  prius  quod  spirituale  est,  sed 
quod  anùnale  est,  deinde  quod  spirituale  est.  Existentia  autem 
corporalis  Saulis  fuit,  quia  fuit  vir  magnifici  cordis.  Viriliter 
enim  prò  liberatione  populi  sui  agressus  est  hostes,  quod  in 
primo  prelio  et  in  ultimo  patet.  Nani  in  primo  prelio,  quo 
pugnare  incepit,  ulrumque  bovem  in  frusta  co?icidit  misitque  i?i 
omnes  terminos  Israel  per  manus  nuntiorum  dicens:  *  Quicumque 
Tion  exierit  secutusque  fuerit  Saul  et  Samuelem,  sic  fi,et  bobus 
eius  ’ .  Ifivasit  ergo  timor  Domini  populum,  et  egressi  sunt  quasi 
vir  unus.  Et  dixerunt  nuntiìs  qui  venerant:  '  Sic  dicetis  vìris 
qui  sunt  in  Iabes  Galaad:  Cras  erit  vobis  salus,  cum  incalucrit 
sol  ’ .  Et  ingressus  est  Saul  media  castra  in  vigilia  matutina,  et 
percussit  Ammon,  usque  dum  incalesceret  dies.  Reliqui  autem 
dispersi  sunt,  ita  ut  no?i  relinquerentur  in  eis  duo  parìter,  I 
Reg.  XI.  Istius  beneficii  memores  viri  Iabite  honoraverunt 
Saulem  in  morte,  ut  habetur  I  Reg.  in  fine.  Impleverunt  enim 
quod  dicit  Apostolus  ad  Colo.  Ili  :  Et  grati  estote.  Nam  ingratus 
sensu  dereliquit  libcrantem  se,  ut  habetur  Eccli.  XXIX.  De 
qua  materia  dicit  sapiens  Eccle.  IX:  Civilas  parva,  et  pauci 
in  ea  viri.  Vefiit  contra  cam  re. x  magnus  et  vallavit  eam  et 
extruxit  munitioncs  per  gyrum,  et  perfecta  est  ob sidio.  Inven- 
tusque  est  in  ea  vir  pauper  et  sapiens,  qui  liberavìt  urbcm  per 
sapicntiam  suam,  et  nullus  deinceps  recordatus  est  hominis  illius 
pauperis.  In  ultimo  vero  prelio  patuit  magnificentia  cordis 
Saulis;  sciebat  enim  quod  mori  debebat,  et  nichilominus  ivit 
ad  bellum  et  prò  populo  suo  morti  se  tradidit.  Ideo  multipli- 
citer  in  hoc  loco  commendatur  a  Iosepho:  Saul  autem  sciens 
et  prudens  festinabat  ad  mortem  et  viriliter  dimicabat.  Soli 
quippe  magnanimes  rerum  terribilium  sunt  contemptores.  Hec 
magnanimitas  maxime  convenit  regibus,  quos  prò  cumulo  prin- 
cipatus  non  solum  malos  non  licet  esse  circa  subiectos,  sed 
nec  mediocriter  bonos  esse.  Commendatur  edam  a  David  II 
Reg.  I  :  Sagi/la  Iona  thè  nunquam  rediit  retrorsum,  et  gladius 
Saul  non  est  reversus  inanis.  Saul  et  lonathas  amabiles  et  de¬ 
cori  in  vita  sua,  in  morte  quoque  non  sunt  divisi,  aquilis  velo- 
ciores,  leonibìis  fortiores.  Existentia  vero  spiritualis,  que  fuit 

in  Saule,  et  quam  Deus  maxime  requirit  in  homine,  specifìcatur 
primo  Reg.  XV:  Cum  parvulus  esses  in  oculis  tuis,  caput  in 
tribubus  Israel  factus  es,  unxitque  te  Dominus  in  regem  su¬ 
per  Israel. 

De  humilitate  quorumdam  hominum. 

Humilitas  enimSaulis  magna  monstratur  in  hoc,  quod  asinas 
patris  sui  ibat  querendo,  et  tunc  datum  est  sibi  regnimi,  et  post 
datum  regnum  eamdem  conservabat  humilitatem,  quam  prius 
habuerat,  quando  erat  persona  privata.  Sequebatur  enim  boves, 
cum  mane  reverteretur  ab  agro,  ut  habetur  I  Reg.  XI.  Et  ideo 
oculus  Dei  respexit  illuni  in  bono  et  erexit  eum  ab  umilitate  ipsius 
et  exaltavit  caput  eius,  et  mirati  sunt  in  ilio  multi  et  honoraverunt 
Deum,  Eccli.  XI.  De  admiratione  autem  multorum  propter 
exaltationem  ipsius  habetur  I  Reg.  X:  Videntes  autem  omnes 
qui  noverant  eum  herì  et  nudiustertius ,  quod  esset  cum  prophetis 
et  prophetaret,  dixerunt  adinvicem :  f  Quenam  res  accidit  / ilio 
Cys?  Num  est  Saul  inter  prophetasf  ’.  Et  nota  quod  humilitas 
aliquarum  personarum  superbis  in  exemplum  monstratur,  ut 
discant  non  altum  sapere,  sed  sub  omnipotenti  marni  Dei 
fiumi lìari,  I  Petri  V.  Nani  melius  est  humiliari  cum  mitibus 
quam  divìdere  spolìa  cum  superbis ,  Prover.  XVI.  Fuit  autem 
primus  Abraham,  cui  cum  facta  esset  de  Christo  promissio  et 
de  semine  multiplicando  et  benedicendo,  ut  habetur  Gen.  XVII 
et  XXII,  non  subrepit  perversa  cogitatio,  ut  ex  hoc  in  super- 
biam  levaretur  cor  eius,  sed  dixit  Gen.  XVIII:  Loquar  ad 
Dominum  meum,  cum  sim  pulvis  et  cinis.  Secundus  fuit  Gedeon, 
cui  Dominus  dixit  Iudic.  VI  :  c  Vade  in  hac  fortitudine  tua,  et 
liberabis  Israel  de  manu  Madian.  Scito,  quod  miserivi  te  ’. 
Qui  respondtns  ait:  '  Obsecro,  Domine  mi,  in  quo  liberabo 
Israel?  Ecce  familia  mea  infima  est  in  Manasse,  et  ego  minimus 
in  domo  patris  mei  5 .  Dixìlque  ei  Dominus:  '  Ego  ero  tecum ,  et 
percuties  Madiam  quasi  unum  virum  5 .  Tertius  fuit  Saul,  qui 
valde  humiliavit  se,  cum  ei  a  Samuele  magna  promitterentur, 
I  Reg.  IX.  Dixit  enim  Samuel  Sauli:  '  Et  cuius  erunt  optima 

queque  Israel ?  Nonne  libi  et  ovini  domai  patris  ini?  \  Respon- 
dens  autem  Sani  ait:  '  Numquid  non  jìlius  Gemini  ego  sani,  de 
minima  tribù  Israel,  et  cognatio  me  a  novissima  inter  omnes  fa- 
milias  et  cognationes  de  tribù  Beniamin?  Quare  ergo  locutus 
es  michi  sermonem  istum?  \  Quartus  fuit  David,  qui  valde  humi- 
liavit  se,  cum  Saul  vellet  eum  Tacere  generum  suum  dando 
ei  Merob  filiam  suam  maiorem.  Ait  autem  David  ad  Saul: 
c  Quis  ego  sum,  aut  que  est  vita  mea,  aut  cognatio  patris  mei 
in  Israel,  ut  pam  gener  regisf  ’  I  Reg.  XVIII.  Item  alia  vice 
humiliavit  se  David  coram  Domino,  quando  promisit  sibi  Do- 
minus  quod  confirmaret  sibi  regnum  dando  ei  filium,  qui  post 
eum  regnaret  et  domum  sibi  edificaret,  II  Reg.  VII.  Dixit 
autem  David  sedens  coram  Domino:  Quis  ego  sum ,  domine 
Deus,  et  que  domus  mea,  quia  adduxisii  me  hucusque?  Sed  et 
hoc  parum  visum  est  in  conspectu  tuo,  domine  Deus,  visi  loque- 
reris  etiam  de  domo  servi  tui  in  longinquum.  Ista  est  enim  lex 
Adam,  domine  Deus.  Quid  ergo  addere  poterit  adirne  David, 
ut  loquatur  de  te?  Beata  quoque  Virgo  Maria  humiliavit  se 
coram  Domino,  quando  Gabriel  angelus  annuntiabat  ei  quod 
ex  ea  volebat  nasci  filius  Dei,  Dixit  enim  Lue.  I:  Ecce  ancilla 
Domini,  f(iat)  michi  secundum  verbuni  tuum. 

De  quorumdam  prelatorum  siultitia,  qui  in  Saul  prefigurati  fuerunt. 

Prelati  vero  nostri  temporis,  quando  datur  eis  dominiutn 
super  subditos,  statim  reputant  se  sufficientes,  et  elevatur  cor 
eorum  in  superbiam  super  frati  es  suos,  quod  a  Domino  prohi- 
betur  Deutero.  XVII,  et  cum  austeri  tate  imperavi  eis  et  cum 
potentia ,  quod  Dominus  ostendit  se  prò  malo  habere  Eze. 
XXXIII I,  et  sicui  David  putant  se  habere  vasa  cantici,  bibentes 
in  ftalis  vinum  et  optimo  unguento  delibati,  et  nichil  patiuntur 
super  contritione  Ioscph ,  Amos  VI;  nec  volunt  facere  quod  eos 
Scriptura  facere  docet  Eccli.  XXXII:  Rectorem  te  posuerunt, 
noli  extolli !  Esto  in  illis  quasi  unus  ex  ipsis .  Quorum  figura 
in  Saul  demonstratur,  qui  in  principio  regni  sui  habuit  se 
humiliter,  processu  autem  temporis  superbivi^  Deo  inobediens 

fuit,  sacerdotes  Domini  interfecit,  regnum  violenter  tenuit  con- 
tra  Domini  voluntatem,  David  malitiose  et  sine  culpa  perse- 
cutus  fuit,  usque  quo  ultimum  diem  clausit,  Gabaonitis  pactum 
et  iuramentum  a  Iosue  datum  non  servavit,  immo  eos  occidit, 
quamvis  non  impune,  Iosue  IX  et  II  Reg.  XXI.  Phytonissam 
etiam  Saul  consuluit,  quod  lege  prohibebatur,  Levitici  XIX: 
Ne  declinetìs  ad  magos  nec  ab  ariolis  aliquid  sci  sci  lemmi,  ut 
polluamini  per  eos.  Quapropter,  quia  scilicet  predicta  mala 
commisit,  evenit  ei  quod  scribitur  I  Paralipo.  X:  Mortuus 
est  ergo  Saul  proptcr  iniquitates  suas,  eo  quod  prevaricatus  sit 
mandatum  Domini ,  quod  preceperat,  et  nou  custodi  erit  illud,  sed 
insuper  etiam  phytonissam  consuluerit  nec  speraverit  in  Domino; 
propter  quod  et  interfecit  eum  et  transtulit  regnum  eius  ad  David 
ftlium  Ysai.  Quod  bene  prefiguratum  fuit  in  lenticula  olei,  cum 
qua  inunctus  fuit  Saul  a  Samuele,  ut  habetur  I  Reg.  X,  quod 
regnum  Saulis  duraturum  non  erat,  sed  cito  casurum.  Est  enim 
lenticula  vas  terreum,  quod  leviter  frangitur.  Hinc  est,  quod 
Samuel  dixit  Sauli  I  Reg.  XV  :  Scidii  Dominus  regnum  Israel 
a  te  hodie  et  tradidit  illud  proximo  tuo  meliori  te.  Porro  David 
cum  cornu  pieno  olei  fuit  inunctus,  ad  significandum  quod 
regnum  eius  in  eternum  duraret,  I  Reg.  XVI.  Unde  Domi¬ 
nus  Ps.:  Veritas  tnea  et  misericordia  mea  cum  ipso,  et  in  no¬ 
mine  meo  exaltabitur  cornu  eius.  Item  II  Reg.  VII  Dominus 
taliter  promittit  David:  Fidelis  erit  domus  tua,  et  regnum  tuum 
usque  in  eternum  ante  faciem  meam,  et  thronus  tuus  erit  firmus 
iugiter.  Nec  mirum.  Prefigurabat  enim  regnum  David  regnum 
illius,  de  quo  dicitur  Lue.  I:  Dabit  illi  dominus  Deus  sedem 
David  patri s  eius,  et  regnabit  in  domo  Iacob  in  eternum ,  et 
regni  eius  non  erit  finis.  Unde  Ys.  IX:  Super  soliurn  David 
sedebit  et  super  regnum  eius,  ut  confirmct  illud  et  corroboret 
in  iuditio  et  iustitia  amodo  et  usque  in  sempiternum.  Zelus  Do¬ 
mini  exercituum  faciet  hoc.  Verbum  misit  Dominus  in  Iacob,  et 
cecidit  in  Israel.  Item  Ys.  XVI:  Et  prepar abitur  in  misericordia 
soliurn,  et  sedebit  super  illud  in  veritate  in  iabernaculo  David, 
iudicans  et  querens  iuditium  et  velocilcr  reddens  quod  iustum 
est.  Hinc  habetur  Iob  XXXVI:  Reges  m  sotto  collocai  in 

perpetuimi,  et  illic  erigunlur.  Item  Dan.  4:  Cognoscant  viventes 
quoniarn  dominatur  cxcelsus  in  regno  hominum  et  •  cuìcurnque 
voluerit  dabit  illud,  et  humillimum  hominem  constiluet  super 
illud.  Et  nota  quod  cornu  aliquando  sumitur  prò  superbia, 
aliquando  prò  regno,  ut  ibi  :  Cornua  peccatorum  confringam, 
et  exaltabuntur  cornua  insti.  De  primo  habetur  Amos  VI  : 
Numquid  non  in  fortitudme  nostra  asswnpsimus  nobis  cornua ? 
De  secundo  Lue.  I  :  Erexit  cornu  salutis  nobis  in  domo  David 
pueri  sui.  Sicut  locutus  est  per  os  sanctorum,  qui  a  seculo  sunt, 
prophetarum  eius.  Item  Eccli.  X:  Regnum  a  gente  in  gente m  tran- 
sfertur  propter  iniustitìas  et  iniurias  et  contumelias  et  diversos 
dolos,  ut  accidit  Babyloniis,  quorum  regnum  datum  est  Medis  et 
Persis,  ut  habetur  Dan.  V  :  Eadem  nocte  interfectus  est  Balthasar 
rex  Chaldeus,  et  Darius  Medus  successit  in  regnum,  annos  natus 
sexaginta  duos.  Idem  factum  fuit  de  regno  Persarum,  quod 
datum  Macedonibus  fuit,  Alexandro  pugnante;  quod  a  Daniele 
fuerat  iam  predictum,  Dan.  Vili.  Porro  de  domo  in  domum 
translatum  fuit  tam  regnum  quam  sacerdotium.  Regnum  de 
domo  Saul  ad  domum  David,  ut  diximus  supra,  I  Paralipo.  X: 
Interfecit  Dominus  Saulem  et  transtulit  regnum  eius  ad  David 
filium  Ysai.  De  translatione  vero  sacerdotii  habetur  III  Reg. 
II  :  Eiecit  ergo  Salomon  Abyathar,  ut  non  esset  sacerdos  Domini, 
ut  impleretur  scrino  Domini,  quem  locutus  est  super  domum  Hely 
in  Sylo.  Et  infra  eodem  capitulo:  Sadoch  sacerdotem  posuit  Sa¬ 
lomon  prò  Abyathar.  Et  nota  quod  sacerdotii  translatio  du¬ 
plex  fuit:  Una  de  domo  ad  domum,  de  qua  diximus  hic.  Alia 
de  ritu  ad  ritum,  sive  de  genere  sacrifitii  ad  aliud  genus.  Pri- 
mus  modus  sacrificandi  fuit  secundupi  ordinem  Aaron,  qui  de 
animalibus  sacrifichimi  offerebant;  secundus  fuit  secundum 
ordinem  Mechisedech,  in  quo  oflfertur  panis  et  vinum,  sicut 
prefiguratum  fuit  Gen.  XIIII.  Ideo  Apostolus  dicit  Hebre.  VII: 
Translato  enim  sacerdotio  necesse  est,  ut  et  legis  translatio  fiat. 
Sic  etiam  prelatorum  translatio  fieri  debet,  maxime  autem, 
quando  reperiuntur  insufficientes  et  mali. 

De  viris  morigerati  qui  in  veteri  Testamento  fuerunt. 

Quia  igitur  de  bonis  moribus  prelatorum  in  isto  titulo 
inchoavimus,  ideo  prosequamur  quod  cepimus.  Notandum 
autem  quod  in  Biblia  tres  valde  morigerati  leguntur.  Quo¬ 
rum  unus  fuit  Onias  summus  pontifex  Iudeorum.  De  quo  II 
Macha.  habetur  in  fine:  Oniam,  qui  Juerat  summus  sacerdos, 
virum  bonum  et  benignum,  verecundum  visu,  modestum  moribus 
et  eloquio  decorum,  et  qui  a  puero  in  virlutibus  exercitatus  sit, 
manus  prole?identem  orare  prò  omni  populo  Iudeorum  et  cet. 
Secundus  fuit  Eleazarus,  unus  de  prioribus  scribarum,  vir  etate 
provectus  et  vultu  decorus,  qui  creditur  fuisse  pater  illorum 
VII  fratrum,  qui  ab  Antiocho  diversis  supplitiis  interempti 
sunt  propter  patrias  et  Dei  leges  servandas.  De  quibus  II 
Macha.  habetur  capitulo  VII.  Hic  cum  cogeretur  facere  contra 
legem  —  volebant  enim  emissarii  Antiochi  quod  cameni  por- 
cinam  comederet — ,  cogitare  cepit  elatis  ac  senectutis  sue  enii- 
nentiam  dignam  et  ingenue  nobìlitatis  canitiem  atque  a  puero 
optime  conversationis  et  secundum  sancte  et  a  Deo  condite  legis 
constituta.  Respondit  cito  dicens  premitti  se  velie  infernum  quam 
hec  committere.  '  Quam  ob  rem  fortiter  vitam  ex  cedendo  sene- 
ctute  quidem  dignus  apparebo,  adolescentibus  autem  exemplum 
forte  relinquam,  si  prompto  animo  ac  fortiter  prò  gratissimis 
et  sanctissimis  legibus  honesta  morte  perfungar  ’ .  Et  iste  quidem 
hoc  modo  vita  decessit,  non  solum  iuvenibus,  sed  et  universe  genti 
memoriam  mortis  sue  ad  exemplum  virtutis  et  fortitudinis  dere- 
linquens.  De  hoc  habetur  II  Macha.  VI.  Porro  tertius  fuit 
Gamaliel  Phariseus,  doctor  legis,  honorabilis  universe  plebi.  De 
quo  habetur  Act.  V.  Hic  fuit  magister  Apostoli  Pauli.  De  quo 
Ieronimus  in  primo  prologo  Biblie  ita  dicit:  Paulus  Apostolus 
ad  pedes  Gamalielis  legem  Moysi  et  prophetas  didicisse  se  glo¬ 
ria  tur,  ut  a r matus  spiritalibus  tclis  postea  docercl  confide7iter . 
Hoc  habetur  Act.  XXII.  Fecit  Apostolus  Paulus  quod  Eccle- 
siasticus  docet  XVIII  :  Antequam  loquaris,  disce!  De  hac  materia 
sufficienter  tractat  beatus  Bernardus  super  Cantica  in  ilio  loco: 
Oleum  ejfusum  nomai  tuum.  Dicit  enim:  Tante  cantatis  sunt t 

per  quos  nobis  fluenta  celestia  ma?iant,  ut  ante  ejfundcre  quam 
infundi  velini,  loqui  quam  audire  paratiores  et  promti  docere 
quod  non  didicerunt  et  aliis  preesse  gestientes,  qui  seipsos  re- 
gere  nesciunt .  Ego  nullum  ad  salutcm  pietatis  gradum  illi  gradui 
anteponendum  existimo,  quem  sapiens  posuit  dicens :  '  Miserere 
anime  tue  placens  Deo  5 .  Quod  si  non  habeo  nisi  parumper  oleì, 
quo  ungar,  putas,  tibi  debeo  dare  et  remanere  inanisf  Servo 
illud  mi  chi  et  omnino  nisi  ad  prophete  iussionem  non  profero. 
Si  instìterint  rogitantes  aliqui  ex  hìs,  qui  forte  existìmant  de 
me  supra  id  quod  vident  in  me  aut  audiunt  aliquid  ex  me,  re- 
spondebitur  eis :  '  Ne  forte  non  sufficiai  nobis  et  vobis,  ite  potius 
ad  vendentes  et  e?nite  vobis  \  Fuerunt  etiam  adhuc  in  Iudaico 
populo  viri  valde  morigerati  et  morum  honestate  sollemnes, 
ut  Aaron,  Ioiada,  Iosedech,  Iesus  sacerdos  magnus  et  Symon 
Onie  filius.  De  quibus  non  est  dicendum  per  singula,  duobus 
exceptis,  scilicet  Aaron  et  Symone.  Sciendum  de  Aaron  quod 
ipse  fuit  talis  vir,  qualem  Dominus  querit  Eze.  XXII:  Que- 
sivi  de  eis  virum,  qui  interponeret  sepem  et  staret  oppositus 
contro  me  propter  eam,  ne  dissipparem  eam,  et  noti  inveiti.  Et 
ejfudi  super  eos  indignationem  meam  et  in  igne  ire  vice  con- 
sumpsi  eos.  Viam  eorum  in  caput  corion  reddidi,  aìt  dominus 
Deus.  Considera  quoniam  prelatus  potest  avertere  iram  di¬ 
vinane  a  subditis  suis,  si  fuerit  Dei  amicus.  Et  ideo  de  Moyse 
legitur  quod  ad  preces  eius  Dominus  pepercit  populo  suo. 
Dixit  enim  Domino  Exo.  XXXII  :  Aut  dimitte  eis  hauc  noxam, 
aut,  si  non  facis,  dele  me  de  libro  tuo,  quem  scripsisti.  Hoc  idem 
dicit  Apostolus  ad  Ro.  IX:  Optabam  enim  ipse  ego  anathema 
esse  a  Christo  Pro  fratribus  meis,  qui  sunt  cognati  mei  secun- 
dum  cameni,  qui  sunt  Israelite,  quorum  adoplio  est  filiorum  et 
gloria  et  testamentum  et  legislatio  et  obsequium  et  protnissa, 
quorum  patres,  et  ex  quibus  Christus  secundum  cameni,  qui  est 
super  omnia  Deus  bencdictus  in  secala.  Amen.  De  Aaron  quo¬ 
que  sic  habetur  Sap.  XVIII:  Properans  homo  sine  querela  de¬ 
precari  prò  populis,  proferens  servitutis  sue  scutwn  oralionem, 
et  per  incensum  deprecationem  allegans,  reslitit  ire  et  finem 
imposuit  necessitati,  ostendens  quoniam  tuus  est  famulus.  Hec 

historia  habetur  Numeri  XVI,  quando  Aaron  stetit  inter  mor- 
tuos  et  viventes  et  prò  populo  ddprecatus  est,  et  plaga  cessavit. 
Talia  potest  prelatus,  qui  amicitiam  habet  cum  Deo,  prò  sub- 
ditis  impetrare.  Sin  aliter,  adimpletur  quod  Gregorius  dicit: 
In  gravi  bus  pecca  tis  positus,  dum  suis  premi  tur,  aliena  non 
diluii.  Cunctis  liquet  quìa,  si  is  qui  dispiìcet  ad  intere  ed endum 
mittitur,  irati  animus  ad  deteriora  provocatur.  Item  in  Eccle¬ 
siastico  Aaron  multipliciter  commendatur,  Eccli.  XLV.  Tu  vide 
ibi,  si  vis.  De  Symone  quoque  Onie  filio  in  Ecclesiastico  sic 
habetur  L:  Symou  Onie  filius,  sacerdos  magnus,  qui  in  vita  sua 
sujfulsit  domum  et  in  diebus  suis  corrobrfravìt  templum.  Templi 
etiam  altiludo  ab  ipso  fundata  est,  duplex  edificatio  et  excelsi 
parie  tis  templi  et  cet.  Quasi  stella  matutina  in  medio  ncbule ,  et 
quasi  luna  piena  in  diebus  suis  lucet,  et  quasi  sol  refulgens, 
sic  ille  refulsit  in  tempio  Dei.  Et  quasi  arcus  refulgens  inter 
nebulas  glorie,  et  quasi  Jìos  rosarum  in  diebus  vcrnis,  et  quasi 
lilìa  que  sunt  in  transita  aque,  et  quasi  thus  rcdolens  in  diebus 
estatis,  quasi  ignis  effulgens  et  thus  ardens  in  igne.  Quasi  vas 
auri  solìdum,  ornatura  omni  lapide  pretioso.  Quasi  oliva  pullu- 
lans  et  cypressus  in  altiiudinem  se  extollens. 

De  quibusdam  viris  morigeratis,  qui  in  novo  Testamento  fuerunt. 

In  populo  autem  Christiano  fuit  maxima  multitudo  viro- 
rum  nominatorum,  qui  tam  vita  quam  scientia  et  morum  ho- 
nestate  et  gravitate  fulserunt,  et  qui  in  diebus  suis  habentur 
in  laudibus.  De  quibus  tantummodo  causa  brevitatis  sufficit 
nobis  specificare  de  tribus,  scilicet  de  sancto  Silvestro  et  de 
sancto  Nicholao  et  de  sancto  Thoma  Cantuariensi  archiepi¬ 
scopo.  Silvester  a  matre  re  et  nomine  Iusta  genitus  et  a  Cyrino 
presbitero  eruditus  hospitalitatem  summopere  exercebat.  Hic 
omnium  orphanorum,  viduarum  et  pauperum  matriculam  scri- 
ptam  habebat  et  omnibus  necessaria  providebat.  Tandem  beatus 
Silvester  morti  apropinquans  clerum  de  tribus  ammonuit,  sci¬ 
licet  ut  inter  se  caritatem  haberent,  Ecclesias  suas  diligentius 
gubernarent  et  gregem  a  luporum  morsibus  custodirent.  Post 

hec,  in  Domino  feliciter  obdormivit.  De  prelatis  vero  nostri 
temporis  dicitur  Ys.  I  :  Pupillo  non  iudicaìit,  causa  vidue  non 
ingreditur  ad  eos.  Melius  ergo  faciebat  lob,  qui  de  seipso  dicit 
XXIX  :  Auris  audiens  beatificabat  me,  et  oculus  videns  testimo- 
nium  reddebat  mie  hi,  eo  quod  liberasse  m  pauperem  vocifer antem 
et  pupillum,  cui  non  esset  adiutor.  Benedictio  perituri  super  me 
veniebat,  et  cor  vidue  consolatus  sum. 

Quod  vitande  sint  mulieres,  ostenditur  hic.  Require  infra  similiter  carta 
CCCXXIII. 

De  sancto  Nicholao  sic  habes,  quod  eamdem  morura  gra- 
vitatem  servabat  factus  episcopus,  quam  prius  servaverat,  cum 
esset  persona  privata.  Dicitur  enim  sic  in  legenda  ipsius:  Ipsc 
aulem  eamdem  quam  prius  kumilitatem  et  morum  gravitatem  in 
omnibus  sectabatur.  In  oratione  pervigilabat,  corpus  macerabat, 
mulierum  cofisortia  fugiebat.  Humilis  erat  in  omnes  suscipiendo, 
efficax  in  loquendo,  alacer  in  exor  tondo,  severus  in  corripiendo. 
Nota  quod  dictum  est:  eamdem  humilitatem  et  morum  gravita¬ 
tem  in  omnibus  sectabatur ;  quod  magnum  fuit,  quia  honores 
mutant  mores.  Inde  Patecclus  in  libro  Tediorum  dixit: 

Si  me  noia  hom  ki  desdigna 
l’altra  gente,  per  honor  ke  lu  fia. 


Item  nota  quod  dictum  est:  mulierum  consortia  fugiebat.  Et 
hoc  sapienter  fecit,  quia  mulieres  fuerunt,  que  fìlios  Israel  de- 
ceperunt ,  Numeri  XXXI.  Ideo  dicit  Ecclesiasticus  XLII:  In 
medio  mulierum  noli  commorari.  De  vestimenti  enim  procedit 
tinea,  et  a  muliere  iniqui tas  viri.  Item  Eccle.  VII:  Inveni  ama- 
riorem  morte  mulìerem,  que  laqueus  venatorum  est,  et  sagena 
cor  eius;  vincula  swit  manus  illius.  Qui  placet  Deo,  e ff ligie t 
Ulani;  qui  autem  peccator  est,  capitur  ab  illa.  Item  Prover.  V: 
Quare  seduceris,  fili  mi,  ab  aliena  et  foveris  in  sinu  alteriusf 
Item  Prover.  VI  :  Non  concupiscat  pulcritudinem  eius  cor  tuum, 
ne  copiar is  nutibus  illius.  Prelium  enim  scorti  vix  unius  est 

panis,  mulier  autem  viri  pretiosam  animarti  capit.  Item  Prover. 
XXIII  :  Fovea  enim  profunda  esl  meretrìx,  et  puteus  atigustus 
aliena.  Insidiatili'  in  via  quasi  latro,  et  quos  incauto s  viderit, 
interjìtiet.  Item  Ieronimus:  Periculose  libi  ministrat,  cuius  vul- 
tum  frequenter  altendis.  Ieronimus:  Michi  crede,  quod  non  potest 
toto  corde  esse  cum  Deo,  qui  feminarum  accessibus  copulatur. 
Ieronimus:  Flammigero  igne  percutit  femina  conscientiam  pariter 
habitantis.  Ieronimus:  Ubi  femina  erit  cum  viris,  non  deerit 
viscarium  diaboli.  Item: 

Vis  diffinire  aut,  quid  sit  femina,  scire? 

Est  fetidum  cenum,  rosa  fetens,  diflce  venenum, 

Semper  prona  rei,  que  prchibetur  ei. 

Item  : 

Est  adamas  mulier,  pix,  ramnus,  carduus  asper, 

Lappa  tenens,  vesspa  pungens,  urtica  perurens. 

Sunt  tria  grandia:  laus,  sapientia,  gloria  rerum. 

Hec  tria  destruit,  hec  tria  diruit  ars  mulierum. 

Augustinus:  Oleum  enutrit  flammam  lucerne,  et  ignem  luxuric 
accendi t  collocutio  mulierum.  Ysidorus:  Sic  ut  herba  viridis  iuxfa 
aquas,  ita  concupiscentia  in  mulierum  consideratione .  Iohannes 
Os-aurei  :  Quid  est  aliud  mulier  nisi  amicitie  inimica,  ìneffu- 
gabilis  pena,  necessarium  malum,  naturalis  temptatio,  desidera- 
bilis  calamitas,  domesticum  periculum,  delectabile  detrimentum, 
mali  natura  boni  coloris  depicta.  Ergo  dimittere  illam  peccatimi 
est,  tenere  autem  vere  tormentum  est.  Augustinus:  Mala  ab  initio 
fuil  mulier,  porta  mortis,  dìscipula  serpentis,  diaboli  consiliaria, 
fons  deceptionis,  cani  cala  operimi  divinorum,  rubigo  sanctorum. 
Homines  iam  pene  angelos  factos  facies  periculosa  deiecit.  Ori- 
genes:  Et  ecce  mulier  caput  peccati,  arma  diaboli,  expulsio  Pa¬ 
radisi,  delieti  matcr,  corruptio  legis  antique. 

De  sancto  Thoma  Cantuariensi  archiepiscopo  sciendum 
quod  subito  in  virum  alterum  permutatur,  postquam  contra 
voluntatem  suam  archiepiscopus  factus  fuit;  et  caro  eius  cilitio 
et  ieiuniis  maceratur.  Non  solum  enim  cilicium  prò  camisia 

deferebat,  sed  edam  femoralia  cilicina  usque  ad  poplitem  ba- 
iulabat.  Sanctitatem  autem  suam  ita  subtiliter  occultabat,  ut, 
salvo  semper  honestatis  rigore,  sub  decentia  vestium  et  appa¬ 
rati!  utensilium  concordaret  moribus  singulorum.  Tredecim 
pauperum  pedes  cotidie  curvatis  genibus  abluebat  et  refectos, 
datis  cuilibet  IIII  argenteis,  remittebat.  Et  ideo  ex  hoc  con- 
venit  ei  quod  dicitur  a  Iob  XXIX:  Pater  eram  pauperum  et 
causam,  quam  nesciebatn,  diligentissime  investigabam.  Conterei 
barn  molas  iniqui  et  de  dentibus  illius  auferebam  predam.  Hoc 
ad  regem  Artaldum  referri  potest,  qui  credebat  invadere  eccle- 
siasticam  libertatem,  sicut  dicitur  in  legenda:  Rex  autem  ad 
voluntatem  suam  in  detrimentum  Ecclesie  ipsum  inflectere  nite- 
batur,  volens,  ut  consuetudines ,  quas  contra  libertatem  Ecclesie 
predecessores  sui  habuerant,  ab  eodeni  simililer  confirmar entur . 
Hoc  nullo  modo  beatus  Thomas  sustinuit,  et  ex  hoc  marty- 
rium  promeruit;  et  ideo  sequitur  in  Iob:  Dicebamque :  In  ni- 
dulo  meo  moriar  —  quia  in  Ecclesia  sua  mortuus  est  — .  Et 
sicut  palma  multiplicabo  dics.  Inde  est  ili ud  Ps.:  lustus  ut  palma 
florebit,  sicut  cedrus  Libani  rnultiplìcabitur .  Item  Eccli.  XXXVII 
dicitur:  Vita  viri  in  numero  dierum  —  iuxta  illud  Iob  XIII I  :  Con¬ 
sti  tuis  ti  terminos  eius,  qui  preteriri  ?ion  poterunt  — ,  dies  autem 
Israel,  id  est  videntis  Deum,  innumerabiles  sunt.  Palma  signum 
victorie  est,  iuxta  illud  Apoc.  VII  :  Et  palme  in  manibus  eorum. 
Item  adimplevit  beatus  Thomas  illud  quod  precipit  Ecclesia- 
sticus  IIII:  Pro  iustitia  agonizare  prò  anima  tua  et  usque  ad 
mortem  certa  prò  iustitia,  et  Deus  expugnabit  prò  te  inimicos 
tuos. 

De  beato  vero  Gregorio  Dialogo  pretermittendum  non  est, 
qui  omnes  bonos  mores  in  se  habuit  congregatos.  De  quibus 
aliquos  ad  utilitatem  et  exemplum  audientium  breviter  profe- 
ramus.  Tante  autem  humilitatis  beatus  Gregorius  extitit,  ut  se 
laudari  nullo  modo  permitteret.  Nam  Stephano  episcopo,  qui 
eum  in  suis  epistolis  laudaverat,  ita  scribit:  Multum  tnichi  et 
ultra  quam  audire  debui  indignus  favorem  in  vestris  epistolis 
demonstratis,  et  tamen  scriptum  est:  c  Ne  laudes  hominen, 
quamdiu  vivit  ’ .  Tamen,  et  si  audire  talia  dignus  non  fui,  ora- 

tionibus  vestris,  peto,  ut  dignus  efficiar,  et  ut,  si  bona  ideo  in 
me  dixistis,  quia  non  sunt,  ideo  sint,  quia  dixistis.  Item  in 
epistola  ad  Narsum  patricium:  Quod  cause  et  nominis  simili- 
tudinem  / adendo  per  scripiuras  clausulas  declamationesque  for- 
matis,  certe,  frater  karissime,  simiam  leonem  vocas,  et  quod  eo 
modo  vos  agere  co?ispicimus ,  quo  scabiosos  sepe  catulos,  pardos 
vel  tygrides  vocamus .  Item  in  epistola  ad  Anastasium  patriar- 
cham  Antiochenum:  Quod  vos  me  os  Domini ,  quod  lucernam 
dicitis ,  quod  loquendo  multis  prodesse  multisque  posse  lucere  per- 
hibetis,  extimationem  michi  me  am,  fateor,  in  dubitationem  maxi¬ 
mam  perduxistis .  Considero  namque  qui  sum,  et  nichil  in  me  ex 
huius  boni  signo  deprehendo.  Considero  autem  qui  estis,  et  vos 
mentiri  posse  non  arbitror.  Cum  ergo  credere  volo  quod  dicitis, 
contradicit  michi  infirmitas  mea.  Cum  disputare  volo  quod  in 
laude  mea  dicitur,  contradicit  michi  sauctitas  vestra.  Sed  queso, 
vir  sancte,  nobis  aliquid  de  hoc  certamine  nostro  conveniat,  ut,  sì 
non  quod  dicitis  ita  est,  sii  ita,  quia  dicitis.  Vocabula  etiam  iactan- 
tiam  et  vanitatem  sonantia  omnino  respuebat.  Unde  Eulogio  pa- 
triarche  Alexandrino,  qui  euin  universalem  papam  vocaverat, 
ita  scribit:  In  prephatìone  epistole,  quam  ad  me  direxistìs,  su¬ 
perbe  appellationis  (ver buoi),  universalem  me  papam  dicentes, 
imprimere  curavistis;  quod,  peto,  durissima  saneitas  vestra  ultra 
non  faciat,  quia  vobis  subtrahitur ,  quod  alteri  plus  quam  ratio 
exigit  prebetur.  Ego  verbis  prosperari  non  quero ,  sed  moribus, 
nec  honorem  esse  deputo,  in  quo  fratres  honorem  suum  perdere 
cognosco.  Recedant  ergo  nerba,  que  vanitatem  inflant,  caritatem' 
vulnerant.  Hinc  est,  quod,  cum  Iohannes  episcopus  Constanti- 
nopolitanus  hoc  vocabulum  vanitatis  sibi  usurpare  et  se  univer¬ 
salem  papam  vocari  fraudulenter  a  synodo  obtinuisset,  inter 
cetera  sic  de  eo  scribit  Gregorius:  Quis  est  iste,  qui  contro  sta¬ 
tuto  evangelica,  conira  canonum  decreta  novurn  sibi  nomen  usur¬ 
pare  presumiti  Utinam  vel  si  non  inminutione  sit  unus,  qui  esse 
appetit  universus .  Verbum  etiam  iussionis  sibi  a  coepiscopis 
dici  nollebat.  Unde  ait  in  epistola  ad  Eulogium  episcopum 
Alexandrinum:  Vestra  michi  caritas  loquitur  dicens:  '  Sicut  lus¬ 
si  stis  \  Quod  verbum  iussionis  peto  a  meo  auditu  removeri,  quia 

scio,  qui  sum,  et  qui  estis :  Loco  enim  tnichi  fratres  estis,  moribus 
patres.  Insuper  ob  nimiam  humilitatem,  qua  erat  preditus,  nol- 
lebat,  quod  matrone  se  ancillas  suas  dicerent.  Unde  Rusticane 
patricie  scribens  ait:  Unum  in  tuis  epistolis  egre  suscepi,  quia , 
quod  semel  esse  poter  al,  sepius  dicebatur  '  anelila  vestra  5  et  *  an¬ 
elila  vestra  \  Ego  enim,  qui  per  episcopatus  onera  omnium  servus 
factus  su?n,  qua  ratione  te  michi  ancillam  dicis,  cuius  ante  episco- 
patum  susceptum  proprius  fui f  Et  ideo  rogo  per  omnipotentem 
Deum,  ne  hoc  verbum  aliquando  in  scriptis  tuis  inveniam.  Primus 
in  suis  litteris  se  servum  servorum  Dei  nominavit  et  alios  nomi- 
nari  instituit.  Libros  suos,  dum  adhuc  viveret,  ob  nimiam 
humilitatem  publicari  nolebat  et  in  aliorum  comparatane  suos 
nichil  valere  extimabat.  Unde  Innocentio  prefecto  Afifrice  sic 
seri  bit:  Quod  expositionem  s  aneti  Job  vobìs  transmitti  voluistis, 
vestro  studio  congaudemus :  sed  si  delizioso  cupitis  pabulo  sagi- 
nari,  beati  Angus  tini,  compatriote  vestri,  opuscula  legìte,  et  ad 
compar ationem  illins  similaginis  nostrum  furfurem  7ioìi  queratis. 
Ncque  enim  volo,  dum  in  hac  carne  sum,  si  qua  dixisse  me  con- 
tigit,  ea  facile  hominibus  innotesci.  Legitur  quoque  in  quodam 
libro  de  Greco  in  Latinum  translato  quod  quidam  sanctus  pater 
nomine  Iohannes,  cuin  Romani  ad  visitanda  Apostolorum  li- 
mina  venisset  et  beatum  Gregorium  papam  per  medium  civi- 
tatis  transire  vidisset,  voluit  ei  occurrere  ac,  ut  decebat,  re- 
verentiam  exhibere.  Cernens  vero  beatus  Gregorius  quod  se 
in  terram  vellet  prosternere,  festinavit  et  primo  se  coram  ipso 
in  terram  prostravit,  nec  inde  surrexit,  quoadusque  abbas 
primo  surrexit.  In  quo  maxima  eius  humilitas  commendatur. 
Tante  autem  largitatis  et  elemosinarum  extitit,  ut  non  solum 
presentibus,  sed  etiam  longe  positis,  etiam  in  monte  Synai 
monachis  necessaria  ministraret.  Nani  omnium  indigentium 
nomina  scripta  habebat  et  eis  liberaliter  subveniebat.  Cotidie 
etiam  ad  suam  rnensam  peregrinos  quoslibet  invitabat;  inter 
quos  die  quadam  unus  accessit,  in  cuius  manibus  dum  ipse 
ex  huniilitate  aquam  fundere  vellet,  conversus  urceum  accepit. 
Sed  repente,  in  cuius  manibus  aquam  fundere  voluerat,  non 
invenit.  Cumque  hoc  factum  secum  miraretur,  eadem  nocte 

Dominus  per  visionem  ei  dixit:  '  Ceteris  diebus  me  in  men- 
bris  meis,  hesterno  autem  die  me  in  memetipso  suscepisti 
Gregorius  cum  apud  Mauricium  imperatorem  et  filios  eius 
super  mortem  cuiusdam  episcopi  falso  accusaretur,  sic  ait  in 
epistola,  quam  apocrisario  mittit:  Unum  est,  quod  breviter  sug- 
geras  dominis  nostris,  quia,  si  ego  servus  eorum  in  mortem 
Long obar dorimi  vel  damnum  me  miscere  voluissem,  hodie  Loti- 
gobardorum  gens  nec  ducem  nec  comites  haberet  atque  in  sua 
confusione  esset.  Sed  quia  Dcum  timeo,  in  mortem  cuiuslibet 
hominis  me  miscere  formido.  Ecce  quante  humilitatis,  quia, 
cum  esset  summus  pontifex,  imperatows  se  servum  vocabat 
et  dominum  suum  eum  appellabat.  Ecce  quante  innocentie, 
quia  in  mortem  suorum  inimicorum  consentire  nollebat.  Cum 
Mauritius  imperator  Gregorium  et  Ecclesiam  Dei  persequeretur, 
inter  cetera  sic  ei  scripsit  Gregorius:  Quia  ego  peccator  sum, 
credo  quod  omnipotentem  Deum  tanto  vobis  amplius  placabitis, 
quanto  me  ei  male  servientem  ajfligitis .  Patet  igitur  ex  predictis, 
qualiter  beatus  Gregorius  optime  fuit  morigeratus.  Dicit  enim: 

Ego  verbis  prosperari  non  quero,  sed  moribus. 

Nam 

moribus  et  vita  quisquis  vult  esse  facetus, 
me  legat  et  discat  que  mea  musa  notat 

dixit  quidam  poeta,  et  usquequaque  non  dixit  verum,  quia 
multas  inmunditias  docuit.  Si  quis  autem  vult  habere  optimos 
mores,  Ecclesiasticum  legat  et  corde  retineat  et  opere  adim- 
pleat,  qui  non  sine  causa  a  Grecis  Panarethos  appellatur,  a 
pan,  quod  est  totum,  et  arethos,  quod  est  virtus,  quasi  liber 
totus  virtuosus.  Ideo  Ecclesiasticus  dixit  XLIX:  Doctrinam  sa¬ 
pienti  e  et  discipline  scripsit  in  codice  isto  Iesus  filius  Syrach 
lerosolimita,  qui  renovavit  sapieniiam  de  corde  suo.  Beatus  qui 
in  istis  versatur  bonis.  Qui  ponii  illa  in  corde  suo,  sapiens  erit 
semper.  Si  enim  hec  fecerit,  ad  omnia  vale  bit,  quia  lux  Dei 
vestigium  eius  est.  Et  LI  :  Apropiate  ad  me  indocti  et  congre¬ 
gate  vos  in  domum  discipline  et  cetera  usque  ad  finem  libri. 
Item  alibi  dicit  Eccli.  XXIIII:  Videte  quoniam  non  solum  michi 

laboravi ,  sed  et  omnibus  exquircntibus  veritatem.  Optimi  autem 
mores  sunt,  quando  amore  summi  Dei  excelsi  is  qui  habet 
divitias  bene  facit  pauperibus  Christi.  Hoc  Ecclesiasticus  do- 
cuit  XXIX:  Propter  mandatimi  assume  pauperem,  et  propter 
inopiam  eius  ne  dimittas  eum  vacuum.  Et  multa  prosequitur  de 
ista  materia  Ecclesiasticus  ibidem.  Ubi  autem  hoc  mandet 
Deus,  audi  Levit.  XXV:  Time  Deum  tuum,  ut  vivere  possit 
frater  tuus  a  pud  te.  Pecuniam  tuoni  non  dabis  ei  ad  usuram  et 
frugum  super abundantiam  non  exiges.  Item  Deutero.  XV  : 
Omnino  indigens  et  mendicus  non  erit  inter  vos,  ut  benedicat 
Ubi  Dominus  in  terra,  quarn  traditurus  est  tibi  in  possessionem. 
Et  infra:  Non  deerunt  pauperes  in  terra  habitationis  tue .  Idcirco 
ego  precipio  libi  ut  apcrias  tnanum  fratri  tuo  egeno  et  pauperi, 
qui  tecuni  versatur  in  terra.  De  hoc  laudatur  mulier  fortis 
Prover.  ultimo:  Manum  suam  aperuit  inopi  et  palmas  suas 
extendit  ad  pauperem.  Merito  quidem,  quia,  sicut  ait  sapiens 
Prover  XIX:  Feneratur  Domino  qui  miseretur  pauperis,  et  vi- 
cissitudinem  suam  reddet  ci.  Quod  patuit  in  Gregorio,  cui  dixit 
angelus  quod  ex  illa  hora,  qua  argenteos  naufrago  dari  fecit, 
destinavit  eum  Deus  summum  pontificem  fieri.  Dabat  enim 
beatus  Gregorius  libenter  pauperibus.  Ideo  congruit  ei  quod 
de  Iob  legitur  XXXI:  Si  negavi  quod  volebant  pauperibus  et 
oculos  vidue  expectare  feci,  si  comedi  bucellam  ineam  solus,  et 
non  comedit  pupillus  ex  ea,  quia  ab  infantia  mea  crevit  mecum 
miseralio  et  de  utero  matris  me  e  egresso  est  mecum.  —  Hoc 
multum  convenit  beato  Nicholao.  —  Si  dispexi  preiereuntem, 
eo  quod  non  habuerit  indumentum,  et  absque  operimento  pau¬ 
perem.  Si  non  benedixerunt  mi  chi  Intera  eius,  et  de  velleribus 
ovium  mearum  calefactus  est.  Hoc  multum  convenit  beato 
Martino,  qui  divisit  cuin  paupere  clamidem.  Contrarium  facit 
i  1  le,  de  quo  dicitur  Prover.  XVII:  Qui  despicit  pauperem, 
exprobrat  factori  eius.  De  quibusdam  etiam  Dominus  conque- 
ritur  Ys.  XXVIII:  Her.  est  requies  mea :  refici/e  lassum,  et  hoc 
est  meum  refrigerium;  et  noluerunt  audire.  Ideo  dicitur  Prover. 
XXI  :  Qui  obturat  aurem  suam  ad  clamorem  pauperis,  et  ipse 
clamabit  et  non  exaudietur .  Exemplum  illius  divitis,  qui  nil 

dabat  egenis,  et  totus  gule  et  luxurie  deditus  erat,  nec  missam 
nec  Evangelium  audire  volebat.  Cumque  prò  mortuo  presbiteri 
et  clerici  Requiem  eiernam  cantarent,  crucifixus  posuit  digitos 
in  auriculas  suas  dicens  quod  nullo  modo  audiret  illum,  qui 
vocem  suara  audire  contempserat.  Ideo  Tobias  docuit  filium 
suum  dicens  I III  :  Ex  substantìa  tua  fac  elemosinam  et  noli 
avertere  faciem  tuam  ab  ullo  paupere ,  et  multa  alia  que  de  ele¬ 
mosina  ibi  dicuntur.  Ila  enim  ftet,  ut  nec  a  te  avertatur  facies 
Domini.  Quomodo  potueris,  ita  esto  misericors .  Si  multum  libi 
fuerit,  abundanter  tribue.  Si  exiguum  fuerit  Ubi,  etiam  exiguum 
libenter  impertiri  stude.  Rationem  istorujn  assignat  Gregorius 
dicens:  Dum  quelìbet  necessaria  damus  indigentibus ,  non  nostra 
largimur,  scd  sua  illis  reddimus.  Idem:  Qui  facit  elemosinam, 
non  ei  dal  qui  accìpit,  scd  illi  cuius  amore  impendit.  Quod 
autem  dicitur  in  Iob  XXXI  :  Foris  non  ma?isit  peregrinus , 
hostium  meum  viatori  patuìt ,  totum  hoc  adimplevit  Gregorius 
et  multi  alii  ;  de  quibus  habetur  in  epistola  ad  Hebre.  XIII  : 
Caritas  fraternitatis  maneat  in  vobis,  et  hospitalitatem  nolite 
oblivisci.  Per  hanc  enim  latuerunt  quidam,  angelis  hospitio 
receptis.  Ideo  dicit  beatus  Petrus  prima  II II  :  Hospitales  vivi - 
cem  sine  murmuralione.  Ex  hoc  enim  Dominus  commendabit 
electos,  Mat.  XXV:  Hospes  crani,  et  colle(gislis)  me.  Quod 
autem  dicit  Ecclesiasticus  XIX,  quod  ex  visti  cognoscitur  vir, 
et  ab  occursu  faciei  cognoscitur  sensatus ,  in  hoc  concordat  alius 
sapiens,  qui  dicit  Eccle.  Vili:  Sapientia  hominis  lucet  in  vultu 
eius,  et  potentìssimus  faciem  illius  commutabit.  Habui  quendam 
ministrum  in  Ordine  fratrum  Minorum,  qui  dictus  est  frater 
Aldevrandus,  et  fuit  de  oppido  Flaniani,  quod  est  in  episco- 
patu  limole,  de  quo  frater  Albertinus  de  Verona,  cuius  est 
sermonum  memoria,  ludendo  dicebat,  quod  turpem  ydeam  in 
Deo  habuerat.  Habebat  enim  caput  deforme  et  factum  ad  ino- 
dum  galee  antiquorum  et  pilos  multos  in  fronte.  Cuna  autem 
aliquando  in  octava  Epyphanie  occurreret  sibi  inchoanda  illa 
antiphona:  Caput  draconis,  fratres  ridebant,  et  ipse  turbabatur 
et  erubescebat.  Ego  vero  recordabar  illius  auctoritatis  Senece. 
Qualem  putas  intus  esse  animarti,  cuius  extra  ymago  tam  feda  est  ? 

Quod  autem  dicit  Ecclesiasticus  XI  :  ne  spernas  hominem 
in  visu  suo,  optime  docet,  quia,  sicut  dicit  beatus  Augustinus: 
multi  contempserunt  humilem  Chrislum,  sed  noti  pervenerunt 
usque  ad  altitudinem  Christi.  Quare  hoc?  Ysaias  assignat  ra- 
tionem  dicens  LUI  :  Et  quasi  abscondìtus  vultus  eius  et  despe- 
ctus,  unde  nec  reputavimus  eum.  Ne  autem  hoc  fiat,  Ecclesia¬ 
sticus  XI.  ponit  exemplum  dicens:  Brevis  in  volatilibus  est 
apis,  et  inilium  dulcoris  habet  fructus  illius.  Ad  idem  facit 
exemplum,  quod  ponit  poeta  modernus: 

In  tenui  calamo  latitat  mel  sepe  suave, 

Et  modici  fontis  temperat  unda  sitim. 

Unde  nota  quod  in  prohibitione  superius  ab  Ecclesiastico 
facta,  qua  dicit:  ne  spernas  hominem  in  visu  suo ,  fuerunt  de- 
cepti  illi  qui  contempserunt  Alexandrum  et  Zacheum  et  beatum 
Martinum  et  Constantium  mansionarium  Ecclesie  sancti  Ste- 
phani  iuxta  Anconitanam  civitatem,  de  quo  dicit  beatus  Gre- 
gorius  primo  Dialogorum,  quod  eral  pusillus  valde  et  exili 
forma  atque  despccta,  et  tamen  humilitatem  habebat  altissimam; 
quod  est  contra  illud,  quod  consuevit  dici: 

Vix  humilis  parvus,  vix  longus  cum  ratione, 

Vix  repperitur  homo  ruffus  sine  proditione. 

Istius  Constantii  humilitatem  quidam  rusticus  fuit  expertus, 
qui  de  eo  dixit:  '  Ego  grandem  hominem  eum  credidi,  iste 
autem  de  homine  nichil  habet’.  Et  ex  hoc  Constantius  non 
est  turbatus,  sed  potius  amplexatus  et  osculatus  est  rusticum. 
Ex  qua  re  pensandum  est,  cuius  apud  se  humilitatis  fuit,  qui 
despicientem  se  rusticum  amplius  amavit.  Qualis  enim  quisque 
apud  se  lateat,  contumelia  illata  probat.  Nani  sicut  superbi  ho - 
noribus,  sic  plerumque  humiles  sua  despectione  gratulantur . 
Cumque  se  et  in  alienis  oculis  viles  aspiciunt,  idcirco  gaudcnt, 
quia  hoc  iudicium  confirmare  intelligunt,  quod  de  se  et  ipsi  apud 
semetipsos  habuerunt.  Iste  Constantius  tante  sanctitatis  fuit, 

sicut  ibidem  beatus  Gregorius  narrat,  quod  loco  olei  aquam 
in  lampadibus  ardere  fecit. 

Diximus  supra  quod  prelatus  ad  hoc,  ut  sit  ydoneus  et 
sufficiens,  positive  debet  habere  tria,  scilicet  sapientiam,  san- 
ctam  vitam  et  bonos  mores.  Sapientiam  debet  habere,  quia, 
sicut  dicit  Ecclesiasticus  XXI  :  Os  prudentis  querìtur  in  Ecclesìa, 
et  verba  illius  cogitabunt  in  cordibus  suis.  Item  Eccli.  XXXVII  : 
Vir  sapiens  plebem  suam  erudit,  et  fructus  sensus  illius  lauda- 
bìles  sunt.  Vir  sapiens  replebitur  benedictionibus ,  et  videntes 
illuni  laudabunt.  Sapiens  in  populo  hereditabìt  honorem,  et  no- 
?nen  illius  erit  vivens  in  eternum.  Item  Eccli.  XXXIX:  Collau- 
dabunt  multi  sapientiam  eius,  et  usque  in  seculum  non  delebiiur. 
Hinc  Yram  rex  7yri  dixit  per  litteras,  quas  miserat  Salomoni: 
'  Quia  dilexìt  Dominus  populum  suum,  idcirco  te  regnare  fecit 
super  eum  \  Et  addidit  dicens:  '  Benedic/us  dominus  Deus  Israel, 
qui  facit  celum  et  terram,  qui  dedit  David  regi  filium  sapientem 
et  eruditimi  et  sensatum  atque  prudentem,  ut  edificar  et  domimi 
Domino  et  palatium  sibi'>>  II  Parali.  II.  Sanctam  vitam  debet 
habere,  quia,  sicut  dicit  beatus  Augustinus:  Vilissimus  coni- 
putandus  est  et  ab  omni  celti  fidelium  scgregandus,  nisi  precellat 
scientia  et  konestate,  qui  est  dignità  le  prestantior .  Item  Beda: 
Non  sufficit  sacerdoti  rota  una  sine  altera,  nec  sufficit  ad  am- 
bulandum  pes  unus  sine  altero.  Mundicia  sacerdotis  sine  sa- 
pientia  est  iamquam  ignis,  qui  evanuit  in  fumum,  et  uva,  que 
detumuit  in  acetum.  Sapientia  enim  eius  sine  mundicia  est  quasi 
cibus  sine  sale  et  lucerna  sine  lumine.  Item  Beda:  Quomodo 
potest  predicare  mundiciam  sacerdos  immundus  ani  sapientiam 
saccrdos  ignarus?  Quomodo  poterit  hortator  esse  viduita/is  et 
castitatis,  qui  fornicationes  et  coniugia  frequentare  non  timetf 
Item  Illarius:  Exemplaria  debent  esse  sacerdotes  propter  mundi- 
liam  et  sapientiam.  De  munditia  dicitur:  Beati  mundo  corde  et 
cet.  De  sapientia  dicitur:  Labia  sacedotis  custodiunt  scientiam,  et 
legem  requirent  ex  ore  eius,  quia  angelus  Domìni  exercituum 
est.  Item  Gregorius:  Quomodo  potest  preses  Ecclesie  auferre 
malum  de  medio  eius,  cum  taciturnus  sibi  respondeat  ea  commi- 
sisse  que  corripit,  et  qua  liberiate  populo  predicare  presumit, 

cum  in  simile  ipse  corruerit ?  Item  Gregorius:  Vulnerato  pa¬ 
store,  quis  curandis  ovibus  adhìbet  medicinam?  Item  Gregorius: 
Quomodo  orationis  clipeo  tue  tur  populum,  qui  se  ictibus  hostium 
nudum  prebuit  feriendum  f  Et  qualem  de  se  f raduni  producturus 
est,  cuius  radix  gravi  peste  infecta  est ?  Item  Ambrosius:  Se  ir  e 
Prelati  debent  quia  tot  mortibus  digni  sunt,  quot  exempla  ina- 
lorum  transmittunt  ad  posteros.  Item  Augustinus:  Meritis  pre- 
latorum  damnatur  adeo  vita  subditorum,  quia,  dum  errata  cor- 
rigere  negligunt,  seipsos  obiciendos  ostendunt.  Item  Augustinus: 
Qui  consenta  subiecto  in  errore  et  negligit  emendare,  non  est 
censendus  episcopus,  sed  canis  impudicus .  Item  Gregorius:  Com- 
passio  quippe  homini,  et  rectitudo  vitiis  debeiur,  ut  in  uno  eodemque 
homine  et  diligamus  bonum  quod  factum  est  et  persequamur  mala 
que  fecit,  ne,  dum  culpas  incaute  remittimus ,  non  iam  per  ca- 
ritatem  compati,  sed  per  neglìgentiam  condescendisse  videamur. 
Nota  quod  Hely  fuit  amotus  a  sacerdotio,  prò  eo  quod  no- 
verat  indigne  agere  filios  suos  et  non  corripuit  eos,  I  Reg. 
II  et  III  et  IIII.  Item:  Corripiet  me  iustus  in  misericordia  et 
increpabit  me.  Quod  impletum  est  in  Moyse  et  Iosue,  cui 
Moyses  dixit  Numeri  XI:  Quid,  inquit,  emularis  prò  me ?  Quis 
tribuat,  ut  omnis  populus  prophetet,  et  del  eis  Dominus  spiri- 
tum  suum?  Item  Prover.  XXVIII:  Qui  corripit  hominem,  gra¬ 
davi  postea  inveniet  apud  eum,  magis  quam  ille  qui  per  lingue 
blandimento  decipit.  Quod  patet  in  Petro  et  Marco.  Nullus  ita 
expressit  peccatum  negationis  Petri  sicut  Marcus.  Et  beatus 
Petrus  postea  appellat  eum  filium  suum,  dicens  prima  ultimo: 
Salutat  vos  Ecclesia  que  est  in  Babylone  coelecta  et  Marcus 
filius  incus.  Ideo  dicit  sapiens  Prover.  XVII  :  Plus  proficìt  cor- 
rectio  apud  prudenlem,  quam  centum  plage  apud  stultum.  De 
stulto  autem  et  peccatore  dicit  Ecclesiasticus  XXXII:  Peccator 
homo  vitabit  correptionem  et  secundum  voluntatem  suam  inveniet 
comparalionem.  Item  Ysidorus:  Is  qui  preest,  si  preter  voluntatem 
Dei  vel  prcter  quod  in  sacris  scripturis  manifeste  et  evidenter 
ostenditur  dicit  aliquid  vel  imperat,  tamquam  falsus  lestis  Dei 
aut  sacrilegus  habetur.  Item  Ysidorus:  Omnis  magìster,  qui 
scandalizat  discipulos  suos  inaìis  operibus  vel  exeinplis,  claudit 

ante  eos  regnum  celorum,  nec  intrat  nec  qui  volunt  intrare  per- 
mittit.  Item  Bernardus:  Quem  michi  dabis  de  ?iumero prelatorum, 
qui  non  magia  vigilet  marsupiis  subditorum  evacuandis  quatn  vitti s 
extirpandis?  Utinam  sic  vigile  ut  ad  animar  um  curam,  quam 
alacres  currunt  ad  cathedram.  Item  idem:  Mirum  est  de  clericis, 
cuius  ordinis  sint.  Nam  aliud  esse,  aliud  videri  volunt.  Habitu 
milites,  questu  rustici,  actu  neutrum  exhibent.  Non  enim  pugnant 
ut  milites,  non  laborant  ut  rustici  nec  evangelizant  ut  clerici. 
Quia  ergo  nullum  secuntur  ordinem,  erunt  ubi  fiullus  crii  ordo, 
sed  sempiternus  orror  inhabitat.  Item  Bernardus:  Quicquid  est 
in  genere  rerum  delitiosum  homini,  sibi  •assumunt  clerici.  A 
mulieribus  molliciem  habitus,  a  mirnis  ioculatoria  verba,  a  mi- 
litibus  phaleras,  a  trapefitis  pecuniam,  a  regibus  et  princìpibus 
potestales  et  honores.  Et  ideo,  quia  in  labore  hominum  non  sunt, 
cum  hominibus  non  flagellabuiitur .  Item  Bernardus:  Venient, 
venient  ante  tribunal  Christi  sacerdotes,  et  tutte  audietur  popu- 
lorum  accusatio  gravis  et  allegatio  dura,  quorum  vixere  sli- 
pendiis  nec  diluere  peccata.  Duces  ce  ci  et  fraudu  lenti  media  tores , 
qui  nondum  reconciliati  officiavi  reconcilialiouis  sumpserunt.  In 
veteri  festamento  unum  solum  prophetam  invenio  equitasse  et 
eum  a  leone  devoratum  fuisse.  Item  Bernardus:  Heu!  purpurati 
saccum  prcdicant,  ieiunium  splendide  epulantes.  Olivi  Hesdras, 
audito  quod  manus  principimi  et  magistratuum  esset  in  trans¬ 
gres  sione  prima,  scidit  pallium,  sedit  merens,  clamavi t  ad  Do- 
minum  et  gemitìi  suo  populum  provocavit  ad  gemitum.  Sed  hodie 
andito  flagitio  ridet  prelatus.  Condam  rex  Israel  transiens  per 
murimi  cilicio  utebatur,  hodie  prelatus  circuii  Eccle siavi  faleratus. 
Condam  prophete  in  atriis  habitabant ,  modo  prelati  palatia  sibi 
edificant.  Item  Bernardus:  Res  Ecclesiarum  res  paupcrum  sunt. 
Sacrilega  crudelitate  subripiunt,  quicquid  non  domìni,  sed  dìs- 
pensatores  preter  neccssarium  vietimi  et  simplicem  vestitimi  su- 
scipiunt.  Item  Bernardus:  Plus  fulgent  calcaria  quam  altaria, 
citius  ìnveniuntur  in  stabulo  quam  in  tempio,  citius  currunt  ad 
coquinam  quatti  ad  Ecclesiam,  ad  mensam  quam  ad  missam.  Item 
Bernardus:  Deus  se  hominibus  subdidit,  et  tu  dominavi  gestiens 
hominibus,  tuo  te  preponis  alidori .  Item  idem:  Quotiens  hominibus 

preesse  desidero,  totiens  Deum  meum  preire  contendo.  Item 
idem:  Qui  primntum  desiderai  i?i  terris,  confusionem  accipiet 
in  celis.  Inde  edam  commendatur  vere  martyr,  de  quo  dicitur 
quod  minas  iudicum  non  timuit  nec  terrene  dignitatis  gloriam 
quesivit.  Item  Gregorius:  Mirabile  est  cecum  cecis  in  ducatum 
suscipere,  et  mirabilius  tales  cuilibet  scienter  commiltere.  Item 
Bernardus:  Monstruosa  rcs  est  gradus  summus,  a?iimus  infìmus; 
scdes  prima,  vita  ima;  lingua  magniloqua,  manus  ociosa;  vultus 
gravis,  actus  levis;  sermo  multus,  fructus  nullus;  ingens  aneto- 
ritas,  nutans  stabilitas.  Item  Gregorius:  Turpe  ?ii?nis  est  ibi 
71  os  negligendo  cadere,  unde  predicando  coitati  sumus  alios  levare. 
Item  Cassiodorus:  Nichi l  me  docere  potest,  in  quo  nichil  invenio 
imitandum.  Item  Gregorius:  Tiritere  debet  qui  vull  aliis  predi¬ 
care,  ite  proprio  iaculo  scipsum  percutiat,  cttm  predicatio  siile 
opere  contemnatur.  Nota  quod  plures  rationes  assignantur, 
quare  Deus  Iudam  ad  apostolatum  elegit,  quem  sciebat  in 
bono  non  perseveraturum,  quarum  V  et  ultima  est,  ut  non 
presumamus,  si  ad  dignitates  eligimur.  Unde  Bernardus  in 
epistola  ad  Coloniensem  archiepiscopum:  Si  tantum  qui  eli- 
guntur  ad  ministerium  constai  eligi  ad  regnimi,  securus  est  talis: 
archiepiscopus.  Quod  si  Iudam  in  s ac er dolio  et  Saulem  in  regno 
non  legitur  reprobasse  itisi  Deus,  timeat  nccesse  est  taliter  ar¬ 
chiepiscopus.  Unde  valde  terribile  est  illud  Mat.  XXII:  Multi 
suiti  vocati,  pauci  vero  electi.  Item  ad  Ro.  XI:  Noli  alluni  sa¬ 
pere,  sed  lime.  Item  Bernardus  Ioquens  ambitioso:  Age  tniser, 
sequere  ducevi  tuum,  multiplica  prebendas,  accelera  ad  archie- 
piscopatum ,  ad  episcopatum  aspira.  Palliativi  ascendis,  sed  non 
palliativi  descendes.  '  Videbam  \  inquii,  '  Sathan  sicut  fulgur  de 
celo  cadcntem  \  Ideo  econtra  dicit  Seneca:  Redige  te  ad  parva, 
a  quibus  cadere  non  potes.  Similiter  Ecclesiasticus  29  utile  con- 
silium  dat:  Minimum  prò  magno  piacevi  libi,  et  improperium 
peregrinano nis  non  audies. 

Ostenditur  hic  auctoritatibus  et  exemplis  quod  valde  insipienter  facit, 

quicumque  intromittit  se  de  aliqua  prelatione  habenda. 

Quod  accidit  domno  Guillielmo  de  Foliano,  qui  sub  con- 
tentione  electus  fuit  in  episcopum  Reginum  cuna  domno  Gui<;olo 
de  Albriconibus,  et  oportuit  eum  ire  Mantuam  occasione  par- 
tium  imperatoris  et  Ecclesie  MCCXLIII.  Idem  accidit  domno 
Matheo  de  Pio,  qui,  cum  esset  canonicus  Mutinensis  Ecclesie 
et  dominus  Ecclesie  de  Ganaceto,  procuravit,  ut  haberet  epi- 
scopatum  Mutinensem,  et  habuit;  et  erat  homo  gibosus  et 
deformiter  inclinatus;  et  provocate  sunt  p^rtes  occasione  sui, 
et  expulsa  fuit  pars  imperialis  de  Mutina,  ex  qua  parte  ipse 
erat;  et  ivit  peregrinando  per  Romagnolam,  ut  vidi  oculis 
meis  apud  Ravennani  et  apud  Faventiam  et  apud  Furlivium, 
quando  guerra  erat  ibi  validior.  Nota  quod  valde  insipienter 
facit  quicumque  intromittit  se  de  prelatione  aliqua  habenda, 
in  qua  aniinarum  cura  coinmittitur,  si  salva  conscientia  vitare 
eam  potest,  Quod  potest  probari  rationibus  et  exemplis.  Ra- 
tionibus  sic:  Noli  laborare,  ut  diteris,  sed  prudentie  tue  pone 
modum.  Ne  c rigas  ocu/os  tuos  ad  opes,  quas  haberc  non  potes, 
quia  facicnt  sibi  pennas  quasi  aquile  et  volabunt  in  celum. 
Prover.  XXIII.  Item  Eccle.  VII:  Quid  necesse  est  homini  rnaiora 
se  querere,  cum  ignoret,  quid  conducat  sibi  in  vita  sua,  numero 
iHerum  peregrhiatìonis  sue  et  tempore,  quod  velud  umbra  pre- 
tcriit?  Ideo  dicit  Ecclesiasticus  III:  Altiora  te  ne  quesieris  et 
fortiora  te  ne  scrulalus  fueiHs,  sed  que  precepit  tibi  Deus,  co¬ 
gita  illa  semper.  Item  Eccli.  VII:  Noli  querere  fieri  index, 
visi  valeas  virtute  irrumpere  iniquìtates ,  ne  forte  extimescas 
faciem  potenlis  et  ponas  scandalum  in  equitate  tua.  Item 
Iudicum  Vili:  Dixcnoit  omnes  viri  Israel  ad  Gedeon:  e  Domi¬ 
nare  nostri,  tu  et  filius  tuus  et  jìlius  filii  lui,  quia  liberasti 
nos  de  manu  Madian  5 .  Quibus  ille  ait:  '  Non  dominabor  vestri, 
nec  dominabitur  in  vos  filius  meus,  sed  dominabitur  vobis  Do- 
minus  5 .  Item  de  Saule  habetur  quod,  quando  querebatur  ad 
dandum  sibi  regnum,  abscondilus  est  domi ,  I  Reg.  X.  De 
sancto  Marco  dicit  Ieronimus  quod  ampulavit  sibi  pollicem,  ut 

sacerdotio  reprobus  haberetur.  De  sancto  Nicholao,  qui  in  epi- 
scopum  divinitus  fuit  electus,  habetur  quod  fecit  quicquid 
potuit,  ne  episcopus  fieret.  Similiter  de  sancto  Ambrosio,  qui 
et  ipse  divinitus  fuit  electus,  habetur  quod  quicquid  potuit 
fecit  ne  episcopus  fieret,  profitendo  scilicet  philosophyam  et 
fugiendo  versus  Papiam  et  mulieres  publicas  hospitium  suum 
introducendo,  ut,  infamatus  propter  eas,  contemnerent  eum  et 
cessarent  ab  eo.  Nec  curavit  de  illa  auctoritate  Eccle.  VII: 
Melius  est  nomen  bonum  quam  unguenta  pretiosa.  Item  nec  de 
illa  Eccli.  XLI  :  Curavi  habe  de  bono  nomine.  Hoc  e  nini  magi s 
permanebit  tibi  quam  mille  thesauri  magni  et  pretiosi.  Cumque 
istis  modis  non  posset  vitare,  quin  vellent  eum  habere  episco- 
pum,  abscondit  se  in  possessione  cuiusdam  sui  amici.  Item  de 
sancto  Gregorio,  qui  et  ipse  divinitus  fuit  electus,  habetur  in 
legenda  sua  quod  quicquid  potuit  fecit,  ne  summus  pontifex 
fieret.  De  sancto  edam  Amonio  Alexandrino  habetur  quod 
amputavit  sibi  ipsi  auriculas,  ne  eum  episcopum  facerent. 
Cumque  hoc  retulissent  patriarche,  dixit  eis:  '  Etiam  si  nasum 
habuerit  amputatum,  dabo  eum  vobis,  dummodo  litteraturam 
habeat  et  fuerit  sancte  vite  5.  Reversi  sunt  ergo  ad  eum  tam 
clerici  quam  populares  civitatis  cuiusdam,  rogantes  eum  ex 
parte  patriarche,  ut  eorum  episcopus  fieri  dignaretur.  Quibus 
il  le  respondit:  'Scio  quod  propter  linguam  meam  me  epi¬ 
scopum  vultis  habere.  Noveritis  quia,  nisi  quiescatis,  ampu- 
tabo  eam,  et  inutilis  ero  vobis  et  aliis  5.  Et  ita  dimiserunt 
eum  in  pace  sua,  timentes,  ne  faceret  quod  dicebat.  Quod 
quidem,  sicut  fecerat  de  auriculis,  sic  et  de  lingua  fecisset. 
Erat  enim  homo  magne  litterature  et  sanctissime  vite  et  diser- 
tain  linguam  habebat  et  multos  libros  scribebat  et  solitariam 
vitam  ducebat.  Et  nota  quod  iste  sanctus  homo  fecit  sicut 
facit  fibus  sive  castor,  qui  cognoscens  quod  venatores  perse- 
cuntur  eum  propter  testiculos  eius  habendos,  redimit  se  a  parte. 
Dentibus  enim  evellit  sibi  testiculos  et  dimittit  eis,  et  sic  per- 
mittunt  eum  evadere.  Sed  de  misero  clericunculo,  qui  volun- 
tarie  ad  prelationes  ascendit  et  malitiose  et  indigne,  dicit 
beatus  Bernardus:  Circuit,  circuii  sedulus  explorator,  simulai, 

dissimulat,  manibus  et  pedibus  reptans,  si  quo  modo  se  possit 
ingerere  in  patrimonium  Crucifixi.  Quod  non  docet  beatus 
Gregorius,  iramo  in  Pastorali  dicit:  Pollens  virtutibus ,  invitus 
et  coactus  accedat  ad  regimai  animarum.  Possunt  autem  ad. 
detestationem  huius  vitii  duo  valere  exempla.  Primo,  ponamus 
exemplum  domini  nostri  Iesu  Christi,  de  quo  legitur  Io.  VI: 
Jesus  ergo  cum  cognovisset  quia  venturi  essent,  ut  raperent 
eum  et  facerent  eum  regem,  fugil  iterum  in  montem  ipse  solus. 
Querentibus  eum  ad  mortem  ipse  se  ultro  obtulit;  querentes 
autem  se  ad  regimen  fugit,  ut  ostenderet  quod  quibusdam 
potius  expediret  esse  mortuos  quam  esse  in  loco  dignitatis. 
Hoc  ipsum  confitentur  aliqui  nobiles  et  potentes,  quod  potius 
vellent  esse  leprosi  quam  esse  in  statu,  in  quo  sunt.  Hoc 
exemplo  utitur  Apostolus  ad  Hebre.  XII  dicens:  Curramus 
ad  propo situm  nobis  c ertameli,  aspicientes  in  auctorem  fidei  et 
consummalorem  Jesum,  qui  proposito  sibi  gaudio  sustinuit  cru- 
cem.  De  Augustino  etiam  legitur  quod  fugiebat  ab  omni  civi- 
tate,  que  non  habebat  episcopum,  ne  in  episcopum  caperetur. 
Invenitur  etiam  de  quodam  priore  quod,  cum  electus  esset 
in  episcopum  Tornacensem  et  ab  Eugenio  papa  et  ab  abbate 
suo  Bernardo  cogeretur  onus  episcopatus  subire,  ipse  prostratus 
ad  pedes  abbatis  et  clericorum,  qui  eum  elegerant,  in  modum 
crucis  ait:  'Monachus  fugitivus,  si  me  eligitis,  esse  poterò, 
episcopus  vero  nunquam  ero  \  Cui  laboranti  in  extremis  qui¬ 
dam  monachus  ei  karus  assidens  ait:  '  Kare  mi,  quia  mine 
corpore  separamur,  oro  te,  si  potes,  salva  voluntate  Dei,  sta¬ 
timi  tuum  post  mortem  michi  reveles5.  Cui  oranti  post  mortem 
eius  coram  altari  apparuit  in  visione  Galfredus  dicens:  '  Ecce 
assum  Galfredus  frater  tuus’.  Cui  i  1 1  e  :  c  Kare  mi,  quomodo 
est  tibi  ? 5  Cui  il  le:  'Bene,  sed  revelatum  est  michi  a  sancta 
Trinitate  quod,  si  promotus  essem  in  episcopum,  fuissem  de 
numero  reproborum 

Item  retrahere  debent  miserum  clericum  et  ambitiosum,  ne 
ad  prelationes  velit  ascendere,  comminationes,  que  sibi  fiunt 
a  Deo.  Dicit  enim  Deus  prelato,  cui  cura  animarum  commit- 
titur,  III  Reg.  XX:  Custodi  virum  istituì.  Qui  si  lapsus  fuerit, 

erti  cintino,  tua  prò  anima  eius.  Item  Eze.  Ili  :  Fili  hominis, 
speculatorem  dedi  te  domili  Israel.  Et  audies  de  ore  meo  verbuni 
et  annuntiabis  eis  ex  me.  Si  dicente  me  ad  impiumi  '  Morte  mo- 
rieris  non  annuntiaveris  ei  neque  locutus  fueris,  ut  avertatur 
a  via  sua  tinpia  et  vivai,  ipse  impius  in  iniquitate  sua  morie  tur, 
sanguinem  autem  eius  de  manu  tua  requiram. 

Quod  ille  qui  eligitur  in  prelatura  IIII  habet  excusationis  exempla. 

Habet  enim  ambitiosus  clericus,  qui  prelationes  cupit  in¬ 
vadere,  multa  excusationis  exempla.  Et  primo  potest  se  exemplo 
Moysi  excusare.  De  quo  legitur  Numeri  XII,  quod  erat  vir  mitis- 
stinus  super  omnes  homines,  qui  morabantur  in  terra.  Et  tamen 
excusavit  se,  quando  Dominus  voluit  eum  mittere  ad  Pharaonem 
et  facere  ducem  populi  sui,  dicens  Exo.  IIII:  Obsecro,  Domine, 
non  sum  eloquens.  Ab  heri  et  nudiustertìus ,  et  ex  quo  locutus 
es  ad  servum  tuum,  tinpeditioris  et  tardioris  lingue  sum.  Et  in 
tantum  se  excusavit,  quod  Dominus  iratus  est  contra  ipsum. 

Secundo,  exemplo  Ieremie,  quem  cum  Dominus  vellet  mit¬ 
tere,  excusavit  se  dicens  Iere.  I:  A ,  a,  a,  domine  Deus,  ecce 
nescio  loqui,  quia  puer  ego  sum. 

Tertio,  exemplo  Ione,  qui  preoccupavi  fugere  in  Tarsis, 
ne  mitteretur  ad  dicendum  Ninevitis  quod  subverterentur. 
Sciebat  enim  quod  non  faceret  hoc  Deus,  si  peniterent,  et 
ipse  cum  erubescenti  remaneret  tamquam  in  mendatio  depre- 
hensus.  Qui  in  tantum  erubuit,  quod  noluit  amplius  in  terra 
sua  habitare,  ne  noti  eius  hoc  ei  improperarent.  Sed  postea 
impletum  est  in  eo  quod  propheta  predixerat:  Letabitur  iustus, 
cum  viderit  vìndictam.  Nam  submersi  sunt  processu  temporis, 
postquam  reversi  sunt  ad  priora  peccata.  Ideo  dicit  Ambro- 
sius:  Novit  Deus  mutare  sententiam,  si  tu  noveris  emendare 
delictum.  Idem  habetur  Iere.  XVIII:  Repente  loquar  adversum 
genlem  et  adversum  regnimi,  ut  eradicem  et  destruam  et  disper- 
dam  illud.  Si  penitentiam  egerit  gens  illa  a  malo  suo,  quod 
locutus  sum  adversum  eam,  agam  et  ego  penitentiam  super  malo, 
quod  cogitavi  ut  facerem  ci. 

Quarto,  exemplo  illius  qui  dixit  Ys.  Ili:  Non  sum  medicus, 
et  in  domo  mea  71071  est  panis  neq?ie  vestime7itum.  Nolite  consti- 
tue7~e  me  prìncipem  populi. 

Diximus  supra  quod  prelatus  ad  hoc,  ut  sit  ydoneus  et 
sufficiens,  debet  habere  sapientiam  et  sanctam  vitam,  de  quibus 
iam  dictuin  est.  Tertio,  debet  esse  bonis  moribus  adornatus,  de 
quibus  nunc  dicendum  est.  Dicit  enim  Ysidorus:  Sit  ingressus 
tuns  simplicitas,  nichil  levitatis  in  incessa  tuo  appareat.  Incessus 
tuus  alterius  oc7ilos  ?i07i  ojfendat.  Imitetur  autem  prelatus  illum 
David,  cuius  commendatur  mansuetudo:  Memento,  Domine,  Da¬ 
vid  et  omnis  mansuetudinìs  eius.  Nani  in  mansuetudine  suscipitur 
insitum  verbum,  quod  potest  salvare  animas  nostras,  Iacobi  I. 
Et  ideo  precipitur  auditori  verbi  Dei,  ut  mansuetudinem  habeat, 
si  intelligere  vult,  Eccli.  V:  Esto  7na7isuelus  ad  audie7idum  ver- 
bum  Dei,  ut  intelligas,  et  cum  sapientia  proferas  responsiva 
veruni.  De  mansuetudine  dicit  propheta:  Quoniam  supervenit 
mansuetudo,  et  corripìemur .  Unde  Augusti nus:  Sive  plecte7ido 
sive  ig7io  scendo,  hoc  solum  bene  agitar,  ut  vita  hominum  corri - 
gatur.  Aliquis  vero  maledictus  prelatus,  nisi  malitiose  insurgat 
contra  subditum  et  furibunde  et  indignabunde  ei  precipiat,  non 
credit  quod  possit  eum  sub  dominio  suo  tenere,  et  quicquid 
ei  precipit,  rationabiliter  precipere  credit  iuxta  illud: 

Sic  volo,  sic  iubeo,  sit  prò  ratione  voluntas. 

De  prelato,  qualis  esse  debeat. 

Qualis  autem  debeat  esse  prelatus,  subsequentibus  versi- 
bus  demonstratur: 

Prelatus  mitis,  affabilis  atque  benignus 
Sit  patiens,  iustus,  sit  dulcis  compatiensque, 

Ut  crimen  proprium  celet  peccata  reorum. 

Sit  piger  ad  penas,  sit  velox  ad  miserendum 
Et  doleat,  quotiens  facit  illum  culpa  ferocem. 

Infundat  mulcens  oleum  vinumque  flagellans, 

Nunc  virgarn  patris,  nunc  exerat  ubera  matris, 

Sibilet  et  cantet,  stimulet,  cum  cogit,  oportet. 

Quod  tria  debet  habere  qui  populis  preest. 

Nota  quod  tria  debet  habere  qui  populis  preest,  scilicet 
intellectum,  sermonem  et  vitam  honestam.  De  intellectu  dicit 
Ecclesiasticus  V:  Si  est  Ubi  intellectus ,  responde  proximo;  sin 
autem,  sit  mamis  tua  super  os  tuum,  ne  capiaris  in  verbo  in¬ 
disciplinato  et  confundaris.  Honor  et  gloria  in  sermone  sensati, 
lingua  vero  imprudentis  subversio  est  ipsius.  Qui  intellectum 
non  habet,  petat  a  Deo,  sicut  fecit  propheta,  qui  dixit:  Da 
mìchi  intellectum,  et  scrutabor  legem  tuam  et  custodiam  il/am 
in  toto  corde  meo.  Item:  Da  michi  intellectum,  ut  discam  mandata 
tua.  Et  quia  humiliter  et  utiliter  petiit,  ideo  Dominus  curialiter 
et  abundanter  dedit,  iuxta  illud  quod  confitetur:  Super  se?ies  in- 
tellexi.  Que  fuit  causa?  Quia  incerta  et  occulta  sapientie  tue  mani¬ 
festasti  michi.  Et  ideo  benedicam  Dominimi,  qui  tribuit  michi  in¬ 
tellectum.  Item  Prover.  IX:  Si  sapiens  fueris,  tibimctipsi  eris;  si 
autem  illusor,  solus  portabis  inalimi.  Item  Eccli.  Ili:  Sapiens  cor 
et  intelligibile  abstinebil  se  a  peccatis  et  in  operibus  iustitie  suc- 
cessus  habebit.  Item  Eccli.  IIII:  Sapienfia  filiis  suis  vitam  inspirai 
et  suscipìt  exquirentes  se,  et  preibit  in  via  iustitie.  Et  qui  Ulani 
diligit,  diligit  vitam  et  cet.  Bernardus:  Sì  sapiens  fueris,  deesl 
Ubi  ad  sapientiam,  si  Ubi  ipsi  non  fueris .  Item  Bernardus:  Homo 
litleratus  et  non  morigeratus  est  inimicus  Dei  armatus. 

De  sermone  dicit  Apostolus  ad  Ephe.  VI:  Orate  prò  me, 
ut  detur  michi  senno  in  apertione  oris  mei,  cum  fidutia  notum 
facere  ministerium  Evangelii,  prò  quo  legatione  fungor  in  catena, 
ita  ut  in  ipso  audeam  prout  oportet  me  loqui.  Item  II  ad  Thessa. 
Ili:  Decetero, fratres,  orate  prò  nobis,  ut  sermo  Dei  currat  et 
clarificetur  sicut  et  apud  vos,  et  ut  libercmur  ab  imporlunìs  et 
malis  hominibus.  Non  enim  omnium  est  fides. 

Demonstratur  duobus  exemplis  quod  animalis  et  carnalis  homo  citius 

sumit  tnalum  exemplum  quarti  bonum. 

De  vita  autem  honesta  sciendum  est  quod  faciliter  potest 
homo  maculare  vitam  suam,  quia,  ut  dicit  Apostolus  I  ad 

Cor.  V,  modicum  fermentimi  totam  massam  corrumpit.  Ille  edam 
qui  in  electis  imponit  maculam,  hoc  libenter  procurat.  Nani 
bona  in  mala  convertens  insidiatur,  ut  habetur  Eccli.  XI.  Nam 
scriptum  est  de  eo,  quod  semper  interficere  gentes  non  parcet, 
Aba.  I.  Callide  enim  insidiatur  nobis,  I  Reg.  23.  Non  enim 
ignoramus  cogitationes  eius,  II  ad  Cor.  II.  Ipse  enim  adversa- 
rius  noster  diabolus,  tamquam  leo  rugiens  circuii,  querens  quem 
devoret ,  I  Petri  V.  Cui  resistite  fortes  in  fide ,  dicit  Petrus, 
scientes  eamdem  passionem  ei  que  in  mundo  est  vestre  fraternitati 
fieri.  Quasi  diceret:  Non  estis  soli,  qui  ab  eo  temptamini.  Et 
ideo  viriliter  resistamus,  nec  inferamus  cnimen  glorie  nostre ,  I 
Macha.  IX.  Nam  facilius  est  destruere  quam  construere,  et 
citius  mundanus  homo  et  animalis  et  carnalis  sumit  malum 
exemplum  quam  bonum;  quod  duobus  exemplis  possumus  de- 
monstrare. 


Exemplum  de  Cassio  Narniensi  episcopo,  de  quo  dicit  Gregorius  III  Dia- 
logorum  libro.  Inde  Dominus  ait  Io.  VII:  Notile  indicare  secun- 
dum  faciem,  sed  iuslum  iuditium  indicate. 

Et  primo  in  Cassio  episcopo  Narniensi,  de  quo  refert  Gre¬ 
gorius  III  Dialogorum  hoc  modo:  Eodem  namque  Gothorum 
tempore,  cum  prefatus  rex  Totila  Narniis  venisset,  ei  vir  vite 
venerabilis  Cassius,  eius  urbis  episcopus,  occurrìt.  Cui  quia  ex 
consparsione  semper  facies  rubere  consueverat,  hoc  rex  Totila 
non  consparsionis  esse  credidit,  sed  assidue  potationis ,  eumque 
omnino  despexit.  Sed  omnipotens  Deus,  ut  quantus  vir  esset, 
qui  despiciebatur ,  ostenderet,  in  Narniensi  campo,  quo  rex  adve- 
nerat,  malignus  spiritus  coram  orniti  exercitu  eius  spatarium  la¬ 
vasti  eumque  ve  x  are  crude  li  ter  cepit.  Qui  cum  ante  regis  oculos 
ad  venerandum  virum  Cassium  fuisset  adductus,  hunc  ab  eo  vir 
Domini,  oratione  facta,  signo  crucis  expulit.  Qui  in  cum  ingredi 
ulterius  non  presumpsit.  Sicque  factum  est,  ut  rex  barbarus 
servum  Dei  ab  ilio  iam  die  veneraretur  ex  corde,  quem  despectum 
valde  iudicabat  ex  facie.  Nam  quia  virum  tante  virtutis  vidit, 
erga  eum  illa  mens  effera  ab  elationis  fasta  detumuit.  Nota  quod 

isti  regi  Totile  non  profuit  quod  Ecclesiasticus  docet  XI:  Ne 
spernas  hominem  in  visu  suo.  Profuit  autem  ei  quod  Ysaias  dixe- 
rat  XXVIII  :  Tantummodo  sola  vexalio  intellectum  dabit  auditui. 

De  verbis  Augustini  contra  detractores. 

Nota  etiam  quod  proni  sunt  mali  homines  ad  infamandum 
bonos  et  libenter  ponunt  maculam  in  electis.  Et  ideo  dicit 
beatus  Augustinus:  Quod  enim  ait  Apostolus:  '  Spectaculum  facti 
sumus  mundo  et  angelis  et  hominìbus  qui  nos  amant,  querunt, 
quid  laudent  in  nobis,  qui  autem  ?ios  oderunt,  detrahunt  nobis. 
Nos  autem  in  utroque  medio  constituti,  adiuvante  domùio  Deo 
nostro,  et  vitam  nostrani  et  famam  sic  custodire  debemus,  ut  non 
erubescant  de  detractoribus  laudatores .  Item  Augustinus  ad  Fe- 
licem  et  Yllarum:  Quid  mirum,  si  homines  servis  Dei  detra¬ 
hunt,  et  quia  eorum  vitam  pervertere  non  possunt,  famam  deco¬ 
lorare  conantur,  cum  ipsum  Deum  et  dominum  eorum  cotidie 
blasphcmare  no?i  cessent,  cum  eis  displicet  quicquid  contra  eorum 
voluntatem  iusto  et  occulto  iuditio  facit ?  Item  ad  clerum  Eccle¬ 
sie  Yponensis:  Quem  diabolus  non  potest  devorare  seductum  ad 
nequiciam,  famam  ipsius  inquinare  conatur,  ut,  si  fieri  potest, 
opprobriis  hominum  et  malarum  linguarum  detractione  defìciat 
et  in  eius  fauces  ruat.  Si  autem  nec  famam  innocentis  maculare 
potuerit,  hoc  ei  persuadere  temptat,  ut  per  malivolas  suspitiones 
de  fratre  suo  iudicet ,  et  sic  ab  ilio  impiicatus  absorbeatur.  In 
persona  corporis  Chris  ti  tanto  ante  predictum  est :  c  Adversus 
me  insultabant  qui  sedebant  in  porta  \  Et  infra:  Ad  quid  enim 
aliud  sedent  isti  et  quid  aliud  captanl,  nisi  ut,  quisquis  episcopus 
vel  clericus  vel  monachus  vel  sanctimonìalis  ceciderit,  omnes  talcs 
esse  credant,  sed  non  omnes  posse  manifestari?  Et  tamen  etiam 
ipsi,  cum  aliqua  maritata  invenitur  adultera,  nec  proiciunt  uxores 
suas  nec  accusant  matres  suas.  Cum  autem  de  aliquibus  qui  sanctum 
nomen  profitentur  aliquid  criminis  vel  falsi  sonuerit  vel  veri 
patuerit,  instant,  sattagunt,  ambiunt,  ut  de  omnibus  hoc  credatur. 
Hos  ergo  de  nos  tris  doloribus  suavitatem  sue  male  lingue  captan- 
tes,  facile  est,  ut  illos  canibus  comparemus ,  si  forte  in  malo  in- 

telligendi  suni,  qui  lingebant  vulnera  pauperis  illius,  qui  ante 
ianuam  divitis  iocebat.  Idem:  Orate  quidem  Pro  me,  ne  forte  aliis 
predicans  ipse  reprobus  inventar.  Verumtamen,  cum  gloriamini, 
non  in  me,  sed  in  Domino  gloriemini.  Quantumlibet  enim  vigilet 
disciplina  domus  mee,  homo  sum  et  inter  homines  vivo,  nec  michi 
arrogare  audeo,  ut  domus  mea  melior  sit  quam  archa  Noe,  ubi 
tamcn  inter  octo  homines  reprobus  unus  inventus  est,  aut  melior  sit 
quam  domus  Abrahe,  ubi  dictum  est:  '  Eice  ancillam  et  filium  eius\ 
aut  melior  sit  quam  domus  Ysaac,  c ictus  de  duobus  gemini s 
dictum  est :  '  Iacob  dilexi,  Esau  autem  odio  Imbuì'’.  Et  infra: 
Simpliciter  fateor  caritati  vestre:  quomodo  difficile  sum  expertus 
melior es  quam  qui  in  monasteriis  profecerunt,  ita  non  sum  ex¬ 
pertus  peiores  quam  qui  in  monasteriis  ceciderunt.  Quapropter 
etsi  contristamur  de  aliquibus  purgamenti,  consolamur  tamen 
etiam  de  pluribus  ornamentis .  Nolite  etiam  propter  amurcam, 
qua  oculi  vestri  offenduntur,  torcularia  detestal  i,  unde  apothece 
domìnice  fructu  oleì  luminosioris  impleniur . 

De  Isaac,  qui  habuit  gratiam  ad  cognoscendum  futura,  et  tamen  propter 

aliquam  levitatem  contemptibilis  videbatur. 

Nunc  de  Ysaac  est  dicendum,  qui  de  Syrie  partibus  ad 
Ytaliam  veniens  habitavit  iuxsta  Spolitinam  urbem.  Hic  habuit 
gratiam  a  cibis  abstinendi  sive  gratiam  ieiunandi,  orandi,  tem- 
poralia  contemnendi  et  futura  predicendi,  ita  ut  de  eo  posset 
dici  illud  Sap.  Vili:  Scit  preterita  et  de  futuris  extimat.  Hic 
itaque  cum  tot  virtutibus  esset  preditus,  id  est  excellens  et 
summus  et  adornatus,  unam  levitatem  habebat,  per  quam  ab 
ignotis  levis  persona  poterat  iudicari.  Nam  vultus  eius  faciliter 
ad  letitiam  solvebatur,  et  nimis  libenter  ridebat.  Sic  in  Ordine 
meo,  qui  est  Ordo  beati  Francisci  et  fratrum  Minorum,  vidi 
aliquos  lectores  optime  litteratos  et  magne  sanctitatis,  et  tamen 
aliquam  merditatem  habent,  per  quam  leves  persone  iudicantur 
ab  aliis;  libenter  enim  ludunt  cum  murilego  vel  cum  catulo 
vel  cum  avicula  aliqua,  sed  non  sicut  beatus  Franciscus  cum 
fasiano  et  cicada  ludebat  et  delectabatur  in  Domino. 

Quod  aliqui  liuiusmodi  levitates  diversis  respectibus  habent. 

Unde  sciendum  est  quod  aliqui  faciunt  liuiusmodi  levitates 
diversis  respectibus.  Quidam  enim  ideo  talia  faciunt,  quia  ha¬ 
bent  cor  vanum.  De  quibus  dicitur  Iere.  II:  Ambulaverunt  post 
vanitatela  et  vani  facti  sunt.  Quia  defecerunt  in  vanitate  dies 
eorurn ,  et  anni  eorum  cum  festinatione.  Secundo,  ideo  aliqui  fa¬ 
ciunt  liuiusmodi  levitates,  ut  a  se  tristitiam  removeant.  Nani, 
ut  dicit  sapiens  in  Prover.:  in  merore  animi  dcicitur  spiritus , 
et  iterum  XII  :  Meror  in  corde  insti  —  vel  viri  —  humiliabit 
cum,  et  sermone  bono  letiftcabitur.  Item  Prover.  XXIIII:  Si  de- 
s per  aver  is  lapsus  in  die  angustie,  inminuetur  fortitudo  tua.  Sed 
audi  remedium  Prover.  XVII:  Animus  gaudens  ctatem  jloridam 
facit,  spiritus  tristi s  exsiccat  ossa.  Item  Eccli.  XXX:  Tristitiam 
non  des  anime  tue  et  non  affligas  temetipsum  in  consilio  tuo. 
Iocunditas  cordis  hec  est  vita  hominis  et  thesaurus  sine  defectione 
sanctitatis,  et  exultatio  viri  est  long  evi tas.  Tristitiam  longe  expelle 
a  te.  Multos  enim  occidit  tristìlìa,  et  non  est  utili  tas  in  illa. 
Ideo  docet  poeta: 

Interpone  tuis  interdum  gaudia  curis. 

Tertio,  aliqui  fatiunt  liuiusmodi  levitates  ex  permissione  divina, 
ut  patet  in  isto  Ysaac,  de  quo  incepimus  dicere,  et  de  quo 
beatus  Gregorius  in  tertio  Dialogorum  taliter  narrat:  '  Hic 
itaque  cum  virtute  abstine?itie,  contempla  rerum  trans euntium, 
prophetie  spiritai,  orationìs  intcntione  esset  incomparabiliter 
preditus,  unum  erat,  quod  in  eo  reprehcnsibile  esse  videbatur, 
quia  non  nunquam  tanta  ci  letitia  inerat,  ut,  [in]  illis  tot  vir- 
tutibus  nisi  sciretur  esse  plenus,  nullo  modo  crcderetur  ’.  Petrus: 
'  Quidnam,  queso  te,  hoc  esse  dicimus?  Sponte  sibi  [elide  frena 
laxabat,  an  tot  vìrtutìbus  pollens  ali  quando  ad  presens  gaudium 
etiam  renitens  eius  animus  trahcbatur?  \  Gregorius  :  '  Magna  est, 
Pelre,  omnipotcntis  Dei  dispensatio ,  et  pierumque  contigit,  ut, 
quibus  maiora  bona  prestai,  quedam  minora  non  tribuat,  ut  semper 
eorum  animus  habeat,  unde  se  ìpse  reprehendat,  qualinus,  dum 

appetunt  perfecti  esse  nec  possunt  et  laborant  in  hoc  quod  non 
accepenmt,  nec  tamen  elaborando  prevalent,  in  his  que  accepta 
habent  se  minime  extollant,  sed  discant,  quia  ex  semetipsis  maiora 
bona  7ion  habent,  qui  in  semetipsis  vincere  parva  vitia  atque 
extrema  non  possunt.  Hinc  est  enim,  quod  perducto  Dominus 
ad  terram  promissionis  populo,  cunctos  fortes  atque  prepotcntes 
adversarios  eius  extinguens,  Phylisleos  atque  Chananeos  diutius 
reservavit,  ut,  sicut  scriptum  est,  in  eis  experiretur  Israel. 
Quia  non  nunquam,  ut  dietimi  est,  eis  etiam,  quibus  magna  dona 
tribuit,  parva  quedam  rcprehensibilia  relinquit,  ut  semper  liabeant, 
contro  quod  bellum  gerant,  et  devictis  magni s  Jiostibus  mentem 
non  erigant,  quando  eos  adirne  adversat  ii  etiam  minimi  fatigant. 
Fit  itaque,  ut  miro  modo  una  eademque  mens  et  virtute  polleat 
et  ex  infirmitate  lasescat,  quatinus  et  ex  parte  constructa  sii  et 
ex  parte  se  conspiciat  esse  destructam,  ut  per  bonum,  quod  querit 
et  habere  non  valet,  illud  servet  humilitcr  quod  habet.  Sed  quid 
mirum,  quod  hoc  de  homine  dicimus,  quando  illa  superna  regio 
in  civibus  suis  ex  parte  damna  pertulit  et  ex  parte  fortiter  stetit, 
ut  electi  angelorum  spiritus,  dum  alios  per  superbiam  cccidisse 
conspicerent,  ipsi  tanto  robustius,  quanto  humilius  starent?  Illi 
ergo  regioni  sua  etiam  detrimento  profecerunt,  que  ad  eternitatis 
statum  ex  parte  sue  destructionis  est  solidius  ins trucia.  Sic  ergo 
et  in  unaquaque  anima  agitur,  ut  in  humilitates  custodia  aliquando 
ad  lucra  maxima  ex  nimio  —  si  ve  ex  minimo  —  damno  servetur 5 . 
Petrus:  '  Placet  quod  dicis  5.  Item  ad  hunc  sensum  reducit  beatus 
Augustinus  verbum  quod  dicit,  quando  rogat  hominem,  ne 
frangatur  in  dìfficultatìbus  rerum,  que  necesse  est  existant,  ut 
ostendatur  homini  quia  homo  est.  Hinc  propheta  ait:  Sciant 
gentes  quoniam  homines  sunt.  Item  Ecclesiastes  I  :  Cuncte  res 
difficiles,  non  potest  eas  homo  explicare  sermone.  Item  Ecclesia¬ 
stes  VII  :  Cuncta  temptavi  in  sapientia,  dixi:  '  sapiens  efficiar  \ 
et  ipsa  longius  recessìt  a  me,  multo  magis  quam  erat.  Et  alla 
profunditas,  quis  invenict  cam?  Item  Eccle.  Vili:  Intellcxi  quod 
omnium  operum  Dei  nullam  possi  t  homo  invenire  ratio  nevi,  eorum 
que  fiunt  sub  sole.  Et  quanto  plus  laboravent  ad  querendum, 
tanto  minus  inveniet.  Etiam  si  dixent  sapiens  se  nosse,  non 

poterit  repperire.  Item  Sap.  IX:  Difficile  estimamus  que  in  terra 
sunt,  et  que  in  prospectu  sunt  ìnvenimus  cum  labore.  Que  autem 
in  celis  sunt,  quis  investigabit?  Item  Eccli.  XVII:  Nec  enini 
omnia  possunt  esse  in  hominibus .  Nota,  quantum  ad  istam  ma- 
teriam  pertinet,  quod  aliquando  permittit  Deus  aliquam  merdi- 
tatem  inesse  alicui  misero  et  avaro  propter  miseriam  et  avari- 
tiam  et  merditatem  suam,  quia  dignus  est,  ut  talia  patiatur. 
Ideo  dicit  Ecclesiastes  V:  Et  quid  prodest  possessori,  nisi  quod 
cernit  divitias  oculis  suis?  Item  Ecclesiastes  VI  :  Est  et  aliud 
malum,  quod  vidi  sub  sole,  et  quidem  frequens  apud  homines. 
Vir,  cui  dedit  Deus  divitias  et  substantiam  et  honorem,  et  nichil 
deest  anime  sue  ex  omnibus  que  desiderai,  nec  tribuit  ei  potesta- 
tem  Deus,  ut  comedat  ex  eo,  sed  homo  extraneus  vorabit  illud. 
Hoc  vanitas  et  magna  miseria  est.  Item  Eccle.  II:  Homini  bono 
in  conspcctu  suo  dedit  Deus  sapientiam  et  scientiam  et  letitiam, 
pecatori  autem  dedit  afflictionern  et  curavi  superfluam,  ut  addai 
et  congreget  et  tradat  ei  qui  placuit  Deo.  Sed  et  hoc  vanitas  et 
cassa  sollicitudo  mentis.  Item  Eccle.  II:  Detestatus  sum  om?iem 
industriam  meam,  qua  sub  sole  studiosissime  laboravi,  habiturus 
heredem  post  me,  quem  ignoro,  utrum  sapiens  an  stullus  futurus 
sit,  et  dominabilur  in  laboribus  meis,  quibus  desudavi  et  sollicitus 
fui.  Et  est  quicquam  tam  vanum?  Unde  cessavi,  renuntiavitque 
cor  meum  ultra  laborare  sub  sole.  Nam  cum  alius  laboret  in 
sapientia  et  doctrina  et  sollicitudine ,  homini  otioso  quesita  dimittit. 
Et  hoc  ergo  vanitas  et  magnum  malum.  Ad  litteram  hoc  vidi 
frequenter  in  diebus  meis  quia  aliqui  congregant  divitias  et 
nullam  utilitatem  inde  consecuntur,  et  alii  superveniunt,  qui 
dissipant  illas.  Ideo  dicit  Ecclesiasticus  XIIII  :  Nonne  aliis  re- 
linqucs  dolores  et  labores  tuos?  In  divisione  sortis  da  et  accipe 
et  insti  fica  animam  tuam. 

Quarto  et  ultimo,  aliqui  faciunt  huiusmodi  levitates  ex  in¬ 
dustria,  ut  fatui  reputentur,  ne  vanam  gloriam  incurrant  et 
laudem  humanam  ex  bonis  operibus,  que  fecerunt.  Ideo  dicit 
Apostolus  I  ad  Cor.  Ili:  Si  quis  videtur  inter  vos  sapiens  esse 
in  hoc  seculo,  stultus  fiat,  ut  sit  sapiens.  Sapientia  enim  huius 
mundi  stultitia  est  apud  Deum.  Sa  iptum  est  enim:  '  Comprehen- 

dam  sapientes  in  astutia  eorwn’> .  Hoc  habentur  Iob  V;  et 
Ys.  XXIX:  Peribit  sapiefitia  a  sapientibus  eius,  et  ìntellectus 
prudentium  eius  abscondetur . 


De  duobus  qui  se  stultos  simulaverunt  sancta  intentione,  ne  vanam  glo- 

riam  incurrere  possent. 

Sed  de  hac  materia  ponamus  duo  exempla.  Et  sit  primum 
illius  sancti  patris,  qui  cum  esset  magne  sanctitatis  et  magni 
nominis,  ob  quam  causam  iudex  provintie  cum  tota  familia 
sua  veniebat  ad  videndum  eum,  dixerunt  ei  discipuli  sui:  '  Ho- 
neste  te  habeas,  pater,  quia  iudex  istius  provintie  te  videre 
desiderat’.  Quibus  ipse  respondit:  'Benedicamini,  filii,  asummo 
Deo,  quia  bene  dixistis.  Et  indutus  sacco  sedit  super  hostium 
celle  et  cepit  comedere  panem  et  caseum  prima  hora  diei  in 
sexta  feria,  ac  si  esset  puerulus,  nec  iudici  venienti  assurgere 
voìuit.  Quod  cum  iudex  vidisset,  contempsit  eum  et  recessit 
ab  eo  indignatus  dicens:  '  Est  iste  i  1  le  heremita,  de  quo  mi¬ 
rabilia  multa  audivi?  Magis  videtur  fatuus  quam  vir  sapiens  \ 
Audientes  hoc  discipuli  erubuerunt  et  dixerunt  patri  suo:  'Pater, 
peccasti,  quia  et  malum  exemplum  dedisti  et  te  fatuum  reputari 
fecisti Quibus  ipse  respondit:  'Ideo  taliter  feci,  filii,  ut  me 
fatuum  reputaret  et  ad  me  visitandum  amplius  non  veniret 
Alia  vice  quidam  secularis  rogavit  quendam  sanctum  patrem, 
cui  devotus  erat,  ut  amore  Dei  et  sui  ingrederetur  civitatem 
et  iret  ad  domum  eius  et  orationem  faceret  super  filium  eius, 
qui  infirmabatur.  Quod  cum  promisisset  libenter  facturum, 
precessit  secularis  et  congregavit  amicos  et  vicinos,  volens  cum 
eis  occurrere  sancto  patri  ad  honorandum  ipsum.  Quos  cum 
de  civitate  exire  vidisset,  erubuit  et  timuit,  ne  vana  gloria  sibi 
surreperet.  Ibat  enim  solus  per  viam,  que  erat  iuxta  fluvium. 
Et  totaliter  denudans  se,  cepit  in  flumine  vestimentum  suum 
lavare.  Quod  videns  secularis  ille,  qui  alios  ducebat,  erubuit 
et  sociis  dixit:  '  Revertamur  in  civitatem,  quia  ille  sanctus  pater, 
ad  quem  ducebam  vos,  modo  sani  capitis  non  videtur  \  Et 
reversi  sunt.  Postea  invenit  eum  in  cella  sua  et  dixit  ei:  '  Pater, 

quare  te  fatuum  reputari  feristi?’  Cai  i Ile  respondit:  'Fili, 
studiose  hoc  feci,  ut  fatuus  reputarer,  quia  cum  turba  homi- 
num  veniebas,  qui  mirili  vanam  gloriam  intulissent.  Sed  eanius 
modo  nos  duo  silenter  ad  filium  tuum  visitandum,  quia  Scriptura 
dicit  Eccli.  VII:  Non  te  pigeat  visitare  infirmum,  ex  his  e?iim 
in  dilectione  firmaberis .  Et  iterum  Iob  V:  Visitans  speciem  tuam 
non  peccabis  ’ .  Cumque  ibi  fuissent,  imposita  manu  super  pue- 
rum  et  fusa  a  sancto  patre  oratione  ad  Deum,  statini  puer 
pristine  restitutus  est  sospitati,  iuxta  verbum  quod  scriptum 
est  Mar.  ultimo:  Super  egros  manus  imponent,  et  bene  hnbebunt. 
Item  nota  quod  isti  duo  patres  impleverunt  quod  docet  poeta: 

Stultitiam  simulare  loco,  prudentia  summa  est. 

Quod  edam  David  fecisse  dignoscitur,  quando  simulavit  se 
stultum  coram  Achis  et  servis  suis,  et  hac  cautela  periculum 
mortis  evasit,  I  Reg.  XXI. 

Consulitur  prelato,  qui  aliis  ponitur  in  exemplum,  quod  a  levitatibus 

abstineat  quantum  potest. 

Consulimus  itaque  prelato,  qui  aliis  ponitur  in  exemplum, 
ut  a  levitatibus  abstineat  quantum  potest,  et  si  levitatibus  usus 
fuit,  quando  fuit  persona  privata,  eas  factus  prelatus  omnino 
dimittat;  sicut  fecit  quidam,  quem  monachi  cuiusdam  mona¬ 
steri  i  post  decessum  abbatis  sui  elegerunt  in  abbatem  tamquam 
monachum  magis  omnibus  dissolutimi,  sperantes  sub  eo  remis- 
sius  vivere.  Cum  autem  factus  fuisset  abbas,  regulam  et  statuta 
maiorum  fecit  nobiliter  observari.  Cumque  monachi  plus  solito 
gravarentur,  abbati  suo  dixerunt:  'Ideo  te  elegimus  in  abba¬ 
tem,  quia  sperabamus  sub  tuo  dominio  compiere  desideria 
cordis  nostri,  tu  autem  in  virum  aduni  mutatus  videris.  Que 
sit  ergo  causa  mutationis  tue,  per  te  cognoscatur  a  nobis  ’. 
Quibus  ille  respondit:  'Fidi  mei,  hec  est  mutatio  dextere  ex- 
celsi.  Deus  enim  mollivit  cor  meum,  et  omnipotens  conturbavit 
me ,  Iob  XXIII.  Nani  prius,  cum  essem  persona  privata,  non 

habebam  recidere  rationem  Deo  nisi  de  anima  mea,  iuxta  ver- 
bum  quod  scriptum  est  Ro.  XIIII:  Unusquisque  prò  se  rationem 
reddet  Deo.  Nunc  autem  et  prò  me  et  prò  vobis  rationem  Deo 
sum  redditurus,  iuxta  verbum  quod  scriptum  est  Lue.  XVI  : 
Redde  rationem  villicationis  tue.  Et  ideo,  filii  karissimi,  Apo- 
stolus  precipit  ad  Hebre.  ultimo:  Obedite  prepositis  vestris  et 
subiacete  eis.  Ipsi  enim  pervigilant  quasi  rationem  prò  anima  bus 
vestris  reddituri,  ut  cum  gaudio  hoc  faciant  et  no?i  gementes . 
Hoc  enim  noti  expedit  vobis  \  Sunt  autem  non  nulli,  qui  ita 
faciunt  levitates,  quando  sunt  prelati,  sicut  faciebant  prius, 
quando  erant  persone  private.  • 

De  levitate  cuiusdam  archiepiscopi,  que  imitanda  non  est. 

Qualis  fuit  sanctus  Lupus  archiepiscopus  Senonensis,  de 
quo  sic  legitur:  Cum  autem  omnes  de  curia  sibi  vehementer  de¬ 
traile  reni,  quod  virginem  Dei,  fìliarn  predecessoris  sui,  nimis 
inmoderate  amaret,  coram  detrahentibus  ipsam  virginem  appre - 
hendens,  osculatus  est  eam,  dicens:  '  Nichil  nocent  homini  verba 
aliena,  quem  propria  non  maculat  conscientia  5 .  Quia  enim  ipsam 
Deum  ardenter  amare  cognoverat,  eam  mente  purissima  diligebat. 
Sed  dicitur  in  Prover.  XXVI:  Sicut  canis  qui  reverlitur  ad 
vomitimi  suum,  sic  imprudens  qui  iterat  stultitiam  suam.  Quan¬ 
tum  ergo  ad  istam  materiato  pertinet,  faciendum  est  quod  docet 
beatus  Franciscus.  Dicit  enim:  Bonum  est  multa  dimittere,  ne 
ledatur  opinio.  Non  enim  omnia  omnibus  expediunt,  et  non  omni 
anime  ornne  genus  placet ,  Eccli.  XXXVII.  Ideo  dicit  Aposto- 
lus  I  Cor.  VI  :  Omnia  michi  licent,  sed  non  omnia  expediunt. 
Item  infra  X:  Omnia  licent,  sed  non  omnia  cdijjìcant.  Ideo  di¬ 
cit  I  Cor.  XIII  :  Cum  essem  parvulus,  loquebar  ut  parvulus, 
sapiebam  ut  parvulus,  cogitabam  ut  parvulus:  quando  autem  factus 
sum  vir,  evacuavi  que  erant  parvuli.  Nota  quod  in  Pontificali 
Ravenne  frequenter  legi,  quod  quidam  archiepiscopus  Ravennas 
ad  tantam  devenerat  senectutem,  quod  verba  puerilia  loque- 
batur.  Nam  factus  fuerat  cum  puero  puer.  Cumque  Magnus 
Karolus  imperator  venturus  esset  Ravennam  et  cum  eo  pran- 

surus,  rogaverunt  eum  clerici  sui,  ut  propter  honestatem  osten- 
dendam  et  bonum  exemplum  dandum,  coram  magno  imperatore 
a  levitatibus  abstineret.  Quibus  ipse  dixit:  '  Bene  dicitis,  filii, 
bene;  et  ego  ita  faciam  \  Cumque  iuxta  se  sederent  ad  mensam, 
tetigit  familiariter  archiepiscopus  manu  sua  scapulas  Karoli 
dicens:  'Pappa,  pappa,  domne  imperatori’.  Cum  autem  im- 
perator  quereret  ab  astantibus,  quid  diceret,  dixerunt  ei  quod 
'  pre  nimia  senectute  modo  puerili  invitat  (vos)  ad  comeden- 
dum  Tunc  imperator  alacri  vultu  amplexatus  est  eum  dicens: 
Ecce  vere  Israelita,  in  quo  dolus  non  est.  Non  tale  iuditium 
de  Iohanne  Evagelista  quidam  habuit  adolescens,  dum  cum 
avicula  luderet  sicut  puer.  De  quo  sic  habetur:  Cum  avis  que 
perdix  dicitur  viva  beato  Iohanni  a  quodarn  oblata  fuisset,  ei 
ille  eam  quasi  dcmulcendo  tangere t  et  contrectaret,  quidam  ado- 
lescens  hoc  videns  ad  coevos  suos  ridendo  dixit  :  '  Vide  te,  quo- 
modo  ille  senex  cum  avicula  sicut  puer  ludit  ’ .  Quod  beatus 
Iohannes  per  spiritimi  cognoscens,  iuvenem  ad  se  vocavit  et,  quid 
in  manu  teneret,  requisiva.  Cui  cum  se  arcuai  tenere  diceret, 
ait:  '  Quid  inde  facis?'’.  Et  iuvenis:  '  Aves  inde  ac  bestias  sa- 
gittamus  Cui  Apostolus:  c  Quali/er  ?  Tunc  iuvenis  cepit  tendere 
arcuili  et  tensum  in  manu  tenere.  Sed  cum  nichil  ci  Apostolus 
diceret,  iuvenis  arcum  distenda.  Cui  Iohannes:  f  Quare,  fili, 
arcum  distendati  f 5 .  Cui  iuvenis:  '  Quia,  si  diutius  tenderetur, 
ad  iacienda  iacula  infirmior  redderetur  ' .  Et  Apostolus  ad  hec: 
'  Sic  et  fiumana  fragilitas  ad  contemplationem  minus  valida  pierei, 
si  semper  in  suo  rigore  persìstale  fragilitati  sue  interdum  con- 
descendere  recusaret.  Nam  et  aquila  cunctis  avibus  Celsius  volat 
et  solem  clarius  conspicit,  et  tamen  nature  necessitate  ad  ima 
descendit.  Sic  et  humanus  animus,  cum  se  modìcum  a  contempla¬ 
tane  retrahit,  crebra  innovatane  ardentius  ad  celeslia  tcndìt  ’ . 
Quasi  simile  exemplum  habetur  in  Vita  sancti  Antonii  de  quo- 
dam  sagittario: 

Fortius  ut  feriat,  fortis  distenditur  arcus. 


Redeamus  ad  cursum  nostrum. 

Quod  prelatus  debet  carere  tribus,  scilicet  iracundia,  avaritia  et  superbia. 

Privative  ad  hoc,  ut  prelatus  sit  ydoneus  et  sufficiens,  de¬ 
bet  carere  tribus,  scilicet  iracundia,  avaritia  et  superbia. 

De  ira  que  prohibetur. 

De  iracundia  sciendum  est  quod  prohibetur  amicitia  ho- 
minis  iracundi,  quanto  magis  eius  dominium  [?].  Ideo  dicit  sa¬ 
piens  in  Prover.  XXII  :  Noli  esse  amicus  homini  iracundo  neque 
arnbules  curri  viro  furioso,  ne  forte  discas  semita s  eius  et  sumas 
scanda'um  anime  lue.  Non  sine  causa  prohibetur  amicicia  ho- 
minis  iracundi,  quia  Ecclesiasticus  dicit  XXVIII:  Homo  enim 
iracundus  incendil  litem,  et  vir  peccator  conturbabit  amicos  et 
in  medio  pacem  habcnlium  inmittet  inimici ciam.  Iteni  Prover.  XV: 
Vir  iracundus  provocat  rixas,  qui  patiens  est,  mitigai  suscitatas. 
Itèm  Prover.  XVII I:  Spiritimi  vero  ad  trascendimi  facilem  quis 
poterit  sustinere?  Sed  dicit  aliquis  :  Indignantis  sum  nature,  non 
possum  facere  aliud,  si  irascor,  quia  dedit  michi  Deus  talem 
complexionem.  Contra  hoc  habemus  multiplicern  responsionem. 
Et  primo,  quia  Ieroniinus  ita  dicit:  Legimus  in  David  propheta 
'  ad  excusandas  excusationes  in  peccatis  \  quod  multi  peccatorum 
suorum  quasi  iustas  pretendant  excusationes ,  ut  quod  voluntate 
delinquunt  videantur  necessitate  peccare.  Dominus  scrutator  cor - 
dis  et  rerum  futuras  cogìtationes  in  singulis  contuctur.  Secundo, 
quia  Dominus  reprehendit  Caym  de  ira,  dicens  Gen.  IIII  :  Quare 
iratus  es,  et  cur  concidii  facies  tua ?  Et  addidit  post  panca  de 
dominio  ire:  Sub  te  erit  appetitus  eius,  et  tu  dominaberis  illius. 
Item  Iob  XXXVI  :  Non  te  ergo  superet  ira,  ut  aliquem  opprimas, 
ncc  multitudo  donorum  ine  linei  te.  Item:  Desine  ab  ira  et  dere- 
linquc  furor ern,  noli  emulali,  ut  maligneris.  Item  Ecclesiastes 
XII:  Aufer  iram  a  corde  tuo  et  amove  malitiam  a  carne  tua. 
Ideo  nota  quod,  si  homo  resistere  ire  non  posset,  tot  aucto- 
ritatibus  iram  Deos  non  prohiberet.  Ideo  dicit  beatus  Iacobus  I: 
Sii  autem  omnis  homo  velox  ad  audiendum,  tardus  autem  ad 
loquendum  et  tardus  ad  iram.  Ira  enim  viri  iustitiam  Dei  non 

operatur.  Ideo  dicit  sapiens  Prover.  XXVII  :  Grave  est  saxum,  et 
onerosa  est  arena,  sed  ira  slulti  utroque  gravior.  Ira  ?ion  habet 
misericordiam  nec  erumpens  furor,  et  impetum  concitati  ferrc 
quis  poterit?  Item  super  illud  Prover.  XII  :  Fatuus  stativi  indicat 
iram  suavi ,  dicit  glosa:  Natura  ire  est,  ut  prolata  magis  fei~veat, 
occultata  languescat.  Item  Prover.  XXVI:  Qui  imponit  stulto 
silentium,  iras  rnitigat.  Imponere  stulto  silentium  est  non  pro¬ 
movere  eum  ad  prelationis  dignitatem,  quia,  sicut  dicit  Eccle- 
siastes  X:  est  malum,  quod  vidi  sub  sole  quasi  per  errorem 
egrediens  a  facie  principis:  positum  stultum  in  dignitate  sublimi 
et  divites  sedere  seorsum.  Vidi  servos  in  equis  et  principes  am- 
bulantes  quasi  servos  super  terram.  Hoc  cotidie  videmus  fieri, 
quia  aliquis  preficitur,  qui  non  valet  tres  denarios,  nisi  illos 
haberet  in  ore,  et  hoc  fit  amore  privato;  et  alius,  qui  erit 
ydoneus  et  suflìciens,  nullam  poterit  gratiam  invenire.  Et  hoc 
totum  predixit  sapiens  in  Eccle.  IX:  Vidi  sub  sole  nec  velocium 
esse  cursum  nec  fortium  bcllum  nec  sapientium  panem  nec  dodo- 
rum  divitias  nec  artificum  gratiam,  sed  tempus  casumque  in  om¬ 
nibus.  Notandum  autem  quod,  iuxta  psalmistam  et  Apostolum, 
ira  conceditur,  dum  modo  sol  non  occidat  super  iracundiam 
nostram.  Unde  Apostolus  ad  Eplie.  II II  :  Irascimini  et  nolite 
peccare.  Sol  non  occidat  super  iracundiam  vestram.  Conceditur 
ergo  ira  que  ex  celo  Dei  procedit  et  proximo  utilis  invenitur. 
Ideo  dicit  sapiens  Eccle.  VII:  Melior  est  ira  risu,  quia  per 
tristitiam  vultus  animus  corrigitur  delinquenti.  Hic  Dominus 
legitur  iratus  Mar.  III:  Et  circumspicicns  eos  in  ira  contristatus 
est  super  cecitatem  cordis  eorum. 

De  ira  que  conceditur,  et  de  Moyse,  qui  legitur  quater  iratus. 

Item  Moyses,  de  quo  dicitur  Numeri  XII,  quod  erat  vir 
mitissimus  super  omnes  homines,  qui  morabantur  in  terra ,  legitur 
quater  iratus,  sicut  in  alia  cronica  posuimus,  nec  ex  illa  ira 
Deo  displicuisse  legitur,  immo  magis  placuisse. 

Primo,  quando  filii  Israel  fecerunt  vitulum  in  Oreb  et  ado- 
raverunt  sculptile  et  mutaverunt  gloriam  suam  in  similitudinem 


CRONICA  -  LIBER  DE  PRELATO 


22  l 


vituli  comcdentis  femori.  Exo.  XXXII:  Cumque  appropinquasset 
ad  castra,  vidìt  vitulum  et  choros.  Iratusque  valde  proiecìt  de 
marni  tabulas  et  confregit  eas  ad  radices  montis.  Iratus  est  ergo 
Moyses  primo  propter  peccatimi  ydolatrie. 

Secundo,  propter  negligentiam  circa  divinimi  cultum,  Levi. 
X:  Inter  hec  hyr curri,  qui  oblatus  fuerat  prò  peccato,  cum  que- 
reret  Moyses,  exusturn  repperit.  Iratusque  contra  Eleazar  et 
Ithamar  filios  Aaron,  qui  remanserant,  ait  :  '  Cur  non  comedistis 
hostiam  prò  peccato  in  loco  sancto,  quia  sancta  sanclorum  est  et 
data  vobis,  ut  portelis  iniquitatem  multitudinis  et  rogetis  prò  ea 
in  conspectu  Domini,  presentivi  cum  de  sanguine  illius  non  sit 
illatum  intra  sancta,  et  come  dere  eam  debueratis  in  sanctuario , 
sicut  preceptum  est  mi  chi?  ’ .  Respondit  Aaron :  '  Oblata  est  hodie 
vidima  prò  peccato  et  holocaustum  coram  Domino,  michi  autem 
accidit  quod  vides.  Quomodo  potai  comcdere  eam  aut  piacere  Do¬ 
mino  in  cerimoniis  mente  lugubri f*.  Quod  cum  audisset  Moyses, 
recepii  satisfactionem. 


De  malis  prelatis,  qui  nunquam  volunt  a  subditis  satisfactionem  recipere. 

Aliqui  vero  prelati  ita  superbi  et  protervi  et  maledicti  sunt 
et  filii  Belial,  quod  nunquam  a  subditis  volunt  satisfactionem 
accipere,  sed  semper  eos  confundere  et  super  eos  clamare, 
faciendo  contra  Scripturam  que  dicit  Eccli.  XI:  Priusquam 
inter roges,  ne  vituperes  quemquam;  et  cum  interrogaveris,  cor- 
ripe  iuste.  Priusquam  audias,  ne  respondeas  verbum,  et  in  medio 
seniorum  ne  aditias  loqui. 

Tertio,  iratus  est  Moyses  in  seditione  Dathan  et  Abyron 
et  Chore,  Numeri  XVI  :  Iratusque  Moyses  valde  ait  ad  Dominion: 
'Ne  r  espici as  sacri  fida  eorum.  Tu  scis  quia  nec  asellum  qui- 
dem  unquam  acceperim  ab  eis  nec  afflixerim  quempiam  eorum  \ 

Quarto,  iratus  est  Moyses  contra  principes,  qui  reversi  de 
bello  feminas  reservaverant,  Numeri  XXXI:  Iratusque  Moyses 
principibus  excrcitus,  tribunis  et  centurionibus ,  qui  venerant  de 
bello,  ait  :  '  Cur  feminas  reservastis?  Nonne  iste  sunt,  que  de¬ 
ce  peniti  t  filios  Israel  ad  suggestionem  Balaam  et  prevaricari 

vos  fecerunt  iti  Domitio  super  peccato  Phogor ,  unde  et  percussus 
est  populus?  Ergo  cunctos  interficite,  quicquid  est  generis  ma- 
sculini,  etiarn  in  parvulis,  et  mulieres,  que  noverunt  viros  in 
coitu,  iugulate.  Puellas  autem  et  otnnes  feminas  virgines  reser¬ 
vate  vobis  et  manete  extra  castra  septern  diebus  \ 

De  avaritia,  que  escludere  debet  hominem  a  prelatione, 
dici  tur:  Avaricìa  est  detestabile  malum,  perorrcndum  facìnus, 
reciaculum  diaboli,  servilus  abominabilis,  cuiuslibet  religionis 
tinea  ornniumque  virtutum  extirpatrix .  Vel  sic:  Avaritia  est 
inmoderatus  ardor  habendi.  Hec  merito  a  prelatione  excludere 
debet,  quia  excludit  a  regno  Dei.  Unde  Apostolus  ad  Ephe.  V: 
Hoc  enim  scitote  intelligenles,  quod  omnis  fornicator  aut  inmun- 
dus  aut  avarus,  quod  est  ydolorum  servitus,  non  habet  heredita- 
tem  in  regno  Christi  et  Dei.  Item  alibi  dicit  prima  Timothei 
VI  :  Radix  enim  omnium  malorum  est  cupiditas,  quam  quidam 
appetentes  erraverunt  a  fide  et  inseruerunt  se  doloribus  mullis. 
Item  Ecclesiastes  V:  Avarus  non  implebitur  pecunia,  et  qui 
amai  divitias,  fructum  non  capiet  ex  eis.  Item  Eccli.  X:  Avaro 
nichil  est  scelesiius.  Quid  superbit  terra  et  cinisf  Nichil  est 
iniquius  quam  amare  pecuniam.  Hic  enim  et  animam  suam  ve- 
nalem  habet,  quoniam  in  vita  sua  proiecit  intima  sua.  Item  Aba- 
cuch  II:  Ve  qui  congregat  avaritiam  malain  domui  sue,  ut  sii 
in  excelso  nidus  cius,  et  liberari  se  putat  de  manu  mali.  Cogi¬ 
tasti  confusionem  domui  tue,  concidisti  populos  multo s,  et  pec- 
cavit  anima  tua,  quia  lapis  de  pariele  clamabit,  et  lignum,  quod 
inter  iuncturas  edìficiorum  est.respondebit.  ItemProver.  XXVIII: 
Qui  odit  avaritiam,  longi  fieni  dies  eius.  Merito  igitur  a  pre¬ 
latione  est  excludendus,  cui  hec  pestis  maledicta  inheret.  Ideo 
dicit  sapiens  Prover.  XXIX:  Rex  iustus  erigit  terram,  vir  avarus 
destruet  eam.  Item  Prover.  XV:  Conturbat  domum  suam  qui 
sectatur  avaritiam;  qui  autem  odit  munera,  vìvet.  Item  Eccli. 
XI III  :  Viro  cupido  et  tenaci  sine  ratione  est  substantìa,  et  ho- 
mini  lìvido  ad  quid  aurum?  Qui  acei'vat  ex  animo  suo  iniuste, 
aliìs  congregat,  et  in  bonis  illius  alius  luxuriabiiur .  Hoc  ad 
litteram  frequenter  videmus,  quia  unus  prelatus  habebit  multas 
divitias  congregatas,  nec  trìbuit  ei  Deus  potestatem,  ut  comedat 

ex  eis,  sed  alius  superveniens  dissippabit  eas.  Habetur  simile 
Ecclesiastes  VI. 

Quod  homo  apostata  inutilis  est  Deo,  sibi  et  proximo. 

De  superbia,  que  excludere  debet  hominem  a  prelatione, 
dicitur  Tobie  4:  Superbiam  nunquam  in  tuo  sensu  aut  in  tuo 
verbo  dominari  permittas.  In  ipsa  enim  initium  sumpsit  omnis 
Perditio.  Item  Eccli.  X:  Initium  superbie  hominis  apostatare  a 
Deo,  quoniam  ab  e 0  qui  fecit  illum  recessit  cor  eius,  quoniam 
initium  peccati  est  omnis  superbia.  Ideo  dicft  sapiens  Prover.  VI: 
Homo  apostata  vir  inuiilis.  Revera  inutilis,  quia  inutilis  Deo, 
inutilis  sibi  et  inutilis  proximo.  Inutilis  Deo,  quia  dereliquit 
Deum  factorem  suum,  et  recessit  a  Deo  salutari  suo.  Et  ideo 
dicitur  ei  Deutero.  XXXII:  Deum,  qui  te  genuit,  dereliquisti 
et  oblitus  es  Domini  creatoris  lui.  Inutilis  sibi,  quia,  sicut  dicit 
Ecclesiasticus  X  :  Peccantem  in  atiimam  suam  quis  iustificabit , 
et  quis  honorificabit  exhonorantem  animavi  suam?  Ideo  dicit  sa¬ 
piens  Prover.  IX:  Si  sapiens  fucris,  tibimctipsi  eris;  si  autem 
illusor,  solus  portabis  malum.  Inutilis  proximo,  quem  scanda- 
lizat  per  malum  exemplum.  Ideo  dicit  Ecclesiasticus  XIX: 
Extolletur  in  exemplum  maius,  et  tollelur  de  numero  anima  eius. 
Item  Iob  XI  :  Vir  vanus  in  superbiam  erigitur  et  tamquam  pullum 
onagri  se  liberum  natum  putat.  Item  Abacuch  II  :  Quomodo  vi¬ 
mini  potantem  decipit,  sic  erit  vir  super  bus  et  non  decorabitur . 
Item  Prover.  XXI  :  Superbus  et  arrogans  vocatur  indoctus,  qui 
in  ira  operatur  superbiam.  Item  Prover.  XXIX:  Vir  iracundus 
provocai  rixas,  et  qui  ad  indignandum  facilis  est,  erit  ad  pec¬ 
cata  proclivior,  id  est  magis  inclinatus.  Superbum  scquitur  hu - 
mìlitas,  et  humilem  spirita  suscipiet gloria.  Item  Ys.  XVI:  Au- 
divimus  superbiam  Moab,  superbus  est  valde.  Superbia  eius  et 
arrogantia  eius  et  indignatio  eius  plusquam  fortitudo  eius.  Ideo 
de  superbo  conqueritur  Dominus  Ys.  XXXVII  :  Cum  fureres 
adversum  me,  superbia  tua  ascendit  in  aures  meas.  Item  Abdie  I: 
Superbia  cordis  tui  extulit  te  habitantem  in  scissuris  petrarum, 
exaltantem  solium  tuum.  Qui  dicis  in  corde  tuo:  Quis  detrahet 

me  in  ter r ani?  Si  exaltatus  fueris  ut  aquila  et  si  inter  sydera 
posueris  nidum  tuum,  inde  detraham  te,  dicit  Dominus.  Item 
Iob  XX:  Si  ascetiderit  usque  ad  celimi  superbia  eius,  et  caput 
eius  nubes  tetigerit,  quasi  sterquilinium  in  fine  perdetur,  et  qui 
eum  viderant,  dicent:  Ubi  est?  Vclui  somnium  avolans  non  vi¬ 
verne  tur,  tr ansie t  sicut  visio  noe  tur  na.  Oculus  qui  eum  videro  t 
non  videbit,  neque  ultra  intuebitur  eum  locus  suus. 

Quod  superbus  propter  duo  debet  confondi. 

Hoc  merito  eveniet  ei  propter  duo.  Primo,  quonìam ,  sicut 
dicit  Ecclesiasticus  X,  ab  eo  qui  fecit  illum  recessit  cor  eius. 
Secundo,  quia  oppressit  subiectos  suos,  faciens  contra  illud 
quod  Ecclesiasticus  IIII  docet:  Noli  esse  sicut  leo  in  domo  tua, 
evertens  domesticos  tuos  et  oppi  inicns  subiectos  libi.  Quod  quia 
non  fecit,  ideo  dicitur  ei  Ys.  XIIII:  Tu  enim  terroni  tuarn  di¬ 
sperdesti,  tu  populum  tuum  occidisli. 

Quod  prelatus  debet  cognoscere  insuffitientiam  suam  et  se  emendare. 

Cum  igitur  miser  prelatus  cognoscit  se  insufficientem  pro¬ 
pter  predicta  peccata,  quamvis  dictum  sit  ei  a  subditis:  Salvuni 
fac  temetipsum  et  nos,  cognoscens  quod  non  potest  sic  incedere, 
quia  nec  consuetudinein  habet,  I  Reg.  XVII,  aut  debet  depo- 
nere  arma  Saulis,  scilicet  iracundiam,  avaritiam  et  superbiam, 
aut  debet  cogitare  de  statu  suo,  dicens  Cant.  I  :  Posuerunl  me 
cuslodem  in  vineis,  vineam  mearn  non  custodivi.  Et  qui  vineam 
suam  non  custodivit,  quomodo  custodiet  alienam?  Et  qui  sua 
facta  bene  non  facit,  quomodo  bene  faciet  aliena?  Ideo  dicit 
Ecclesiasticus  XIIII  :  Qui  sibi  nequam  est,  cui  alii  bonus  erilf 
Ideo  dicit  Apostolus  I  ad  Timo.  III  :  Si  quis  autem  domili  sue 
preesse  nescit,  quomodo  Ecclesie  Dei  diligentiam  habebit?  Sed 
hoc  miser  prelatus  et  insufficiens  non  potest  cognoscere,  quia 
scriptum  est  :  Vìr  ìnsipiens  non  cognoscet,  et  stultus  non  intelliget 
hec.  Item  Prover.  XXI  :  Omnis  via  viri  recto  sibi  videtur.  Sed 
dicitur  ibidem:  Perversa  via  viri  aliena  est;  qui  autem  est  mun- 

dus,  recium  est  opus  eius.  Item  Prover.  XVI  :  Est  via,  que 
videtur  homini  veda,  et  novìssima  eius  ducunt  ad  mortem. 

Quia  vero  omnino  subditi  sine  prelato  esse  non  possunt, 
quia  testante  sapiente  Prover.  X:  Ubi  non  est  gubernator,  po- 
pulus  corruet,  faciat  qui  eligitur  in  prelatum  quod  beatus  Gre- 
gorius  docet:  Pollens  virtutibus  invilus  et  coactus  accedat  ad 
regimem  animarum.  Item  Augustinus:  Qui  alendorum  subditorum 
curam  recipere  nolueril,  ut  susci/et  semen  fralri  suo  Christo, 
discalciati  opprobriuni  sustinebit. 

Qualiter  prelatus  se  debet  habere  erga  subditos  et  e  converso. 

Cum  igitur  bonus  prelatus  bonos  subditos  habet,  debent 
se  mutuo  diligere  et  revereri,  sicut  Scriptura  docet.  Nam  de 
prelato  erga  subditos  Ecclesiasticus  dicit  VII:  Pecora  tibi  sunt, 
attende  i/lis,  et  si  sunt  utilia,  persevercnt  apud  te.  Item  Pro¬ 
ver.  XXVII  :  Diligenter  agnosce  vultum  pecoris  tui  iuosque greges 
considera.  Non  enìm  habebis  iugitcr  potestatem,  sed  corona  tri - 
buetur  tibi  in  generatione  gcnerationum.  Item  Eccli.  XXXII: 
Rcclorem  te  posueruut,  noli  exlolti.  Esto  in  illis  quasi  unus  ex 
ipsis.  Curam  ilio  rum  habe  et  sic  consi  de  et  omni  cura  tua 
expHcita  recumbe,  ut  leteris  propter  illos  et  ornamenlum  gratic 
accipias  coronam  et  dignitatem  consequaris  congregationis  —  vel 
corrogaiionis .  Item  Iudith  Vili:  Et  nunc ,  fralres ,  quoniam  vos 
[qui]  es/is  presbiteri  in  populo  Dei,  et  ex  vobis  pendet  anima 
illorum,  ad  eloquium  vestrum  corda  eorum  erigile,  ut  memores 
sint  quia  tempiali  sunt  patres  nostri,  ut  probarenlur,  sì  vere 
coler  e  ut  Dcum  suum.  Item  prima  Petri  V:  Seniores  ergo,  qui 
in  vobis  sunt,  obsecro  consenior  et  teslis  Chrisli  passionimi,  qui 
et  eius  que  in  futuro  revelanda  est  glorie  communicator.  Pascile 
qui  est  in  vobis  gregem  Dei,  providentes  non  coacte,  sed  spon¬ 
tanee  secundum  Deum,  neque  lurpis  lucri  grada,  sed  voluntarie, 
neque  ut  dominantes  in  cleris,  sed  formefacti  gregis  ex  animo, 
ut,  cum  apparuerit  princeps  pastorum,  percipiatis  inmarccssi- 
bilcm  glorie  coronam.  Item  de  Apostolo  Paulo  legitur  Act.  XX, 
quod  a  Milelo  mittens  Ephesum  vocavit  maiores  natu  Ecclesie. 

Qui  cum  venissent  ad  eum  et  simul  essent,  dixit  eis  et  cet.  : 
1  Attendile  vobis  et  universo  gregi,  in  quo  vos  Spiritus  Sanctus 
posuit  episcopos  regere  Ecclesìam  Dei,  quam  adquisivit  sanguine 
suo.  Ego  scio,  quoniam  inlrabunt  post  discessionem  meam  lupi 
graves,  lupi  rapaces  in  vos,  non  pare  ente  s  gregi.  Et  ex  vobis 
ipsis  exurgent  viri  loquentes  perversa,  ut  abducant  discipulos 
post  se;  propter  quod  vigilate,  memoria  relinentes  quoniam  per 
triennium  nocte  et  die  non  cessavi  cum  lacrimis  motiens  unum- 
quemque  vestrum .  Et  ?iunc  commendo  vos  Deo  et  verbo  gratie 
ipsius,  qui  potens  est  edificare  et  dare  hereditatem  sanctificaiis 
hominibus  \  Item  III  Io.  vox  prelati  ad  subditos:  Maiorem  ho- 
rum  non  habeo  gratiam,  quam  ut  audiam  fìlios  meos  in  vcritate 
ambulare.  Item  subditis  precipitur,  ut  bene  se  habeant  erga 
prelatos,  prima  ad  Thessa.  V:  Rogamus  au/em  vos,  fratres,  ut 
noveritis  eos  qui  laborant  inter  vos  et  presunt  vobis  in  Domino 
et  monent  vos,  ut  habeatis  illos  abundantius  iti  cavitate,  et  pro¬ 
pter  opus  illorum  pacem  habete  cum  eis.  Item  ad  Hebre.  ultimo: 
Obcdite  prcposilis  vestris  et  subiaccte  eis.  Ipsi  cnim  pervigilant 
quasi  rationem  prò  animabus  vestris  reddituri,  ut  cum  gaudio 
hoc  faciant  et  non  gementes.  Hoc  enim  non  expedit  vobis .  Orate 
Pro  nobis!  Notandum  autem  quod  meliores  sunt  prelati  qui 
dantur  a  Deo  quam  qui  ab  hominibus  eliguntur,  ut  patet  in 
beato  Ambrosio  et  beato  Nicholao  et  aliis  multis,  qui  divinitus 
sunt  eletti,  et  in  beato  Severo  archiepiscopo  Ravennate,  qui 
per  columbam  fuit  electus,  sicut  et  alii  plures  pontifices  Ra- 
vennates.  De  quibus  videtur  Dominus  predixisse  Iere.  Ili: 
Dabo  vobis  pastores  iuxta  cor  meum,  et  pascent  vos  scientia  et 
doctrina.  Pascei  unusquisque  eos  qui  sub  marni  sua  sunt ,  Iere.  VI. 
Quia  igitur  meliores  sunt  prelati  qui  dantur  a  Deo  quam  qui 
ab  hominibus  eliguntur,  ideo  dixerunt  Apostoli  Domino,  quando 
Mathyam  in  Apostolum  elegerunt,  Act.  I:  Tu,  Domine,  qui 
corda  nosti  omnium,  os tende  quem  elegeris.  Verumtamen  si 
contingat  subditos  prelatos  debere  eligere,  eligant  eos  se- 
cundum  formam,  quam  assignat  beatus  Bernardus  dicens: 
Talcs  eligendi  sunt,  qui  regibus  Iohannem  exhibeant,  Egyptiis 
Moysen,  fortiicantibus  Finees,  Heliam  idolatrie,  Helyseum  ava- 

ris,  Petrum  mentìe?itibus ,  Paulum  blasfemantibus ,  Christum 
negotiantibus. 


Quod  prelati  debent  frequenter  mutari  propter  tria. 

Quod  meliores  sunt  pi'elati  qui  dantur  a  Deo  quarti  qui  ab  hominibus 

eliguntur. 

Diximus  supra  quod  conservatio  religionum  est  frequens 
et  conveniens  mutatio  prelatorum.  Et  hoc  propter  tria.  Primo, 
ex  parte  prelatorum,  quia,  quando  diu  presunt,  nimis  insole- 
scunt,  id  est  superbiendo  stultizant;  qifod  patet  in  Saule,  de 
quo  legitur  l  Reg.  XIII:  Filius  unius  anni  erat  Saul,  cum 
regnare  cepisset ,  id  est  anniculus  quasi  parvus,  quia  humilis 
fuit  in  principio  regni,  in  tantum  ut,  cum  querebatur  ad  re¬ 
gnimi,  absconditus  est  domi.  Cui  postea  Samuel  dixit  I  Reg. 
XV  :  No  mie,  cum  parvulus  esses  in  ocutis  tuis,  caput  in  tribubus 
Israel  factus  es?  Unxitque  te  Dominus  in  regem  super  Israel. 
Vide,  quomodo  humilitas  exaltavit  eum.  Quando  autem  vio- 
lenter  voluit  tenere  regnum,  a  Samuele  audivit  I  Reg.  XV: 
Proiecit  te  Dominus,  ne  sis  rex  super  Israel.  Et  post  pauca: 
Scidit  Dominus  regnum  Israel  a  te  hodie  et  tradidit  illud  pro- 
ximo  tuo  mcliori  te.  Sequitur  in  XIII  capitulo:  Duobus  autem 
anuis  regnavil  super  Israel ,  hoc  est  iuste  rexit  populum,  in 
reliquis  regni  annis  quasi  tyrannus  fuit  et  non  rex.  Tyrannus 
est,  qui  violenta  dominatione  populum  premit.  Secundo,  ex 
parte  subditorum,  quia  magna  consolatio  fit  subditis,  qui  ha- 
bent  malum  prelatum,  quando  removetur  ab  eis.  Ideo  congre- 
gationi  subditorum  promittit  Dominus  dicens  Ys.  X:  In  die 
illa  auferetur  onus  de  humero  tuo  et  iugum  eius  de  collo  tuo, 
et  computrescet  iugum  a  facie  olei.  Tertio,  ex  parte  iterum  pre¬ 
latorum,  quia,  si  boni  sunt,  non  est  congruum,  quod  bonitas 
eorum  debeat  eis  nocere.  Ideo  magna  consolatio  est  eis  vel 
debet  esse,  quando  non  itnponuntur  homines  super  capita  sua, 
et  quando  a  malis  subditis  separantur,  sicut  separavit  se  beatus 
Benedictus  ab  illis  monachis,  qui  eum  toxicare  volebant.  Tunc 
quilibet  bonus  prelatus  a  malis  subditis  separatus  potest  dicere 

verbum,  quod  dixit  Iacob  Gen.  XXX:  Justum  est ,  ut  aliquando 
providecim  etiam  domili  me  e. 

De  Tyberio,  qui  raro  procuratores  mutabat. 

Si  quis  autem  dederit  instantiam  de  Tyberio,  qui  raro  pro¬ 
curatores  mutabat,  poterimus  optime  respondere,  dando  et  nos 
instantiam  nostram.  Sed  prius  historiam  Tyberii  videamus. 
Refert  Iosephus  quod  Tyberius  imperator  in  omnibus  negotiis 
suis  morosus  erat.  Unde,  cum  statueret  procuratores  in  pro- 
vintiis,  vix  aut  nunquam  mutabat  eos.  Quod  cum  sepius  que- 
situm  esset  ab  eo,  quare  scilicet  non  mutaret  procuratores, 
respondit  se  in  hoc  parcere  plebecule.  Scientes  enim  procura¬ 
tores  se  ad  modicum  habituros  procurationem,  emungunt  usque 
ad  sanguinem  et  tanto  dominantur  gravius,  quanto  brevius. 
Qui  recentes  superveniunt,  dissipant  quicquid  inveniunt.  Quod 
ostendit  exemplo  cuiusdam  vulnerati,  qui  cum  iaceret  in  via 
nec  amoveret  multitudinem  muscarum  a  vulnere,  superveniens 
alter  putavit  quod  omitteret  ex  imbecillitate,  et  abegit  muscas, 
que  cooperuerant  vulnus.  Ad  quem  i  1  le  vulneratus:  *  Malefecisti 
michi,  quia  musce,  quas  amovisti,  iam  piene  erant  sanguine 
et  partius  molestabant  me.  Que  superveniunt  recentes,  acrius 
pungent  me  ’.  Sic  procuratores  et  officiales  recenter  substituti 
acrius  in  subditos  deseviunt.  Dicimus  de  isto  exemplo  Tiberii, 
quod  Tiberius  bene  faciebat  raro  procuratores  mutando,  quia 
revera  procuratores  noviter  instituti,  cum  constat  eis  quod 
cito  a  procuratione  removeri  debent,  exhauriunt  marsupia  sub- 
ditorum  et  emungunt  quicquid  possunt,  cognoscentes  quod 
modicum  tempus  habent,  et  quod  ultra  non  poterunt  villicare. 
Secus  autem  est  de  bis  qui  habent  conscientiam  et  Deum  pre 
oculis.  Nani  nos  videmus  diebus  nostris  quod  in  Ytalia  in 
civitatibus  capitanei  et  potestates  bis  in  anno  mutantur,  et 
optime  faciunt  iustitiam  et  regimina  sua.  Iurant  enim,  quando 
veniunt,  servare  statuta,  que  a  sapientibus  civitatis,  ad  quam 
veniunt,  ordinata  fuerunt.  Insuper  habent  iudices  et  sapientes 
secum,  qui  reguntur  lege  maiorum,  quorum  consilio  faciunt 

universa.  Nam  sicut  slultorum  infinitus  est  numerus ,  sic  multi- 
tudo  sapientum  sanitas  est  or  bis  terrarum.  Igitur  si  seculares  bene 
regunt  civitates  in  paucis  diebus,  quanto  magis  religiosi,  qui 
habent  regulam  et  statuta  maiorum  et  conscientiam  et  Deum 
pre  oculis,  sua  regimina  poterunt  bene  Tacere? 


Quod  frequens  mutatio  prelatorum  conservatio  est  religionum  et  conso¬ 
latio  subditorum. 

Itaque  propter  rationes  predictas  conservatio  religionum 
est  frequens  mutatio  prelatorum.  Quantum  ad  hoc  capitulum 
satis  sit  dictum,  transeamus  ad  aliud.  Et  poterit  totus  tractatus 
iste,  qui  pertinet  ad  fratrem  Helyam,  appellari  liber  de  prelato. 
In  quo  posuimus  defectus  fratris  Helye  et  maiorum  prelatorum 
et  sufficientias  bonorum.  Nam  contraria  iuxta  se  posita  magis 
elucescunt.  Unde  poeta: 

Namque  per  oppositum  noscitur  omne  bonum. 

Non  sine  felle  suo  dulcet  fortuna  nec  albet 
Absque  nigredine,  nec  mons  sine  valle  fuit. 

Hinc  Ieronimus  dicit:  Ni  si  enim  ex  comparatione  virtutum  vi- 
tium  non  ostenditur. 

De  superfluo  modo  vivendi,  quem  frater  Helyas  habebat. 

Porro  septimus  defectus  fratris  Helye  fuit,  quia  nimis  vo- 
lebat  splendide  et  delitiose  et  potnpatice  vivere.  Raro  enim  ibat 
quoquam,  nisi  dumtaxat  ad  papam  Gregoriani  nonum  et  ad 
imperatorem  Fridericum  secundum,  quorum  intimus  erat,  et 
ad  Sanctam  Mariam  de  Portiuncula,  in  quo  loco  beatus  Fran- 
ciscus  Ordinem  fratrum  Minorum  inchoavit,  et  ibi  obiit,  et  ad 
conventum  Assisii,  ubi  beati  patris  Francisci  corpus  venera- 
tioni  habetur,  et  ad  locum  Celle  de  Cortona,  qui  est  locus 
pulcherrimus  et  delectabilis,  quem  in  episcopatu  Aretino  fecit 
fieri  de  industria.  Aut  enim  inveniebatur  ibi  aut  in  conventu 

Assisinate.  Et  habebat  palafredos  pingues  et  quadratos;  et  sem- 
per  ibat  eques,  etiani  si  transibat  ab  una  Ecclesia  ad  aliam 
per  dimidium  miliare,  faciens  contra  regulam,  que  dicit  quod 
fratres  Minores  non  debeant  equitare,  nisi  manifesta  necessitate 
vel  infirmitate  cogantur.  Itein  domicellos  habebat  pueros  secu- 
lares,  sicut  habent  episcopi,  vestitos  diversicoloribus  indumen- 
tis,  qui  ei  in  omnibus  assistebant  et  ministrabant.  Item  raro 
comedebat  in  conventu  cum  aliis  fratribus,  sed  semper  seorsum 
in  camera  sua  solus,  iuxta  verbum  ilius  avari  Eccli.  XI:  In- 
veni  requiem  michi,  nunc  ma?iducabo  de  bonis  meis  solus;  que 
erat  rusticitas  maxima  secundum  meum  iuditium,  quia 

nullius  sine  sotio 

iocunda  fit  possessio. 

Item  specialem  coquum  habebat  in  conventu  Assisii,  fratrem 
Bartholomeum  Paduanum,  quem  vidi  et  cognovi,  qui  cibos 
delicatissimos  faciebat.  Hic  inseparabiliter  ei  adhesit,  quousque 
ipse  Helias  ultimum  diem  clausit.  Sic  fecerunt  omnes  ahi  qui 
de  familia  sua  fuerunt.  Nam  familiam  habuit  specialem  XII 
vel  XI I II  fratrum,  quos  in  loco  Celle  de  Cortona  secum  tene- 
bat,  et  numquam  mutaverunt  habitum;  et  post  mortem  mali 
pastoris  vel  potius  seductoris,  quando  cognoverunt  se  deceptos, 
ad  Ordinem  sunt  reversi.  Item  habuit  Helyas  in  societate  sua 
quondam  Iohannem,  qui  dicebatur  de  Laudibus,  qui  frater 
laycus  erat,  durus  et  acer  et  tortor  et  pessimus  carnifex.  Dabat 
enim  disciplinas  fratribus  sine  misericordia  ex  precepto  Helye, 
ut  videretur  illud  impletum  Eccli.  X:  Secundum  ìudicem  populi 
sic  et  ministri  eius,  et  qualis  rector  est  civitatis,  tales  et  inha- 
bitatites  in  ea. 

De  sagacitatibus  fratris  Helye,  quibus  nitebatur  dominium  Ordinis  vio- 

lenter  tenere. 

Octavus  defectus  fratris  Helye  fuit,  quia  violenter  voluit 
tenere  dominium  Ordinis;  quod  ut  melius  tenere  posset,  plu- 
res  sagacitates  habebat:  primam,  quìa  frequenter  mutabat  mi- 

nistros,  ne  nimis  radicati  fortius  insurgerent  contra  ipsum; 
secundam,  quod  illos  fratres  faciebat  ministros,  quos  reputabat 
amicos;  tertiam,  quia  non  faciebat  capitula  generalia  nisi  par- 
ticularia,  id  est  cismontanorum.  Non  enim  vocabat  ultramon- 
tanos  ministros,  timens,  ne  deponeretur  ab  eis.  Sed  quando 
Domino  placuit,  a  quo  cuncta  bona  procedunt,  tam  isti  quam 
illi  pariter  congregati  deposuerunt  eum,  ita  ut  posset  dicere 
illud  Iere.  Tren.  I:  Vocavi  amicos  meos,  et  ipsi  deceperunt  me. 
Ad  hoc  autem,  ut  ista  congregalo  in  generali  capitulo  fieret 
omnium  ministrorum  ad  deponendum  Helyas,  multum  laboravit 
frater  Arnulfus  Anglicus  ex  Ordine  Mirforum,  homo  sanctus 
et  litteratus  et  zeiator  Ordinis  et  promotor;  erat  enim  tunc  tem- 
poris  penitentiarius  in  curia  domni  Gregorii  pape  noni. 


Quod  post  depositionem  fratis  Helie  primo  facte  fuerunt  conslitutiones 

generales  in  Ordine  fratrum  Minorum. 

Nonus  defectus  fratris  Helye  fuit  quia,  cognoscens  quod 
contra  eum  congregabantur  ministri,  misit  obedientias  per  totani 
Ytaliam  omnibus  fratribus  laycis  fortibus,  quos  reputabat  ami¬ 
cos,  ut  ad  generale  capituluin  accedere  non  negligerent.  Spe- 
rabat  enim  quod  cum  baculis  eum  deberent  defendere.  Quod 
intelligens  frater  Arnulfus  ordinavit  cum  papa  Gregorio,  quod 
ad  capitulum  generale  non  venirent  nisi  illi  fratres,  quibus 
ex  regula  incumbebat,  cum  sociis  ydoneis  et  discretis;  et  fecit 
cassari  omnes  obedientias  missas  laycis  ab  Helya.  Et  ipsemet 
papa  capitulo  interfuit  et  audivit  voces  fratrum  de  depositione 
Helye  et  de  electione  successoris,  generalis  ministri  fratris 
Alberti  Pisani.  Et  in  ilio  capitulo  facta  est  maxima  multitudo 
constitutionum  generalium,  sed  non  erant  ordinate;  quas  pro- 
cessu  temporis  ordinavit  frater  Bonaventura  generalis  minister, 
et  parum  addidit  de  suo,  sed  penitentias  taxavit  in  aliquibus 
locis.  Item  eodem  anno  post  illud  capitulum  facta  est  gravis¬ 
sima  solis  eclipsis,  ut  vidi  oculis  meis,  de  qua  infra  suo  loco 
dicemus.  Item  frater  Helyas,  cum  adhuc  minister  generalis 
existeret,  videns  quod  universale  capitulum  Ordinis  contra 

eum  congregabatur,  misit  dicendo  per  loca  fratrum,  ut  singulis 
diebus  in  capitulis  suis  congregati  fratres  post  Pretiosa  alter¬ 
natili!  intelligibiliter  legendo  dicerent  illum  psalmum:  Quìregis 
Israel,  intende ,  prò  eo  quod  sub  methafora  vinee  videtur  fa- 
cere  de  Ordine  mentionem,  ibi:  Vineam  de  Egypto  transtulisti, 
eiecisli  genles  et  piantasti  eam.  Dux  itineris  fuisti  in  conspectu 
eins  et  p(lantasti)  ra(dices)  eius,  et  imp(levit)  terroni.  Operuit 
montes  umbra  eius,  et  ar( busta)  eius  ce(dros)  Dei.  Exlendil 
pal(mites)  s(uos)  usque  ad  mare,  et  usque  ad  flumen  propagines 
eius.  Et  breviter  totus  psalmus  videtur  ad  religionem  beati 
Francisci  et  Ordinem  pertinere.  Et  habet  tot  versus,  quot  an- 
nis  beatus  Franciscus  vixit  in  Ordine,  scilicpt  XX.  Et  quod 
ibi  dicitur:  Exterminavit  eam  aper  de  silva,  et  singularis  ferus 
depasius  est  eam  hoc  absque  dubio  ad  malum  generalem  mini- 
strum  Ordinis  cognoscitur  pertinere,  qualis  fuit  Helyas,  qui 
fuit  destructor  et  exterminator  et  dissipator  Ordinis  fratrum 
Minorum.  Et  nota  quod  nullus  fuit  malus  generalis  minister 
in  Ordine  fratrum  Minorum  nisi  ipse;  et  in  hoc  fuit  deceptus 
quia  credidit  semper  tenere  dominium  Ordinis,  sicut  facit  papa 
Romanus  quamdiu  vivit.  Ille  autem  versiculus,  qui  in  predicto 
psalmo  habetur,  scilicet:  Fiat  manus  tua  super  virum  dextere 
tue  et  super  filium  hominis,  quem  confirmasti  tibi,  ad  bonum 
generalem  refertur,  q.uales  fuerunt  omnes  ahi  preter  Helyam. 
Diximus  ergo  diebus  illis  predictum  psalmum  ante  generale 
capitulum  bene  per  integruin  mensem;  quod  nec  postea  nec 
ante  fieri  vidi.  Quod  si  fieret  ante  quodlibet  generale  capitulum, 
non  reputarem  incongruum,  maxime  autem  post  generalis  mi¬ 
nistri  decessum.  Et  post  psalmum  et  Gloria  patri  et  Sicut  erat 
diceretur  antiphona:  Piange,  turba  paupercula.  Versus:  Ora 
prò  nobis,  beate  F(rancisce).  O  rat  io:  Deus,  qui  Ec desiavi  tuoni 
beati  Francisci.  Aliis  autem  temporibus,  quando  generalis  vivit, 
dicatur  post  psalmum  versus:  Fiat  manus  tua  super  virum  de¬ 
xtere  tue.  Responsorium:  Et  super  filium  hominis,  quem  con¬ 
firmasti  tibi.  Domine,  exaudi  orationem  meam .  Dominus  vobiscum. 
Oremus:  Omnipotens  sempiterne  Deus,  miserere  famulo  tuo  mi¬ 
nistro  nostro  et  cet.  Vota,  quesumus,  Domine,  supplicante  populi 

celesti  pìetate  prosequere,  ut  et  que  agenda  sunt  videant  et  ad 
implenda  que  viderint  convalescant.  Per  Christum  dominum  no¬ 
strum. 


Quod  papa  Gregorius  nonus  excommunicavit  fratrem  Heliam,  eo  quod 
imperatorem  F(ridericum)  excommunicatum  sequebatur. 

Decimus  defectus  fratris  Helye  fuit,  quia  postquam  fuit 
absolutus  a  generali  officio,  nec  humiliter  nec  patienter  se  ha- 
buit,  sed  imperatori  Friderico  a  Gregorio  papa  nono  excom- 
municato  total  iter  adhesit,  equitando  cilm  ipso  et  cura  eo 
morando  in  habitu  Ordinis  cum  quibusdam  fratribus,  qui  erant 
de  familia  sua;  quod  redundabat  in  scandalum  pape,  in  scan- 
dalum  Ecclesie  et  in  scandulum  Ordinis  sui,  presertim  quia 
imperator  excommunicatus  iam  erat,  et  illis  diebus  obsedit 
Faventiam  et  Ravennani,  et  iste  miser  semper  in  imperatoris 
exercitu  morabatur,  dando  imperatori  consilium  et  favorem. 
Rusticis  vero  et  aliis  secularibus  usque  adeo  malum  dedit  exem- 
plum,  ut  illud  Eccli.  XIX  videretur  impletum:  Tolletur  de 
numero  anima  eius,  et  extolletur  in  exemplum  maius.  Nani  ru¬ 
stici  et  pueri  et  puelle,  quotiens  obviabant  fratribus  Minoribus, 
per  vias  in  Tuscia,  ut  centies  audivi,  cantabant: 

Hor  atorno  fratt  Helya, 

Ke  pres’  ha  la  mala  via. 

Et  tristabantur  boni  fratres  et  irascebantur  vere  usque  ad  mor- 
tem,  dum  talia  audiebant.  Videbant  enim  illud  dominicum 
verbum  impletum  Mat.  V:  Vos  estis  sai  terre.  Quodsi  sai  eva- 
nuerit,  in  quo  salietur?  Ad  nichilum  valet  ultra,  nisi  ut  mittatur 
foras  et  coìiculcetur  ab  hominibus.  Igitur  propter  predicta  pro- 
vocatus  papa  Gregorius  excommunicavit  Heliam. 

Undecimus  defectus  fratris  Helye  fuit  quia  infamatus  fuit, 
quod  intromitteret  se  de  alchimia.  Revera,  ubicumque  audiebat 
aliquos  fratres  esse  in  Ordine,  qui  in  seculo  aliquid  de  materia 
illa  sive  de  artifitio  ilio  scivissent,  mittebat  prò  eis  et  retinebat 

eos  secum  in  palatio  Gregoriano.  Fecerat  enim  papa  Gregorius 
nonus  magnum  palati um  fieri  in  loco  fratrum  Minorimi  de  As~ 
sisio,  tum  propter  honorem  beati  Francisci,  tum  etiam  ut  ibi 
habitaret,  quando  veniret  Assisium.  In  ilio  ergo  palatio  plures 
erant  camere  et  diverticula  multa,  in  quibus  Helyas  retinebat 
iam  dictos  necnon  et  alios  multos;  quod  erat  quasi  phytonis- 
sam  consulere.  Sibi  imputetur,  viderit  ipse! 

Quod  frater  Helyas  voluit  se  excusare  de  defectibus  suis  Ordinem  infa¬ 
mando. 

Duodecimus  defectus  fratris  Helye  fuit  quia,  postquam  erat 
depositus  et  ibat  cum  imperatore  vagabundus,  quadam  die  venit 
ad  quendam  locum  fratrum  Minorimi  et  congregatis  fratribus 
in  capitulo  cepit  velie  ostendere  innocentiam  suam,  et  quo- 
modo  fratres  iniuste  deposuerant  eum.  Et  sic  exorsus  est  loqui: 
Timor,  quem  timebam,  eventi  michi,  et  quod  verebar  accidit. 
Nonne  dissimulavi?  Nonne  situi?  Nonne  quievi?  Et  venit  super 
me  indignatio,  Iob  III.  Postmodum  prosecutus  est  verba  sua, 
sicut  voluit  et  visum  sibi  fuit,  semper  se  laudando  et  ordinem 
vituperando.  Et  responsum  fuit  ei  consequenter  ad  omnia  que 
dixerat,  quia  tempus  et  responsionem  cor  sapientis  intelligit , 
Eccle.  Vili.  Dixit  ergo  respondens:  '  Quod  timet  imptiis,  veniet 
super  eum;  desiderium  suum  iustis  dabtiur,  Prover.  X.  Nec 
dissimulasti  nec  siluisti  nec  quievisti,  sed  Ordinem  tuum  vitu¬ 
perasti  et  personam  tuam  infamasti  et  malum  exemplum  secu- 
laribus  dedisti  et  totum  munduni  turbasti.  Idcirco  merito  venit 
super  te  indignatio.  Quia  enim  multa  mala  fecisti,  proplerea 
circumdatus  es  laqueis,  et  conturbat  te  formido  subita.  Et  pu- 
labas  te  tencbras  non  visurum  et  impctu  aquarum  inundantinm 
non  oppressavi  in,  Iob  XXII.  Noveris  itaque  quod  excusatio- 
nem  tuam  nullo  modo  suscipimus,  quia  scriptum  est  Eccli. 
XXXII:  Peccator  homo  vtiabit  correptionem  et  secundum  voluti- 
tatem  suam  inveniet  compar ationem.  Sic,  tu  miser,  excusas  te, 
cum  deberes  cognoscere  culpam  tuam.  quia  Scriptura  dicit 
Eccli.  XX:  Quam  bonum  est  correptum  manifestare  penitentiam ! 

sic  enim  effugies  voluntarium  peccatum.  Ecce  imperatorem  se- 
queris  excommunicatum  et  Ordinem  tuum  dimisisti,  cum  Do- 
minus  dicat  Lue.  IX:  Nevio  mittens  manuni  ad  aratrum  et  aspi- 
ciens  retro  aptus  est  regno  Dei.  Un  de  Apostolus  ad  Phili.  Ili: 
Unum  auteni,  que  quidem  retro  sunt  obliviscens,  ad  ea  vero  que 
sunt  priora  extendens  meipsum,  ad  destinatum  prosequor,  ad 
bravium  superne  vocationis  Dei  in  Chris to  resu  5.  Audiens  hec 
Helyas  respondit:  *  Ut  video,  non  es  meus  amicus  5.  Respondit 
frater  et  dixit:  'Vere  non  sura  tuus  amicus,  quia  Scriptura 
dicit  Eccli.  XX:  Fatuo  non  erit  amicus,  et  non  erit  grada  in 
bonis  illius  ’ .  Respondit  Helyas  et  dixit:  'Nonne  times  talia 
dicere?  \  Cui  frater  ait:  'Non,  quia  ad  honorem  Dei  mei  et  Or- 
dinis  mei  loquor.  Insuper  et  sapiens  in  Prover.  dicit  XXIX:  Qui 
timet  hominem,  cito  cornici  ;  qui  sperai  in  Domino,  sublevabitur . 
Et  Ys.  LI  :  Quis  tu,  ut  iimeas  ab  homine  mortali  et  a  filio  ho- 
minis,  qui  quasi  fenum  ita  arescet?  Nonne,  miser,  ut  dicit  sa¬ 
piens  in  Prover.  XVI,  melius  erat  humiliari  cum  mitibus  quam 
dividere  spolia  cum  superbis ? 3.  Audiens  hec  Helyas  erubuit 
et  recessit  confusus,  nesciens  quid  respondere  rationabiliter 
posset.  Cum  autem  egrederetur,  dixit  ei  frater:  '  Egr edere, 
egredere,  vir  sanguinimi  et  vir  Delial!  Reddìdit  tibi  Dominus 
universum  malum  tuum,  et  ecce  premunt  te  mala  tua,  quoniam 
vir  sanguinum  es  et  vir  Belial,  II  Reg.  XVI.  Conversus  He¬ 
lyas  dixit  ei  :  '  Quis  te  recepit  ad  Ordinem?  \  Cui  frater:  '  Non 
tu,  qui  dimisisti  religionem  tuam  et  vadis  vagabundus  per 
mundum;  et  ideo  rustici  de  te  cantant  : 

Hor  atorno  fratte  Helya, 

Ke  preso  ha  la  mala  via. 

Vade  ergo  viam  tuam,  frater  musca,  et  considera  quid  sapiens 
in  Prover.  dicit  XII II:  In  vnalitia  sua  expellitur  impius,  sperat 
autem  iustus  in  morte  sua ,  qualis  ero  Domino  concedente, 
quoniam  hec  est  requies  mea  in  seculum  seculi ;  hic  habìtabo, 
quoniam  elegi  eam.  De  te  autem  Scriptura  dicit  Eccli.  XIII: 
Que  communicatio  sancto  homini  ad  canem?  Certe  nulla,  quia 

de  sancto  dicitur:  Tu  autem  in  scindo  habitus,  laus  Israel.  De 
canibus  vero  dicitur  Apoc.  ultimo:  Foris  caties  et  venefici  et 
impudici  et  homicide  et  ydolis  servienies  et  om?iis  qui  amat 
et  facit  mendatium  Audiens  hec  Helyas  obmutuit  et  re- 
cessit  confusus.  Quod  iste,  qui  sic  secure  respondit  fratri 
Helye,  fuit  frater  Bonaventura  de  Furlivio,  sicut  ab  ore  suo 
audivi. 

Quod  frater  Helyas  nunquam  Ordini  suo  voluit  reconciliari. 

Tertius  decimus  defectus  fratris  Helye  fuit,  quia  nunquam 
voluit  Ordini  suo  reconciliari,  sed  semper  usque  ad  ultimum 
diem  vite  sue  permansit  in  pertinatia  sua.  Cum  autem  misisset 
ad  eum  frater  Iohannes  de  Parma  generalis  minister  fratrem 
Gerardum  de  Mutina,  qui  erat  de  primitivis  fratribus  et  fami- 
liaris  sibi,  rogans  eum,  ut  amore  Dei  et  beati  Francisci  et 
prò  bono  anime  sue  et  prò  bono  exemplo  dando  rediret  ad 
religionem  suam,  et  ipse  faceret  ei  omnem  gratiam  et  mise- 
ricordiam,  quam  posset,  respondit  et  dixit  fratri  Gerardo: 
'  Tot  bona  audivi  de  ilio  venerabili  patre  Iohanne  de  Parma 
quod  non  recusarem  proicere  me  ad  pedes  suos  et  dicere  meam 
culpam,  confidens  de  benignitate  ipsius;  sed  sollicitus  sum 
propter  ministros  provinciales,  quos  offendi,  ne  illudant  michi 
ponendo  me  in  compedibus  et  in  carcere  et  dando  miclii  panem 
artum  et  aquam  brevem.  Insuper,  quia  curiam  Romanam  offendi, 
constat  michi  quod  cardinalis  qui  est  Ordinis  gubernator  in- 
tromitteret  se  de  penitentia  michi  danda.  Nolo  etiam  perdere 
gratiam  imperatoris,  quam  habeo  Igitur  frater  Gerardus  de 
Mutina  fuit  tota  die  integra  in  loco  Celle  de  Cortona  in  fa¬ 
miliari  colloquio  cum  fratre  Helya  et  laboravit  quantum  po- 
tuit,  ut  eum  attraheret  et  converteret  cum  tota  familia  sua,  ut 
preceptis  Ordinis  obedirent,  iuxta  verbum  quod  scriptum  est 
Prover.  XXI  :  Excogitat  iustus  de  domo  impii,  ut  detrahat  impios 
a  malo.  Et  Iacobi  ultimo:  Fratres  mei,  si  quis  ex  vobis  erra- 
verit  a  verilaie,  et  converterit  quis  eum,  scire  debet  quoniam 
qui  converti  fecerit  peccatorem  ab  errore  vie  sue,  salvabit  animam 

sitarti  a  morte  et  operit  multitudinem  peccato-nim.  Laboravit  itaque 
frater  Gerardus  in  cassum,  quia  noluit  consentire  Helyas  pro- 
pter  rationes  predictas,  et  ut  impleretur  verbum  quod  scriptum 
est:  Noluit  benedictionem,  et  elongabitur  ab  eo\  et  Apoc.  ultimo: 
Qui  nocet,  noceat  adhuc,  et  qui  in  sor  dibus  est,  sordescat  adhuc. 
Porro  frater  Gerardus  totam  sequentem  noctem  ibidem  duxit 
insomnem,  et  ut  retulit  postea,  videbatur  sibi,  quod  demones 
per  domum  et  locum  per  totam  noctem  sicut  vespertiliones 
discurrerent  ;  audiebat  enim  eos  voces  emittere,  et  timor  et 
tremor  irruit  super  eum ,  et  inorruerunt  pili  carnis  sue,  et 
omnia  ossa  eius  pert errila  snnt.  Iob  IIIL.Et  mane  facto  et  vale 
dicto  recessit  festinanter  cum  socio,  et  que  viderat  et  audierat 
omnia  per  ordinem  retulit  generali.  Igitur  processu  temporis 
mortuus  est  frater  Helyas.  Excommunicatus  erat  prius  a  papa 
Gregorio  nono.  Si  fuit  absolutus  et  si  bene  ordinavit  de  anima 
sua,  modo  cognoscit.  Viderit  ipse!  Nani,  sicut  scriptum  est 
de  Deo  I  ad  Timo.  II,  quod  vult  omnes  homines  salvos  fieri 
et  ad  agnitionem  veritatis  venire ,  sic  etiam  scriptum  est  quod 
non  salvai  impios ,  Iob  XXXVI.  Sunt  enim  non  nulli,  qui  no- 
lunt  continuare  bonam  vitam,  et  in  fine  sperant  concordare 
cum  Deo,  sed  inveniunt  se  deceptos,  ut  dicit  Apostolus  ad 
Ro.  I  :  Sicut  non  probaverunt  Deurn  habere  in  notitiam,  tradidit 
eos  Deus  in  reprobimi  sensum,  ut  faciant  ea  que  non  conveniunt , 
scilicet  ut  desperent.  Ideo  dicit  Beda:  Quia  homo  noluit  bene 
facere,  dum  potuit,  inflictum  est  ei,  ut  non  possit,  dum  velit. 
Unde  Dominus  Deutero.  XXXII:  Abscondam  faciem  me  am  ab 
eis  et  considerabo  novissima  eorum.  Item  Iere.  XVIII:  Dorsum 
et  non  faciem  ostendam  eis  in  die  perditionis  eorum.  Et  hoc 
non  sine  causa,  quia  idem  fecerunt  michi,  ut  habetur  Iere. 
II:  Verlerunt  ad  me  tergum  et  non  faciem.  Al  iter  vero  facit 
cum  iustis.  Unde  Tobias  II:  Filii  sanclorum  snmus  et  vitam 
Ulani  expectamus,  quam  Deus  daturus  est  his  qui  fidem  suam 
numquam  mutant  ab  eo.  Porro  processu  temporis,  quia  omni 
negotio  tempus  est  et  oportunitas ,  ut  dicitur  Eccle.  Vili,  quidam 
custos  fecit  corpus  fratris  Helye  exhumari  et  in  sterquilinium 
proici,  secundum  quod  de  Ioachym,  filio  Iosie,  rege  Iuda 

dictum  fuit  a  Ieremia  XXII:  Sepultura  asini  sepelietur,  putre¬ 
farti/ s  et  Proiectus  extra  portas  Ierusalem. 

Si  auteni  aliquis  querat  cui  quantum  ad  effigierà  corporis 
similis  fuit  iste  frater  Helyas,  dicimus  quod  totaliter  assimi¬ 
lati  potest  fratri  Ugoni  de  Regio,  qui  dictus  est  Hugo  Pauca- 
palea,  et  fuit  magister  in  gramatica  in  seculo  et  magnus  tru- 
phator  et  magnus  prolocutor  et  in  Ordine  fratrum  Minorum 
sollemnis  et  optimus  predicator,  et  qui  mordaces  Ordinis  confu- 
tabat  et  confundebat  predicationibus  et  exemplis.  Nam  quidam 
magister  Guido  Bonattus  de  Furlivio,  qui  se  philosophum  et 
astrologum  esse  dicebat,  et  predicationes  fratrum  Minorum  et 
Predicatorum  vituperabat,  ita  ab  eo  fuit  confusus  coram  univer- 
sitate  et  populo  Liviensi,  ut  toto  tempore,  quo  frater  Ugo  fuit- 
in  partibus  illis,  non  solum  non  loqui,  verum  etiam  nec  apparere 
auderet.  Hic  erat  totus  plenus  proverbiis,  fabulis  et  exemplis, 
et  optime  sonabant  in  ore  suo,  quia  hec  omnia  reducebat  ad 
mores,  et  habebat  linguam  disertam  et  gratiosam,  et  iibenter 
audiebatur  a  populo.  Ministri  vero  et  prelati  Ordinis  non  di- 
ligebant  eum,  eo  quod  parabolice  loqueretur  et  confundebat 
eos  proverbiis  et  exemplis.  Sed  parum  curabat  de  talibus, 
quia  homo  optime  vite  erat.  Et  hec  de  fratre  Helya  dieta 
sufficiant.  Quia  enim  intentionis  nostre  fuit  loqui  de  genera- 
libus  ministris  Ordinis  beati  Francisci,  cum  tempus  occurreret 
oportunum,  et  Helias,  qui  fuit  unus  ex  illis,  qui  etiam  me 
recepit  ad  Ordinem,  grandem  materiam  historie  continebat, 
ideo  me  prius  volui  expedire  de  ipso,  ut  eius  deposita  sar- 
cina  facilius  historiam  prosequerer  inchoatam.  Recepit  enim 
me  frater  Helyas  anno  Domini  MCCXXXVIII,  indictione  XI. 
Iam  nunc  ad  sequentem  millesimum  accedamus. 

De  magna  eclypsi  solis. 

Anno  Domini  millesimo  CCXXXIX  excommunicatus  est 
Fridericus  imperator  a  papa  Gregorio  nono.  Devicti  sunt  Gal¬ 
lici  ultra  mare.  Depositus  est  frater  Helyas  generalis  minister 
Ordinis  fratrum  Minorum,  et  substitutus  est  frater  Albertus 
Pisanus.  Facta  est  solis  eclipsis,  in  qua  sol  orribiliter  et  ter- 
ribil iter  obscuratus  fuit;  et  stelle  apparuerunt,  ut  vidi  oculis 
meis  ego  frater  Salimbene  de  Parma,  cum  essem  in  civitate 
Lucensi,  que  est  civitas  Tuscie;  et  iam  in  Ordine  fratrum  Mi¬ 
norum  steteram  per  annum  unum  et  tantum  plus,  quantum  est 
a  festo  Purificationis  usque  ad  diem,  qua  sol  obscuratus  fuit 
in  sexta  feria,  in  hora  nona,  in  mense  Iunii,  tertio  die  intrante; 
et  videbatur  quod  esset  nox  obscura;  et  omnes  homines  et 
mulieres  magnum  timorem  habuerunt  et  ibant  amentes  cum 
magna  tristicia  et  pavore.  Et  multi  timore  percussi  venerunt 
ad  confessionem  et  penitentiam  fecerunt  de  peccatis  suis.  Et 
pacem  fecerunt  ad  invicem  qui  discordes  erant.  Et  domnus 
Manfredus  de  Cornavano  de  civitate  Parmensi,  qui  erat  pote- 
stas  Lucensis  tunc  temporis,  accepit  crucem  in  manibus  suis 
et  processionai  iter  ibat  per  civitatem  Lucensem  cum  fratribus 
Minoribus  et  aliis  religiosis  et  clericis,  et  predicabat  ipse  po- 
testas  de  passione  Christi  et  faciebat  pacem  inter  discordes. 
Hec  vidi  oculis  meis,  quia  ibi  erain;  et  frater  meus  frater 
Guido  de  Adam  mecum  erat  ibidem,  et  frater  Egidius  Fassus 
de  Parma  similiter;  et  domnus  Dommafol  de  Mijano  et  domnus 
Iacobus  de  Maluso,  consobrinus  matris  mee,  advocati  erant 
sive  assessores  predicti  domni  Manfredi  potestatis  Luce.  Hic 
domnus  Manfredus  precipuus  benefactor  erat  fratrum  Minorum 
cum  domina  Auda,  uxore  sua,  que  erat  soror  domni  Bertoli 
Tavernerii.  Hec  vidi  oculis  meis  in  loco  fratrum  Minorum  de 
Medhexana,  in  quo  castro  erant  alii  nobiles  milites  et  nobiles 
domine,  que  multa  bona  fratribus  Minoribus  contulerunt.  Re- 
tribuat  eis  Dominus  in  retributione  iustorum  ! 

De  operibus  imperatori  Frederici  secundi. 

Eodem  millesimo  imperator  Fridericus  obsedit  castrum 
Plumatium  et  castrum  Crevacori  curri  Parmensibus  et  Muti- 
nensibus  et  cum  CC  militibus  Reginis  et  mille  peditibus  in 
mense  Iulii,  Augusti  et  Septembris.  Et  destructa  fuerunt  ambo 
dieta  castra,  que  Bononiensium  erant.  Inde  exivit  proverbium, 
ut  dicerent  hi  qui  in  ludo  scaccorum  ludebant:  Scacco  per 
Vigìiola  aven  Piumato.  Et  eodem  anno,  dum  imperator  staret 
in  obsidione  castrorum  Plumatii  et  Crevacori  cum  Parmensibus, 
Mutinensibus  et  Reginis,  Bononienses  venerunt  et  conbusserunt 
burgum  Sancti  Petri  extra  civitatem  Mutine  usque  ad  dictam 
portam  diete  civitatis.  Eodem  millesimo  debellati  sunt  Bono¬ 
nienses  apud  Vignolam  a  Mutinensibus  et  Parmensibus,  et  multi 
necati  et  submersi  sunt  in  flumine,  et  multi  ducti  captivi.  Re¬ 
bel  laverunt  quidam  principes  et  barones  in  marchia  Trivisina, 
ex  quibus  principalis  fuit  A90  marchio  Estensis  cum  parte 
sua,  et  Trivixani. 

Anno  Domini  MCCXL  mortuus  est  frater  Albertus  Pisanus, 
generalis  minister  Ordinis  fratrum  Minorum,  et  substitutus  est 
frater  Aymo  Anglicus.  Siquidem  frater  Helyas  appostata verat 
adherens  Friderico.  Et  eodem  anno  in  mense  Ianuarii,  die 
XVI  intrante  dicto  mense  congelavit  flumen  Padi,  ita  quod 
homines  transibant  equestres  et  pedestres  ab  utraque  parte 
dicti  fluminis. 

De  obsidione  Ferarie,  et  quod  Feraria  Romani  pontificis  est  sive  Ro¬ 
mane  Ecclesie. 

Et  eo  anno  obsessa  fuit  Feraria  in  mense  Februarii  et 
Marcii  et  Aprilis  a  marcinone  Hestensi,  qui  dicebatur  A90, 
et  a  Gregorio  de  Monte-longo  legato  in  Lombardia  et  a  duce 
Veneciarum.  Et  omnes  isti  fuerunt  ibi  cum  magno  exercitu. 
Et  tunc  erat  domnus  Raymundus  de  Sesso  potestas  Ferarie  civi¬ 
tatis.  Et  Ferarienses  reddiderunt  dictam  civitatem  cum  domno 
Salinguerra  dictis  domnis  Gregorio  de  Monte-longo  et  mar- 

chioni  et  duci.  Et  missus  est  domnus  Salinguerra  Venecias 
captus,  et  alii  nobiles  de  parte  sua  cum  eo.  Et  stetit  dictus 
Salinguerra  in  confinibus  in  civitate  Venetiarum  et  mortuus 
est  ibi  et  sepultus.  Potens  homo  fuit  et  famosus  et  nominatus 
et  magne  sapientie  reputatus.  Dominium  Ferarie  optime  ha- 
buit,  sicut  Guillielmus  de  Markesella  condam  habuerat  et  mar- 
cliioni  Hestensi  dederat,  qui  prius  in  Feraria  nielli  1  quod 
suum  esset  habebat.  Revera  civitas  Ferarie  Romani  pontificis 
est  et  terra  Ecclesie;  et  hoc  audivi  centies,  quia  septem  annis 
ibi  habitavi,  et  etiam  ab  ore  pape  Innocentii  quartii  in  piena 
predicatione  hoc  audivi,  quia  semper  t^ngebam  eum,  quando 
super  fenestram  palatii  episcopi  Ferarie  predicabat.  Porro  do¬ 
mnus  Salinguerra  solitus  erat  dicere:  '  Celum  celi  Domino, 
terram  autem  dedit  filiis  hominum  ’,  quasi  per  hoc  volens 
gloriar! ,  quod  potens  esset  in  terris;  et  tamen  in  aquis  Vene- 
tiarum  mortuus  est;  et  cum  esset  sapiens,  fìlium  habuit  stultum, 
sicut  Salomon  Roboam,  de  quo  dixit  Eccle.  I:  Habiiurus  he- 
redem  post  me,  quem  ignoro,  utrum  sapiens  an  slultus  fnturus 
sii  et  cet.  Hic  dictus  est  Iacobus  Torrellus,  qui  et  ipse  pro¬ 
verbimi!  suum  solitus  erat  dicere:  L'aseti  da  Per  la  pare:  botta 
da,  botta  receve.  Quod  est  dicere:  '  Asinus  percutit  per  parietem, 
quando  recalcitrat:  ictum  dat  et  ictum  recipit  \  id  est:  percus- 
suram  dat  et  percussuram  recipit.  Quod  rustici  sapientissimum 
verbum  reputabant,  eo  quod  de  papa  et  imperatore  dictum 
esse  credebant,  qui  tunc  temporis  discordes  erant  ad  invicetn. 
Et  tunc  temporis  erat  papa  Gregorius  nonus  et  imperator  Fri- 
dericus  secundus. 

De  Paulo  Traversario  de  Ravenna. 

Et  capta  est  Ravenna  a  dicto  imperatore,  postquam  mortuus 
est  Paulus  Traversarius.  Et  nota  quod  in  Ravenna  antiquitus 
fuerunt  1 1 1 1  nobilia  casalia,  sicut  in  Pontificali  Ravenne  pluries 
legi.  Habitavi  enim  ibi  per  quinquennium.  Et  omnia  illa  ca¬ 
salia,  que  erant  nobiliora  et  super  alia,  ad  nichilum  sunt  re- 
dacta;  quorum  ultimum,  quod  plus  duravit,  fuit  casale  domni 

Pauli  Traversarii,  quod  diebus  meis  omnino  defecit.  Fuit 
autem  Paulus  Traversarius  pulcherrimus  miles  et  magnus  baro 
et  ditissimus  valde  et  dilectus  a  civibus.  Verumtamen  habuit 
emulum  et  contradicentem  sibi  quendam  Anastasium  in  Ra¬ 
venna.  Porro  domnus  Paulus  filium  habuit,  ex  quo  reinansit 
filia  non  legittime  nata,  que  dieta  est  Traversaria,  a  casali 
suo  nomen  sortita.  Hanc  sepe  vidi.  Et  fuit  pulcherrima  do¬ 
mina  et  bene  morigerata,  mediocris  tamen  stature,  id  est  nec 
nimis  longa  nec  nimis  parva. 

De  domilo  Thomasio  de  Foliano,  quem  papa  Innocentius  IIII  fecit  co- 

mitem  Romagnole. 

Hanc  papa  Innocentius  quartus  legittimavit,  ut  posset  he- 
reditare,  et  dedit  eam  in  uxorein  donino  Thomasio  de  Foliano, 
qui  erat  de  Regio  et  attinebat  sibi,  quem  etiam  in  Romagnola 
comitem  fecit,  et  placuit  Ravennatibus.  Genuit  autem  domnus 
Thomasius  ex  ea  filium  nomine  Paulum,  quem  vidi  pulcher- 
rimum  puerum  et  spetiosum  valde;  qui  curii  pervenisset  ad 
bivium  pytagorice  littere,  ultimum  diem  clausit.  Cumque  de- 
venisset  ad  mortem,  instituit  sibi  heredem  domnum  Matheum 
de  Foliano,  qui  processu  temporis  bona  occupavit  ipsius. 


De  domno  Stephano,  filio  regis  Ungane,  qui  multa  perpessus  est  in- 
fortunia. 

a 

Sane  post  mortem  domni  Thomasii  uxor  que  fuerat  eius 
iterum  est  maritata;  quam  in  uxorem  accepit  nepos  marchionis 
Hestensis,  scilicet  domnus  Stephanus,  filius  regis  Hungarie, 
sancte  Elysabeth  frater,  sed  non  ex  eadem  matre,  sed  tantum 
ex  patre.  Qui  genuit  ex  ea  filium  spetiosum,  qui  processu 
temporis  mortuus  est;  et  uxor  domni  Stephani  mortua  est  et 
sepulta  in  sepulcro  domni  Pauli  Traversarii,  in  Ecclesia  sancti 
Vitalis  in  artica  apud  Ravennani.  Ipse  vero  domnus  Stephanus 
postmodum  ivit  Venetias  et  ibi  in  altissima  paupertate  et 
summa  miseria  ultimum  diem  clausit.  Et  ut  tradidit  Iosephus 

de  Herode  Agrippa  loquens:  Non  erat  homo,  in  quo  mutabiliias 
fortune  adco  posset  deprehendi ,  et  exemplificat  de  tribus  eius 
infortuniis:  sic  de  domno  Stephano  possumus  exemplificare. 
Primo,  in  hoc  male  contigit  ei,  quia,  post  mortem  Andree  regis 
Hungarie,  mater  eius  de  Hungaria  fugit  pregnans,  timens  ne 
interficeretur  ab  Hungaris,  sicut  aliam  reginam  occiderant, 
scilicet  sancte  Elysabeth  matrem.  Secundo,  quia  imposuerunt 
ei  quod  ex  Dionisio  quodam  conceperat;  et  ideo  filii  regis 
Hungarie  fratrem  eum  non  appellabant  nec  ad  habendam  pa- 
ternam  hereditatem  admittebant.  Et  hoc  dubium  multis  annis 
apud  regem  Hungarie  fuit.  Et  multi  fratres  Minores  de  Hun¬ 
garia,  qui  transibant  per  Ferariam,  volebant  ipsum  videre  et 
dicebant  quod  regi  Hungarie,  patri  suo,  in  habitudine  corporis 
optime  similis  videbatur.  Tertio,  quia,  cum  nutriretur  Ferarie 
in  marchionis  Hestensis  curia,  et  speraretur  quod  ei  propin- 
quitatis  iure  deberet  succedere  tamquam  filius  neptis,  filie 
Aldevrandini  fratris,  portatus  fuit  quidam  [puer  parvus  de 
Apulia  supra  asinum  vel  sumarium,  natus  ex  quadam  nobili 
muliere  de  Neapoli  et  ex  quodam  Rainaldo  principe,  quodam 
filio  A^onis  marchionis  Estensis  de  Ferraria,  ut  tunc  dictum 
fuit;  quem  Rainaldum]  imperator  obsidem  tenebat  in  vinculis 
[in  civitate  NeapoliJ.  Si  fuit  res  fictitia,  malitiose  composita, 
an  veritas,  ignoro.  Verum  quomodocumque  fuerit,  Stephanus 
de  Feraria  fuit  expulsus  et  habitavit  Ravenne. 


De  donino  Oppone  marchione  Hestensi,  et  de  origine  et  operibus  eius. 

Puer  vero  noviter  conductus  dominium  lenuit  marchionis 
Hestensis.  Et  factus  est  pessimus  homo,  imitatus  Icilinicos 
mores.  Nam  matrem  propriam  submergi  fecit  in  aquis  Adria- 
ticis  vel  in  vallibus,  eo  quod  erubescebat  matrem  se  talem 
Imbuisse,  que  lavandaria  extiterat.  Nam  ioculatores  ei  de  hac 
macula  verecundiam  faciebant,  eo  quod  illegittime  natus  esset, 
et  quod  matrem  ignobilem  habuisset.  Aliqui  dixerunt  istum 
Opi^onem  filium  fuisse  A<;onis  marchionis  Hestensis  . 

. . erat  domine  Beatricis . 

nos . Quod  si  (Ago) . fuit 

sibi  pater . illi . 

Hestensi.  Et  tamen  prefuit . 

Notandum  presertim . 


(Isnardus)  Malaspina . (Constantia) 

tribus  vicibus  maritata.  Hic  est  Opigo  Hestensis  marchio,  qui 
modo  in  Feraria  dominatur,  qui  peccatis  suis  facientibus  fa- 
ctus  est  monoculus.  Nam  cuin  in  Parasceue  in  hastiludio  lu- 
deret,  ab  bastili  haste  fracto  dexstrum  oculum  sibi  destruxit 
et  lumen  ex  toto  amisit.  Faciebat  enim  talia  amore  cuiusdam 
muliercule,  que  presens  aderat.  ltem  dictum  fuit  de  eo,  quod 
filias  et  uxores  tam  nobilium  quam  ignobilium  de  Feraria 
constupraret.  Item  diffamatus  fuit,  quod  proprias  sorores  co- 
gnoverit  necnon  et  sororem  uxoris.  Item  illos  de  Fontana,  qui 
eum  nutrierant  et  sublimaverant  et  exaltaverant,  destruxit  et 
delevit  et  de  Feraria  expulit.  Multa  alia  mala  fecit,  et  multa 
a  Deo  recipiet,  nisi  convertatur  ad  ipsum.  Cum  domno  Octo- 
bono,  qui  postea  papa  Adrianus  fuit,  talem  liabuit  amiciciam, 
quod  propinquam  eius  accepit  uxorem,  ex  qua  tres  filios  ge- 
nuit  et  filiam  unam.  Et  fuit  primogenitus  eius  Ago,  qui  uxorem 
liabuit  de  parentela  pape  Nicholai  tertii,  natione  Romani,  qui 
dicebatur  prius  domnus  Iohannes  Gaietanus,  cum  cardinalis 
existeret;  et  remansit  cardinalis  domnus  Matheus  Rubeus,  fi  1  i us 
domni  Ursi,  fratris  germani  pape.  Iste  Matheus  Rubeus  est 
Ordinis  fratrum  Minorimi  secundum  eorum  regulam  guber- 
nator,  protector  et  corrector;  et  papa  Nicholaus  assignavit 
eum  et  Ordini  dedit,  cum  prius  domnum  Ieronimum  petivis- 
sent,  qui  fuerat  generalis  minister  eorum. 

Secundus  cardinalis  de  parentela  pape  fuit  domnus  Iacobus 
de  Columna,  qui  totaliter  est  amicus  Ordinis  fratrum  Mino- 
rum.  Et  cum  esset  iuvenis  et  persona  privata,  id  est  non 
habens  aliquam  dignitatem,  a  Bononia,  ubi  studebat,  venit 
Ravennam  causa  devotionis,  ut  Ecclesias  visitaret,  quia  in 
Ravenna  per  totum  mensem  Maii  sunt  in  Ecclesiis  maxime 
indulgentie,  et  multi  vadunt  illue  de  diversis  partibus  mundi* 

ut  indulgentiam,  quam  semper  optaverunt,  piis  supplicatio- 
nibus  consequantur.  Venit  ergo  Ravennani  domnus  Iacobus 
causa  predicta;  et  habitabam  Ravenne  tunc  temporis  in  con- 
ventu  fratrum  Minorum  Ecclesie  sancti  Petri  Maioris,  in  qua 
corpus  sancti  Liberii  per  columbam  electi  venerationi  habetur, 
et  fui  ei  assignatus  socius  et  duxi  eum  ad  omnia  sanctuaria 
intus  et  extra,  id  est  per  civitatem  et  extra. 


De  fratre  Latino,  qui  fuit  cardinalis  et  legatus  in  Lombardia,  et  de  con- 

stitutionibus  suis. 

Tertius  cardinalis  de  parentela  pape  Nicholai  tertii  fuit 
domnus  Latinus  ex  Ordine  fratrum  Predicatorum.  Hic  quan- 
tum  ad  similitudinem  corporis  Petro  Capritio  de  Lambertinis 
de  Bononia  similis  videbatur,  secundum  meum  iuditium.  Hunc 
papa  Nicholaus  fecit  legatum  in  Lombardia  et  in  Tuscia  et 
in  Romagnola;  et  turbavit  mulieres  omnes  cum  quadam  con- 
stitutione,  quam  fecit;  in  qua  continebatur  quod  mulieres  ha- 
berent  vesti  menta  curta  usque  ad  terram  et  tantum  plus,  quanta 
est  unius  palme  mensura.  Trahebant  enim  prius  caudas  vesti- 
mentorum  per  terram  longas  per  brachium  et  dimidium.  De 
quibus  dicit  Patecclus: 

Et  trappi  longhi,  ke  la  polver  menila. 

Et  fecit  hoc  per  Ecclesias  predicari  et  imposuit  mulieribus 
sub  precepto,  et  quod  nullus  sacerdos  posset  eas  absolvere, 
nisi  ita  facerent;  quod  fuit  mulieribus  amarius  omni  morte. 
Nam  quedain  mulier  familiariter  dixit  michi,  quod  plus  erat 
ei  kara  illa  cauda  quam  totum  aliud  vestimentum,  quo  indue- 
batur.  Insuper  cardinalis  Latinus  precepit  in  illa  constitutione, 
quod  omnes  mulieres,  tam  iuvencule  sive  domicelle  quam 
maritate  et  vidue  et  matrone,  in  capitibus  vela  portarent. 
Quod  grave  horribiliter  fuit  eis.  Sed  isti  tribulationi  reme¬ 
dium  invenerunt,  quod  minime  potuerunt  caudis.  Nam  vela 
faciebant  fieri  de  bisso  et  serico,  auro  intexta,  cum  quibus  in 

decuplum  melius  apparebant  et  magis  ad  Iasciviam  videntium 
oculos  attrahebant. 

Quartus  cardinalis  de  parentela  pape  Nicholai  fuit  domnus 
Iordanus,  frater  germanus  pape,  homo  parve  litterature  et 
quasi  laycus.  Sed  quia  caro  et  sanguis  revelavit  hoc  pape,  ideo 
fecit  istos  1 1 1 1  cardinales  de  parentela  sua.  Edificavit  enim 
Sion  in  sanguinibus,  sicut  et  aliqui  alii  Romani  pontifices 
fecerunt  aliquando;  de  quibus  dicit  Micheas  III  :  Qui  edificatis 
Sion  in  sanguinibus  et  Ierusalem  i?i  iniquitate.  Credo  certis¬ 
sime  in  conscientia  mea,  et  est  michi  firmiter  persuasimi, 
quod  mille  fratres  Minores  sunt  in  Ordine  beati  Francisci, 
cuius  Ordinis  modicus  et  infimus  frater  sum  ego,  qui  magis 
ydonei  essent  ad  cardinalatum  habendum  ratione  scientie  et 
sancte  vite,  quam  multi  qui  ratione  parentele  a  Romanis  pon- 
tificibus  pluries  sunt  promoti.  Non  longe  petatur  exemplum. 
Papa  Urbanus  quartus,  natione  Trecensis,  ad  cardinalatum 
promovit  domnum  Angerum,  nepotem  suum,  et  sublimavit  et 
exaltavit  eum  super  omnes  cardinales  curie  quantum  ad  di- 
vitias  et  honores;  et  erat  prius  vilis  scolaris  in  tantum,  ut 
aliorum  scolarium,  cum  quibus  studebat,  carnes  a  macello 
portaret.  Et  processa  temporis  repertum  est  quod  filius  pape 
esset.  Et  ita  promovent  et  exaltant  bastardos  sive  spurios  suos 
et  dicunt  quod  sunt  nepotes  sui,  fratrum  suorum  filii.  Non 
sic  fecit  beatus  Iob,  qui  de  seipso  dicit  XXXI:  Si  abscondi 
quasi  homo  peccatum  meum  et  celavi  in  sinu  meo  iniquitatem 
meam.  Et  certe  isti  tales,  cum  promoti  sunt  ad  domini um  et 
dignitates  et  habent  divitias  et  accessum  ad  papam,  maximi 
reputantur.  Sed  audi  remedium  in  consolationem  de  aliquo 
prebendato,  qui  in  fìliis  spuriis  delectatur,  Iob  27:  Si  multi- 
plicati  fuerìnt  filii  eius,  in  gladio  erunt;  et  nepotes  eius  non 
saturabuntur  pane.  Igitur . 


prò  eo  quod  turpis  est  et  deformis  nec  non  et  gibbosa  et  il¬ 
legittime  nata. 

Porro  quartum  infortunium  domni  Stephani  fuit  quia  do- 

mina  Traversaria,  uxor  eius,  ex  qua  in  civitate  Ravenne  et 
per  Romagnolam  habebat  divitias,  gloriam  et  honorem,  una 
cum  filio  ex  ea  progenito  ultimum  diem  clausit.  Quocirca 
oportuit  eum  ire  Venecias  ad  habitandum,  et  ibi  in  magna 
paupertate  et  miseria  ultimum  diem  clausit.  Ideo  dicit  Iob 
XXI  :  Iste  mori  tur  robustus  et  sanus,  dives  et  felix.  Viscera 
eius  piena  sunt  adipe,  et  medullis  ossa  illius  irrigantur.  Alius 
quidem  moritur  in  amaritudine  anime  sue  absque  ullis  opibus. 
Et  lamen  simili  in  pulvere  dormi ent,  et  vermes  operient  eos. 

• 

De  Guillielmotto  Apulo,  qui  donino  Paulo  Traversario  in  hereditate 

successit. 

Post  hec,  scilicet  post  mortem  domni  Stephani,  venit  qui¬ 
dam  Guillielmottus  de  Apulia  cum  quadam  pedissequa,  que 
prius  Paschetta  dicebatur,  et  imposuit  ei  nomen  Aycam  et 
dicebat  eam  uxorem  suam  esse  et  domni  Pauli  Traversarii 
filiam.  Revera  imperator  Fridericus  acceperat  Aicam  domni 
Pauli  Traversarii  filiam  et  miserat  eam  obsidem  in  Apuliatn. 
Postmodum  vero  iratus  imperator  contra  patrem  ipsius  puelle 
fecit  eam  precipitai  in  fornacem  ignis  ardentis,  et  sic  animam 
celo  dedit.  Nam  quidam  frater  Minor,  nobilis  homo  de  Ra¬ 
venna,  frater  domni  Segnorelli,  qui  in  Apulia  habitabat,  nomine 
Ubaldinus,  presens  fuit  et  eam  in  confessione  audivit.  Et  erat 
pulcherrima  domina;  nec  mirum,  quia  patrem  pulcherrimum 
habuit.  Vide  Paulum  Traversarium  et  vide  regem  Iohannem, 
et  diiudica,  si  potes,  quis  pulchrior  sit  eorum.  Ista  vero  Pa¬ 
schetta,  que  se  domni  Pauli  filiam  esse  dicebat  et  sibi  Aicam 
nomen  imposuerat,  turpis  erat  atque  deformis  et  ultra  modum 
misera  et  avara.  Nam  cum  ea  locutus  fui  in  civitate  Ravenne, 
ubi  habitabam  tunc  temporis,  quando  venit  illue,  et  vidi  eam 
cencies.  Hec  a  domina  sua  mores  paternos  didicerat  et  con- 
ditiones  civitatis  Ravenne.  Insuper  quidam  homo  de  Ravenna, 
quem  bene  cognovi,  ibat  frequenter  in  Apuliam  et  eam  de 
supradictis  malitiose  instruxit,  sperans  quod  ab  ea,  si  subli- 
maretur,  premium  obtineret.  Hic  dicebatur  in  vulgari  domnus 

Hugo  de  Barci,  et  fuit  notus  meus.  Venit  itaque  Guillielmottus 
curri  uxore  sua  Ravennani.  Et  audientes  Ravennates  letati  sunt 
et  exiverunt  obviam  eis,  ut  cum  gaudio  susciperent  eos.  Exivi 
et  ego  cum  uno  fratre  socio  usque  extra  portam  Sancti  Lau- 
rentii  et  steli  super  fluminis  pontem  expectans  et  volens  videre 
quidnam  vellet  hoc  esse.  Cumque  expectarem,  currebat  quidam 
iuvenis,  qui  dixit  michi:  'Et  quare  non  venerunt  alii  fratres? 
In  veritate  si  papa  esset  Ravenne,  cum  cardinalibus  deberet  oc- 
currere  ad  istam  letitiain  contemplandam  \  Audiens  hoc  pro- 
spexi  eum  et  subrisi  dicens:  '  Benedicaris  tu,  fili,  bene  dixisti  ! 
Cum  autem  ingressi  fuissent  Ravennam,  ad  Ecclesiam  sancti 
Vitalis  statini  iverunt,  ut  locum  sepulcri  Pauli  Traversarii  pri- 
mitus  visitarent.  Cumque  Paschetta  coram  archa  domni  Pauli 
staret,  elevata  voce  cepit  fiere,  quasi  plangeret  patrem  suum, 
domnum  Paulum,  virum  nobilem,  strenuum  et  prudentem.  Et 
cepit  facere  nauseam,  dedignans  quod  in  sepulchro  patris  Tra¬ 
versaria  esset  sepulta.  Postmodum  autem  iverunt  ad  hospitia 
ordinata.  Hec  omnia  retulit  michi  qui  presens  fuit  et  vidit 
domnus  Iohannes  monachus,  sacrista  Sancti  Vitalis,  amicus 
meus.  In  crastinum  autem  Guillielmottus  locutus  est  in  consilio 
Ravennatum.  Erat  enim  pulcher  miles  et  magnus  prolocutor. 
Cumque  perorasset  et  concionando  verba  sua  dixisset,  plus 
promiserunt  ei  et  obtulerunt  Ravennates,  quam  ipse  postulasset 
ab  eis.  Gaudebant  enim  quod  casale  domni  Pauli  reviviscere 
posset.  Consensit  etiam  in  hoc  domnus  Phylippus  archiepi- 
scopus  Ravennas,  qui  erat  de  Tuscia.  Et  habuit  Guillielmottus 
possessiones  et  terras  domni  Pauli,  sicut  unquam  domnus  Paulus 
habuerat  melius,  et  abundavit  pecunia  et  redditibus  et  edificavit 
curtes  et  casalia  et  muralia  et  palatia,  et  prosperatus  est  multis 
annis,  ut  vidi  oculis  meis.  Post  hec  elevavit  se  contra  partem 
Ecclesie,  et  ideo  de  Ravenna  fuit  expulsus,  et  omnia  sua  pa¬ 
latia  et  edificia  fuerunt  destructa,  iuxta  verbum  quod  in  Pro¬ 
verbiò  scriptum  est  XVII:  Qui  altam  facit  domum  suam,  querit 
ruinarn .  Et  Eccli.  XXI:  Qui  edificai  dornum  suam  impendiis 
alienis,  quasi  qui  colligit  lapides  suos  in  hyeme.  Porro  illa  Pa¬ 
schetta,  uxor  sua,  que  se  Aicam  nominari  faciebat,  filium  ex 

eo  non  habuit,  sed  mittebat  in  Apuliam  et  pueros  V  annorum 
et  VII  inde  portari  sibi  faciebat,  quos  filios  suos  esse  dicebat. 
Tandem  mortuus  est  unus  ex  illis,  quem  cum  in  archa  domni 
Pauli  sepellisset,  cepit  eiulando  clamare  et  dicere:  c  Magnitu- 
dines  domni  Pauli,  ubi  vos  derelinquo?  Magnitudines  domni 
Pauli,  ubi  vos  derelinquo?  Magnitudines  domni  Pauli,  ubi 
vos  derelinquo?’.  Tandem,  superabundantibus  guerris,  Furlivii 
ultimum  diem  clausit,  et  Guillielmottus  in  Apuliam  est  re¬ 
versus,  vadens  spoliatus  et  nudus,  ita  ut  illud  poeticum  dicere 
posset  : 

• 

Non  eodem  cursu  respondent  ultima  primis. 

Quod  autem  huiusmodi  fraudulentie  et  derisiones  et  de- 
ceptiones  possint  fieri  in  hoc  mundo  minime  dubitamus,  quia 
inde  plura  habemus  exempla.  Et  primum  de  simulato  Alexandro 
tempore  Augusti  Cesaris,  de  quo  in  Historiis  continetur. 

Secundum  de  comite  Frandie,  qui  in  ultramarinis  partibus 
ultimum  diem  clausit.  Post  plures  annos  venit  quidam,  qui 
habitudinem  corporis  comitis  in  omnibus  videbatur  habere,  et 
obtulit  se  comitisse  Flandrie,  dicens  quod  pater  suus  esset; 
et  multas  conditiones  referebat,  per  quas  coniecturari  poterat, 
quod  diceret  veruni.  Cum  autem  de  consilio  suorum  quesisset 
ab  eo,  quis  eum  militem  fecisset,  respondere  nescivit;  et  ideo 
iudicavit,  quod  suspendi  deberet.  Quod  et  factum  fuit.  Ideo 
dicit  sapiens  Eccle.  VII:  Noli  esse  slultus,  ne  moriaris  i?i  tem¬ 
pore  fion  tuo. 

Tertium  exemplum  patet  in  Friderico  imperatore  deposito, 
post  cuius  mortem  repertus  est  quidam  heremita  reclusus,  qui 
quantum  ad  effigiem  corporis  imperatori  similis  in  omnibus 
videbatur,  et  multas  conditiones  regni  et  imperii  curieque  re- 
galis  peroptime  noverat'.  Hunc  quidam  principes  et  barones 
Sicilie  et  Apulie  regnum  invadere  et  occupare  volentes,  ipso 
consentiente,  de  heremitorio  extraxerunt,  divulgantes  quod 
viveret  imperator.  Ideo  enim  iste  heremita  istis  consentiebat, 
quia  ex  hoc  sperabat  assequi  divitias  et  honores.  Sed  Manfre- 

dus  filius  Friderici,  qui  princeps  appellabatur,  fecit  eum  capi 
et  diversis  suppliciis  occidi  precepit.  Ideo  congruit  isti  here- 
mite  quod  Amasie  regi  Iuda  a  Ioas  rege  Israel  dictum  fuit  IIII 
Reg.  XI III:  Conte ntus  esto  gloria  et  sede  in  domo  tua.  Quod 
si  iste  heremita  fecisset,  nequaquam  interfectus  fuisset.  Ideo 
consulit  Ecclesiasticus  XXIX:  Minimum  prò  magno  placeat  tibi. 
Itera  sapiens  docet  Provet-.  I  :  Fili  mi,  si  te  lactaverint  pecca- 
tores,  ne  acquiescas  eis.  Si  dixerint:  c  Veni  nobiscum  \  fili  mi, 
ne  ambules  cum  eis.  Prohibe  pedem  tuum  a  setni/is  eorutn.  Pe- 
des  enim  eorum  ad  malum  currunt  et  festinant,  ut  effundant 
sanguinem.  Nota  quod  ista  deceptio  de  Friderico  faciliter  pre- 
sumebatur  posse  fieri,  prò  eo  quod  in  Sibilla  legitur:  Sonabit 
et  in  populis :  '  Vivit  ’  et  '  non  vivit 1 .  Nani  et  ego  ipse  usque 
ad  multos  dies  vix  potui  credere  quod  mortuus  esset,  nisi 
cum  auribus  meis  ab  ore  Innocentii  pape  quarti  audivi,  cum 
in  pieno  populo  Ferarie  predicaret  in  suo  reditu  de  Lugduno. 
Eram  enim  iuxta  eum  et  semper  eum  tangebam,  cum  in  pre- 
dicatione  dixit:  '  Domnus  ille  condam  imperator,  adversarius 
noster  et  Dei  et  Ecclesie  inimicus,  ultimum  diem  clausit,  ut 
firmiter  nuntiatum  est  nobis’.  Horrui,  cum  audirem,  et  vix  potui 
credere.  Eram  enim  Iohachita  et  credebam  et  expectabam  et 
sperabam  quod  adhuc  Fridericus  maiora  mala  esset  facturus 
quam  illa  que  fecerat,  quamvis  multa  fecisset. 

Quartum  esempi um  patet  in  quodam,  qui  se  Manfredum 
esse  dicebat  filium  Friderici,  quem  rex  Karolus,  frater  Lodoyci 
regis  Francie,  in  bello  prostraverat.  Et  ideo  rex  Karolus  si¬ 
mulatimi  principem  Manfredum  oblatum  sibi  occidi  mandavit. 
Et  multos  tales  diebus  illis  occidit  Manfredos.  Quibus  convenit 
illud  lob  XXXVI  :  Sìmuìatores  et  callidi  provocant  iram  Dei. 
Item  cuilibet  talium  dicit  Ecclestiasticus  VII:  Noli facere  mala, 
et  ?ion  te  apprehendent .  Et  iterimi  ibidem:  Non  semines  mala 
in  sulcis  iniusticie,  et  non  metes  ea  in  septuplum. 

Sed  de  hac  materia  satis  sit  dictum.  Diximus  enim  hec 
omnia  occasione  Pauli  Traversarii  preter  intentionem  nostram, 
quia  spiritus  ubi  vult  spirai,  nec  est  iti  hominis  dictione  probi- 
bere  spiritual.  Nunc  autem  ad  inchoatum  millesimum  reverta- 

mur.  Igitur  millesimo  CCXL  obsessa  est  Faventia  per  dictum 
imperatorem;  et  tradiderunt  se  ei,  et  ingressus  non  servavit  eis 
pactum. 


De  obsidione  et  captione  Faventie,  et  de  morte  pape  Gregorii  noni  et 
substitutione  Celestini, 

Anno  Domini  MCCXLI  capta  est  Faventia  sive  concor- 
davit  cum  dicto  imperatore,  et  non  servavit  eis  (idem,  ut  dictum 
est.  Mortuus  est  papa  Gregorius  nonus,  qui  fuit  amicus  et  pater 
et  benefactor  Ordinis  fratrum  Minorum.  Et  substitutus  est  ei 
Celestinus  quartus,  natione  Mediolanensis,  qui  cito  obiit,  scilicet 
infra  spatium  XVII  dierum.  Et  cessavit  episcopatus  ab  anno 
MCCXLI  usque  ad  MCCXLIII,  quia  et  cardinales  discordes 
erant  et  dispersi,  et  Fridericus  vias  clauserat  usque  adeo,  ut 
multi  caperentur.  Timebat  enim,  ne  aliquis  transiret  qui  papa 
fieret.  Nain  et  ego  ipse  tunc  temporis  captus  pluries  fui.  Et 
lune  didici  et  exeogitavi  scribere  litteras  diversis  modis  sub 
cautela. 

Anno  Domini  MCCXLII  domnus  Lamberteschus  de  Lamber- 
teschis  de  Florentia  potestas  Reginus  fuit,  qui  libenter  faciebat 
iustitiam  et  rationem  hominibus  iuxta  verbum  quod  de  David 
scriptum  est  II  Reg.  Vili:  Faciebat  quoque  David  iuditium  et 
iustitiam  ovini  populo  suo.  Item  ideo  dixit  in  psalmo:  Feci  iudi¬ 
tium  et  iustitiam.  Sciebat  enim  quod  beali  qui  custodiunt  iudicium 
et  faciunt  iustitiam  in  omni  tempore.  Quia  igitur  predictus  pote¬ 
stas  libenter  faciebat  iuditium  et  iustitiam,  ideo  quidam  de 
Regio  fecerunt  rithmos  de  eo  dicentes: 

Venuto  il’  e  ’l  lione 
de  terra  Fiorentina, 
per  tenir  raxone 
in  la  cita  Regina. 


Et  tunc  consilium  Regii  concessit  ei  libertatem  faciendi  quic- 
quid  vellet,  ita  quod  omnes  fuerunt  in  hoc  concordes  quasi. 

Et  eodem  anno  fecit  fieri  stratam  de  Rasoio  et  pontes  supra 
flumen  Taleate  et  cavari  fecit  castruin  Ra<;oli  et  ex  turre  dicti 
castri  XXX  brachia  fieri  fecit. 

De  electione  pape  Innocentii  quarti  et  de  operibus  eius. 

Anno  Domini  MCCXLIII  electus  est  Innocentius  quartus, 
natione  Lombardus  de  comìtibus  de  Lavania,  que  est  in  epi¬ 
scopato  Ianuensi,  exeunte  mense  lunio,  in  festo  sancti  Petri; 
et  sedit  annis  XI,  men.  V,  di.  X.  Hic  fuit  canonicus  Parmensis 
Ecclesie  et  causa  destructionis  Parme.  Hic  ut  posset  concilium 
congregare,  fugit  Lugdunum.  que  est  nobilis  civitas  Galliarum 
in  Burgundia  iuxta  Rodanum  sita;  et  fuit  ibi  annis  multis, 
scilicet  usque  ad  obitum  Friderici.  Quam  civitatem  intravit 
MCCXLIIII.  Hic  suo  tempore  fecit  magnimi  tractatum  cum 
predicto  imperatore  Friderico  de  pace  componenda.  Et  dum 
ipsius  adversus  Ecclesiam  contumatiam  perpendisset,  cum  Ia- 
nuensium  auxilio  devenit  in  Gallias.  Et  celebrans  concilium 
in  Lugduno,  ipsum  Fridericum  velut  hostem  privando  imperio 
condemnavit.  Procuravit  etiam,  quod  langravium  Thuringie  in 
regem  Alamannie  eligi  fecit.  Post  cuius  mortem  electus  fuit 
Guillielmus  de  Hollandia.  Hic  Lugduni  canoni<;avit  sanctum 
Emundum  confessorem,  Cantuariensem  archiepiscopum.  Ipse 
etiam  canoni<;avit  Perusii  beatum  Petrum  Ordinis  fratrum  Pre- 
dicatorum,  natione  Veronensem,  quem  heretici,  propter  ipsius 
contra  ipsos  predicationem,  inter  Cumas  et  Mediolanum  occi- 
derunt.  Canoni<;avit  etiam  sanctum  Stavillanum  Assisii  in  Ec¬ 
clesia  beati  Francisci,  Cratoviensem  episcopum,  qui  ab  iniquo 
principe  Friderico  fuerat  interfectus.  Innocentius  mortuo  Fri¬ 
derico  imperatore  Apuliam  cum  magno  exercitu  ingreditur, 
post  paululum  Neapolim  moritur  et  sepelitur.  Per  anticipa- 
tionem  ista  hic  dieta  sunt.  His  temporibus  floruit  vita  et  scientia 
venerabili  domnus  Hugo  cardinalis,  frater  Predicatorum  Ordi¬ 
nis,  qui  doctor  theologus  doctrina  sana  et  prelucida  totani 
Bibliam  pustillavit.  Concordantiarum  in  Bibliotheca  primus 
auctor  fuit.  Sed  processu  tempori  facte  sunt  Concordancie 

meliores.  Hunc  papa  Innocentius  Sancte  Sabine  instituit  presbi- 
terum  cardinalem.  In  quo  statu  laudabiliter  se  habuit  usque 
ad  diem  ultimum  vite  sue. 

De  morte  domili  Nicholai  Regini  episcopi. 

Item  millesimo  supraposito  mortuus  est  domnus  Nicholaus 
episcopus  Reginus,  in  curia  domni  Friderici  imperatoris  in 
Apulia  in  civitate  Melfi  et  sepultus  fuit  ibidem.  Eodem  anno 
et  tempore  electus  fuit  domnus  Gui<;olus  Albriconum,  prepositus 
Sancti  Prosperi  de  Castello,  in  Reginum  episcopum,  et  domnus 
Guillielmus  de  Foliano  similiter  in  Reginum  episcopum.  Et 
propter  hoc  fuit  magna  discordia  inter  Albricones  et  illos  de 
Foliano  et  potestatem  in  mense  Septembris.  Et  postea  con- 
firmatus  fuit  dictus  domnus  Guillielmus  in  Reginum  episcopum, 
eo  quod  esset  de  parentela  pape  domni  Innocentii  quarti,  qui 
tunc  Romane  Ecclesie  presidebat.  Sic  edam  predictus  papa 
abstulit  episcopatum  Parmensem  Bernardo  Vicio  de  Scotis,  qui 
erat  frater  de  Martorano,  et  iam  babebat  illuni  sibi  datum  a 
Gregorio  de  Monte-longo  in  Lombardia  legato;  et  dedit  Alberto 
de  Sancto  Vitale,  ex  sorore  sua  suo  nepoti,  quia  caro  et  san- 
guis  revelaveral  sibi,  ut,  iuxta  verbum  propheticum,  Sion  in 
sanguinibus  posset  edificare ,  Michee  III.  Et  domnus  rex  Hencius, 
fi  1  i us  domni  Friderici  imperatoris,  accepit  palatium  Regini  epi¬ 
scopi  et  non  permisit  dictum  Guillielmum  episcopum  in  dictum 
palatium  ascendere,  in  odium  pape  et  partis  adverse. 

Anno  Domini  MCCXLIIII  mortuus  est  frater  Aymo  An- 
glicus,  generalis  minister  Ordinis  fratrum  Minorimi,  et  substi- 
tutus  est  ei  frater  Crescentius  de  marchia  Anchonitana,  qui 
vetulus  erat.  Hic  precepit  fratri  Thome  de  Celiano,  qui  pri- 
mam  legendam  beati  Francisci  fecerat,  ut  iterimi  scriberet 
alium  librum,  eo  quod  multa  inveniebantur  de  beato  Francisco, 
que  scripta  non  erant.  Et  scripsit  pulcherrimum  librimi  tam 
de  miraculis  quam  de  vita,  quem  appellavit  Memoriale  beati 
Francisci  in  desiderio  anime.  Sed  processu  temporis  a  fratre 
Bonaventura  generali  ministro  ex  his  omnibus  compilatus  est 

unus  optime  ordinatus.  Et  adhuc  multa  repperiuntur,  que  scripta 
non  sunt.  Dominus  enim  cotidie  in  diversis  partibus  mundi 
per  servum  suum  Franciscum  magna  miracula  operari  non 
desinit.  Hic  vocatus  fuit  ad  concilium  ab  Innocentio  papa 
quarto,  per  speciales  litteras  quas  ego  vidi,  ob  depositionem 
Friderici,  sed  excusavit  se  propter  senectutem  et  misit  loco 
sui  fratrem  Iohannem  de  Parma,  viruin  sanctum  et  litteratum, 
et  qui  ei  postea  in  Ordinis  successit  regimine. 


De  interfectione  Christianorum,  qui  erant  in  Terra  Sancta,  per  Sarace- 

nos  proditorie  facta. 

In  hoc  millesimo  misse  sunt  littere  omnibus  Christianis 
per  totum  mundum  a  Roberto  patriarcha  Ierosolimitano,  pes- 
simos  continentes  rumores,  hoc  modo: 

Ego  Robertus  patriarcha  de  Ierusale?n,  licet  indignus,  notum 
facio  cunclis  qui  Christiano  censentur  nomine,  quod  in  anno  Do¬ 
mini  MCCXLIIII  XV  Kal.  Octobris,  hoc  est  in  vigilia  sancti 
Luche  Evangelisle ,  facta  fuerunt  bella  et  traditiones  multe  apud 
nos,  hoc  est  vide  licet  in  Terra  Sancta.  Prima  destructio,  que 
facta  fuit  ì?i  Augusto,  quando  civìtas  Ierusalem  destructa  fuit 
a  Colosininis .  Secunda  destructio,  que  facta  fuit  in  vigilia  sane  te 
Lucie  in  planicie  de  Gadar,  hoc  est  f  sabulo  albo  ì,  qua?ido  de 
domo  Templi  fuerunt  CCCXII  fratres  milites  et  CCCXX1III 
turropli  penitus  occisi.  De  domo  sancti  Iohaimis  CCCXXV  fra¬ 
tres  milites  et  CC  turropli  sitniliter  occisi  sunt.  De  domo  Ala - 
mannorum  non  remanserunt  nisi  tres  fratres,  alii  onmes  occisi 
sunt,  vide  licet  CCCC  de  eadem  domo.  De  domo  sancti  Labari 
milites  leprosi  omnes  fuerunt  occisi.  Domnus  Cayphas  cum  tota 
gente  sua  fuit  occisus.  Comes  Gualterius  de  Zaphcs  captus  fuit, 
et  omnes  homines  eius  interfectì.  Milites  principis  Antiochie,  qui 
erant  CCC,  occisi  fuerunt.  Milites  regis  Cypri,  qui  era?it  CCC, 
similiter  fuerunt  occisi.  Archiepiscopus  Tyri  cum  tota  gente  sua 
fuit  occisus.  Episcopus  de  Rama  fuit  occisus.  Insuper,  quod  peìus 
est,  XVI  milia  Francorum  et  tantus  numerus  aliorum,  qui  prò 
Christo  sanguinem  proprium  effuderunt,  quod  quasi  sine  numero 

possint  enarravi.  Et  notandum  quod  soldanus  de  Damasco  et 
soldanus  de  Camele  et  quidam  magìius  Saracenus,  qui  vocatur 
Nas,  et  ornnis  militia  domnie  de  Allap,  qui  nobiscum  vincalo 
sacramenti  et  fide  li  tate  era?it  astricti,  in  quorum  numero  erant 
plusquam  XXV  milia  Sarace?iorum,  qui  traditores  nostri  fuerunt 
in  fine  belli;  quorum  nomina  matedicafitur  in  secala  seculorum! 
Amen. 

De  depositione  imperatori  Frederici  secundi. 

Anno  Domini  MCCXLV  depositus  est  Fridericus  predictus 
imperator  ab  imperio  ab  Innocentio  papa  II II  apud  Lugdunum 
civitatem  Galliarum,  in  pieno  congregato  concilio.  Ob  quam 
causam  expulit  dictus  imperator  onines  amicissimos  dicti  pape 
de  Parma  et  Regio  maxime  et  quosdam  cepit;  et  fecit  exer- 
citum  super  Mediolanum,  sed  non  prospere  ei  cessit.  Item 
predicto  millesimo  Lodoycus  rex  Francie  venit  Cluniacum  ad 
domnum  papam  Innocentium  quartum  et  habuit  cum  eo  fami¬ 
liare  colloquium. 


De  expulsione  partis  Ecclesie  de  Regio  et  de  Parma  ab  imperatore  de¬ 
posito  facta. 

Item  predicto  millesimo  in  civitate  Regii  in  die  anni  novi, 
in  dominica  die  fui t  maximum  sturmum  circa  domum  Scagani 
et  die  Lune  sequenti  inter  Robertos  et  illos  de  Sesso.  Et  de- 
decus  habuerunt  tunc  illi  de  Sesso.  Et  domus  illorum  de  Ca- 
legariis  fuit  conbusta,  et  sturmum  erat.  Et  propter  hoc  expulsi 
fuerunt  de  civitate  Gibertus  Tarasconum  et  Ascherius  de  Asche- 
riis  et  Vivianus  Meliorati,  qui  dicebantur  conbuxisse  vel  con- 
sensisse,  et  fuerunt  graviter  condemnati.  Et  quodam  die  Lune, 
tertio  intrante  Iulio  venerunt  domnus  Symon  Iohannis  Bonifacii 
de  Manfredis  et  domnus  Maravonus  de  Bonicis  cum  multis 
peditibus  et  balesteriis  Regium  et  conbusserunt  portam  Sancti 
Petri  et  intraverunt  civitatem  violenter.  Et  illa  die  Lune  et 
die  Martis  sequenti  fuerunt  maxima  sturma  per  civitatem.  Et 

prò  ilio  facto  fuerunt  expulsi  de  civitate  per  imperatorem  omnes 
Roberti  et  illi  de  Foliano  et  Lupicini  et  filii  domni  Iohannis 
Bonifacii  et  Manfredus  de  Palude  et  Canini,  et  quam  plures 
diete  partis  de  Parma  et  quam  plures  de  Regio  fuerunt  ducti 
cum  imperatore.  Et  eo  anno  Innocencius  papa  quartus  erat 
Lugduni  supra  Rodanum  cum  curia  et  cardinalibus,  qui  dictum 
imperatorem  Fridericum  de  imperio  privavit  et  excommunicavit 
et  deposuit.  Et  dictus  imperator  bannivit  papam  et  cardinales 
atque  legatos.  Et  tunc  in  mense  Octobris  ivit  imperator  contra 
Mediolanenses  supra  Tisinum,  et  Hengus  eius  filius  supra  Ta- 
leatam  Adde  cum  Parinensibus,  Cremonensibus  et  Reginis,  et 
ceperunt  Gorgun<;olam.  Ad  cuius  obsidionem  fuit  captus  rex 
et  recuperatus  per  populum  Parmensem  et  Reginum. 

Quod  Tebaldus  Franciscus  rebellavit  imperatori. 

Anno  Domini  MCCXLVI  rebellaverunt  Tebaldus  Franciscus 
et  multi  alii  barones  de  Apulia  contra  Fridericum  condam 
imperatorem.  Et  capti  fuerunt  in  Cappotio  castro  diu  obsesso 
et  miserabiliter  afflicti,  tana  viri  quam  mulieres  et  parvuli  eorum. 
Eodem  millesimo  domnus  Ubertus  marchio  de  Pelavicinis  per 
imperatorem  Fridericum  factus  fuit  potestas  Reginus.  Et  fuit 
in  obsidione  castrorum  Rosene  et  Filine,  que  sunt  in  episco- 
patu  Regino;  et  cepit  predicta  castra  per  concordiam.  Item 
predictus  domnus  Tebaldus  Franciscus  aliquando  fuit  potestas 
Parmensis. 

De  Parma  que  imperatori  deposito  rebellavit. 

Anno  Domini  MCCXLVII  perdidit  Fridericus  imperator 
iam  depositus  Parmam  exeunte  Iunio.  Hec  est  civitas  mea,  id 
est  ex  qua  sum  ego;  et  obsedit  eam  a  mense  lui ii  usque  ad 
mensem  Februarii.  Eodem  anno,  cum  civitas  mea  esset  obsessa, 
exivi  de  Parma  et  ivi  Lugdunum.  Et  audiens  papa  statini  in 
festo  omnium  Sanctorum  misit  prò  me.  Ab  ilio  enim  die,  quo 
de  Parma  recesseram  et  Lugdunum  perveneram,  non  habuerat 

papa  nova  sive  rumores  de  Parma;  prestolabatur  enim  exitum 
rei.  Cumque  familiariter  in  camera  sua  cum  eo  fuissem  locu- 
tus  solus  cum  solo,  inter  multa,  que  adinvicem  diximus,  ab- 
solvit  me  ipse  ab  omnibus  peccatis  meis.  Insuper  et  officium 
predicationis  michi  imposuit.  Sed  et  eodem  millesimo,  parum 
antequam  Parma  a  Friderico  recessisset,  factus  erat  frater  Io- 
hannes  de  Parma  generalis  minister,  in  generali  capitulo  cele¬ 
brato  Lugduni  in  mense  Augusti,  papa  Innocentio  quarto  ibidem 
morante.  Item  eodem  millesimo  domnus  Bosus  de  Dovaria  fuit 
potestas  Reginus,  et  tenuit  Reginos  duobus  mensibus  cum  rege 
apud  Guastallam. 


De  bello  quod  apud  Fanum  fuit,  et  de  destructione  Berselli  et  Berutti 

et  aliarum  villarum  in  episcopatu  Parmensi. 

Et  eodem  anno  domnus  rex  cum  Ycilino  ceperunt  domnum 
Ugonem  de  Robertis  de  Regio  cum  multis  aliis  apud  Fanum. 
Est  autem  Fanum  quedam  villula  in  episcopatu  Regino  prope 
Lenciam,  inter  Bibianum  et  Tortilianum  et  Cavillianum,  in 
qua  sunt  canales  et  prata.  Destruxerunt  edam  Bersellum  et 
Berutum  et  totum  episcopatum  Parmensium  a  Lencia  citra 
versus  castrum  Berselli,  et  pontem,  quem  Mantuani  fecerant, 
ceperunt. 


Quod  Mantuani  combusserunt  totum  episcopatum  Cremonensium  a  To- 

rexella  inferius. 

Et  eodem  anno  captum  fuit  navigiutn  Mantuanorum  apud 
Bersellum  et  aliud  postea  ad  Gramignatium;  et  multi  mortui 
et  necati  de  Mantuanis  fuerunt.  Et  Mantuani  conbusserunt 
totum  episcopatum  Cremonensium  a  Torexella  inferius.  Et 
apud  Lugariam  steterunt  Mediolanenses,  Brixienses,  Ferarien- 
ses,  Bononienses  et  Veneti  duobus  mensibus.  Erat  enim  valida 
guerra  et  intricata  et  periculosa.  Nam  res  publica  contra 
Ecclesiam  cum  suis  sequacibus  vivaciter  insurrexerat  et  e 
converso. 


Salimbkne  de  Adam,  Cronica. 

De  morte  patriarche  Antiocheni,  qui  fuit  sanctus  homo. 

Et  patriarcha  Antiochenus  obiit  apud  Lugdunum,  qui  fuit 
de  Robertis  de  Regio;  et  tempore  magni  terremotus  erat  epi- 
scopus  Brixiensis.  Et  cum  ad  clamorem  cuiusdam  fratris  Mi- 
noris,  qui  morabatur  cum  eo,  dum  episcopus  esset,  cameram 
fuisset  egressus,  et  post  egressum  inmediate  ex  concussione 
terremotus  camera  cecidisset,  ita  hoc  beneficium  cognovit  a 
Deo,  quod  totaliter  est  conversus  ad  ipsum.  Nam  statim  sine 
aliqua  mora  emisit  votuin  et  firmiter  Deo  promisit  quod  omni¬ 
bus  diebus  vite  sue  castitatem  servaret,  quam  non  servabat 
prius,  et  quod  omnibus  diebus  vite  sue  non  comederet  carnes; 
quod  inviolabiliter  observavit,  tamen  familie  sue  abundanter 
dabat  iuxta  verbum  Crisostomi,  qui  dicit:  Vis  apparere  et  esse 
sanctus?  Circa  vitam  tuam  austerus  esto,  circa  aliorum  benignus. 
Audiant  te  homines  gravia  facientem  et  parva  mandantem.  Sed 
aliqui  sunt  mirabiles  homines,  qui,  quando  abstinent  et  ieiu- 
nant,  vellent  quod  omnes  similiter  facerent,  et  quando  sunt 
tristes,  vellent  quod  omnes  essent  tristes;  quod  quidem  faciunt 
vel  propter  avariciam  vel  propter  miseriam.  Contra  primum 
dicit  sapiens  in  Prover.  XV:  Conturbat  domani  suam  qui  sectatur 
avariciam.  Item  Prover.  XI:  Qui  conturbat  domum  suam,  pos- 
sidebit  ventos.  Iste  igitur,  in  eo  quod  non  conturbavit  domum 
suam  cum  avaricia,  fuit  sicut  vir  qui  absconditur  a  vento  et 
celat  se  a  tempestate ,  Ys.  XXXII.  Item  ut  vitaret  secundum, 
scilicet  miseriam,  faciebat  quod  dicit  Apostolus  Ro.  XII:  Gau- 
dere  cum  gaudentibus,  fiere  cum  fientibus\  quod  optime  faciebat. 
Sciebat  enim  solatiari,  quando  volebat.  Unde  cum  quadam 
die  cum  tota  curia  sua  discumberet  et  cum  aliis  multis,  vidit 
quod  quidam  ioculator  argenteum  coclear  abscondit  furtive. 
Vocavit  itaque  patriarcha  servientem  et  dixit  ei  :  *  Non  tibi 
reddam  meum  coclear,  nisi  quilibet  de  mensa  tibi  prius  red- 
diderit  suum.  Dicit  enim  Apostolus  ad  Ephe.  IIII:  Qui  fura- 
batur,  iam  non  furetur  \  Et  ita  bis  verbis  reddidit  senescalcum 
sollicitum  et  recuperavit  coclear  suum.  Item  iste  patriarcha 
parve  litterature  fuit,  sed  recompensabat  hunc  defectum  in 

aliis  bonis  que  faciebat.  Nani  largus  elemosinarius  fuit  et  co¬ 
tidie  cum  IX  lectionibus  officium  defunctorum  dicebat.  Ideo 
Ecclesiasticus  dicit  II II  :  Fili,  elemosinarti  paupcris  ne  defraudes, 
et  oculos  luos  ne  Irnnsvertas  a  paupere.  Item  Dan.  IIII:  Pec¬ 
cata  tua  elemosinis  redime  et  iniquitates  tuas  misericordiis  pau- 
perum.  Item:  Beatus  qui  intelligit  super  egenum  et  pauperem. 
Item  Eccli.  XIX:  Melior  est  homo  qui  minuitur  —  alias  deficit  — 
sapienlia  et  deficiens  sensu  in  Umore,  quarn  qui  abundat  sensu 
et  transgreditur  legem  altissimi.  Qualis  iste  patriarcha  Antio- 
chenus  fuit.  Quia  enim  parve  litterature  erat,  bonis  operibus 
recompensabat  quod  in  litteratura  habere  non  poterat.  Ideo 
potuit  dicere:  Quoniam  non  cognovi  litteraturam,  introibo  in 
potentias  Domini  et  cet.  Nani  littera  occidit,  spiritus  autem  vi¬ 
vificata ,  II  ad  Cor.  III.  Ideo  sub  figura  stultorum  litteratorum, 
qui  tantum  dicunt  et  non  faciunt,  legimus  Paulo  dictum  Act. 
XXVI:  Insani s,  Panie?  Multe  te  littere  ad  insaniam  converlunt. 
Unde  Iere.  X:  Stullus  factus  est  omnis  homo  a  scientia ,  scilicet 
omnis  homo  qui  Deum  non  timet,  quia  initium  sapientie  timor 
Domini.  Ideo  dicit  Ecclesiasticus  XXIII:  Nichil  melius  quarn 
liniere  Deum,  et  nichil  dulcius  quarn  respicerc  in  mandatis  Do¬ 
mini.  Unde  Ecclesiastes  ultimo:  Deum  lime  et  mandata  eius 
observa.  Hoc  est  enim  omnis  homo ,  id  est  ad  hoc  factus  est 
omnis  homo.  Quia  igitur  patriarcha  Antiochenus  continuavit 
bonam  vitam,  ex  quo  totaliter  cor  suum  dedit  ad  diligendum 
Deum,  ideo  Deus  eum  in  morte  iniraculis  gloriosum  et  servum 
et  amicum  suum  fuisse  ostendit;  que  non  scribo,  et  causa 
brevitatis,  et  quia  ad  alia  dicenda  festino. 


Quod  aliqui  bene  inchoant  et  male  finiunt  et  e  converso.  Require  simi- 
liter  infra  carta . 

Notandum  autem  quod  aliqui  bene  inchoant  et  mala  finiunt. 
Nani  Saul  bonum  principium  habuit,  qui,  quando  querebatur 
ad  regnum,  ex  humilitate  absconditus  est  domi ,  ut  habetur  I 
Reg.  X,  sed  malum  habuit  fineni,  quia  processu  temporis  multa 
commisit  peccata.  Ideo  dicitur  de  eo  I  Parali.  X:  Mortuus 

est  ergo  Saul  propter  ìnìquitates  suas\  et  ad  exaggerationem 
peccati  sui  additur  quod  phitonissam  consuluerit. 

Aliqui  male  inchoant  et  bene  finiunt.  Ut  latro,  cui  a  Do¬ 
mino  dictum  est  Lue.  XXIII:  Amen  dico  libi:  hodie  mecum 
eris  in  Paradiso.  Et  Paulus,  qui  prius  erat  blasphemus  et  per- 
secutor,  I  Timo.  I,  sed  postea  Dominus  de  eo  Ananie  dixit 
Act.  IX:  Vede,  quoniam  vas  electionis  est  michi  iste,  ut  portet 
nomen  meum  cor  am  gentibus  et  regibus  et  filiis  Israel.  Item  ad 
Timo.  II,  3:  Bovum  certamen  certavi,  cursum  consummavi,  ftdem 
servavi.  Et  Bonifacius,  qui  prius  habuit  peccata,  que  de  eo 
leguntur.  Postmodum  autem  ei  congruere  potest  quod  Eccle- 
siasticus  dicit  XX:  Est  qui  multa  redimat  modico  pretio.  Item 
Eccli.  ultimo:  Vide  te  oculis  vestris,  quia  modicum  laboravi  et 
inveni  michi  multam  requiem. 

Aliqui  bene  inchoant  et  bene  finiunt.  Ut  beatus  Nicholaus, 
cui  convenire  potest  illud  Iob  XXXI:  Ab  ìnfantia  mea  crevit 
mecum  miseratio,  et  ex  utero  matris  ni  e  e  egresso  est  mecum.  Et 
beatus  Benedictus,  cui  convenire  potest  illud  Deutero.  XXVIII: 
Benedictus  tu  in  civitate  et  benedictus  in  agro.  Item:  Benedictus 
eris  itigrediens  et  benedictus  eris  egrediens.  Item  Gen.  XXI III: 
Ingredere,  benedicte  Domini,  cur  foris  stasf  Preparavi  domum 
et  locum.  Item  Ys.  LXV:  Qui  benedictus  est  super  tcrram,  be~ 
ncdicetur  in  Deo  amen.  Qualis  est  i Ile  qui  habet  Dei  gratiam 
in  presenti  et  gloriam  in  futuro,  quia  gratiam  et  gloriam  dabit 
Dominus.  Item  qualis  fuit  Iob,  qui  de  seipso  dicit  XXIII  :  Ve¬ 
stigio  eius  secutus  est  pes  meus,  viam  eius  custodivi  et  non  de¬ 
clinavi  ex  ea  et  cet.  Item  Iob  XXVII:  Donec  deficiam,  non 
recedam  ab  innocentia  mea.  lustificationem  meam,  quam  cepi  te- 
nere,  no?i  deseram.  Neque  enim  reprehendit  me  cor  meum  in 
omni  vita  mea. 

Aliqui  vero  sunt,  qui  habent  malum  principium  et  bonum 
medium,  sed  malum  finem,  sicut  Iudas  Scarioth  et  Iulianus 
Apostata  et  omnes  qui  apostatant.  De  quorum  quolibet  Domi¬ 
nus  dicit  Eze.  Ili:  Si  conversus  iustus  a  iustilia  sua  fecerit 
iniquitatem,  ponam  offendìculum  coram  eo.  Ipse  morietur,  quia 
non  annuntiasti  ei.  hi  peccato  suo  morietur,  et  non  erunt  in 

memoria  iustitie  eias,  quas  fecit.  Et  nota  quod  omnes  apostate 
mala  morte  pereunt,  ut  patet  in  Iuda,  qui  suspendio  interiit, 
Mat.  XXVII.  Et  in  Achitòfel  II  Reg.  XVII.  Et  in  Iuliano 
Apostata,  qui  mala  morte  periit,  ut  in  cronicis  et  in  legendis 
sanctorum  habetur. 

Sunt  ultimo  non  nulli,  qui  ex  quo  nascuntur  usque  ad 
diem  mortis  semper  vitam  continuant  in  peccatis,  et  tunc  spe- 
rant  converti,  cum  ulterius  peccare  non  possunt.  De  quibus 
Ysydorus  dicit:  Quidam  i?i  iuventute  sua  luxuriose  viventes  in 
senectute  coniinentes  fieri  delectantur,  et  tunc  eligunt  castitatem 
servare,  quando  eos  servos  habere  libido  contempsit.  De  talibus 
dicit  beatus  Gregorius:  Ad  magnavi  iustitiam  iudicanlis  perlbiet, 
ut  nunquam  carea7it  supplitio,  qui  in  hac  vita  nunquam  voluerunt 
carere  peccato.  Ostendunt  enim  quia  in  peccato  semper  vivere 
cupiunt,  qui  nunqua?n  desinunt  peccare,  dum  vivunt.  Augustinus: 
Percutitur  interdum  hac  animadver sione  peccator ,  ut  moriens 
obliviscatur  sui,  qui ,  dum  viveret,  oblitus  est  Dei.  Item  Aposto- 
lus  ad  Ro.  I  :  Et  sicut  ?ion  probaverunt  Dcum  habere  in  noti- 
tiam,  tt  adidit  illos  Deus  in  reprobum  sensum,  ut  faciant  ea  que 
non  cotiveniutit.  Ea  autem  que  non  conveniunt  tunc  facit  homo, 
cum  de  Dei  misericordia  desperat.  Et  hoc  Dei  iuditio  fit,  ut 
dicit  Beda:  Quia  enim  homo  noluit  bene  facere,  dum  poluit,  in- 
flictum  est  ei,  ut  non  possit,  dum  velit,  id  est  dum  velie  spe- 
rabat.  Vide  supra,  ubi  de  hac  materia  locutus  fui,  in  tractatu 
fratris  Helye. 

De  fratre  Henrico  Pisano  et  de  cantibus  suis. 

Porro  cum  patriarcha  Antiocheno  multis  annis  stetit  frater 
Henricus  Pisanus,  qui  fuit  ex  Ordine  fratrum  Minorum,  qui 
multa  bona  de  predicto  patriarcha  michi  et  aliis  fratribus  re- 
ferebat  frequenter.  Iste  frater  Henricus  Pisanus  fuit  pulcher 
homo,  mediocris  tamen  stature,  largus,  curialis,  liberalis  et 
alacer;  cum  omnibus  bene  conversari  sciebat  condescendendo 
et  conformando  se  moribus  singulorum,  fratrum  suorum  gra- 
tiam  habens  et  secularium,  quod  paucorum  est.  Item  sollemnis 

predicator  et  gratiosus  clero  et  populo  fuit.  Item  sciebat  seri- 
bere,  miniare  —  quod  aliqui  illuminare  dicunt,  prò  eo  quod 
ex  minio  liber  illuminatur — ,  notare,  cantus  pulcherrimos  et 
delectabiles  invenire,  tam  modulatos,  id  est  fractos,  quam  fir- 
mos.  Sollemnis  cantor  fuit.  Habebat  vocem  grossam  et  sonoram, 
ita  ut  totum  repleret  chorum.  Quillam  vero  habebat  subtilem, 
altissimam  et  acutam,  dulcem,  suavem  et  delectabilem  supra 
modum.  Meus  custos  fuit  in  Senensi  custodia  et  meus  magister 
in  cantu  tempore  Gregorii  pape  noni.  Et  tunc  vivebat  frater 
Lucas  Apulus  ex  Ordine  fratrum  Minorum,  cuius  est  sermonum 
memoria,  qui  fuit  scolasticus  et  ecclesiasticus  et  litteratus  homo 
et  in  Apulia  in  theologia  eximius  doctor,  nominatus,  sollemnis 
atque  famosus;  cuius  anima  per  misericordiam  Dei  requiescat 
in  pace!  Amen.  Item  iste  frater  Henricus  Pisanus  fuit  mori- 
geratus  homo  et  Deo  devotus  et  beate  Virgini  et  beate  Marie 
Magdalene.  Nec  mirum,  quia  Ecclesia  sue  vicinie  Pisis  habe¬ 
bat  vocabulum  huius  sancte.  In  civitate  etiam  Pisana  beata 
Virgo  vocabulum  habet  matricis  Ecclesie.  In  qua  fui  a  Pisano 
archiepiscopo  diaconus  ordinatus.  Multas  cantilenas  fecit  frater 
Henricus  et  multas  sequentias.  Nani  illam  litteram  fecit  et 
cantum: 

Christe  Deus, 

Christe  meus, 

Christe  rex  et  domine! 

ad  vocem  cuiusdam  pedisseque,  que  per  maiorem  Ecclesiam 
Pisanam  ibat  cantando: 

E  s’  tu  no  cure  de  me, 
e  no  curaro  de  te. 

Item  illam  cantilenam  fecit,  litteram  cum  triplici  cantu,  scilicet: 

Miser  homo  cogita  facta  creatoris. 


Item  cantum  fecit  in  illa  littera  magistri  Phylippi  cancellarli 
Parisiensis,  scilicet: 

Homo  quam  sit  pura 
michi  de  te  cura. 


Et  quia,  cum  esset  custos  et  in  conventu  Senensi  in  infirmi- 
torio  iaceret  infirmus  in  lecto  et  notare  non  posset,  vocavit 
me,  et  fui  primus  qui,  eo  cantante,  notavi  illum  cantum.  Item 
in  iila  alia  littera,  que  est  cancellarii  similiter,  cantum  fecit, 
scilicet: 


et  : 


et  : 


et  : 


Crux,  de  te  volo  conqueri, 


Virgo,  tibi  respondeo, 


Centrum  capit  circulus, 


Quisquis  cordis  et  oculi. 


Et  in  illa  sequentia: 

lesse  virgam  humidavit 

delectabilem  cantum  fecit,  et  qui  libenter  cantatur,  cum  prius 
haberet  cantum  rudem  et  dissonum  ad  cantandum.  Litteram 
vero  illius  sequentie  fecit  Ricardus  de  Sancto  Victore,  sicut 
et  multas  alias  fecit  sequentias.  Item  in  hymnis  sancte  Marie 
Magdalene,  quos  fecit  predictus  cancellarius  Parisiensis,  scilicet: 


Pange  lingua  Magdalene, 

cum  aliis  sequentibus  hymnis  cantum  delectabilem  fecit.  Item 
de  resurrectione  Domini  fecit  sequentiam,  litteram  et  cantum, 
scilicet: 


Natus,  passus  Dominus  resurrexit  hodie. 

De  fratre  Vita  Lucensi  et  de  cantibus  suis. 

De  obitu  fratris  Hervrici  Pisani,  quando  erat  minister  in  Grecia  in  Ordine 
fratrum  Minorum. 

Secundum  vero  cantum,  qui  ibi  est,  id  est  contracantum, 
fecit  frater  Vita  ex  Ordine  fratrum  Minorum  de  civitate  Lu¬ 
censi,  melior  cantor  de  mundo  tempore  suo  in  utroque  cantu, 
scilicet  firmo  et  fracto.  Vocem  habebat  gracilem  sive  subtilem 
et  delectabilem  ad  audiendum.  Non  erat  aliquis  adeo  severus, 
qui  non  eum  libenter  audiret.  Coram  episcopis,  archiepiscopis, 
cardinalibus  et  papa  cantabat  et  libenter  audiebatur  ab  eis. 
Si  quis  loqueretur,  cum  frater  Vita  cantaret,  statim  Ecclesia¬ 
stici  verbum  resonabat  ibidem  Eccli.  XXXII:  Non  impedias 
musicavi.  Item  si  quando  cantabat  philomena  sive  lisignolus 
in  rubo  vel  sepe,  cedebat  isti,  si  cantare  volebat,  et  ascultabat 
eum  diligenter  nec  movebatur  de  loco,  et  postmodum  resu- 
mebat  cantum  suum,  et  sic  alternatim  cantando  voces  delecta- 
biles  et  suaves  resonabant  ab  eis.  Ita  curialis  de  cantu  suo 
fuit,  quod  nunquam  se  excusavit,  nec  occasione  vocis  lese  sive 
a  frigore  impedite  vel  aliqua  alia  de  causa,  quando  fuit  ad 
cantandum  rogatus.  Et  ideo  illi  versus  qui  dici  consueverunt, 
in  eo  locum  liabere  non  poterant,  scilicet: 

Omnibus  hoc  vitium  est  cantoribus,  inter  amicos 
Ut  nunquam  inducant  animum  cantare  rogati. 

Matrem  liabuit  et  sororem,  que  fuerunt  optime  et  delectabiles 
cantatrices.  Hic  fecit  illam  sequentiam: 

Ave,  mundi  spes,  Maria, 

litteram  et  cantum.  Hic  fecit  multas  cantilenas  de  cantu  tne- 
lodiatosive  fracto,  in  quibus  clerici  seculares  maxime  delectan- 
tur.  Hic  fuit  meus  magister  in  cantu  in  civitate  sua  Lucensi 
eo  anno,  quo  sol  ita  horribiliter  obscuratus  fuit,  MCCXXXIX. 
Item  cum  domnus  Thomas  de  Capua,  qui  erat  Romane  curie 
cardinalis  et  melior  dictator  de  curia,  fecisset  sequentiam  illam: 


Virgo  parens  gaudeat, 


CRONICA 


265 


et  rogasset  fratrem  Henricum  Pisanum,  ut  faceret  ibi  cantum, 
et  fecisset  delectabilem  et  pulchrum  atque  ad  audiendum  sua- 
vem,  frater  Vita  fecit  ibi  secundarium  cantum,  id  est  contra- 
cantum.  Semper  enim,  quando  inveniebat  aliquem  fratris  Hen- 
rici  simplicem  cantum,  libenter  ibidem  faciebat  secundarium 
cantum.  Item  hunc  fratrem  Vitam  dornnus  Phylippus  archie- 
piscopus  Ravennas  assumpsit,  ut  esset  de  familia  sua,  cum 
esset  legatus  in  Aquilegiensi  et  Gradensi  patriarchatibus,  in 
Ragusiensi,  Ravennate,  Mediolanensi  et  Ianuensi  civitatibus 
et  dyocesibus  ac  provinciis  necnon  et  generaliter  in  Lombardia, 
Romagnola  et  marchia  Trivisina.  Assumpsit  autem  eum,  tum 
quia  de  contrata  sua  erat,  tum  quia  frater  Minor,  tum  edam 
quia  optime  cantare  et  dictare  sciebat.  Mediolani  obiit,  in  loco 
fratrum  Minorum  sepultus.  Macilentus  homo  fuit  et  gracilis 
et  in  statura  maior  quam  frater  Henricus.  Vox  eius  magis 
pertinebat  ad  cameram  quam  ad  chorum.  Pluries  exivit  Ordinem 
et  pluries  rediit,  ita  tamen  quod  intrabat  Ordinem  sancti  Be- 
nedicti;  et  quando  redire  volebat,  semper  parcebat  ei  papa 
Gregorius  nonus,  et  propter  amorem  beati  Francisci  et  propter 
dulcedinem  cantus  sui.  Nam  quadam  vice  ita  delectabiliter 
cantavit,  quod  quedam  monacha,  que  eum  ascultabal,  ut  se- 
queretur  eum,  se  per  fenestram  deiecit.  Sed  non  potuit,  quia 
ex  casu  ilio  sibi  tibiam  fregit.  Non  fuit  talis  illa  ascultatio, 
de  qua  dicitur  Canticorum  ultimo:  Que  habitas  in  ortis,  amici 
ascultant:  Fac  me  audire  vocem  tuam.  Ideo  bene  dixit  frater 
Egidius  Perusinus  —  non  quia  de  Perusio  fuerit,  sed  quia  ibi 
diu  vixit  et  vitam  finivit,  homo  extaticus  et  totus  divus,  quartus 
in  Ordine  frater,  computato  beato  Francisco  — .  Dixit  enim: 
Magna  gratia  est  non  habere  gratiam.  Et  loquebatur  de  gratiis 
non  gratis  datis,  sed  acquisitis,  propter  quas  non  nulli  frequen- 
ter  male  faciunt  facta  sua.  Sane  frater  Henricus  Pisanus  intimus 
meus  amicus  fuit  et  talis  vere,  qualem  describit  sapiens  in 
Proverbiis  XVIII:  Vir  amabilis  ad  socielatem  magis  amicus  erit 
quam  frater.  Nam  et  ipse  fratrem  habebat  in  Ordine  contem- 
poraneum  michi,  et  ego  fratrem  contemporaneum  sibi;  et  longe 
plus  me  diligebat,  ut  dixit,  quam  germanum  et  proprium 

fratrem;  et  cum  dicat  Ecclesiasticus  XIII:  Vestigium  cordis 
boni  et  faciem  bonam  difficile  invenies  et  cum  labore ,  hoc  in  eo 
locum  habere  nullatenus  potuit.  Hic  factus  fuit  minister  in 
Grecia,  que  est  provintia  Romanie,  et  michi  obedientialem 
litteram  dedit,  per  quam  possem,  si  michi  placeret,  ire  ad  eum 
et  esse  de  provintia  sua,  cum  quocumque  socio  voluissem. 
Insuper  et  promisit  michi  Bibliam  se  daturum  et  alios  libros 
multos.  Sed  non  ivi,  quia  eodem  anno,  quo  pervenit  illue,  ulti¬ 
mi  u m  diem  clausit.  Obiit  autem  in  quodam  provinciali  capitulo 
celebrato  Corinthi.  In  quo  loco  sepultus  requievit  in  pace.  Pro- 
phetavit  autem  sive  futura  predixit,  audientibus  fratribus  qui  in 
capitulo  erant,  dicens:  '  Nunc  dividimus  libros  decedentium 
fratrum,  sed  poterit  esse,  quod  usque  ad  breve  tempus  divi- 
dentur  et  nostri  \  Revera  ita  factum  fuit,  quia  in  eodem  capitulo 
fuerunt  libri  sui  divisi.  Impletum  est  quod  Ecclestiasticus 
dicit  XXXVII  :  Anima  viri  sa?icti  annunliat  aliquando  vera. 

Excusat  se  compilator  cronice,  quod  digressionem  utiliter  facit  aliquando, 

et  de  eo  quod  loquitur  singulari  numero  et  plurali,  cum  sibi  videtur. 

Ed  quia  aliquando  videinur  digressionem  facere  alicubi  a 
materia  inchoata,  parcendum  est  nobis  propter  tria.  Primo, 
quia  preter  intentionem  nostram  talia  nobis  occurrunt,  que 
quandoque  convenienter  vitare  non  possumus,  conscientia  in¬ 
segante,  quia  spiritus  ubi  vult  spirat ,  nec  est  in  hominis  di- 
ctioìie  prohibere  spiri/um,  ut  habetur  Io  III.  et  Eccle.  Vili. 
Secundo,  quia  semper  dicimus  bona  et  utilia  et  digna  relatu, 
et  que  possunt  optime  in  hystoria  computari.  Tertio,  quia 
optime  redimus  postea  ad  materiam  inchoatam  et  nichil  di- 
mittimus  propter  hoc  de  ventate  narrationis  historie  primitive. 


Nota  quod  hic  ponuntur  aliqua,  que  ad  prologum  cronice  pertinere  vi- 
dentur.  Require  supra,  ubi  dicitur,  ad  quid  valeat  cronica,  carta  C. 

Verumtamen  sciendum  est  quod,  secundum  diversa  tem¬ 
pora,  unum  tempus  pulcriorem  habuit  historiam  ad  narrandum 

quam  habuerit  aliud,  et  nos  aliter  historias  narrare  non  pos- 
sumus,  nisi  sicut  de  facto  fuerunt,  et  vidimus  oculis  nostris 
tempore  imperii  Friderici  et  post  mortem  eius  annis  rnultis 
usque  ad  dies  nostros,  in  quibus  scribimus  hec,  anno  Domini 
MCCLXXXIIII.  De  diversis  autem  temporibus  dicit  sapiens 
in  Eccle.  VII:  Ne  dicas :  Quid,  putas,  cause  est,  quod  priora 
tempora  meliora  fuere  quam  mine  sunt?  Stulta  ertivi  est  huiu- 
scemodi  interrogatio.  Quod  autem  aliquando  loquimur  in  sin- 
gulari  numero,  aliquando  in  plurali,  non  est  curandum,  quia 
talis  consuetudo  hahetur  in  divina  Scriptura,  quia  in  prophetis 
frequenter  metaplasmus  occurrit.  Est  aufebi  metaplasmus  trans- 
formatio  quedam  redi  solitique  sermonis  in  alteram  spetiem 
metri  ornatus  necessitatisve  causa.  Ita  dicit  Donatus  in  Barba¬ 
rismo  et  exemplificat  de  omnibus  secundum  poetarum  exempla. 
Sed  dimittamus  ista  gramaticis.  Gramatice  enim  intendimus 
loqui,  sed  non  docere  gramaticam.  Gregorius  etiam  in  prologo 
Moralium  super  Iob  dicit:  Ipsam  loquendi  artem,  quam  magi - 
steria  discipline  exterioris  insinuant,  servare  despexi.  Non  iota¬ 
cismi  collisioncm  fugio,  non  barbarismi  confusionem  devilo,  situs 
motusque,  etiam  propositionum  casus  servare  contemno,  quia  in- 
dignum  vehementer  e  ristimo,  ut  verba  celestis  or  acuii  restringam 
sub  regulis  Donati.  Neque  enim  hec  ab  ullis  interpretibus  in 
Scripture  sacre  auctoritate  servata  sunt.  Ex  qua  nimirum  quia 
nostra  expositio  oritur,  dignum  profecto  est,  ut  quasi  edita  so- 
boles  spetiem  sue  matris  imitetur.  Revera,  ut  dicit  beatus  Gre¬ 
gorius,  divina  Scriptura  regulis  gramaticalibus  nec  supponitur 
nec  constringitur  nec  artatur;  quod  talibus  exemplis  possumus 
demonstrare.  Ecce  Psalmista  dicit:  Nani  et  testimonia  tua  medi- 
tatio  mea  est.  Gramaticus  diceret:  '  meditatio  mea  sunt  Item: 
Pones  eos  ut  clìbanum  ignis  in  tempore  vultus  tui,  Dominus  in  ira 
sua  conlurbabit  eos,  et  devorabit  eos  ignis.  Vides,  quomodo  in  uno 
et  eodem  versu  a  secunda  persona  transit  ad  tertiam?  Item 
Apostolus  ad  Gala.  VI  a  plurali  numero  transit  ad  singula- 
rem  dicens:  Fratres,  et  si  preoccupatus  fuerit  homo  in  aliquo 
delieto,  vos,  qui  spirituales  estis,  instruite  huiusmodi  in  spiritu 
lenitalis,  considerans  teipsum,  ne  et  tu  tempteris. 

De  diversis  historiarum  scriptoribus. 

Ad  hec  sciendum  quod  aliqui  scriptorcs  sive  dictatores 
fuerunt  dulces,  suaves  et  melliflui  in  eloquiis  suis,  ut  Iob  et 
Ysaias  et  Ecclesiasticus,  lohannes  Crisostomus  et  beatus  Gre- 
gorius  et  beatus  Bernardus  et  multi  alii.  Quorum  cuilibet  con- 
gruere  potest  quod  sapiens  dicit  Prover.  XVI:  Qui  dulcis  est 
eloquio,  maiora  percipiet.  Aliqui  vero  in  suo  dictamine  valde 
sunt  obscuri,  ut  Osee,  Tytus  Livius,  Horosius  et  beatus  Am- 
brosius,  qui  in  illa  legenda  de  virgine  quadam  apud  Antio- 
chiam  ita  obscure  loquitur,  quod  vix  intelligi  potest.  Notandum 
autem  quod,  sicut  Osee  inter  prophetas  et  Marcus  inter  Evan- 
gelistas  et  Ambrosius  inter  doctores,  sic  Orosius  inter  hysto- 
ricos  gravis  et  diffici lis  et  obscurus  habetur.  De  Osee  mani- 
festum  est  quod  vix  unus  versus  eius  continuatur  cum  alio. 
Ideo  dicit  beatus  Ieronimus:  Osee  comaticus  est  et  quasi  per 
sctitentias  loquens.  De  Marco  similiter  manifestimi  est,  quod 
pedissequus  fuit  Mathei.  Repetit  enim  que  Matlieus  iam  dixerat 
et  sine  verborum  ornatu;  habuit  enim  stilum  rudem  et  gra- 
maticam  grossam  atque  silvestrem.  Verumtamen,  quia  brevi- 
loquus  fuit,  multum  commendatur  a  sanctis  et  maxime  a  Beda, 
qui  eum  exposuit.  Porro  de  obscuro  stilo  beati  Ambrosii  satis 
patet  in  expositione  Luce  et  in  aliis  scriptis  suis  et  maxime 
in  sermone  paschali  :  Dignum  et  congruum  et  in  legenda  que 
intitulatur:  De  virgi?ie  quadam  apud  Antiochiam.  De  Orosio 
autem  sciendum  est  quod  fuit  Hyspanus  de  civitate  quadam 
parvula,  que  est  iuxta  mare,  cuius  nomen,  cum  prius  scirem, 
nunc  memorie  non  occurrit,  et  dicebatur  Paulus  Orosius.  Sa- 
cerdos  fuit  et  religiosus.  Et  sicut  beatus  Augustinus  occasione 
paganorum  libros  de  civitate  Dei  conscripsit,  sic  Orosius  pre- 
sbiter  ex  precepto  beati  Augustini  historiam  suani.  Ideo  dicit 
Gelasius  papa,  in  decreto  suo  de  autenticatione  librorum: 
Item  Orosium,  virurn  eruditissimum,  collaudamus,  quia  valde 
iiobis  necessariam  adversus  paganorum  calumnias  ordinavit  hy- 
storiam  miraque  brevitate  contexuit.  Satis  sit  de  hac  materia 
dictum. 

Ego  quoque  scribendo  diversas  cronicas  simplici  et  intel¬ 
ligibili  stilo  usus  sum,  ut  neptis  mea,  cui  scribebam,  posset 
intelligere  quod  legebat;  nec  fuit  micbi  cure  de  verborum 
ornatu,  sed  tantum  de  veritate  historie  conscribende.  Neptis 
autem  mea  soror  Agnes  est,  filia  fratris  mei,  que  cum  pervenit 
ad  bivium  pytagorice  littere,  monasterium  Parmense  ingressa 
est  Ordinis  sancte  Clare,  et  usque  in  hodiernum  diem  perse¬ 
verai  in  servitio  Iesu  Christi  anno  Domini  MCCLXXXIIII, 
quo  scribimus  ista.  Habuit  autem  ista  soror  Agnes,  neptis 
mea,  intellectum  maximum  in  Scriptura  et  ingenium  bonum 
atque  memoriam,  linguam  etiam  ad  loq^uendum  delectabilem 
atque  disertam,  ita  ut  de  ea  non  incongrue  posset  dici: 
Diffusa  est  grafia  in  labiis  tuis,  propterea  benedixit  te  Deus 
in  etertium.  Nunc  autem  ad  cursum  redeamus  historie  in- 
choate. 


Quod  fecit  F(ridericus)  imperator  post  depositionem. 

Igitur  cum  Fridericus  imperator  esset  depositus  de  imperio 
ab  Innocentio  papa  quarto  anno  Domini  MCCXLV,  erat  amaro 
animo,  veluli  si  ursa  raptis  catu/is  in  satin  seviat.  Et  convene - 
runt  ad  eum  omnes  qui  erant  in  angustia  cotistituti  et  oppressi 
ere  alieno  et  am.aro  animo,  et  faclus  est  princeps  eorum.  Sed 
poterat  dicere  convenienter  quod  habetur  Ys.  Ili:  Nolite  me 
conslituere  principem  populi.  Ruit  enim  Ierusalem,  et  ludas 
concidit.  Sed  audi  quod  sapiens  in  Prover.  dicit  XVII:  Expedit 
magis  urse  occurrere  raptis  fetibus  quam  fatuo  confidenti  in 
stultitia  sua.  Qualis  fuit  Fridericus,  qui  beneficia,  que  sibi 
Ecclesia  contulerat,  non  cognovit,  immo  Ecclesiam  Romanam 
fuit  totaliter  et  crudeliter  persecutus;  sed  non  impune,  quia, 
ut  dicitur  Iob  XXI III:  attinie  vulneratorum  clamabunt,  et  Deus 
inultum  abire  non  patitur.  Ideo  dicit  sapiens  in  Prover.  XVII  : 
Qui  reddit  mala  Pro  bonis,  non  recedet  malum  de  domo  eius. 
Quod  evidenter  in  Friderico  videmus  completum,  cuius  domus 
totaliter  est  destructa.  Ideo  dicit  Iob  XVIII:  Memoria  illtus 
pereat  de  terra,  et  non  celebretur  nomen  eius  in  plateis.  Expellet 

eum  de  hice  in  te?iebras,  et  de  orbe  transfer  et  eum  Deus.  Non 
erit  semen  eius  ncque  proge?iies  in  populo  suo,  nec  ulte  relìquie 
in  regìonibus  eius. 


Quo  anno  banniti  imperatoria  intraverunt  Parmam 

Quomodo  Parmenses  concionati  sunt  ante  congressum  et  sibi  capitaneum 

et  ducem  elegerunt  domnum  [U<gonem>  de  Sancto  Vitale]. 

Igitur  anno  Domini  MCCXLVII  pauci  milites  de  Parma, 
banniti  imperatori,  qui  habitabant  Placentie  et  erant  viri  cor¬ 
dati,  robusti  et  fortes  et  ad  bella  doctissimi  et  erant  amaro 
animo,  tum  quia  domus  eorum  destructe  in  Parma,  tum  quia 
vita  nequam  hospitandi  de  domo  in  domum  —  erant  enim  exules 
et  banniti  et  habebant  familiam  grandem  et  modicam  pecunie 
quaniitatem;  ex  insperato  enim  exiverunt  de  Parma,  ne  invol- 
veret  et  caperet  eos  imperator  — ,  venerunt  de  Placencia  et 
intraverunt  Parmam  et  expulerunt  partem  imperatori  die  XV 
intrante  Iunio.  Cum  autem  de  Placencia  pervenissent  ad  villani 
Nuceti,  in  quodam  prato  congregati  et  armati  in  equis  con- 
tionati  sunt  ibi  et  elegerunt  domnum  (Ugonern  de  Sancto  Vi¬ 
tale)  suum  capitaneum  et  vexilliferum,  scientes  quia,  Ubi  non 
est  gubernator,  populus  cornici,  sa/'us  autem  ubi  multa  consilia, 
Prover.  XI.  Erat  autem  domnus  [U(go)  de  Sancto  V(itale)] 
fortis  et  doctus  ad  bellum  et  homo  sapiens,  et  qualis  a  sapiente 
describitur  Prover.  XXII  II  :  Vir  sapiens  fortis  est,  et  vir  doctus 
va/idus  et  robustus,  quia  cum  disposinone  iniiur  bellum,  et  erit 
salus  uhi  multa  consilia  sunt.  Erat  autem  ibi  domnus  Ghibertus 
de  Gente,  magnus  concionator  et  magnus  prolocutor,  qui  ait: 
c  Sic  cum  inimicis  nostris  congrediamur,  ut  Dominimi  prepo- 
namus’.  Hoc  est  quod  sapiens  dixit  Prover.  XXI:  Equus 
par  a  tur  ad  diem  belli;  Dominus  autem  salutem  tribuet.  Dixit 
autem  domnus  Gerardus  de  Ardii:  '  Habeamus  audaciam  et 
simus  parati  aut  vìvere  aut  mori  fortiter ,  et  nullus  retrocedat 
aut  pavore  formidet.  Dominus  enim  in  fortibus  Aimicabit  et 
auxilium  suum  vobis  de  celo  impendet  \  Talibus  igitur  ser- 
monibus  animati  venerunt  et  fecerunt  magnum  prelium  cum 

potestate  et  militibus  Parme  ad  Burghettum  de  Tauro,  et  ibi 
interfecerunt  potestatem  Parme,  scilicet  domnum  Henricum 
Testam  de  Aretio,  qui  fuit  notus  et  amicus  meus  et  omnes 
fratres  Minores  intime  diligebat.  Et  militem  suum  simiter  in¬ 
terfecerunt  et  domnum  Manfredum  de  Cornagano  et  domnum 
Ugonem  domni  Magnarotti  de  Vicedomi nis  et  plures  alios. 
Et  fuit  ibi  vulneratus  domnus  Bertholus  Tabernerius,  qui  fugit 
ad  Costam-meganam  cum  quibusdam  suis  amicis.  Et  tunc  Theo- 
tonici  imperatoris  dixerunt  bannitis  iinperatoris:  '  Venite  ad  Par- 
mametcapiatis  civitatem  secure,  quia  non  resistemus  vobis\  Et 
incontinenti  venerunt  isti  milites  Parmenses  ab  imperatore  ban- 
niti  ad  dictam  civitatem  nemine  contrastante  et  eam  ceperunt 
et  tenuerunt;  et  consilium  et  contionem  congregaverunt  Par¬ 
menses  et  elegerunt  domnum  Gerardum  de  Corigia  in  pote¬ 
statem  Parmensium.  Et  hoc  fuit  die  dominico  XVI  intrante 
mense  Iunii.  Et  die  Lune  tempestive  dicti  Parmenses  miserunt 
ambaxatores  communi  Regii  domnum  Armannum  Scotum  et 
alium  cum  eo,  qui  petebant  captivos  Parme  sibi  dari,  qui 
Regii  detinebantur  in  vinculis.  Et  tunc  domnus  Bosus  potestas 
Reginus  noluit  eos  audire. 


Quod  Parmenses  propter  novern  rationes  faciliter  potuerunt  Parmam  in- 

trare  et  eam  post  captionem  tenere. 

Potuerunt  autem  isti  forbanniti  Parmam  faciliter  invadere 
et  capere  multiplici  ratione.  Prima,  quia  rex  Hencius,  cui 
pater  custodiam  Parme  commiserat,  iverat  cum  Cremonensibus 
ad  obsidendum  quoddam  castrum  in  episcopatu  Brixiensi,  quod 
dicebatur  Quinganum.  Secunda  ratio  est  quia  imperator  erat 
in  quadam  civitate  Lombardie,  que  appellatur  Taurinum.  Ibat 
enim  Lugdunum,  ut  caperet  cardinales  et  papam.  Et,  prout 
dicitur,  aliqui  promiserant  Romanam  curiam  tradere  in  manus 
ipsius.  Sed  cogitaverunt  consi/ia,  que  non  potuerunt  stabilire. 
Quare?  Quia  de  Deo  scriptum  est  Iob  V:  Qui  dissippal  cogl - 
tationes  malignorum,  ne  possint  ìmplere  manus  eorum  quod  ce- 
perant.  Tertia  ratio  est  quia  domnus  Bertholus  Tabernerii  illa 

die  tradebat  filiam  suam  dominam  Mariam  nuptui  cuidam 
Brixiensi,  qui  venerat  Parmam  prò  ea;  et  illi  qui  occurrerunt 
Parmensibus  venientibus  in  ilio  convivio  comederant  et  vino 
et  affluentissimis  dapibus  pieni  erant;  et  surrexerunt  a  prandio 
et  primo  congressu  credebant  omnes  involvere;  et  ideo,  quia 
quasi  ebrii  erant,  tam  in  Burgetto  quam  in  glarea  fiuminis 
Tauri  fuerunt  ab  eis  mortui  et  prostrati.  Quarta  est  quia  Par- 
mensis  civitas  undique  erat  aperta,  nullam  enim  habebat  clau- 
suram.  Quinta  ratio  est  quia  hi  qui  ad  ingrediendum  veniebant 
occurrentibus  cancellatis  manibus  signum  crucis  faciebant  di- 
centes:  'Amore  Dei  et  beate  Virginis,  matris  eius,  que  in  hac 
civitate  est  domina  nostra,  placeat  vobis,  ut  redeamus  ad  ci- 
vitatem  nostrani,  quia  sine  culpa  fuimus  expulsi  et  forbanniti, 
et  cum  omnium  pace  revertimur  nec  alicui  aliquam  iniuriam 
inferre  intendimus  Audientes  hoc  Parmenses,  qui  per  stratam 
sine  armis  eis  occurrerant,  ad  misericordiam  flexi  sunt  propter 
humilitatem  eorum,  cognoscentes  edam  quod  pacifice  venie¬ 
bant.  Dixeruntque  eis:  '  Ingredimini  civitatem  securi  in  nomine 
Domini,  quia  edam  manus  nostra  vobiscum  erit  in  omnibus 
istis5.  Sexta  ratio  est  quia  hi  qui  in  civitate  erant  non  intro- 
mittebant  se  de  negotiis  istis,  quia  nec  cum  istis  qui  venerant 
erant  nec  prò  imperatore  pugnabant;  sed  sedebant  trapezite 
sive  campsores  ad  teloneum  suum,  et  ahi  artiste  non  dimit- 
tebant  propter  hoc,  quin  operarentur  in  stationibus  suis,  ac 
si  nichil  esset.  Septiina  ratio  est  quia  nobiles  et  potentes,  qui 
erant  in  civitate  ex  parte  imperii,  statini  relieta  civitate,  dif- 
fuderunt  se  per  episcopatum  ad  castra  et  fortitudines  suas, 
timentes  eas  amittere.  Octava  ratio  est  quia  etiam  Theotonici 
imperatoris,  audientes  quod  potestas  Parme  erat  ab  istis  oc- 
cisus,  timentes  mori,  invitabant  istos,  ut  pacifice  de  civitate 
facerent  quicquid  vellent.  Idem  etiam  fecerunt  custodes  palatii 
communis  et  turris.  Ideo  dicit  sapiens  in  Prover.  XIX:  Pesti¬ 
lente  flagellato  stultus  sapie?itior  erit.  Ideo  congruit  buie  loco 
quod  legitur  UH  Reg.  X:  Tumuerunt  illi  vehementer  et  dixe- 
runt:  Ecce  duo  reges  non  po  fuerunt  stare  cor  am  eo,  et  quo  modo 
nos  valebimus  resistere  ei?  Quasi  duo  reges  fuerunt  domnus 

Henricus  Testa  potestas  Parme  et  domnus  Bertolus  Taberne- 
rius,  qui  prò  imperatore  erat  capitaneus  in  Parma  partis  imperii. 
Isti  duo  non  potuenmt  stare  coram  eo,  scilicet  cuneo  vel  exer- 
citu  veniente,  qui  certe  valde  modicus  erat.  Nona  ratio  est  quia 
maximum  sperabant  in  brevi  a  diversis  habere  auxilium. 

Quod  illi  qui  intraverunt  Parmam  a  quinque  locis  habuerunt  auxilium. 

Primo,  a  papa  Innocentio  quarto,  qui  multos  propinquos 
et  afines  habebat  in  Parma,  et  quia  Parma  contra  imperatorem 
inimicum  suum  pugnare  volebat  et  iam  inchoaverat  pugnam. 
Secundo,  a  Gregorio  de  Monte-longo  in  Eombardia  legato,  qui 
Mediolani  erat  paratus  venire  cum  domno  Bernardo  Rolandi 
Rubei  de  Parma,  cognato  domni  pape  Innocentii  quarti,  et 
cum  Mediolanensibus,  quam  cito  mitteretur  prò  eis.  Tertio, 
a  Placentinis.  Quarto,  a  comite  Sancti  Bonifacii  de  Verona. 
Quinto,  a  Bononiensibus  et  Ferariensibus  et  a  parte  totius  Ec¬ 
clesie. 


De  validissima  guerra  et  intricata,  que  fuit  inter  Ecclesiam  et  rem  pu- 

blicam,  si  ve  inter  imperatorem  et  papatn. 

Sed  hic  pretermittendum  non  est,  ut  laberintus  amodo  co- 
gnoscatur,  quod  pars  Ecclesie  de  Mutina  extra  civitatem  suam 
erat,  pars  autem  imperii  in  civitate.  Idem  erat  in  Regio.  Idem 
processu  temporis  in  Cremona.  Et  ideo  fuit  validissima  guerra 
temporibus  illis,  que  multis  annis  duravit;  nec  poterant  ho- 
mines  arare  nec  seminare  nec  metere  nec  vineas  facere  nec 
vindemiare  nec  in  villis  habitare.  Et  hoc  fuit  maxime  in  Parma 
et  in  Regio  et  in  Mutina  et  in  Cremona.  Veruni  prope  civi- 
tates  laborabant  homines  cum  custodia  militum  civitatum,  qui 
per  quarterios  dividebantur  secundum  portas  civitatum.  Et  mi- 
lites  armati  custodiebant  operarios  tota  die,  et  rurales  opera- 
bantur  in  agricultura.  Et  hoc  oportebat  fieri  propter  beruarios 
et  latrones  et  predones,  qui  multiplicati  erant  nimis,  et  capie- 
bant  homines  et  ducebant  ad  carceres,  ut  se  redimerent  prò 

pecunia.  Et  boves  auferebant  et  comedebant  vel  vendebant.  Et 
nisi  se  redimerent,  suspendebant  eos  per  pedes  et  per  manus  et 
dentes  eis  abstrahebant  et  buffones  sive  rospos  ponebant  in  ore 
ipsorum,  ut  citius  se  redimerent;  quod  erat  eis  amarius  et  abo- 
minabilius  omni  morte;  et  crudeliores  demonibus  erant.  Et  ita 
libenter  videbat  homo  hominem  tempore  ilio  euntem  per  viam, 
sicut  libenter  videret  diabolum.  Semper  enim  suspicabatur  unus 
de  alio,  quod  vellet  eum  capere  et  ad  carcerem  ducere,  ut  essent 
redemptio  anime  viri  divitie  eius,  Prover.  XIII.  Et  in  solitudi- 
nem  redacta  est  terra,  eo  quod  non  esset  nec  cultor  nec  tran- 
siens  per  eam.  Nam  in  diebus  Friderici,  ex  quo  maxime  ab 
imperio  fuit  depositus,  et  Parma  contra  eum  rebellavit  et  le- 
vavit  calcaneum,  quieverunt  sentite;  et  qui  ingrediebantur  per 
eas,  ambulaverunt  per  calles  devios,  Iudicum  V. 


Quod  propter  guerram  bestie  silvestres  multiplicate  sunt  nimis. 

Et  rnultiplicata  sunt  mala  in  terra ;  et  multiplicate  sunt  aves 
et  bestie  silvestres  vehementer  nimis,  ut  faxiani  et  perdices  et 
qualie,  lepores  et  caprioli,  cervi,  bubali,  porci  silvestres  et 
lupi  rapaces.  Non  enim  inveniebant  in  villis  secundum  anti- 
quam  consuetudinem  quas  comederent  bestias,  agniculos  sive 
oves,  eo  quod  ville  totaliter  essent  conbuste.  Et  ideo  lupi,  con¬ 
gregati  in  maxima  multitudine  circa  foveas  alicuius  civitatis, 
clamabant  clamoribus  magnis  pre  nimia  famis  angustia.  Et 
ingrediebantur  civitates  de  nocte  et  devorabant  homines,  qui 
sub  porticibus  dormiebant  seu  in  plaustris,  necnon  et  mulieres 
et  parvulos.  Quandoque  etiam  perfodiebant  parietem  domorum 
et  suffocabant  parvulos  in  cunabulis.  Nullus  posset  credere, 
nisi  vidisset,  sicut  ego  vidi,  horribilia,  que  fiebant  tempore 
ilio,  tam  ab  hominibus  quam  a  bestiis  diversimodi  generis. 
Vulpes  etiam  multiplicate  sunt  nimis,  in  tantum,  ut  etiam  due 
ascenderent  infirmitorii  tectum  apud  Faventiam  propter  duas 
gallinas,  que  sub  crina  inferius  erant,  tempore  carnis  privii; 
ex  quibus  in  eodem  loco  fratrum  Minorum  cepimus  unam,  ut 
vidi  oculis  meis,  quia  ibi  eram.  Et  habitavi  V  annis  in  Fa- 

ventia  et  V  in  Imola  et  V  in  Ravenna  et  in  aliis  locis  Roma¬ 
gnole  pluribus  annis  et  in  Bagnacavallo  uno  anno  et  in  loco 
Montis-regii  uno  anno.  Nam  ista  maledictio  guerrarum  totani 
Romagnolam  occupavit,  invasit  et  destruxit  tempore  quo  erani 
ibi.  Et  quando  Bononienses  obsederunt  Furlivium  cum  Lom¬ 
bardi  et  aliis  adiutoribus  suis,  in  illa  obsidione  fui  cum  eis. 
Similiter  in  Faventia  postmodum  habitabam,  quando  Bono¬ 
nienses  eam  obsederunt  cum  Lombardis  et  aliis  suis  amicis; 
sed  non  potuerunt  eam  capere,  sicut  Domino  placuit  et  beato 
Francisco,  in  cuius  vigilia  omnis  recessit  obsidio.  Item  in 
Imola  morabar,  quando  quidam  secularis  dixit  michi,  quod 
XXVII  murilegos  grandes  et  pulcros  cum  decipula  ceperat  in 
quibusdam  villis  conbustis  et  vendiderat  pellipariis  pelles 
eorum;  de  quibus  nulli  dubium  sit,  quod  domestici  in  villis 
illis  condam  fuerunt  tempore  pacis.  Porro  sextum  auxilium, 
quod  habuerunt  Parmenses  qui  ingressi  sunt  civitatem,  fuit 
quia  non  solum  imperator  excommunicatus  et  ab  imperio  de- 
positus  erat,  veruni  etiam  papa  Innocentius  quartus  absolverat 
omnes  a  dominio  suo,  ut  patet  in  fine  illius  epistole,  que  de 
depositione  ipsius  scripta  fuit  in  concilio  generali,  ubi  dicitur 
ita:  Omnes  qui  ei  ìuramejito  fidelìtatìs  tenentur  asi vieti  a  iur ci¬ 
mento  huiusmodi  perpetuo  absolventes,  auctoritate  apostolica  /ir¬ 
mi  ter  inhibendo  precipimus,  7ie  quisquam  dccetero  sibi  tamquam 
imperatori  vel  regi  pareat  vel  intendat,  et  de  cernendo  quoslibet, 
qui  deinceps  ei  velut  imperatori  aut  regi  consilium  vel  auxilium 
prestiterint  seti  favorem,  ipso  facto  excommunicationis  vinculo 
subiacere. 


De  ingratitudine  imperatoris  Frederici. 

Digne  et  iuste  hoc  promeruit  Fridericus  propter  ingratitu- 
dinem  suam.  Erexit  enim  cervicem  et  calcaneum  contra  Eccle- 
siam,  que  eum  nutrierat  et  ab  inimicis  suis  defenderat  et 
ad  imperium  subii maverat,  et  persequebatur  et  impugnabat 
Ecclesìam  toto  corde;  que  magna  erat  ingratitudo. 

Quid  sit  ingratitudo  secundum  Bernardum,  et  quid  lex  de  ingratitudine 

dicit. 

De  qua  dicit  beatus  Bernardus:  Ingratitudo  est  anime  per- 
ditio,  exinanitio  meritorum ,  virtutum  dispersio,  beneficiorum  pe- 
remtio,  hostis  gratie,  persecutrix  iustitie.  ipsa  est  ventus  urens, 
que  pietatis  fontem,  misericordie  venam  et  gratie  fiuenta  desiccat. 
Per  hanc  emancipatus  in  servitutem  iuste  redigitur,  dandum 
impeditur,  et  datum  tollitur.  Unde  dicit  lex:  Si  manumissus 
ingratus  circa  patronum  suum  extiterit  et  quadam  iactantia 
adversus  eum  cervicem  erexerit  aut  levis  offense  contraxerit 
culpam,  a  patronis  rursus  sub  imperio  dicioneque  mittatur. 
Unde  Sap.  XVI:  Ingrati  fides  tamquam  hybernalis  glacies  ta- 
bescet  et  disperiet  tamquam  aqua  supervacua.  Item  de  ingrato 
Ecclesiasticus  dicit  XX:  Homo  ingratus  tamquam  fabula  vana. 
Item  Eccli.  XXIX:  Ingratus  sensu  derelìnquìt  libcr antem  se. 

Quod  illi  qui  deviant  a  iùstitia  cito  perdunt  vigorem  suum  ;  quod  osten- 

ditur  rationibus  et  exemplis. 

Et  talis  fuit  Fridericus,  et  ideo  merito  ab  imperio  depo- 
situs  fuit;  non  enim  cognovit  gratiam  sibi  factam.  Et  ita  ac- 
cidit  ei  sicut  avi,  cuius  alarum  avulse  sunt  penne;  statini 
enim  perdit  vigorem  et  volare  non  potest,  quousque  penne 
renascantur,  que  avulse  fuerunt.  De  hac  materia  plura  in 
Scriptura  divina  habentur  exempla.  Quorum  primum  fuit  San- 
sonis,  qui  statini  fortitudinem  perdidit,  ex  quo  abrasi  fuerunt 
sibi  capilli,  nec  fortitudinem  recuperavit,  quousque  sibi  capilli 
denuo  succreverunt,  Iudic.  XVI.  Ideo  dicit  propheta:  Fortitu¬ 
dinem  meam  ad  te  custodiam,  ut  sit  acusativi  casus,  id  est  ad 
te  laudandum,  vel  ut  sit  ablativi  casus,  id  est  a  te  michi 
datarli,  iuxta  illud  Iere.  XI:  Non  glorìetur  fortis  in  fortitu¬ 
dine  sua,  quia  non  in  fortitudine  sua  roborabitur  vir ,  neque  in 
fortitudine  equi  voluntatem  habebit  et  cet. ,  sed  in  hoc  gloHetur 
qui  gloriatur,  scire  et  nosse  me,  quia  ego  sum  Dominus,  qui 
facio  misericordiam  et  iuditium  et  iustitiam  in  terra.  Hec  enim 
piacent  michi,  ait  Dominus. 

Secundum  exemplum  habetur  de  Adonia,  qui  usurpaverat 
sibi  regnum,  quoniam  territus,  postquam  audivit  Salomonem 
regnare,  intravit  tabernaculam  et  tenuti  cornu  aitar is ,  III 
Reg.  I. 

Tertium  exemplum  habetur  de  Ioab,  qui  idem  fecit,  et 
fuerat  ita  maximus  princeps,  et  ita  viliter  perdidit  vires  suas, 
ut  ingressus  tabernaculum  teneret  cornu  altaris  dicens:  Non 
egredìar,  sed  hic  moriar.  Et  ex  precepto  Salomonis  interfecit 
eum  ibi  Banaias  fìlius  Ioiade.  Et  nota  quod,  sicut  Ioab  duos 
principes  interfecerat,  scilicet  Abner  filium  Ner  et  Amasam 
filium  Iether,  sic  a  duobus  regibus,  scilicet  David  et  Salomone, 
sententiam  mortis  accepit  et  interfici  iussus  est.  Nam  et  prin¬ 
ceps  fuit  qui  eum  interfecit,  scilicet  Banaias.  Habentur  hec 
II  Reg.  Ili  et  II  Reg.  XX  et  III  Reg.  II.  Ideo  Doininus 
precepit  in  lege,  et  habetur  XXI  Exodi:  Si  quis  per  industriam 
occiderit  proximum  suum  et  per  insidias,  ab  altari  meo  evelles 
eum,  ut  moriatur.  Item  Exodi  XXII  Dominus  precepit:  Ma- 
leftcos  7ion  patieris  vivere.  Quod  bene  implevit  rex  David  tana 
in  vita  sua  quam  circa  mortem,  et  quod  per  se  non  potuit, 
per  Salomonem  filium  adimplevit.  Et  nota  quod  omnia  que 
supra  dixi  de  illa  maledictione  guerrarum  et  sterilitate  terra- 
rum  et  abundantia  silvestrium  bestiarum,  licet  per  anticipatio- 
nem  a  me  dieta  sint,  tamen  tempore  suo  vera  fuerunt,  scilicet 
ex  quo  Parma  a  dominio  Friderici  recessit  Ecclesieque  adhesit. 
Nunc  ad  primitivum  cursum  nostre  historie  revertamur. 


Quod  rex  Hencius  erat  in  obsidione  Quh^ani,  quando  Parma  recessit  a 

dominio  patris. 

Cum  igitur  anno  Domini  MCCXLVII  audisset  rex  Hencius, 
qui  cum  Cremonensibus  erat  in  obsidione  Quinqani,  quod  for- 
banniti  imperatoris  patris  sui,  qui  habitabant  Placentie,  vio- 
lenter  Parmam  intrassent,  dissolute  sunt  tnanus  eius ,  et  dimissa 
obsidione  Quin^ani  festinavit  et  venit  tota  nocte,  non  cantando, 
sed  sub  silentio  gemebundo,  veluti  cum  exercitus  post  fugam 
solet  reverti  de  bello.  Habitabam  tunc  temporis  in  conventu 

Creinone  in  Ordine  fratrum  Minorimi,  quia  frater  Minor  eram, 
et  ideo  optime  cognovi  hec  omnia.  Nani  summo  dilucido  sta¬ 
tini  fuerunt  Cremonenses  cuni  rege  Hencio  in  consilio  con¬ 
gregati,  et  usque  ad  altissimam  tertiam  illud  consilium  est 
protractum.  Postmodum  comederunt  festinanter  et  precedente 
carrotio  unanimiter  sunt  egressi.  Non  remansit  in  Cremona 
ex  eis  quisquam,  qui  armatus  posset  incedere  et  in  bello  con- 
fligere.  Et  est  in  conscientia  raea  quod,  si  sine  mora  Parmam 
ivissent  et  viriliter  dimicassent,  absque  dubio  eam  recuperas- 
sent,  tum  quia  Parma  totaliter  undique  erat  aperta,  nullam 
clausuram  liabens,  tum  quia  nondurn  venerat  eis  auxilium, 
tum  etiam  quia  illi  qui  erant  in  civitate  prius  indifferenter  se 
habebant,  quia  nec  cum  bis  qui  noviter  intraverant  erant  nec 
cum  his  qui  exiverant  esse  disposuerant,  sed  simpliciter  facta 
sua  facere  intendebant.  Nani  si  sciret  unus  inimicus  conditiones 
sui  alterius  inimici,  frequenter  posset  eum  offendere. 

Quod  rex  Hencius  cum  Cremonensibus  iuxta  Tarum  mortuum  se  locavit. 

Domini  autem  nutu  collocavit  se  rex  Hencius  culli  exer- 
citu  Cremonensium  iuxta  Tarum  mortuum  et  non  venit  ad 
Parmam,  ut  induceret  Dominus  super  eos  mala.  Volebat  enim 
ibi  expectare,  quousque  pater  suus  imperator  veniret,  qui  erat 
in  civitate  Taurini,  que  est  civitas  in  confinibus  Lombardie. 
Et  protenditur  Lombardia  usque  Segusiam  et  montem  Seni- 
si  uni.  Postmodum  comitis  Sabaudie  terra  et  districtus  occurrit, 
postea  vero  ducatus  Burgundie.  In  qua  ex  parte  nostra  est 
civitas  Lugdunensis,  que  prima  metropolis  est  Galliarum.  Et 
ibi  erat  tunc  temporis  papa  Innocentius  quartus  cum  cardina- 
libus  suis.  Porro  Tarus  mortuus  appellatur  quedam  aquarum 
congregatio,  que  egreditur  de  Taro  vivo,  tempore  quo  supe- 
rinundat  et  facit  congregationem  aquarum  ad  modum  lacus 
vel  stagni;  et  sunt  ibi  multe  scardave,  ludi,  anguille  et  tince; 
et  est  quasi  iuxta  locum  Ordinis  Cistertii,  qui  Fontana-viva 
nuncupatur  ab  eis  et  per  VII  miliaria  distat  a  Parma.  Cum 
autem  rex  Hencius  ibidem  cum  Cremonensibus  patris  presto- 

laretur  adventum,  Parmensibus,  qui  civitatem  intraverant,  co¬ 
tidie  undique  superveniebat  auxilium. 

De  donino  Ritardo  comite  Sancti  Bonifacii  de  Verona,  qui  fuit  primus, 

qui  venit  Parmensibus  in  auxilium. 

Nam  domnus  Rigardus  Comes  Sancti  Bonifacii  de  Verona, 
strenuus  miles  et  probus  valde,  quando  Parma  rebellavit  im¬ 
peratori,  primus  fuit,  qui  Parmensibus  dedit  succursum;  qui 
veniens  per  Guastallam  cum  multis  armatis  ingressus  est  Par- 
mensium  civitatem.  Et  Parmenses  hoc  se^rvitium  cognoscentes 
dederunt  ei  palatium  imperatoris,  quod  est  in  Arena,  ad  inha- 
bitandum  et  dixerunt  quod  esset  dominus  cum  suis  ad  custo- 
diendum  civitatem  ex  parte  Reginorum.  Sequenti  die  venit 
militia  Placentinorum,  et  erant  CCC  milites,  quo  ad  equos  et 
arma  optime  preparati.  Hi  fuerunt  custodes  civitatis  in  glarea 
fluminis  Parme,  interdum,  quando  necesse  erat,  armati  sedendo 
in  equis.  Et  erat  labor  iste  potius  ad  solatium  quam  ad  gra- 
vedinem.  Aliis  vero  diebus  et  morabantur  in  hospitiis  suis  et 
ibant  per  civitatem  solaciando,  quando  volebant.  Porro  tertia 
die  post  introitimi  coinitis  Sancti  Bonifacii  venit  domnus  Gre- 
gorius  de  Monte-longo,  legatus  domni  pape,  et  domnus  Ber- 
nardus  Rolandi  Rubei,  cognatus  domni  Innocentii  pape  quarti, 
cum  mille  militibus  de  Mediolano.  Et  hi  custodiebant  civitatem 
versus  montes  in  glarea  fluminis  Parme,  quando  necesse  erat. 
Parmenses  vero  locaverunt  se  cum  legato  extra  civitatem  in 
strata  que  vadit  ad  Burgum  Sancti  Donini.  Et  fecerunt  sibi 
foveam  et  palancatum,  ut  clausuram  haberent,  propter  timores 
hostiles.  Imperator  vero  furibundus  et  totus  inflammatus  ex 
ira  propter  illa  que  sibi  acciderant,  venit  ad  Parmam  et  in 
contrata  que  dicitur  Grola  —  in  qua  vinearum  est  multitudo, 
et  ubi  vinum  nascitur  bonum,  et  vinum  terre  illius  optimum 
est —  fecit  fieri  unam  civitatem  cum  magnis  foveis  in  circuitu, 
quam  edam  Victoriam  appellavit  in  presagium  futurorum;  de- 
narii  vero  monete  victorini  dicebantur,  et  maior  Ecclesia 
Sanctus  Victor.  Erat  ergo  ibi  Fridericus  cum  exercitu  suo  et 

rex  Hencius  cum  exercitu  Cremoniensum.  Et  misit  imperator 
omnibus  amicis  suis,  ut  festinanter  venirent  ad  adiutorium 
sibi  dandum.  Et  primus  qui  venit  fuit  domnus  Ugo  Boterius, 
civis  Parmensis,  domni  Innocentii  pape  quarti  ex  sorore  nepos, 
qui  cum  tempore  ilio  potestas  Papiensium  esset,  cum  omnibus 
Papiensibus  venit,  qui  ad  bellum  utiles  videbantur.  Non  po- 
tuit  papa  istum  suum  nepotem  nec  precibus  nec  promissis  ab 
amore  Friderici  divellere,  et  plus  dilexit  matrem  istius  quam 
alias  suas  sorores  duas,  quas  similiter  habuerat  maritatas  in 
Parma.  Post  istum  venit  Ycilinus  de  Romano,  qui  tunc  tem- 
poris  dominabatur  in  marchia  Trivisina,  et  maximum  exerci- 
tum  duxit  secum. 


De  crudelitatibus  Ycilitii,  qui  similitudinem  habuit  cum  diabolo,  sicut 

beatus  Franciscus  cum  Christo. 

Hic  plus  quam  diabolus  timebatur,  prò  niellilo  enim  ha- 
bebat  occidere  homines,  mulieres  et  parvulos,  et  quasi  inau- 
ditas  crudelitates  exercuit.  Nec  Nero  in  crudelitatibus  fuit 
similis  ei  nec  Domicianus  nec  Decius  nec  Dioclicianus,  qui 
fuerunt  maximi  in  tyrannis.  Nani  XI  milia  Paduanorum  una 
die  fecit  comburi  in  campo  Sancti  Georgii  in  civitate  Verone. 
Et  cum  positus  fuisset  ignis  in  domo,  in  qua  erant,  et  con- 
burerentur,  in  hastiludio  circa  eos  ludebat  cum  militibus  suis. 
Longum  esset  crudelitates  ipsius  referre.  Nani  requirerent  li- 
brum  grandem.  Credo  certissime  quod,  sicut  filius  Dei  voluit 
habere  unum  specialem  amicum,  quem  similem  sibi  faceret, 
scilicet  beatum  Franciscum,  sic  diabolus  Ycilinum.  De  beato 
Francisco  dicitur  quod  uni  dedit  V  talenta.  Nunquam  enim 
in  hoc  seculo  fuit  nisi  unus,  scilicet  beatus  Franciscus,  cui 
Christus  ad  similitudinem  sui  V  plagas  impresserit.  Nam,  sicut 
dixit  michi  frater  Leo,  socius  suus,  qui  presens  fuit,  quando 
ad  sepeliendum  lavabatur  in  morte,  videbatur  recte  sicut  unus 
crucifixus  de  cruce  depositus.  Ideo  optime  congruere  sibi  po- 
test  quod  dicitur  Apoc.  I  :  Vidi  similem  f ilio  hominis.  In  quibus 
autem  fuerit  similis,  quia  alibi  scripsi,  ideo  hic  taceo,  quia 

ad  alia  dicenda  festino.  Et  quia  male  sonare  videtur,  ut  homo 
similis  Deo  dicatur,  presertim  cum  Scriptura  dicat:  Deum  homini 
non  equabo ,  Iob  XXXII,  audiant  quid  iterum  alia  scriptura 
dicit:  Quoniam  quìs  in  nubibus  equabitur  Domino,  similis  erti 
Deo  in  filiis  Dei.  Et  iterum  prima  Io.  Ili  :  Karissimi,  mine 
flii  Dei  sumus,  et  nondum  apparuit,  quid  erimus.  Scimus  quo¬ 
niam,  cum  apparuerit,  similes  ei  erimus,  quoniam  videbimus  eum 
sicuti  est.  De  Ycilino  vero  sciendum  est,  quod  in  multis  ma- 
litiis  et  crudelitatibus  diabolo  fuit  similis.  Unde  non  sine  causa 
Dominus  Iudeis  dixit  Io.  Vili  :  Vos  ex  palre  diabolo  estis  et 
desideria  patris  vestrì  vultis  facere.  « 

De  auxiliatoribus,  quos  habuit  imperator  post  depositionem  ad  obsiden- 
dum  Parmam. 

Porro  post  Ycilinum  in  adiutorium  Friderici  venerunt 
multe  gentes,  ut  Regini,  Mutinenses,  qui  erant  in  civitatibus 
suis  prò  imperio,  Bergamenses  etiam  et  alie  civitates  tam  de 
Tuscia  quam  de  Lombardia  et  aliis  partibus  mundi,  que  cum 
Ecclesia  non  erant.  Et  fuerunt  cum  eo  et  de  Burgundia  et  de 
Calabria  et  de  Apulia  et  de  Sicilia  et  de  Terra  Laboris  et 
Greci  et  Saraceni  de  Nuceria  et  fere  ex  omni  natione  que  sub 
celo  est ;  et  factus  est  exercitus  nimis  grandis  valde ,  Eze. 
XXXVII.  Et  poterat  ei  dici  illud  Ys.  IX:  Multiplicasti  gentem, 
non  magnificasti  letitìam.  Et  hoc  duplici  ratione.  Prima  fuit, 
quia  cum  tota  gente  sua  non  potuit  occuppare  nisi  illam  stra- 
tam,  que  vadit  a  Parma  ad  Burgum  Sancti  Donini.  Alia  vero 
civitas  nichil  sentiebat  de  sua  obsidione. 

Quod  nobiles  domine  de  Parma  fecerunt  fieri  unam  civitatem  argenteam, 
quam  beate  Virgini  obtulerunt,  ut  Parmam  ab  impio  defendere  di- 
gnaretur. 

Et  cum  disponeret  imperator  civitatem  Parmensem  total  iter 
destruere  et  eam  transferre  ad  Victoriam  civitatem,  quam  fe- 
cerat,  atque  in  Parma  destructa  in  signum  rebellionis  et 

sempiterni  opprobrii  et  exempli  salem  seminare  in  sterilitatis 
signum,  cognoscentes  hoc  mulieres  Parmenses,  maxime  divites, 
nobiles  et  potentes,  totaliter  se  contulerunt  ad  beatam  Virginem 
deprecandam,  ut  civitatem  suam  Parmam  a  Friderico  et  ab 
aliis  inimicis  penitus  liberaret,  eo  quod  nomen  et  vocabulum 
suum  in  matrice  Ecclesia  a  Parmensibus  in  reverentia  maxima 
habebatur.  Et  ut  melius  exaudirentur  ab  ipsa,  fecerunt  fieri 
unam  civitatem  totam  argenteam,  quam  vidi,  atque  beate  Vir- 
gini  obtulerunt  et  donaverunt.  Et  erant  ibi  maiora  et  precipua 
edificia  civitatis  fabrefacta  totaliter  de  argento,  ut  maior  Ec¬ 
clesia,  que  appellatur  domus,  licet  non  talis,  qualis  illa  fuit, 
de  qua  dixit  David  I  Paralipo.  XXII:  Domus  autem,  quam 
edificare  volo,  talis  esse  debet,  ut  in  cunctis  regionibus  nomi- 
netur.  Baptisterium  similiter  erat  ibi  et  palatium  episcopi  et 
communis  palatium  et  alia  edificia  quam  plura,  que  civitatis 
effigiem  presentarent.  Rogavit  mater  filium,  exaudivit  filius 
matrem,  cui  de  iure  nichil  poterat  denegare,  iuxta  verbum 
quod  sub  figura  continetur  in  divina  scriptura  III  Reg.  II: 
Pete,  mater  me  a.  Ncque  enim  fas  est,  ut  aver t am  faciem  tuam. 
Verba  sunt  Salomonis  ad  matrem.  Cumque  mater  misericordie 
rogasset  filium,  ut  liberaret  Parmam  civitatem  suam  ab  illa 
multitudine  gentium,  que  adversus  eam  convenerat  et  fuerat 
congregata,  et  instaret  iam  pugna  futura,  dixit  filius  matri 
III  Reg.  XX:  Certe  vidisti  omnem  multitudinem  hanc  nimiam. 
Ecce  ego  tradam  eam  in  manu  tua  hodie,  ut  scias  quia  ego  sum 
Dominus.  Insuper  et  illud  Ys.  IX  implebitur:  Letabunttir  Co¬ 
rani  te  sicut  qui  letantur  in  messe,  sicut  cxultant  victores  capta 
preda,  quando  dividunt  spolia.  Porro  in  ilio  meditulio  temporis, 
antequam  de  Victoria  civitate  a  Parmensibus  victoria  habe- 
retur,  exibant  cotidie  hinc  et  inde  ad  preliandum  balestarii, 
arcarii  sive  sagittarii  et  fundibularii,  et  fiebat  valida  pugna, 
ut  vidi  oculis  meis.  Sed  et  beruarii  discurrebant  qualibet  die 
per  episcopatum  Parmensium  omnia  depredando  et  combu¬ 
rendo,  et  idem  faciebant  illi  de  Parma  Cremonensibus  et 
Reginis. 

Quod  Mantuani  conbusserunt  Casale-maius. 

Mantuani  etiam  venerunt  tempore  ilio  et  totum  Casale 
maius  conbusserunt,  ut  vidi  oculis  meis. 


Quod  imperator  decapitari  faciebat  aliquos  ex  adversa  parte  cotidie, 

quando  Parmam  obsidebat. 

Imperator  vero  quolibet  mane  veniebat  cuni  suis  et  in  glarea 
fluminis  Parme  decollabat  tres  vel  IIII  vel  etiam  plures,  sicut 
sibi  videbatur,  de  Parmensibus  et  Mutinensibus  et  Reginis, 
qui  erant  ex  parte  Ecclesie,  quos  habebat  in  vinculis,  viden- 
tibus  Parmensibus  qui  erant  in  civitate,  ut  tristitiam  inde  ha- 
berent.  Et  hoc  fiebat  in  glarea  fluminis  Parme  versus  montes, 
ultra  pontem  Domine-Egidie,  in  loco  qui  dicitur  Bidhuganum. 
Et  tunc  tota  militia  imperatoris  ibi  armata  cura  imperatore 
stabat  timens,  ne  Parmenses  cum  suis,  qui  intrinsecus  e  regione 
stabant  armati,  ad  eos  irrumperent.  Nani,  sicut  dicit  beatus 
Ieronimus,  prudenter  timetur  quicquid  potest  decidere.  Ex  ninna 
enim  securitate  minus  timetur  hoslis.  Sed  consuevit  dici  : 

Non  faciunt  anni  quod  facit  una  dies. 

De  hac  una  die  dicitur  in  Qacharia  XII II  :  Et  erit  dies  una, 
que  nota  est  Domino.  Hec  dies  una  fuit,  in  qua  imperator  de 
civitate  sua  Victoria  a  Parmensibus  fuit  ignominiose  fugatus. 
Quod  quidem  digne  sustinuit,  quia  multos  innocentes  mala 
morte  occidit.  Unde  Dominus  Mat.  XXIII:  Ex  illis  occidetis 
et  crucifigctis  et  ex  eis  ftagellabitis .  Quod  patuit  in  donino 
Andrea  de  Tre<;o,  qui  fuit  nobilis  miles  de  Cremona,  et  in 
Conrando  de  Berceto,  qui  clericus  erat  et  probus  in  armis, 
quos  diversimode  tonnentavit  et  cum  igne  et  aqua  et  suplitiis 
variis. 

De  militibus  Parraensibus,  quos  Mutinenses  et  Regini  in  compedibus 

posuerunt  in  discordia  F(riderici),  quam  cum  Ecclesia  habebat  tunc 

temporis. 

Ducenti  etiam  milites,  ante  quam  Parma  a  Friderico  re- 
cessisset,  missi  erant  a  Parmensibus  Mutinam,  ut  civitatem 
custodirent,  quos  Mutinenses,  qui  erant  ex  parte  imperii,  statini 
concluserunt  in  carcere  et  posuerunt  in  vinculis,  postquam 
audierunt  Parmam  ab  imperio  recessisse.  Idem  fecerunt  Regini 
de  Parmensibus,  quos  ob  similem  causam  habebant.  Pro  his 
ergo  militibus  misit  imperator  et  vinculavit  eos  in  Victoria, 
et  ex  illis  occidebat,  quando  volebat,  et  maxime,  quando  in- 
sultum  faciebat  contra  Parmensium  civitatem  verbis  iniuriosis 
et  pugna,  et  male  cedebat  ei,  ibi  in  occidendo  captivos  refri- 
gerabat  cor  suum.  Nani  frequenter,  ut  civitatem  haberet,  ex- 
pertus  est  vires  suas. 

De  militibus  de  marchia  Anconitana,  quos  imperator  in  patibulis  fecit 

suspendi. 

Aliquando  etiam  aliqui  milites  de  marchia  Anconitana  de- 
seruerunt  exercitum  imperatoris  et  fugiendo  ingressi  sunt  Par- 
mani,  dicentes  quod  ex  parte  Ecclesie  esse  volebant.  Et  fuerunt 
libenter  et  gratanter  recepti.  Fecerunt  autem  hoc,  quia  in 
initio  rebel lionis  Parme  imperator  faciebat  custodiri  plures  mi¬ 
lites  de  Marchia  Anconitana  in  civitate  Cremona,  aliquos  in 
custodia,  aliquos  vero  in  aliqua  domo  libera,  timens  amittere 
Marchiam.  Et  illis  qui  erant  sine  vinculis  et  in  custodia  libera 
incumbebat  deterius  signum,  quamvis  non  cognosceretur  ab 
eis.  Venit  ergo  nuntius  ex  parte  imperatoris,  qui  dixit  V  mi¬ 
litibus  de  Marchia,  qui  erant  Cremone  in  quadam  domo  et 
lavabant  manus  suas  volentes  cenare,  ut  in  continenti  sine 
mora  ascenderent  equos  et  cum  eo  ad  imperatorein  pariter  irent. 
Cumque  pervenissent  ad  quendam  campimi,  qui  est  extra  civi¬ 
tatem  Cremone  et  appellatur  Mosa,  duxit  eos  ad  locum  su- 
spendii,  et  suspensi  fuerunt.  Et  dicebant  carnifices  quia  'sic 
mandat  imperator,  ut  fiat,  prò  eo  quod  proditores  estis  Et 

tamen  venerant  in  adiutorium  eius.  Sequenti  die  iverunt  fratres 
Minores  et  deposuerunt  et  sepelierunt  eos,  et  vix  potuerunt 
lupos  abigere,  ne  comederent  eos,  dum  adhuc  in  patibulis 
dependerent.  Hec  omnia  vidi,  quia  Cremone  habitabam  tunc 
temporis,  similiter  et  in  Parma. 

De  domno  Gerardo  de  Canali,  quern  imperator  fecit  submergi  in  mare 

cum  mola  asinaria  ad  collum  eius  ligata. 

Longum  esset  referre  de  omnibus,  quos  tempore  ilio  ex 
parte  Ecclesie  interfecit  et  fecit  interfici»  Nani  domnum  Ge- 
rardum  de  Canale  de  Parma  in  Apuliam  misit  et  fecit  demergi 
in  profundissimum  mare,  cum  mola  asinaria  ad  collum  eius 
ligata.  Et  tamen  fuerat  prius  amicissimus  eius  et  multas  pote- 
starias  ab  eo  habuerat,  et  seinper  cum  eo  in  exercitu  foris 
Parmam  mansit.  Hoc  solum  suspitionis  signum  imperator  ha- 
buit  contra  eum,  quia  turris  eius  non  destruebatur  in  Parma. 
Unde  et  dicebat  ei  imperator  quandoque  sub  falso  et  simulato 
ludo  ridendo:  f  Multum  diligunt  nos  Parmenses,  donine  Gerarde, 
quia,  cum  alia  edificia  destruant  civitatis  illorum  qui  ex  parte 
imperii  extiterunt,  nec  turrim  vestram  destruxerunt  adhuc  nec 
palatium  meum,  quod  habeo  in  Arena5.  Hec  dicendo  yronice 
loquebatur.  Sed  domnus  Gerardus  non  intelligebat.  Credebat 
enim  quod  omnia  tempora  equaliter  currerent;  sed  non  est 
ita,  quia 


non  eodem  cursu  respondent  ultima  primis. 

Nam,  ut  dicit  sapiens  in  Eccle.  Ili,  est  tempus  belli  et  tempus 
pacis.  Cum  autem  tempore  illius  obsidionis  exivi  de  Parma, 
ut  irem  in  Franciam,  transivi  per  Fontanam-latam,  que  est 
villa,  in  qua  domnus  Gerardus  de  Canali  tunc  temporis  habi- 
tabat;  et  vidit  me  libenter  et  dixit  michi  quod  valde  utilis 
erat  Parmensibus  qui  habitant  in  Parma.  Et  ego  dixi  sibi: 
c  Cum  imperator  sit  in  obsidione  Parme,  aut  omnino  sitis  cum 
eo  aut  cum  Parmensibus  qui  in  civitate  morantur,  et  nolite 

claudicare  in  duas  partes,  quia  non  expedit  vobis.  Dicit  enim 
Scriptura,  de  eo  qui  in  duas  partes  claudicare  intendit  Eccli. 
XXIII:  Ubi  non  sperabit,  apprehendetur  3.  Non  audivit  me,  id 
est  neglexit  facere  quod  dixeram  sibi;  et  ideo  cum  mola  asi¬ 
naria  ad  collum  eius  ligata  in  profundum  maris  fuit  submersus, 
ut  superius  dixi.  Ideo  congruit  ei  quod  sapiens  dicit  Prover. 
XII  :  Vìa  stiliti  recta  in  oculis  eius;  qui  autem  sapiens  est,  audit 
consilia.  Item  Eccle.  VII  :  Noli  esse  stultus,  ne  moriaris  in 
tempore  non  tuo.  Item  Iob  XXII:  Sublati  sunt  ante  tempus  suum, 
et  fluvius  subvertit  fundamenta  e  or  uni. 

De  domno  Bernardo  Rubeo  de  Parma. 

Et  nota  quod  domnus  Bernardus  Rolandi  Rubei  de  Parma, 
qui  fuit  cognatus  domni  pape  Innocentii  quarti  —  habuit  enim 
sororem  pape  uxorem  — ,  melius  intellexit  verbum  imperatoris 
sibi  metaforice  dictum  quam  domnus  Gerardus  de  Canali.  Cum 
enim  quadam  die  cum  imperatore  equitaret,  et  equus  suus  ce- 
spitasset,  dixit  ei  imperator:  c  Donine  Bernarde,  malum  equum 
habetis,  sed  spero  et  promitto  vobis  quod  usque  ad  paucos 
dies  dabo  vobis  unum  meliorem,  qui  non  cespitabit  \  Et  in¬ 
tellexit  domnus  Bernardus  quod  de  suspendio  patibuli  diceret 
sive  furcarum;  et  infiammatimi  et  indignatum  est  cor  eius  contra 
imperatorem,  et  absentavit  se  ab  eo.  Et  congregatis  quibusdam 
militibus  de  Parma,  inter  quos  fuit  domnus  Gerardus  de  Co- 
rigia,  quem  bis  potestatem  Parme  vidi,  et  domnus  Ghibertus 
de  Gente,  qui  multis  annis  postea  Parmensibus  prefuit,  et  plures 
alii  milites  de  Parma  nobiles  et  potentes  et  digni  relatu,  ivit 
cum  eis  Placentiam.  Et  statim  imperator  forbannivit  eos  et 
precepit  palatia  eorum  destrui.  Quapropter  timentes  alii  milites, 
qui  erant  ex  parte  eorum,  iverunt  post  ipsum  et  liabitaverunt 
cum  ipsis  in  Placentia  bene  ducenti  milites^  omnes  tenentes 
gladios  et  ad  bella  doctissimi ,  nec  vidit  eos  postea  imperator, 
nisi  quando  in  Victoria  civitate,  quam  fecerat,  fuit  disconfictus 
et  turpiter  fugatus  ab  eis.  Porro  domnus  Bernardus,  cuius  supra 
memoriam  feci,  compater  fuit  imperatoris  et  amicissimus  valde 

et  dilectus  ab  eo;  et  cum  volebat  ingredi  ad  eum,  nulla  erat 
ibi  clausura. 

Et  de  Petro  de  Vinea. 

Sed  imperator  nullius  amicitiam  conservare  sciebat,  quin 
immo  gloriabatur,  quod  nunquam  nutrierat  aliquem  porcum, 
cuius  non  habuisset  axungiam.  Et  volebat  dicere  quod  nunquam 
sublimaverat  aliquem  ad  divitias  et  honorem,  cuius  postea  non 
exhausisset  marsupium  vel  thesaurum.  Que  erat  maxima  miseria 
dicere.  Sed  patuit  hoc  in  Petro  de  Vinea^qui  in  curia  impera- 
toris  maximus  et  consiliarius  et  dictator  fuit  necnon  et  ab  impe¬ 
ratore  appellatus  est  logothetha,  et  tamen  eum  de  pulvere 
exaltaverat,  et  in  eumdem  pulverem  eum  postmodum  fecit 
reverti.  Nani  radicem  verbi  invenit  contra  e?im  necnon  et  calum- 
niam,  ut  eum  morti  traderet.  Calunmia  vero  conturbai  sapientoni 
et  pcrdet  robur  cordìs  illius ,  ut  dicit  sapiens  in  Eccle.  VII. 

De  calumnia  quam  imperator  imposuit  Petro  de  Vinea,  ut  eum  morti 

traderet. 

Calunnia  autem  imperatoris  contra  Petrum  de  Vinea  fuit 
huiusmodi:  Imperator  miserat  iudicem  Tadeum  et  Petrum  de 
Vinea  —  quem  maxime  diligebat,  et  super  omnes  alios  in  curia 
imperatoris  erat  —  et  quosdam  alios  Lugdunum  ad  papam  In- 
nocentium  quartum,  ut  impedirent  papam,  ne  festinaret  ad 
depositionem  ipsius.  Audierat  enim  quod  propter  hoc  concilium 
congregabat;  et  preceperat  eis,  quod  nullus  cum  papa  sine 
alio  vel  nisi  presentibus  aliis  loqueretur.  Postquam  autem  re¬ 
versi  sunt,  accusaverunt  socii  Petrum  de  Vinea,  quod  pluries 
sine  eis  cum  papa  familiare  colloquium  habuisset.  Misit  igitur 
imperator  et  fecit  eum  capi  et  mala  morte  mori.  Et  cepit  di¬ 
cere  imperator:  Abominati  sunt  me  condam  consiliarii  mei,  et 
quem  maxime  diligebam  adversatus  est  mi  chi ,  Iob  XIX.  Faciliter 
enim  turbabatur  tunc  temporis  imperator,  eo  quod  ab  imperio 
fuisset  depositus,  et  quia  Parma  contra  eum  spiritual  rebellionis 

assumpserat,  et  quia  credebat  suis  fraudulentiis  Ecclesiam  de- 
tinere  et  verbis  deceptoriis  supplantare,  ne  procederet  contra 
ipsum;  et  videns  quod  non  esset  factum  secundum  malitiam 
cordis  sui,  non  mirum,  si  leviter  turbabatur.  Nam  qui  ad  ira- 
scendum  facilìs  est,  erit  ad  peccata  proclivior,  id  est  magis  in- 
clinatus,  Prover.  XXIX.  Interficiebat  enim  consiliarios  et  prin- 
cipes  et  barones  suos,  imponendo  eis  quod  proditores  essent. 
Unde  Eccli.  XI:  Bona  enim  in  mala  convertens  insidiatur  et 
in  electis  imponit  maculavi.  Item  Prover.  XXI:  Superbus  et  ar- 
rogans  vocatur  indoclus,  qui  in  ira  operatur  superbiam.  Item 
Prover.  XXVII  :  Grave  est  saxum,  et  onerosa  est  arena,  sed 
ira  slulti  utroque  gravior.  Ira  noti  habet  misericor diavi  nec  erum- 
pens  juror,  et  impetum  concitati  ferre  qui  poteri tf  Item  Pro¬ 
ver.  XXVIII:  Dux  indigens  prudenlia  multos  opprimet  per  ca- 
lumniam.  Qualis  fuit  Fridericus,  qui  multos  occidit  et  fecit 
interfici,  ut  ili ud  Danielis  posset  impleri  et  sibi  aptari  quod 
de  Antichristo  legitur  scriptum  Dan.  VII:  Alius  consurget  post 
eos,  et  ipse  potentior  erit  prioribus  et  ires  reges  humiliabit.  Et 
sermones  contra  excelsum  loquelur  et  sanctos  altissimi  conterei, 
et  putabit  quod  possit  mutare  tempora  et  leges,  et  tradentur  in 
manu  eius  usque  ad  tempus  et  tempora  et  dimidium  temporis. 
Item  Dan.  Vili:  Cum  creverint  iniquitates,  consurget  rex  im- 
pudens  facie  et  intelligens  propositiones .  Et  roborabitur  fortitudo 
eius,  sed  non  in  viribus  suis.  Et  supra  quam  credi  potest  uni¬ 
versa  vastabit  et  prosperabitur  et  faciet.  Et  interficiet  robustos 
et  populum  sanctorum  secundum  voluntatem  suam,  et  dirigetur 
dolus  in  manu  eius,  et  cor  suum  magnificabit .  Et  in  copia  renivi 
omnium  occidet  plurimos  et  contra  principem  principimi  consurget, 
et  sine  manu  conterelur.  —  Hic  addit  abbas  Ioachim  loquens 
de  Friderico:  subauditur  '  fiumana  \  —  Et  visio  vespere  et  mane, 
que  dieta  est,  vera  est.  Tu  ergo  signa  visionem,  quia  post  dies 
multos  erit.  Item  Danielis  XI:  Et  veniet  in  viultiludine  magna, 
ut  conterai  et  interficiat  plurimos.  Hoc  potest  referri  ad  Fri- 
dericum,  quando  venit  ad  obsidendum  Parmam,  quia  tunc 
impletum  est  illud  Ys.  X:  Ad  conterenduvi  erit  cor  eius  et  ad 
internectionem  gentium  non  paucarum.  Dicet  enim:  Numquid 

non  principes  me i  simul  reges  sunt?  Item  Iob  XXXIIII  :  Conteret 
multo s  et  innumerabìles  et  stare  faciet  alios  prò  eis.  Item  de 
Friderico  sciendum  est  quonam  Ecclesiam  decipere  non  potuit, 
quia  in  Prover.  XXVI  scriptum  est:  Labiis  suis  inlelligitur 
inirnicus,  cum  in  corde  tractaverit  dolos .  Quando  submiserit  vocem 
suam,  ne  credideris  ei,  quoniam  VII  nequitie  sunt  in  corde  illius. 
Qui  operit  odium  fraudulenter ,  revelabitur  malitia  eius  in  con¬ 
cilio.  Quod  totum  fuit  impletum  in  concilio  Lugdunensi,  in 
quo  ab  imperio  depositus  fuit,  et  malitia  eius  omnibus  divulgata. 
Cetera  vero  que  sequuntur  usque  ad  fìnem  capituli  ipsi  Fre- 
derico  optime  coaptantur.  • 


De  domilo  Bernardo  Rolandi  Rubei,  et  qualiter  scivit  sibi  cavere  a  sa- 

gacitatibus  F(riderici). 

Porro  de  domno  Bernardo  Rolandi  Rubei  sciendum  quod 
nunquam  vidi  hominem,  qui  melius  personam  magni  principis 
representaret.  Habebat  enim  apparentiam  et  existentiam.  Nani 
quando  erat  in  bello  armatus  et  cum  clava  ferrea  hostes  per- 
cutiebat  bine  inde,  sicut  a  facie  diaboli  ita  divertebant  et  fu- 
giebant  ab  eo.  Et  cum  volo  eius  personam  in  memoriam  pre¬ 
sentare,  occurrit  michi  Magnus  Karolus  imperator,  secundum 
.ea  que  de  eo  scripta  leguntur,  et  secundum  ea  que  de  isto 
oculis  meis  vidi.  Hic  ree  te  respondit  s  tulio  secundum  stultiiiam 
suam,  ne  sibi  sapiens  esse  videretur,  quando  cum  adiutoribus 
suis  abstulit  sibi  Parmam,  Prover.  XXVI,  et  Fridericus  cum 
parabolis  suis  remansit  in  opprobrio  sempiterno.  Nam  ex  ore 
fatui  reprobabitur  parabola,  non  enim  dicit  eam  in  tempore  suo, 
Eccli.  XX.  Nunquam  bene  alicui  fuit  amicus.  Facile  est  enim 
amicitiam  inchoare,  sed  in  conservanda  amicicia  est  magna 
cautio  adhibenda.  De  primo  habetur  Eccli.  XXXVII:  Omnis 
amicus  dicet:  '-Et  ego  amiciam  copulavi'1.  Sed  est  amicus  solo 
nomine  amicus.  De  amicis  require  Eccli.  VI.  De  secundo  dicit 
poeta: 

Obsequio  quoniam  dulces  retinentur  amici. 

Quod  Fridericus  imperator  facere  nesciebat  vel  nolebat  propter 
miseriam  et  avariciam  suam;  immo  omnes  suos  amicos  finaliter 
vilificabat  et  confundebat  et  occidebat,  ut  substantiam  et  the- 
saurum  et  possessiones  eorum  diriperet  et  haberet  sibi  et  filiis 
suis.  Et  ideo  tempore  necessitatis  paucos  invenit  amicos,  quia, 
ut  dicit  Ecclesiasticus  XX:  Fatuo  non  erit  amicus,  et  non  erìt 
gratia  in  bonis  illius.  Nam  de  Hysmaele  dicitur,  quod  Friderico 
congruit,  Gen.  XVI:  Hic  erit  ferus  homo.  Manus  eius  contro 
omnes,  et  manus  omnium  contro  eum. 

De  veris  et  falsis  amicis. 

Ideo  ad  materiam  istam  pertinet  quod  Seneca  dicit:  Ego 
tibi  multos  dabo,  qui  non  amico,  sed  amicicia  caruerunt.  Unde 
philosofus:  Difficile  est  probare  amicum  in  re  prospera,  in  adversa 
sernper.  Huic  concordat  Ecclesiasticus  XII,  qui  dicit:  Non 
agnoscetur  in  bonis  amicus,  et  non  abscondetur  in  malis  inimicus. 
Et  iterurn:  Si  occurrerint  tibi  mala,  invenies  eum  illic  priorem. 
Nam 

navi  submerse  solet  omnis  ventus  obesse. 

Ideo  dicit  propheta:  Qui  laudabant  me ,  scilicet  tempore  pro- 
speritatis,  adversum  me  iurabant ,  scilicet  tempore  adversitatis. 
Unde  illud  Ps.:  Deum  commoventur  pedes  mei,  super  me  magna 
locuti  sunt.  Item  poeta: 

Dum  zephyrus  flabat,  nimiis  comitabar  amicis; 

Nunc  omnes  [ut]  aquilo  turbine  dante  fugat. 

Item  alius  poeta: 

Cum  fueris  felix,  multos  numerabis  amicos; 

Nubila  si  fuerint  tempora,  solus  eris. 

Unde  Dominus  dicit  Io.  XVI:  Ecce  veniet  hora  et  iam  venit, 
ut  dispergamini  unusquisque  in  propria  et  me  solum  relinquatis . 
Et  non  sum  ego  solus,  quia  pater  mecum  est.  Item  Prover.  XIX: 

Divitie  addunt  amicos  plurimos,  a  paupere  autem  et  hi  quos 
habuerit  separantur.  Multi  colunt  personam  potentis  et  amici 
sunt  dona  tribuentis.  Fratres  hominis  pauperis  oderunt  eum, 
insuper  et  amici  proctil  recesseruni  ab  eo.  Item  Prover.  XII II  : 
Etiam  proximo  suo  pauper  odiosus  erit,  amici  vero  divitum 
multi. 

De  captione  Victorie  civitatis  a  Parmensibus  facta,  et  de  carrocio  Cre- 

monensium,  quod  ibi  habuerunt. 

Nunc  ad  Fridericum  revertamur,  cuius  afflictio  et  maledictio, 
qua  contra  Parmam  ex  toto  inflammatus  exarsit,  duravit  a  mil¬ 
lesimo  CCXLVII  exeunte  Iunio  usque  ad  MCCXLVIII,  duode¬ 
cima  die  exeunte  Februario,  in  die  Martis,  in  qua  capta  est 
Victoria  civitas.  Nam  Parmenses  et  omnes  milites  et  populares 
armati  et  preparati  ad  pugnam  exiverunt  de  Parma,  et  mulieres 
eorum  egresse  sunt  cum  eis,  similiter  pueri  et  puelle,  iuvenes 
et  virgines,  senes  cum  iunioribus ;  et  violenter  expulerunt  irn- 
peratorem  de  Victoria  et  omnes  suos  milites  et  pedites.  Et  multi 
fuerunt  ibi  mortui,  et  multi  capti  et  ducti  in  Partnam.  Et  suos 
liberaverunt  captivos,  quos  imperator  in  Victoria  in  vinculis 
detinebat.  Et  impleta  est  scriptura  Ysaie  que  dicit  XIIII  :  Et 
erunt  capientes  eos  qui  se  ceperant,  et  subicieut.  exactores  suos. 
Et  carrocium  Cremonensiutn,  quod  in  Victoria  erat,  in  Parmam 
duxerunt  et  in  baptisterio  honorifice  posuerunt.  Sed  hi  qui 
Cremonenses  non  diligebant,  ut  Mediolanenses  et  Mantuani  et 
alii  plures,  quos  Cremonenses  aliquando  offenderant,  quando 
veniebant  ad  baptisterium  videndum  et  videbant  ibi  inimicorum 
suorum  carrotium,  ornatimi  Berte  abstulerunt,  ut  haberent  prò 
reliquiis.  Dicebatur  enim  Berta.  Sed  rote  remanserunt  ibi  tan- 
tummodo  et  lectus  plaustri  in  pavimento  baptisterii.  Columna 
vero  vexilli  si  ve  pertica  erecta  stabat  ad  raurum. 

De  thesauro  imperatoria,  quem  habuerunt  Parmenses,  et  de  corona  ipsius, 

que  fuit  magni  valoris. 

Item  Parmenses  abstulerunt  imperatori  totum  thesaurum 
suum,  quem  magnum  habebat  in  auro  et  argento  et  lapidibus 
pretiosis,  vasis  et  vestibus,  et  omnem  ornatum  et  suppellectilem 
suam  habuerunt  et  coronam  imperii,  que  erat  magni  ponderis 
et  valoris,  et  tota  erat  ex  auro  et  lapidibus  pretiosis  intexta, 
multas  habens  ymagines  fabrefactas  et  elevatas,  ut  celaturas 
putares.  Grandis  erat  sicut  una  olla;  nam  magis  erat  prò  digni- 
tate  et  thesauro  quam  prò  capitis  ornamento.  Totum  enim  caput 
cum  facie  occultasset,  nisi  remedio  alicuius  pecie  sublevata 
stetisset.  Hanc  habui  in  manibus  meis,  quia  in  sacristia  maioris 
Ecclesie  beate  Virginis  servabatur  in  civitate  Parmensi.  Et  cum 
volo  ad  memoriam  coronam  illam  reducere,  recordor  illius 
diadematis  de  quo  legitur  II  Reg.  capitulo  XII:  Et  tulit ,  sci- 
licet  rex  David,  diadema,  regis  eorum ,  scilicet  filiorum  Amon, 
de  capite  eius,  pondo  arivi  talentum,  habens  gemmas  pretiosis- 
simas,  et  impositum  est  super  caput  David.  Sed  et  predoni  civi- 
tatis  asportavit  multam  valdc.  Hanc  coronam  invenit  quidam 
homo  parvus  medie  stature,  qui  dicebatur  yronice  Curtus-pas- 
sus,  eo  quod  parvus  esset;  et  portabat  eam  publice  in  manibus, 
sicut  portatur  nisus,  demonstrando  omnibus  qui  videre  volebant, 
ad  laudem  victorie  habite  et  sempiterni  opprobrii  Friderici. 
Nam  quod  quisque  rapere  poterat,  suum  erat,  nec  quisquam 
alteri  audebat  vel  presumebat  auferre.  Nec  unum  verbum  con- 
tentionis  seu  iniuriosum  ibi  fuit  auditum;  quod  fuit  mirabile 
dictu,  maxime  cum  dicatur  Ys.  IX:  Iugum  enim  oneris  eius 
et  virgam  humeri  eius  et  sccptrum  exactoris  eius  superasti  sicut 
in  die  Madiam.  Quia  omnis  violenta  predatio  cum  tumultu.  Co¬ 
ronam  igitur  supradictam  emerunt  Parmenses  ab  ilio  concive 
suo  et  dederunt  ei  prò  ea  ducentas  libras  imperialium  et  unum 
casamentum  prope  Ecclesiam  sancte  Christine,  ubi  lavatorium 
equorum  antiquitus  fuerat.  Et  statuerunt,  ut,  quicumque  de 
thesauris  Victorie  aliquid  habuisset,  medietatem  haberet  et 
medietatem  assignaret  communi.  Ditati  sunt  ergo  mirabiliter 

pauperes  expoliato  principe  divite.  Ideo  dicit  Ecclesiasticus  XI: 
Facile  est  enim  in  oculis  Dei  subito  honestare  pauperem ,  id  est 
divitem  facere.  Unde  iliud  Sap.  X:  Honestavit  illuni  in  labori- 
bus  et  compì  evi  t  labores  illius. 


Quod  peculiaria  imperatoria,  que  pertinebant  ad  bellum,  habuit  Grego- 

rius  de  Monte-longo,  qui  erat  legatus. 

Peculiaria  quoque  imperatoris,  que  pertinebant  ad  bellum, 
ut  papiliones  et  huiusmodi,  habuit  Gregorius  de  Monte-longo 
legatus;  ymagines  vero  et  reliquie  quas.imperator  habebat,  col¬ 
locate  sunt  in  sacrario  sive  sacristia  maioris  Ecclesie  beate 
Virginis  conservande.  Nani,  quamvis  alii  fuerint  pugnatores  ad 
Fridericum  debellandum  et  fugandum,  ipsa  tamen  fuit  illa  una 
mulier  Hebrea,  que  fecit  confusionem  i?i  domo  Nabuchodonosor 
regis,  ut  in  Iudith  historia  continetur  XV.  Ideo  congruit  huic 
loco  quod  Delbora  dixit  Iudicum  IIII:  In  tnanu  mulièris  tra- 
detur  Sysara. 

De  ducibus  istius  exercitus,  qui  Fridericum  fugaverunt. 

Duces  fuerunt  exercitus  Gregorius  de  Monte-Longo  legatus, 
vir  sapiens  et  in  multis  expertus ,  et  Phylippus  Vicedominus 
civis  Placentinus,  homo  strenuus  et  probus,  tunc  Parme  civi- 
tatis  potestas,  sicut  in  alia  cronica  posui,  in  qua  XII  scelera 
Friderici  imperatoris  descripsi.  Et  nota  quod  de  thesauris, 
qui  in  Victoria  sunt  reperti,  pauci  remanserunt  in  Parma,  quia 
mercatores  de  diversis  partibus  venientes  emerunt  eos  et  ha- 
buerunt  prò  bono  foro  sive  mercato  et  asportaverunt,  videlicet 
vasa  aurea  et  argentea,  gemmas,  uniones,  margaritas  et  lapides 
pretiosos,  vestes  de  purpura  et  de  serico  et  omnium  rerum  que 
ad  usum  et  ornatum  humani  generis  pertinere  noscuntur.  Nota 
etiam  quod  multi  thesauri  in  auro  et  argento  et  lapidibus  pre- 
tiosis  remanserunt  occultati  in  urceis,  loculis  et  sepulcris  in  loco 
ubi  fuit  Victoria  civitas,  et  sunt  ibi  usque  in  hodiernum  diem, 
quamvis  ignorentur  latibula.  Nota  similiter  quod,  quando  mer- 

catores  emerunt  thesaurum  a  Parmensibus  in  Victoria  repertum, 
impletum  est  quod  in  Proverbiis  legitur  XX:  '  Malum  est,  ina¬ 
limi  est  dicit  omnis  emptor;  et  ami  recesserit,  tunc  gloriabitur . 
Nota  etiam  quod,  post  destructionem  Victorie  civitatis,  ita  reco- 
gnoverunt  omnes  locum,  in  quo  vineam  suam  prius  habuerant, 
quod  nullum  verbum  contentionis  sive  litigii  inter  eos  fuit 
exortum.  Et  tunc  impleta  est  Scriptura  que  dicit:  Exibit  homo 
ad  opus  suurn  et  ad  operationcm  suam  usque  ad  ve  s per  am.  Item 
tempore  ilio  fugatus  est  a  Parmensibus  Fridericus,  et  impleta 
est  Scriptura  que  dicit  Prover.  X:  Quasi  tempestas  transiens  non 
erit  irnpius.  Quare?  Quia  in  malitia  sua  expellitur  impius,  ut 
habetur  Prover.  XIIII.  Et  ipse  turpiter  fugit  factus  miser  et 
miserabilis,  pauper  et  cecus  et  nudus  et  denudatus  et  tristis. 
Cui  convenit  quod  dicit  Ys.  XXXIII:  Ve  qui  predaris !  Nonne 
et  ipse  predaberìs?  Et  qui  spernis,  nonne  et  ipse  sperneris?  Cum 
consumaveris  depredationem,  depredaberis;  cum  fatigaius  desieris 
contemnere,  contcmneris.  Item  Micheas  I  :  Super  hoc  plangam 
et  ululabo,  vadam  spoliatus  et  nudus.  Faciam  planctum  velut 
draconum  et  lue  t  uni  quasi  structionum,  quia  de  sperata  est  plaga 
cius.  Quia  in  pieno  concilio  Lugdunensi  depositus  fuit  ab  im¬ 
perio  ab  Innocentio  papa  IIII  anno  Domini  MCCXLV.  Ideo 
dicit  Iere.  XXX:  Insanabilis  j radura  tua,  pessima  plaga  tua. 
Daniel  etiam  dicit  IIII:  hi  sententia  vigilimi  dccretum  est,  et 
sermo  sanctorum  et  petitio,  donec  cognoscant  viventes,  quoniam 
dominatur  excelsus  in  regno  hominum  et  cuicumque  voluerii  dabit 
illud,  et  humillimum  hominem  constituet  super  illud. 

Quid  fecit  Fredericus,  postquam  a  Parmensibus  fugatus  est  de  Victoria. 

Item  de  Friderico  sciendum  est  quod,  postquam  destructa 
Victoria  fecit  omnia,  que  in  alia  cronica  posui,  reversus  est 
in  Apuliam;  de  qua  si  non  exisset  et  contra  Lombardos  guer- 
ram  non  habuisset,  melius  sibi  fuisset.  Impleta  est  tamen  in 
eo  Scriptura  Danielis  que  dicit  XI:  Cessare  faciet  principem 
opprobrii  sui,  et  opprobrium  eius  convertetur  in  eum.  Et  convertet 
faciem  suam  ad  imperiavi  terre  sue,  et  impinget  et  corruet  et  non 

invenietur .  Et  stabit  in  loco  eius  vilissimus  et  indignus  decore 
regio,  et  in  paucis  diebus  co?iteretur ,  non  in  furore  nec  in  prelio. 
Hoc  potest  ad  Conradum  filium  Friderici  referri,  qui  paucis 
diebus  post  patreni  supervixit  et  per  cristere  mortuus  est  veneno 
inmisso.  Quod  autem  sequitur:  Et  stabit  in  loco  eius  despectus , 
hoc  ad  Manfredum  potest  referri,  qui  illegittime  natus  est  ex 
imperatore  et  ex  filia  sororis  marchionis  Lancee,  quamvis  in 
morte  desponsaverit  eam.  Quod  autem  additur:  et  non  tribuetur 
ei  honor  regius ,  hoc  impletum  est,  quando  rex  Karolus  interfecit 
eum  in  bello.  Quod  autem  supra  dixit  de  Friderico,  scilicet 
Daniel  :  Et  cessare  faciet  principem  opprebrii  sui,  potest  referri 
ad  Innocentini  papam,  qui  timore  Friderici  a  partibus  Romanis 
fugit  Lugdunum.  Et  vere  fuit  princeps  opprobrii  sui,  quia  in 
pieno  concilio  Lugdunensi  eum  deposuit  ab  imperio.  Quod 
autem  sequitur:  et  opprobrium  eius  convertetur  in  eum ,  hoc  imple¬ 
tum  vidimus  oculis  nostris.  Ideo  dicit  Scriptura:  Convertetur  do¬ 
lor  eius  in  caput  eius,  et  in  verticem  ipsius  iniquitas  eius  desccndet. 

Recordor  illorum  que  in  precedenti  millesimo  pretermisi, 
eo  quod  cor  occupatuin  haberem  circa  Friderici  negotia  de- 
scribenda.  Et  ideo,  quia  sunt  digna  relatu,  et  michi  scribere 
incumbit,  eo  quod  de  hoc  sum  rogatus  a  pluribus,  non  est 
bonum,  quod  meo  silentio  occultentur,  sed  scribantur  liec  in 
generatione  altera,  et  populus  qui  creabitur  laudabit  Dominum. 
Igitur  anno  Domini  MCCXLVII,  cum  civitas  mea  Parma  a 
Friderico  imperatore  condam  esset  obsessa,  exivi  de  Parma 
et  ivi  Lugdunum,  et  familiariter  fui  locutus  cum  donino  papa 
Innocentio  quarto  in  camera  sua;  post  festum  omnium  sancto- 
rum  arripui  iter,  ut  in  Franciam  iretn. 

De  fratré  Iohanne  de  Piano-Carpi,  quem  papa  Innocentius  quartus  misit 

ad  Tartaros. 

Cumque  pervenissem  ad  primum  locum  fratrum  Minorum, 
qui  post  Lugdunum  occurrit,  eadem  die  frater  Iohannes  de 
Piano-Carpi  pervenit  illue,  qui  redibat  a  Tartaris,  quo  miserat 
eum  papa  Innocentius  quartus.  Erat  autem  frater  Iohannes  iste 

familiaris  homo  et  spiritualis  et  litteratus  et  magnus  prolocutor 
et  in  multis  expertus,  et  aliquando  fuerat  provincialis  minister 
in  Ordine. 

Quod  ex  virtute  constellationis  fiunt  impressiones. 

Iste  ostendit  michi  et  aliis  fratribus  unam  cuppam  ligneam, 
quam  portabat,  ut  daret  donino  pape;  in  qua  cuppa  erat  in 
fundo  cuiusdam  pulcherrime  regine  ymago,  ut  vidi  oculis  meis, 
non  artificialiter  seu  opere  pictorio  ibi  depicta,  sed  ex  virtute 
constellationis  ibi  impressa.  Et  si  in  centum  partes  secta  fuisset, 
semper  impressionem  illius  ymaginis  habuisset.  Et  ne  hoc  alicui 
ad  credendum  impossibile  videatur,  exemplo  alio  possumus 
demonstrare  et  fidem  astruere.  Nani  imperator  Fridericus  in 
Apulia  donavit  quandam  Ecclesiam  fratribus  Minoribus,  que 
erat  antiquissima  et  destructa  et  ab  omnibus  derelicta;  et  in 
loco  ubi  altare  fuit  prius,  inmense  magnitudinis  creverat  arbor 
nucis,  que  secta  in  qualibet  asside  domini  nostri  Iesu  Christi 
crucifixi  habebat  ymaginem.  Et  si  cencies  secata  fuisset,  to- 
tiens  crucifixi  ymaginem  habuisset.  Quod,  quamvis  ex  mi  radilo 
hoc  demonstraverit  Deus,  eo  quod  in  ilio  loco  nata  sit  nucis 
arbor,  in  quo  agni  inmaculati  passio  representatur  in  hostia 
salutari  et  sacrificio  reverendo',  tamen  ex  virtute  constellationis 
tales  impressiones  posse  fieri  aliqui  asseverant.  Item  idem  fra- 
ter  Iohannes  dixit  nobis,  quod  pulcherrimam  capellam  portabat 
ad  donandum  dorano  pape.  Et  appellabat  capellam,  ut  nobis 
exposuit,  omnia  pontificalia  paramenta,  que  ad  missam  cele- 
brandam  diebus  sollemnibus  necessario  requiruntur.  Ideo  dicit 
sapiens  in  Prover.  XVIII  :  Donum  hominis  dilatai  viam  eius  et 
ante  principes  spacium  ci  facit.  Et  iterum:  Multi  colutit  perso- 
nani  polentis  et  amici  sunt  dona  tribuentis,  Prover.  XIX.  Item 
dixit  nobis  idem  frater  Iohannes,  quod  multa  fatigatione  iti- 
neris  et  laboris  et  multa  inedia  famis  et  frigoris  et  caloris  ad 
maximum  dominum  Tartarorum  pervenit;  et  quod  Tattari  ap- 
pellantur,  non  Tartari;  et  quod  comedunt  carnes  equinas  et 
lac  iumentinum  bibunt.  Et  quod  vidit  ibi  cum  eis  ex  omni 

ìiatione  que  sub  celo  est ,  exceptis  duabus.  Et  quod  non  potuit 
intrare  ad  magnum  dominum  Tattarorum,  nisi  purpura  esset 
indutus.  Et  quod  honorifìce  et  curialiter  et  benigne  fuit  receptus 
et  tractatus  ab  eo.  Et  quod  inquisivit,  quot  essent  qui  domi- 
nabantur  in  partibus  occidentis;  et  respondit  quod  duo,  papa 
videlicet  et  imperator,  et  ab  istis  duobus  omnes  alii  habebant 
dominia.  Iterum  quesivit  quis  istorum  duorum  esset  maior. 
Cumque  frater  Iohannes  dixisset  quod  papa,  protulit  litteras 
pape  et  dedit  ei.  Quas  cum  legi  fecisset,  dixit  quod  rescriberet 
pape  epistolas  responsivas  et  daret  sibi.  Et  factum  est  ita. 
Item  frater  Iohannes  scripsit  unum  magnum  librum  de  factis 
Tattarorum  et  aliis  mirabilibus  mundi,  secundum  quod  oculis 
suis  vidit;  et  faciebat  illuni  librum  legi,  ut  pluries  audivi  et 
vidi,  quotiens  facta  Tattarorum  gravabatur  referre;  et  ubi  mi- 
rabantur  vel  non  intelligebant  legentes,  ipse  exponebat  et  dis- 
serebat  de  singulis. 


De  epistolis  quas  imperator  Tartarorum  misit  ad  papam. 

Ex  ilio  autem  libro  nichil  scribere  volui  nisi  epistolas  su- 
perius  memoratas,  quia  nec  ad  scribendum  tempus  habebam. 
Sunt  autem  epistole  ille  hunc  modum  habentes: 

Epistola  domini  Tattarorum  ad  papam  Innocen- 
tium  1111. 

Dei  fortitudo,  omnium  hominum  imperator,  magno  pape  lit¬ 
teras  certissimas  atque  veras.  H abito  consi lio  prò  pace  habenda 
nobiscum,  tu  papa  et  omnes  Christiani,  nuntium  tuum  nobis 
transmisisti,  sicut  ab  ipso  audivimus,  et  in  tuis  litteris  habebatur. 
Igitur  si  pacem  nobiscum  habcre  dcsideratis,  tu  papa  et  owies 
reges  et  potentes,  prò  pace  diffinicnda  ad  me  venire  nullo  modo 
postponalis,  et  lune  nostram  audietis  responsionem  pariter  atque 
voluntatem . 

Tuarum  continebat  series  litterarum,  quod  deberetnus  bapli- 
qari  et  effici  Christiani.  Ad  hoc  tibi  brevitcr  respondemus  quod 
hoc  ?ion  intelligimus,  qualiter  hoc  facere  debeamus.  Ad  aliud, 
quod  etiam  in  tuis  litteris  habebatur ,  scilicet  quod  mirans  de 

tanta  occisione  hominum  et  maxime  Christianorum  et  potissime 
Pollonorum,  Moravorum  et  Ungarorum,  tìbi  taliter  respondemus 
quod  etiam  hoc  non  intellìgimus .  Verumtamen  ne  hoc  sub  silentio 
omnimodo  transire  videamur ,  taliter  tibi  dicimus  respondendum: 
Quia  littere  Dei  et  precepto  Cyngis-Chan  et  Chan  non  obedieruni 
et  magnum  consilium  habentes  nuntios  occidenmt,  propterea  Deus 
eos  del  ere  precepit  et  in  ma?iibus  nostris  tradidit.  Alioquin,  quod 
si  Deus  non  fecisset,  homo  homini  quid  facere  potuisset?  Sed 
vos  homines  occidentis  solos  vos  Chistia?ios  esse  creditis  et  alios 
despicitis.  Sed  quomodo  scire  potestis,  cui  Deus  suam  gratiam 
confcrre  dignetur ?  Nos  autcm  Dcum  adora?ido  in  fortitudine 
Dei  ab  oriente  usqne  in  occidentem  delevimus  omnem  terram.  Et  si 
hec  Dei  fortitudo  non  esset,  homines  quid  facere  potuissent ?  Vos 
autcm  sì  pacem  suscipilis  et  vestras  nobis  vultis  tradere  fortilu - 
dines,  tu  papa  cum  potentìbus  Cristianis  ad  me  venire  prò  pace 
facìenda  nullo  modo  dìjferatis;  et  tunc  scìemus  quod  vultis  pacem 
h  abere  nobis  cum.  Si  vero  Dei  et  nostris  litteris  non  crcdideritis 
et  consilium  ?io?i  audieritis,  ut  ad  nos  veniatis,  tunc  prò  certo 
scìemus  quod  guerram  habere  vultis  nobis  cum.  Post  hec  quid 
futurum  sit,  nos  nescimus,  solus  Deus  novit.  Cyngis  Chan  primus 
imperator.  Secundus  Ochoday-Chan.  7 ertìus  Cuiuch-  Gian. 

Non  plus  continebatur  in  litteris  domini  Tattororum  missis 
ad  papam. 


De  bis  qui  diversis  temporibus  Italiani  destruxerunt. 

Et  nota  quod  istam  Ytaliam  miseram  primo  invaserunt 
Vandali,  qui  venerunt  ex  Affrica  et  Paulinum  Nolane  civitatis 
episcopum  secum  duxerunt  capti vum;  de  quo  beatus  Gregorius 
in  principio  tertii  libri  Dyalogorum  pienissime  narrat. 

Secundo  Hunni,  quorum  rex  fuit  Attila,  flagellum  Dei, 
qui  XI  anno  pontificatus  Leonis  pape  primi  venit  et  destruxit 
Aquilegiam  primam  civitatem  Ytalie.  Et  fere  totani  Ytaliam 
destruxisset,  etiam  Romani,  nisi  papa  Leo  ad  eum  accessisset. 
Et  cuncta  Deo  opitulante  que  voluit  obtinuit.  Et  sic  Attila  a 
sua  sevitia  repressus,  relieta  Ytalia,  Pannonias  repetiit. 

Quod  Leo  papa  concordiam  habuit  cum  Iosaphath  rege  Iuda. 

Hic  est  Leo  I,  qui  secundum  abbatem  Ioachym  concordiam 
habet  cum  Iosaphath  rege  Iuda.  Vide  in  libro  Figurarum  Ioa¬ 
chym  et  in  libro  Concordie,  quomodo  sibi  conrespondent.  Nam 
de  Leone  dictum  est  hic.  De  Iosaphath  vero  habetur  II  Pa- 
ralipo.  XX,  ubi  dicitur  quod,  timore  perterritus  totum  se  con- 
iulit  ad  rogandum  Dominimi  et  predicava  ieiunium  universo 
Iuda ,  et  fugavit  omnem  multitudinem  filiorum  Moab  et  Amon 
et  montis  Seyr;  unde  dicitur  infra:  Cumque  cepissent  laudes  ca¬ 
liere,  vertit  Dominus  insidias  eormn  in  semetipsos,  filiorum  sci- 
licet  Amori  et  Moab  et  montis  Seyr,  qui  egressi  fuerant  ad  pu- 
gnandum  cantra  Iudam,  et  percussi  sunt. 

De  operibus  Theodorici  regis  Gothorum,  et  quod  propter  1 1 1 1  dignus 

fuit  exhumari. 

Tertio  Gothi  invaserunt  Ytaliam  et  destruxerunt.  De  quibus 
beatus  Gregorius  in  Dialogo  narrat;  et  habuerunt  plures  in 
Ytalia  reges,  ex  quibus  maximus  fuit  Theodoricus  apud  Ra¬ 
vennani,  usque  adeo  ut  edam  ad  ipsum  de  Roma  Ravennani 
venirent  prò  consilio  et  adiutorio  habendo,  quando  in  electione 
Romani  pontificis  oriebatur  discordia.  Hic  fecit  fieri  Ecclesiam 
Gothorum  in  Ravenna;  et  turris  palatii  eius  in  Ravenna 
usque  hodie  durat.  Item  fecit  fieri  Ecclesiam  sancti  Martini 
in  Celo-aureo,  que  nunc  appellatur  Sanctus  Appollinaris  No- 
vus,  prò  eo  quod  corpus  eius  de  civitate  Classis  fuit  in  ea 
translatum  et  creditur  ibi  esse.  Item  fecit  fieri  extra  Ravennani 
Ecclesiam  sancte  Marie  Rotunde,  que  uno  lapide  cooperitur; 
et  fuit  ibi  sepultus  in  archa  de  porphyritico  lapide,  que  usque 
in  hodiernum  diem  ostenditur  ibi  vacua,  quia  beatus  Gregorius 
papa,  quando  venit  Ravennam,  fecit  eum  inde  extrahi  et  in  ster- 
quiliniuni  et  in  foveam  prohici;  et  hoc  fecit  fieri  propter  IIII  : 
Primo,  quia,  quamvis  Christianus  fuerit,  tamen  Arrianus.  Se- 
cundo,  quia  multa  mala  catholicis  fecit.  Tertio,  quia  tres  magnos 
viros  interfecit,  scilicet  Boetium,  Symacchum  et  Iohannem 

papam.  Quarto,  quia  in  olla  Vulcani  a  demonibus  fuit  sepultus, 
sicut  in  quarto  libro  Dialogorum  beatus  Gregorius  dicit. 

Quarto  Longobardi  occuppaverunt  et  destruxerunt  Ytaliam, 
sicut  Paulus  hystoriographus  eorum  in  primo  libro  ystorie  eo- 
rum  narrat  hoc  modo:  A  Germatiia  sepe  innumerabìles  capti- 
vorum  turme  abducte  meridianis  populis  pretto  distrahuntur . 
Multe  quoque  ex  ea,  prò  eo  quod  tanto s  mortalium  germinai, 
quantos  alere  vix  sufficit,  sepe  gentes  egresse  su?it,  que  nichi- 
lominus  et  partes  Asye,  sed  maxime  sibi  contiguam  Europam 
afflixerunt.  Testantur  hoc  ubique  urbes  crute  per  totam  Illiricum 
Galliamque,  sed  maxime  misere  Ytalie,  que  pene  omnium  illa- 
rum  gentium  est  experta  sevitiam.  Gothi  siquidem  Vandalique, 
Rugi,  Heruli  atque  Ttircilttigi  necnon  etiam  et  atte  feroces  et 
barbare  nationes  e  Germania  prodierunt.  Pari  etiam  modo  et 
Vinnilorum,  hoc  est  Longobardorum,  gens,  que  postea  in  Ytalia 
felicìter  regnavit,  a  Germanorum  populis  originem  duccns,  licei 
et  atte  catcse  egressionis  eorum  asseverentur,  et  ab  insula  que 
Scandinavia  dicitur  adventavit.  Cuius  insule  etiam  Plinius  Sc- 
cundus  in  libris  quos  de  natura  rerum  composuit  mentionem  facit. 
Hucusque  Paulus. 

Quinto  et  ultimo  et  utinam  ultimo!  Tattari  venire  dispo- 
nunt  et  Ytaliam  occupare,  prout  retulit  frater  Iohannes  de 
Piano-Carpi,  qui  cuna  magno  domino  Tattarorum  familiariter 
fuit  locutus.  Est  autem  Planum-Carpi  in  Perusino  districto. 


Quod  tempore  pape  Gregorii  noni  primo  insonuerunt  rumores  de  Tartaris, 

et  quod  plures  Romani  pontifices  miserunt  ad  eos  nuntios  suos. 

Et  nota  quod  tempore  pape  Gregorii  noni  primo  insonue¬ 
runt  rumores  de  Tattaris.  Secundo,  papa  Innocentius  quartus 
fratrem  Iohannem  de  Piano-Carpi  misit  ad  eos.  Tertio,  papa 
Iohannes  XXI  iterum  misit  ad  eos  sex  fratres  Minores,  duos 
de  provincia  Bononie;  quorum  unus  erat  lector,  frater  Antonius 
de  Parma,  alius  discretus  homo,  sciiicet  frater  Iohannes  de 
Sancta  Agatha;  et  totidem  de  provincia  marcine  Anchonitane 
et  totidem  de  Tuscia,  tres  lectores  cum  tribus  discretis.  Lector 

Tuscie,  qui  ivit  ad  Tattaros,  fuit  frater  Gerardus  de  Prato,  cum 
quo  habitavi  in  conventu  Pisano,  quando  eramus  iuvenes.  Hic 
fuit  germanus  fratris  Arlotti,  qui  conventavit  Parisius  et  factus 
est  cathedralis  magister.  Reversi  sunt  itaque  fratres  Minores 
a  Tattaris  valde  sospites,  et  multa  dicebant  de  eis,  ut  ab  eis 
audivi  auribus  meis. 


Quod  papa  Innocentius  IIII  honoravit  fratrem  Iohannem  de  Piano-Carpi 

post  reversionem  suam  a  Tartaris. 

Porro  cum  frater  Iohannes  de  Piano-Carpi  rediens  a  Tat¬ 
taris  Lugdunum  venisset  ad  papam  Innocentium  quartuin  et 
retulisset  ei  rumores  de  Tattaris  et  epistolas  representasset  et 
dedisset  donaria,  V  fecit  sibi  domnus  papa.  Primum  fuit  quia 
curialiter  eum  vidit  et  benigne  et  familiariter  eum  tractavit. 
Secundum  fuit  quia  tenuit  eum  tribus  mensibus  secum,  quousque 
a  Parmensibus  capta  et  destructa  fuit  Victoria  civitas  et  impe- 
rator  ab  eis  expulsus  atque  fugatus.  Nam  semper  tenebat  sex 
fratres  Minores  secum  quamdiu  vixit,  ut  vidi  oculis  meis.  Ter- 
tium  quia  commendavit  eum  papa  de  labore  suo  et  fidelitate, 
iuxta  verbum  quod  scriptum  est  Prover.  XVIII  :  Vìr  fidelis 
multum  laudabitur.  Dixit  ergo  ei  papa:  *  Benedicaris  tu,  fili, 
a  domino  Iesu  Christo  et  a  me  vicario  suo,  quia  in  te  video 
impletum  Salomonis  verbum,  quod  in  Proverbiis  dicit  XXV: 
Sìcut  frigus  nìvis  in  dìe  mcssis,  ita  legatus  fidelis  ci  qui  misit 
cum,  animavi  illius  requiescere  facit.  Et  infra  eodem  capitulo: 
Aqua  frigida  anime  siti  enti,  et  nuntius  bonus  de  terra  longin- 
qua\  Quartum  fuit  quia  dedit  ei  archiepiscopatuin  Antiveren- 
sem,  dicens  Mat.  XXV:  Euge,  serve  bone  et  fidelis,  quia  super 
pauca  finisti  fidelis,  supra  multa  te  cofislituam.  Quintum  quia 
iterimi  fecit  eum  legatum  ad  Lodoicum  regem  Francie  diri¬ 
gendo.  Ad  quid  autem  eum  ad  regem  Francie  miserit,  frater 
Iohannes,  cum  inquirebatur  ab  eo,  manifestare  nolebat,  dicens: 
'Scriptum  est  Prover.  XXV:  Causavi  tuam  tracta  cum  amico 
tuo  et  secretum  extraneo  non  reveles.  Unde  Ys.  XXIIII:  Se¬ 
cretavi  meum  michi,  secretum  rneum  michi.  Et  iterum:  In  corde 
vieo  abscondi  eloquio  tua,  ut  non  peccem  tibi  ’ . 

Quod  papa  Innocentius  quartus  rogavit  regem  Francie,  ut  passagium 

suum  differre  deberet,  quousque  sedata  esset  indignatio  Friderici. 

Causa autem  huius  legationiscreditur  hec  fuisse:  Innocentius 
papa  Fridericum  deposuerat  ab  imperio,  et  Parmenses  rebel- 
laverant  contra  ipsum,  insuper  et  de  civitate  sua  (eum)  expu- 
lerant  et  opprobriose  fugaverant  et  Victoriam  civitatem  suam, 
quam  iuxta  Parmam  fecerat,  omnino  destruxerant,  ita  ut  nul- 
lum  penitus  de  ea  remaneret  vestigium.  Et  ideo  ex  omnibus 
istis  iniuriis  impatientissimus  erat  factus  et,  velati  si  ursa  raptis 
fetìbus  in  salta  seviat ,  totus  inflammatus  ad  iram  et  in  furorem 
conversus.  Nam  post  fugam  ivit  Cremonam  et  postea  venit 
ad  Torrexellam  et  circa  Parmam  versabatur  et  faciebat  mala 
que  poterat  et  que  facere  non  poterat  minabatur.  Et  multa  mala 
fecit,  antequam  rediret  in  regnum,  ut  infra  dicemus  et  ut  in 
alia  posuimus  cronica.  Cognoscens  igitur  papa  quod  Frideri- 
cus  maximus  persecutor  esset  Ecclesie,  et  quod  venenum  li- 
benter,  si  posset,  effunderet,  et  de  persona  sua  non  modicum 
timens,  misit  rogando  regem  Francie  quod  suum  differret  pas¬ 
sagium,  quousque  cognosceret,  quid  de  Friderico  finaliter  fa- 
ceret  Deus.  Allegabat  preterea,  quod  in  Ytalia  multi  infideles 
et  pessimi  atque  perversi  et  pesti lentes  homines  versabantur, 
viri  inopes  et  latro  ornante  s  et  ere  alieno  oppressi ,  qui  congregati 
cum  Friderico  eum  quasi  principcm  sequebantur  et  bona  eccle¬ 
siastica  dissippabant.  Quid  plura?  Nam  papa  laboravit  in  cas- 
sum,  quia  non  potuit  avertere  regem  a  desiderio  transfretandi, 
eo  quod  parati  essent  crucesignati  et  omnes  ad  transfretandum 
impense.  Et  misit  dicendo  quod  committeret  papa  factum  F'ri- 
derici  divino  iuditio,  quia  Deus  est  qui  gradientes  in  superbia 
potest  humiliare ,  ut  habetur  Dan.  IIII.  Nam  hunc  humiliat  et 
hunc  exaltat,  quia  calix  in  marni  Domini  vini  meri  plenus 
misto.  Varius  enim  est  eventus  belli,  et  7iunc  istum,  nane  illuni 
consumit  gladius ,  ut  habetur  II  Reg.  XI.  Ideo  dixit  ille  III 
Reg.  XXVI:  Dicite  ei  —  scilicet  Benadab  regi  Damasceno,  qui 
habebat  XXX  et  duos  reges  secum  et  Samariam  obsidebat  et 
minabatur  quod  non  sufficeret  pulvis  Samarie  pugillis  omnis 

populi  qui  sequebatur  eum  — :  Ne  glorietur  accinctus  eque  ut 
discinctus.  Et  est  sensus:  Adhuc  es  accinctus  armis,  et  res  est 
in  pendulo.  Noli  ergo  gloriari,  quasi  iam  victor  sis  et  discinctus 
armis  depositis.  Quasi  dicat:  Non  potest  gloriari  sic  preliator 
sicut  victor.  Vel,  secundum  aliam  litteram:  Non  glorietur  ac¬ 
cinctus  atque  discinctus.  Quasi  dicat  :  Ante  victoriam  non  potest 
gloriari  accinctus  multitudine  nec  discinctus,  id  est  carens  mul- 
titudine,  quia  sepe  pauci  vincunt  multitudinem.  Ideo  Iudas  Ma- 
chabeus  dixit  suis  I  Macha.  Ili:  Facile  est  concludi  multos  in  ma- 
nus  paucorum,  et  non  est  differentia  in  conspectu  Dei  celi  liberare 
in  multis  et  in  paucis,  quia  non  in  multitudine  exercitus  victoria 
belli,  sed  de  celo  fortitudo  est.  Exemplum  patet  in  Ionatha,  qui 
cum  armigero  suo  stationem  Phylistinorum  percussit,  I  Reg. 
XIIII.  Igitur  Lodoicus  rex  Francie  obstinato  animo  et  irrevo¬ 
cabili  proposito  ac  mente  prompta  atque  devota  disponebat 
penitus  transfretare  et  quam  celerius  posset  Terre  Sancte  dare 
succursum.  Cum  igitur  primo  vidi  fratrem  Iohannem  de  Pia¬ 
no-Carpi,  qui  redibat  a  Tattaris,  sequenti  die  ivit  Lugdunum 
ad  paparn  Innocentium,  qui  miserat  eum;  ego  vero  arripui 
iter,  ut  in  Franciam  irem.  Et  habitavi  in  Brigia,  que  est  in 
Campania  Gallie,  primo  Trecis  diebus  XV.  Et  erant  ibi  multi 
mercatores  Lombardi  et  de  Tuscia.  Nani  ibi  fiunt  nundine, 
que  duobus  mensibus  durant,  sicut  et  Pruvini.  Fuit  autem 
civitas  Trecensis  civitas  pape  Urbani  quarti  et  magistri  Petri 
presbiteri,  qui  fecit  Historias.  Postea  ivi  Pruvinum  et  habitavi 
ibi  a  festo  sancte  Lucie  usque  ad  Purificationem.  In  Testo  vero 
Purificationis  beate  Virginis  fui  Parisius  et  steti  ibi  octo  diebus; 
et  multa  vidi,  que  placuerunt  michi.  Post  hec  redii  et  habitavi 
in  conventu  Senonensi,  quia  fratres  Gallici  libenter  ubique 
tenebant  me,  eo  quod  essem  pacificus  et  alacer  iuvenis,  et  quia 
commendabam  facta  eorum.  Cumque  occasione  frigoris  in  in- 
firmitorio  iacerem  infirmus,  venerunt  alacriter  quidam  fratres 
Gallici  de  conventu  ad  me  cum  littera  quadam  dicentes:  '  Opti- 
mos  habemus  rumores  de  Parma,  quia  Parmenses  expulerunt 
Fridericum  imperatorem  condam  de  Victoria  civitate,  quam 
fecerat,  et  opprobriose  fugaverunt  et  civitatem  suam  totaliter 

funditus  destruxerunt,  ut  possit  dici  quod  in  Apoc.  legitur  XVII: 
Civitas  que  futi  et  ?ion  est ;  et  thesaurum  imperatoris  totum 
habuerunt  et  currum  Cremonensium  ceperunt  et  in  Parraam 
duxerunt.  Et  hoc  est  exemplar  littere,  que  missa  est  a  Par- 
mensibus  Lugdunum  ad  domnum  papam  5.  Et  interrogabant  me 
ad  quid  valebat  ille  currus.  Quibus  ego  respondi  quod  Lom¬ 
bardi  appellant  huiusmodi  currus  carrocia  sua;  et  si  carrocium 
alicuius  civitatis  capitur  in  bello,  civitas  illa  magnum  oppro- 
brium  reputat  sibi  fieri,  veluti  si  Aurea  fiamma  caperetur  in 
bello,  tam  Francigene  quam  rex  eorum  magnum  opprobrium 
reputarent.  Hoc  audientes  admirati  sunt,  dicentes:  c  Ha  Deus! 
audivimus  mirabile  dictu5. 


De  multiplici  commendatione  fratris  Iohannis  de  Piano-Carpi,  .et  de  libro 

quem  fecit  de  factis  Tartarorum. 

Post  hec  convalui  ;  et  ecce  frater  Iohannes  de  Piano-Carpi 
redibat  a  rege,  ad  quem  miserat  eum  papa,  et  habebat  librum, 
quem  de  Tattaris  fecerat;  et  fratres  legebant  coram  eo,  et  ipse 
interpretabatur  et  exponebat  que  videbantur  obscura  et  intel- 
lectu  difficilia  ad  credendum.  Et  comedi  cum  fratre  Iohanne 
tam  in  domo  fratrum  Minorum  quam  extra  in  abbatiis  et  sol- 
lemnibus  locis,  non  semel  neque  bis.  Invitabatur  enim  libenter 
et  frequenter  tam  ad  prandium  quam  ad  cenam,  tum  quia 
legatus  pape,  tum  quia  ad  regem  Francie  missus,  tum  quia 
a  Tattaris  venerat,  tum  edam  quia  ex  Ordine  fratrum  Mino¬ 
rum  erat  et  sanctissime  vite  credebatur  ab  omnibus.  Dicebant 
enim:  Homo  de  semine  Aaron  venti,  no?i  decipiet  nos,  I  Ma¬ 
dia.  IX.  Nam,  cum  fui  Cluniaci,  dixerunt  michi  monachi 
Cluniacenses:  '  Utinam  semper  tales  legati  mitterentur  a  papa, 
qualis  fuit  frater  Iohannes,  qui  a  Tattaris  rediit!  Nam  alii  legati, 
si  possunt,  Ecclesias  expoliant  et  quicquid  possunt  asportare 
asportane  Frater  vero  Iohannes,  cum  transivit  per  nos,  nichil 
accipere  voluit,  nisi  pannum  prò  una  tunica  prò  socio  suo5. 


CRONICA 


305 


De  commendatione  monasteri  Cluniacensis  et  de  commendatione  mona- 

chorum  Nigrotum. 

Et  cognosce  tu,  qui  legis,  quod  monasterium  Cluniacense 
est  nobilissimum  monasterium  monachorum  Nigrorum  in  Bur¬ 
gundi  Ordinis  sancti  Benedicti;  et  sunt  ibi  plures  priores  in 
claustro;  et  in  predicto  loco  tanta  est  multitudo  domorum  quod 
papa  cum  cardinalibus  et  cum  tota  curia  sua  posset  ibi  ho- 
spitari  et  imperator  similiter  et  eodem  tempore  cum  sua  sine 
monachorum  detrimento,  nec  esset  necesse  propter  hoc,  quod 
aliquis  monachus  de  cella  sua  egrederetur^t  incomodum  aliquod 
sustineret.  Nota  etiam  quod  Ordo  sancti  Benedicti,  quantum 
ad  monachos  Nigros,  longe  melius  servatur  in  partibus  ultra- 
montanis  quam  in  partibus  Ytalicis.  Nota  similiter  quod  in 
Ordine  sancti  Benedicti  quantum  ad  monachos  Nigros  sunt 
quatuor  sollemnia  monasteri,  scilicet  in  Burgundi  Clunia¬ 
cense,  in  Alemannia  Sancti  Galli,  in  Lombardia  in  episcopati! 
Mantuano  inter  Padum  et  Larionem  monasterium  sancti  Be¬ 
nedicti,  in  quo  comitissa  Mathildis  in  archa  saxea  sepulta 
quiescit.  Quartum  vero  monasterium,  quod  caput  Ordinis  est, 
in  Monte-Cassino  est  situm.  Porro  post  conventum  Senonensem, 
in  quo  eram  quando  Victoria  civitas  capta  fuit  atque  destructa,  et 
imperator  a  Parmensibus  expulsus  et  opprobriose  fugatus,  ivi 
Altisiodorum  et  habitavi  ibi,  quia  a  ministro  Francie  de  ilio  con¬ 
venti!  specialiter  fuerarn  factus.  Dicitur  autem  Altisiodorum 
quasi  alta  sedes  deorum  vel  quasi  altum  sidus,  quia  ibi  multa 
sanctorum  corpora  martyrigata  fuerunt.  Est  etiam  ibi  monaste¬ 
rium  et  corpus  sancti  Germani,  quiepiscopus  fuit  civitatis  illius, 
qui  sydus  fuit  valde  preclarum  et  sicut  arcus  refulgens  inter 
nebulas glorie ,  ut  manifestimi  est  illis  qui  eius  legendam  legerunt. 


De  magistro  Guilielmo  Altisiodorensi,  qui  magnani  gratiam  liabuit  dispu- 
tandi,  sed  non  predicandi. 

Similiter  et  magister  Guilielmus,  qui  fecit  Summam  et  de 
ecclesiasticis  offitiis  aliam  Summam,  de  ci  vitate  Altisiodorensi 

extitit  oriundus;  cuius  domum  frequenter  intravi.  Hic  magister 
Guillielmus,  ut  referebant  michi  sacerdotes  de  episcopatu  Al- 
tisiodorensi,  magnam  gratiam  habuit  disputandi.  Nam,  quando 
disputabat  Parisius,  nullus  disputabat  melius  eo.  Fuit  enim 
magnus  logycus  et  magnus  theologus;  quando  vero  intromit- 
tebat  se  de  predicatione,  nesciebat  quid  diceret,  et  tamen  multas 
bonas  distinctiones  in  Summa  sua  posuerat. 


Exemplificatio  distinctionis  apostolice,  quam  facit,  cum  dicit:  Alii  datur 

per  spiritimi  sermo  sapienlie. 

Et  hoc  est  quod  Apostolus  dicit  I  ad  Cor.  VII:  Unus- 
quisque  proprium  donum  liabet  ex  Deo.  Alius  quidem  sic,  alius 
vero  sic.  Et  iterum  infra  XII:  Unicuique  auiem  datur  manife¬ 
stano  spiritus  ad  utilitatem.  Alii  quidem  datur  per  spiritual 
sermo  sapientie.  —  Exemplum  de  sancto  Equitio,  qui  de  Deo 
tacere  non  poterat,  ut  scribit  beatus  Grcgorius  Dialogorum 
libro  primo.  —  Alii  autem  sermo  scicntie  secundum  eumdem  spi¬ 
ritimi.  Exemplum  abbatis  Ioachim,  qui  dicit  se  magnam  scien- 
tiam  scripturarum  et  futurorum  accepisse  a  Deo.  Ideo  dicit 
sapiens  Prover.  XXX:  Non  didici  sapientiam  et  non  novi  san- 
ctorum  scientiam.  Loquitur  de  acquisita,  non  de  infusa.  De 
qua  ait  ibi  Eccle.  II:  Sapicntia  quoque  perseveravit  mecum. 
A  Domino  datur  ista  sapientia,  quia,  sicut  habetur  Io.  Ili: 
non  potest  homo  accipcre  quicquam,  ni  si  f neri  t  ei  datimi  de  celo , 
quia  non  est  volentis  neque  currentis,  sed  miserentis  est  Dei , 
Ro.  IX.  Ideo  dicit  sapiens  Prover.  Il:  Dominus  dat  sapientiam, 
et  ex  ore  eius  prudentia  et  scientia.  Item  Dan.  II:  Dal  sapien¬ 
tiam  sapientibus  et  scientiam  intellìgentibus  disciplinam,  Item 
Ys.  XXVIII:  Quem  docebit  scientiam  et  quem  intelligere  faciet 
auditum  ?  Ablactatos  a  lode,  apulso s  —  vel  avulso s  —  ab  ube ribus. 
Ideo  dicit  Ecclesiasticus  I  :  Fili,  concupiscens  sapientiam  conserva 
iustitiam,  et  Deus  prebebit  illam  /ibi.  Sed  non  prebet  eam  stultis. 
Ideo  dicit  sapiens  in  Prover.  XVII:  Quid  prodest  Imbeve  divi- 
tias  stulto,  cum  sapientiam  emere  non  possi/.  ?  Item  Prover.  XXIIII: 
Excelsa  stulto  sapientia,  in  porta  non  aperiel  os  suam.  Et  nota 

quod  Moyses  habuit  sapientiam  acquisitam  et  infusam.  De 
prima  habetur  Act.  VII,  quod  eruditus  erat  omni  sapientia 
Egyptiorum  et  fuit  potevs  in  verbis  et  in  operibus  suis.  De  se- 
cunda  habetur  Eccli.  IIII,  quod  sapientia  filìis  suis  vitarn  in- 
spirat  et  suscipit  exquirentes  se  et  preibit  i?i  via  iustitie.  Itera 
Prover.  IIII:  Vìam  sapientie  monslrabo  tibi  et  due  ani  te  per  se- 
mitas  equitatis.  Unde  Dominus  ait  Moysi  Exo.  XXV:  Inspice 
et  fac  secundum  exemplar  quod  tibi  in  monte  monstratum  est. 
Igitur  magister  Guillielmus  Altisiodorensis  habuit  gratiam  di¬ 
sputando  non  autem  populo  predicandi.  De  primo  dicit  Gre- 
gorius:  Nichìl  ad  plenum  scitur,  itisi  dente  disputationis  fran- 
galur.  De  secundo  dicit  Ecclesiasticus  XVII:  Nec  e  nini  omnia 
possunt  esse  in  hominibus.  Sequitur  in  Apostolo:  Alteri  fides  in 
eodem  spirita  —  supple:  'datur’.  Hec  data  fuit  Cornelio,  qui 
per  opera  venit  ad  fidem,  Act.  X.  Hanc  petiverunt  Apostoli 
a  Domino  dicentes  Lue.  XVII:  Adauge  nobis  fidem .  Hanc  Do¬ 
minus  requirit  ab  eis  Lue.  XVII:  Si  habueritis  fidem  sicut 
granum  sinapis  et  cet.  Nota  exemplum  illius  sutoris  sive  cer- 
donis,  qui  in  terra  Saracenorum  transtulit  montem  et  Christia- 
nos  liberavit.  Require  in  ilio  sermone  fratris  Luce:  Salvatorelli 
expectamus.  Ideo  dicit  Iere.  V:  Domine,  oculi  ini  respiciunt 
fidem.  Quare?  quia,  sicut  dicit  Apostolus  ad  Hebre.  XI:  sine 
fide  impossibile  est  piacere  Deo.  Hec  necessaria  est  ad  salutem, 
sicut  dicit  Apostolus  ad  Hebre.  XI:  Sancti  per  fidem  vicerunt 
regna,  operati  sunt  iustitiam,  adepti  sunt  repromissiones .  Item 
hanc  Dominus  in  centurione  commendavit  dicens  Mat.  Vili: 
Amen  dico  vobis,  non  inveni  tamtam  fidem  in  Israel.  Idem  fecit 
Dominus  in  Cananea  Mat.  XV:  O  mulìer,  magna  est  fides  tua. 
Item  miracula  que  faciebat  potius  ascribit  credentis  et  cum 
devotione  postulantis  fidei  quam  sibi  operanti.  Ideo  uni,  cuius 
filium  sanavit,  dixit  Mar.  IX:  Si  potes  credere,  omnia  possibilia 
sunt  credenti.  Item  Lue.  VII  :  Fides  tua  te  salvavi  fecit,  vade 
in  pace.  Idem  habetur  Lue.  XVII  et  XVIII.  Item  fidem  dicit 
Dominus  defuturam  Lue.  XVIII  :  Verumtamen  filius  hominis 
veniens,  putas,  inveniet  fidem  super  terram?  Item  Iere.  VII: 
Periit  fides  et  ablata  est  de  ore  eorum.  Item  Prover.  XX:  Multi 

homines  miscricordcs  vocantur,  virum  autem  fidelevi  quis  inveniet? 
Sequitur  in  Apostolo:  Alti  gratia  sanitatum  in  uno  spiritu.  Ideo 
nota  de  quodam  heremita,  qui  habebat  gratiam  sanandi  infir- 
raos,  apud  quem  putabant  latrones  invenire  aurum  multum. 
Ipse  vero  fecit  eos  stare  foris  affixos  et  mane,  cura  eos  incole 
vellent  conburere  prò  furto,  ipse  ait:  '  Sinite  eos  abire  illesos, 
alioquin  a  me  effugiet  gratia  sanitatum  Et  statini  illi  latrones 
conversi  sunt  ad  Deum.  Ad  idem  facit  quod  narrat  beatus 
Gregorius  in  tertio  libro  Dialogorum  de  Amantio  presbitero, 
qui  gratiam  habuit  sanitatum.  Dicit  enim:  Floridus  Tiburtine 
civitaiis  episcopus  michi  esse  apud  se  presbiterum  quendam  Aman- 
tium  nomine,  precipue  simplicitatis  narravit  virum.  Quem  hoc 
habere  virtutis  perhibet,  zd  Apostolorum  more  manum  super  egros 
ponat  et  salutem  restituai,  et  quelibet  vehemens  egriludo  sit,  ad 
tactum  illius  abscedat.  Quem  tante  virtutis  virum  etiam  videre 
curavi  cumque  ad  me  deduclum  in  infirmorum  domo  paucis  diebus 
manere  volui,  ubi.,  si  qua  adesset  curationis  gratia,  cicius  pro- 
bare  pctuissem  et  cet.  Vide  in  Dialogo,  quo  modo  contulit  frene¬ 
tico  sanitatem.  Sequitur  in  Apostolo:  Airi  operatio  virtutum. 
Hanc  habuit  Apostolus  Paulus,  de  quo  dicitur  Act.  XIX:  Vir- 
tutesque  non  quaslibet  modicas  faciebat  Deus  per  manus  Pauli, 
ita  ut  etiam  super  languidos  deferrentur  a  corpore  eius  sudario 
ve l  semicincia,  et  recedebant  ab  eis  langores,  et  spiri tus  ?iequam 
egrediebantur .  Hec  omnia  fecerunt  multi  in  primitiva  Ecclesia, 
ut  in  Ecclesiastica  ystoria  Eusebius  refert.  Et  hoc  est  quod 
Dominus  dicit  Mar.  ultimo:  Super  egros  manus  imponent,  et 
bene  habebunt.  Sequitur  in  Apostolo:  A  Hi  prophetia  —  supple 
'datur’.  Hanc  habuit  Agabus,  de  quo  legitur  Act.  XI:  Et 
sur  gens  unus  ex  eis  nomine  Agabus  signi ficabat  per  spiritivi 
famem  magnani  futuram  in  universo  orbe  terrarurn,  que  facta 
est  sub  Claudio.  Hanc  etiam  habuit  Symon  Niger,  de  quo  ha- 
betur  Act.  XIII.  Hanc  filie  Philippi  Evangeliste,  qui  erat  unus 
de  septem ,  similiter  habuerunt,  de  quibus  dicitur  Act.  XXI: 
Huic  autem  erant  filie  ////,  virgines  prophetantes .  In  istis  im- 
pleta  est  Scriptura  Ioelis  II:  Et  prophetabunt  filii  vestri  —  ut 
Agabus  et  Symon  Niger  —  et  filie  vestre ,  ut  filie  Philippi.  Multi 

etiam  alii  hanc  gratiam  habuerunt,  et  fuit  necessaria,  quia, 
sicut  dicit  sapiens  in  Prover.  XXIX:  Cum  prophetia  defecerìt, 
dissipabibur  populus.  Sequitur  in  Apostolo:  Alii  discretio  spi- 
rituum —  supple:  'datur’.  Hanc  gratiam  habuit  Fortunatus, 
vir  vite  venerabilis  civitatis  Tudertine  episcopus,  de  quo  narrat 
beatus  Gregorius  Dialogorum  libro  primo  quod  in  effugandis 
spiritìbus  inmense  vir tutis  gratin  pollcbat,  ita  ut  non  nunquam 
ab  obsessis  corporibus  legiones  demonum  repellerei  et  continue 
orationis  studio  intentus  obiectas  contra  se  eorum  multitudines 
superaret.  Et  post  aliqua  narratur  ibi  de  quodam,  qui  recepit 
hospitio  demonem,  quem  ex  obsesso  honaine  Fortunatus  expu- 
lerat,  qui  filium  eius  suffocavit  in  igne.  Et  cum  querit  Petrus, 
qua  de  causa  permisit  hoc  Deus,  inter  alia,  que  respondet 
Gregorius,  breviter  et  finaliter  ita  concludit:  '  Sunt  namque  non 
nulli ,  qui  idcirco  bona  facere  student,  ut  gratiam  aliene  opera- 
tionis  obnubilent.  Nec  pascuntur  bono  quod  faciunt,  sed  laude 
boni,  qua  ceteros  prenmnt.  Qua  de  re  existimo  hunc  virum,  qui 
malignimi  spiritum  in  hospitalitate  suscepit,  oslentatìoni  potius 
intendisse  quani  operi,  ut  meliora  quam  episcopus  fecisse  vide- 
retur,  quatinus  ipse  susciperet  cum,  quem  vir  Domini  Fortunatus 
expulisset  \  Petrus:  e  Utdicitur,  ita  est.  Nani  finis  operis  probat, 
quod  munda  susceptìo  in  operatione  non  fuerit  \  Ideo  bene  dicit 
beatus  Iohannes  in  canonica  prima  capitulo  IIII:  Karissimi, 
nolite  omni  spiritai  credere,  sed  probate  spiritus,  si  ex  Deo  sint. 
Sequitur  in  Apostolo:  Alii  genera  linguarum  —  supple:  '  dan- 
tur  ’,  per  spiritum  scilicet.  Ideo  dicitur  Act.  II  :  Et  rcpleti  sunt 
omncs  Spirita  Sancto  et  ceperunt  loqui  varìis  linguis,  prout 
Spiritus  Sanctus  dabat  eloqui  illis.  Idem  habetur  Act.  X:  Adhuc 
loquente  Petro  verba  hec,  cecidit  Spiritus  Sanctus  super  omnes 
qui  audiebant  verbum.  Et  obslupuerunt  ex  circumcisionc  fide  Ics, 
qui  venerant  cum  Petro,  quia  et  in  nationes  gratin  Spiritus  Sancii 
effusa  est.  A  udiebant  enim  illos  loquentes  linguis  et  magni ficantes 
Deum.  Idem  habetur  Act.  XIX:  Et  cum  imposuisset  illis  manus 
Paulus,  venit  Spiritus  Sanctus  super  eos,  et  loquebantur  linguis 
et  prophetabant ,  quia  quidam  eorum  predicebant  futura.  Hanc 
gratiam  dicit  Paulus  se  habuisse  I  ad  Cor.  XII II  :  Gratias 

ago  Deo  meo,  quod  omnium  vestrum  lingua  loquor.  Et  hoc  erat 
speciale  signum  presentie  Spiritus  Sancti  in  Ecclesia  primitiva. 
Sequitur  in  Apostolo:  Alii  interpretatio  sermonum. 

Quod  interpretatio  (sermonum)  potest  suini  duobus  rnodis. 

Notandum  quod  interpretatio  sermonum  potest  suini  duobus 
modis.  Uno  modo,  ut  dicantur  interpretes  translatores,  qui 
transferunt  libros  de  una  lingua  in  aliam;  de  quibus  sufficienter 
posui  sub  Adriano  imperatore,  prò  eo  quod  Aquila  primus 
interpres  sub  eo,  hoc  est  eo  imperante,  transtulit.  De  quibus 
require  in  illa  cronica,  que  sicinchoat:  Octavianus  Cesar  Au- 
guslus  et  cet.,  quam  feci  in  conventu  Ferariensi  eo  anno,  quo 
Lodovicus  rex  Francie  a  Saracenis  in  ultramarinis  partibus 
captus  fuit,  scilicet  anno  Domini  MCCL.  Cuius  cronice  stilum 
colligens  ex  diversis  scriptis  usque  ad  Longobardorum  perduxi 
hystoriam.  Postmodum  calamum  temperavi  cessavique  scribere 
quantum  ad  cronicam  illam,  quia  ita  eram  pauper,  quod  de- 
fectum  cartarum  sive  pergameni  habebam.  Et  agitur  nunc 
annus  millesimus  CCLXXXIII1.  Non  autem  cessavi  quantum 
ad  plures  alias  cronicas,  quas  optime  secundum  meum  iuditium 
feci;  ex  quibus  resecavi  superfluitates,  abusiones,  falsitates  et 
contrarietates.  Verumtamen  non  omnes,  quia  aliqua  que  scri- 
buntur  ita  sunt  usitata,  quod  totus  mundus  non  posset  ea  re¬ 
movere  a  cordibus  eorum  qui  ita  in  principio  didicerunt.  De 
quibus  multa  possem  demonstrare  exempla.  Sed  rudibus  et 
indoctis  nullum  valet  exemplum,  quia,  qui  docct  fatuum,  quasi 
qui  conglutinat  te  stani ,  Eccli.  XXII.  Nam  qui  narrat  verbum 
non  audienti  —  id  est  non  intelligenti  — ,  quasi  qui  excitat  dor- 
mientem  de  gravi  sonino.  Cum  dormiente  loquitur  qui  narrat 
stulto  sapientiam,  et  in  jì?ie  narrationis  dicit :  Quis  est  hic?  Ideo 
posset  dici  tali:  Erta  ke  V  è  farina.  Trufatoria  locutio  est.  Alio 
modo  sumitur  interpretatio  sermonum  prò  bis  qui  predicant 
et  exponunt;  quod  pertinet  ad  predicatores  et  doctores,  quo¬ 
rum  in  novo  Testamento  fuit  maxima  multitudo.  Et  ad  istum 
modum  magis  pertinet  quod  Apostolus  dicit  in  supraposita 

divisione  gratiarum,  quam  facit  dicens  I  ad  Cor.  XII:  Hec 
autem  omnia  operatur  unus  atque  idem  spìritus,  dividens  singulis 
prout  vult.  Ideo  dicit  infra  XIIII:  Volo  autem  vos  omnes  loqui 
linguis,  magis  autem  prophetare.  Nam  maior  est  qui  prophetat 
quam  qui  loquitur  linguis,  tiisi  forte  interpretetur ,  ut  Ecclesia 
edificationem  accipiat.  Sic  edam  Marcus  Evangelista  dicitur  di- 
scipulus  et  interpres  Petri,  non  quod  Petrus  eius  interpretatione 
indigeret,  cum  sciret  omnibus  linguis  loqui,  sed  quia  Evan- 
gelium  iuxta  quod  Petrum  predicantem  audierat  in  Ytalia 
scripsit.  Ad  doctores  ergo  novi  Testamenti  refertur  quod  Apo- 
stolus  dicit  I  ad  Cor.  XII:  A  Hi  interpretatio  sermonum  —  sup- 
ple:  '  datur  per  spiritum  3.  Ideo  Dominus  dicit  Mat.  XIII: 
Omnis  scriba  doctus  in  regno  celorum  similis  est  homini  patri- 
familias,  qui  profert  de  thesauro  suo  nova  et  vetera.  Item  lob 
XXVIII  :  Prof unda  quoque  fluviorum  scrutatus  est  et  ab  scondita 
produxit  in  lucem.  Item  Dan.  XII:  Qui  autem  dodi  fuerint, 
fulgebunt  quasi  splendor  firmamenti ,  et  qui  ad  iustitiam  erudiunt 
multoSj  quasi  stelle  i?i  perpetuas  eternitates .  Benedictus  Deus, 
qui  me  de  hac  materia  divisionis  Apostoli  expedivit!  Igitur 
occasione  magistri  Guilielmi,  qui  habuit  gratiam  disputandi 
et  libros  faciendi,  non  autem  gratiam  popolo  predicando  po- 
suimus  supra  dieta,  que  in  divisione  Apostoli  continentur. 

Nunc  autem  ad  Altisiodorum  denuo  revertamur.  Recordor 
quod,  quando  habitabam  in  conventu  Creinone  eo  anno,  quo 
civitas  mea  Parma  rebellavit  Friderico  deposito,  fquod]  frater 
Gabriel  de  Cremona  ex  Ordine  fratrum  Minorum,  qui  magnus 
lector  erat  et  homo  sanctissime  vite,  dixit  michi  quod  Alti¬ 
siodorum  maiorem  copiam  habebat  vinearum  et  vini  quam 
Cremona  et  Parma  et  Regium  et  Mutina.  Et  aborrui,  cum  au¬ 
divi,  et  incredibile  reputavi.  Cum  autem  in  Altisiodoro  habi- 
tassem.  visum  fuit  michi  quod  veruni  dixisset,  quia  magnum 
habent  districtum  si  ve  episcopatum,  id  est  multum  habent  de 
territorio,  et  montes  et  colles  vineis  pieni  sunt  et  campestria 
sive  planities,  ut  vidi  oculis  meis.  Non  enim  seminant  nec  me- 
tunt  nec  in  orrea  congregant  homines  terre  illius,  sed  mittunt 
vinum  Parisius,  quia  flumen  habent  iuxta,  quod  Parisius  vadit, 

et  ibi  nobiliter  vendunt,  et  inde  habent  totum  victum  suuin 
et  vestimenta,  quibus  teguntur.  Et  circuivi  episcopatum  Alti  - 
siodorensem  tribus  vicibus,  egrediendo  semel  cum  quodam 
fratre,  qui  predicabat  et  crucesignabat  homines  prò  passagio 
regis  Francie.  Alia  vice  cum  alio  fratre,  qui  in  cena  Domini 
predicavit  Cysterciensibus  in  pulcherrimo  monasterio;  et  feci- 
mus  Pascha  cum  quadam  comitissa,  que  in  prandio  dedit  nobis, 
id  est  dari  fecit  toti  curie,  XII  ferculorum  diversitates,  id  est 
ciborum  appositiones  sive  varietates.  Et  comes  vir  eius  domi 
non  erat,  quia  abundantius,  id  est  in  maiori  copia,  fercula 
fuissent  apposita.  Et  ostendit  michi  frater  ille  monasterium 
Pontiniacense,  in  quo  ab  Alexandro  papa  III,  qui  Senonis 
morabatur.  recommendatus  fuit  beatus  Thomas  Cantuariensis 
archiepiscopus,  quando  ab  Artaldo  rege  Anglie  de  Anglia  fuit 
expulsus.  Tertio  exivi  cum  fratre  Stephano  et  vidi  et  didici 
multa,  que  essent  digna  relatu,  sed  causa  brevitatis  ea  subticeo, 
quia  ad  alia  dicenda  festino.  Et  nota  quod  in  provincia  Francie 
—  secundum  Ordinem  fratrum  Minorum  loquor  —  sunt  octo 
custodie,  ex  quibus  IIII  bibunt  cervisiam,  IIII  bibunt  vinum. 
Nota  etiam  quod  tres  terre  sunt,  que  dant  abundantiam  vini 
in  Francia,  scilicet  Rupella,  Belna  et  Altisiodorum.  Nota  in¬ 
super  quod  vina  rubea  in  Altisiodoro  minime  reputantur, 
quia  non  sunt  ita  bona  sicut  vina  Ytalica  rubea.  Nota  similiter 
quod  vina  Altisiodori  sunt  alba  et  aliquando  aurea  et  odorifera 
et  confortativa  et  magni  et  boni  saporis  et  omnera  bibentem 
in  securitatem  et  iocu?iditatem  inducunt  atque  convertunt,  ita 
ut  merito  de  vino  Altisiodorensi  dici  possit  illud  Prover.  XXXI: 
Date  sicceram  merentibus  et  vinum  Iris  qui  amaro  sunt  animo. 
Bìbant  et  obliviscantur  egestatis  sue  et  doloris  non  recordcntur 
amplius.  Et  nota  quod  ita  sunt  fortia  vina  Altisiodori,  quod, 
quando  aliquantulum  stant  in  urceo,  lacrimantur  exterius. 


De  multiplici  commendatione  vini  secundum  Gallicos. 

Nota  etiam  quod  Gallici  ridendo  dicere  consueverunt, 
quod  bonum  vinum  debet  habere  triplex  b  et  VII  f  ad  hoc, 

ut  sit  optimum  et  laude  dignum.  Dicunt  enim  hoc  modo  lu- 
dendo: 

EI  vin  bons  e  bels  e  blance, 

Forte  e  fer  e  fin  e  franble, 

Freit  e  fras  e  formijant. 


De  vino  secundum  magistrum  Morandum. 

Magister  vero  Morandus,  qui  Padue  in  gramatica  rexit, 
secundum  suum  appetitum  hoc  modo  commendavit  vinum  di- 
cens: 

• 

Vinum  dulce  gloriosum 
pingue  facit  et  carnosum 
atque  pectus  aperit. 

Et  maturum,  gustu  plenum, 
valde  nobis  est  amenum, 
quia  sensus  acuit. 

Vinum  forte,  vinum  purum 
reddit  hominem  securum 
et  depellit  frigora. 

Sed  acerbum  linguas  mordet, 
intestina  cuncta  sordet 
corrumpendo  corpora. 

Vinum  vero  quod  est  glaucum 
potatorem  facit  raucum 
et  frequenter  mingere. 

Vinum  vero  turbulentum 
solet  dare  corpus  lentum 
et  colorem  tingere. 

Vinum  rubeum  subtile 
non  est  reputandum  vile, 
nam  colorem  generat. 

Auro  simile  citrinum 
valde  fovet  intestinum 
et  langores  suffocat. 

Alba  limpha  maledicta 
sit  a  nobis  interdicta, 
quia  splenem  provocat. 

Gallici  itaque  delectantur  in  bono  vino,  nec  mirum,  quia  vinum 
lelificat  Deurn  et  homines ,  ut  dicitur  Iudicum  IX.  Nani  vinum 
letificat  cor  hominis  et  omnem  mentem  convertit  in  securitatem 
et  iocunditatem;  et  non  rneminit  omnem  tristitiam  et  debitum,  et 
omnia  precor  dia  facit  Jionesta.  Et  non  rneminit  regem  ?ieque  ma- 
gistratum  et  omnia  operta  facit  loqui;  et  noti  meminerunt,  cum 
biberint,  amiciciam  nec  fraternitatem,  sed  post  noti  multum  sumunt 
gladios;  et  cum  a  vino  merserint  et  surrexerint,  non  meminerunt 
que  gesserunt.  Item  supra  in  principio  dicti  sui  is  qui  dixerat 
de  fortitudine  vini  hoc  modo  inchoaverat:  Viri,  quam  prevalet 
vinum  omnibus  hominibus  qui  bibunt  illud.  Seduci t  mentem.  Item- 
que  regis  et  orphani  facit  mentem  vanam.  Item  servi  ac  liberi, 
pauperis  ac  divitis,  III  Esdre  IX.  Nota  quod,  sicut  legitur 
Gen.  IX:  Noe  bibetis  vinum  inebriatus  est  et  nudatus  in  taber- 
naculo  suo ,  et  illa  occasione  dixit  Noe  nepoti  suo:  Maledictus 
Chanaan  puer,  servus  servorum  erit  fralrìbus  suis.  Ubi  dicit 
beatus  Ieronimus:  Antequam  vinum  inveniretur ,  manebat  omnibus 
inconcussa  libertas.  Item  Eccli.  XIX:  Vinum  et  mulieres  apo¬ 
statare  faciunt  sapientcs  et  arguunt  sensatos.  Exemplum  patet 
in  filiabus  Loth,  que  dederunt  patri  suo  bibere  vinum,  ex  certa 
scientia  volentes,  quod  cognosceret  eas  sicut  et  fecit,  Gen.  XIX. 
Hinc  est  quod  Salomon,  postquam  locutus  est  de  mala  muliere 
dicens  Prover.  XXIII:  Fovea  profunda  est  meretrix  et  puteus 
angustus  aliena.  Insidiatur  in  via  quasi  latro  et  quos  incautos 
viderit  interficiet ,  statini  subdit  de  vino  dicens:  Cui  ve?  Cui 
patri  ve?  Cui  rixe?  Cui  fovee?  Cui  sine  causa  vulnera?  Cui 
sujfusio  oculorum?  Nonne  bis  qui  morantur  in  vino  et  student 
calicìbus  epotandìs? 

De  Gallicis  et  Anglicis,  qui  student  calicibus  epotandis,  quibus  congruere 
potest  illud  Iere.  XI:  Domine,  demonslrasli  nnchi,  et  co(gnovi),  tu 
osten(disti)  michi  studia  eorum. 

[De  sancto  Lodoyco  rege  Francie  et  de  primo  eius  passagio,  quia  bis 
transfretavit]. 

Ad  litteram  Gallici  et  Anglici  student  calicibus  epotandis. 
Ideo  Gallici  habent  suffusionein  oculorum,  quia  ex  nimia  po- 

tatione  vini  oculos  reversatos  et  rubeos  et  lipposos  et  cerpijo- 
sos  habent;  et  summo  mane,  postquam  a  vino  emerserint,  cum 
talibus  oculis  vadunt  ad  sacerdotem,  qui  celebravit,  et  rogant, 
ut  stillet  aquam  lotionis  manuum  in  oculis  eorum.  Quibus  di- 
cebat  frater  Bartholomeus  Guisculus  de  Parma  apud  Pruvi- 
num,  ut  pluries  audivi:  c  Alé!  ke  malonta  ve  don  Dé!  Metti 
del’  aighe  in  le  vins,  non  in  lis  odi  \  Quod  est  dicere:  'Eatis! 
quod  malum  tribuat  vobis.Deus!  Ponatis  aquam  in  vino,  quando 
debetis  bibere,  et  non  in  oculis’.  Item  Prover.  XX  dicitur: 
Luxuriosa  res  vinum  et  tumultuosa  ebrietas;  quicumque  his  de- 
lectatur,  non  erit  sapiens.  Anglici  certe  talibus  delectantur  et 
student  calicìbus  epotandis.  Accipit  enim  unus  Anglicus  unum 
magnum  ciphum  vini  et  bibit  totum  dicens:  '  Ge  bi  a  vu 
Quod  est  dicere:  c  Tantum  oportebit  vos  bibere,  quantum  ego 
bibam  Et  credit  dicere  et  facere  magnani  curialitatem  et  habet 
valde  prò  malo,  si  quis  aliter  fecerit,  quam  ipse  docuit  verbo 
et  monstravit  exemplo.  Et  tamen  facit  contra  Scripturam  que 
dicit  Hester  I:  Vinum  quoque,  ut  mag?iificentia  regia  dignum 
erat,  aburidans  et  precipuum  ponebatur ,  nec  erat  qui  nolentes 
cogeret  ad  bibendum.  Item  alia  scriptura  dicit  Eccli.  XXXI: 
Diligentes  in  vino  noli  provocare,  multos  enim  exterminavit  vi¬ 
num.  Et  prosequitur  de  sobrietate  bibendi  usque  ad  finem  ca¬ 
pitoli.  Parcendum  tamen  est  Anglicis,  si  libenter  bibunt  bonum 
vinum,  quando  possunt,  quia  parum  habent  de  vino  in  patria 
sua.  Minus  parcendum  est  Gallicis,  quia  plus  abundant,  nisi 
forte  dicatur:  Durum  est  assueta  relinquere.  Nota  quod  in 
versibus  ita  habetur: 

Det  vobis  piscem  Normandia  terra  marinum, 

Anglia  frumentoni,  lac  Scocia,  Francia  vinum, 

Silva  feras,  aer  volucres,  annenta  butyrum, 

Ortus  delitias,  nemus  umbratn,  stagna  papirum. 


De  hac  materia  satis  sit  dictum. 

De  maioritate  et  parvitate  dierum  in  Francia. 

Notandum  quod  in  Francia,  ut  vidi  oculis  meis,  maiores 
sunt  dies  in  consimilibus  mensibus  quam  in  partibus  Ytalicis, 
ut  in  Maio  hic  et  ibi  et  in  yeme  hic  et  ibi  minores. 


De  Lodoyco  rege  Francie,  qui  interfuit  capitulo  provinciali  fratrum  Mi- 

norum  Senonis  celebrato. 

Revertamur  iam  nunc  ad  cursum  nostrum,  ut  de  rege  Fran¬ 
cie  prosequamur.  Igitur,  anno  Domini  millesimo  CCXLVIII 
circa  festum  Pentecostes  sive  post,  ab  Altisiodoro  ad  conventum 
Senonensem  descendi,  quia  provinciale  capitulum  administra- 
tionis  Francie  ibi  celebrari  debebat,  et  domnus  Lodovicus  rex 
Francie  illue  erat  venturus.  Congregato  itaque  capitulo  rni- 
nister  Francie  cum  diffinitoribus  ad  fratrem  Iohannem  de  Parma, 
generalem  ministrum,  qui  in  illa  domo  erat,  accessit  dicens 
ei:  'Pater,  nos  examinavimus  et  approbavimus  XL  fratres, 
qui  ad  capitulum  venerant  prò  habendo  predicationis  offitio, 
et  dedimus  eis  et  emisimus  eos,  ut  redeant  ad  loca  sua,  ne 
ex  multitudine  fratrum  domus  capituli  sit  gravata  ’.  Quibus 
generalis  minister  respondit  quod  insipienter  et  male  fecerant, 
quia  hoc  non  conceditur  ministris  provincialibus  et  diffinito¬ 
ribus,  nisi  in  absentia  generalis.  Et  addidit:  '  Examinationem, 
quam  de  eis  fecistis,  iam  habeo  approbatam,  sed  volo  quod 
omnes  revocentur  et  a  me  offitium  predicationis  Habeant,  se- 
cundum  quod  in  regula  continetur5.  Et  factum  fuit  ita.  Et 
fuerunt  postea  in  loco  capituli  usque  ad  finem  eius.  Et  quia 
rex  Francie  de  Parisius  erat  egressus  et  ad  capitulum  veniebat, 
cum  iam  apropinquaret  dornui,  egressi  sunt  omnes  fratres 
Minores  obviam  ei,  ut  honorifice  reciperetur  ab  eis.  Et  frater 
Rigaldus  ex  Ordine  Minorum,  magister  cathedratus  Parisius  et 
Rotomagensis  archiepiscopus,  indutus  pontificalibus  paramentis 
egressus  est  domum  et  ibat  festìnanter  ad  regem  querendo  et 
dicendo:  'Ubi  est  rex?  ubi  est  rex?5.  Et  ego  sequebar  eum. 
Nani  solus  et  attonitus  ibat  cum  mittra  in  capite  et  baculo 

pastorali  in  manu.  Moram  enim  contraxerat  in  preparando  se, 
ita  quod  alii  fratres  iam  erant  egressi  et  stabant  hinc  inde 
per  stratam  versi s  vultibus  e  regione,  regem  venturum  videre 
volentes.  Et  miratus  sum  ultra  modum  in  memetipso  dicens: 
'  Certe -legi  non  semel  neque  bis,  quod  Senones  Galli  usque 
adeo  fuerunt  potentes,  quod  duce  Brenno  Romam  ceperunt. 
Nunc  autem  mulieres  eorum  prò  maiori  parte  pedisseque  esse 
videntur  \  Et  si  rex  Francie  per  Pisas  vel  per  Bononiam  tran- 
situm  fecisset,  totus  flos  dominarum  de  civitatibus  nominatis 
obvius  occurrisset.  Tunc  recordatus  sum  quod  vera  est  Gal- 
licorum  consuetudo.  Nam  in  Francia  solummodo  burgenses 
in  civitatibus  habitant,  milites  vero  et  nobiles  domine  morantur 
in  villis  et  possessionibus  suis. 

De  qualitate  regis  Francie  quantuin  ad  corpus,  et  de  devotione  eius 

quantum  ad  ammani. 

Erat  autem  rex  subtilis  et  gracilis,  macilentus  convenienter 
et  longus,  habens  vultum  angelicum  et  faciem  gratiosam.  Et 
veniebat  ad  Ecclesiam  fratrum  Minorum  non  in  pompa  regali, 
sed  in  habitu  peregrini,  habens  capsellam  et  burdonem  pere- 
grinationis  ad  collum,  qui  optime  scapulas  regias  decorabat. 
Et  veniebat  non  eques,  sed  pedes;  et  fratres  sui  germani,  qui 
tres  comites  erant,  quorum  primus  Robertus,  ultimus  Karulus 
dicebatur,  qui  fecit  magna  et  laude  dignissima,  consimili  hu- 
militate  et  habitu  sequebantur,  ut  vere  illud  propheticum  dicere 
possenti  Hi  in  curribus  et  hi  in  equis,  nos  autem  in  nomine 
domini  Dei  nostri  ìnvocabimus .  Nec  curabat  rex  de  comitiva 
nobilumi,  sed  magis  de  orationibus  et  suffragiis  pauperum.  Et 
ideo  adimplebat  quod  Ecclesiasticus  1 1 1 1  docet:  Congregationi 
pauperum  ajfabilem  le  f acito.  Revera  magis  erat  dicendus  mo- 
nachus  quantum  ad  devotionem  cordis,  quam  quantum  ad  arma 
bellica  miles.  Ingressus  itaque  Ecclesiam  fratrum,  devotissime 
facta  genuflexione  coram  altari,  oravit.  Et  cutn  egrederetur 
Ecclesiam  et  adhuc  super  hostium  staret,  eram  iuxta  eum.  Et 
ecce  oblatus  est  ei  et  ex  parte  thesaurarii  Senonensis  Ecclesie 

representatus,  magnus  lucius  vivus  in  aqua  in  conca  lignea  de 
abiete,  quam  Tussci  bigon<;ani  appellant,  in  qua  lavantur  et 
balneantur  infantes,  cum  in  cunabulis  nutriuntur.  Siquidem 
carus  et  pretiosus  piscis  in  Francia  lucius  reputatur.  Et  regra- 
tiatus  est  rex  tam  mittenti  quam  exenium  presentanti.  Deinde 
dixit  rex  intelligibili  voce,  quod  nullus  ingrederetur  domum  ca- 
pituli,  nisi  esset  miles,  exceptis  fratribus,  quibus  loqui  volebat. 

Quod  rex  Francie  postulavit  suffragia  fratrum,  et  fuerunt  sibi  concessa. 

Cum  autem  essemus  in  capitulo  congregati,  rex  cepit  di¬ 
cere  facta  sua  recommendando  se  et  fratres  suos  et  dominam 
reginam,  matrem  suam,  et  totani  suam  societatem,  et  devo¬ 
tissime  genuflectendo  petiit  orationes  et  suffragia  fratrum.  Et 
aliqui  fratres  de  Francia,  qui  erant  iuxta  me,  ex  devotione  et 
pietate  quasi  inconsolabiliter  flebant.  Post  regem  vero  cardi- 
nalis  Romane  curie,  scilicet  domnus  Oddo,  qui  condam  Pa- 
risiensis  cancellarius  fuerat  et  cum  rege  transfretare  debebat, 
exorsus  est  loqui,  et  paucis  verbis  nos  expedivit,  faciens  quod 
Ecclesiasticus  VII  docet:  Corani  rege  noli  velie  videri  sapiens. 
Et  iterum  Iob  XXIX:  Verbis  meis  nìchil  addere  audebant.  Item 
Pro  ver.  XXX:  Ne  addas  quicquam  verbis  illius  et  arguaris 
invenìarisque  mendax.  Post  istos  duos  locutus  est  frater  Iohan- 
nes  de  Parma,  generalis  minister,  cui  ex  offltio  incombebat 
responsio,  dicens:  '  Ecclesiasticus  docet  XXXII  :  Loquere  maior 
natu,  decet  enim  te.  Primum  ve t  bum  diligentis  scienliam.  Rex 
noster  et  dominus  et  pater  et  benefactor,  et  qui  congregationi 
pauperum  affabilem  se  fecit,  venit  ad  nos  humiliter  et  utiliter, 
curialiter  et  benigne,  et  primo  locutus  est  nobis,  sicut  eum 
decebat;  nec  petit  a  nobis  aururn  et  argentum,  quibus  per  Dei 
gratiam  eraria  sua  sufficienter  abundant,  sed  postulat  orationes 
et  suffragia  fratrum  et  prò  tali  negotio,  prò  quo  multipliciter 
commendandus  videtur.  Quia  revera  hanc  peregrinationem  et 
crucis  signationem  assumpsit  domnus  rex  ad  honorem  domini 
nostri  Iesu  Christi  et  ad  danduni  Terre  Sancte  succursum  et 
ad  debellandum  hostes  et  inimicos  fidei  et  crucis  Christi  et 


CRONICA 


3*9 


ad  honorem  universalis  Ecclesie  et  totius  fidei  Christiane  et 
prò  salute  anime  sue  et  omnium  qui  secum  transfretare  debe- 
bunt.  Quapropter,  quia  fuit  precipuus  Ordinis  benefactor  et 
defensor,  non  solum  Parisius,  veruni  etiam  in  toto  regno  suo, 
et  quia  ita  humiliter  venit  ad  nos  cum  tam  digna  societate 
prò  tali  negotio  ad  suffragia  Ordinis  postulanda,  dignum  et 
congruum  est,  ut  rependamus  ei  aliqua  beneficia.  Et  quia  fra- 
tres  de  Francia  promptiores  sunt  ad  negotium  istud  suscipien- 
dum  et  plus  intendunt  facere,  quam  ego  scirem  imponere,  ideo 
illis  nullam  legem  impono.  Quia  vero  ego  inchoavi  Ordinem 
visitare,  disposui  in  mente  mea  cuilibet  sacerdoti  prò  rege  et 
prò  tota  sua  societate  IIII  missas  imponete:  unam  de  Sancto 
Spiritu,  aliam  de  Cruce,  tertiam  de  beata  Virgine  et  quartana 
de  Trinitate.  Et  si  contingat  quod  filius  Dei  vocet  eum  de  hoc 
mundo  ad  patrem,  adhuc  per  fratres  superaddentur  maiora. 
Et  si  non  respondi  sufficienter  secundum  desiderium  suum, 
ipse  rex  sit  dominus  precipiendi,  quia  ex  parte  nostra  non 
deest  qui  impleat,  sed  qui  iubeat  \  Audiens  hec  rex  regratiatus 
est  generali  ministro  et  in  tantum  acceptavit  responsionem 
suam,  quod  voluit  eam  litteris  generalis  et  sigillo  confirmatam 
habere.  Et  factum  fuit  ita. 

Quod  rex  Francie  comedit  cum  fratribus  et  fecit  expensas. 

Porro  illa  die  rex  fecit  expensas  et  comedit  cum  fratribus.  Et 
comedimus  in  refectorio;  et  comederunt  ibi  tres  fratres  regis  et 
cardinalis  Romane  curie  et  generalis  minister  et  frater  Rigaldus, 
archiepiscopus  Rotomagensis,  et  provincialis  minister  Francie 
et  custodes  et  diffinitores  et  discreti  et  quotquot  de  corpore 
capituli  erant  et  fratres  hospites,  quos  nominamus  forenses. 

De  humilitate,  quam  ostendit  generalis  minister  comedendo  seorsum  in 

alia  mensa. 

Cognoscens  itaque  generalis  minister  quod  cum  rege  erat 
nobilis  et  digna  societas,  scilicet  tres  comites  et  Romane 

Ecclesie  legatus  et  cardinalis  et  Rotomagensis  archiepiscopus, 
noluit  se  obstentare  in  faciendo  opere  suo,  iuxta  verbum  quod 
scriptum  est  Eccli.  XI:  In  die  honoris  tui  ne  extollaris,  quam¬ 
quam  invitaretur,  ut  iuxta  regem  discumberet,  sed  magis  voluit 
opere  implere  quod  Dominus  docuit  verbo  et  monstravit  exem- 
plo,  scilicet  curialitatem  et  humilitatem.  Ait  enim  in  Evangelio 
Dominus  Lue.  XIIII:  Cum  invitalus  fueris  ad  nuptias ,  non  di- 
scumbas  in  primo  loco,  ne  forte  honoratior  te  sit  invitalus  ab 
ilio ,  et  veniens  is  qui  te  et  illuni  vocavit  dicat  tibi:  '  Da  l 'mie 
lo  cum  ’.  Et  tunc  incipies  cum  rubore  novissimum  lo  cum  tenere. 
Sed,  cum  vocatus  fueris,  vade,  recumbe  in  novissimo  loco,  ut, 
cum  venerit  qui  te  invitavil,  dicat  tibi :  c  Amice,  ascende  supe¬ 
rine  \  Tunc  erit  tibi  gloria  coratn  simul  discumbentibus ,  quia 
omnis  qui  se  exaliat  humiliabitur ,  et  qui  se  humiliat  exaltabitur. 
Iterum  alia  scriptura  dicit  Eccli.  XIII:  Advocatus  a  potentiore 
discede,  ex  hoc  enim  magis  te  advocabit.  Noti  improbus  sis,  ne 
impingaris.  Iterum  alia  scriptura  dicit  Prover.  XXV:  Ne  glo- 
riosus  appareas  cor  am  rege  et  in  loco  magnorum  ne  steteris. 
Melius  est  enim,  ut  dicatur  tibi :  '  Ascende  huc 3,  quam  ut 
humilieris  coram  principe.  Elegit  igitur  frater  Iohannes  et 
discubuit  in  mensa  humilium,  sed  nobilitata  est  ex  presentia 
sua,  et  multi  edificati  ex  hoc  habuerunt  bonum  exemplum. 
Et  sicut 


nobilitat  viles  frons  generosa  dapes, 

sic  ex  presentia  humilis  humiliter  discumbentis  locus  sive 
mensa  magnifice  decoratur.  Considera  edam  quod  Deus  non 
omnia  luminaria  celi  posuit  in  una  parte  tantum,  sed  in  di- 
versis  locis  ad  maiorem  pulcritudinem  et  utilitatem  diversimode 
collocavit.  Porro  illa  die  rex  implevit  Scripturam  que  dicit 
Eccli.  IIII  :  Congregationi pauperum  affabilem  te  facito.  Et  iterum 
dicit  Eccli.  IX:  Viri  insti  sint  Ubi  convive,  et  in  timore  Dei 
sii  tibi  gloriatio,  et  in  sensu  sit  tibi  cogitatus  Dei,  et  omnis 
enarratio  tua  in  preceptis  altissimi. 

De  prandio  regis  Francie  magnifice  preparato;  et  quod  declinabat  de 
strata,  ut  iret  ad  suffragia  religiosorum  poscenda. 


Habuimus  igitur  illa  die  primo  cerasas,  postea  panem  al- 
bissimum;  vinum  quoque,  ut  mcignificentìa  regìa  dignum  erat, 
abundans  et  precipuum  ponebalur.  Et  iuxta  morem  Gallicorum 
erant  multi  qui  nolentes  invitarent  et  cogerent  ad  bibendum. 
Postea  habuimus  fabas  recentes  curri  lacte  decoctas,  pisces  et 
cancros,  pastillos  anguillarum,  risum  cum  lacte  amigdalarum 
et  pulvere  cynamomi,  anguillas  assatas  cum  optimo  salsamento, 
turtas  et  iuncatas  et  fructus  necessarios  habuimus  abundanter 
atque  decenter.  Et  omnia  curialiter  fuerunt  apposita  et  sedule 
ministrata.  Sequenti  die  rex  agressus  est  iter  suum.  Ego  vero 
finito  capitulo  secutus  sum  regem.  Habebam  enirn  obedien- 
tiam  a  generali  ministro  eundi  in  provinciam  Provincie  ad 
morandum.  Et  facile  fuit  michi  ipsum  regem  repperire,  quia 
de  strata  publica  declinabat  frequenter,  ut  iret  ad  heremitoria 
fratrum  Minorimi  et  aliorum  religiosorum  hinc  inde  a  dextris 
et  a  sinistris,  ut  se  eorum  orationibus  commendaret.  Et  hoc 
negotium  semper  exercuit,  quousque  pervenit  ad  mare  et  ar- 
ripuit  iter  vadens  ad  Temuti  Sanctam. 


De  humilitate  regis  Francie,  quam  fecit  iuxta  verbum  quod  scriptum 

est:  Humilìavi  in  terra  vìtam  meam. 

Cum  autem  visitassem  fratres  de  Altisiodoro,  de  quorum 
conventu  fueram,  ivi  una  die  Vergeliacum,  quod  est  in  Bur- 
gundia  nobile  castrum,  in  quo  corpus  Magdalene  credebatur 
tunc  esse;  et  in  crastinum  erat  dies  dominica;  et  summo  mane 
rex  venit  ad  fratres  ad  suffragia  fratrum  poscenda,  iuxta  ver¬ 
bum  quod  scriptum  est  Prover.  XI  :  Bene  consurgit  diluculo 
qui  querit  bona.  Et  totani  comitivam  suam  rex  dimisit  in  castro, 
a  quo  fratres  valde  panini  distabant.  Et  duxit  rex  secum  so- 
lummodo  tres  fratres  suos  et  aliquos  servientes,  qui  equorum 
essent  custodes.  Et  facta  genufiexione  et  reverentia  coram  altari, 
fratres  respitiebant  sedilia  et  ligna,  in  quibus  sederent;  rex 

vero  sedit  in  terra  et  in  pulvere,  ut  vidi  oculis  meis;  Ecclesia 
enim  illa  pavimentata  non  erat;  et  vocavit  nos  ad  se  dicens: 
c  Venite  ad  me,  fratres  mei  dulcissimi,  et  audite  verba  mea  Et 
fecimus  circulum  circa  eum  in  terra  cum  eo  sedendo,  et  fratres 
sui  germani  similiter.  Et  fecit  recommendationem  suam  et  po- 
poscit  orationes  et  suffragia  fratrum,  secundum  formam  supe- 
rius  iam  descriptam.  Et  post  responsionem  sibi  factam  egressus 
est  Ecclesiam,  ut  iret  viam  suam.  Et  dictum  est  ei  quod  Ka- 
rolus  ferventer  orabat.  Et  rex  gaudebat  et  patienter  expectabat 
fratrem  orantem  nec  ascendebat  equum.  Et  alii  duo  fratres 
comites  forinsecus  similiter  expectabant  cum  rege.  Et  Karulus 
erat  iunior  frater  et  comes  Provincie,  habebat  enim  sororem 
regine  uxorem.  Et  faciebat  multas  genuflexiones  ad  altare,  quod 
erat  in  ala  Ecclesie  iuxta  egressum.  Et  ego  videbam  et  Ka- 
rulum  ferventer  orantem  et  regem  iuxta  hostium  exterius  pa¬ 
tienter  expectantem,  et  multum  fui  edificatus.  Et  cognovi  quod 
vera  est  Scriptura  que  dicit  Prover.  XVIII:  Frater  qui  adiuvatur 
a  fratre  quasi  cìvitas  firma.  Post  hec  rex  ivit  viam  suam  et 
finitis  negotiis  suis  ad  sibi  preparatum  navigium  properavit. 
Ego  vero  ivi  Lugdunum  et  adhuc  inveni  ibi  domnum  papam 
Innocentium  quartum  cum  cardinalibus  suis.  Post  hec  descendi 
per  Rodanum  usque  ad  civitatem  Arelatensem,  que  per  V  mi- 
liaria  distat  a  mari.  Et  festum  erat  beati  Petri  Apostoli;  et 
tunc  venit  ad  locuin  illum  frater  Raimundus,  minister  Pro¬ 
vincie,  qui  postea  factus  fuit  episcopus,  et  honorifìce  me  su- 
scepit;  et  lector  Montis-pesulani  erat  cum  eo. 

De  fratre  Hugone  Provinciali,  et  de  qualitate  ipsius  quantum  ad  corpus 

et  quantum  ad  ani  ni  am  et  quantum  ad  scientiam. 

Postea  ivi  per  mare  Massiliam  et  a  Massilia  Areas  ivi  ad 
videndum  fratrem  Hugonem  de  Bariola,  qui  et  de  Digna,  quem 
Lombardi  fratrem  Ugonem  de  Monte-pesulatio  dicebant.  Hic 
erat  unus  de  maioribus  clericis  de  mundo  et  sollemnis  predi- 
cator  et  gratiosus  tam  clero  quam  populo  et  maximus  dispu- 
tator  et  paratus  ad  omnia.  Omnes  involvebat,  omnibus  con- 

cludebat,  linguam  disertissimam  habebat  et  vocem  tamquam 
tube  sonantis  et  tonitrui  magni  et  aquarum  multarum  sonantium, 
cum  decurrunt  per  preceps.  Nunquam  inculcabat,  nunquam 
cespitabat.  Semper  ad  omnem  responsionem  erat  paratus.  Mi¬ 
rabilia  dicebat  de  celesti  curia,  id  est  de  gloria  Paradisi,  et 
terribilia  de  infernalibus  penis.  De  provincia  Provincie  fuit 
oriundus,  mediocris  stature  et  niger  non  disconvenienter.  Spi- 
ritualis  homo  ultra  modum,  ita  ut  alterum  Paulum  crederes 
te  videre  seu  alterum  Helyseum.  Nam  in  dìebus  suis  non  per- 
timuit  principem,  et  potentia  nemo  vicit  illam,  nec  superava  illuni 
verbum  aliquod ,  Eccli.  XLVIII.  Ita  enim  lòquebatur  in  consi¬ 
stono  pape  et  cardinalibus  sicut  pueris  congregatis  ad  ludum, 
et  hoc  apud  Lugdunum  et  priori  tempore,  quando  curia  fuit 
Rome.  Nam  omnes  tremebant  eum,  quando  audiebant  ipsum 
loquentem,  sicut  tremit  iuncus  in  aqua.  Quare  hoc?  Quia  illud 
Ysaie  implebat  LI  :  Notile  timere  opprobrium  hominum  et  blas- 
phemias  eorum  ne  metuatis.  Sicut  enim  vestimentum  sic  come  dei 
eos  vermis,  et  sicut  lanam  sic  devorabit  eos  tinea.  Et  iterum  in 
eodem  capitulo:  Quis  tu,  ut  iimeas  ab  homine  mortali  et  a  filio 
hominis,  qui  quasi  fenum  ita  arescet,  et  oblitus  es  Domini  crea- 
toris  lui  et  cet. 

Qualiter  frater  Hugo  reprehendit  cardinales,  qui  rumores  requirebant 
ab  eo. 

Quod  frater  Hugo  cardinales  durissime  increpavit  apud  Lugdunum  Gallie 
civitatem. 

Interrogatus  enim  a  cardinalibus  aliquando  cuiusmodi  ru¬ 
mores  haberet,  ita  vituperavit  eos  sicut  asinos  dicens:  c  Ego 
rumores  non  habeo,  sed  habeo  plenam  pacem  et  cum  conscientia 
vnea  et  cum  Deo  meo,  que  exsuperat  omnem  sensurn  et  custodit 
cor  meum  et  intelligentiam  meam  in  Christo  Iesu  domino  meo. 
Vere  scio  quod  rumores  inquiritis  et  ad  hoc  vacatis  tota  die. 
Nam  Athenienses  estis  et  non  Christi  discipuli,  de  quibus 
Lucas  in  Actibus  dicit  XVII  :  Athenienses  autem  omnes  et  ad- 
vene  hospiles  ad  nichil  aliud  vacabant  itisi  aut  dicere  aut  audire 
aliquid  novi.  Discipuli  Christi  piscatores  et  debiles  homines 

secundum  seculum  extiterunt,  et  tamen  totum  munduin  con- 
verterunt,  quia  manus  Domini  fuit  cum  illis,  iuxta  verbum 
quod  scriptum  est  Mar.  ultimo:  Itti  autem  profectì  predicaverunt 
ubigue,  Domino  cooperante  et  sermonem  confirmante  sequen/ibus 
signis.  Et  ideo  bene  impleverunt  quod  de  eis  scriptum  fuerat: 
]n  Oìnnem  terram  exivìt  sonus  eorurn,  et  in  fines  orbis  terre 
nerba  eorurn.  De  vobis  autem  non  impletur  quod  scriptum  est: 
Pro  patrìbus  tuis  ?iati  sunt  tibi  filii:  constitues  eos  principes 
super  omnem  terram.  Quia  revera  vos  estis  qui  edificatis  Syon 
in  sanguinibus  et  lerusalem  in  iniquitate ,  Michee  III. 

Quod  tam  papa  quam  cardiuales  negligunt  facere  consilium  Ietro  de  viris 
idoneis  eligendis  prò  regimine  pastoralis  officii. 

Nam  vestros  nepotulos  et  consanguineos  ad  ecclesiastica 
beneficia  et  dignitates  assumitis,  ut  parentelam  vestram  exaltetis 
et  divitem  faciatis,  et  excluditis  ydoneos  et  bonos  viros.  qui 
essent  utiles  Ecclesie  Dei,  , et  prebendatis  puerulos  in  cunabulis 
decunrbentes.  Ideo  bene  quidam  truttannus  de  vobis  dixit: 

Accusative  ad  curiam  si  ceperis  ire, 
proficis  in  nichilo,  si  pergis  absque  dativo. 

Et  iterum  alius: 

Curia  Romana  non  curat  ovem  sine  lana. 

Presulis  Albini  seti  martyris  ossa  Ruffini 

Rome  quisquis  habet,  vertere  cuncta  valet: 

Mus  elephas  fìt,  fasque  nephas,  de  Symone  Cephas. 

Certe  vos  estis,  de  quibus  dixit  Amos  V:  Qui  convertitìs  in 
abscinthium  indi  tinnì  et  iustitiam  in  terra  relinquitis.  Vos  estis 
qui  separati  estis  in  diem  inalum  et  apropìnquatis  solio  iniqui- 
tatis.  Qui  dormitis  in  lectis  eburneis  et  lascivitis  in  stratis  ve- 
stris.  Qui  comedìtis  agnum  de  grege  et  vitulos  de  medio  ar¬ 
menti.  Qui  caniiis  ad  vocem  psalterii:  Sicut  David  putaverunt 
se  habere  nerba  cantici,  bibentes  in  fialis  vinum  et  optimo  un - 

gnento  delibuti,  et  nichil  compatimini  super  contritione  Ioseph, 
Amos  VI.  Vos  estis,  de  quibus  Ysaias  propheta  dixit  V:  Ve 
qui  dicilis  malum  bonum  et  bonum  malum,  ponentes  ienebras  lucern 
et  lucem  tcnebras,  ponentes  amarum  in  dulce  et  dulce  in  amarum . 
Ve  qui  sapientes  estis  in  oculis  veslris  et  coram  vobismet  ipsis 
prudenles.  Ve  qui  potentes  estis  ad  bibendum  vinum  et  viri  fortes 
ad  miscendatn  ebrietatern.  Ve  qui  iustificatis  impium  prò  mune- 
ribus  et  iustitiam  insti  aufertis  ab  eo.  Item  bene  completur  in 
vobis  quod  in  figura  vestri  scribis  et  Phariseis  imprecatus  est 
Deus  Mat.  XXIII:  Ve  vobis,  scribe  et  Pharisei;  ypocrite,  qui 
circuitis  mare  et  aridam,  ut  faciaiis  unum  prosclitum;  et  cum 
fuerit  factus,  facitis  eum  fi  Imm  gehenne  duplo  quam  vos.  Item 
quod  Ietro  docuit  Moysen  implere  negligitis.  Dixit  enim  Exo. 
XVIII  :  Provide  de  ovini  plebe  viros  potentes  et  iimenles  Deum, 
in  quibus  sii  veritas,  et  qui  oderint  avariciam,  et  constitue  ex 
eis  tribunos  et  centuriones  et  quinquagenarios  et  decanos,  qui 
iudicent  populum  ovini  tempore.  Qualiter  ista  faciatis,  vos  ipsi 
cogitate  et  indicate.  Non  enim  de  omni  plebe  viros  eligitis, 
cum  vultis  lacere  cardinales,  sed  de  parentela  vestra  et  nepo- 
tulos  vestros  eligitis,  ut  sint  cardinales,  archiepiscopi  et  epi¬ 
scopi  et  primates.  Et  augmentastis  honorem  vestrum  moderno 
tempore  multipliciter.  Nani  capellum  rubeum  papa  Innocentius 
quartus  contulit  vobis,  ut,  cum  equitatis,  discerni  possitis  a 
reliquis  capellanis.  Cardinales  edam  antiquo  tempore  non  dice- 
bamini,  sed  diacones  Romane  curie  et  presbiteri  dicebantur 
similes  vestri  et  vestri  predecessores;  quod  potest  manifesto  de- 
monstrari  exemplo:  Ingressus  Silvester  papa  ad  Constantinum 
leprosum:  nulla  mentio  de  cardinalibus  ibi  habetur,  sed  dicitur 
quod  duos  diacones  et  V  presbiteros  duxit  secum.  Item  beatus 
Gregorius,  antequam  papa  fieret,  diaconus  Romane  curie  ap¬ 
pellati^  fuit,  non  cardinalis,  similiter  Longobardorum  ystorio- 
graphus  Paulus  multique  alii  usque  ad  longa  tempora  succes¬ 
sive.  Quapropter  melius  denominavi  vos  abbas  Ioachym  de 
Ordine  Floris  carpinales  nominando,  quia  revera  optime  scitis 
carpere  et  emungere  et  exhaurire  marsupia  pluriinorum.  Et 
Scripturam  truphatorie  et  truttannice  iuxta  vestrum  erroneum 

intellectum  exponitis,  dicentes  I  Reg.  II:  Domìni  enim  sunt 
cardinales  terre,  et  posuit  super  eos  orbem ,  id  est  orbis  domi- 
nium,  eo  quod  domini  terre  sint.  Unde  illud  Iob  IX:  sub  quo 
curvantur  qui  portant  orbem.  Sed  dicitur  Prover.  Ili:  Abho- 
minatio  est  Domini  omnis  illusor,  et  cum  simplicibus  sermoci¬ 
na  tio  eius.  Nam  illusor es  ipse  deludet  et  mansuetis  dabit  grattavi. 
Cum  autem  aliquem  ad  cardinalatum  assumitis,  dicitis  ei  :  «  Ac- 
cipe  anulum,  in  quo  non  est  angulus,  esto  princeps  mundi 
et  collega  fratrum  nostrorum».  Futurum  est  enim,  ut  puto, 
quod  adhuc  de  vobis  sit  pontifex  summus,  id  est  papa,  ex 
ambitione  dicturus:  Numquid  noti  principes  mei  sitnul  reges 
sunt?  Ys.  X.  Verba  fuerunt  Senacherib,  qui  diabolum  prefi- 
guravit.  De  Christi  vero  principibus,  id  est  de  Apostolis,  dictum 
fuit  :  Constitues  eos  principes  super  omnem  terram.  Quod  vobis 
minime  convenit,  quia  non  super  omnem  terram  laboratis  et 
predicatis  sicut  illi,  de  quibus  scriptum  est:  In  omnem  ferravi 
exivit  sonus  eorutn,  et  in  ft(nes)  or(bis)  terre  verba  eorum.  Nam 
Dominus  dixerat  eis  Io.  XV:  Posui  vos,  ut  ealis  et  fructum 
ajfferatìs,  et  f(ructus)  vester  maneat.  Vos  autem  non  itis  nisi 
ab  hospitio  vestro  ad  consistorium  pape,  et  ingredimini  pom- 
patice  domum  Israel  cum  maxima  comitiva.  A  consistono  pape 
transitis  ad  mensatn  et  comeditis  et  bibitis  splendide;  postea 
transitis  ad  Iectum  et  dormitis  suaviter.  Postmodum  tota  die 
estis  ociosi  in  cameris  vestris  et  marcetis  ignavia  et  delectamini 
cum  caniculis  et  anulis  et  nepotibus  vestris  et  equis  quadratis, 
et  ut  habeatis  familiam  copiosam  et  bene  indutam  et  nobilem 
apparatum  et  prosperos  de  parentela  vestra  rumores.  Talis  est 
exercitatio  vestra.  Nec  vobis  est  cure,  quis  peregrinus  in  vico 
iaceat,  quis  egeat  pane,  quis  induendus,  quis  visitandus,  quis 
redimendus,  quis  sepeliendus.  Certe  totum  mundurn  possetis 
convertere,  si  faceretis  quod  sapiens  docet  Prover.  VI  :  Discurre, 
festina,  suscita  amicum  tuum ,  et  iterum  Prover.  XXIIII:  Prue 
eos  qui  ducuntur  ad  mortevi  et  qui  trahuntur  ad  interitum  li¬ 
berare  ne  cesses,  vobis  plus  crederetur  quam  aliis  sacerdotibus. 
Et  de  populo  scriptum  est:  Reminiscentur  et  convertentur  ad 
Dominum  universi  fines  terre.  Certe  Dominus  non  se  inclusit 

in  una  civitate  cum  discipulis  suis,  sed  misit  eos  binos  ante 
facieni  suam  in  omnem  civìtatem  et  locum,  quo  ercit  ipse  venturus , 
sicut  scribit  beatus  Lucas  X.  Vos  ergo  quare  non  sic?  Forte 
dicturi  estis:  «  Quia  mortem  timemus  seu  penuriam  pati  ».  Sed 
audi,  quid  de  Apostolis  Apostolus  scribit  I  ad  Cor.  IIII:  Puto 
enim  ( quod )  Deus  nos  Apostolos  novissimo s  os tendi t  tamquam 
morti  destinatos.  Et  infra:  Usque  in  itane  horam  esurimus  et 
sitimus  et  nudi  swnus  et  cet.  De  Domino  dicitur  quod  cir- 
cuibat  totani  Ga/ilcam  docens  in  sinagogis  eorum  et  predicane 
Evangelium  regni  et  sanane  omnem  langorem  et  omnem  infirmi- 
tatem  in  populo ,  Mat.  IIII.  Summus  vero  pontifex,  qui  papa 
nominatur  et  episcopus  et  servus  servorurti  Dei,  ut  lucrentur 
denarios  hi  qui  eum  in  carcere  custodiunt,  tota  die  et  nocte 
moratur  inclusus,  ut  illud  Ys.  videatur  impletum  XXXII:  Erit 
vir  sicut  qui  absconditur  a  vento  et  celai  se  a  tempestate  Et 
addidit  frater  Ugo:  '  Si  veritatem  dico,  quare  non  creditis  mi- 
chi?  Qui  est  ex  Deo,  verba  Dei  audit,  Io.  Vili.  Nam  ego  quos 
amo  arguo  et  castigo ,  Apoc.  III.  De  primo  habetur  Prover. 
Vili  :  Ego  dìligentes  me  diligo,  et  qui  inane  vigilaverint  ad 
me,  ìnvenient  me.  De  secundo  habetur  II  Reg.  VII:  Arguam 
cum  in  virga  virorum  et  cet.  De  tertio  habetur  in  psalmo: 
Cas/igans  castigavit  me  Dominus  et  morti  non  tradidit  me.  Item 
Iere.  XXX:  Castigabo  te  in  iuditio,  ut  non  libi  videaris  innoxius. 
Item  Iere.  XXXI  :  Castigasti  me,  Domine,  et  erudilus  sum  quasi 
iuvenculus  indomitus.  Item  Apostolus  Tymotheo  dicit  in  II,  4: 
Argue,  obsccra,  increpa  in  omni  patientia  et  doc trina.  Dicamus 
de  singulis  verbis  hic  positis;  postea  ponamus,  quare  Apostolus 
ista  precepit.  De  primo  dicit  sapiens  in  Prover.  IX:  Argue 
sapientem,  et  diliget  te.  Item  Prover.  XXIIII  :  Qui  arguunt, 
laudabuntur,  et  super  ipsos  veniet  benedictio.  Sed  de  malis  au- 
ditoribus  dicit  Amos  V:  Odio  habuerunt  in  porta  corripicntem 
et  loquentem  per  fede  abhominati  sunt.  Quare?  Quia  non  amat 
pestilens  eum  qui  se  corripit  nec  ad  sapi entes  graditur,  Prover. 
XV.  Et  ideo  in  auribus  insipienlium  ne  loquaris,  quìa  dcspi- 
cient  dodrinam  cloquii  tui ,  Prover.  XXIII.  Non  recipit  stultus 
verba  prudentie,  nisi  ea  dixeris  que  versantur  in  corde  eius , 

Prover.  XVIII.  Ideo  dicit  Prover.  IX:  Noli  arguere  derisorem, 
ne  oderit  le.  Angue  sapientem,  et  diliget  te.  Item  Prover.  XIX: 
Si  corripueris  sapientem,  intelliget  disciplinata  ’. 

'  De  secundo  dicit  Apostolus  II  ad  Cor.  V:  Oòsecramus 
prò  Christo,  reconciliamini  Deo.  Item  prima  Petri  II:  Nanis¬ 
simi,  obsecno  vos  tamquam  advenas  et  peregrinos  abstinene  vos 
a  carnalibus  desideniis,  que  militant  adversus  ammani.  Ideo  dicit 
infra  V:  Seniores  qui  in  vobis  sunt  obsecno  consenior  et  testis 
Chris  ti  passionavi,  qui  et  eius  que  in  futuro  est  reve  landa  glorie 
communicator  :  Pascile  qui  in  vobis  est  gregem  Dei,  providentes 
non  coacte,  sed  spontanee  secundum  Deum,  neque  turpis  lucri 
gratin,  sed  voluntarie,  ncque  ut  dominantes  in  cleris,  sed  Jor- 
mefacti  gregis  ex  animo,  ut,  cum  apparuerit  priticeps  pas/orum, 
percipiatis  inmar ccssibilem  glorie  coronata  ’. 

'  De  tertio  dicit  Apostolus  ad  Titum  I  :  Increpa  illos  dure, 
ut  sani  sint  in  fide.  Ideo  dicit  sapiens  Prover.  XII:  Qui  odit 
increpaliones,  insipiens  est.  Item  Prover.  XV:  Qui  increpalio- 
nes  odit,  morietur.  Item  eodem:  Auris,  que  audii  increpationes 
vite,  in  medio  sapientium  commorabitur .  Qui  abicit  disciplinavi, 
despicit  animavi  suam;  qui  autem  acquicscit  increpationibus,  pos- 
sessor  est  cordis  \ 

'  Dictum  est:  Angue,  obsecra,  increpa.  Sequitur:  In  ovini 
patientia  et  doctrina.  De  primo  dicitur  Prover.  XII 1 1  :  Qui  pa- 
liens  est,  multa  gubernatur  prudentia;  qui  autem  impatiens  est, 
exaltat  stultitiam  suam.  Item  Prover.  XVI:  Melior  est  patiens 
viro  forti,  et  qui  do  mina  tur  animo  suo,  expugnatore  urbium, 
Item  Prover.  XIX:  Qui  impatiens  est,  sustinebit  damnum.  De 
secundo  dicitur  Prover.  XIII:  Doctrina  bona  dabit grattavi ,  in 
itinere  contemptorum  vorago.  Item  Prover.  XV:  Doctrina  mala 
deserenli  viam  vite.  Item  Prover.  XII:  Doctrina  sua  noscitur 
vir;  qui  autem  vanus  et  exeors  est,  patebìt  conteviptui.  Item  Pro¬ 
ver.  XIX:  Doctrina  viri  per  patienliam  noscitur,  et  gloria  cius 
est  iniqua  pretergredi  ’. 

'  Porro  post  verba  premissa  Apostolus  subdit  causam,  quare 
dixerit  arguendum,  obsecrandum  et  increpandum.  Dicit  enim 
II  ad  Timo.  IIII:  Eril  enim  tempus,  cum  sanavi  doctrina  vi  non 

sustinebunt,  sed  ad  sua  desideria  coacervabunt  sibi  magistros 
prurientes  auribus.  Et  a  ventate  quidem  auditum  avertent,  ad 
fabulas  autem  convertentur .  Ex  quibus  revera  vos  estis,  qui 
fabulas  inquiritis  et  rumores.  Dicite  michi,  quis  ex  collegio 
vestro  —  de  cardinalibus  loquor  —  cathalogo  sanctorum  adhuc 
fuit  ascriptus?  Certe  Damasus  papa  a  vobis  de  adulterio  fuit 
incriminatus,  Ieronimus  turpiter  et  ignominiose  fugatus.  Ipse 
vero  sapienter  fecit  recedendo  a  vobis  et  dando  locum  ire , 
Ro.  XII.  Nani,  ut  docet  sapiens  in  Pro  ver.  XX:  honor  est 
bombii  qui  separat  se  a  contentionibus.  Seneca  quoque  dicit, 
quod  magna  pars  sanclilalis  est  hortatores  insanie  reliquisse. 
Certe  utilior  fuit  Ieronimus  Ecclesie  Dei  recedendo  a  vobis, 
quam  si  stetisset  vobiscum  et  papa  fuisset,  quia,  si  papa  fuis- 
set,  forte  fecisset  diacones  III I  et  presbiteros  V  et  episcopos 
per  diversa  loca  numero  XV  et  patenas  vitreas  ordinasset  te- 
nendas.  Postquam  autem  a  vobis  recessit,  multos  edidit  libros 
et  multos  exposuit  et  Bibliam  transtulit.  Et  hec  dieta  suffi- 
ciant  \ 

Audientes  autem  hec  cardinales  dissecabantur  cordibus  suis 
et  slridebant  dentibus  in  eum.  Non  tamen  habuerunt  audatiam 
respondendi,  quia  timor  Domini  irruerat  super  eos,  et  manus 
Domini  erat  cum  isto.  Mirabantur  tamen,  quod  tam  audacter 
loquebatur  ad  eos;  et  tarde  visual  fuit  eis,  quod  ab  eis  rece¬ 
derei  et  foras  egrederetur,  nec  rogaverunt  eum  dicentes:  Au- 
diemus  te  de  hoc  iterum ,  sicut  Athenienses  leguntur  Paulo  dixisse 
Act.  XVII. 

Quod  papa  Innocentius  commendavit  fratrem  Hugoneni  de  verbis  que 

in  consistorio  dixerat  cardinalibus. 

Papa  vero,  antequam  egrederetur,  curialiter  dixit  ei  Iob 
XXXII  :  '  Ut  video,  spiritus  est  in  hominibus,  et  inspirai  io  omni- 
potentis  dat  intelligentiam.  Nani  spiritus  ubi  vult  spirai ,  nec 
est  in  hominis  ditione  proliibere  spiritimi.  Benedicaris  tu,  fili, 
a  sunimo  Deo  excelso,  quia  multa  bona  dixisti  nobis.  Beali 
qui  te  viderunt  et  in  amicicia  tua  decorati  sunt.  Vade  in  pace, 

et  benedidìo  illius  qui  apparuìt  in  rubo  veniat  super  caput 
tuum  !  3. 

Hec  facta  sunt  in  civitate  Lugciunensi  in  consistorio  pape 
Innocentii  quarti,  presentibus  Romane  curie  cardinalibus,  qui 
rumores  ab  eo  audire  volebant  et  multa  futura.  Hec  audivi 
ab  ore  fratris  Hugonis,  et  ut  audivi,  ita  descripsi. 

Quod  frater  Hugo  audaciam  liabuit  a  papa  et  a  Deo,  ut  cardinalibus  di- 

ceret  quicquid  vellet. 

Cumque  dixissem  ei  quod  mirabar  de  duobus,  videlicet 
quomodo  sustinuerunt  eum  contra  se  tot  verba  dicentem,  et 
quomodo  poterant  eum  auctoritatibus  Biblie  et  plenitudine 
potestatis  confundere,  si  scivissent,  respondit  michi  dicens 
quod  non  potuerunt  propter  duo.  '  Primo,  propter  securitatem 
summi  pontificis,  cuius  auxilio  et  audatia  eram  fretus.  Nani 
summus  pontifex  misit  prò  me,  et  congregatis  cardinalibus  in 
consistorio,  steti  in  medio  eorum,  et  dixit  michi:  «  Audivimus 
de  te  quod  magnus  clericus  sis  et  bonus  homo  et  spiritualis. 
Sed  et  hoc  audivimus,  quia  successor  sis  abbatis  Ioachim  in 
prophetiis  et  magnus  Ioachita.  Nunc  ergo  omnes  nos  in  con- 
spectu  tuo  assumus  audire  omnia,  quecumque  tibi  precepta  sunt 
a  Domino ,  Act.  X.  Quapropter,  si  quis  est  tibi  sermo  exorta- 
tionis ,  propone  et  edissere  nobis,  quia  permittitur  tibi  loqui 
prò  temetipso ,  Act.  XXV.  Nani  de  seda  hac  notum  est  nobis, 
quia  ubique  ei  contradicitur ,  Act.  ultimo».  Tunc  respondi  et 
dixi:  «  Non  sum  propheta  nec  filius  prophete ,  sed  credo  pro- 
phetis.  Si  autem  vultis  quod  loquar  in  conspectu  vestro,  pro- 
mittite  michi  quod  patienter  expectabitis  me  loquentem  usque 
ad  finem  verborum  meorum,  et  vivit  Dominus,  quia,  quodcumque 
dixcrit  michi  Dominus,  hoc  loquar ,  nec  faciam  sermonem  exco- 
gitatum  et  ordinatum,  nec  loquar  vobis  placentia  nec  videbo 
vobis  errore,  sed  tangam  montes,  et  fumigabunt.  Nam  Deus 
dissipavil  ossa  eorum  qui  horninibus  placent,  confusi  sunt,  quo- 
niam  Deus  sprevit  eos.  Ideo  Paulus  Apostolus  dicit  se  in  hoc 
culpabilem  non  fuisse,  Gala.  I:  Si  adirne ,  inquit,  horninibus 


CRONICA 


33 1 


placerem,  Christi  servus  nonessem.  Ieremias  quoque,  piangendo 
ruinam  civitatis  Ierusalem,  imputat  urbis  excidium  prophetarum 
adulationibus  et  silentio  tacite  veritatis,  dicens  Tren.  II:  Pro - 
phete  lui  viderunt  tìbi  falsa  et  stulta,  nec  apcriebant  iniquitatein 
tuam,  ut  te  ad  penitentiam  provocarcnt.  Viderunt  autcm  tibi  as- 
sumpliones  falsas  et  eiectìones.  Sed  cui  loquar,  et  quem  conte - 
stabor,  ut  audiai?  Iere  VI  :  Ecce  incircumcisc  aures  eorum,  et 
audire  non  possunt.  Ecce  verburn  Domini  factum  est  eis  in  op~ 
probrium,  et  non  suscipient  illud.  Idcirco  furore  Domini  plenus 
sum ».  Tunc  dixit  papa:  «  Loquere  terre,  et  respondebit  tibi,  et 
noli  subtrahere  verbum  ex  bis  que  Dominus#in  ore  tuo  posuerit, 
quia  patienter  audiemus  te  usque  ad  finem  loquentem  ».  Tunc 
ceperunt  dicere  cardinales  despective  loquendo:  «  Cuiusmodi 
runiores  habet  homo  iste?»  Tunc  assumpta  parabola  et  prin¬ 
cipio  ex  themate  sive  ex  verbo,  quod  de  rumoribus  dederant 
michi,  prosecutus  sum  verba  que  Dominus  michi  dedit.  Nam 
ipse  est  qui  dixit:  Ego  enim  dabo  vobis  os  et  sapientiam,  cui 
non  poterunt  resistere  et  contradicere  omnes  adversarii  vestri, 
Lue.  XXI.  Et  iterum:  Aperi — sive  dilata — os  tuum,  et  im- 
plebo  illud.  Et  iterum:  Dominus  dabit  verbum  evangelizantibus 
virtute  multa.  Et  dabit  voci  sue  vocem  viriutis\  Verba  autem, 
que  coram  papa  et  cardinalibus  locutus  est  frater  Hugo,  su- 
perius  piena  fide  descripsi.  Cum  autem  dixissem  ei  quod  fa- 
ciliter  eum  confundere  poterant,  si  dixissent:  Stultus  si  tacuerit, 
sapiens  reputabitur ,  et  si  compresserit  labia  sua,  intclligens ,  Pro- 
ver.  XVII.  Et  iterum  Prover.  XXVI  :  ludifium  determinai  causas, 
et  qui  imponit  stutto  silentium,  iras  mitigat.  '  Et  poterant  dicere 
pape  quod  daret  vobis  unam  disciplinam  dicendo  Prover.  XIX: 
Pestilente  flagellalo  stultus  sapientior  erit..  Et  iterum  Prover. 
XXI  :  Mulclato  pestilente  sapientior  crit  parvulus  ’.  Et  quod  non 
erat  Apostolis  melior,  qui  Actibus  Apostolorum  flagellati  le- 
guntur,  Act.  V;  papa  quoque  illud  Ys.  XLVII  dicere  poterat: 
Ullionem  capiam ,  et  non  resistei  michi  homo.  Et  respondit  frater 
Ugo  et  dixit  michi:  'Si  dedissent  michi  disciplinam,  alacriter 
recepissem  eam  et  dixissem:  Disciplina  tua  correxit  me  in  finem, 
et  disciplina  tua  ipsa  me  docebit.  Et  iterum  Act.  V:  Ibant 

Apostoli  gaudentes  a  conspectu  concila,  quoniam  (Ugni  /labili  sunl 
prò  nomine  Iesu  contumeliam  patì  Iterum  dixit  michi  frater 
Hugo  quod  impossibile  erat  quod  eum  offenderent,  tum  quia 
papa  promiserat,  quod  diceret  quicquid  vellet,  et  securitatem 
dederat  defendendi,  tum  etiam  quia  manus  Domini  erat  mecum, 
qui  dicit  Iere.  I  :  Tu  ergo  accinge  lumbos  tuos  et  surge  et  lo- 
quere  ad  eos  omnia  que  ego  precipio  tìbi.  Ne  fortnides  a  facie 
eorum.  Nec  enim  timer  e  te  faciam  vullum  eorum.  Ego  quippe 
dedi  te  hodie  in  civitatem  munitam  et  in  columnam  ferream  et 
in  murum  ereum  super  omnem  ter  ratti,  regibus  Inda  et  princi- 
pibus  eius  et  sacerdotiòus  et  ovini  populo  terre.  Et  bellabunt 
adver suiti  te  et  non  prevalebunt,  quia  tecum  ego  sum,  alt  Do- 
tninus,  ut  liberati  te.  Et  iterum  ait  Eze.  Ili:  Ecce  dedì  facìem 
tuam  valentìorem  faciebus  eorum  et  front  etti  tuam  durioretn  fron- 
tìbus  eorum.  Ut  adainautein  et  ut  silicetn  de  di  facie  m  tuam.  Ne 
timeas  eos  ncque  metuas  a  facie  eorum,  quia  domus  exasperans 
est.  Item  Ys.  L  dicit:  Dominus  Deus  auxiliator  tneus,  et  ideo 
non  sum  confusus.  Ideo  posui  faciem  tneam  ut  petratti  durissi- 
mam  et  scio  quoniam  non  confundar.  Iuxta  est  qui  iustificat 
me,  quis  contradicet  michi ?  Stemus  sìmili,  quis  est  adversarius 
tneus?  Accedat  ad  me.  Ecce  dominus  Deus  auxiliator  meus,  quis 
est  qui  condemnet  me?  Item  Apostolus  ad  Ro.  Vili:  Si  Deus 
prò  nobis,  quis  contro  nos?  Ideo  dicebat  Iob  XVII:  Libera  me. 
Domine,  et  pone  me  iuxta  te,  et  cuiusvìs  manus  pugnet  contro 
me.  Item  Sapien.  Vili:  Tacentem  me  sustinebunt  et  loqucntem 
me  respicient  et  sermocinantem  me  plura,  manus  ori  suo  itnpo- 
nent.  Benedictus  Deus,  qui  me  de  hac  materia  expedivit! 

De  IIII  intimis  amicis  fratris  Hugonis. 

Porro  frater  Hugo  solitus  erat  dicere  quod  IIII  habebat 
amicos,  quos  specialiter  diligebat.  Quorum  primus  erat  frater 
Iohannes  de  Parma,  generalis  ministeri  et  hoc  congruum  fuit, 
quia  ambo  erant  magni  clerici  et  spirituales  viri  et  maximi 
Ioachite.  Cuius  etiam  amore  michi  fuit  familiaris,  et  quia  vi- 
debar  credere  scripturis  abbatis  Ioachim  de  Ordine  Floris.  Se- 

cundus  eius  amicus  fuit  archiepiscopus  Viennensis,  qui  fuit 
sanctus  homo  et  litteratus  et  honesta  persona  et  Ordinem  beati 
Francisci  multum  dilexit.  Nara  amore  fratrum  Minorum  fecit 
fieri  pontem  lapideum  super  Rodanum,  eo  quod  fratribus  ultra 
fluvium  in  territorio  suo  ad  habitandum  dederat  locum. 

De  fratre  Guilielmo,  qui  fecit  Summam  de  vitiis  et  virtutibus,  et  de  alio 

Guilielmo,  qui  dictus  est  Britto,  qui  similiter  eiusdem  nominis  com- 

posuit  librum. 

Et  cum  essem  aliquando  Vienne,  venit  frater  Guillielmus 
ex  Ordine  Predicatorum,  qui  fecerat  Summam  de  vitiis  et 
virtutibus,  de  Lugduno  Viennam  causa  predicandi  et  confes- 
siones  audiendi.  Et  quia  in  civitate  il  la  fratres  Predicatores 
locum  non  habebant,  declinavi!  ad  hospitandum  cum  Mino- 
ribus  fratribus;  et  placuit  guardiano  quod  eum  associarem,  et 
familiariter  fui  cum  eo,  et  ipse  mecum,  quia  humilis  et  curialis 
homo  erat,  quamvis  parve  stature.  Cumque  interrogassem  eum, 
quare  in  Vienna  fratres  Predicatores  locum  non  habebant,  dixit 
michi  quod  potius  volebant  Lugduni  unum  bonum  conventum 
habere,  quam  vellent  habere  tantam  locorum  multitudinem. 
Et  rogavi  ipsum,  quod  predicaret  fratribus  in  festo  Annuntia- 
tionis  beate  Virginis,  quod  instabat,  eo  quod  libenter  deside- 
rabam  ipsum  audire.  Nani  tractatum  de  sermonibus  fecerat 
preter  Summam.  Et  dixit  michi  quod,  si  guardianus  diceret 
sibi,  obediret  libenter.  Et  factum  fuit  ita.  Et  fecit  pulcherri- 
mum  sermonem  de  Annuntiatione  beate  Virginis.  Cuius  thema 
sive  exordium  tale  fuit:  Missus  est  angelus.  Alia  vice  me  exi- 
stente  ibidem  supervenit  frater  Guillielmus  Britto  ex  Ordine 
Minorum,  cuius  est  Libri  memoria;  et  quantum  ad  brevitatem 
stature  assimilabatur  priori  Guillielmo,  cuius  supra  mentionem 
feci,  non  autem  quantum  ad  mores,  quia  magis  furibundus  et 
impatiens  videbatur,  ut  parvulorum  natura  consuevit  habere. 
Unde  illud: 

Vix  humilis  parvus,  vix  longus  cum  ratione, 

Vix  reperitur  homo  rufifus  sine  proditione. 

In  conventu  edam  Lugdunensi  audivi  ipsum  corrigentem  ad 
mensam  presente  fratre  Iohanne  de  Parma  generali  ministro, 
et  papa  Innocentio  quarto  Lugduni  morante.  Et  adhuc  frater 
Guillielmus  non  fecerat  librum  suum,  qui  suo  nomine  titulatur. 
Porro  tertius  fratris  Hugonis  amicus  fuit  Robertus  Grossa-testa 
Linconiensis  episcopus,  unus  de  maioribus  clericis  de  mundo. 
Hic  secundo  post  Burgundionem  iudicem  Pisanum  transtulit 
Damascenum  et  Testamenta  patriarcharum  XII  et  multos  alios 
libros.  Quartus  eius  amicus  fuit  frater  Adam  de  Marisco  ex 
Ordine  fratrum  Minorum,  unus  de  maioribus  clericis  de  mundo. 
In  Anglia  claruit  et  multa  scripta  fecit  sicut  Linconiensis. 
Ambo  fuerunt  Anglici  et  ambo  socii  et  ambo  in  episcopali 
Ecclesia  fuerunt  sepulti.  Tertius  istorum  duorum  socius  fuit 
magister  Alexander  ex  Ordine  fratrum  Minorum,  natione  An- 
glicus  et  magister  cathedratus  Parisius,  qui  multa  opera  scripsit, 
et  ut  dicebant  omnes  qui  eum  bene  noverant,  suo  tempore 
similem  sibi  in  mundo  non  habuit. 

Quod  notitiam  habui  fratris  Hugonis,  cum  adhuc  essem  iuvenculus  in 
conventu  Senensi. 

De  scientia  fratris  Hugonis,  que  in  synodo  Lucensi  fuit  multipliciter 
commendata. 

Recordor  quod,  cum  essem  iuvenculus  et  in  conventu  Se¬ 
nensi  habitarem  in  Tuscia,  frater  Hugo  a  curia  Romana  re- 
dibat  et  audientibus  fratribus  Minoribus  et  Predicatoribus,  qui 
ad  eum  videndum  venerant,  mirabilia  de  gloria  Paradisi  et 
de  contemptu  mundi  dicebat,  et  de  quacumque  questione  in- 
terrogatus  fuisset,  statini  sine  mora  omnibus  respondebat.  Et 
mirabantur  omnes  qui  eum  audiebant  super  prudentia  et  responsis 
eius.  Cum  autem  esset  Pistorii,  et  in  civitate  Lucensi  in  quarta 
feria  cinerum  instaret  synodus  celebranda,  nec  haberent  fratres 
de  Luca  qui  predicaret  ibidem,  occurrerunt  fratri  Hugoni  ro- 
gantes  eum,  ut  prò  isto  negotio  eis  succurrere  dignaretur.  Quod 
promisit  et  fecit.  Venit  autem  Lucam  de  Piscia  ea  hora  solum- 
modo,  qua  ad  episcopalem  Ecclesiam  erat  iturus;  et  totus  con- 
ventus  congregatus  volebat  eum  associare  et  causa  honoris  et 

desiderio  audiendi  ipsum.  Videns  vero  fratres  extra  portam, 
miratus  dixit:  'Ha  Deus!  quo  tendunt  isti?’.  Et  responsum 
est  ei  quod  propter  honorem  suum  faciebant  hoc  fratres,  et 
quia  volebant  ipsum  audire.  Et  dixit:  '  Non  requiro  talem  ho¬ 
norem,  quia  non  sum  papa.  Si  autein  volunt  audire,  veniant, 
postquam  fuerimus  ibi,  et  ego  precedam  cum  uno  socio  et  non 
ibo  cum  ista  caterva’.  Cum  autem  pervenissent  illue,  inve- 
nerunt  omnes  congregatos  et  paratos  ad  audiendum,  quia  ulti- 
mus  qui  dicturus  erat  suum  terminabat  sermonem.  Sermocinatus 
est  ergo  frater  Hugo  et  talia  dixit  ad  cleri  edificationem  et 
consolationem,  quod  mirati  sunt  universi  ex  verbis  grulle,  que 
procedebafit  ex  ore  eius.  Et  dicebant  clerici"  episcopatus  Lucen- 
sis  usque  ad  multos  annos,  quod  nunquam  audiverunt  hominem 
ita  bene  loquentem.  Nam  alii  ita  recitaverant  suum  sermonem 
sicut  unum  psalmum,  quem  cordetenus  didicissent.  Et  com- 
mendaverunt  fratrem  Hugonem  usque  ad  multa  tempora  et 
sermonem  suum,  et  totum  Ordinem  dilexerunt  et  in  reverenda 
habuerunt  occasione  ipsius.  Alio  tempore  audivi  ipsum  populo 
predicantem  in  provincia  Provincie  iuxta  Rodanum  apud  Ta- 
rasconem.  Et  fuerunt  in  illa  predicatione  homines  et  mulieres 
de  Tarascone  et  de  Belicadro,  que  sunt  duo  nobilissima  castra 
iuxta  se  posita,  excepto  quod  Rodanus  dividit  inter  utrumque; 
et  in  quolibet  castro  est  bonus  conventus  fratrum  Minorum. 
Fuerunt  etiam  in  illa  predicatione  de  civitate  Avignionis  ho¬ 
mines  et  mulieres  et  de  civitate  Arelatensi  similiter.  Et  dixit 
eis,  ut  audivi  auribus  meis,  verba  edificationis,  verba  utilia, 
verba  melliflua,  verba  salutifera.  Et  audiebatur  ab  eis  libenter 
sicut  Iohannes  Baptista,  sicut  homo  Christus  Iesus,  quia  sicut 
prophetam  euro  habebant,  dicentes  quia  hic  est  vere  propheta, 
qui  venturus  est  in  mundum ,  Io.  VI.  Non  credunt  ista  qui 
consimili  gratia  sunt  privati.  Non  sine  causa  dictum  fuit  Ec- 
cli.  XLIV:  Non  est  inventus  similis  illi,  qui  conser(vavit)  legem 
excelsi.  Valde  ridiculosum  est,  si  nolo  credere  quod  aliquis 
sit  episcopus  vel  papa,  quia  ego  non  sum. 

Quomodo  frater  Hugo  convicit  magistrum  Rainerium  Pisanum,  qui  se 

philosophum  esse  dicebat. 

Item  in  curia  comitis  Provincie  erat  quidam  magister  Rai- 
nerius,  natione  Pisanus,  qui  se  generalem  philosophum  esse 
dicebat;  et  ita  iudices  et  notarios  atque  medicos  curie  con- 
fundebat,  quod  nullus  ibi  honorifice  vivere  poterat.  Exposita 
itaque  tribulatione  sua  fratri  Hugoni  rogaverunt  ipsum,  ut  eis 
dignaretur  succurrere  atque  ab  adversario  pessimo  defensare. 
Quibus  frater  Hugo  dixit:  'Ordinate  cum  comite  in  palatio 
disputationis  diem,  et  sint  presentes  cum  comite  milites  et 
potentes,  iudices  et  notarii  atque  phisici,  et  disputate  cum  eo; 
et  mittat  prò  me  comes,  et  ostendam  et  probabo  ei  quod  ipse 
sit  asinus,  et  celum  sit  sartago  \  Facta  fuerunt  omnia  ista. 
Et  ita  involvit  eum  et  conclusit  ei,  quod  erubuit  esse  in  curia 
comitis  et  insalutato  hospite  recessit,  nec  ausus  fuit  postea 
habitare  ibidem  nec  etiam  apparere.  Erat  enim  magnus  sophista 
et  credebat  cum  sophismatibus  suis  omnes  involvere.  Sed  di- 
citur  Eccli.  XXXVII:  Qui  sophistice  loquìtur,  odibilis  est,  in 
ornili  re  defraudabitur .  Non  est  illi  data  a  Domino  gratta,  omni 
enim  sapientìa  defraudatus  est.  Liberavit  ergo  frater  Hugo  pau- 
peres  a  potente  et  pauperes,  quibus  non  erat  adiutor.  Et  oscu- 
labantur  manus  et  pedes  fratris  Hugonis,  eo  quod  liberasset 
eos  de  manu  potentis.  Et  impleta  est  Scriptum  que  dicit  lob 
XXIX:  Auris  audiens  beatificabnt  me,  et  oculus  videns  testimo - 
nium  reddebat  litichi,  eo  quod  liberassem  pauperem  vociferantem 
et  pupillum,  cui  non  esset  adiutor.  Item  alia  Scriptum  dicit 
Eccle.  V:  Si  videris  calumnias  egenorum  et  violenta  iuditia  et 
subverti  iustitiam  in  provincia,  non  mirerìs  super  hoc  negotio, 
quia  excelso  alias  excelsior  est,  el  super  hos  quoque  eminentiores 
sunt  alii,  et  insuper  universe  terre  rex  imperat  servienti.  Item 
Ys.  L:  Dominus  dedit  litichi  tingitani  eruditavi,  ut  sciavi  sits ten¬ 
tare  eum  qui  lassus  est  verbo.  Item  Eccli.  ultimo:  Dedit  enim 
mie  hi  Dominus  linguam  mercedem  incavi,  et  in  ipsa  laudabo 


eum. 

De  comite  Provincie  et  de  filiabus  suis. 

Nota  quod  iste  comes,  de  quo  supra  dixi,  dictus  est  Rai- 
mundus  Berengarii,  et  fuit  pulcher  homo  et  amicus  fratrum 
Minorum  et  fuit  pater  regine  Francie  et  regine  Anglie,  et  ter- 
tiam  eius  filiam  habuit  uxorein  frater  regis  Anglie,  et  quartana 
Karolus  frater  regis  Francie,  ex  qua  habuit  comitatum  Pro¬ 
vincie.  Porro  in  provincia  Provincie  est  quoddana  castrum 
valde  populosum  inter  Massiliain  et  Victimilium  sive  Niciam 
iuxta  mare,  per  viam  que  vadit  Ianuam;  et  sunt  ibi  aree  sa¬ 
line,  quia  ibi  fit  sai,  et  ideo  ab  areis  vocabulum  habet;  et  est 
ibi  maxima  multitudo  mulierum  et  hominum  penitentiana  fa- 
cientium  etiam  in  habitu  mundiali  in  domibus  suis.  Hi  fra- 
tribus  Minoribus  valde  devoti  sunt  et  libenter  audiunt  verbum 
Dei,  cura  predicatur  a  fratribus.  Nana  fratres  Predicatores  ibi 
locum  non  habent,  quia  delectantur  et  consolantur  in  magnis 
conventibus  habitare  potius  quam  in  parvis. 


Quod  frater  Hugo  libenter  et  plus  habitabat  in  loco  fratrum  Minorum 

de  Areis. 

In  isto  castro  specialiter  et  plus  habitabat  frater  Hugo.  Et 
erant  ibi  multi  notarii  et  iudices  atque  medici  et  ahi  litterati, 
qui  diebus  sollemnibus  ad  cameram  fratris  Hugonis  convenie- 
bant,  ut  de  doctrina  abbatis  Ioachim  audirent  ipsum  loquentena 
atque  docentem  et  exponentem  sacre  Scripture  misteria  et  pre- 
dicentena  futura.  Erat  enina  naagnus  Ioachita  et  omnes  libros 
abbatis  Ioachim  de  grossa  littera  habebat.  Et  interfui  etiana 
ego  ipse  isti  doctrine,  ut  audirena  fratrem  Hugonem.  Nani 
prius  eram  edoctus  et  hanc  doctrinam  audieram,  cum  habita- 
rena  Pisis,  a  quodam  abbate  de  Ordine  Floris,  qui  erat  vetulus 
et  sanctus  homo,  et  omnes  libros  suos  a  Ioachim  editos  in 
conventu  Pisano  sub  custodia  collocaverat,  timens  ne  imperator 
Fridericus  monasterium  suum  destrueret,  quod  erat  inter  Lu¬ 
cana  et  civitatena  Pisanam,  per  viam  que  vadit  ad  civitatem 
Lunensem.  Credebat  enina  quod  in  Friderico  tunc  tenaporis 

omnia  essent  complenda  misteria,  eo  quod  cum  Ecclesia  di- 
scordiam  habebat  non  modicam.  Frater  vero  Rodulfus  de  Sa- 
xonia,  lector  Pisanus,  magnus  logicus  et  magnus  theologus 
et  magnus  disputator,  dimisso  studio  theologie,  occasione  ilio- 
rum  librorum  abbatis  Ioachim,  qui  in  domo  nostra  repositi 
erant,  factus  est  maximus  Ioachita. 


De  duobus  Ioachitis,  qui  predicebant  regem  Francie  a  Saracenis  in  ultra- 

marinis  partibus  capiendum. 

Nam  et  postea,  cum  instaret  primo  passagium  regis  Francie 
ad  Terre  Sancte  succursum,  et  habitarem  Pruvini,  erant  ibi 
duo  fratres  totaliter  Ioachite,  qui  me  totis  nisibus  ad  doctrinam 
illam  trahere  conabantur;  quorum  unus  erat  de  Parma  et  di- 
cebatur  frater  Barthoiomeus  Guisculus.  De  ci  vitate  mea  hic 
erat,  curialis  et  spiritualis  homo,  sed  magnus  prolocutor  et 
magnus  Ioachita  et  partem  imperialem  diligens.  In  conventu 
Capuano  aliquando  guardianus  fuit.  In  omnibus  operibus  suis 
velocissimus  fuit.  In  quodam  generali  capitulo  Rome  ultimum 
diem  clausit.  In  seculo  in  gramatica  rexit.  In  Ordine  vero 
scribere,  miniare,  dictare  et  multa  alia  facere  scivit.  In  vita 
sua  fecìt  monstra  et  in  morte  mirabilia  operatus  est.  Nam  talia 
vidit  in  egressu  anime,  quod  omnes  fratres  qui  presentes  erant 
admirati  sunt.  Alius  erat  frater  Ghirardinus  de  Burgo  Sancti 
Donini,  qui  in  Sicilia  creverat  et  in  gramatica  rexerat,  et  erat 
morigeratus  iuvenis,  honestus  et  bonus,  hoc  excepto,  quod 
nimis  fuit  obstinatus  in  dictis  Ioachym  et  similiter  proprie  opi¬ 
nioni  inseparabiliter  adhesit.  Hi  duo  sollicitabant  me,  utscriptis 
abbatis  Ioachim  crederem  et  in  eis  studerem.  Habebant  enim 
Expositionem  Ioachim  super  Ieremiam  et  multos  alios  libros. 
Et  cum  rex  Francie  tempore  ilio  cum  aliis  crucesignatis  pre¬ 
parare  se  ad  transfretandum,  isti  subsannabant  et  deridebant 
dicentes  quod  male  cederet  ei,  si  iret,  sicut  postea  demonstravit 
eventus;  et  ostendebant  michi  in  Expositione  Ioachim  super 
Ieremiam  sic  scriptum  esse,  et  ideo  expectandum  implendum. 
Et  cum  diceretur  per  totam  Franciam  in  missa  conventuali 

qualibet  die  per  totum  annum  psalmus:  Deus,  venerunt  gentes 
in  hereditatem  tuam  et  cet.,  isti  similiter  deridebant  dicentes: 
'  Oportet  impleri  Scripturam  que  dicit  Tren.  Ili:  Opposuisti 
nnbem  Ubi,  ne  transeat  oratio.  Nani  rex  Francie  capietur,  et 
Gallici  debellabuntur,  et  pestilentia  multos  assumet  Et  facti 
sunt  isti  duo  exosi  fratribus  de  Francia,  qui  dicebant  quod  in 
precedenti  passagio  fuerant  ista  completa. 

De  fratre  Mauricio,  qui  fecit  Distinctiones  ad  predicandum. 

Erat  autem  tunc  temporis  in  convetitu  Pruvinensi  frater 
Mauricius  lector,  pulcher  homo  et  nobitis  et  valde  litteratus. 
Nam  in  seculo  semper  studuerat  Parisius  et  in  Ordine  Vili 
annis.  Hic  erat  de  Pruvinensi  districtu,  quia  in  Francia  no- 
biles  morantur  in  villis  et  in  possessionibus  suis,  burgenses 
vero  in  civitatibus  habitant.  Est  autem  Pruvinum  nobile  ca- 
strum  in  Campania  Gallie,  distans  a  Parisius  per  XXV  leuchas. 
Hic  igitur  frater  Mauricius  erat  meus  amicus  noviter  factus  et 
dixit  michi:  f  Frater  Salimbene,  noli  credere  istis  Ioachitis, 
quia  ipsi  turbant  fratres  suos  cum  sua  doctrina  sed  adiuva  me 
in  scribendo,  quia  ego  volo  facere  bonum  opus  distinctionum, 
quod  valde  utile  erit  ad  predicandum  Tunc  voluntarie  se¬ 
parati  sunt  Ioachite. 


De  fratre  Gerardino,  qui  fecit  libellum,  de  quo  improperatum  est  Ordini 

fratrum  Minorutn  ab  emulis  nostris. 

Nam  ego  ivi  Altisiodorum  ad  habitandum,  frater  Bartbo- 
lomes  ad  conventum  Senonensem,  frater  Ghirardinus  Parisius 
missus  fuit,  ut  studeret  prò  provincia  Sicilie,  prò  qua  receptus 
fuerat;  et  studuit  ibi  IIII  annis,  et  excogitavit  fatuitatem  com¬ 
ponendo  libellum  et  divulgavit  stultitiam  suam  propalando 
ipsum  ignorantibus  fratribus.  De  quo  libello  iterum  dicam, 
cum  ad  papam  Alexandrum  quartum  pervenero,  qui  ipsum 
reprobavit.  Et  quia  occasione  istius  libelli  improperatum  fuit 
Ordini  et  Parisius  et  alibi,  ideo  predictus  Ghirardinus,  qui 

libellum  fecerat,  privatus  fuit  lectoris  officio  et  predicationibus 
et  confessionibus  audiendis  et  omni  actu  legittimo  Ordinis.  Et 
quia  noluit  rescipiscere  et  culpam  suam  humiliter  recognoscere, 
sed  perseveravit  obstinatus  procaciter  in  pertinacia  et  contu¬ 
macia  sua,  posuerunt  eum  fratres  Minores  in  compedibus  et 
in  carcere  et  sustentaverunt  eum  pane  tribulationis  et  aqua  an¬ 
gustie ,  dicentes  Iosue  VII  :  Quia  turbasti  nos,  exturbet  te  Do- 
rninus  in  die  hac.  Iste  miser  nec  sic  voluit  resi  lire  a  proposito 
obstinationis  sue,  donec  vexatio  dedit  audìtui  intellectum ,  Ys. 
XXVIII.  Et  ideo  impleta  est  in  eo  Scriptura  que  dicit  Prover. 
XXVII  :  Si  r.ontuderis  stultum  in  pila  quasi  tipsa?ias  feriente 
desuper  pilo,  non  auferetur  ab  eo  stultitia  eius.  Permisit  itaque 
se  mori  in  carcere  et  privatus  fuit  ecclesiastica  sepultura,  se- 
pultus  in  angulo  orti.  Cognoscant  igitur  omnes  quod  rigor 
iustitie  servatur  in  Ordine  fratrum  Minorum  contra  Ordinis 
transgressores.  Non  igitur  unius  stultitia  est  toti  Ordini  impu- 
tanda,  quia,  sicut  stultorum  infinitus  est  numerus,  sic  multitudo 
sapientium  sanitas  est  orbis  terrarum. 

Porro  anno  Domini  MCCXLVIII,  cura  essem  Areis  cura 
frater  Hugone,  videns  ille,  quod  de  doctrina  abbatis  Ioachim 
inquirebam  et  libenter  audiebam  aplaudendo  et  congaudendo, 
cepit  dicere  michi:  '  Es  tu  infatuatus  sicut  alii,  qui  istam 
doctrinam  secuntur?1.  Revera  fatui  reputantur  a  multis. 


Quod  abbas  Ioachym  tria  habuit  impedi  menta,  ut  sibi  contradicatur  et 

de  facili  non  credatur. 

Nam,  quamvis  abbas  Ioachim  fuerit  sanctus  homo,  tamen 
tria  habuit  impedimenta,  ut  sibi  contradicatur.  Primum  fuit 
reprobatio  libelli  sui,  quem  edidit  contra  magistrum  Petrum 
Lombardum,  in  quo  appellavit  eum  hereticum  et  insanum, 
sicut  in  alia  cronica  posui.  Et  quamvis  male  dixerit  abbas 
Ioachim,  excusari  tamen  potest  eo  modo,  quo  Apostolus  ad 
Ro.  X  Iudeos  excusat  dicens:  Testìmonium  enim  perhibeo  illis, 
quod  cmulationem  quidem  habent,  sed  71071  secu7idum  scientia?n. 
Visum  enim  fuit  abbati  Ioachim,  quod  magister  Petrus  poneret 

quaternitatem  in  trinitate,  cum  dixit:  Quoniam  quedcim  stimma 
res  est  pater  et  filius  et  Spiritus  Sanctus,  et  illa  non  est  gene- 
rans  nec  genita  neque  procedens.  Unde  asserit,  scilicet  abbas 
Ioachim,  quod  non  tam  trinitatem  quam  quaternitatem  astruebat 
in  Deo,  videlicet  tres  personas  et  illam  coramunem  essentiam 
quasi  quartam.  Sed  liane  materiam  plenius  descripsi  in  alia 
cronica  breviori,  sicut  in  Decretalibus  continetur.  In  qua  si- 
militer  posui  octo  loca,  in  quibus  magister  Petrus  in  Sententiis 
male  dixit.  Require  in  cronica  de  similitudine  et  exemplis, 
de  signis  et  figuris  et  de  misteriis  veteris  et  novi  Testamenti. 
Secundum  impedimentum,  quod  habuù  abbas  Ioachim,  ne 
crederetur  ei,  fuit  quia  predixit  tribulationes  futuras.  Que  fuit 
causa,  quare  Iudei  interfecerunt  prophetas,  sicut  beatus  Ste- 
phanus  dicit  Act.  VII:  Quem  prophetarum  non  sunt  persecuti 
patres  vestri ?  Et  occiderunt  eos  qui  pronuntiabant  de  adventu 
insti,  cuius  vos  mine  proditores  et  homicide  fuislis.  Carnales 
enim  homines  non  libenter  audiunt  tribulationes  futuras,  sed 
consolationes,  iuxta  illud  Ys.  XXX:  Loquimini  nobis  placenlia, 
videte  tiobis  errores.  Ideo  abbas  Ioachim,  cum  de  tribulationibus 
loqueretur,  subiunxit  et  ait:  Noti  credunt  istud,  quorum  incras- 
sata  corda  induravit  ambitio.  Nolunt  perire  regnum  mundi,  quibus 
exosum  est  regnum  celi,  nec  cessare  imperium  Egyptiorum,  qui 
non  amant  cives  Ierusalem.  Tertium  impedimentum  quod  habuit 
abbas  Ioachim,  fuit  ex  parte  illorum  qui  crediderunt  ei,  qui 
voluerunt  anticipare  terminos  a  se  positos.  De  quibus  ipse 
dixit  :  Timeo,  ne  michi  illud  eveniat,  quod  de  filiis  suis  Iacob 
patriarcha  conquestus  est  dicens  Gen.  XXXIIII:  Turbastis  me 
et  odiosum  fecistis  Chananeis  et  Pherezeis,  habitatoribus  terre 
huius.  Nos  pauci  sumus.  fili  congregati  percutient  me,  et  delebor 
ego  et  domus  mea. 


Quod  abbas  Ioachim  non  limitavit  aliquem  certum  terminum  de  Anti- 
christo  nec  de  fine  mundi. 

Igitur  abbas  Ioachim  non  limitavit  omnino  aliquem  certum 
terminum,  licet  videatur  quibusdam,  quod  sic;  sed  posuit  plures 

terni inos  dicens:  Potens  est  Deus  adirne  clariora  demonstrare 
misteria  sua ,  et  illi  videbunt,  qui  supererunt.  Cum  autem  vi- 
dissem  quod  in  camera  fratris  Hugonis  congregabantur  iudices 
et  notarii  atque  phisici  et  alii  litterati,  ad  audiendum  ipsum 
de  doctrina  abbatis  Ioachym  docentem,  recordatus  sum  Helysei, 
de  quo  legitur  IIII  Reg.  VI,  quod  Helìseus  sedebat  in  domo 
sua,  et  senes  sedebant  cum  eo.  Diebus  autem  illis  supervenerunt 
duo  Ioachite,  qui  fuerant  de  conventu  Neapolitano;  quorum 
unus  dicebatur  frater  Iohannes  Gallicus,  alter  frater  Iohanninus 
Pigulinus  de  Parma,  Neapolitanus  cantor.  Hi  venerant  Areas, 
ut  viderent  fratrem  Hugonem  et  audirent  ipsum  de  hac  doctrina 
loquentem. 


De  duobus  aliis  Ioachitis,  qui  incitaverunt  fratrem  Iiugonem,  ut  cum 

quodam  Predicatore  disputaret  de  doctrina  abbatis  Ioachym. 

Tunc  supervenerunt  etiam  duo  fratres  Predicatores,  qui 
redibant  a  suo  generali  capitulo,  quod  Parisius  fuerat  celebra- 
tum:  quorum  unus  dicebatur  frater  Petrus  de  Apulia,  in  Ordine 
eorum  Neapolitanus  lector  et  litteratus  homo  et  magnus  pro- 
locutor;  et  expectabant  tempus  aptum  ad  navigandum;  non 
enim  habebant  locum  fratrum  suorum  in  terra  illa.  Huic  qua- 
dam  die  post  prandium  dixit  frater  Iohanninus,  Neapolitanus 
cantor,  qui  eura  optime  noverati  'Frater  Petre,  quid  vobis 
videtur  de  doctrina  abbatis  Ioachim?  \  Respondit  frater  Petrus: 
'  Tantum  curo  de  Ioachym,  quantum  de  quinta  rota  plaustri. 
Etiam  Gregorius  in  illa  omelia  super  Evangelium:  Erunt  signa 
in  sole  et  luna  et  stellis  credidit  quod  quasi  tempore  suo  finis 
mundi  veniret,  eo  quod  Longobardi  suo  tempore  venerant  et 
omnia  destruebant  \  Festinavit  igitur  frater  Ioanninus  ad  ca- 
meram  fratris  Hugonis  et  coram  illis  sepe  nominatis  homini- 
bus  dixit  ei :  '  Hic  est  quidam  frater  Predicator,  qui  nichil 
credit  de  doctrina  ista  \  Cui  frater  Hugo  dixit:  '  Et  quid  ad 
me,  si  non  credit?  Sibi  imputetur.  Ipse  viderit,  cum  vexatio 
dabìt  audituì  intellectum.  Verumtamen  vocate  ipsum  ad  dispu- 
tationem,  et  audiemus,  in  quo  dubitat  \ 

De  disputatione  fratris  Hugonis  cutn  fratre  Petro,  lectore  Neapolitano 

fratrum  Predicatorum,  occasione  scripture  abbatis  Ioachym. 

Vocatus  igitur  venit  et  male  libenter,  tum  quia  parvipen- 
debat  Ioachym,  tum  edam  quia  non  reputabat  quod  aliquis 
in  domo  illa  esset,  qui  in  litteratura  sive  in  scientia  scriptu- 
rarum  posset  equiparari  sibi.  Cum  ergo  vidisset  eum  frater 
Ugo,  dixit  ei:  'Tu  es  ille,  qui  de  doctrina  Ioachym  dubitas?  ’. 
Respondit  frater  Petrus:  '  Vere  ego  sum  \  Cui  dixit  frater  Ugo: 
'Legisti  unquam  Ioachym?’.  Respondit  frater  Petrus:  '  Legi 
et  bene  legi’.  Cui  frater  Ugo  dixit:  '  Cjedo  quod  sic  legisti, 
sicut  una  mulier  legit  Psalterium,  que,  quando  est  in  fine, 
ignorat  et  non  recordatur,  quid  legerit  in  principio.  Sic  multi 
sunt  legentes  et  non  intelligentes,  vel  quia  contemnunt  que 
legunt,  vel  quia  obscuratum  est  insipiens  cor  eorum.  Nunc 
itaque  die  michi  quid  de  Ioachym  velis  audire,  ut,  de  quo 
magis  dubitas,  cognoscamus ’.  Cui  frater  Petrus  dixit:  'Volo 
quod  probes  michi  per  Ysaiam,  sicut  docet  Ioachym  abbas, 
quod  vita  Friderici  imperatoris  in  LXX  annis  debeat  termi- 
nari  —  nani  adhuc  vivit  — ,  et  quod  non  possit  interfici  nisi 
a  Deo,  id  est  non  morte  violenta,  sed  naturali  ’.  Cui  dixit 
frater  Hugo:  '  Libenter,  sed  audias  patienter  et  non  declama¬ 
torie  et  cum  cavillationibus.  Natn  in  ista  doctrina  oportet  ac- 
cedentqm  credere.  Abbas  Ioachym  fuit  sanctus  homo,  et  dicit 
quod  ista  que  predicit  futura  revelata  fuerunt  sibi  a  Deo  ad 
hominum  utilitatem,  iuxta  verbum  quod  scriptum  est:  Dedisti 
meluentibus  te  signi ficationem,  ut  fugiant  a  facie  arcus.  Et  ideo 
non  sum  incredulus  celesti  revelationi,  quia,  si  credo  sibi  quod 
tribulationes  propter  peccata  hominum  sint  future,  nulla  michi 
propter  hoc  pena  promittitur,  sed  magnani  utilitatem  inde  con- 
sequi  possum,  sicut  Gregorius  dicit:  Minus  enim  iaculo,  feriunt 
que  previdenlur ,  et  nos  tolerabilius  mundi  inala  suscipimus ,  si 
contro  hec  per  providentie  clìpeum  munimur.  Ideo  dicit  sapiens 
in  Prover.  XXVIII  :  Bealus  homo  qui  semper  est  pavidus;  qui 
vero  mentis  est  dure,  corruet  in  maluvi.  Item  Eccli.  XVIII  : 
Homo  sapiens  in  omnibus  metuit.  Item  Ieronimus:  Prudente}’ 

tìmeiur  quicquid  potest  accidere.  Item  Eccli.  I:  Timor  Donimi 
expellit  peccatum.  Nani  qui  sine  timore  est,  non  poterit  insti  ficari. 
Ideo  dicit  infra  eodem  I:  Non  sis  incredibìlis  timori  Domini. 
Item  Eccli.  XXXIII:  Pimenti  Deum  non  occurrent  mala,  sed 
in  temptatione  Deus  illum  conservabit  et  liberabit  a  malis. 


Exemplum  cuiusdam  iuvenis  qui  invenit  se  ultra  fluvium  fusa  ad  Deum 
prece. 

Exemplum  illius  iuvenis,  qui  cum  a  quadam  iuvencula 
traheretur  ad  peccandum  oravit  et  invenit  se  ultra  fluvium. 
Unde  Dominus  Apoc.  III  :  Quoniam  servasti  verbum  patientie 
mee,  et  ego  te  servabo  ab  hora  temptationis ,  que  ventura  est  in 
orbem  universum  temptare  habitantes  in  terra. 

De  patientia  abbatis  Ioachym  et  de  sanctitate  ipsius. 

De  sanctitate  vero  vite  Ioachim,  preter  illa  que  in  legenda 
ipsius  leguntur,  unum  exemplum  possumus  demonstrare,  in 
quo  patientia  eius  ostenditur  maxima.  Nam,  antequam  abbas 
fieret,  cum  esset  subditus  et  persona  privata,  iratus  refectora- 
rius  contra  eum  in  iusta  sua  per  totum  annum  semper  posuit 
aquam,  ut  biberet,  volens  eum  sustentare  pane  tribulalionis  et 
aqua  angustie.  Et  patienter  sustinuit  nec  reclamavit,  iu$;ta  ver¬ 
bum  quod  scriptum  est  : 

Non  murmur  resonat,  non  querimonia, 
sed  corde  tacito  mens  bene  conscia 
conservat  patientiam. 

Cum  autetn  in  fine  anni  iuxta  abbatem  sederet  ad  mensam, 
dixit  ei  abbas:  «  Quare  tu  bibis  vinum  album  et  non  das  mi- 
chi?  Talisne  est  curialitas  tua?».  Cui  sanctus  Ioachym  respon- 
dit:  «  Erubescebam,  pater,  vos  invitare,  quia  secretum  meum 
michi».  Tunc  abbas  accipiens  cuppam  eius  et  volens  experiri 
gustavit  et  vidit  quia  non  bona  negotiatio  eius.  Cumque  gu- 

stasset  aquam  non  vinum  factain,  dixit:  «Et  quid  est  aqua 
nisi  aqua f».  Et  ait  ei  :  «De  cuius  licentia  bibis  tu  talem  po- 
tum?».  Cui  respondit:  «Pater,  aqua  sobrius  potus  est,  que 
nec  linguam  impedit  nec  ebrietatem  inducit  nec  loquacitatem 
facit».  Cum  autem  in  capitulo  cognovisset  abbas  quod  ex 
malitia  et  rancore  refectorarii  talis  fiebat  iniuria  et  vindicta, 
et  vellet  eum  de  Ordine  expellere,  prostravit  se  Ioachim  ad 
pedes  abbatis  et  tantum  rogavit  eum,  quod  expulsionem  Or- 
dinis  pepercit  converso.  Tamen  vituperavit  et  reprehendit  eum 
dure  et  acriter  dicens:  «  Dominus  precipit  in  lege  Levi.  XIX: 
Non  oderis  fratrem  tuum  in  corde  tuo,  sed  publice  argue  cum, 
ne  habeas  super  ilio  peccatum.  Non  queras  ultionem,  nec  memor 
cris  iniurie  civium  tuorum.  Item  Eccli.  X:  Omnis  iniurie  pro- 
ximi  ne  memineris  et  nichil  agas  in  operibus  iniurie.  Quod  tu 
male  observasti,  et  ideo  do  tibi  penitentiam,  ut  per  totum 
annum  non  bibas  nisi  aquam;  sicut  tu  inique  egisti  contra 
proximum  et  fratrem  tuum,  ita  tibi  fiat,  ut  impleatur  verbum 
Domini,  quod  habetur  Lue.  VI:  Eadem  quippe  mensura,  qua 
mensi  fueritis,  remetietur  vobis.  Et  si  decetero  aliquis  leserit 
te  iniuriam  inferendo,  noli  ulcisci,  sed  reclama  ad  prelatum 
tuum,  et  ipse  tibi  iustitiam  faciet».  De  vita  vero  imperatoris 
Friderici,  quod  terminetur  secundum  Ysaiam,  sic  habes,  ubi 
loquitur  de  onere  Tyri,  Ys.  XXIII:  Ecce  terra  Chaldeorum  talis 
populus  non  fuit.  Assur  fundavit  eam.  Et  infra  post  pauca:  Et 
erit :  In  die  illa  in  oblivione  eris,  o  Tyre,  LXX  annis  sicut 
dies  regis  unius.  Nota  quod  in  verbis  istis  abbas  Ioachim  prò 
terra  Chaldeorum  Romanum  intelligit  et  sumit  imperium,  prò 
Assur  ipsum  Fridericum  iinperatorem,  prò  Tyro  Siciliani,  prò 
diebus  regis  unius  totam  vitam  Friderici,  prò  LXX  annis  ter¬ 
minami  vite  a  Merlino  taxatum. 


Quod  Fredericus  imperator  non  ab  homine  debebat  interfici,  sed  a  Deo, 
sicut  impletum  est. 

Quod  autem  Fridericus  non  ab  homine  interfici  debeat, 
sed  tantum  a  Deo,  sic  dicit  Ys.  XXXI  :  Et  cadet  Assur  in 

gladio  non  viri,  et  gladius  non  hominis  vorabit  eum.  Et  fngiet 
non  a  facic  gladii,  et  iuvenes  eius  vectigales  erunt.  Et  fortitudo 
eius  a  terrore  transibit,  et  pavebunt  fugientes  principes  eius. 
Dixit  Dominus,  cuius  ignis  est  in  Syon,  et  caminus  eius  in  le- 
rusalem  \  Et  dixit  frater  Hugo:  '  Ista  impleta  fuerunt  in  Fri- 
derico  maxime  apud  Parmam,  quando  a  Parmensibus  fuit  fu- 
gatus,  et  Victoria  civitas  eius  destructa.  Sed  et  principes  et 
barones  regni  ipsius  pluries  voluerunt  eum  occidere  et  non 
potuerunt ’.  Audiens  hec  frater  Petrus  subrisit  et  dixit:  'Ista 
verba  illis  narrare  poteris,  qui  tibi  credunt,  michi  autem  nun- 
quam  persuadere  poteris,  ut  tibi  credam’.  Cui  dixit  frater 
Hugo:  c  Et  quare?  Non  credis  prophetis?’.  Respondit  frater 
Petrus:  'Vere  credo  prophetis.  Sed  die  michi,  si  iste,  quem 
dicis,  fuit  principalis  intellectu  prophete  vel  secundarius,  an 
violenter  extortus  et  usurpatus,  an  per  adaptationis  modum 
dictus  Cui  frater  Hugo  respondit:  '  Optime  queris,  et  ideo 
dicam  tibi  :  Cuin  principes  sacerdolum  et  scribe  vidissent  mi¬ 
rabilia  que  fecit  Iesus  et  pueros  clamantes  in  tempio  et  dicenles : 
«  Osanna  folio  David!»  indignati  sunt  et  dixerunt  ei :  «  Audis, 
quid  isti  dicunt?  »  Iesus  autem  dìcìt  eis:  «  Utique.  Nunquam 
legislis  quia  ex  ore  infantium  et  lacientiuni  perfecisti  tandem?  ». 
Certe  iste  fuit  principalis  huius  scripture  intellectus,  quem 
Dominus  principaliter  posuit.  Secundarius  vero  fuit,  quem 
Ecclesia  posuit  in  festo  Innocentum  in  introiti!  misse,  in  quo 
hec  eadem  verba  ponuntur,  quia  utrobique  conveniunt.  Verba 
predieta  habentur  in  Ps.  et  Mat.  XXI.  Extortus  vero  intellectus 
et  violenter  assumptus  est,  cum  ab  Ecclesia  prò  adventu 
fìlii  Dei  in  carnem  verba  illa  sumuntur:  Prope  est,  ut  veniat 
tempus  eius,  et  dies  eius  noti  elongabuntur.  Nam  constat  quod 
de  destructione  Babilonis  loquitur  ibi  propheta,  Ys.  XIIII. 
Secundum  adaptationem  vero  sumitur  aliquid,  ut  cum  in 
festo  sancte  Margarite  dicitur  illud  Evangelium,  in  quo  de 
margarita  fit  mentio,  Mat.  XIII,  vel  cum  in  festo  sanctorum 
Gervasii  et  Prothasii  cantatur  introitus:  Loquetur  Dominus 
pacem  in  plebem  suani  et  cet.,  prò  eo  quod  in  festo  istorum 
martyrum  inter  Ecclesiam  et  Longobardos  fuit  pax  facta,  et 

ideo  optima  fuit  convenientia  ut  tali  die  talis  introitus  can- 
taretur. 

Quod  in  manu  sinistra  multa  peritia  repperitur,  et  in  Scriptura  divina 

multiplex  intellectus. 

Ad  predicta  etiam  addere  possumus:  Nos  videmus  quod 
preter  communem  usuili  et  usitatum,  quem  etiam  noverunt  ru¬ 
stici  et  illitterati,  in  manu  sinistra  usus  multiplex  repperitur. 
Nani  ibi  est  peritia  numeri  sive  numerandi  et  artis  musice  et 
kalendarii  et  aurei  numeri  et  adinventionis  paschalis  festivitatis. 
Simili  modo  in  Scriptura  divina  preter  littéralem  sive  hysto- 
ricum  sensum  repperitur  allegoricus  intellectus,  anagogicus, 
tropologicus,  moralis  et  misticus,  et  ex  hoc  utilior  et  nobilior 
iudicatur,  quam  si  tantum  ad  unum  intellectum  coartata  uni 
intellectui  deserviret.  Credis  hec  vera  esse  ’,  dixit  frater  Hugo, 
c  an  adhuc  dubitas? 5.  Respondit  frater  Petrus:  '  Credo  et  fre- 
quenter  talia  docui,  quia  a  doctoribus  ista  dicuntur.  Sed  vel- 
lem  quod  validius  michi  ostenderes  de  LXX  annis,  quos  ponit 
Ysaias  sub  figura  Tyri,  et  de  diebus  regis  unius  sub  Friderici 
imperatoris  figura’. 

De  vita  Friderici  secundi  imperatoris  condam,  que  terminatur  secundum 

Ysaiam  et  Merlinum,  ut  frater  Hugo  dicebat. 

Frater  Ugo  respondit:  'Merlinus  Anglicus  vates  de  Fri- 
derico  primo  et  de  Henrico  fìlio  eius  et  de  Friderico  secundo, 
imperatoris  Henrici  libo,  que  predixit,  vera  videntur.  Sed 
dimittamus  alia  et  soluinmodo  veniamus  ad  illa,  de  quibus 
nostra  fuit  disputalo  primitiva.  Ponamus  ergo  IIII  terminos 
numerorum,  quos  Merlinus  ponit  loquens  de  Friderico  secundo. 
Quorum  primum  ponit  dicens:  In  XXX fi  annis  curruet-,  quod 
potest  intelligi  a  coronatone  imperii  usque  ad  ultimum  diem 
vite  sue,  quia  imperavit  annis  XXX  et  diebus  XI,  et  non  cre- 
debatur  mortuus,  ut  Sybille  vaticinium  impleretur,  que  di- 
cit:  Sonatiti  et  in  populis:  «  Vinti»  et  «non  vinti».  Secundus 

terminus  Merlini  est:  Vivei  in  prosperitate  sua  LXXII  annis. 
Quod  qualiter  impleri  debeat,  quia  adhuc  Fridericus  vivit,  illi 
videre  poterunt  qui  supererunt.  Tertius  terminus  Merlini  est: 
Et  bis  quinqtiagenarius  lene  tractabiiur .  Quod  non  debet  intei  - 
ligi  «  bis  quinquaginta  »,  ut  ad  centenarium  nuraerura  consur- 
gat,  sed  quinquaginta  et  postea  bis,  quod  quinquaginta  duo- 
rum  annorum  est.  Qui  numerus  potest  haberi  ab  eo  anno,  quo 
celebrate  sunt  nuptie  matris  eius,  usque  ad  XVIII  annutn  im¬ 
perii  eius,  qui  faciunt  quinquaginta  duos  annos.  De  qua  ma¬ 
teria  sic  habetur:  Imperator  Fridericus  primus  filio  suo  regi 
Henrico  uxorem  dedit  Constantiam  filiam  regis  Siculorum,  que 
adhuc  virgo  XXX  etatis  peragebat  annum.  Ipse  autem  XX  et 
unius  anni  erat.  Et  celebrate  sunt  nuptie  Mediolani  anno  Christi 
MCLXXXV,  regni  eius  anno  XVII.  Nota  quod  IIII  etatis  sue 
anno  rex  fuit  factus  et  MCXCI  in  imperatorem  coronatus.  Fri¬ 
dericus  vero  filius  Henrici  MCCXX  imperator  coronatus  fuit. 
Quartus  terminus  Merlini  de  Friderico  est:  Et  postquatn  decimo 
et  octavo  ab  anno  crismatis  erit,  monarchiam  in  oculis  invidorum 
tcnebit.  Hoc  impletum  est  in  papa  Gregorio  nono,  cum  quo 
habuit  discordiam  usque  adeo,  ut  eum  excommunicaret  ;  et 
contra  voluntatem  eius  et  cardinalium  et  principimi  regni  postea 
imperium  tenuit  \  Audiens  hec  frater  Petrus  cepit  discurrere 
per  ambages  dicens:  Multi  cibi  in  novalibus  patrum,  et  est 
cibus  cibo  melìor. 

Ostenditur  hic  quod  auctoritates  Biblie  corrumpende  non  sunt.  Item 

quod  non  est  abstinendum  a  cibis  quos  Deus  creavit. 

Cui  frater  Hugo  dixit:  'Noli  corrumpere  Scripturam,  sed 
die  auctoritates,  sicut  sunt  in  textu.  Tu  enim  dimisisti  finem 
auctoritatis  inchoate  et  principium  subsequentis.  Die  ergo  pri- 
mam,  sicut  eam  dixit  sapiens  in  Prover.  XIII:  Multi  cibi  in 
novalibus  patrum  et  aliis  congregantur  absque  iuditio.  Quia  re¬ 
vera  multi  sunt  qui  non  discernunt.  Nam  vir  insipiens  non 
cognoscet,  et  stultus  non  intelliget  hec.  linde  Dan.  XII:  Neque 
intelligent  omnes  ìmpiì,  porro  dodi  intelligent.  Item  Osee  ultimo: 

Quis  sapiens  et  ìntelliget  ista,  intellìgens  et  scìet  hec?  Quia 
recte  vie  Domini ,  et  insti  ambulabunt  in  eis,  prevaricatores  vero 
corruent  in  eis.  Item  de  his  qui  non  discernunt  dicit  Aposto- 
lus  II  ad  Cor.  IIII:  Quodsi  etiam  opertum  est  Evangelium  no¬ 
strum,  in  his  qui  pereunt  est  opertum,  in  quibus  deus  huius 
seculi  excecavit  mentes  infidelium,  ut  non  fulgeat  illuminatio 
Eva?igelii  glorie  Christi,  qui  est  ymago  Dei.  Item  Ys.  XXIX: 
Peribit  sapientia  a  sapientibus  eius,  et  intellectus  prudentium 
eius  abscondetur.  De  bonis  vero  dicit  Baruch  IIII  :  Beati  sumus, 
Israel,  quoniam  que  Deo  placent  nobis  ma?iifesta  sunt.  Secun- 
dam  auctoritatem,  que  est  Eccli.  XXXVI,  sic  dicere  debes: 
Omnem  escam  manducabit  venter ,  scilicet  cbrporalem,  que  tamen 
est  esualis  et  humana  et  naturalis  et  non  prohibita.  Nam,  ut 
testatur  Apostolus  I  Timo.  IIII,  non  est  abstinendum  a  cibis, 
quos  Deus  creavit  ad  percipiendum  cut/t  gratiarum  actione  fìde- 
libus  et  his  qui  noverunt  veritatcm,  quia  o?n?iis  creatzira  Dei 
bona,  et  nichil  reiciendum,  quod  cum  gratiarum  actione  percipitur . 
Sequitur  in  auctoritate  Eccli.:  et  est  cibus  cibo  melior.  Quod 
ad  litteram  verum  est,  ut  etiam  experientia  docet.  Nam  melior 
est  panis  frumenti  quam  ordeaceus.  Quantum  vero  ad  spiri- 
tualem  cibum,  verissimum  est  quia  melior  est  cibus  Eucharistie 
quam  aliquis  alius  corporalis  cibus.  Unde  Dominus  Io.  VI: 
Caro  mea  vere  est  cibus.  De  hoc  cibo  Dominus  dixit  Augu- 
stino:  Cibus  sum  grandium;  cresce,  et  ma?iducabis  me.  Secundum 
alium  intei lectum  possumus  etiam  exponere  auctoritatem  pro- 
positam,  ut  dicamus:  Omnem  escam  manducabit  venter ,  quia 
theologia  nostra  sive  divina  scriptura  omnem  aliam  scripturam 
recipit  ad  serviendum  sibi,  que  tamen  bonis  moribus  et  catho- 
lice  fidei  non  contrariatur.  Et  est  cibus  cibo  melior ,  quia  me- 
liora  sunt  verba  prophetarum  quam  poetarum,  et  Christi  Evan- 
gelistarum  quam  Aristotilis  et  phylosophorum  5.  Audiens  hec 
frater  Petrus  fecit,  sicut  faciunt  non  nulli,  qui,  quando  in 
disputatione  deficiunt,  ad  convitia  convertuntur,  et  ait:  '  Istud 
esset  hereticum  dicere,  scilicet  verba  infidelium  prò  testimonio 
sumere.  De  Merlino  loquor,  cuius  testimonium  assumpsisti  ’ . 

Probatur  hic  quod  verba  infidelium  possumus  prò  testimonio  sumere 

propter  sex  rationes. 

Provocatus  frater  Hugo  dixit  ei  :  '  Mentiris,  et  probabo 
te  multipliciter  esse  menti tutn.  Primo,  testimonio  Domini,  cui 
lohannes  dixit  Lue.  IX:  «  Preceptor ,  vidimus  quendam  in 
nomine  tuo  eicientem  demonio,  et  prohibuimus  eum,  quia  non 
sequilur  nobiscum  ».  Et  ait  ad  illuni  lesus :  «  N olite  prohi- 
bere.  Qui  enim  non  est  adversus  vos,  prò  vobis  est  ».  Secundo, 
quia  Apostolus  ad  Ro.  XV  nullam  specificat  nec  excludit 
scripturam,  sed  generaliter  dicit:  Quecumque  scripta  sunt,  ad 
noslram  doctrinam  scripta  sunt.  Tcrtio,  quia  in  epistola  ad 
Titum  I  Apostolus  utitur  gentilis  vatis  testimonio  dicens:  Dixit 
quidam  ex  illis,  proprius  ipsorum  propheta :  «  Cretenses  semper 
mendaces,  male  bestie,  venir es  pigri  ».  Tes timoni um  hoc  veruni 
est.  Quarto,  quia  in  XVIII  libro  de  civitate  Dei  Augustinus 
utitur  verbis  Sybille  prò  testimonio  ad  probandum  de  Christo, 
in  versibus  illis:  luditii  signum.  Inducit  edam  Virgilium  in 
testimonium  in  eodem  libro,  ibi:  Et  iurgia  Codrì.  Quinto, 
quia  beatus  Basilius  dicit  quod  inimicorum  testimonia  dignis- 
sìma  fide  sunt.  Hoc  verissimum  est,  et  specialiter  quando  dantur 
de  bono  sive  ad  laudem.  Sexto,  exemplo  Ecclesie,  quia  Ec¬ 
clesia  non  spernit  prophetiam  Balaam  et  Cayphe,  quorum  unus 
prophetavit  de  Nativitate  Christi,  alter  de  Passione.  De  Nati¬ 
vitate  Christi  prophetavit  Balaam,  cum  dixit  Numeri  XXIIII: 
Orietur  stella  ex  lacob,  et  consurget  virga  de  Israel.  Et  plus 
profuit  ista  prophetia  tribus  regibus  orientis  quam  prophetia 
Michee  principibus  sacerdotum,  scribis  et  Phariseis,  quia  magi 
adoraverunt,  principes  sacerdotum,  et  scribe  populi  cum  Herode 
contra  Iesum  conspiraverunt,  ut  habetur  Mat.  II.  Ideo  de  eis 
conqueritur  Dominus  Iere.  XI  dicens:  Inventa  est  coniuratio 
in  virìs  Inda  et  in  habitatoribus  Ierusalem.  De  passione  Christi 
prophetavit  Chayphas  dicens  Io.  XI:  «  Expedit  vobis,  ut  unus 
moriatur  homo  prò  populo,  et  non  tota  gens  perenta.  Hoc  autem 
a  scmetipso  non  dixit,  sed,  cum  esset  Pontifex  anni  illius ,  pro¬ 
phetavit  quia  lesus  moriturus  erat  prò  gente,  et  non  tantum 

prò  gente,  sed  et  ut  filios  Dei,  qui  erant  dispersi,  congregaret 
in  unum.  Nota  quod  prophetiam  istius  commendat  Evangelista, 
cum  dicit:  Hoc  aulern  a  semetipso  non  dixit,  quia,  sicut  dicit 
beatus  Ambrosi us:  verum  a  quocumque  dicatur,  a  Spirilu  Sancto 
est.  Et  plus  profuit  centurioni  prophetia  istius,  quando  eam 
vidit  impletam,  quia  dixit  Mat.  XXVII:  Vere  filius  Dei  erat 
iste ,  quam  sibi  ipsi  Cayphe,  qui  eam  predixit.  Cui  congruere 
potest  quod  Moyses  eomminatus  fuit  Deutero.  XXVIII:  Et  erit 
vita  tua  quasi  pendens  ante  te:  Tirnebis  nocte  et  die,  et  non  cre- 
des  vite  tue  ’ . 

Quod  frater  Petrus  voluit  se  defendere  cum  tergi*versatione  et  opponendo 

scripturam  scripture. 

Audiens  omnia  ista  frater  Petrus  dixit:  '  Apostolus  in  se- 
cunda  ad  Timotheum  III  dicit  quod  omnis  scriptum  divinitus 
inspirata  utilis  est  ad  docendum,  ad  arguendum,  ad  corripiendum , 
ad  erudiendum  in  iuslilia,  ut  perfectus  sii  homo  Dei,  ad  omne 
opus  bonum  instructus  1 .  Cui  frater  Hugo  dixit:  '  Consentio  quod 
verum  dicis.  Sed  quare  dicis  hoc,  quero  \ 


Quod  Balaam  merito  a  Deo  fuit  contemptus  et  propter  multiloquium  et 

propter  misterium. 

Respondit  frater  Petrus:  '  Quia  Apostolus  dicit:  omnis  scri¬ 
ptura  divinitus  inspirata.  Balaam  vero,  cuius  scripturam  intro- 
duxisti,  magus  et  ariolus  fuit,  quem  etiam  constat  gladio  filio- 
rum  Israel  iugulatimi,  ut  habetur  Iosue  XIII:  Et  Balaam  filium 
Beor  ariolum  occiderutit  filii  Israel  gladio  cum  ceteris  interfectis. 
Idem  habetur  Numeri  XXXI.  Sed  et  Dominus  omnium  despe- 
xit  eum  et  contempsit,  quando  contra  servum  suum  Iob  insur- 
rexit,  dicens  Iob  XXXVIII:  Quis  est  iste  involvens  scntentias 
sermoìiibus  imperitis?^ .  Cui  frater  Ugo  respondit:  c  Licet  Balaam 
fuerit  malus  homo,  tamen  verba  eius  fuerunt  divinitus  inspirata. 
Unde  de  seipso  dicit  Numeri  XXIIII:  Dixit  Balaam  filius  Beor, 
dixit  homo,  cuius  obturatus  est  oculus,  dixit  auditor  sermonum 


352 


SALIMBENE  DE  ADAM 


Dei,  qui  novit  doctrinam  altissimi  et  visiones  omnipotenlis  vi¬ 
dei.  Quod  autem  in  Iob  dicis  eum  a  Deo  esse  contemptum, 
hoc  ideo  factum  fuit,  non  quin  bona  verba  diceret,  sed  quia 
iunior  erat  respectu  illorum  qui  eum  audiebant,  et  quia  contra 
Scripturam  faciebat  et  multa  dicebat  nec  finem  faciebat  nec 
ad  loquendum  alii  locum  dabat  nec  etiam  ipsi  Deo.  De  primo 
habetur  Iob  XXXII  :  Iunior  sum  tempore,  vos  autem  antiquiores . 
Ideo  debebat  scire  quod  in  antiquis  est  sapicntia  et  in  inulto 
tempore  prudentia,  ut  habetur  Iob  XII.  De  aliis  habetur  Ec- 
cli.  XXXII:  Adolescens,  loquere  in  tua  causa  vix,  cum  necesse 
fuerit.  Si  bis  interrogatus  fueris  habeat  caput  responsum  tuum. 
Nota  quod  caput  ponitur  hic  prò  fine.  Sequitur:  In  multis  osto 
quasi  inscius,  et  audi  tacens  simul  et  querens.  Et  loqui  in  medio 
magnatorum  non  presumas,  et  ubi  sunt  senes,  non  mullum  loquaris. 
Quod  iste  male  servabat.  Et  ideo  merito  Dominus  despexit 
eum  imponendo  ei  silentium,  quia,  sicut  dicit  sapiens  in  Pro- 
ver.  XXVI  :  qui  imponit  stulto  silentium,  iras  mitigai.  Item  quia 
intendebat  se  ostentare  et  suam  sapientiam  demonstrare  et  bea- 
tum  Iob  contemnere  et  contemptibilem  demonstrare.  Sed  beatus 
Iob  fuit  lampas  contempta  ad  tempus  apud  cogitationes  divitum, 
parata  ad  tempus  statutum ,  Iob.  De  ostentatione  Helyu  habetur 
Iob  XXXII,  ubi  dixit:  Respondebo  et  ego  partem  meam  et  osien- 
dam  scientiarn  meam.  Plenus  sum  enim  sermonibus ,  et  coartat 
me  spìritus  uteri  mei.  Et  infra  XXXIII:  Attende,  Iob,  et  audi 
me  et  tace,  durn  ego  loquor.  Si  autem  habes  quod  loquaris,  re¬ 
sponde  michi.  Loquere.  Volo  enim  te  apparere  iustum.  Quod 
si  non  habes,  audi  me,  tace,  et  docebo  te  sapientiam.  Et  infra 
XXXIIII  :  Quis  est  vir,  ut  est  Iob,  qui  bibit  subsannationem 
quasi  aquam,  qui  gradilur  cum  operantibus  iniquitatem  et  ambulat 
cum  viris  ìmpiis ?  Et  infra  XXXV:  Ergo  frustra  Iob  aperuit 
os  suum  et  absque  scientia  verba  multiplicat.  Merito  igitur  fuit 
iste  repulsus  a  Deo  et  propter  omnia  supradicta  et  etiam  propter 
misterium.  Nani  in  isto  prefiguratimi  fuit  quod,  sicut  Deus 
pater  imposuit  isti  silentium,  qui  non  cognovit  tyrannum,  cum 
disceptaret  contra  pauperem ,  sic  filius  eius  imposuit  silentium 
Phariseis  et  Saduceis,  qui  ei  questiones  faciebant,  ut  eum  cape- 

rent  in  sermone ,  Mat.  XXI.  Et  sicut  post  silentium  Saduceorum 
interrogavit  eum  unus  ex  Phariseis  legis  doctor,  temptans  illuni: 
«  Magis  ter,  quod  est  mavdatum  magnum  in  lege  »,  quasi  per 
hoc  demonstrans  quod  veli  et  Deum  honorare,  cum  respondisset 
Domin us :  Diliges  dominum  Deum  tuum  ex  toto  corde  tuo ,  sic 
iste  Helyu  credebat  Deum  honorare,  cum  dicebat  Iob  XXXII  : 
Non  accipiam  personam  viri,  et  Deum  homini  non  adequalo.  Et 
infra  Iob  XXXVI  :  Ecce  Deus  excelsus  in  fortitudine  sua,  et 
nullus  e i  similis  in  legislatoribus.  Item:  Ecce  Deus  magnus  vin- 
cens  scientiam  no  stram,  numerus  annorum  eius  inextimabilis . 
Sed  poterat  isti  illud  Iere.  II  dici:  Quid  niteris  bonam  osten- 
dere  viam  tuam  ad  querendam  dilectionemi  Repugnabat  eniin 
vita  ipsius  verbis  bonis,  que  loquebatur,  quia  ariolus  erat  et 
magus  et  docuit  Balach  mittere  scandalum  coram  filiis  Israel, 
edere  et  fornicari ,  Apoc.  II  et  Numeri  XXV.  Nec  profuit  ei, 
quod  dixit:  Moriatur  anima  mea  morte  iustorum,  et  ftant  no¬ 
vissima  mea  horum  similia.  Et  Iob  XXXII  :  Ncscio  enim,  quamdiu 
subsistam,  et  si  post  modicum  tollat  me  factor  meus.  Simili  modo 
sunt  non  nulli,  qui  confìtentur  se  nosse  Deum,  factis  autem 
negant,  ut  dicit  Apostolus  ad  Titum  I:  cum  sint  abominati  et 
incredibiles  et  ad  ovine  opus  bonum  reprobi.  Tales  fuerunt  Iudei, 
de  quibus  Dominus  dixit  Ys.  XXIX  et  Mat.  XV:  Hypocrite, 
bene  prophetavit  de  vobis  Ysaias  dìcens:  «  Populus  hic  labiis  me 
honorat,  cor  autem  eorum  long  e  est  a  me  ».  Et  iterum  Lue.  XVI: 
Vos  cstis  qui  iustificatis  vos  coram  hominibus,  Deus  autem  novit 
corda  vestra;  quìa,  quod  hominibus  altum  est,  abominatio  est  apud 
Deum.  Igitur  propter  predicta  merito  fuit  repulsus  et  con- 
temptus  a  Deo,  et  quia  erat  magnus  prolocutor,  sicut  tu  es, 
et  quia  loquebatur  per  ambages,  sicut  tu  facis.  Sed  in  Eccle. 
dicitur  VI  :  Verba  sunt  plurima  multamque  in  disputando  ha- 
bentia  vanitatela ,  quia,  sicut  idem  Ecclesiastes  dicit  X:  stultus 
verba  multiplicat.  Et  ideo  qui  imponii  stulto  silentium,  iras  mi- 
tigat,  Prover.  XXVI.  Item  Prover.  XXVI  :  Vidisti  hominem  sa- 
pientem  sibi  videri,  magis  ilio  spem  habebìt  stultus.  Item  Prover. 
XXIX:  Vidisti  hominem  velocem  ad  loquendum :  stultitia  magis  spe¬ 
rando  est  quam  ìllìus  correctio.  Item  Eccli.  XXII:  Qui  docet 

fatuum ,  quasi  qui  conglutìnat  ieslam.  Quare?  Quia  Iohannes  Cri- 
sostomus  rationem  assignat  dicens:  Sicut  non  potest  fieri,  ut 
tigna  mittendo  ignem  extinguas,  sic  non  potest  fieri,  tot  rationem 
reddendo  places  hominem  malum.  Quare  hoc?  Quia,  sicut  sapiens 
in  Prover.  dicit  XVIII:  noìi  recipit  stultus  verba  prudentie ,  nisi 
ea  dixeris,  que  versantur  in  corde  eius.  Igitur  scriptura  Balaam 
et  Heliu  et  Caypheet  Sibille  etMerlini,  Ioachym  atque  Methodii 
ab  Ecclesia  non  spernitur,  sed  gratanter  suscipitur,  in  quantum 
bona  et  utilia  et  vera  dixerunt,  quia,  sicut  dicit  beatus  Ambro- 
sius:  verum  a  quocumque  dicatur,  a  Spirita  Sancto  est.  Et  Domi- 
nus  dicit  Mat.  XXIII  :  Super  cathedram  Moysi  sederunt  scribe  et 
Pharisei.  Omnia  ergo  quecumque  dixerint  vobis  servate  et  facite, 
secundum  vero  opera  eorum  nolite  facere.  Dicunt  e?iim  et  non 
faciunt.  Ad  idem  facit  quod  dicit  poeta: 

Non  rosa  dat  spinas,  quamvis  sit  filia  spine, 

Nec  viole  pungunt,  nec  paradisus  obest. 

Vult  dicere  Dominus  et  etiam  poeta  quod  bona  et  vera  et  utilia 
spernenda  non  sunt,  quamvis  a  malo  doctore  dicantur.  Exem- 
plum  patet  in  Salomone,  qui  multa  bona  docuit  et  sibi  ne- 
quam  fuit,  nec  tamen  propter  hoc  contemnitur  eius  doctrina. 
Unde  illud: 

Hos  ego  versiculos  feci,  tulit  alter  honorem. 

Sic  vos  non  vobis  veliera  fertis  oves, 

Sic  vos  non  vobis  fertis  aratra  boves, 

Sic  vos  non  vobis  mellificatis  apes, 

Sic  vos  non  vobis  nidificatis  aves 

Ostenditur  hic  quod  Balaam  et  Helyu  idem  homo  fuit. 

Audiens  hec  frater  Petrus  dixit :  c  Vellem  audire,  si  Balaam 
fuit  idem  homo  cum  Helyu,  an  diversus  et  alius  ab  eo  5.  Cui 
frater  Hugo  dixit:  'Quidam  credunt  quod  fuerit  alius,  prò  eo 
quod  il  le  appellatur  Balaam,  iste  Heliu.  Ille  fìlius  Beor,  iste 
filius  Barachel.  Ille  Balaam  ex  Bosor,  iste  Buzites  de  cognatione 

Ram.  Quidam  vero  dicunt  quod  idem  homo  fuit  ;  quod  potest 
probari  multipliciter.  Videlicet  quia  contemporaneus  fuit  Iob 
et  magnus  prolocutor  fuit  Balaam  et  Helyu,  et  quia  Hebrei  ita 
dicunt  et  Ieronimus,  et  in  Hystoriis  ita  ponit  magisteri  Altera 
die  reversus  Abraarn  in  Bersabee  rediit  —  scilicet  postquam 
liberatus  est  Ysaac,  quem  immolare  debebat,  Gen.  XXII  ■ — 
Nuntiaturque  ei,  quod  Melcha  genuisset  Nachor  fratri  suo  fi- 
lios  Vili.  Primogenitum  Hus,  de  cuius  stirpe  Iob  descendit 
—  sicut  scriptum  est:  «  Vir  erat  in  terra  Hus  710 mine  Iob  »  — , 
et  Bue  fratrem  eius,  ex  cuius  genere  Balaam,  qui  secundum 
Hebreos  dicitur  in  Iob  Eliti  Buzites.  Errant  ergo  qui  dicunt 
Iob  de  genere  Esau.  Quod  enim  in  fìtte  libri  eius  est,  quod  de 
Syro  sermone  translatas  sit,  et  quod  ipse  quartus  ab  Esau,  in 
H ebreo  non  fiabe  tur. 


Dicunt  Hebrei  quod  Melchisedec  et  Sem  idem  homo  fuit.  Idem  similiter 

dicunt  de  Finees  filio  Eleazari  et  de  Helya  propheta. 

Item  Hebrei  edam  dicunt  quod  Melchisedech  et  Sem  filius 
Noe  idem  homo  fuit.  Idem  similiter  dicunt  de  Finees  filio 
Eleaqari  et  de  Helya  propheta,  scilicet  quod  idem  fuerit  homo. 
Verumtamen  Ecclesiasticus  inter  utrumque  distinguit  et  Ma- 
thathias  similiter,  per  quorum  verbaduo  fuisse  videntur.  Veruni 
quomodocumque  sit,  Deus  novit.  Michi  magis  placeret,  quod 
duo  essent,  quia  testante  sapiente  Eccle.  IIII:  melius  est  duos 
simul  esse  quam  unum,  habent  enim  emolumentum  socie tatis  sue  \ 


Expositio  illius  auctoritatis  Apostoli,  qua  dicit:  Omnis  scriptum  divi- 
nitus  inspirata  et  cet. 

Audiens  hec  frater  Petrus  dixit:  '  Vellem  breviter  et  suc- 
cincte  audire  expositionem  illius  auctoritatis,  quam  de  Apostolo 
introduxi,  II  ad  Timotheum  III,  scilicet:  Omnis  scriptum  di¬ 
vini  lus  inspirata  utilis  est  ad  docendum,  ad  arguendum,  ad  cor- 
ripìcndum,  ad  erudiendum  in  iustitia,  ut  perfectus  sit  homo  Dei, 
ad  omne  opus  bonum  instructus  3 .  Cui  frater  Hugo  dixit:  c  Cum 

Apostolus  dicit:  Omnis  scriptum,  nullam  excludit;  cum  dicit: 
divinitus  inspirata,  dat  intelligi  quod  melior  et  nobilior  et  uti- 
lior  est  scriptura  que  divinitus  inspiratur,  quam  iila  que  a 
documento  habetur  humano,  quia  revelatio  secretorum  signum 
est  specialis  amicicie  hominis  cum  Deo.  Unde  Dominus  disci- 
pulis  suis  dixit  Io.  XV:  Vos  autem  dixi  amicos  quia  omnia,  que- 
curnque  audivi  a  patre  meo,  nota  feci  vobis.  Item  Amos  III  :  Quìa 
dominus  Deus  verbum  non  faciet,  nisì  revelaverit  secretavi  suum 
ad  servos  suos  prophetas.  Ideo  dicit  Petrus  secunda  I  :  Hoc 
primum  intelligentes ,  quod  omnis  prophetia  scripture  propria 
interpretatione  non  pii.  Non  enim  voluntate  humana  aliata  est 
aliquando  prophetia,  sed  Spirita  Sanclo  inspirati  locati  sunt  sancii 
Dei  homines.  Unde  Gregorius  in  omelia  Pentecostes  de  Spiritu 
Sancto  loquens  ait:  Implel  namque  cytharedum  puerum  et  psal- 
mistam  facit.  Implet  pastorem  armentarium,  siccomoros  vellì- 
c antem,  et  prophetam  facit.  Implet  abstinentem  puerum  et  indicevi 
senum  facit.  Implet  piscatorevi  et  predicatorem  facit.  Implet  per- 
secutorem  et  doctorem  gentium  facit.  Implet  publicanum  et  evan- 
gelislam  facit.  De  doctrina  vero  humana  ad  comparationem 
divine  sic  dicit  Ieronimus  in  prologo  Biblie:  Pharisei  stupent 
in  doctrina  Domini  et  mirantur  in  Petro  et  Iohanne,  quomodo 
legem  sciant,  cum  lìtteras  non  didicerint.  Quicquìd  enim  aliis 
cxercitatio  et  cotidiana  in  lege  medita tio  tribucre  solet,  illìs  Spi¬ 
ri  tus  Sanctus  suggerebat,  et  erant  iuxta  quod  scriptum  est  do¬ 
cili  les  Deo,  Heo8I8axtoi.  Duodecim  annos  salvator  impleverat 
et  in  tempio  sedens,  de  questionìbus  legis  intcrrogans  magis  do- 
cet,  dum  prudenter  interrogai.  Nisi  forte  rusticum  Pelrum,  ru¬ 
sticani  dicimus  et  Iohannem,  quorum  uterque  die  ere  poter  at:  «  Et 
si  imperitus  sermone,  non  tamen  scìentia  » .  Iohannes  rusticus, 
piscator  indoctus.  Et  unde  illa  vox,  obsecro?  «  In  principio  erat 
verbum,  et  verbum  erat  apud  Deum,  et  Deus  erat  verbum  » , 
AOrOC.  Logos  Grece  multa  significat.  Nani  et  verbum  est  et 
ratio  et  supputatìo  et  causa  uniuscuiusque  rei,  per  quam  sunt 
singula  que  subsistunt.  Que  universa  rccte  intelligimus  in  Christo. 
Hoc  doclus  Plato  nescivit,  hoc  Demosthenes  eloquens  ignoravit. 
«  Perdam  »,  inquit,  «  sapientium  sapientiam  et  prudentiam  pru - 

de?itium  reprobato  ».  Vera  sapientia  perdet  falsavi  sapientiavi. 
Sequitur  in  auctoritate  Apostoli:  Utilis  est.  Sic  inchoavit  qui¬ 
dam  poeta  volens  commendare  libellum  suum: 

Utilis  est  rudibus  presentis  cura  libelli 
Et  facilem  pueris  prebet  in  arte  viam. 

Per  hoc  autein  quod  Apostolus  dixit:  Utilis  est,  manifestimi 
est  quod  scriptura  divina  data  est  ad  hominum  utilitatem. 
Frustra  ergo  data  esset,  nisi  aliquo  tempore  ab  aliquibus  pos- 
set  intelligi.  Sed  dicunt  rudes:  «  Dominus  noluit  dare  Apostolis, 
quibus  dixit  :  Non  est  vestrum  nosse  tempora  vel  momenta,  que 
pater  posuit  in  sua  poteslate,  cum  tamen  hoc  quererent.  Ergo 
digniores  sumus  Apostolis?  ».  Quibus  abbas  Ioachym  respondet 
dicens:  «  Non  sumus  propter  hoc  digniores  Apostolis  et  san- 
ctiores:  sed  ad  quid  manifestasset  Apostolis  Dominus  ista,  cum 
ea  non  essent  visuri,  et  cum  circa  multa  alia  tempore  ilio  oc- 
cupari  deberent?  Nobis  autem  utilia  valde  sunt  scire,  quibus 
dicitur:  Cum  videritis  hec  fieri,  scitote  quia  prope  est  regnimi 
Dei  » . 


De  quadruplici  usu  divine  Scripture. 

Sequitur  in  Apostolo:  Ad  docendum,  ad  arguendum,  ad  cor- 
ripiendum ,  ad  erudiendum.  Cum  igitur  hic  ponat  Apostolus 
quadruplicem  usimi  divine  Scripture,  patet  quod  errant  illi  qui 
eam  ad  litteralem  tantum  usuili  artare  conantur.  Alioquin  non 
nulli  hominem  comedisse  dicentur,  de  quibus  dicitur:  quia  co- 
mederunt  Iacob  et  lo(cum)  eius  deso(laverunt).  Et  iterum:  In 
matutino  ìnterfici ebani  omnes  peccatores  terre,  ut  disperderern 
de  civita te  Domini  omnes  operantes  iniquitatem.  Item:  In  labiis 
mcis  pronuntiavi  omnia  ìudicia  oris  tui ,  dicit  Psalmista,  et  ipse 
idem  dicit  quod  iuditia  Dei  abyssus  multa.  Apostolus  etiam 
dicit  quod  incomprehensibilia  sunt  iuditia  Dei,  Ro.  XI.  Patet 
itaque  ex  predictis,  quod  Scriptura  divina  preter  litteralem 
requirit  et  alium  intellectum.  Et  quamvis  quadruplicem  usum 

Scripture  divine  hic  assignet  Apostolus,  non  excludit  propter 
hoc,  quin  alii  usus  in  divina  possint  haberi  Scriptura.  De  quibus 
forte  dicemus.  Sed  quantum  ad  presens  attinet,  nunc  de  istis 
IIII  prosequamur.  Dicit  ergo  Apostolus:  Omnis  scriptura  di- 
vi(nitus)  insperata)  utilis  est  ad  docendum.  Nota  quod  aliqui 
docentur  ab  hominibus,  aliqui  docentur  a  Deo.  De  primis  sic 
habes  Iob  XXVII:  Docebo  vos  per  manu  Dei,  que  omnipotens 
habeat,  nec  abscondam.  Item  II  ad  Timo.  II:  Que  audisti  a 
me  per  multos  testes ,  hec  commenda  fidelibus  hominibus,  qui 
ydonei  erunl  et  alios  docere.  Nota  quod  illa  doctrina  bona  est, 
in  qua  convertitur  peccator,  edificatur  iustus,  et  glorificatur 
Deus.  De  prima  sic  habes:  Docebo  iniquos  vias  tuas,  et  impii 
ad  te  convertentur .  De  secunda  sic  habes  Prover.  IX:  Doce 
iustum,  et  festinabit  accipere.  De  tertia  sic  habes  Ys.  XXIIII  : 
In  doctrinis  glorificate  Dominum,  in  insulis  maris  nomen  domini 
Dei  Israel.  Sed  de  quibusdam  conqueritur  Domffius  dicens 
Mat.  XV:  Sine  causa  autem  colunt  me  docentes  doctrinas  et 
mandata  hominum.  De  bis  qui  docentur  a  Deo  sic  habes  Io.  VI  : 
Est  scriptum  in  prophetis :  «  et  erunt  omnes  docibiles  Dei  ».  Hoc 
habetur  Ys.  LI I II  :  Ponam  universos  filios  tuos  doctos  a  Do¬ 
mino.  Item  Apostolus  ad  Hebre.  Vili:  Non  docebit  unusquisque 
proximum  et  unusquisque  fratrem  suum  dicens:  cognosce  Domi¬ 
num,  quoniam  omnes  scient  me  a  minore  usque  ad  maiorem  eorum, 
quia  propilius  eorum  iniqnitatibus  ero  et  peccatorum  illorum 
iam  non  memorabor.  Dicendo  autem  novum  veteravit  prius.  Quod 
autem  antiquatur  et  senescìt,  prope  interitum  est.  Per  hanc  aucto- 
ritatem  probat  Apostolus  quod  Testamentum  vetus  quantum 
ad  quedam  defecit  et  evacuatimi  est,  et  novum  habet  vigorem. 
Et  sumit  hanc  auctoritatem  de  Iere.  XXXI.  Et  tam  in  Ieremia 
quam  in  Apostolo  hec  auctoritas  ad  probandum  de  duobus 
testamentis  incoanda  est  supra.  Unde  Dominus  Ys.  XLIII:  Ne 
memineritis  priorum  et  antiqua  ne  inlueamini.  Ecce  ego  facio 
nova ,  et  nunc  orientur,  utique  cognoscetis  ea.  Hinc  Apostolus 
dicit  II  ad  Cor.  V:  Si  qua  ergo  in  Christo  nova  creatura,  ve- 
tera  transierunt,  et  ecce  facta  sunt  nova  omnia.  Unde  habetur 
Levi.  XXVI:  V etera  novis  supervenientibus  prohicietis.  De  do- 


CRONICA 


359 


ctrina  autem  que  habetur  a  Deo,  de  qua  est  nostra  principalis 
intendo,  sic  dicit  propheta:  Beatus  homo,  qicem  tu  erudieris, 
Domine,  et  de  lege  tua  docueris  eum .  Et  iterum:  Benedìctus  es, 
Domine,  doce  me  iustìficationes  tuas. 

De  arguitione  et  correctione. 

Sequitur  in  Apostolo:  Utilis  est  ad  arguendum.  Hoc  est 
quod  precipit  II  ad  Timo.  IIII:  A rgue,  obsecra,  increpa  in 
omni  patientia  et  doctrma.  Ideo  dicit  sapiens  Prover.  IX:  Argue 
sapientem,  et  diliget  te.  Item  II  Reg.  VII  :  Arguam  eum  in 
virgo  virorum  et  cet.  Item  Ps.:  Arguam  te  *et  statuam  cojitra 
faciem  tuam.  Sed  que  utilitas  in  arguendo?  Audi  Prover.  XXI III: 
Qui  arguunt,  laudabuntur,  et  super  ipsos  veniet  benedictio.  Se¬ 
quitur  in  auctoritate  Apostoli  :  Ad  corripiendutn.  Iere.  X:  Cor- 
ripe  me,  Domine,  verumtamcn  in  iuditio  et  non  in  furore  tuo, 
ne  forte  ad  nichìlum  redigas  me.  Idem  dicit  propheta:  Domine, 
ne  in  furore  tuo  arguas  me  neque  in  ira  tua  corripias  me.  Item 
Prover.  XVII  :  Plus  proficit  corrcptio  apud  prudentem  quam 
centum  plage  apud  stidtum.  Quod  patuit  in  Iosue,  quem  cor- 
ripuit  Moyses,  Numeri  XI  :  Quid,  inquit,  emularis  prò  me?  Quis 
tribuni,  ut  omnis  populus  prophetet,  et  det  eis  Dominus  spiritual 
suum?  Impletum  est  in  Moyse  quod  dixit  sapiens  Sap.  VI: 
Neque  cum  invidia  tabescenie  iter  habebo,  quoniam  talis  homo 
non  erit  particeps  sapientie.  Item  in  Herode  impletum  est  quod 
dietimi  est  supra:  quam  centum  plage  apud  stu/tum.  De  quo 
dicitur  Lue.  Ili:  Herodes  antem  thctrarcha  cum  corriperetur 
a  Iohanne  de  Herodiade  uxore  fratris  sui  et  de  omnibus  malis, 
que  fecit  Herodes,  adiecit  et  hoc  supra  omnia  et  inclusit  Iohan- 
nem  in  carcerem.  Quare  hoc?  Quia,  ut  dicit  sapiens  in  Pro- 
verbiis  XV:  Non  amat  peslilens  eum  qui  se  corripit  nec  ad  sa- 
pientes  graditur.  Nani,  ut  dicit  Amos  V:  Odio  habuerunt  in 
porta  corripientem  et  loquentem  per  fede  abominati  sunt,  scilicet 
Herodes  et  Herodias.  Sed  dicitur  Eccli.  XXI  :  Qui  odit  cor- 
reptionem,  vestigium  est  peccatoris;  et  qui  tìmet  Deum,  conver- 
tetur  ad  cor  suum.  Item  Eccli.  XIX:  Qui  odit  correptionem, 

minuelur  vita.  Item  Eccli.  XX:  Quam  bonum  est  correptum 

manifestare  penitentiam,  sic  eftugies  voluntariuni  peccatimi.  De 

correptione  multa  habes  Eccli.  XIX.  Item  Eccli.  XXXII:  Pec- 

cator  homo  vitabit  correptionem  et  secundum  voluntatem  suam 

invenìet  compar ationem.  Hec  omnia  completa  sunt  in  Herode, 

qui  malitiose  cum  Herodiade  de  morte  Iohannis  Baptiste  tra- 

ctavit.  Item  de  Iohanne  dicitur  Prover.  XXI:  Excogitat  iustus 

de  domo  impii,  ut  detrahat  impìos  a  malo.  Item  de  Herode  dicitur 

Prover.  XXIX:  Viro ,  qui  corripientem  dura  cervice  contemnit, 

repentinus  supervenìet  interitus,  et  eum  sanitas  non  sequetur. 

Sequitur  in  auctoritate  Apostoli:  Ad  erudiendum.  Prover.  XVI: 

Erudilus  in  verbo  repperiet  bona,  et  qui  in  Domino  sperat,  beatus 

est.  Ideo  dicit  Prover.  XIX:  Erudi  filiuni  tuum,  ne  desperes : 

ad  intcrfectionem  auteni  eius  ne  ponas  animam  tuam.  Hinc  dicit 

Apostolus  ad  Hebre.  XII:  Patres  quidem  carnis  nostre  habui- 

mus  eruditores  et  reverebamur  eos.  Non  multo  magis  oblempe- 

rabimus  patri  spirìtuum  et  vìvemus ?  Et  illi  quidem  in  tempore 

paucorum  dierum  secundum  voluntatem  suam  erudiebant  nos;  hic 

autem  ad  id  quod  utile  est  in  recipiendo  sanctifìcationem  eius. 

De  eruditione  habes  Iere.  VI:  Erudire  ferusalem,  ne  forte  re- 

cedat  anima  mea  a  te,  ne  forte  ponam  te  deserlam,  terram  inha- 

bitabilem.  Ideo  dicit  Ys.  Vili:  In  forti  manu  erudivit  me,  ne 

irem  in  via  populi  huius.  Sequitur  in  auctoritate  Apostoli:  in 

iustitia.  Bene  dicit:  in  iustitia ,  quia  iustus  Dominus  iustitiam 

dilexit.  De  qua  dicit  Iacob  Gen.  XXX:  Respondebitque  michi 

cras  iustitia  mea.  Hanc  facit  quicumque  est  sapiens,  sicut  dicitur 

Exo.  XXXV:  Quisquis  vestrum  est  sapiens,  veniat  et  faciat  quod 

% 

Dominus  imperavit.  Ideo  dicit  Dominus  Exo.  XXXI:  In  corde 
omnis  eruditi  posili  sapientiam,  ut  faciant  cuncta  que  prccepi  (ibi. 
Peccatorcs  vero  dicturi  sunt  illud  Ys.  XXVI:  Iustitiam  non  feci- 
mus  in  terra,  ideo  non  ceciderunt  habitatores  orbis.  Sequitur  in 
auctoritate  Apostoli  :  Ut  perfectus  sii  homo  Dei,  ad  omne  opus 
bonum  instructus.  Qualis  fui t  ipse  Paulus,  qui  de  seipso  dicit  I 
ad  Cor.  IX:  Omnibus  omnia  factus  sum,  ut  omnes  salvos  facerem. 
De  perfezione  hec  dicit  Dominus  Lue. VI:  Perfectus  autem  omnis 
erit ,  si  sit  sicut  magister  eius.  Ut  autem  homo  ad  perfectionem 

doctrine  valeat  pervenire,  oportet,  quod  assumat  formam  disci- 
puli,  et  quod  cum  humilitate  addiscat  et  cum  mansuetudine  au- 
diat.  Sunt  enim  non  nulli,  qui  volunt  adiscere  et  semper  recal¬ 
citrare  docenti,  ut  eruditi  ab  aliis  esse  putentur.  De  quibus  dicit 
Augustinus:  Multi  amiserunt  scientiam  studio  contradicendì.  Ideo 
utile  consilium  dat  Ecclesiasticus  IIII:  Non  contradicas  verbo 
veritatis  ullo  modo.  Item  Eccli.  V:  Esto  mansuetus  ad  audiendum 
verbum  Dei,  ut  intelligas,  et  cum  sapientia  prof  eros  responsum 
vertuti.  Item  Iacobi  I  :  In  mansuetudine  suscipite  ìnsitum  verbum, 
quod  potest  salvare  animas  vestras.  Ideo  dicit  Augustinus  li 
libro  de  doctrina  Christiana:  Opus  est  pietate  mitescere  nec  con- 
tradicere  divine  Scripture  sive  intelligere,  quasi  nos  aliquid  sa¬ 
pere  meliusque  percipere  possimus;  sed  cogitare  potius  et  credere 
id  esse  melius  et  verius  quod  scriptum  est  \ 


Cum  autem  frater  Petrus  non  posset  auctoritatibus  Biblie  contradicere, 
convertit  se  ad  originalia  sanctorum  et  ad  dieta  phylosophorum,  in 
quibus  cito  fuit  ei  a  fratre  Hugone  conclusum. 

Audiens  hec  omnia  frater  Petrus  ad  originalia  sanctorum 
et  ad  dieta  phylosophorum  conversus  est.  In  quibus  frater 
Hugo  cum  esset  doctissimus,  statini  involvit  eum  et  conclusit 
ei.  Videtis  hoc  socius  suus,  qui  erat  sacerdos  et  senex  et  bonus 
homo,  cepit  ipsutn  iuvare.  Sed  frater  Petrus  dixitei:  'Tace, 
tace!  ’.  Quasi  diceret  illud  Iob  XXVI:  Cuius  adiutor  es?  Num 
quid  imbecillis  ?  Et  sustentas  brachium  eius  qui  non  est  f ortis  ? 
Quasi  diceret:  'Si  ego  non  possum  contra  eum,  tu  quid  facies? 


Postquam  frater  Petrus  cognovit  se  superatimi,  convertit  se  ad  coni  men- 
dandum  fratrem  Hugonem  de  multiplici  sapientia. 

Tunc  dixit  frater  Petrus:  '  In  Proverbis  scriptum  est  IX: 
Da  sapienti  occasionati,  et  addetur  ei  sapientia.  Doce  iustum, 
et  festmabit  accipere.  Dedi  vobis  occasionem  dicendi  multa  bona 
et  ego  festino  accipere,  ut  iam  non  contradicam  sermonibus 
veritatis’.  Cui  dixit  frater  Hugo:  '  Ecce  hoc  ut  investigavimus , 

ita  est,  quod  audilum,  mente  per  tracia,  Iob  V  \  Respondit  frater 
Petrus:  '  In  Ecclesiastico  scriptum  est  XXII  :  Pangens  oculum 
deducet  lacrimas;  et  qui  pungit  cor,  profert  sensum.  Gaudeo, 
quod  provocavi  vos,  quia  multa  bona  dixistis.  Nam  bona  ab- 
scondita  iti  ore  clauso  quasi  appositiones  epularum  cìrcumposite 
sepulcro,  Eccli.  XXX.  Ideo  Ecclesiasticus  dicit  IIII  :  Non  ab- 
scondas  sapienliam  tuam  in  decore  eius ,  quia  Eccli.  XX  dicitur: 
Sapientia  absconsa  et  thesaurus  invisus,  que  utilitas  in  utrisque? 
Melior  est  qui  celat  insipientiam  suam  quatti  homo  qui  abscondit 
sapientiam  suam.  Unde  illud  Prover.  XVII:  Siultus  quoque  sì 
tacuerìt,  sapiens  reputabitur,  et  si  compresserit  labia  sua,  iu¬ 
te  llìgens.  In  te  video  completimi  quod  sapiens  in  Proverbiis 
dicit  XII 1 1  :  In  corde  prudentis  requiescit  sapientia,  et  indoctos 
quosque  erudiel.  Vere  tu  es  talis,  qualem  describit  Ecclesiasticus 
dicens  XXXVII:  Vir  periius  multos  erudiel  et  anime  sue  sua- 
vis  est.  Et  iterum:  Vir  sapiens  plebem  suam  erudii,  et  fructus 
sensus  illius  fideles  sunt.  Vir  sapiens  implebi/ut  benedictionìbus , 
et  videntcs  illuni  laudabunt.  Sapiens  in  populo  heredìtabit  hono¬ 
rem,  et  nomcn  illius  erit  vivens  in  eternum  \  Cimi  autem  supra- 
dicta  verba  terminata  fuissent,  ecce  subito  nuntius  naucleri  prò 
Predicatoribus  venit,  dicens  quod  festinanter  irent  ad  navem. 

Quod  frater  Hugo  bonum  exemplum  secularibus  dedit. 

Post  quorum  recessum  dixit  frater  Hugo  remanentibus  lit- 
teratis  hominibus,  qui  disputationem  audierant:  '  Non  habeatis 
malum  exemplum,  si  aliqua  diximus  non  dicenda,  quia  illi 
qui  disputant  de  presumpta  audacia  per  campum  licentie  di¬ 
scutere  consueverunt  \  Et  addidit  frater  Hugo:  '  Isti  boni  ho- 
mines  semper  de  scientia  gloriàntur  et  dicunt  quod  in  Ordine 
eorum  fons  sapientie  invenitur,  cum  Ecclesiasticus  dicat:  Fons 
sapientie  verbum  Dei  in  excelsis ,  Eccli.  I.  Dicunt  etiam  quod 
transierunt  per.  homines  ydiotas,  quando  transeunt  per  loca 
fratrum  Minorimi,  in  quibus  eis  caritative  et  sedule  ministratiti'. 
Sed  per  Dei  gratinili  modo  non  poterunt  dicere  quod  per  ho¬ 
mines  ydiotas  transierint,  quia  feci  quod  docet  sapiens  in  Pro- 

verbiis,  dicens  Prover.  XXVI  :  Responde  stulio  iuxta  siultitiam 
suam,  ne  sibì  sapiens  esse  videatur.  Et  iterimi  dicit  XXVII  : 
S tilde  sapienti  e,  fili  mi,  et  letifica  cor  meum,  ut  possis  ex  prò- 
brantì  rcspondere  sermonem.  Item  Prover.  XV:  Letatur  homo 
in  scientia  oris  sui,  et  senno  oportunus  est  optimus.  Item  Iere- 
mie  LI  sic  habetur:  Collidis  tu  michi  vasa  belli,  et  ego  collidavi 
in  te  gentes  et  dispergavi  in  te  regna'3.  Finitis  bis  verbis  re- 
cesserunt  seculares  auditores  valde  edificati  et  consolati  dicen- 
tes:  '  Audivimus  mirabilia  hodie.  Sed  sequenti  festo  de  do- 
ctrina  domini  nostri  Iesu  Cbristi  aliqua  desideramus  audire 
Quibus  frater  Hugo  dixit:  '  Si  fuerit  vita  co/nes,  exaudiam  vos 
libenter,  et  ideo  veniatis  bene!  \  Porro  eodem  die  reversi  fratres 
Predicatores  consolatorie  fuerunt  nobiscum.  Tempus  enim  na- 
vigandi  aptum  non  habuerunt;  post  cenam  vero  frater  Ugo 
familiariter  fuit  cum  eis.  Et  frater  Petrus  collocavit  se  et  sedit 
in  terra  ad  pedes  fratris  Hugonis;  nec  fuit  aliquis,  qui  posset 
eum  facere  surgere  et  sedere  in  equali  banco  cum  fratre  Hu- 
gone,  nec  etiam  ipse  frater  Ugo,  cum  multimi  rogasset  eum. 
Et  dicebat  frater  Petrus:  '  In  Proverbiis  scriptum  est,  Prover. 
XVI  :  Mclius  est  humilìari  cum  mitibus  quarn  dividere  spolia  cum 
superbis.  Et  ideo  humiliavi  in  terra  vitam  meam.  Nani  qui  se  hu- 
miliat,  exaltabitur ,  et  qui  humiliatus  fuerit,  crit  in  gloria.  Et 
qui  apropinquant  pedibus  eius,  accipient  de  doctrina  illius,  Deu¬ 
tero.  XXXIII  ’.  Igitur  frater  Petrus  iam  non  disputando  nec  con¬ 
tradicendo,  sed  humiliter  ascultando  audiebat  melliflua  verba, 
que  dicebautur  a  fratre  Hugone.  Que  quidem  essent  digna 
relatu,  sed  causa  brevitatis  ea  subticeo,  quia  ad  alia  dicenda 
festino.  Tunc  socius  fratris  Petri  seorsum  dixit  michi:  'Pro 
Deo,  frater  Salimbene,  dicatis  michi,  quis  est  iste  frater,  si 
prelatus,  guardianus  vel  custos  vel  minister  \  Cui  dixi:  '  Nul- 
lam  prelationem  habet,  quia  nullam  habere  vult.  Aliquando 
fuit  provincialis  minister,  nunc  autem  est  persona  privata.  Et 
est  unus  de  maioribus  clericis  de  mundo,  et  ita  reputatur  ab 
bis  qui  eum  cognoscunt  Tunc  dixit  michi:  '  In  veritate  bene 
credo,  quia  nunquam  vidi  hominem  ita  bene  loquentem  et  ad 
omnia  preparatum,  que  ad  scientiam  pertinere  noscuntur.  Sed 


364 


SALIMBENE  DE  ADAM 


miror,  quare  in  magnis  conventibus  non  moratur  Cui  dixi  : 
'  Propter  humilitatem  suam  et  sanctitatem,  quia  plus  consolatur 
esse  in  parvulis  locis  \  Tunc  dixit:  '  Benedicatur  ipse,  quia 
totus  celicus  esse  videtur  \  Fuerunt  igitur  nobiscum  fratres 
Predicatores  apud  Areas,  quousque  tempus  ad  navigandum 
congruum  habuerunt.  Et  in  recessi!  suo  dixit  frater  Petrus 
frati  Hugoni:  *  In  veritate  dico  vobis,  semper  vellem  habitare 
vobiscum  ad  conferendum  de  divina  Scriptura’.  Et  post  multas 
et  mutuas  recommendationes  recesserunt  fratres  Predicatores 
consolatorie  et  valde  edificati.  Post  quorum  recessum  sequenti 
festo  congregati  sunt  omnes  homines  litterati  de  castro  Area- 
rum,  ut  fratrem  Hugonem  in  camera  sua  audirent  docentem. 
Et  fecit  eis  sermonem  mirabilem,  utilem  et  pulcherrimum  et 
delectabilem.  Quem  subticeo  et  causa  brevitatis,  et  quia  ad 
alia  dicenda  festino.  Cum  autem  sermo  finitus  fuisset,  erat  ibi 
quidam  homo  ex  eodem  castro,  quem  vidi  et  cognovi,  qui 
cum  esset  secularis,  rogavit  fratrem  Hugonem,  ut  eum  amore 
Dei  ad  Ordinem  fratrum  Minorum  recipere  dignaretur.  Habebat 
enim  frater  Hugo  a  ministro  recipiendi  licentiam,  eo  quod 
reverentissima  persona  et  tantus  clericus  esset,  et  quia  spiri¬ 
tuali  homo,  et  quia  iam  minister  extiterat. 

De  principio  et  fine  Ordinis  Saccatorum. 

Porro  homo  iste,  qui  Ordinis  fratrum  Minorum  petebat 
ingressum,  fuit  principium  Ordinis  Saccatorum,  et  habebat  so- 
cium,  qui  similiter  intrare  volebat.  Hi  inspirati  sunt  nutu  divino 
in  predicatine  fratris  Hugonis.  Quibus  frater  Hugo  dixit: 
'  Eatis  ad  nemora  et  adiscatis  comedere  radices,  quoniam  tri- 
bulationes  apropinquant  \ 

Quod  fratres  Predicatoi’es  et  nos  multos  docuimus  mendicare  et  regulas 

facere. 

Tunc  iverunt  et  fecerunt  sibi  mantellos  catabriatos,  sicut 
antiquitus  consueverunt  habere  serviciales  Ordinis  sancte  Giare; 

et  ceperunt  mendicare  panem  per  castrimi  illud,  in  quo  habi- 
tabant  fratres  Minores;  et  abundanter  dabatur  eis,  quia  nos 
et  fratres  Predicatores  docuimus  omnes  homines  mendicare; 
et  quilibet  assumit  sibi  caputium  et  vult  facere  unam  regulain 
mendicantem.  Isti  multiplicati  sunt  subito,  et  appellabantur  a 
fratribus  Minoribus  de  provincia  Provincie  ironice  et  trufatorie 
Boscarioli. 


Quod  frater  Hugo  duplici  de  causa  multos  mordaces  habuit,  que  assi- 

gnatur  in  libro. 

Porro  frater  Hugo  multos  habebat  in  Ordine  suo  et  maxime 
in  Provincia  emulos  et  mordaces,  et  propter  doctrinam  abbatis 
Ioachym,  et  quia  imponebant  ei,  quod  Ordinem  Boscariolorum 
fecisset.  Et  non  fecerat  eum  aliter  nisi  occasionaliter  dicendo: 
c  Eatis  ad  nemora  et  adiscatis  comedere  radices,  quia  tribula- 
tiones  apropinquant  ’  et  quia  noluit  eos  ad  Ordinem  recipere, 
cum  bene  posset.  Porro  processu  temporis  fecerunt  sibi  habi- 
tum  de  sacco  non  cilicino,  sed  quasi  sindonico,  et  inferius 
habebant  tunicas  optimas  et  ad  collum  mantellum  de  sacco; 
linde  et  fratres  Saccati  dicti  sunt.  Et  fecerunt  sibi  fieri  soleas, 
sicut  habent  fratres  Minores.  Nani  quicumque  volunt  noviter 
aliquam  regulam  facere,  semper  mendicant  aliquid  ab  Ordine 
beati  Francisci,  aut  soleas  aut  cordam  aut  edam  habitum. 

De  diversitate  Heremitarum  et  unione  eorumdem. 

Sed  nunc  Ordo  fratrum  Minorum  papale  privilegium  habet, 
quod  nullus  talem  habitum  ferre  presumat,  per  quem  frater 
Minor  ab  aliquo  credi  possit;  quia  fratres  qui  dicebantur  Britti 
in  marchia  Anchonitana  omnino  talem  habitum  portare  sole- 
bant;  quos  papa  Alexander  quartus  in  unam  congregationem 
redegit  cum  aliis  Heremitis,  cum  prius  omnes  Heremite  in  V 
diversitatibus  discrepantibus  partirentur,  ut  oculis  meis  vidi. 
Nani  erant  Heremite  qui  dicebantur  sancti  Augustini  et  Here¬ 
mite  qui  dicebantur  sancti  Guilielmi  et  illi  de  Favali  et  Britti 

et  Iambonitani.  Fuit  enim  quidam  Iohannes  Bonus,  qui  fuit 
tempore  beati  Francisci,  qui  congregationem  Heremitarum  fe- 
cit;  cuius  corpus  diebus  meis  Mantue  est  sepultum,  et  cuius 
fìlium  vidi  et  cognovi,  fratrem  Matheum  Mutinensem  et  pin- 
guetn.  Ad  congregationem  istius  ultimi  omnes  alie  sunt  reducte, 
ut  in  illa  unione  primitus  caput  esset.  Verumtamen  impleta 
est  Scriptura  que  dicit  Iere.  XV:  Numquid federabitur ferrum 
ferro_  ab  aquilone  et  es?  Nani 

quod  nova  testa  capit  inveterata  sapit. 

Porro  Saccati  subito  diffuderunt  se  per  civitates  Ytalie,  in 
quibus  capiebant  loca  ad  habitandum,  et  omnem  modum,  quem 
tenebant  fratres  Minores  et  Predicatores  in  predicationibus  fa- 
ciendis  et  confessionibus  audiendis  et  in  aquisitionibus  men- 
dicandi,  ipsi  similiter  tenebant  in  omnibus,  quia,  ut  dixi,  nos 
et  Predicatores  docuimus  omnes  homines  mendicare.  Inde  edam 
seculares  non  modicum  gravabantur.  Unde  quadam  die  in  ci- 
vitate  Mutinensi  domina  Iulitta  de  Adhelardis,  devota  fratrum 
Minorum,  fratribus  Minoribus  dixit,  cum  vidisset  homines  illos 
prò  pane  hostiatim  euntes:  '  In  veritate  dico  vobis,  fratres,  tot 
habebamus  sacculos  et  peras  ad  horrea  evacuanda,  quia  non 
indigebamus  Ordine  Saccatorum  Sed  processi!  temporis  papa 
Gregorius  decimus,  qui  Placentinus  fuit,  in  pieno  concilio  Lug- 
dunensi  penitus  cassavit  liunc  Ordinem,  illustratus  inspiratione 
divina,  nolens  quod  tot  essent  Ordines  mendicantes,  ne  populus 
Christianus  propter  multitudinem  mendicantium  tedio  grava- 
retur,  et  ut  hi  qui  Evangelium  predicant  de  Evangelio  vivere 
possent,  sicut  Apostolus  Paulus  dicit  Dominum  ordinasse,  I  ad 
Cor.  IX.  Voluit  etiam  cassare  et  ad  nichilum  redigere  Here¬ 
mitarum  Ordinem,  sed  interventu  doinni  Ricardi  Romane  curie 
cardinalis,  qui  erat  eorum  Ordinis  gubernator,  abstinuit  se, 
ne  faceret  quod  volebat.  Verumtamen  dixit  quod  retinebat 
penes  se,  ut  de  eis  ordinaret,  quid  de  eis  sibi  melius  facere 
videretur.  Sed  morte  preventus,  eius  cogitatio  penitus  est  fru¬ 
strata.  Primus  Ordinis  Saccatorum  dictus  est  Raimundus  Atta- 

nulfi,  et  fuit  oriundus  de  provincia  Provincie,  de  castro  Aree, 
ubi  iuxta  mare  fit  sai;  et  fuit  miles  in  seculo  et  fuit  in  Ordine 
fratrum  Minorum,  sed  in  novitiatu  fuit  licentiatus  et  emissus 
de  Ordine,  quia  infirmus  erat.  Filium  habuit  in  Ordine  Sac- 
catorum,  qui  postea  fuit  Arelatensis  archiepiscopus.  Frater 
Bertrandus  de  Manara  fuit  primus  socius  supradicti  Raimundi. 
Est  autem  Manara  quedam  contrata  iuxta  supradictum  castrum, 
in  qua  erat  monasterium  dominarum  Albarum,  que  devote 
fratrum  Minorum  erant  et  sunt  usque  in  hodiernum  diem  ma- 
gis  et  magis. 

De  congregatione  seu  potius  dispersione  illorum  cibaldorum,  qui  se  dicunt 
Apostolos  esse  et  non  suni. 

Et  nota  quod  iste  tractatus  protenditur  usque  ad  illuni  locum,  ubi  scri- 
bitur:  Anno  Domini  MCCXLVIIT.  Et  est  repetitio  precedentis  mil¬ 
lesimi. 

Ulani  etiam  congregationem  illorum  ribaldorum  et  porca- 
riorum  et  stultorum  et  ignobilium,  qui  se  dicunt  Apostolos  esse 
et  non  sunt,  sed  sunt  synagoga  Sa/hane,  omnino  destruxit.  I psi 
enim  noti  eremi  de  semine  virorum  illorum,  per  quos  facta  est 
salus  hi  Israel ,  I  Mach  a.  V.  Quia  nec  utiies  sunt  ad  predi - 
candum  nec  ad  ecclesiasticum  officium  decantandutn  nec  ad 
missas  celebrandas  nec  ad  confessiones  audiendas  nec  ad  le- 
gendum  in  scolis  nec  ad  consilia  danda  nec  etiam  prò  bene- 
factoribus  exorandum,  quia  tota  die  per  civitates  discurrunt 
mulieres  videndo.  Ad  quid  ergo  Ecclesie  Dei  deserviant  et 
populo  Christiano  utiies  sint,  videre  non  possum.  Tota  die 
ociosi,  tota  die  vagabondi.  Nani  non  laborant  neque  orant. 
Istorum  principium  fuit  in  Parma.  Cum  enim  in  Ordine  fratrum 
Minorum  habitarem  in  Parmensi  convenni  sacerdos  et  predi  - 
cator  existens,  venit  quidam  iuvenis  natione  Parmensis,  de 
vili  progenie  ortus,  illitteratus  et  layeus,  ydiota  et  stultus,  cui 
noraen  Gerardinus  Segalellus,  et  petiit,  ut  a  fratribus  Minoribus 
reciperetur  in  Ordine.  Qui  cum  non  exaudiretur  ab  eis,  tota 
die,  quando  poterat,  morabatur  in  Ecclesia  fratrum  et  cogitabat 
quod  postea  stultizando  implevit.  Nam  super  coopertorium 

lampadis  societatis  et  fraternitatis  beati  Francisci  depicti  erant 
Apostoli  circumcirca  cum  soleis  in  pedibus  et  cum  mantellis 
circa  scapulas  involuti,  sicut  traditio  pictorum  ab  antiquis  ac- 
cepit  et  usque  ad  modernos  deduxit.  Ibi  iste  contemplabatur, 
et  excogitato  consilio,  postquam  capillos  nutrivit  et  barbam, 
accepit  soleas  Ordinis  fratrum  Minorum  et  cordam;  quia,  ut 
iam  superius  dixi,  quicumque  volunt  noviter  congregationem 
aliquam  facere,  ab  Ordine  beati  Francisci  aliquid  semper  usur¬ 
pane  Et  fecit  sibi  fieri  de  bixetto  vestitum  et  mantellum  album 
de  stagmine  forti,  quem  circa  collum  et  scapulas  involutum 
portabat,  credens  per  hoc  Apostolorum  habitum  demonstrare. 
Et  vendita  domuncula  sua  et  accepto  pretio,  stetit  super  lapi- 
dem,  super  quem  antiquitus  potestates  Parmenses  concionari 
solebant.  Et  habens  denariorum  sacculum  non  dispersit  et 
dedit  pauperibus  nec  congregationi  pauperum  affabilem  se  fecit, 
sed  vocatis  ribaldis,  qui  ibi  prope  in  platea  ludebant,  sparsit 
inter  illos  alta  voce  dicendo:  '  Quicumque  vult,  accipiat  et 
habeat  sibi  !  Collegerunt  itaque  valde  cito  ribaldi  denarios 
illos  et  iverunt  et  luserunt  ad  taxillos  et  isto  audiente,  qui 
dederat,  blasfemaverunt  Deum  viventem.  Credidit  iste  valde 
bene  implere  consilium  Domini,  qui  dicit  Mat.  XIX:  Si  vis 
peifectus  esse,  vade  et  vende  omnia  quc  habcs  et  da  pauperibus, 
et  habebis  thesaurum  iti  celo,  et  veni,  sequere  me.  Nota  quod 
dicit:  da  pauperibus ,  non  ribaldis,  da  his  qui  laudant  Deum, 
et  non  his  qui  Deum  blasphemant  et  Virginem  matrem  Christi, 
que  filium  Dei  nobis  fratrem  effecit.  Ideo  dicit  Ecclesiasticus 
XII  :  Si  bene  feceris,  scito,  cui  feceris,  et  erit  gratia  iti  bonis 
tuis  multa.  Bene  fac  iusto,  et  invenies  retributionem  magnani, 
et  si  non  ab  ipso,  certe  a  Deo.  Item  Eccli.  XIIII:  In  divisione 
sortis  da  et  accipe,  et  insti  fica  animata  tuam.  Dedit  iste,  sed 
nichil  accepit,  quia  malis  dedit  et  male.  Ideo  dicit  Ecclesia¬ 
sticus  XII  :  Da  botto,  et  non  receperis  peccatorem.  Benefac  hu- 
mili,  et  non  dederis  impio.  Igitur  homo  iste,  de  quo  inchoavimus 
supra,  malum  habuit  principium  et  malum  medium  et  malum 
fìnem,  utpote  cuius  congregatio  est  in  pieno  Lugdunensi  con¬ 
cilio  a  papa  Gregorio  decimo  reprobata.  Et  hoc  digne  et  merito, 

quia  Gabaonite,  qui  cum  suis  sagacitatibus  filios  Israel  dece- 
perunt,  iudicati  sunt  et  condemnati  ad  perpetuarli  servitutem. 
Sic  isti  porcarii  et  vaccarum  custodes  voluerpnt  subintrare  et 
suaviter  et  sine  labore  de  elemosinis  illorum  vivere,  quos  fra- 
tres  Minores  et  Predicatores  cum  magnis  laboribus  et  exemplis 
longo  tempore  docuerunt.  Ideo  isti  Ghirardino,  qui  fuit  eorum 
principium,  illud  Ysaie  verbum  non  inmerito  convenire  videtur, 
Ys.  IX:  Multiplicasti  gentem,  non  magnificasti  letitiam.  Hec  di- 
cimus,  sicutait  Apostolus  ad  Galathas  II  :  propter  subintroductos 
falsos  fratres,  qui  subnitraverunt  explorare  libertatcm  nostram, 
quarn  habemus  in  Christo  Iesu,  ut  nos  in  servitutem  redigerent. 
Quibus  neque  ad  horam  cessimus  subiectioni,  ,ut  veritas  Evangelii 
permaneat  a  pud  vos. 

De  Ghirardino  Segalello,  qui  filio  Dei  voluit  similari,  et  de  multis  stul- 

titiis  eius,  quas  fecit. 

Igitur  de  Ghirardino  Segalello,  qui  fuit  istorum  principium, 
sciendum  quod  filio  Dei  voluit  similari.  Nam  fecit  se  circum- 
cidi,  quod  est  contra  Apostolum,  qui  dicit  Gala.  V:  Ecce  ego 
Paulus  dico  vobis  quoniam,  si  circumcidamini,  Christus  vobis 
nichil  proderit.  Tes/ificor  autem  rursum  ovini  homini  c ir cunici- 
denti  se,  quoniam  debitor  est  universe  legis  faciende.  Item  in 
cunabulis  iacuit  fasciis  involutus  et  lac  et  mammas  suxit  cu- 
iusdam  nescie  mulieris.  Postmodum  ivit  ad  quoddam  castrum, 
quod  appellatur  Culliculus  sive  Colliculus,  quia  ibi  post  pla- 
niciem  primo  occurrunt  colles  a  Parma  versus  Fornovum;  de 
quo  castro  adhuc  dicemus,  cum  tempus  fuerit  oportunum. 
Et  stans  in  media  via,  ex  nimia  simplicitate,  transeuntibus  clara 
voce  dicebat  :  Ite  et  vos  in  vincavi  meavi!  Et  qui  cognoscebant 
eum,  reputabant  eum  fatuum,  scientes  quod  nullam  vineam 
ibi  habebat.  Montanarii  vero,  qui  eum  non  cognoscebant,  in- 
grediebantur  vineam,  versus  quam  manum  extenderat,  et  co- 
medebant  uvas  non  suas,  credentes  sibi  hoc  a  proprio  vinee 
domino  imperatimi.  Post  hec,  cum  hospitaretur  apud  aliquam 
mulierculam  viduam,  filiam  nubilem  et  speciosam  habentem, 

dicebat  sibi  a  Domino  revelatum,  quod  cum  illa  puella  debebat 
illa  nocte  nudus  cum  nuda  in  eodem  lecto  dormire,  ut  pro- 
baret,  si  castitatem  servare  posset  necne.  Consentiebat  mater 
reputans  se  beatam,  et  puella  minime  hoc  negabat.  Hoc  beatus 
Iob  non  docuit,  qui  dicit  XXXI:  Pepigi  fecLus  cum  oculis  meis, 
ut  ne  cogitarem  quìdern  de  virgine.  Item  Eccli.  IX:  Virginem  ne 
conspicias,  ne  forte  scandalizeris  in  decore  eius.  Item  Eccli. 
XXXII  :  In  via  mine  non  eas,  et  non  ojfendes  in  lapidibus;  nec 
credas  te  vie  laboriose,  ne  ponas  anime  tue  scandalnm.  Item 
Eccli.  Ili:  Cor  durum  male  habebit  in  novissimo;  et  qui  amai 
periculum,  in  ilio  peribit .  Item  Prover.  XIX:  Qui  custodit  mon¬ 
datura,  custodii  animam  suam ;  qui  autem  neglìgit  vias  suas,  mor- 
tificabitur.  Mandatum  fuit  a  Domino  Lue.  XII:  Sini  lumbi 
vestri  prccincii.  Gregorius:  Lumbos  enim  precingimus ,  cum  carnis 
luxuriam  per  continentiam  coartamus.  Sed  vias  suas  negligit 
ille,  de  quo  sapiens  in  Prover.  dicit  VI:  Qui  ingreditur  ad 
mulierem  proximi  sui,  non  erit  mundus,  cum  tetigerit  eam.  Hec 
est  illa  mulier,  de  qua  Ecclesiastes  dicit  VII:  Inveni  amariorem 
morte  mulierem,  que  laqueus  venaiomm  est,  et  sagena  cor  eius. 
Ideo  audi  remedium:  Qui  placet  Deo,  effugict  eam;  qui  autem 
peccator  est,  capietur  ab  illa.  Item  Prover.  XI  :  Qui  cavet.  la- 
queos,  securus  est.  Nam  laqueum  paraverunt  pedibus  meis  et 
incurvaverunt  animam  meam.  Hoc  faciunt  demones,  de  quibus 
Dominus  dicit  Ys.  LI  :  Dixerunt  anime  tue:  Incurvare,  ut  tran- 
seamus.  Sed  non  est  eis  credendum.  Porro  Ghirardinus  Sega- 
lellus  multis  diebus  solus  ivit  per  Parmam,  quia  socium  non 
habebat;  et  portabat  mantellum  suum  circa  scapulas  involutum, 
et  nemini  loquebatur  nec  quempiam  salutabat,  credens  implere 
illud  dominicum  verbum  Lue.  X:  Neminem  per  viam  saluta- 
veritis.  Verumtamen  verbum  Domini  frequenter  dicebat:  '  Pe- 
nitenqagite!  5 —  nesciebat  enim  exprimere,  ut  diceret:  '  Peni- 
tentiam  agite  ’.  —  Et  ita  processu  temporis  dixerunt  multis  die¬ 
bus  sui  sequaces,  cum  homines  rurales  et  ydiote  existerent. 
Si  quando  invitabatur  ad  prandium  vel  ad  cenam  aut  ad  ho- 
spitium,  respondebat  semper  sub  dubio  dicens:  'Aut  veniam 
aut  non  veniam5.  Quod  erat  contra  illud  Domini  verbum 

Mat.  V:  Sii  autem  sermo  vester:  est ,  est,  non,  non.  Quod  autem 
his  abundantius  est,  a  inalo  est.  Ideo  dicit  Iacobus  I  :  Vir 
duplex  animo  inconstans  est  in  omnibus  viis  suis.  Cum  autem 
iste  frater  Ghirardinus  Segalellus  in  domo  fratrum  Minorum 
requirebat  aliquem  fratrem,  utrum  in  domo  esset  necne,  respon- 
debat  portarius  trufatorie  et  derisive  dicendo:  c  Aut  est  in  domo 
aut  non  est  \  Hoc  est  quod  gramaticus  docet:  Per  quemcumque 
casum  fit  interrogatio ,  per  eumdem  debet  fieri  responsio. 


De  fratre  Roberto,  primo  socio  fratris  Ghirardini  Segalelli,  qui  postea 

apostatavi!  et  uxorem  accepit.  # 

His  diebus,  quibus  hec  agebantur,  fratres  Minores  de  Parma 
habebant  quendam  servientem  Robertum  nomine,  qui  erat  iu- 
venis  inobediens  et  protervus,  cui  convenire  poterat  quod  dicit 
sapiens  in  Proverbiis  XXIX:  Servus  verbis  non  potest  erudìri, 
quia  quod  dicis  intelligit  et  respondere  contemnit.  Et  ideo  bene 
quidam  tyrannus  dixit:  Genus  servorum  nisi  cum  supplicio  non 
emendaiur .  Et  iterum  Prover.  XXIX:  Qui  delicate  a  puericia 
nutrit  servum  suum,  postea  sentiet  eum  contumacem.  Quod  pa- 
tuit  in  Ieroboam  servo  Salomonis  III  Reg.  XI.  Iste  itaque 
Robertus  famulus  fratrum  similis  fuit  in  aliquibus  Iude  Sca- 
riothis,  qui  Christum  Iudeis  tradidit,  ut  ostendemus  infra.  Huic 
suasit  Ghirardinus  Segalellus,  ut  relinqueret  fratres  et  socius 
suus  esset;  quod  et  fecit.  Et  ex  hoc  multum  contulit  nobis, 
quia  habuimus  postea  alium  famulum  valde  bonum,  iuxta  ver- 
bum  quod  scriptum  est  Ys.  LV:  Pro  saliuncula  ascendet  abies, 
et  Pro  urtica  crescet  mirtus.  Hinc  sapiens  dicit  Prover.  XXII: 
Eie  e  derisorem,  et  exibit  cum  e  o  iurgium,  cessabuntque  cause 
et  contumelie.  Verumtamen  recedens  a  fratribus  furatus  est  cup- 
pam  et  cultellum  et  toaliam  fratrum,  que  habebat  ad  usum,  et 
asportavi t  secum. 

De  stultitia  istorum  ribaldorum,  qui  se  dicunt  Apostolos  esse  et  non  sunt, 

sed  sunt  synagoga  Sathane. 

Ibant  igitur  ambo  cum  mantellis  suis  tota  die  per  civita- 
tem,  et  mirabantur  Parmenses.  Et  ecce  subito  multiplicati  sunt 
usque  ad  tricesimum  numerum,  et  in  quadam  domo  ad  corae- 
dendum  et  dormiendum  congregabantur;  et  Robertus,  qui  fuerat 
famulus  fratrum  Minorum,  procurator  erat  eorum.  Et  plus  et 
libentius  dabant  eis  Parmenses,  concives  mei,  viri  et  mulieres, 
quam  fratribus  Minoribus  et  Predicatoribus  darent.  Ipsi  vero 
nec  prò  benefactoribus  suis  orabant  nec  celebrabant  nec  pre- 
dicabant  nec  ecclesiasticum  officium  decantabant  nec  confessio- 
nes  audiebant  nec  consilia  nec  bona  exempla  dabant,  quia 
circa  supradicta  in  omnibus  et  per  omnia  ignorantes  erant  et 
penitus  inepti  et  sine  peritici  spiritualis  pugne ,  et  ideo  non  po- 
terant  sic  incedere  sicut  fratres  Minores  et  Predicatores,  quia 
nec  consuetudinem  habebant.  Ipsi  enim  non  erant  de  semine 
virorum  illorum ,  per  quos  salus  facta  est  in  Israel ,  sed  erant 
porcarii  et  vaccarum  custodes.  Verumtamen  hoc  habebant,  quia 
tota  die  discurrebant  per  civitatem  mulieres  videndo,  reliquuni 
tempus  expendebant  in  ocio  et  nichil  operabantur,  cum  dicat 
Apostolus  II  ad  Tliessa.  Ili:  Denuntiamus  autem  vobis,  fratres; 
in  nomine  domini  nostri  Iesu  Christi,  ut  subtrahatis  vos  ab 
omni  fratre  ambula?ite  inordinate  et  non  secundum  traditìonem, 
quam  acceperunt  a  nobis.  Ipsi  enim  scitis,  quemadmodtim  oporteat 
vos  imitari  nos,  quoniam  non  inquieti  fuimus  i?iter  vos  neque 
gratis  panem  manducavimus  ab  aliquo,  sed  in  labore  et  fatiga- 
tione  nocte  et  die  operantes,  ne  quem  veslrum  gravaremus.  Non 
quasi  non  habuerbnus  potestatem,  sed  ut  nosmet  ipsos  formam 
daremus  vobis  ad  imitandum  nos.  Nam  etìam,  cum  essemus  apud 
vos,  hoc  denuntiabamus  vobis  quoniam,  si  quis  non  vult  operat  i, 
nec  matiducet.  Audimmus  etiim  inter  vos  quosdam  ambulare  in¬ 
quiete,  nichil  operantes,  sed  curiose  agentes.  His  autem,  qui  eius- 
modi  sunt,  denuntiamus  et  obsecramus  iti  domino  Iesu  Ckristo, 
ut  cum  silentio  operantes  suum  panem  manducent . 

Hic  ab  Apostolo  describitur  vita  et  forma  et  regula  illorum  qui  pie  et 

religiose  volunt  vivere  in  Christo  Iesu  domino  nostro. 

His  verbis  describit  Apostolus  vitam  et  formam,  quarti  te¬ 
nere  debent  hi  qui  se  dicunt  Apostolos  esse  et  non  sunt,  sed 
sunt  synagoga  Sathane,  congregatio  stultorum  et  ignobilium 
et  representatio  discipulorum  Antichristi.  De  quibus  Iohannes 
dicit  I  canonica  IIII  :  Ilarissimi,  notile  omni  spiritili  credere, 
sed  probate  spiritus,  si  ex  Deo  sunt,  quoniam  multi  pseudo-pro- 
phete  exierunt  in  mundum.  Quales  sunt  isti,  qui  se  dicunt  Apo¬ 
stolos  esse  et  tota  die  ociosi,  tota  die  vagabundi  per  civitates 
et  per  mundum  discurrunt  nec  operari  volunt,  sed  vivere  ex 
aliorum  sudore  et  labore.  Cutn  dicat  propheta:  Labores  manuum 
tuarum  quia  manducabis ,  beatus  es,  et  bene  libi  erit.  Ideo  dicit 
sapiens  in  Prover.  XVI  :  Anima  laborantis  laborat  sibi,  quia 
compulit  eam  os  suum.  Itein  Apostolus  ad  Ephe.  IIII  :  Qui 
furabatur,  iam  non  furetur,  magis  autem  laboret  operando  ina- 
nibus  suis  quod  bonum  est,  ut  habeat  unde  tribuat  necessitatela 
patienti.  Hoc  est  edam  quod  idem  Apostolus  Dominimi  dicit 
dixisse  Act.  XX:  Argentum  et  aurum  aut  veslem  nullius  con¬ 
cupivi;  ipsi  vos  scitis  quoniam,  ad  ea  que  michi  opus  erant  et 
his  qui  mecum  sunt,  ministraverunt  manus  iste.  Omnia  os  tendi 
vobis,  quoniam  sic  laborantes  oportet  suscipere  infìrmos  ac  me- 
minissc  verbi  domini  Iesu,  quoniam  ipse  dixit:  '  Beatius  est  ma¬ 
gis  dare  quam  accipere  \  Porro  frater  Robertus,  procurator 
istorum,  fur  erat  et  loculos  habens  ea  que  mittebantur  portabat , 
id  est  asportabat  et  furabatur.  Et  processi!  temporis,  cum  ha- 
bitarem  Faventie,  iste  habitabat  ibidem  in  domo  cuiusdam 
fratris  de  Penitentia,  qui  dicebatur  frater  Glutto;  et  in  sexta 
feria  Parasceues,  ea  bora  qua  filius  Dei  fuit  crucifixus,  apo- 
statavit,  et  fecit  sibi  capillos  abscidi  et  barbam  abradi  et 
quandam  heremitam  accepit  uxorem.  Audieram  hec  omnia, 
sed  nolui  credere,  quousque  ipsiun  interrogavi,  si  hec  ita  se 
haberent.  Unde  super  ilio  loco  Gen.  XVIII:  Descendam  et  vi- 
debo,  utrum  clamorem,  qui  venit  ad  me,  opere  compleverint,  un 
non  est  ita,  ut  sciam,  dicit  expositio:  Qui  omnia  novit  hoc  nobis 

in  ex  empitimi  reliquil,  quasi  elicer  et:  Mala  hominum  non  prius 
credite  quam  probetis.  Et  iterarti  Eccli.  XI:  Priusquam  inter- 
roges,  ne  vituperes  quemquam,  el  cum  interrogaveris,  corripe 
iuste.  Pauci  inveniuntur,  qui  sciant  uti  hac  Scriptum,  nec  etiam 
ipse  David,  qui  dicit  se  super  senes  intellexisse.  Et  ideo,  quia 
audivit  campanari!  solummodo  ex  una  parte  sonantem  et  non 
ex  alia  resonantem,  id  est,  quia  audivit  solummodo  Sybam  ac- 
cusantem  et  non  Mifìboseth  excusantem,  male  iudicavit  et  ma- 
lam  sententiam  dedit  et  male  divisit.  Et  quia  male  divisit,  ideo 
punitus  fuit,  quia  servus  Salomonis  cum  nepote  suo  Roboam 
regnum  suum  divisit;  quamvis  Gregorius  in  primo  Dialogorum 
leviter  transeat  excusando  ipsum.  Nani  consuetudo  prelatorum 
est,  ut  mutuo  se  excusent.  Cum  igitur  interrogassem  Robertum, 
utrum  relata  fecisset  necne,  confessus  est  et  non  tiegavit,  quod 
vere  omnia  illa  opere  adimplesset. 

Quod  homo  apostata  est  inutilis  Deo,  sibi  et  proximo. 

Tunc  reprehendi  eum  dure  dicendo  sibi  :  '  Sapiens  in  Pro¬ 
verbiò  dicit  VI;  Homo  apostata  vir  inutilis,  quia  inutilis  Deo, 
inutilis  sibi,  inutilis  proximo.  Inutilis  Deo,  quia  dereliquit 
Deum  factorem  suum  et  recessit  a  Deo  salutari  suo.  Et  iterum: 
Deum  qui  te  gcnuit,  dereliquisti  et  oblitus  cs  Domini  creatoris 
tui.  Inutilis  sibi  quia,  sicut  Ecclesiasticus  dicit  X:  Pcccantcm 
in  animam  suam  quis  iuslifìcabit,  et  quis  honorabit  ex honor an¬ 
tem  animavi  suam ?  Inutilis  proximo,  quem  scandaliqat  per 
malum  exemplum.  Ideo  Ecclesiasticus  dicit  XIIII  :  Qui  sibi 
nequam  est,  cui  alii  bonus  erit?  Item  Eccli.  XIX:  Extolletur 
in  exemplum  maius,  et  tolletur  de  numero  anima  eius  \  Cum 
autem  audisset  Robertus  verba  mea,  accidit  ei  quod  Eccle¬ 
siasticus  dicit  XXI  :  Qui  odit  correptionem,  vestigium  est  pec¬ 
catori.  Et  iterum  Eccli.  XXXII:  Peccator  homo  vitabit  cor¬ 
reptionem  et  secundum  voluntatem  suam  inveniet  compar ationem. 

Quod  Robertus,  postquam  recessit  ab  istis  ribaldis,  qui  se  dicunt  Apo- 

stolos  esse  et  non  suni,  multa  mala  dixit  de  eis. 

Nam  excusando  se  multa  mala  dixit  de  his  qui  se  dicunt 
Apostolos  esse  et  non  sunt,  sed  sunt  synagoga  Sathane.  Et 
primo  dixit' quod  frater  Gbirardinus  Segalellus,  qui  fuit  pri- 
mus  eorum,  nunquam  voluit  se  intromittere  de  dominio  con- 
gregationis  sue,  ut  eorum  prelatus  existeret,  quamquam  roga- 
retur  ab  eis,  sed  dicebat  eis  quod  quilibet  bene  faceret,  quia 
anima  laborantis  laborabit  sibi ,  et  quod  unusquisque  propriam 
mercedem  recipiet  secundum  suum  laborem,  et  quod  unusquisque 
onus  suum  portabit,  et  quod  unusquisque  Pro  se  ratìonem  red- 
dct  Deo.  Et  ideo,  quia  non  habebant  caput,  hec  fuit  causa 
dispersionis  eorum,  quia,  ubi  non  est  gubernator ,  populus  cor- 
ruet ,  Prover.  XII,  et  ubi  7ion  est  sepes,  diripietur  possessio, 
Eccli.  XXXVI.  Ideo  vox  demonum  potest  esse  illa  que  habe- 
tur  I  Macha.  XII  :  Noti  habent  principem  et  adiuvantem.  Nunc 
ergo  expugnemus  illos  et  tollamus  de  hominibus  memoriam  eorum. 
Secundo  dixit  quod,  cum  consuluissent  magistrum  Albertum 
Parmensem,  qui  erat  unus  de  septem  notariis  Romane  curie, 
quid  facerent  de  rectore,  commisit  negotium  istud  abbati  mo- 
nasterii  Ordinis  Cistercii  quod  est  in  episcopatu  Parmensi  et 
appellatur  Fontana-viva.  Ille  vero  breviter  se  expedivit  de 
facto  eorum,  dicens  quod  non  facerent  loca  conventualia  nec 
congregarentur  in  domibus,  sed  irent  per  mundum,  sicut  in- 
choaverant,  portando  capillos  longos  et  barbam  prolixam  et 
caput  denudatum  et  mantellum  circa  scapulas  involutum,  et 
quod  in  diversis  domibus  hospitarentur.  Que  fuit  causa  de- 
structionis  eorum,  cum  testante  Ecclesiastico  vita  nequam  sit 
hospitandi  de  domo  in  domimi ,  Eccli.  XXIX.  Dominus  etiam 
dicit  Lue.  X:  Notile  transire  de  domo  in  domum.  Tertio  dixit 
quod  Guido  Putagius,  quj  fuit  concivis  meus,  socius  et  amicus, 
cum  intrasset  eorum  Ordinem  et  vidisset  quod  frater  Ghirar- 
dinus  Segalellus  non  intromitteret  se  de  regimine,  viriliter 
assumpsit  sibi  dominium,  quod  tenuit  annis  multis.  Sed  accidit 
sibi  quod  Ecclesiasticus  dicit  XX:  Qui  potestatem  sibi  assurtiti 
iniuste,  odietur. 

De  divisione  que  facta  est  inter  istos  Apostolos. 

Quia  enim  nimis  pompatice  incedebat  cum  multis  equita- 
turis  et  faciebat  largas  expensas  et  multa  convivia,  sicut  legati 
vel  cardina les  Romane  curie  facere  consueverunt,  displicuit 
suis,  et  fecerunt  sibi  aliud  caput,  quendam  fratrem  Matheum 
in  marchia  Anconitana.  Facta  est  itaque  divisio  inter  eos,  quia 
quilibet  suis  sequacibus  preesse  volebat.  Frater  Guido  Puta- 
gius  dicebat:  '  Dicitur  michi  quod  Salomon  dicit  Ecclesiastes 
X:  Si  spiritus  potestatem  habentis  ascenderit  super  te,  locum 
ttiwn  ne  dimiseris,  quia  curatìo  cessare  faciel  peccata  maxima  ’ . 
Et  addebat  frater  Guido:.' Ego  assumpsi  curam  istorimi,  et 
concessa  est  michi,  et  ideo  non  debeo  eos  relinquere  ’.  Facta 
est  igitur  longa  concertatio  inter  eos;  et  cum  essent  in  civitate 
Faventie,  percusserunt  se  mutuo,  scilicet  Apostoli  fratris  Mathei 
cum  Apostolis  fratris  Guidonis  Putagii,  et  dederunt  malum 
exemplum  secularibus  Faventinis.  Et  ego  habitabam  tunc  tem- 
poris  ibi  et  ideo  testis  istorum  esse  possum.  Et  impleta  est 
Scrittura  Domini  que  dicit  Lue.  XI  :  Omne  regnimi  in  seipsum 
divisum  deso  labi  tur,  et  domus  supra  domum  cadet.  Et  iterum 
alia  Scriptura  dicit  Osee  X:  Divisum  est  cor  eorum,  nunc  in- 
teribunt.  Fuit  autem  causa  istius  confi  ictus  et  percussionis 
huiusmodi:  Frater  Guido  Putagius  habitabat  Faventie  in  qua- 
dam  Ecclesia  parvula,  que  erat  in  viridario  illorum  de  Albri- 
ghettis  et  de  Accharisiis,  et  erant  cum  eo  de  suis  valde  pauci 
fratres  et  frater  Ghirardinus  Segalellus.  Visum  est  itaque  Apo¬ 
stolis  de  Marchia  quod,  si  haberent  fratrem  Ghirardinum  Se- 
galellum,  qui  primus  eorum  fuerat,  victoriam  obtinerent.  Et 
ideo,  quia  voluerunt  euiu  violenter  rapere  et  in  Marchiam 
secum  ducere,  sed  non  potuerunt,  se  mutuo  percusserunt.  Tunc 
temporis  venit  ad  me  frater  Guido  Putagius  et  genibus  meis 
provolutus  retulit  michi  omnia  supradicta  et  omnes  conditiones 
Ordinis  sui,  quas  noverat  et  viderat  a  principio.  Et  rogavit 
me,  quod  eum  extraherem  de  Faventia,  quia  timebat,  ne  Fa- 
ventini  subito  irati  et  turbati  in  eum  manum  mitterent,  tum 
propter  litigium  supradictum,  tum  quia  in  Ordine  suo  accu- 

satores  habebat,  mordaces  et  emulos,  tum  etiam  quia  doinnus 
Rolandus  Putagius,  qui  erat  germanus  consanguineus  suus, 
potestas  Bononiensium  erat,  et  Bononienses  curri  eo  ad  obsiden- 
dum  Faventiam  veniebant.  Et  dixit  michi  quod,  si  de  Faventia 
incolumis  et  sine  lesione  posset  exire,  Ordinem  Templariorum 
intraret,  prò  eo  quod  papa  Gregorius  decimus  Ordinem  suum 
apud  Lugdunum  in  pieno  concilio  destruxisset.  Et  quod  michi 
promisit  postea  effectui  mancipavit,  opere  adimplendo.  Addebat 
etiam  predictus  Robertus,  qui  fuerat  famulus  fratrum  Minorum, 
ad  excusationem  sue  egressionis  et  sui  peccati  et  sue  apostasie, 
quod  nunquam  obligaverat  se  ad  obedientiam  nec  ad  castita- 
tem,  et  ideo,  ut  dicebat,  bene  poterat  dxorem  accipere.  Cui 
cum  dixissem  quod  habitum  religionis  publice  portaverat  multis 
annis,  et  ideo  heremitam  Deo  dicatam  nullatenus  debebat  in 
uxorem  accipere,  auctoritates  et  exempla  superaddidi  plura 
ad  suam  stultitiam  et  maliciam  ostendendam. 

Ostenditur  hic  quod  Deo  dicatam  nullus  debet  in  matrimonio  sumere 

propter  multa  exempla,  que  inferius  describuntur. 

Et  primo,  quia  Dominus  sic  dicit  de  dedicata  sibi  sponsa 
Osee  II:  Ecce  ego  lactabo  eam  et  ducavi  cavi  in  solitudinem  et 
loquar  ad  cor  eius.  Cui  etiam  familiariter  loquitur  dicens:  Et 
sponsabo  te  michi  in  sempiternimi  et  sponsabo  te  michi  in  iustitia 
et  in  iuditio  et  in  misericordia  et  miserationibus  et  sponsabo  le 
michi  in  fide,  et  scies  quia  ego  Dominus.  Secundo  posui  ei 
exemplum  regis  Hyrtaci,  qui  voluit  Ephygeniam  filiam  pre- 
cedentis  regis  in  uxorem  accipere,  cum  esset  ab  Apostolo 
Matheo  Deo  dicata  et  plus  quam  ducentis  virginibus  abbatissa 
effecta.  Et  ideo  propter  mala  que  fecit,  penam  incurrit  ultri- 
cem.  Nani  Apostolum  fecit  interfici,  prò  eo  quod  non  consensit, 
ut  Ephigeniam  in  uxorem  haberet,  et  circa  monasterium  Ephy- 
genie  ignem  copiosum  fecit  accendi,  ut  ipsam  cum  ceteris  vir¬ 
ginibus  concremaret.  Apostolus  autem  eidem  apparens  omnem 
ignem  ab  eius  domo  excussit.  Qui  erumpens  regis  palatium 
invasit  et  solo  rege  cum  unico  fìlio  vix  evadente,  cuncta 

consumpsit.  Statimque  filius  eius  areptus  a  demonio,  patris 
crimina  confitens,  ad  sepulcrum  Apostoli  properavit.  Pater  vero 
turpissimus  leprosus  effectus,  cum  curari  non  posset,  raanu  pro¬ 
pria  se  gladio  interemit.  Qualiter  autem  Apostolus  Matheus  regi 
Hyrtaco  disuasit,  ne  Ephigeniam  sibi  matrimonio  copularet, 
ad  confusionem  Roberti  breviter  audiamus.  Congregatis  omni¬ 
bus  coram  se  dixit  Apostolus  clara  voce:  c  Bene  scitis  3 ,  inquit, 
c  astantes,  quod  si  regis  sponsam  aliquis  servorum  usurpare 
presumeret,  non  solum  regis  offensam,  sed  et  mortem  insuper 
mereretur,  non  quia  uxorem  duxisse  probatur,  sed  quia  spon¬ 
sam  domini  sui  accipiens,  eius  matrimonium  violasse  convin- 
citur.  Ita  et  tu,  rex,  sciens  Ephygeniam  regis  eterni  sponsam 
effectam  et  sacro  velamine  consecratam,  quomodo  poteris  spon¬ 
sam  potentioris  te  tollere  et  tuo  matrimonio  copulare?3.  Secun- 
dum  exemplum  est  de  Ruben,  qui  violavit  uxorem  Iacob  patris 
sui,  ut  habetur  Gen.  XXXV.  Et  ideo  data  sunt  primogenita 
eius  Joseph  / ilio  Israel,  et  non  est  ille  reputatus  in  prìmoge - 
nitum,  ut  habetur  I  Parali.  V.  Tertium  exemplum  est  de 
Adonia,  quem  Salomon  propter  Abysach,  quam  volebat  habere 
uxorem,  fecit  interfici,  ut  habetur  III  Reg.  II.  Quartum  exem- 
plum  est  de  eo,  quem  Apostolus  excommunicavit  et  tradidit 
Sathane  in  interitum  carnis,  prò  eo  quod  novercam  accepit 
uxorem.  De  quo  habetur  I  ad  Cor.  V:  Omnitio  auditur  inter 
vos  forfiicatio.  Et  talìs  fornica tio,  qualis  nec  inter  genies,  ut 
uxorem  patris  aliquis  habeat.  Ideo  habetur  in  lege  Deutero. 
XXVII:  Maledictus  qui  dormit  cum  uxore  patris  sui  et  revelat 
operimenturn  lectuli  eius.  Et  dicci  omnis  populus:  Amen.  Quin¬ 
tina  exemplum  est  de  Menna  monacho,  de  quo  beatus  Gre- 
gorius  in  tertio  libro  Dialogorum  sic  dicit:  Quodam  tempore 
possessor  quidam  Carterius  nomine  inmundo  desiderio  devidus 
quondam  sanctimomalem  feminam  rapuit  silique  illicito  matrimo¬ 
nio  coniunxit.  Quod  mox  ut  vìr  Domvù  cognovit,  per  quos 
•potuti  que  fuerat  dignus  audire  mandavit.  Cumque  ille  sceleris 
sui  conscius  timer  et  atqne  ad  virum  Domini  accedere  nequaquam 
presumeret,  7ie  forte  hunc  aspere,  ut  delinquentes  solebat,  incre- 
paret,  fecit  oblationes  suas  easque  inter  aliorum  obladones  misti, 

ut  eìus  munera  salterà  nesciendo  susciperet.  Sed  cum  coram  eo 
fuissent  oblationes  omnium  deportate ,  vìr  Dei  tacitus  sedit,  sin- 
gilatim  considerare  sluduit,  et  omnes  alias  eligens  atque  seor- 
sum  ponens,  oblationes,  quas  isdem  Carterius  transmiserai ,  per 
spiritual  cognovit,  sprevit  et  abiecit  dicens:  '  Ite  et  dicite  ei  : 
Oblationem  suam  omnipotenti  Domino  tulisti,  et  michi  oblationes 
tuas  transmittis?  Ego  tuam  oblationem  non  accipio,  quia  suam 
ab s tulisti  Deo  \  Qua  ex  re  aduni  est,  ut  presentes  quoque  ma- 
gnus  timor  invaderet,  cum  vir  Dei  tam  scienter  de  absentibus 
iudicarel. 

Quod  qui  apostatati  recedendo  a  Deo  mala  morte  finiunt  vitam  suam. 

Sexto  et  ultimo  ostendi  Roberto  quod  omnes  qui  apostatali 
recedendo  a  Deo  mala  morte  finiunt  vitam  suam;  quod  pro- 
bavi  non  solum  per  experientiam,  quia  oculata  fide  ita  vidi 
et  audivi  ab  aliis,  veruni  etiam  per  divinam  Scripturam.  Aut 
enim  decapitantur  aut  conburuntur  aut  gladio  iugulantur  aut 
patibulis  suspenduntur  aut  certe  aliqua  alia  pessima  et  igno¬ 
miniosa  atque  crudeli  morte  moriuntur.  Ideo  sic  habetur  in 
Iob  XX:  Hoc  scio  a  principio,  ex  quo  positus  est  homo  super 
tcrram,  quod  laus  impiorum  brevìs  sit,  et  gaudium  ypocrìte  adin- 
star  puncti.  Si  ascenderli  usque  ad  celum  superbia  eius,  et  caput 
eìus  nubes  tetigerit,  quasi  sterquilinium  in  fine  pcrdetur,  et  qui 
eum  viderant  dicent:  '  Ubi  est?  \  Velut  somnium  avolans  non  in¬ 
venie  tur,  transiet  sicut  visio  nocturna.  Ocuìus,  qui  eum  viderat, 
non  videbit,  neque  ultra  intuebitur  eum  locus  suus.  Item  Iob 
XVIII  :  Memoria  illius  pereat  de  terra,  et  non  celcbrctur  nomcn 
eius  in  plateìs.  Expellat  eum  de  luce  ad  tenebras  et  de  orbe 
transferat  eum ,  Item  Salomon  similiter  impio  imprecatur  Eccle. 
Vili  :  Non  sit  bonum  impio,  nec  prolongeniur  dies  eius,  sed 
quasi  umbra  transeant  qui  non  timent  faciem  Dei.  Hoc  est  quod 
ait  Prover.  XIIII:  In  malitia  sua  expellitur  impius,  sperai  au- 
tem  iustus  in  morte  sua.  Item  Dominus  dicit  Ie<;e.  Ili:  Si  con- 
versus  iustus  a  iustitia  sua  fecerit  iniquitatem,  ponam  offendi- 
culum  coram  eo.  Item  Eccli.  XXVI  :  Qui  transgredìtur  a  iustitia 

ad  peccatum,  Deus  paravit  eum  ad  rompheam.  Hinc  psalmista 
ait  :  Quia  ecce  qui  elongant  se  a  te  peribunt,  perdidisti  omnes 
qui  fornicantur  abs  te.  Michi  autem  adherere  Deo  bonum  est, 
ponere  in  domino  Deo  spem  meam.  Hoc  est  etiam  quod  sapiens 
in  Proverbiis  dicit  XIX:  Pestilente  flagellato  stultus  sapientior 
erit;  si  autem  corripueris  sapiente m,  intelliget  disciplinam ,  Idem 
habetur  Prover.  XXI.  Audiens  hec  omnia  Robertus  cepit  par- 
vipendere,  quia,  sicut  dicit  sapiens  in  Prover.  XVIII:  impius 
cum  in  profundum  venerii  peccatorum,  contemnit,  sed  sequilur 
eum  ignominia  et  opprobrium.  Item  Prover.  XIX:  Qui  ncgligit 
vias  suas,  morti ficabitur.  Item  Prover.  XV:  Qui  ìncrcpatìones 
odit,  morielur.  Qualis  fuit  iste  Robertus.  Et  ideo  dimittamus 
eum,  quia  Scriptura  dicit  Eccli.  XXII:  Cum  stulto  non  multum 
ìoquaris.  Quare?  Quia  sapiens  in  Prover.  dicit  XXVII:  Si  con- 
tuderis  stultum  in  pila  quasi  typsanas  feriente  desuper  pilo,  non 
auferetur  ab  eo  stultitia  eius. 

De  deformi  et  inhonesta  stultitia  istorum  ribaldorum,  et  quod  processu 
temporis  frater  G(hirardinus)  Segalellus  mutavit  habitum  et  alium 
sumpsit,  et  quod  verbis  scurrilibus  utebatur. 

Revertamur  iam  nunc  ad  Ghiradinum  Segalellum,  qui  fuit 
primus  istorum,  qui  se  dicunt  Apostolos  esse  et  non  sunt,  sed 
sunt  congregatio  stultorum  et  bestialium  ribaldorum,  qui  volunt 
vivere  de  labore  et  sudore  aliorum,  et  ipsi  nullam  utilitatem 
conferunt  bis  qui  elemosinas  sibi  faciunt.  Hi  namque  de  di- 
versis  partibus  congregati  venerunt  ad  videndum  fratrem  Ghi- 
rardinum  Segalellum,  eo  quod  primus  eorum  fuerit,  et  tantis 
eum  laudibus  extulerunt,  ut  etiam  ipse  prò  tanto  aplausu  mi- 
ratus  sit  vehementer.  Et  nichil  aliud  dicebant,  nisi  quod  con¬ 
gregati  circa  ipsum  in  quadam  domo  bene  centies  alta  voce 
dicebant:  'Pater,  pater,  pater!5.  Et  post  breve  intervallum 
resumebant  istud  idem  et  cantabant:  'Pater,  pater,  pater!  5 
eo  modo  quo  pueri,  qui  instruuntur  in  scolis  a  magistris 
gramaticalibus,  solent  facere,  cum  per  intervalla  clamando 
repetunt  quod  dictum  est  a  magistro.  Ipse  vero  prò  hoc  honore 

tale  beneficium  rependit  eisdem,  quia  se  et  omnes  alios  de¬ 
nudavi  usque  adeo,  quod  etiam  menbra  genitalia  sine  bracis 
et  aliquo  velamine  nuda  essent,  et  stabant  apodiati  ad  murura 
in  acie  circum  circa,  sed  non  in  acie  ordinata  nec  honesta  nec 
bona.  Volebat  enim  eos  expropriare,  ut  nudi  nudum  Christum 
decetero  sequerentur.  Posuerat  enim  quilibet  eorum  ex  pre- 
cepto  magistri  vestimenta  sua  in  medio  domus  ligata  seorsum. 
Tunc  ex  precepto  magistri,  cum  ita  inhoneste  starent,  intro¬ 
duca  est  mulier,  caput  peccati,  arjna  diaboli,  expulsio  Paradisi, 
delieti  vialer,  corruptio  legis  antique.  Cui  Ghirardinus  Sega- 
lellus,  qui  magister  erat  istorum,  precepit,  ut  pauperibus  sic 
expropriatis  et  a  propriis  denudatis  vestitnpnta  que  vellet  tri- 
bueret.  Ipsi  vero,  postquam  reinduti  sunt,  clamaverunt:  'Pa¬ 
ter,  pater,  pater!’.  Talis  ergo  fuit  recompensatio  et  istius  ho¬ 
noris  repensio,  quia  stultiqavit  coram  eis  et  fecit  eos  stultiqare. 
Ideo  sapiens  in  Prover.  dicit  XXVI:  Sicut  qui  mittit  lapidem 
in  acervum  mercurii,  ita  qui  tribuit  insipienti  honorem.  Item 
Eccli.  XXIX:  Pro  honore  et  beneficio  reddet  illis  coniumeliam. 
Item  Osee  IX:  Effraim  educel  ad  interfedorem  flios  suos.  Post 
hec  misit  eos,  ut  se  ostenderet  mundo.  Et  iverunt  aliqui  eorum 
versus  Romanam  curiarn,  aliqui  ad  Sanctum  Iacobum,  aliqui 
ad  Sanctum  Michaelem  archangelum,  aliqui  vero  ad  partes 
ultramarinas.  Ipse  vero  remansit  Parme,  unde  oriundus  erat, 
et  fecit  fatuitates  multas.  Nam  mantellum  suum,  quo  involve- 
batur,  deposuit  et  abiecit  et  fecit  sibi  fieri  sine  mannicis  opi- 
togium  album  de  stagmine  forti,  quo  indutus  potius  ioculator 
videbatur  esse  quam  religiosus.  Habebat  insuper  in  pedibus 
scarpas  et  in  manibus  cyrotecas.  Verba  eius  scurrilia  turpia, 
vana  et  inhonesta  atque  ociosa  et  risu  digna  magis  propter 
fatuitatem  et  stoliditatem  quam  propter  maliciam.  Ideo  sapiens 
dicit  Eccle.  X:  Labia  insipientis  precipitabunt  eum.  Initium 
verborum  eius  slultitia,  et  novissimum  oris  illius  error  pessùnus. 

Quod  episcopus  Parmensis  posuit  aliquando  istum  G(hirardinum)  in 

compedibus  et  in  carcere  propter  fatuitates  suas. 

Igitur  propter  fatuitates  istius  et  propter  turpia  verba,  car- 
nalia  et  fatua,  que  dicebat,  et  quia  cum  mulieribus,  nudus 
cum  nudis,  in  eodem  lecto  iacebat  ad  probandum,  utrum  ca- 
stitatem  tenere  posset  necne,  doinnus  Opiqo  Parmensis  episco¬ 
pus,  qui  fuit  domni  pape  condam  Innocentii  quarti  nepos  ex 
sorore,  cepit  eum  et  posuit  eutn  in  compedibus  et  in  carcere 
et  suslentavit  eum  pane  tribulationis  et  aqua  angustie.  Sed  pro- 
cessu  temporis  extraxit  eum  inde  et  tenebat  eum  in  palatio 
suo;  et  quando  episcopus  comedebat,  manducabat  et  iste  in 
sala  palatii  in  mensa  depressa,  ubi  alii  coram  episcopo  come- 
debant,  et  volebat  vina  exquisita  bibere  et  cibaria  delicata 
comedere.  Et  quando  vinum  precipuum  bibebat  episcopus,  i Ile 
clamabat  audientibus  cunctis,  volens  de  ilio  vino  habere,  et 
statini  episcopus  sibi  mittebat.  Cum  autem  plenus  esset  cibariis 
delicatis  et  vino  precipuo,  fatua  loquebatur,  ut  verbum  Ysaie 
verificaretur  in  eo  XXXII  :  Non  vocabitur  ultra  is  qui  insipiens 
est  prènce ps,  ncque  fraudulentus  appellabitur  maior.  Stultus 
enim  fatua  loquetur,  et  cor  eius  faciel  iniquìtatem,  ut  perfida t 
simulattonem  et  loquatur  ad  Dominimi  fraudulentcr.  Episcopus 
vero  Parmensis,  quia  homo  solatiosus  erat,  de  verbis  et  ope- 
ribus  stulti  istius  ridebat,  quem  reputabat  non  religiosum,  sed 
ioculatorem  fatuum  et  insensatum. 


De  quodam  puerulo,  quem  isti  Apostoli  faciebant  in  Ecclesiis  predicare, 
et  de  verbis  fratris  Bonaventure  de  Iseo,  que  audiente  populo  Fe- 
rarie  dixit. 

His  diebus  erat  quidam  frater  Minor,  qui  habebat  nepotem, 
qui  needum  pervenerat  ad  bivium  pytagorice  littere.  Hunc 
faciebat  instrui,  ut  postea  instructus  Ordinem  fratrum  Minorum 
intraret.  Huic  fratri  iste  nepos  sermones  scribebat,  ex  quibus 
1III  vel  V  cordetenus  didicit.  Cumque  non  reciperetur  ita  su¬ 
bito,  ut  volebat,  in  congregationem,  immo  potius  in  disper- 

sionem  istorum,  qui  se  dicunt  Apostolos  esse  et  non  sunt ,  se 
recipi  fecit.  Quem  etiam  sermones,  quos  didicerat,  faciebant 
in  Ecclesiis  cathedralibus  predicare.  Et  plures  eorum,  scilicet 
istorum,  imperabant  silentium,  et  puer  loquebatur  populo  con¬ 
gregato.  Cumque  apud  Ferariam  frater  Bonaventura  de  Yseo 
predicaret  quadam  die  in  loco  fratrum  Minorum,  vidit  quosdam 
de  auditoribus  suis  subito  surgere  et  festinanter  currere,  et  mi- 
ratus  est  vehementer,  erat  enim  sollemnis  predicator  et  gratio- 
sus,  et  qui  libenter  audiri  consueverat,  ita  quod  nullus  a  pre- 
dicatione  sua  volebat  recedere,  quousque  finita  fuisset.  Cura 
autem  inquireret  quare  sic  festinanter  recederent,  a  residentibus 
dictum  est:  '  Quia  unus  puerulus  de  Aposfcolis  in  matrice  Ec¬ 
clesia  beati  Georgii  ad  predicandum  se  preparat,  ubi  populus 
congregatur,  et  ideo  preoccupat  quilibet  currere,  ut  locum  ha- 
bere  possit5.  Quibus  frater  Bonaventura  dixit:  'Video  quod 
cor  habetis  attonitum  et  circa  alia  occupatuin,  et  ideo  statini 
licenciabo  vos,  quia  laborareni  in  cassum,  si  amplius  predi- 
carem,  quia  Scriptura  dicit  Eccli.  XXXII:  Ubi  ciuditus  non 
est,  non  ejffundas  scrmonem,  et  importune  itoli  extolli  in  sapientia. 
Et  iterum  alia  Scriptura  dicit  Iob  XII:  In  antiquis  est  sapientia 
et  in  multo  tempore  prudentia.  Sed  puerilia  sunt  hec  et  circu- 
lalorum  ludo  similia  docere  quod  ignoras,  immo,  ut  cum  stomacho 
loquar,  ncc  hoc  scire,  quod  nescias. 

De  fatuitate  populi  Christiani. 

Certe  non  indigemus,  nec  expedit  nobis  quod  veniat  An- 
tichristus  cum  nuntiis  suis,  quia  in  populo  Christiano  multos 
haberet  sequaces.  Dixit  enim  Dominus  de  Antichristo  Iudaico 
populo  Io.  V:  Ego  veni  in  nomine  patris  mcì,  et  non  accepistis 
me.  Sì  alius  vena  il  in  nomine  suo,  illuni  accipietis.  Item  de 
eodem  in  secunda  ad  Thessa.  II  Apostolus  dicit:  Eo  quod 
caritalem  veritatìs  non  rcceperunt,  ut  salvi  fierent,  ideo  mittet 
illis  Deus  operationem  crroris,  ut  credant  mendatio,  ut  iudiccntur 
omnes  qui  non  crediderunt  ver  itati,  sed  consenserunt  iniquitati  1 . 
Et  addidit  frater  Bonaventura  dicens:  '  Beatus  Iohannes  in 


384 


SALI  M  BENE  DE  ADAM 


Apoc.  in  persona  Domini  dicit  XI  :  Dabo  duobus  testibus  meis, 
et  prophetabunt  dies  mille  duce?itos  amidi  saccis.  Quod  quamvis 
primo  et  principaliter  de  Enoch  et  Helia  intelligatur,  tamen 
abbatis  Ioachym  expositio  non  videtur  incongrua,  qui  hoc  de 
duobus  Ordinibus,  scilicet  fratrum  Minorum  et  Predicatorum, 
luculenter  exposuit,  contra  quos,  ut  ipse  dicit,  tempore  An- 
tichristi  populus  Cbristianus  insurget;  de  quibus  dicit:  Et 
habitantes  terram  gaudebunt  super  illos  et  iocundabuntur  et  ?nu- 
nera  mittent  invicem,  quoniam  hi  duo  prophete  cruciaverunt  eos 
qui  habitant  super  terram.  Quod  de  duobus  Ordinibus  iam 
predictis,  scilicet  Minorum  et  Predicatorum,  exponit  Ioachym 
abbas.  Que  omnia  dicit  complenda  tempore  Antichristi  3.  Et 
addidit  frater  Bonaventura  dicens:  '  Vere  scriptura  Senece  ve- 
rifìcatur  in  vobis:  Mei  musce  secmitur,  cadavera  lupi,  / rumenta 
formice:  Predata  sequitur  hec  turba,  non  hominem.  Vere  impre¬ 
calo  Salomonis  completur  in  vobis  Eccle.  X:  Ve  tibi  terra , 
cuius  rex  puer  est.  Et  quia  testante  Ecclesiastico  X,  qualis 
est  rector  civitatis,  tales  et  inhabitantes  in  ea,  ideo  Apostolus 
docet:  Abolite  pueri  effici  sensibus.  Quare?  Quia  Ys.  dicit  LXV: 
Quoniam  puer  centrini  annorum  morietur,  et  peccator  centum 
annorum  maledictus  erit.  Ite  ergo  ad  puerum  vestrum,  quem 
desideratis  audire,  et  ipse  vobis  confessionem  faciat  pecca- 
torum.  Nani  hodie  est  dies,  in  qua  verba  Domini  complebuntur, 
que  dixit  Io.  XVI  :  Ecce  veniet  hora  et  iam  venit,  ut  disper- 
gamini  in  propria  et  me  solum  relinquatis .  Et  non  sum  solus, 
quia  pater  mecum  est  Tunc  licentiati  ab  eo  recesserunt  omnes 
concito  gradu,  ita  quod  unus  alium  non  expectabat.  Alia  vice, 
cum  habitarem  Ravenne,  fecerunt  isti  Apostoli  predictum  pue¬ 
rum  predicare  in  Ecclesia  Ursiana,  que  est  archiepiscopalis 
Ecclesia  civitatis  Ravenne.  Et  tanta  fuit  utriusque  sexus  po- 
puli  festinatio  et  discursus,  quod  vix  unus  alium  expectabat. 
Unde  et  quedam  magna  et  nobilis  domina  de  terra  illa,  que 
fratribus  Minoribus  erat  devota,  scilicet  domina  Guillietta, 
uxor  domni  Guidonis  Riputi  de  Polenta,  conquesta  est  fratri¬ 
bus,  quod  vix  potuit  habere  aliquam  convicaneam,  cum  qua 
iret.  Et  ita  piena  erat  iam  Ecclesia  Ursiana,  quando  pervenit 

illue,  quod  non  potuit  habere  locum  nisi  forinsecus  extra 
ianuam.  Et  tamen  usque  adeo  grandis  est  Ecclesia  cathedralis, 
quod  IIII  alas  habet,  excepta  nave  maiori,  que  tenet  medie- 
tatem.  Hunc  etiam  puerum  isti,  qui  se  dicunt  Apostolos,  cir- 
cumducebant  per  civitates  et  faciebant  eum  in  Ecclesiis  epi- 
scopalibus  predicare.  Et  fiebat  populi  magnus  concursus  et 
utriusque  sexus  congregatio  et  admiratio  copiosa,  quia  gaudent 
novitate  moderni. 

De  scriptum  abbatis  Ioachym,  quam  facit  de  pueris  evangelici. 

• 

Unde  super  ilio  verbo  Iere.  I:  Noli  dicere  quia  puer  sum, 
quoniam  ad  omnia  que  mittam  te  ibis  et  universa,  que  mandavero 
tibi,  loqueris  ad  eos,  abbas  Ioachym  dicit:  Puto  enim  quoniam, 
sicut  olim  Deus  elegii  patres  antiquos,  quibus  revelavit  misteria 
sua,  postmodum  Apostolos  iuniores,  quos  et  appellavit  amicos, 
ita  et  nunc  terlio  pueros  eligat  ad  litteram,  ad  evangeliqandum 
Evangclìum  regni  propter  illos,  quibus  vetera  viluerunt.  Et  ideo 
non  est  absque  causa  misterii,  quod  electum  puerorum  in  festo 
Innocentum  patitur  Ecclesia  sedere  in  sede  episcopali.  Sed 
ista  conveniunt  Ordini  fratrum  Minorum  et  Predicatorum,  in 
quibus  intrant  pueri  litterati,  nobiles  moribus  et  honesti.  De 
quibus  Dominus  dicit  Ys.  Vili:  Ecce  ego  et  pueri  mei,  quos 
dedit  litichi  Dominus  in  signum  et  in  portentum  Israelis  a  Do¬ 
mino  exercituum,  qui  habitat  in  monte  Syon.  Istis  etiam  pueris 
a  Domino  data  est  sapientia,  sicut  Daniel  dicit  I:  Pueris  autem 
his  dedit  Deus  scientiam  et  disciplinam  in  ovini  libro  et  sapien- 
tiam.  Sed  vir  insipiens  non  cognoscet,  et  slultus  non  intelliget 
hec ,  quales  sunt  isti  stulti  et  ydiote,  rudes  et  bestiales,  qui 
se  dicunt  Apostolos  esse  et  non  sunt.  Porro  dodi  intelligenl , 
sicut  Daniel  dicit  XII,  quales  sunt  fratres  Minores  et  Predi- 
catores. 


Salimbene  de  Adam,  Cronica. 

Quod  isti  Apostoli  non  sint  in  statu  salutis,  pluribus  rationibus  demon- 
stratur. 


Quod  autem  isti  Apostoli  non  sint  in  statu  salutis,  plu¬ 
ribus  rationibus  possumus  demonstrare.  Quartini  prima  et 
precipua  est  et  magis  periculosa  et  magis  notanda,  quia  nec 
Deum  timent  nec  hominem  reverentur.  Nam  manifestimi  est 
omnibus  Christianis  et  etiam  toti  mundo  quod  summus  pon- 
tifex,  qui  papa  et  apostolicus  dicitur,  non  solum  Apostoli  Petri 
vicarius  est,  veruni  etiam  Iesu  Christi,  et  quod  ei  obediendum 
est  in  omnibus  et  per  omnia,  maxime  in  his  que  non  sunt 
contra  catholicam  fidem  et  bonum  salutis  eterne.  Sed  papa 
Gregorius  decimus,  qui  Placentinus  fuit,  in  pieno  concilio 
Lugdunensi  istorimi  congregationem  et  religionem,  quam  facere 
inchoaverant,  omnino  cassavit,  destruxit  et  extirpavit,  sicut 
et  Saccatorum,  nolens  quod  tot  essent  Ordines  mendicantes, 
ne  populus  Christianus  tedio  affectus  gravaretur  ab  eis,  et  ut 
Ili,  quos  ordinavit  Dominus  de  Evangelio  vivere,  eo  quod 
Evangelium  annuntiant,  libere  de  Evangelio  vivere  possint. 
Saccati  vero  obedientes  fuerunt  stimino  pontifìci,  et  inde  lati- 
dantur  et  precipue  conimendantur,  quia  in  aliis  religionibus 
bene  possunt  salutem  propriam  operari  vel  saltem  ubi  sunt, 
dummodo,  secundum  quod  concessuni  est  eis,  alios  sibi  similes 
non  recipiant,  donec  penitus  ad  nichilum  reducantur,  sed  sic 
deficiant  in  seipsis.  Isti  vero  stulti,  bestiales  et  ydiote,  qui  se 
Apostolos  appellant,  nullatenus  obedire  disponunt,  sed  faciunt 
vestimenta  habitus  sui  et  ponunt  seorsum  in  oculis  intrare 
volentium  et  dicunt  eis:  '  Non  audemus  vos  recipere,  quia 
prohibitum  est  nobis.  Vobis  autem  prohibitum  non  est,  et  ideo 
facite  quod  vobis  videtur  \  Et  ita  creverunt  et  multiplicati  sunt 
super  numerum ,  nec  quiescent  nec  cessabunt  a  stultitia  sua, 
donec  aliquis  summus  pontifex  indignetur  contra  eos  et  deleat 
eorum  memoriam  desub  celo.  Nam  summis  pontificibus  Romane 
curie  obediendum  est,  quia  Dominus  dicit  Lue.  X:  Qui  vos 
audit,  me  audit.  Et  qui  vos  spemil,  me  speniit.  Qui  autem  me 
spernit,  spemit  eum  qui  me  misti.  Bine  Apostolus  ait  prima 

ad  Thessa.  IIII:  Itaque  qui  hec  sper?iit ,  non  hominem  spernit, 
sed  Deum.  Non  ergo  videatur  leve  peccatimi  inobedientia  his 
qui  obedire  contemnunt,  q  noni  am  propter  inobedientiam  Adam 
perdidit  Paradisum,  Saul  regnum,  Salomon  amorem  divinum. 
Sauli  namque  a  Samuele  dictum  fuit  I  Reg.  XV:  Numquid 
vult  Dominus  holocausta  aut  victimas  et  non  potius,  ut  obediatur 
voci  Domini?  Melior  est  enim  obedientia  quam  victime,  et  au¬ 
scultare  magis  quam  off  erre  adipem  arietum,  quoniam  quasi  pec- 
catum  ariolandi  est  repugnare,  et  quasi  scelus  ydolatrie  ?iolle 
acquiescere.  Secunda  ratio  est,  quia  aliqui  eorum  non  servant 
castitatem,  ad  quam  omnes  religiosi  tenentur,  quam  etiam 
Dominus  docnit  verbo  et  monstravit  exemplo.  Verbo  docuit, 
cum  dixit  Lue.  XII  :  Sint  lumbi  vestri  precincti,  et  lucerne  ar- 
dentes.  Ubi  Gregorius  dicit:  Lumbos  quippe  precingimus,  cum 
carnis  luxuriam  per  continentiam  coartamus.  Exemplo  mon¬ 
stravit,  quando  se  circumcidi  fecit.  Ubi  beatus  Augustinus 
dicit:  Circumcisio  Christi  quid  est  nisì  castitas  nostra,  qua  Deus 
delectatur  in  novissimis  temporibus  ?  Quoniam  in  primo  seculo 
preceptum  est:  e  Crescite  et  multìplicammi  et  rcplete  terrarn  ’. 
Et  dim  impleta  est,  et  nunc  precipitur,  '  ut  qui  habent  uxores 
shit  tamquam  non  habentes  \  '  Et  sunt  eunuchi,  qui  seipsos  ca- 
straverunt  propter  regnum  celorum  Mat.  XIX.  c  Qui  potest 
capere,  capiat  \  Ac  si  dixisset  aliis  verbìs:  Qui  non  potest  ca¬ 
pere  et  seìpsum  castrare  noluerit,  regnum  celorum  non  possedebit. 
Et  nos  itaque  oportet  circumcidi ,  non  in  carne,  sed  in  spiritu, 
et  preputium  nostrum,  id  est  vitium  omne,  a  nobis  abscidi,  ut 
simus  sancii  et  inmaculati  in  medio  nationis  prave  et  perverse, 
inter  quos  luccamus  sicut  luminaria  in  mundnm,  verbum  vite 
continentes.  Apostoli  autem,  non  Christi,  sed  Ghiratdini  Se- 
galelli,  male  servant  castitatem.  Nani,  ut  michi  dixerunt,  quando 
vadunt  per  mundum,  ad  meretrices  declinant  et  in  domibus,  in 
quibus  hospitantur,  si  a  lascivis  mulieribus  sollicitantur  ad  pec- 
catum  sive  ad  peccandum,  consentiunt  eis,  et  parva  est  pugna 
quia,  sicut  Ecclesiasticus  dicit  XXIII:  homini  fornicarlo  omnis 
panis  dulcis.  Item  Eccli.  XIX:  Et  si  ab  imbecillita  te  virìum  veteiur 
peccare,  si  invenerit  tempus  malefaciendi,  malefaciet.  Ideo  dicit 

Osee  IIII:  Quonìam  ipsi  cum  meretricibus  conversabantur  et  cum 
e  flemma  tis  sacriftcabant.  Et  populus  noti  intelligens  vapulabit.  Si 
fornicaris  tu,  Israel,  non  delinquat  saltem  Inda.  Item  qui  huius- 
modi  sunt  cito  per  aliqua  signa  mutuo  se  cognoscunt.  Ideo 
addit  Ecclesiasticus  XIX:  Ex  visu  cognoscitur.vir,  et  ab  occursu 
faciei  cognoscitur  sensatus.  Amictus  corporis  et  visus  dentium 
et  ingressus  hominis  enuntiant  de  ilio.  De  muliere  vero  sic  ait 
XXVI  :  Fornicatio  mulieris  in  extollentia  oculorum  et  in  palpe¬ 
bra  illius  agnoscetur.  Ideo  Ecclesiasticus  XLII  docet:  In  medio 
mulìerum.  noli  commorari.  De  vestìmentis  enim  proccdit  tynea 
et  a  muliere  iniquitas  viri.  Sed  isti  stulti,  qui  se  dicunt  Apo- 
stolos,  tota  die  discurrunt  per  civitates  mulieres  videndo.  Quod 
est  contra  Scripturam  que  dicit  Eccli.  IX:  Noli  circumspicere 
in  vicis  civitatis  nec  oberraveris  in  platcis  illius.  Averte  facieni 
tuarn  a  muliere  compta  et  non  circumspicias  mulierem  alienam. 
Gregorius:  Non  licet  as picene  quod  non  licei  concupiscere .  Nam 
concupiscentia  spadonis  dcvirginavit  iuvenculam,  Eccli.  XX.  Co- 
gitat  enim  virgo  sive  iuvencula,  quando  aspicitur  a  spadone, 
dicens:  '  Si  isti  religiosi,  qui  spadones  debent  esse  iuxta  ver- 
bum  Domini,  qui  dicit:  Sunt  eunuchi ,  qui  se  castraverunt 
propter  regnum  ce  lo  rum,  non  reputant  peccatum  Iasciviam  car- 
nis,  ego  quare  reputabo?  Et  ita  dant  ei  malefaciendi  occa- 
sionem  nec  non  et  sibi  ipsis.  Ideo  Ecclesiasticus  dicit  IX:  Vir¬ 
ginali  ne  conspicias,  ne  forte  scandalizeris  in  de  cor  e  eius.  Quod 
bene  faciebat  Iob,  qui  dicebat  XXXI  :  Pepigi  fedus  cum  oculis 
meis,  ut  ne  cogitarem  quidem  de  virgine.  Audiant  isti  stulti, 
qui  libenter  mulieres  aspiciunt,  quid  Ecclesiasticus  dicit  IX: 
Propter  speciem  mulieris  multi  pcrierunt,  et  ex  hoc  concupi¬ 
scentia  quasi  ignis  exardescet.  Ideo  conqueritur  Ieremias  in 
persona  cuiuslibet  stulti  Tren.  Ili:  Oculus  meus  depredatus  est 
ammani  mearn  in  cunctis  filiabus  urbis  vice.  Unde  Augustinus: 
Impudicus  oculus  impudici  cordis  est  nuntius.  Ideo  sapiens  dicit 
Prover.  IIII:  Oculi  tui  recta  videant,  et  palpebre  tue  precedant 
gressus  tuos.  Item  Eccle.  II  :  Sapientis  oculi  in  capite  eius, 
stultus  in  tenebris  ambulat.  Item  Apostoli  Ghirardini  Segaleili 
masculi  in  masculos  turpitudinem  operantur ,  maxime  scnes  cum 

iunioribus ,  qui  ingrediuntur  ad  eos,  ut  dixerunt  michi.  Et  ideo 
aut  conbustione  aut  carcere  essent  digni.  Unde  Ys.  XLII  : 
Laqueus  iuvenum  omnes,  et  in  domibus  carcerum  absconditi  sunt. 

De  commendatione  casti tatis,  de  qua  plures  auctoritates  sanctorum  po- 

nuntur  inferius.  Require  supra  similiter  carta  CCLXIII1. 

Hinc  Apostolus  dicit  prima  ad  Cor.  VI:  An  nescitis  quia 
iniqui  regnum  Dei  noti  possi debuntf  No  lite  errare!  Neque  for¬ 
nicava  neque  ydolis  servenlies  ncque  adulteri  neque  molles  neque 
masculorum  concubitores  neque  fures  neque  avari  neque  ebriosi 
neque  maledici  neque  rapaces  regnum  Dei •  possidebunt.  Hinc 
Dominus  in  lege  precepit  Levitici  XX:  Qui  dormierìt  cum 
masculo  coitu  femineo,  uterque  operati  sunt  nefas,  morte  morian- 
tur.  Sanguis  eorum  sit  super  eos.  Item  isti  Apostoli  credunt 
quod  possint  facere  quod  Apostolus  dicit  I  ad  Cor.  IX:  Num- 
quid  non  habemus  potestatem  sororem  mulierem  circumducendi 
si  cut  et  ce  te  ri  Apostoli  et  fratres  Domini  et  Cephas?  Aut  so  lus 
ego  et  Barnabas  non  habemus  potestatem  hoc  operandi ?  Hac 
auctoritate  confisi  et  freti,  credentes  se  esse  Apostolos,  duce- 
bant  secum  dominam  Tripiam,  sororem  fratris  Guidonis  Pu- 
tagii,  qui  multis  annis  prefuit  omnibus,  nec  non  et  multas 
alias  mulieres,  que  eis  ruine  occasio  estiterunt.  Ideo  Apostolus 
dicit:  Ab  ornili  spetìe  mala  abstinete  vos,  I  Thessa.  V.  Moyses 
etiam  feminas  precepit  interfici  Numeri  XXXI.  Dixit  enim: 
Cur  feminas  reservastìs?  Nonne  iste  sunt  que  deceperunt  filios 
Israel  ad  sugestionem  Balaam  et  prevaricari  vos  fecerunt  in 
Domino  super  peccato  Phosgor,  unde  et  percussus  est  populusf 
Ergo  mulieres  que  noverunt  viros  in  coitu  iugulate.  De  hac 
materia  dicit  beatus  Ieronimus:  Crede  michi  quod  non  potest 
toto  corde  esse  cum  Deo,  qui  femìnarum  accessibus  copulatili'. 
Item  idem:  Flammigero  igne  percutit  f emina  conscientiam  paritcr 
habitantis.  Item  idem:  Ubi  f emina  erit  cum  viris,  non  deerit 
viscarium  diaboli.  Item  idem:  Periculose  libi  ministrai,  cuius 
vultum  frequenter  attendis.  Item  Augustinus:  Inter  omnia  cer- 
t  amina  Christianorum  graviora  sunt  prelia  casti  tatis,  de  qua 

continua  pugna  et  rara  victoria.  Item  Augustinus:  Continentiam 
iubes?  Da  quod  iubes  et  tube  quod  vis.  Ad  hanc  materiam  per- 
tinet  quod  dicebat  beatus  Grisantus,  cum  a  puellis  virginibus 
temptaretur  et  ad  peccandum  sollicitaretur:  '  Exurge,  Domine, 
in  adiutorium  michi,  die  anime  mee:  «  Salus  tua  ego  sum  ». 
Quis  enim  istam  pugnam  a  diabolo  excitatam  vincere  prevalet, 
nisi  tua  prò  eo  fuerit  dextera  dimicata?  Errat  qui  se  putat 
castitatem  perfectam  suis  nisibus  obtinere.  Nisi  enim  tuo  ymbre 
fuerit  extincta  fiamma  libidinis,  non  potest  animus  venire  quo 
pergit  \  Puellas  autem  virgines  quasi  viperas  perorrebat.  Ia- 
cebat  autem  in  oratione  inmobilis  et  amplexus  earum  et  oscula 
quasi  sagitarum  ictus  scuto  sue  fidei  excipiens,  clamabat  ad 
Dominum  dicens:  'Exurge,  Domine’,  et  cet.  Quid  ergo  facient 
miseri  Apostoli  Ghirardini  Segalelli,  qui  tota  die  discurrunt 
per  civitatem  mulieres  videndo?  Audiant  ergo,  quid  Scriptura 
dicit  : 

Subtrahe  ligna  foco,  si  vis  extinguere  flammam, 

Si  carnis  motus,  ocia,  vina,  dapes. 


Item  Apostolus  precipit  I  ad  Cor.  VI:  Fugite  fornicationem . 

Persequitur,  si  tu  sequeris,  fugiendo  fugatur, 

Si  cedis,  cedit,  si  fugis,  illa  fugit. 


Item  super  ilio  verbo,  quod  dicitur  de  Salomone  III  Reg.  X: 
Cum  iam  senex  esset,  depravatum  est  cor  eius  per  mulieres: 

Si  Lotli,  Sansonem,  si  David,  si  Salomonem 
Femina  decepit,  quis  modo  tutus  erit? 

Tertia  ratio,  quare  isti  Apostoli  non  sunt  in  statu  salutis, 
est  quia,  quantum  ad  habitum  eorum  pertinet,  videntur  se 
obligasse  ad  apostolicam  vitam.  Apostolis  autem  Dominus  ita 
precepit  Mat.  X:  Notile  possidere  aurum  neque  argentimi  neque 
pecuniam  in  fonis  vestris.  Isti  autem  seu  aliqui  eorum  vendunt 

donnmculas  suas,  ortos,  agros  et  vineas  et  non  dant  paupe- 
ribus,  sed  reservant  et  portant  florinos  aureos  secum,  et  sant 
sibi  ipsis  in  scandalum  loculi  reservati.  Item  Dominus  ita  pre- 
cepit  Lue.  XII:  Vendite  que  possìdetis  et  date  helemosinatn.  Ubi 
tlicit  Augustinus:  Ve nditis  rebus  nostris  nullum  maius  pretium 
accepimus  quam  nos  ipsos;  talibus  etiim  implicati  nostri  non 
(eramusj. 

Quod  dominus  noster  Iesus  Christus  liabuit  in  se  illa  tria,  que  sunt  fun- 
damentum  omnium  religionum,  scilicet  obedientiam,  paupertatem 
et  castitatem,  sine  quibus  religiosis  salus  esse  non  potest. 

Et  nota  quod  ista  tria,  de  quibus  sujjra  dixi,  omnium  re¬ 
ligionum  sunt  fundamentum,  sine  quibus  nulli  religioso  poterit 
esse  salus;  imnio  qui  aliquo  istorum  caruerit,  nequaquam  reli- 
giosus  poterit  nuncupari.  Ideo  dicit  beatus  Iacobus  II:  Quù 
cumque  enim  totani  legem  servaverit,  ojfendat  autem  in  uno,  factus 
est  omnium  reus.  Item  Eccle.  IX:  Qui  in  uno  peccaverit,  multa 
bona  perdet.  Dominus  autem  omnia  supradicta  in  seipso  habuit, 
iuxta  ver  bum  quod  scriptum  est  Act.  I  :  Cepit  Iesus  facere  et 
docere.  Nani  prius  fecit,  postea  docuit.  De  eius  obedientia  dicit 
Apostolus  ad  Phili.  II:  Humiliavit  semetipsum  factus  obediens 
usque  ad  mortem,  mortem  autem  crucis.  De  eius  paupertate  dicit 
Apostolus  II  ad  Cor.  Vili  :  Scitis  enim  gratiam  domini  nostri 
lesti  Christi,  quoniam  propter  nos  egenus  factus  est,  cum  esset 
dives,  ut  illius  inopia  vos  dìvites  esselis.  Item  Mat.  Vili:  Vulpes 
foveas  habent  et  volucres  celi  nidos,  ftlius  autem  hominis  noti 
habel  ubi  caput  suum  reclinet.  De  eius  castitate  sufficiunt  su¬ 
pradicta.  Et  sicut  beatus  Augustinus  dicit  loquens  de  matre 
Christi:  Cum  de  peccatìs  agitur  et  cet.,  sic  et  de  filio  eius  pe- 
nitus  est  dicendum. 

De  stultitiis  Apostolorum  fratris  Ghirardini  Segalelli,  que  multe  sunt,  sed 
XII  ponamus  tantummodo,  et  sufficit  nobis.  Item  require  infra  carta 
CCCCLXXIIII. 

Ulterius  de  Apostolis  fratris  Ghirardini  Segalelli  dicendum 
est  quod  multiplex  est  eorum  stultitia.  Et  prima,  quia  acephali 

sunt,  id  est  sine  capite;  que  est  stultitia  magna,  quia,  sicut 
dicit  sapiens  in  Prover.  XI:  ubi  non  est  gubernator,  populus 
corruet.  Ideo  vox  demonum  potest  esse  illa  que  habetur  I 
Macha.  XII  :  Non  habenl  principem  et  adiuvantem.  Nunc  ergo 
expugnemus  illos  et  tollamus  de  hominìbus  memoriam  eorum. 
Secunda  istorum  stultitia  est,  quia  vadunt  soli  aliqui  eorum. 
Quod  Christus  non  docuit,  immo,  sicut  scribit  Luchas  X,  misit 
illos  binos  mite  faciern  suarn  in  omnem  civitatem  et  locum, 
quo  erat  ipse  venturus.  Hinc  sapiens  dicit  Eccle.  IIII:  Melius 
est  duos  simul  esse  quarn  unum,  habenl  enim  emolumentum  so  - 
cietatis  sue.  Si  unus  ceciderit  ab  altero  fulcietur.  Ve  soli!  quia, 
cum  ceciderit,  non  habet  sublevantem.  Et  si  dormierint  duo,  fo- 
vebuntur  mutuo;  unus  quomodo  calefiet?  Et  si  quìspiam  preva- 
luerìt  contra  proximum,  duo  resistunt  ei.  Tertia  istorum  stultitia 
est,  quia  tota  die  sunt  vagabundi  et  ociosi  et  discurrentes  per 
mundum  sine  utilitate.  Ideo  de  talibus  conqueritur  Dominus 
Iere.  XIIII:  Hec  dicit  Dominus  populo  buie,  qui  dilexit  movere 
pedes  suos  et  non  quievit,  et  Domino  non  piacili t:  Nunc  recor- 
dabilur  iniquitaium  eorum  et  visitabit  peccata  eorum.  Item  Osee 
XI  :  Effraim  pascit  ventum  et  se  qui  tur  estum.  Tota  die  mendatium 
et  vasti f aleni  multiplicat,  et  fedus  cum  Assyriis  iniit  et  oleum 
in  Egyptum  ferebat.  Quarta  istorum  stultitia  est,  quia  sub  di¬ 
sciplina  non  sunt.  De  qua  dicit  Apostolus  ad  Hebre.  XII  :  Fili 
mi,  noli  negligere  disciplinavi  Domini,  neque  fatigeris,  dum  ab 
eo  argueris.  Quem  enim  diligit  Dominus,  castigai,  flagellat  autem 
omnem  filium,  quem  recipit.  In  disciplina  perseverate,  tamquam 
filiis  nobis  offerì  se  Deus..  Quis  enim  filìus,  quem  non  corripit 
pater  ?  Quod  si  extra  disciplinam  estis,  cuius  participes  facti 
sunt  omnes,  ergo  adulteri  et  non  filii  estis.  Ideo  dicit  sapiens 
in  Prover.  Vili:  Accipite  disciplinam  meam  et  non  pecuniam, 
doctrinam  magis  quam  aurum  eligite.  Item  Prover.  V:  Iniquilates 
sue  capiunt  ìmpium,  et  funibus  peccatorum  suorum  constringetur . 
Ipse  morietur,  quia  non  habuit  disciplinam,  et  in  multitudine  stul- 
titie  sue  decipietur.  Ideo  dicit  propheta:  Disciplina  tua  correxit 
me  in  finem,  et  disciplina  tua  ipsa  me  docebil.  Item  Sap.  XII:  Cum 
nobis  disciplinam  das,  inimicos  nostros  multiplicìter  flagellas. 

Quod  novitiis  et  rudibus  necessarius  sit  instructor,  demonstrat  Apostolus. 

Quinta  istorum  stulticia  est,  quia,  cum  alie  religiones  dent 
noviter  intrantibus,  scilicet  novitiis,  instructores  et  magistros, 
qui  eos  de  bonis  moribus  et  honestis  et  religiosis  et  regularibus 
statutis  et  observantiis  doceant,  isti  nullum  instructorem  habent; 
que  est  magna  stultitia,  quia,  cum  bestie  et  volucres  nascuntur 
et  cetera,  statim  habent  a  natura  quod  debent,  anima  vero 
hominis  creatur  a  Deo  sicut  tabula  rasa,  et  ideo  indiget  in- 
structore,  quia,  sicut  Ieronimus  dicit:  agricole,  cementava  et 
fabt  i  metallorum  lignorumque  cesores,  laìiarii  quoque  et  fullo- 
nes  et  ceteri,  qui  variam  suppcllectilem  et  villa  opuscula  fabri- 
cant,  absque  doctore  non  possunt  esse  quod  cupiunt.  Ideo  istis 
Apostolis,  non  Christi,  sed  fratris  Ghirardini  Segalelli,  qui 
sine  doctore  sunt,  potest  adaptari  quod  dicitur  in  libro  Iudic.: 
In  diebus  illis  non  erat  rex  in  Israel,  sed  unusquisque  quod 
sibi  rectum  videbaiur  hoc  faciebat.  Et  ponitur  ista  clausula  in 
libro  Iudicum  quater.  Semel  in  XVII  capitulo  et  in  subsequenti 
capitulo  bis,  scilicet  in  principio  et  in  fine,  et  iterum  in  fine 
libri.  Ideo  in  Apulia  in  quodam  castro,  ubi  dixerunt  rustici  : 
*  Omnes  sumus  capetanei  et  bona  gens  ’,  fugati  sunt  a  quodam 
barone  de  Francia,  qui  ad  imperatorem  ibat.  Requirebant  enim 
ab  eo  passagium,  quod  et  dedisset,  si  capitaneum  invenisset. 
Quod  autem  novitiis  et  rudibus  necessarius  sit  instructor,  de¬ 
monstrat  Apostolus  ad  Hebre.  dicens  XII  :  Patres  quidem  car- 
nis  nostre  habuimus  eruditores ,  et  reverebamur  eos.  Non  multo 
magis  obtemperabimus  patri  spirituum  et  vivemus?  Et  illi  quidem 
in  tempore  paucorum  dierum  secundum  voluntatem  suam  erudie- 
bant  nos,  hic  miteni  ad  id  quod  utile  est  in  recipìendo  sanctifi- 
cationem  eius.  Omnis  autem  disciplina  in  presentì  quidem  vide  tur 
non  esse  gaudii,  sed  meroris,  postea  autem  fructum  pacatissimum 
exercitatis  per  eam  reddet  ìustitie.  Si  quis  autem  det  instantiam, 
prò  eo  quod  Dominus  dicit  Io.  VI:  Est  scriptum  in  prophetis: 
'Et  erunt  omnes  docibiles  Dei quod  alius  doctor  nisi  Deus 
necessarius  non  sit,  dicimus  quod  hoc,  quod  Dominus  hic 
dicit,  implebitur  potissime  in  vita  eterna,  sicut  dicit  Ys.  LIIII: 

Ponam  universos  filios  luos  cioctos  a  Domino.  Hinc  Apostolus, 
ad  Hebre.  ait  Vili:  Non  docebit  unusquisque  proximum  suum  et 
unusquisque  fratrem  suum  dicens:  '  Cognosce  Dominum  quoniatn 
omnes  scient  me,  a  minore  usque  ad  maiorem  eorum,  quia  pro- 
pitius  ero  iniquitatibus  eorum  et  peccatorum  illorum  iam  non 
memorabor.  Et  sumitur  hoc  de  Iere.  XXXI. 

Sexta  istorum  stultitia  est,  quia  vadunt  hospitando  de  domo 
in  domum,  que  est  vita  nequam ,  sicut  Ecciesiasticus  docet  XXIX. 
Dominus  etiam  dixit  Lue.  X:  Nolite  transire  de  domo  in  do¬ 
mum.  Isti  autem  assimilari  possunt  illis,  quibus  Dominus  ve 
imprecatuc  Mat.  XXIII:  Ve  vobis,  scribe  et  Pharisei,  hypocrite, 
qui  comedilis  domos  viduarum,  orationes  longas  orantes;  propter 
hoc  amplius  accipietis  iuditium.  Item  talibus  convenire  potest 
quod  dicit  Apostolus  II  ad  Timo.  Ili:  Ex  bis  enim  sunt  qui 
penetrant  domus  et  captivas  ducunt  mulierculas  oneratas  peccatis, 
que  seducunlur  variis  desideriis,  semper  di  scent es  et  nunquam 
ad  scientiam  veritatis  pervenientes. 

Septima  istorum  stultitia  est,  quia  dimittunt  illud  offitium, 
ad  quod  sunt  apti,  scilicet  ut  sint  custodes  vaccarum  et  por- 
corum  et  ut  agriculturam  exerceant.  Debent  ergo  accipere 
ligonem  et  fodere  terram,  que  spaliosa  et  lata  cultoribus  indiget, 
sicut  dicitur  Gen.  XXXIIII. 

Octava  istorum  stultitia  est,  quia  intromittunt  se  de  offitio, 
quod  non  pertinet  ad  eos,  et  ad  quod  exercendum  omnino 
inepti  sunt:  volunt  enim  docere  et  predicare.  Quod  offitium 
duo  requirit,  scilicet  scientiam  et  ministerium  commissum  ab 
eo  qui  dare  potest. 


Ostenditur  hic  quod  hi  qui  alios  docere  volunt  debent  habere  scientiam 
aut  infusam  aut  acquisi tam,  et  si  utramque  simul,  melius  erit. 

De  scientia,  quam  debent  habere  hi  qui  docere  alios  volunt, 
dicitur  Eccli.  XVIII:  Ante  quam  loquaris,  disce.  Sed  dicunt 
isti,  qui  se  Apostolos  nominatiti  'Dominus,  qui  dixit:  «  Di¬ 
lata  os  tuum,  et  implebo  illud »,  dabit  verbum  evangelifantibus 
virlute  multa  et  dabit  voci  sue  vocem  virtutis.  Nam  Apostolis 

aperuit  sensum,  ut  itile lltge retti  scripturas ,  sicut  habetur  Lue. 
ultimo.  Hinc  Apostolus  Paulus  dixit  ad  Gala.  I:  Notum  vobìs 
facio,  fratres,  Evangelium,  qued  evcmgelifatum  est  a  me,  quia 
non  est  secundum  hominem.  Neque  enìm  ego  ab  homine  accepi 
illud  neque  didici,  sed  per  revelationem  Iesu  Christi.  Qui  ergo 
dedit  Apostolis,  dabit  et  nobis,  quia  noti  est  abbreviata  manus 
Domini,  ut  dicit  Ys.  LIX,  nec  invalida  facta,  ut  habetur  Nu¬ 
meri  XI.  Hinc  Ioel  ait  II:  Fi lii  Syon,  exultate  et  leiamini  in 
domino  Deo  vestro,  quia  dedit  vobis  doctorem  iustitie  et  descendere 
faciet  ad  vos  ymbrem  matutinum  et  scroiinum  sicut  in  principio  5 . 
Quibus  dicimus  quod  ista  facta  fuerunt  in  primitiva  Ecclesia, 
quando  Christus  per  seipsum  Apostolos  doouit  et  per  Spiritum 
Sanctum  doceri  fecit.  De  primo  sic  habes  Mat.  V:  Aperiens 
os  suum,  docebat  eos  dicens:  Beati  pfauperes )  s(piritu),  q(uoniam) 
i(psorum)  est  r(egnum)  celorum.  Item  Lue.  XXI  :  Ego  enim 
dabo  vobis  os  et  sapientiam,  cui  non  po(terunt)  re(sistere)  et 
contradicere  omnes  adver(sarii)  v(estri).  Item  Lue.  ultimo:  Tutte 
aperuit  illis  sensum,  ut  intelligerent  scripturas.  De  secundo  sic 
habes  Io.  XVI:  Cum  autem  venerit  ille  spiritus  veritatis,  do- 
cebit  vos  omnem  veritatem.  Item  dicimus  quod  privilegia  pau- 
corum  non  faciunt  legem  communem.  Salomon  enim  et  Apo¬ 
stoli  sapientiam  habuerunt  infusam  de  grada  speciali.  Alii  vero 
studere  debent,  ut  adiscant,  quia,  sicut  dicitur  in  Iob  XXVIII  : 
sapientia  non  invenitur  in  terra  suaviter  viventium.  Et  multa 
secuntur  ibi  de  dificultate  habendi  sapientiam.  In  VII  etiam 
capitulo  libri  Sapientie  de  sapientia  multa  dicuntur.  Baruch 
etiam  homini  suadet,  ut  sapientiam  adiscat,  dicens  Baruch  III: 
Disce,  Israel,  ubi  sit  prudentia,  ubi  sit  virtus,  ititi  sit  intellectus, 
ut  scias  simul,  ubi  sit  longiturnilas  vite  et  victus,  ubi  sit  lumen 
oculomm  et  pax.  Et  quamvis  Deus  instruxerit  Moysen,  cui  et 
dixit  Exo.  XXV:  Inspice  et  fac  secundum  exemplar,  quod  tibi 
in  monte  monstratum  est,  non  tamen  nocuit  Moysi,  quod  erti- 
dìtus  erat  in  orniti  sapientia  Egyptiorum,  et  quod  e  rat  potens 
in  verbis  et  in  operibus  suis  Act.  VII.  Similiter,  quamvis  Paulus 
per  revelationem  Evangelium  habuerit,  nichil  nocuit  ei,  quod 
Gamalielem  doctorem  habuerat,  sicut  ipse  dicit  Act.  XXII.  Hinc 

Ieronimus  dicit:  Paulus  Apostolus  ad  pedes  Gamalielis  legem 
Moysì  et  prophetas  didicisse  se  gloriatur,  ut  armatus  spirìtualibus 
telis  postea  doceret  confidenter.  Item  quod  illi  qui  alios  docere 
debent  prius  indigeant  instructore,  ab  Apostolo  nos  habemus 
II  ad  Thimo.  II:  Que  audisti  a  me  per  multos  testes,  hec  coni- 
menda  fidelibus  hominibus ,  qui  y dotte i  erunt  et  alios  docere .  Item 
ipse  idem  Paulus,  qui  edoctus  erat  a  Domino  et  instructus, 
utebatur  libris  et  scripturis  divinis;  unde  et  Tymotheo  IIII 
mandavit  in  secunda  epistola:  Penulam,  quam  reliqui  Troade 
apud  Carpimi,  veniens  affer  tecum  et  lìbros,  maxime  autem  men- 
branas.  Item,  quamvis  Moyses  habuerit  auxilium  Dei  secum 
habendo  columnam  nubis  per  diem  et  eamdem  in  igne  per 
noctem,  ad  cuius  inditium  et  castrametabantur  et  castra  mo- 
vebant,  tamen  non  recusavit  auxilium  hominis,  scilicet  Obab 
cognati  sui,  cui  et  dixit  Numeri  X:  '  Proficiscimur  ad  locum, 
quem  Dominus  daturus  est  nobis.  Veni  nobiscum,  ut  benefaciamus 
tibi,  quia  Dominus  bona  pr omisi  t  Israeli Cui  re  spondi t :  '  Non 
vadam  tecum,  scd  revertar  in  terram  meam,  in  qua  natus  sum 
Et  ille:  '  Noli  5,  inquit,  '  nos  relinqucre .  Tu  enim  nosti,  in  qui - 
bus  locis  per  desertum  castra  ponerc  debeamus,  et  eris  ductor 
noster.  Cumque  nobiscum  veneris,  quicquid  optimum  fuerit  ex 
opibus,  quas  nobis  daturus  est  Dominus,  dabimus  tibi'’.  Mirum 
videtur,  quare  Dominus  contra  Moysen  non  est  iratus,  qui 
ductorem  hominem  petit,  cum  Deum  ductorem  haberet,  sicut 
dicit  Ys.  LXIII  :  Spiritus  Domini  ductor  eius  fuit.  Sic  addu- 
xisti  populum  tuum,  ut  faceres  tibi  nomen  glorie.  De  isto  ducatu 
habetur  in  fine  Exodi.  De  quo  etiam  sic  dicitur  Hystoriis: 
Igitur  mense  primo  anni  secundi,  in  prima  die  mensis  erexit 
Moyses  tabernaculum,  et  operuit  illud  nubes,  cum  lux  serena 
esset,  non  procellosa,  sed  lucida,  non  tamen  per  quam  transire t 
aspectus,  qualem  decebat  Dei  presentiam;  et  ad  nebule  illius  ele- 
vationem  deinceps  moverunt  castra  et  ad  depositionem;  et  dum 
stabat  super  tabernaculum,  et  ipsi  stabant.  Eratque  ignis  in  nocte. 
In  primo  libro  Reg.  Vili  Dominus  ostendit  se  habere  prò 
malo,  quod  filii  Israel  petiverunt  regem.  Unde  dixit  ad  Sa- 
muelem:  c  Audi  vocem  populi  in  omnibus  que  locuntur  tibi.  Non 

e  nini  te  abiecerunt ,  sed  me,  ne  regnem  super  eos  Et  tamen 
Dominus  de  regibus,  quos  habituri  erant  filii  Israel,  in  duobus 
locis  fecerat  mentionem,  scilicet  Gen.  XVII,  ubi  Dominus  sic 
dixit  ad  Abraham:  Faciam  te  crescere  vehementissime  et  ponam 
te  in  gentibus,  regesque  ex  te  egredientur .  Item  in  Deutero. 
XVII,  similiter  facit  mentionem  de  rege  dicens:  Non  poteris 
alterius  gentis  hominem  regem  facere,  qui  non  sit  frater  tuus. 
Iacob  etiain  patriarcha  idem  sensisse  videtur,  scilicet  quod 
habituri  essent  filii  Israel  regem,  dicens  Gen.  XLIX:  Non  nufe- 
retur  sceptrum  de  Inda  et  dux  de  femore  eius,  donec  veniat  qui 
mittendus  est,  et  ipse  erit  expectatio  genlium. 

• 

Nota  quod  primus  Hebreorum  rex  non  fuit  de  tribù  Iuda  nec  etiam 
ultimus.  Et  ideo  illa  scriptum  sic  potest  intelligi  :  Non  auferetur 
sceptrum  de  Inda ,  id  est  de  Iudaico  populo.  Iudei  enim  ante  Hero- 
dem  ex  progenie  Mathathie  regem  habebant,  qui  fuit  ex  tribù  Levi. 

In  quo  notabis  quod  nec  primus,  quem  habuerunt,  de  Iuda 
fuit,  scilicet  Saul  filius  Cys  de  tribù  Beniamini,  nec  ultimus, 
quando  venit  Christus,  scilicet  Herodes  Ascalonita,  qui  fuit 
gentilis  et  alterius  gentis;  per  quod  manifestissime  tempus 
adventus  Christi  Iudei  cognoscere  potuerunt. 

Quare  Dominus  potius  ostendit  se  turbatum  ex  eo,  quod  filii  Israel  pe- 
tierunt  regem,  quam  ex  eo,  quod  Moyses  hominis  petivit  ducatum. 

Fit  igitur  questio  ex  predictis,  quare  Dominus  potius  ostendit 
se  turbatum  ex  eo,  quod  filii  Israel  petierunt  regem,  quam  ex  eo, 
quod  Moyses  hominis  petivit  ducatum,  cum  Dominus  per  colum- 
nam  nubis  in  die  et  ignis  in  nocte  ductor  esset  eorum,  sicut  ha- 
betur  Neemie  IX.  Solutio:  Dicimus  quod  Dominus  non  debuit 
turbari  de  Moyse,  quia  Moyses  sic  petiit  ducatum  hominis,  ut 
tamen  ducatum  Dei  semper  precipuum  reputaret.  Filii  autem 
Israel  petendo  regem  sic  ponebant  speni  in  homine,  quem 
regem  habere  volebant,  quod  de  Deo  difidebant,  qui  sepe  li- 
beraverat  eos,  sicut  habetur  in  libro  Iudicum  per  totum  et 
in  principio  primi  Regum.  Ideo  dicit  Psalmista:  Et  tributa - 
veruni  eos  inimici  eorum,  et  humiliati  sunt  sub  manibus  eorum, 

sepe  tiberavit  eos.  Ipsi  autem  ex  ace  >  baverunt  cum  in  consilio  suo 
et  Immillati  sunt  in  iniquitatibus  suis.  Ideo  talibus  imprecatur 
Ieremias  dìcens  XVII:  Maledictus  homo  qui  confidit  in  homine 
et  ponit  carnem  brachium  suum,  et  a  Domino  recedit  cor  eius. 
Ideo  dicit  Psalmista:  Si  obliti  sumus  nomen  Dei  nostri  et  si 
expandimus  manus  nostras  ad  deum  alienimi,  nonne  Deus  re- 
quiret  ista?  Ipse  enim  novit  abscondita  cordis.  Nam 

quicquid  agant  homines  intendo  iudicat  omnes. 

Mine  Ieremias  ait  XVI:  Non  sunt  absconditi  a  facie  mea,  et 
non  fuit  occulta  iniquitas  eorum  ab  oculis  meis.  Hinc  Ecclesia- 
sticus  dicit  XXIII  :  Omnia  videt  oculus  illius,  quoniam  oaili 
Domìni  milito  plus  lucidìores  super  solem,  circumspìcientes  omnes 
vias  homìnum  el  profundum  Qpyssi  et  hominum  corda  intuentes 
in  absconditas  paries.  Domino  enim  Deo,  antequam  crear enlur , 
omnia  sunt  agnita,  sic  et  postea  perf ectimi  respicìt  omnia.  Ad 
idem  facit  quod  dicit  Apostolus  ad  Hebre.  1 1 1 1  :  Nulla  creatura 
invisibilis  est  in  con  spechi  eius.  Omnia  autem  nuda  et  aperta 
sunt  oculis  eius,  ad  quem  nobis  sermo. 


Ostenditur  hic  multiplici  exemplo  quod  non  est  spernendum  auxilium 

hotninis,  quamvis  habeatur  auxilium  Dei. 

Igitur  Moyses  non  displicuit  Deo  ex  eo,  quod  petiit  adiu- 
torium  hominis,  quamvis  liaberet  auxilium  Dei,  nec  ex  eo, 
quod  audivit  consilium  Ietro  et  fecit  secundum  eius  doctrinam, 
quia  Dominus  dicit  :  Qui  non  est  contra  vos,  òro  vobis  est. 
Esdras  etiam,  qui  per  Spiritimi  Sanctum  reparavit  legent  a 
Chaldeis  conbustam,  non  erubuit  postea  eam  corrigere  cum 
veteribus  codicibus,  qui  apud  Samaritanos  remanserant.  Do* 
minus  similiter  Paulum  bene  sciebat  docere,  quando  in  con¬ 
versione  sua  dixit:  Domine,  quid  me  vis  facere?  sed  notuit 
cum  tunc  docere,  imrno  misit  eum  ad  hominem  Ananiam, 
qui  eum  instrueret,  dicens:  Surge  et  ìngredere  civitaiem,  et 
dicetur  libi,  quid  te  opoi'teat  facere ,  Act.  IX.  Isti  autem,  qui 

se  appellant  Apostolos  et  non  sunt,  nec  scientiam  habent  acqui- 
sitam  nec  sapientiam  infusam  et  intromittunt  se  de  lana  caprina 
et  de  quinta  rota  plaustri,  dum  sine  Scriptura  predicare  vo- 
lunt,  quia  dicunt  truffas  et  hereses  seminant,  non  intelligentes 
de  qui  bus  locuntur  neque  de  quibus  affìrmant,  et  adiscunt,  prò 
pudori  a  feminis  quod  viros  doceant.  Et  ne  parum  sii  hoc,  qua¬ 
derni  facilitate  verborum,  ìmmo  andatici,  edisserunt  aliis  quod 
ipsi  non  intelligunt.  Ideo  bene  convenit  eis  quod  dicitur  in 
Prover.  XXVI  :  Quomodo  si  spina  nascatur  in  manu  temulenti, 
sic  parabola  in  ore  stultorum.  Item  Eccli.  XX:  Ex  ore  fatui 
reprobabitur  parabola,  non  enim  dicit  illam  in  tempore  suo. 
Item  Eccli.  XXI:  Narratio  fatui  quasi  sorcina  in  via,  nam  in 
labiis  sensati  invenielur  gratta.  Os  prudenti s  queritur  in  Ec¬ 
clesia,  et  nerba  illius  cogitabunt  in  cordibus  suis.  Nota  quod 
dicit:  os  prudentis  queritur  in  Ecclesia ,  non  os  hominis  stiliti. 
Cui  convenit  quod  dicit  Micheas  VI  :  Tu  seminabis  et  non  metes, 
tu  calcabis  olivani  et  non  ungeris  oleo,  et  viustum  et  non  bìbes 
vinum.  Quod  est  dicere:  Isti  ribaldi  fratris  Gliirardini  Segalelli, 
qui  se  Apostolos  appellant,  nullum  premium  accipient  de  sua 
predicatione,  quia  nesciunt  quid  dicunt.  Ideo  dicit  Scriptura 
Osee  Vili  :  Ventum  seminabunt  et  turbinem  metent.  Et  illuci 
Osee  X:  Arastis  irnpietatem,  iniquitatem  messuistis. 


De  aliquibus,  quorum  petitiones  exaudiuntur,  et  postea  inde  puniuntur. 

Et  nota  quod,  sicut  filii  Israel,  qui  petierunt  carnes,  fue- 
runt  exauditi  et  postea  inde  puniti,  sicut  dicit  Propheta:  Adirne 
esce  eorum  erant  in  ore  ipso  rum,  et  ira  Dei  ascendit  super  eos, 
sic,  quando  petiverunt  regem,  exauditi  fuerunt  et  postea  inde 
puniti,  secundum  quod  Dominus  dicit  Osee  XIII:  Dado  libi 
regem  in  furore  meo  et  auferam  in  indignatione  mea.  De  hac 
punitione  tam  regis  quam  populi  habetur  I  Reg.  XXVIII, 
ubi  dixit  Samuel  ad  Saul  :  Cras  autem  tu  et  filii  lui  mecum 
erilis  —  scilicet  in  numero  mortuorum,  sicut  ego  suiti,  vel  in 
Inferno  — .  Sed  et  castra  Israel  tradet  Dominus  in  manu  Phy- 
listiim.  Qualiter  autem  hoc  factum  sit,  habetur  in  fine  libri, 

ubi  sic  dicitur:  Mortuus  est  ergo  Saul  et  tres  filii  eius  et  armiger 
illius  et  universi  viri  eius  in  die  illa  pariter.  Habetur  hoc  I 
Reg.  XXXI. 

0 

De  tribus  hominibus,  qui  noluerunt  sibi  cavere,  cum  bene  possent. 

Et  nota  quod,  sicut  iuste  punitus  fuit  Adam,  quia  noluit 
sibi  cavere,  cum  Dominus  dixisset  sibi  :  In  quocumque  die  co- 
mederis  ex  eo,  morte  morieris ,  Gen.  II,  sic  iuste  punitus  fuit 
Saul,  quia  noluit  sibi  cavere,  cum  de  eo  esset  predictum  Nu¬ 
meri  XXIIII:  Tolletur  propter  Agag  rex  eius,  et  auferetur 
regnum  illius.  De  hoc  habetur  I  Reg.  XV:  Dixitque  Samuel: 
'  Adducite  ad  me  Agag  regem  Amalech  ’  et  cet.  Similiter  iuste 
punitus  fuit  Ahiel  de  Bethel,  qui  noluit  sibi  cavere,  sed  fecit 
contra  imprecationem  losue  filii  Nun  rehedificando  Iericho, 
ut  habetur  III  Reg.  XXII  et  losue  VI.  In  fine  utriusque  ca- 
pituli  invenies  hoc,  scilicet  de  imprecatione  et  reedificatione. 
Revertamur  ad  propositum,  de  quo  intendimus  specialiter. 

lam  perveneram  ad  bivium  pythagorice  littere,  et  completis 
tribus  lustris,  id  est  uno  indictionum  circulo,  ab  ipsis  cuna- 
bulis  in  gramatica  eruditus  et  attritus,  intravi  Ordinem  fratrum 
Minorum,  et  statini  in  novitiatu  meo  in  marchia  Anconitana, 
in  conventu  Fanensi  habui  doctorem  in  theologia  fratrem  Hu- 
milem  de  Mediotano,  qui  Bononie  sub  fratre  Aymone  didicerat, 
qui  postea  frater  Aymo  Anglicus  et  senex  in  generalem  mini¬ 
strimi  Ordinis  fratrum  Minorum  fuit  electus  et  prefuit  usque 
ad  diem  mortis  sue,  scilicet  tribus  annis.  Et  audivi  primo  anno, 
quo  intravi  Ordinem,  in  scolis  theologie  Ysaiam  et  Matheum, 
sicut  frater  Humilis  legebat  ibidem,  et  non  cessavi  postea 
stridere  et  in  scolis  audire. 

Cominendatur  hic  scietitia,  et  ostenditur  quod  cum  multo  studio  et  la¬ 
bore  est  acquirenda. 

Et  sicut  Iudei  dixerunt  Christo  Io.  II  :  XL  et  sex  annis 
edificatimi  est  templum  hoc ,  ita  possum  et  ego  dicere  quod  XL 

et  sex  anni  sunt  hodie  in  festo  sancti  Giliberti,  in  quo  hec 
scribo,  in  sexta  feria,  quod  Ordinerò  fratrum  Minorum  intravi, 
et  agitur  annus  Domini  MCCLXXXIIII  ;  et  non  cessavi  postea 
studere,  et  nec  sic  perveni  ad  scientiam  maiorum  meorum, 
sed  vere  illud  Socraticum  dicere  possum:  Hoc  tantum  scio, 
quod  nescìo.  Possum  ergo  adhuc  adiscere  que  ignoro,  quia 
grandis  michi  restat  via  ad  adiscendum,  si  fuerit  vita  comesi 
et  grandis  ignorando  mortalibus  inest,  de  qua  etiam  doctissimi 
conqueruntur.  Ideo  dicitur  Iob  XXXVII  :  Nos  quippe  involvi- 
rnur  tenebrìs.  Hinc  Ecclesiastes  dicit  I:  Cuncte  res  difficiles, 
non  potest  eas  homo  explicare  sermone.  Docet  beatus  Augusti - 
nus,  ne  homo  frangatur  in  diffcultatibus  rerum,  que  necesse  est 
existant,  ut  ostendatur  homini  quia  homo  est.  Item  Eccle.  VII  : 
Cuìicta  temutavi  in  sapientia,  dixi:  c  sapiens  efficiar  ’,  et  ipsa 
longius  recessit  a  me,  multo  magis  quam  erat.  Item  Eccle.  Vili  : 
Intellexi  quod  omnium  operum  Dei  nullam  possit  homo  invenire 
rationem,  eorum  que  fiunt  sub  sole.  Et  quanto  plus  laboraverit 
ad  querendum,  tanto  mìnus  inveniet.  Etiam  si  dixerit  sapiens 
se  nosse,  non  poterit  repperire.  Exemplum  habes  in  Gerardo 
de  Roxe,  qui  dixit  quod  bene  prosperarentur  qui  Colurnium 
intraverant,  eo  quod  intrassent  sub  scorpionis  signo.  Falsum 
dixit,  quia  intraverant  in  festo  sancti  Dominici,  quando  signum 
scorpionis  non  est.  Et  statim  fuerunt  expulsi.  Si  autem  referas 
hoc  non  ad  solem,  sed  ad  lunam,  tunc  forte  verum  dixit  quod 
intraverunt  Colurnium  sub  scorpionis  signo,  quia  luna  quoli- 
bet  mense  duobus  diebus  in  quolibet  signo  moratur  et  plus. 
Verumtainen  probari  potest  adhuc  quod  falsum  dixit,  triplici 
ratione:  Prima,  ut  patuit  ex  eventu,  quia  expulsi  fuerunt  tam 
cito.  Secunda,  quia  scorpio  animai  retrogradum  est,  quod  male 
prenosticari  debebat.  Tertia,  quia  Dominus  dicit  Ys.  XLIV: 
Ego  sum  Dominus,  irrita  faciens  signa  divinorum  et  ariolos  in 
furor  evi  vertens.  Et  illud  Eccle.  Vili  :  Etiam  si  dixerit  sapiens 
se  nosse,  non  poterit  repperire.  Item  Sap.  IX:  Difficile  estima- 
mus  que  in  terra  sunt  et  que  in  prospectu  sunt  invenimus  cum 
labore.  Que  autem  in  celis  sunt  quis  investigabit?  Sensum  autem 
luum  quis  scici,  nisi  tu  dederis  sapientiam  et  miseris  spiritimi 

sanclum  fuum  de  altissimis?  Ut  autem  habetur  sapientia,  stu- 
dere  debemus  et  doctores  audire.  Ideo  dicit  sapiens  Prover.  I: 
Audie?is  sapiens  sapientior  erit,  et  intellìgens  gubernacula  pos- 
sidcbit.  Animadvertet  parabolam  et  intcrpretationem,  verba  sa- 
pientium  et  enigmata  eorum.  Item  Prover.  XIX:  Non  cesses, 
fili,  audire  doctrinam  nec  ignores  sermones  scientie.  Item  Pro¬ 
ver.  XXVII  :  Stude  sapienlie,  fili  mi,  et  letifica  cor  meum, 
ut  possis  exprobranti  respondere  sermonem.  Item  Prover.  IX: 
Si  sapiens  fueris,  tibimetipsi  eris;  si  autem  illusor ,  solus  porta- 
bis  malum.  Unde  illud  Prover.  XVII:  Qui  evitat  discere,  incidet 
in  mala.  Item  Prover.  XXIII:  Fili  mi,  si  sapiens  fuerit  animus 
tuus,  gaubebit  tecum  cor  meum,  et  exultabunt  renes  mei,  cum 
lo  cu  la  fuerint  rectum  labia  tua.  Item  Eccli.  I:  Fili,  concupi  - 
scens  sapientiam  conserva  iustitiam,  et  Deus  prebebit  illam  tibi. 
Item  Eccli.  IV:  Sapientia  fìliis  suis  vitam  inspirai  et  suscipit 
exquirentes  se.  Item  Eccli.  VI:  Fili,  a  inventate  tua  excipe 
doctrinam,  et  usque  ad  canos  invenies  sapientiam.  Item  Eccli. 
VI:  Si  dilexeris  audire,  sapiens  eris.  Igitur  hec  omnia  supra- 
dicta  de  sapientia  ideo  diximus  propter  illos  ribaldos  stultos 
et  indoctos,  qui  se  appellant  Apostolos,  quia  volunt  sine  scientia 
predicare,  nec  Scripturam  habent  nec  mores  bonos  neque  vi¬ 
tam  bonam,  sed  vadunt  studiando  per  nnindum  et  hereses 
seminando.  Ideo  cuilibet  stulto,  qui  sine  Scriptura  predicare 
vult,  convenit  illud  Ys.  XXXII:  Stultus  enim  fatua  loquetur,  et 
cor  eius  faciet  iniquitatem,  ut  perfìciat  simulationem,  et  loquetur  ad 
Dominum  fraudulenier  et  vacuavi  faciet  animam  esurientis ,  quia 
non  dicet  auditori  nisi  inutilia  et  verba  truffatori  et  potum 
sitienti  auferet ,  quia  non  dabit  aquam,  id  est  doctrinam,  que 
facit  salire  in  vitam  eternam,  Io.  1 1 1 1 .  Ideo  sequitur:  Frati- 
dulenti  vasa  pessima  sunt.  Ideo  melius  faceret  talis  stultus,  si 
taceret  quia,  sicut  dicit  sapiens  in  Prover.  XVII:  stultus  si 
tacuerit,  sapiens  reputabitur ,  et  si  compresserit  labia  sua,  in- 
telligens.  Item  in  eodem:  Non  decent  stultum  verba  composita 
nec  principem  labium  mentiens.  Item  Prover.  XXIIII:  Excelsa 
stulto  sapientia,  in  porta  non  aperiet  os  suum.  Item  Eccle.  X: 
Labia  insipientis  precipitabunt  eum.  Initium  verborum  eius  stili - 

ticia,  et  novissimum  oris  illius  error  pessimus.  Stultus  verbo, 
multiplicat.  Et  ideo  qui  imponit  stulto  silentium,  iras  mitigai, 
ut  dicitur  Prover.  XXVI.  Quod  bene  voluit  facere  papa  Gre- 
gorius  decimus,  qui  in  pieno  concilio  Lugdunensi  cassavit  et 
reprobavit  cetum  istorum  stultorum,  qui  se  dìcunt  Apostolos 
esse  et  non  sunt.  Sed  miseria  et  pigritia  episcoporum  pernii ttit 
eos  per  mundum  infructuose  vagari. 

De  officio  predicandi. 

De  offitio  predicandi  sciendum  est  quod  nullus  hoc  debet 
presumere,  nisi  ab  eo  qui  dare  potest  Puerit  sibi  commissum. 
Unde  Apostolus  dicit  ad  Ro.  X:  Quomodo  predicabunt ,  frisi 
mittanturf  De  hac  missione  predicatorum  habetur  in  pluribus 
locis  in  divina  Scriptura.  Unde  Dominus  Moysi  dixit  Exo.  Ili: 
Veni,  mittam  te  ad  Pharaonem,  fri  educas  populum  meurn,  filios 
Israel,  de  Egypto.  Item  Ys.  VI  :  Audivi  vocem  Domini  dicentis: 
c  Quem  mittam,  et  quis  ibit  nobisf  \  Et  dixi:  '  Ecce  ego,  mitte 
me  ’.  Et  dixit:  '  Vade,  et  dices  populo  huic  3  et  cet.  Item  Iere.  I  : 
Et  dixit  Dominus  ad  me:  '  Noli  dicere:  «  puer  sum  »,  quoniam 
ad  omnia  quc  mittam  te  ibis  et  universa,  quecumque  mandavero 
libi,  loqueris  Item  Eze.  II:  Fili  hominis,  mitto  ego  te  ad  filios 
Israel,  ad  gentes  aposlatrices,  que  recesserunt  a  me.  Patres 
eorum  prevaricati  sunt  pactum  meurn  usque  ad  diem  Itane,  et 
filii  dura  facie  et  indomabili  corde  sunt,  ad  quos  ego  mitto  te. 


Quod  aliqui  ad  predicandum  mittuntur  a  Deo,  aliqui  veniunt  a  seipsis, 

sed  dominus  noster  Iesus  Christus  noluit  venire  nisi  missus. 

De  his  autem  qui  non  mittuntur  a  Deo,  sed  veniunt  a 
seipsis,  conqueritur  Dominus.  Quibus  iure  potest  illud  prophe- 
ticum  coaptari  Eze.  XIII:  Ve  qui  proplietant  de  corde  suo,  qui 
ambulant  post  spiritum  suum,  qui  dicunt:  '  Hec  dicit  Dominus 
et  Dominus  non  misit  eos.  De  quibus  et  Salvator  in  Evangelio 
Io.  X  loquitur:  Omnes,  quot  quot  venerunt,  fures  sunt  et  la - 
trones,  sed  non  audierunt  eos  oves.  Qui  venerunt  dicit,  non 

'qui  missi  sunt’.  Ipse  eniin  ait:  Veniebant,  et  ego  non  mil- 
tebam  eos.  In  venientibus  presumptio  temeritatis,  in  missis  ob- 
sequium  servitutis  est.  Isti  ergo  ribaldi,  qui  se  Apostolos  ap- 
pellant  et  non  sunt,  qui  nec  a  Deo  nec  a  suramo  pontifice 
missi  sunt,  nec  scientiam  habent  nec  sanctam  vitam  nec  offitium 
predicandi  sibi  commissum  ab  aliquo  qui  dare  possit,  qua 
auctoritate  predicare  presumunt,  non  video.  Et  ideo  vere  stultos 
se  esse  demonstrant.  Quibus  illud  Ecclesiastes  X  optime  con¬ 
venire  videtur:  Labor  stultorum  ajfliget  eos,  qui  ncsciunt  in 
urbem  porgere.  Item  nota  quod  dominus  noster  Iesus  Christus 
noluit  venire,  nisi  missus.  Ideo  Iacob  patriarcha  dixit  Gen. 
XLIX:  Veniet  qui  mittendus  est.  Item  Moyses  dixit  Exo.  IIII  : 
Obsecro,  Domine,  mitte  quem  missurus  es.  Ille  autem  qui  mitti 
debebat  in  Ioseph  prefiguratus  fuerat,  de  quo  dixit  Iacob  pater 
suus  Gen.  XXXVII:  Fratres  iui  pascunt  oves  in  Sicchimis,  veni, 
mittam  te  ad  eos.  Et  infra:  Missus  de  valle  Hebron  venit  in 
Sychem.  Item  de  sua  missione  ipse  idem  dicit  Ys.  XLVIII  : 
Ex  tempore,  antequam  fierent,  ibi  era?n,  et  nunc  dominus  Deus 
misit  me  et  spiritus  eius.  Item  Mat.  XXI:  Novissime  autem 
misit  ad  eos  filium  suum.  Item  de  Iohanne  Baptista  dicitur, 
quod  fuit  homo  missus  a  Deo ,  Io.  I.  Istis  autem  ribaldis,  qui 
se  appellant  Apostolos,  convenire  potest  quod  Dominus  dicit 
Ieze.  XIII:  Quasi  vulpes  in  deserlis  prophete  lui,  Israel,  erant. 
Ideo  docet  Iohannes  I  ca(nonica)  1111  :  Ilarissimi,  nolite  omni 
spiritui  credere,  sed  probate  spiritus,  si  ex  Deo  sint,  quoniam 
multi  pseudoprophete  exieruTit  in  mundum.  Isti  sunt  illi  prophete, 
de  quibus  Dominus  dicit  Iere.  XXIII:  Non  mittebam  prophetas, 
et  ipsi  currebant,  noti  loquebar  ad  eos,  et  ipsi  prophetabant .  Item 
Iere.  XIIII:  Non  misi  eos  et  non  prcccpi  eis  ncque  locuius  sum 
ad  eos.  Visionem  mendaccm  et  divinationem  et  fraudulentiam  et 
scductionem  cordis  sui  prophetant  vobis.  Que  omnia  plangit 
Iere.  in  Trenis  II  de  lerusalem  dicens:  Prophete  lui  viderunt 
tìbi  falsa  et  stulta,  nec  aperiebant  ìniquitatem  tuam,  ut  te  ad 
penitentiam  provocarent.  Viderunt  autem  libi  assumptioncs  falsas 
et  eiectiones.  Igitur  octava  stultitia  istorum  Apostolorum  est, 
quia  intromittunt  se  de  predicatione  et  non  habent  Scripture 

scientiam  nec  sensum  naturalem,  quod  tale  est,  quale  si  sine 
pennis  avis  volare  vellet,  et  claudus  sine  pedibus  currere.  Item 
tales  predicant  non  in  congregatione,  sed  in  dispersione  Ghi- 
rardini  Segalelli — qui  multiplicavit  gentem,  sed  non  magni- 
ficavit  letitiam — ,  qui,  si  essent  in  Ordine  fratrum  Minorimi, 
vix  permitterentur  mensis  ministrare  vel  lavare  scutellas  seu 
hostiatim  ire  prò  pane. 

Nona  istorum  stultitia  est,  quia  volunt  predicare  nec  habent 
predicationis  offitium  sibi  commissum  ab  eo  qui  dare  potest 
et  debet,  sed  sumunt  illud  a  semetipsis;  quod  est  contra  illud 
Apostoli  ad  Hebre.  V:  Nec  quisquam  sumit  sibi  honorem,  sed 
qui  vocatur  a  Deo  tamquam  Aaron.  Sic  et  Chris tus  non  seme- 
tipsum  clarifìcavit .  Hinc  Apostolus  dicit  ad  Ro.  X:  Quomodo 
predicabunt ,  nisi  mittantur?  Igitur  ex  predictis  patet  quod  illi 
qui  predicare  debent  ab  aliis  debent  mitti,  et  non  a  semetipsis 
venire  et  predicationis  offitium  usurpare. 

Probatur  pluribus  modis  quod  Dominus,  quantum  ad  litteram,  duas  tu- 

nicas  non_  prohibuit. 

Decima  istorum  stultitia  est,  quia  omnino  contra  Apostolum 
faciunt  studiose,  qui  ad  Ro.  dicit  XII:  Obsccro  vos  per  mise- 
ricordiam  Dei,  ut  cxhibeatis  corpora  vestra  hostiam  viventem, 
sa?ictam,  Deo  placentem,  rationabile  obsequium  vestrum.  Non 
enim  est  rationabile  eorum  obsequium,  dum  una  tantum  tunica 
volunt  esse  contenti,  credentes  hoc  a  Domino  sibi  esse  pre- 
ceptum,  prò  eo  quod  Apostolis  suis  dixit  Mat.  X:  neque  duas 
tunicas  —  supple  '  habeatis  Et  ideo  ex  tali  intellectu  sequitur 
inconveniens  istud,  quia  contra  Apostolum  faciunt,  qui  ad  Ro. 
dicit  XII:  Non  plus  sapere  quam  oportet  sapere,  sed  sapere  ad 
sobrietatem.  Plus  enim  sapiunt,  dum  aliter  intelligunt  Scriptu- 
ram,  quam  Dominus  dixerit  intelligendam.  Ideo  Dominus  qui- 
busdam  dixit  Mat.  XXII:  Erratis  nescientes  scripturas  ncque 
viriutem  Dei.  Hoc  dixit  Dominus  Saduceis,  qui  resurrectionem 
negabant.  Ita  revera  isti  etiam  Apostoli  errant,  quia  cum  Do¬ 
minus  dixit:  neque  duas  tunicas  habeatis,  superfluitatem  removit, 

non  necessitatem  interdixit  nec  abstulit.  Quod  pluribus  modis 
potest  probari.  Et  primo,  quia  Salomon  in  plurali  dicit  Ec- 
cle.  IX:  Orniti  tempore  sint  vestimento,  tua  candida.  Secundo,  quia 
preter  alia  vestimenta  tunicam  Dominus  habuit  inconsutileni. 
De  quibus  habetur  Ps.:  Diviserunt  sibi  vestimenta  mea  et  super 
vestem  meam  miserunt  sortem.  Idem  habetur  in  omnibus  Evan¬ 
gelisti,  sed  sufficit  nunc  Iohannis  testimonium  ponere,  qui 
sic  dicit  Io.  XIX:  Milites  ergo,  cum  cruci  fi xissent  eum,  acce- 
perunl  vestimenta  eius  et  fecerunt  1111  partes,  unicuique  militi 
partem.  Et  tunicam.  Erat  autem  tunica  inconsutilis ,  desuper 
contexta  per  totum.  Dixerunt  ergo  ad  invicem:  '  Non  scindamus 
eam,  sed  sorciamur  de  illa,  cuius  sit 5 .  Ut  Scriptum  impleretur 
dicens :  c  Pai  liti  sunt  vestimenta  mea  sibi  et  in  vestem  meam  mi¬ 
serunt  sortem  ’.  Et  milites  guidati  hec  fecerunt.  Patet  igitur  ex 
predictis  quod,  cum  Dominus  dixit:  neque  duas  tunicas  ha- 
beatis,  non  intellexit  ad  litteram,  quia  homo,  qui  indiget, 
possit  habere  plures  et  ad  lavandum  sordes  et  ad  lesionem 
frigoris  evitandam.  Tertio,  quia  Apostolus  I  ad  Timo.  VI  in 
plurali  dicit:  Habentcs  alimenta  et  quibus  tegamur,  his  contenti 
simus.  Quarto,  quia,  sicut  testante  Domino  Act.  XX:  bealius 
est  magis  dare  quam  acciperc,  sic  bonum  est  habere,  unde 
Scriptura  in  operibus  pietatis  possit  impleri.  Hinc  Iohannes 
Baptista  dixit  Lue.  Ili  :  Qui  habet  duas  tunicas,  det  non  habenti. 
Et  qui  habet  escas,  similiter  faciat.  Ideo  dicit  Ieronimus:  Quic- 
quid  corpori  nostro  sufficere  potest  et  hominum  imbecillitati,  si 
aliud  retines,  duas  tunicas  habes.  De  penuria  autem  istorum, 
scilicet  victualium  et  vestimentorum,  sic  dicit  Apostolus  I  ad 
Cor.  Ili:  Usque  in  hanc  horam  et  esurimus  et  sitimus  et  nudi 
sumus.  Et  iterum  in  secunda  ad  Cor.  XI  :  In  fame  et  siti,  in 
ieiuniis  multis.  In  fHgore  et  nuditaie.  Et  tamen  dicebat  ad 
Phi I i .  IIII:  Ego  cnim  didici,  in  quibus  sunt,  sufficicns  esse.  Scio 
et  humiliari,  scio  et  abundare.  Ubiquc  et  in  omnibus  insti tutus 
sum,  et  sa/iari  et  esurire  et  abundare  et  penuriam  pati.  Omnia 
possum  in  eo  qui  me  confortat.  Item  parum  infra:  Habeo  autem 
omnia  et  abundo.  Quare  hoc?  Audi  quare.  Quia  rnelius  est  mo- 
dicum  iusto  super  divitias  peccatorum  multas.  Ideo  sapiens  Pro- 

ver.  dicit  X:  Non  affliget  Dominus  fame  animata  insti.  Ideo  Apo- 
stolus  ad  Ro.  dicit  Vili:  Quis  ergo  ?ios  separabit  a  cavitate 
Christi?  Tribulatio  an  angustia  an  persecutio  ati  fames  an  nu- 
ditas  an  peviculum  an  gladius?  Et  cetera  que  secuntur. 

De  superfluitate  victualium  et  vestimentorum. 

De  superfluitate  autem  istorum  duorum,  scilicet  victualium 
et  vestimentorum,  sic  habes.  Dicitur  et  veruni  est,  immo  valde 
et  omnino  et  penitus  superfluum  est,  quod  patriarcha  Aquile- 
giensis  prima  die  maioris  quadragesime  quadraginta  fercula 
habet,  id  est  ciborum  varietates  et  appositìones,  et  ita  descen¬ 
dendo  usque  ad  sabbatum  sanctum  qualibet  die  diminuitur  una. 
Et  dicit  quod  hoc  facit  propter  honorem  et  gloriam  patriar- 
chatus  illius.  Certe  isti  patriarche  Aquilegienses  hoc  exemplum 
non  habuerunt  a  Christo,  qui  in  deserto  XL  diebus  et  XL 
noctibus  ieiunavit.  Ideo  talibus  Dominus  comminatur  Osee 
IIII  :  Gloriavi  eovum  in  ignominiam  conimutabo.  Hoc  erit  quando, 
sicut  ibidem  dicitur:  comcdenl  et  noti  saturabuntur .  Nam  nullus 
saturari  potest  ex  se  ipso.  Ideo  dicit  Ysaias  IX:  Unusquisque 
cameni  bvachii  sui  vorabìt.  Item  vide  commutationem  istius 
glorie  Iob  XX:  Divitias,  quas  dcvoravit,  evomet,  et  de  ventre 
illius  extrahet  eas  Deus. 

Quod  Naaman  multipliciter  excusari  potest  de  vestimentorum  super- 

fluitate. 

De  superfluitate  vestimentorum  audi  IIII  Reg.  V,  quod 
Naaman  princeps  regis  Syrie,  volens  a  lepra  mundari  et  per- 
gens  ad  Helyseum,  detulit  secum  vestimentorum  mutatoria 
decem. 

De  nobili  apparatu  mensarum  nobilumi. 

Sed  iste  multipliciter  excusari  potest.  Et  primo,  quia  prin¬ 
ceps.  Nobilibus  enim  plura  conceduntur  tatn  ad  vestitura  quam 

ad  victum  quam  privatis  personis,  prò  eo  quod  sunt  in  subli- 
mitatibus  constituti.  Ideo  sapiens  dixit  Eccle.  V:  Ubi  multe 
sunt  opes,  multi  et  qui  comedunt  ens.  Hinc  Neemias  dixit  V: 
Parabatur  autem  michi  per  dies  singulos  bos  unus,  arietes  sex 
electi,  exceptis  volntilibus,  et  inter  dies  decem  vina  diversa.  Et 
alia  multa  tribuebam.  Item  de  victu  Salomonis  sic  habetur  III 
Reg.  I III  :  Erat  autem  cibus  Salomonis  per  dies  smgulos  XXX 
chori  simile  et  sexaginta  chori  forme,  decem  boves  pingues  et 
XX  boves  pascuales  et  centum  arietes,  excepta  venatione  cervo- 
rum,  caprearum  atque  bubalorum  et  avium  altilium.  Sed  et  pisces 
cotidie  ab  alienigenis  portabanlur.  Item  de  magno  apparatu 
quantum  ad  victum  invenies  in  principio  libri  Hester,  quem 
fecit  Assuerus,  quando  ìnvitavit  omìicm  populum,  qui  inventus 
est  Susis,  a  maximo  usque  ad  minimum,  et  VII  dìebus  iussit 
convìvium  preparari  in  vestibulo  orti  et  nemoris,  quod  regio 
cultu  et  marni  consitum  erat  et  cet.  Vide  in  libro. 


De  Naaman  Syro,  qui  X  mutatoria  vestimentorum  detulit  prophete  et 

lavit  se  septies  in  lordane. 

Secundo  polest  excusari  Naaman  de  vestimentorum  mul¬ 
tiplicitate,  quia  talia  portabat,  ut  prophete  donaret;  magna 
enim  petere  volebat,  scilicet  mundationem  a  lepra,  et  ideo 
magna  dare  disponebat.  Et  forte  non  vacat  a  misterio  quod 
X  sunt  precepta  decalogi,  sicut  non  vacat  a  misterio,  quod 
septies  in  lordane  se  lavit.  Et  nota  quod,  post  emundationem 
a  lepra,  miro  modo  Naaman  factus  est  Deo  devotus,  ita  ut 
dignus  esset  commendatione  divina,  Lue.  IIII:  Multi  leprosi 
erant  in  Israel  sub  Helyseo  propheta,  et  nemo  illorum  mundatus 
est  nisi  Naaman  Syrus.  Vere  dignus  fuit  commendatione  di¬ 
vina.  Dixit  enim  Helyseo,  postquam  vidit  se  mundatum,  IIII 
Reg.  V:  Non  enim  faciet  servus  tuus  ultra  holocaustum  aut 
vidimavi  diis  alienis  nisi  Domino.  Similiter  ille  erat  alienigena, 
quem  Dominus  mundavit  a  lepra  et  quem  postea  de  recogni- 
tione  benefìtii  commendavit  dicens  Lue.  XVII:  Nonne  X  man¬ 
dati  sunt,  et  novem  ubi  sunt?  Non  est  inventus  qui  rediret  et 

darei  giordani  Deo  nisi  hic  alienigena.  Item  Naaman  ante  mun- 
dationem  a  lepra  commendatili-,  quod  per  eum  Deus  miraculum 
fecit,  UH  Reg.  V:  Naaman  princeps  mililie  regis  Syrie  erat 
vir  magnus  apud  dominum  su-um  et  honoratus.  Per  illum  enim 
dedit  Dominus  salutem  Syrie.  Erat  autem  vir  f ortis  et  dives, 
sed  leprosus.  Tertio  excusari  potest  Naaman  de  vesti mentorum 
multiplicitate,  quia  non  erat  obligatus  sub  aliqua  lege  sicut 
Iudei,  de  quibus  dicitur:  lpsi  obligali  sunt  et  ceciderunt.  Hinc 
est,  quod  Dominus  dixit  eis,  quando  fecerunt  vitulum  in  Oreb 
et  adoraverunt  sc.ulptile  et  mutaverunt  gloriavi  suam  in  simili- 
tudinem  vituli  comedentis  fenum ,  Exo.  XXXyi:  c  Iam  mine  de- 
pone  ornatum  tuum,  ut  sciam,  quid  faciam  tibi  5 .  Deposuerunt 
ergo  filii  Israel  ornatum  suum  a  monte  Horeb. 


De  superfluo  ornatu  mulierum,  et  de  diminutione  vestimentorum  in  ali- 

quibus  viris. 

De  superfluo  ornatu  sic  habes  in  Ysaia  III:  Pro  eo  quod 
elevate  sunt  filic  Syon  et  ambulaverunt  extenlo  collo  et  nutibus 
oculorum  ibant  et  plaudebant  et  ambulabant  et  pedibus  suis  com¬ 
posito  gradii  incedcbant,  decalvabit  Dominus  verticem  filiarum 
Syon,  et  Dominus  crinem  earum  nudabit.  In  die  illa  auferet 
Dominus  ornamentum  calciarne ntorum  et  lunulas  et  torques  et 
monilia  et  armillas  et  mitras  et  dìscriminalia  et  periscelides  et 
miirenulas  et  olfatoriola  et  inaure s  et  anulo s  et  gemmas  in  f  ronte 
pendentes  et  mutatoria  et  pallìola  et  linteamina  et  acus  et  specula 
et  sy adone s  et  vittas  et  teristra.  Et  erit  prò  sitavi  odore  fetor, 
et  Pro  zona  funiculus,  et  prò  crispanti  crine  calvitium,  et  prò 
fascia  pectorali  cilitium.  De  diminutione  vestimentorum  sic 
habes  in  Ysaia  XX:  In  tempore  ilio  locutus  est  Dominus  in 
marni  Ysaie  filii  Amos  dicens:  f  Vade  et  solve  saccum  de  lumbis 
tuis  et  calciamenta  lolle  de  pedibus  tuis  5 .  Et  fecit  sic,  vadens 
nudus  et  discaltiatus .  Et  dixit  Dominus:  '  Sicut  ambulavit  servus 
incus  Ysaias  nudus  et  discalcia tus ,  trium  annorum  signum  et  por- 
tentum  erit  super  Egyptum  et  super  Ethyopiam,  sic  minabit  rex 
Assyriorum  captivitatem  Egypti  et  transmigrationem  Ethyopie, 

invernati  et  sentirti,  nudarti  et  discalcia/am,  discoopertis  na- 
tibus  ad  ignotniniam  Egypli  ’ .  Item  IIII  Reg.  I,  cum  qucsisset 
rex  Israel  a  nuntiis,  quos  miserat  ad  Heliam,  dicens:  '  Cuius 
figure  et  habitus  est  vir  ille,  qui  occurrit  vobis  et  lo  cuius  est 
verba  hec,  dixerunt:  «  Vir  pilosus  et  zona  pellicea  accinctus 
renibus  ».  Qui  ait:  «  Helyas  7/iesbites  est  »  3 .  Item  de  Iohanne 
Baptista  sic  habetur  Mat.  Ili:  Ipse  autem  lohannes  habebat  ve¬ 
stirne  ntum  de  pilis  carnelorum  et  zonain  pelliceam  circa  lumbos 
suos.  Esca  autem  eius  erat  locuste  et  mel  silvestre.  Et  ideo  a 
Domino  meruit  commendari  Mat.  XI  :  Quid  existis  in  deserium 
videre?  Hominem  mollibus  vestitum?  Ecce  qui  molli  bus  vestiuntur 
in  domibus  regum  sunt.  Et  impleta  est  Scriptura  que  dicit  II 
ad  Cor.  XI:  Non  enim,  qui  seipsum  commendai,  ille  probatus 
est,  sed  quem  Deus  commendat.  Ille  commendavit  seipsum,  qui 
dixit  primo  Macha.  X:  Interroga  et  disce,  quis  sim  ego  et  ceteri 
qui  auxilio  sunt  michi.  Quarto  et  ultimo  excusari  potest  Naa- 
man  de  vestimentorum  multiplicitate,  quia  gentiles  curialiores 
et  liberaliores  erant  quam  Iudei,  qui  nimis  erant  avari;  quod 
verbis  et  exemplis  monstrari  potest.  Nam  in  Luca  dicitur  XVI, 
quod,  cum  Dominus  contra  avaritiam  disputaret,  audiebani 
omnia  hec  Pharisei,  qui  erant  avari,  et  deridebant  illuni. 


Quod  munus  Ieroboam  non  fuit  nobile  exenium  propter  IIII,  nisi  forte 

propter  misterium  excusetur. 

Item  in  III  libro  Regum  habetur  XIII I  quod  Ieroboam  rex 
Israel  dixit  uxori  sue  quod  tolleret  in  manti  sua  X  panes  et 
portaret  Aehie  Siloniti,  et  daret  sibi  et  consuleret  eum  de  filio 
suo,  qui  infirmabatur  infirmitate,  de  qua  mortuus  est,  utrum 
vivere  posset  nec  ne.  Quod  si  fuit  regale  munus  et  nobile, 
tu  qui  Iegis  diiudica.  Et  dicimus  quod  non,  propter  IIII.  Et 
primo  ex  parte  mittentis,  quia,  sicut  optimi  est  optinia  addu- 
cere,  sic  nobilis  est  nobilia  dare.  Erat  enim  rex,  et  ideo  eum 
decebat  regale  munus  mittere.  Hinc  rex  Alexander  dixit  cui- 
dam,  qui  munus  suum  recusabat,  eo  quod  humili  sue  fortune 
discoveniens  erat:  'Non  considero’,  ait,  'quid  te  oporteat 

acci  pere,  sed  quid  me  deceat  dare  \  Secundo,  ex:  parte  nuntii, 
quia  regina  erat,  que  illud  portabat.  Tertio,  ex  parte  persone, 
cui  mittebatur,  quia  propheta  erat,  cui  etiam  Ieroboam  muìtum 
tenebatur,  utpote  qui  ei  regnum  contulerat.  Quarto,  ex  parte 
rei,  quam  postulabat  ab  eo,  scilicet  ut  consuleret  Dominum 
prò  vita  filii  sui.  Sed  non  fuit  mirum,  si  vile  munus  misit, 
tum  quia  avarus,  ut  babet  Iudeorum  natura,  tum  etiam  quia, 
quamvis  modo  esset  rex,  tamen  servus  Salomonis  estiterat.  Nisi 
forte  dicamus  quod  non  vacat  a  misterio,  quod  decem  panes 
misit,  ve]  propter  X  precepta,  quibus  vivit  qui  ea  observat, 
vel  quia  decem  tribus  Iudaici  populi  sibi  contulerat  Domino 
concedente,  cum  Salomoni  indignatus  fuisset;  que  X  tribus 
in  X  scissuris  prophetici  pallii  significate  fuerunt,  III  Reg.  XI. 
Naaman  vero  princeps  militie  regis  Syrie  detulit  viro  Dei, 
scilicet  Helyseo  prophete,  X  talenta  argenti  et  sex  milia  aureos 
et  decem  mutatoria  vestimentorum,  quamvis  Helyseus  non  ac- 
ceperit.  Iam  enim  intelligebat  filium  Dei  venturum,  qui  pre- 
cepturus  erat  Mat.  X:  Gratis  accepistìs,  gratis  date. 

De  nobili  dono  A9aelis  quod  detulit  Heliseo. 

Azael  quoque  alius  princeps  regis  Syrie,  cum  iret  ad  con- 
sulendum  virum  Dei,  scilicet  Helyseum  prophetam,  prò  rege 
suo  Benadab,  qui  infirmabatur  ad  mortem,  ex  precepto  regis 
tulit  secum  numera,  omnia  bona  Damasci,  onera  XL  camelorum. 


Ad  quantam  miseriam  quidam  stultus  devenit  propter  erroneum  intelle- 
ctum,  tu  qui  legis  considera. 

é 

Igitur  patet  ex  predictis  quod  Apostoli  Ghirardini  Sega- 
lelli  valde  stultizant,  quia  non  habent  rationabile  obsequium, 
dum  volunt  una  tunica  esse  contenti,  credentes  sibi  a  Domino 
hoc  esse  preceptum,  quia  ad  litteram  hoc  Dominus  non  pre- 
cepit.  Insuper  exponunt  se  discrimini  frigoris  et  magne  infir- 
mitatis  seu  etiam  mortis,  quam  de  facili  cito  possent  incurrere. 
Nullum  enim  debet  interficere  semetipsum.  Hinc  sapiens  dicit 

Eccle.  VII:  Noli  esse  stultus,  ne  moriaris  in  tempore  non  tuo. 
Ideo  in  Iob  sic  habetur  de  quibusdam  stultis:  Sublati  sunt  ante 
tempus  suum,  Iob  XXII.  Item  cura  una  tunica,  qua  solummodo 
utuntur,  exponunt  se  multis  miseriis  tam  pediculorum,  quos 
excutere  non  possunt,  quam  etiam  sudoris  et  pulveris  et  fetoris, 
quia  tunicam  nec  excutere  nec  lavare  possunt,  nisi  remanse- 
rint  nudi.  Unde  quadain  die  dixit  quedam  mulier  duobus  fra- 
tribus  Minoribus  deridendo:  '  Noveritis  quod  habeo  unum 
Apostolum  nudum  in  lecto  meo,  et  erit  ibi,  quousque  tunica 
sua  siccetur,  quam  lavi  5.  Audientes  hoc  fratres  Minores  cepe- 
runt  ridere  de  fatuitate  tam  mulieris  quam  stiliti  Apostoli.  Ideo 
beatus  Ieronimus  dicit  quod  nec  affectate  sordes  nec  exquisite 
delitie  Deo  placent.  De  sordibus  sic  habes  Eze.  XXII:  Sordida 
nobilis,  grandis  ìnteritu.  Item  Iere.  in  Trenis  I  :  Sordes  eius 
in  pedìbus  eius,  nec  recordata  est  finis  sui.  Item  Apoc.  ultimo: 
Qui  in  sordibus  est,  sordescat  adhuc.  De  delitiis  sic  habetur 
Prover.  Vili  :  Delitie  inec  esse  cum  filiis  hominum ,  dicit  sapientia 
increata.  Sed  non  decent  stultum  delitie,  nec  servum  dorninari 
principibus ,  Prover.  XIX.  Ideo  dicit  Apostolus  I  ad  Timo  V: 
Vidua  que  in  delitiis  est  vivens  mortua  est. 


Quod  Dominus  ordinavìi  his  qui  Evangelium  annuniiant  de  Evangelio 

vivere ,  quod  potest  multipliciter  demonstrari. 

Undecima  istorum  Apostolorum  stultitia  est  quia  volunt 
de  helemosinis  vivere  nec  habent,  quid  rependant  his  qui 
helemosinas  sibi  faciunt.  Nani  testante  Salomone  Prover.  XXII, 
sicut  qui  accipit  mutuum  servus  est  fenerantis ,  sic  qui  recipit 
servitium  obligatur  ad  beneficium  rependendum.  Sed  isti  iLlit- 
terati  sunt  et  ydiote,  et  ideo  nec  predicare  nec  missas  cele¬ 
brare  possunt,  et  defraudant  illos,  a  quibus  accipiunt  helemo¬ 
sinas,  et  illos  qui  eas  habere  debent,  seilicet  fratres  Minores 
et  Predicatores,  quia,  sicut  dicit  Apostolus  prima  ad  Cor.  IX: 
ordinavit  Dominus  his  qui  Evangelium  annuntiant  de  Evangelio 
vivere.  Quod  potest  multipliciter  demonstrari.  Et  primo,  quia 
propheta  dicit:  Sumite  psalmum  et  date  lympanum ,  id  est  sumite 


CRONICA 


413 


spiritualia  et  date  temporalia,  dicit  glosa.  Secundo,  quia  Apo- 
stolus  prima  ad  Cor.  dicit  IX:  Si  nos  vobis  spiritualia  semi- 
navimus,  magnum  est,  si  nos  carnalia  vestra  metamus?  Quasi 
diceret:  Non  est  magnum,  quia  meliora  sunt  spiritualia  quam 
temporalia.  Unde  dicit:  Si  alìi  potesiatis  vestre  participes  sunt, 
quare  non  potius  nos ?  Tertio,  quia  ad  Ro.  XV  dicit:  Si  spi- 
rìtualìum  eorum  participes  facti  sunt  ge/itiles,  debent  et  i?i  car- 
nalibus  ministrare  eis.  Quarto,  quia  ad  Gala.  VI  dicit  idem 
Apostolus:  Communicet  autem  is  qui  catechizatur  verbo  ei  qui 
se  catechizat  in  omnibus  bonis.  Quod  est  dicere:  Ille  qui  instruitur 
debet  communicare  instructori  suo  omnia  bona  sua.  Quod  bene 
fit  in  Francia.  Nam,  quando  habitabam  ibi,  dixerunt  michi 
sacerdotes  quod  de  omnibus  bonis  parochialium  suorum  exi- 
gunt  decimas,  etiam  de  agniculis  et  pullis  gallinarum.  Quinto, 
quia  Dominus  ita  dixit  Lue.  X:  In  cadem  autem  domo  manete, 
edentes  et  bibentes  que  apud  illos  sunt.  Dignum  est  enìm  ope- 
rarius  mercede  sua.  Quod  etiam  probat  Apostolus  multis  exem- 
plis,  ut  habetur  prima  ad  Cor.  IX,  dicens:  Quis  militat  suis 
stipendiis  unquam ?  Quis  piantat  vineam  et  fructum  eius  non 
comedit?  Quis  pasci t  gregem  et  de  lacte  gregis  non  manducatf 
Numquid  secundum  hominem  hec  dico,  an  et  lex  hec  11071  dicit ? 
Scriptum  est  enìm  in  lege  Moysi,  Deutero.  XXV:  ‘  Non  alli- 
gabis  os  bovi  trituranti'’.  Numquid  de  bobus  cura  est  Deo?  An 
propter  nos  utique  hec  dicit ?  Nam  propter  nos  scripta  sunt,  quo- 
viam  debet  in  spe  qui  arai  arare  et  qui  triturat  in  spe  fructus 
percipiendi. 


Quod  Apostoli  Ghirardini  Segalelli  propter  1 1 1 1  graviter  peccant  helemo- 
sinas  accipiendo  et  beneficia  non  rependendo. 

Illi  igitur  Apostoli  Ghirardini  Segalelli,  accipiendo  hele- 
mosinas  et  non  rependendo  beneficia,  IIII  mala  faciunt.  Primum, 
quia  sine  utilitate  gravant  Ecclesiam.  Et  ideo  adaptari  eis  po- 
test  quod  de  viduis  Apostolus  dixit  prima  Timo.  V:  Si  quis 
fidelis  habet  viduas,  subministret  illis.  et  no  fi  grave  tur  Ecclesia, 
ut  his  que  vere  vidue  sunt  sufficiat.  Secundum,  quia  defraudant 

iilos,  quibus  de  iure  helemosine  sunt  concesse,  quia  ordinavit 
Dominus  his  qui  Evangelium  annuntiant  de  Evangelio  vivere,  I 
ad  Cor.  IX.  Tertium,  quia  decipiunt  illos,  quorum  helemo- 
sinas  comedunt.  Ideo  Dominus  de  eis  dicit  Osee  IIII  :  Peccata 
populi  mei  comedcnt,  et  ad  iniquitatem  eorum  sublevabunt  animas 
eorum.  Quartum  malum  istorum  est,  quia  obligant  semetipsos 
et  in  solvendo  non  sunt.  Ideo  dicit  Ps:  Ipsi  obligati  sunt  et 
ceciderunt .  Hitic  sapiens  dicit  Prover.  VI:  Fili  mi,  si  spopon- 
deris  prò  amico  tuo,  defixisti  apud  extraneum  mamim  —  sive 
animavi  —  tuam.  Illaqucatus  es  verbis  oris  tui  et  captus  propriis 
sermonibus.  Item  Eccli.  Vili:  Non  spondeas  super  virtutem 
tuam.  Quod  si  spoponderis,  quasi  restituens  cogita. 

De  fratre  Boncompagno,  qui  assignabat  rationem,  quare  una  tunicula 

volebat  esse  contentus. 

Ideo  sapienter  faciebat  frater  Bonuscompagnus  de  Prato  ex 
Ordine  fratrum  Minorum,  qui  erat  sacerdos  et  predicator  et 
bonus  clericus  et  litteratus  et  spiritualis  homo.  Nani  cum  in 
conventu  Pisano  IIII  annis  cum  eo  habitassem,  et  quolibet 
anno  quilibet  frater  acciperet  duas  tunicas  novas  de  garbo, 
ipse  nisi  unam  et  illam  veterem  volebat  accipere.  Cum  autem 
interrogassem  eum  quare  sic  faciebat,  respondebat  michi  di- 
cens:  *  Frater  Salinbene,  Apostolus  dicit  quod  unusquisque 
propriam  mer cedevi  l'ecipiet  secundum  suum  laborem,  et  quod 
unusquisque  prò  se  rationem  reddet  Deo,  quam  edam  Deus 
exiget,  cum  dicet:  Redde  rationem  villicationis  tue,  cum  inter- 
rogabit  opera  nostra.  Augustinus  edam  dicit  quod  tempus  non 
sufficit  singulis,  quanto  magis  non  sufficit  omnibus?  Vix  enim 
prò  ista,  quam  accipio,  poterò  satisfacere  Deo  ’.  Hinc  sapiens 
dicit  Prover.  XXII  :  Si  enim  non  habes  unde  restituas,  quid  cause 
est,  ut  tollat  operimentum  de  cubili  tuo?  Revera  i  1  le  non  habet 
unde  restituat,  qui  tamquam  pauper  recipit  temporalia  et  non 
rependit  spiritualia  sibi  helemosinas  facienti,  et  ideo  dans  est 
quasi  exactor,  qui  tollit  operimentum  de  cubili  accipientis, 
quia  caritative,  dedit.  et  caritas  est  que  operit  multitudinem 

peccatorum.  Ideo  beatus  Bernardus  dicit:  Ad  iuditium  hele- 
mosinas  recipiunt  qui  de  peccatis  dominorum  non  satisfaciunt. 
Certe  Apostolus,  magnus  predicator  et  doctor,  libere  poterat 
sumptus  accipere  ab  illis,  quibus  predicabat,  et  tamen  absti- 
nebat,  sicut  ipse  dicit  prima  Cor.  IX:  Si  nos  vobis  spirilualia 
seminavimus ,  magnum  est,  si  nos  car natia  vestra  metamus?  Si 
alii  potestalis  vestre  participcs  sunt,  quare  non  potius  nos ?  Sed 
non  usi  sumus  hoc  potestate,  sed  omnia  sustinemus ,  ne  quod 
ojfendiculum  demus  Evangelio  Chris  ti.  Item  II  ad  Thessa.  Ili 
dicit  :  Ipsi  enim  scitis  quemadmodum  oporteat  vos  imitavi  nos, 
quoniam  non  inquieti  fuimus  inter  vos  ?ieque  gratis  pa/iem  man- 
ducavimus  ab  aliquo,  sed  in  labore  et  fatigatione  nocte  et  die 
operantcs,  ne  quem  vestrum  gravar emus ,  non  quasi  non  habue- 
rirnus  potestaiem,  sed  ut  nosmetipsos  formavi  daremus  vobis  ad 
imitandum  nos.  Item  in  prima  ad  Thessa.  IIII  :  Rogamus  autem 
vos,  fratres,  ut  abundetis  magis  et  operarli  detis,  ut  quieti  sitis 
et  ut  vestrum  negotium  agatis  et  operemini  manibus  ves/ris,  sicut 
precipimus  vobis,  et  ut  honeste  ambuletis  ad  eos  qui  foris  sunt 
et  nullius  aliquid  desideretìs .  Item  in  secunda  ad  Cor.  XII  dicit: 
Quid  est  enim,  quod  minus  habuislis  prc  ccteris  Ecclesiis,  nisi 
quod  ego  ipse  non  gravavi  vos?  Donate  michi  hanc  iniuriam. 
Ecce  hoc  tertio  paratus  sum  venire  ad  vos  et  non  ero  gravis 
vobis.  Non  enim  quero  que  vestra  sunt,  sed  vos.  Item  in  secunda 
ad  Cor.  XI  dicit:  In  omnibus  autem  manifestus  sum  vobis.  Aut 
numquid  peccatum  feci  meipsum  humilians,  ut  vos  exaltemini, 
quoniam  gratis  Evangelium  Dei  evangelizavi  vobis ?  Alias  Ec- 
clesias  expoliavì  accipiens  stipendium  ad  ministerium  vestrum. 
Et  cum  essem  apud  vos  et  cgerem,  nulli  onerosus  fui.  Nam 
quod  michi  deerat  supplevcrunt  fratres  qui  venerunt  a  Macedonia, 
et  in  omnibus  sine  onere  me  vobis  servavi  et  servabo.  Est  veritas 
Chris  li  in  me,  quoniam  hec  gloriatio  non  infringetur  in  me  in 
regionibus  Achaie.  Quare ?  Quia  non  diligo  vos?  Deus  scit.  Quod 
autem  facio  et  faciam,  ut  amputem  occasionerà  eorum  qui  volunt 
occasionem,  ut  in  quo  gloriantur  tales  inveniantur  sicut  et  nos . 
Nam  et  eiusrnodi  pseudo- Apostoli  sunt  operarii  subdoli,  transfi- 
gurantes  se  in  Apostolos  Christi.  Et  non  mirum.  Ipse  enim 

Sathanas  transfigurat  se  in  angelum  lucis.  No?i  est  ergo  magnum, 
si  ministri  eius  trans  fi gurentur  velut  ministri  iustitie,  quorum 
finis  erit  secundum  o fi  era  ipso  rum. 

Quod  multi  ribaldi  et  seductores  acceperunt  habitum  Segalelli,  ut  facilius 

scelera  operentur. 

Sic  ad  litteram  inter  Apostolos  Ghirardini  Segalelli  ingre- 
diuntur  ribaldi  et  seductores  et  deceptores  et  latrones  et  for- 
nicatores,  et  multa  turpia  cura  mulieribus  faciunt  necnon  et 
cum  pueris,  postea  redeunt  ad  ribaldariam.  Unde  Iere.  IX: 
De  malo  ad  malum  egressi  suiti.  Item  II  Io.:  Multi  seductores 
exierunt  in  inundum.  Item  ad  materiam  supradictam  pertinet 
quod  Apostolus  dicit  Act.  XX:  Argentimi  et  aurum  aut  vestem 
nullius  concupivi  ;  ipsi  vos  scitis  quoniam,  ad  ea  que  michi  opus 
erant  et  his  qui  me  cum  sunt,  ministraverunt  manus  iste.  Omnia 
ostendi  vobis,  quoniam  sic  laborantes  oportet  suscipere  infirmo s 
ac  meminisse  verbi  domini  Jesu,  quoniam  ipse  dixit:  '  Beatius 
est  magis  dare  quam  accipere'’.  Mine  beatus  Bernardus  dicit: 
Apostolus,  doctor  gentìum,  predi cator  vcritatis,  predi cans  Evan- 
gelium  noluit  comederc  panem  de  Evangelio ,  ut  dicitur  secunda 
Thessa.  Ili:  ncque  gratis  panem  manducavimus  ab  aliquo,  sed 
in  labore  et  fatigatione ,  cum  Dominus  tamen  ordinaverit  vivere 
de  Evangelio,  ubi  dixit:  Dìgnus  est  operarius  mercede  sua. 
Quale  ergo  fiet  iuditium  clericis  nostri  temporis,  qui  Evange- 
lium  non  predicant  et  panem  de  altari  otiosi  manducant?  Non 
laborant  ut  rustici,  non  pugnant  ut  milites,  non  evangelizant 
ut  clerici.  Et  quia  nullum  ordinem  tenent,  ibi  erunt,  ubi  '  nul- 
lus  ordo,  sed  sempiternus  orror  inhabitat  \  Patet  igitur  ex  pre- 
dictis  quod  isti  Apostoli  Ghirardini  Segalelli  multum  stultizant, 
dum  volunt  de  helemosinis  vivere  et  non  liabent  quid  spiri¬ 
tuale  rependant.  Et  hoc  patet  multis  exemplis.  Et  primo 
exemplo  de  clericis  supraposito,  qui  cum  optime  in  Ecclesia 
prebendati  sint,  tenentur  facere  illud  offitium,  propter  quod  pre- 
bendas  acceperunt,  scilicet  predicare,  missas  cantare,  confes- 
siones  peccatorum  audire,  consilia  salutifera  dare,  prò  vivis 

et  defunctis  orare,  sanctam  vitam  habere  et  conversationem 
sanctam  et  honestam  omnibus  intuentibus  demonstrare,  sicut 
docet  Apostolus  Petrus  I  canonica  II:  Conversationem  vestram 
inter  gentes  habenies  bonam,  ut  in  eo  quod  detractant  de  vobis 
tamquam  de  malefactoribus,  ex  bonis  operìbus  vos  considerantes, 
glorificent  Deum  in  die  visitationis .  Et  tamen  ista  non  faciunt, 
vel  quia  nolunt,  quia  potius  volunt  sequi  consolationes  mun- 
danas  et  carnales,  vel  certe  quia  non  habent  scientiam,  unde 
velie  possint.  Secundo  exemplo  Moysi,  cui  a  Ietro  dictum  fuit 
Exo.  XVIII:  Noìi  bonam,  inquit,  rem  facis.  S tutto  labore  con- 
sumeris,  et  tu  et  populus  iste,  qui  tecum  est.  Ultra  vires  est 
negotium,  solus  illud-  ?ion  poteris  sustinere.  Sed  audi  verba  mea 
atque  consilia,  et  erit  Dominus  tecum.  Acquievit  Moyses  nec 
erubuit  vir  Deo  plenus  consilium  gentilis.  Si  sic  faceret  Ge- 
rardinus  Segalellus,  scilicet  audiret  verba  atque  consilia,  rediret 
ad  ligonem  cum  rusticis  suis  et  custodiret  porcos  et  vaccas, 
et  melius  faceret  quam  eundo  stultizando  per  mundum  et 
pauperes  homines  defraudando  de  helemosinis  suis  et  fastidium 
Christiano  populo  inferendo,  qui  de  tanta  multitudine  religio- 
sorum  mendicantium  nimie  pregravatur.  Sed  frustra  talia  dici- 
mus,  quia  no?i  amat  pestilens  eum  qui  se  corripit  nec  ad  sapientes 
gradìtur.  Item  Prover.  XXI  :  Omnis  via  viri  recta  sibi  videlur, 
appendit  autem  corda  Dominus.  Item  Prover.  XII  :  Via  stiliti, 
recta  in  oculis  eius,  qui  autem  sapiens  est,  audii  consilia. 


De  duobus  Ordinibus,  scilicet  fratrum  Predicatorum  et  Minorum,  qui  in 
veteri  Testamento  prefigurati  fuerunt.  [Nota  etiam  de  hac  materia 
supra  ad  c.  CCXVI]. 

Patet  igitur  ex  predictis  quod  isti  duo  Ordines,  scilicet 
fratrum  Minorum  et  Predicatorum,  qui  vitam  (sanctam)  et 
scientiam  habent,  iniquitatem  sanctuarii  portare  debent,  secun- 
dum  quod  Dominus  ad  Aaron  dixit  Numeri  XVIII:  Tu  et 
filii  tui  et  domus  patri s  tui  tecum  portabitis  iniquitatem  sanctuarii . 
Et  tu  et  Jilii  tui  simul  sustinebitis  peccata  sacerdotii  vestri.  Sed 
et  fratres  tuos  de  tribù  Levi  et  sceptrum  patris  tui  sumes  tecum. 

prestoque  sint,  ut  ministrent  libi.  Tu  miteni  et  filii  tui  ministra- 
bitis  in  tabernaculo  testiinonii.  Excubabuntque  Levite  ad  precepta 
tua  et  ad  cuncta  opera  tabernaculi,  ita  dumtaxat  ut  ad  vasa 
sanctuarii  et  ad  altare  non  accedant,  ne  et  illi  moria ntur ,  et  vos 
pereatis  sitnul.  Sint  autem  tecum  et  excubent  in  custodiis  taber¬ 
naculi  et  in  omnibus  cerinioniis  eius.  Per  supradicta  patet  quod 
isti  duo  Ordines  debent  habere  famulos  sibi  servientes,  qui 
clericis  non  equentur.  Per  hoc  autem  quod  sequitur:  Alieni- 
gena  non  miscebitur  vobis  et  cet.  usque  ibi  :  Si  quis  extremus 
accesserit,  occìdetur,  datur  intelligi  quod  Ghirardinus  Segalellus 
cum  suis  Apostolis  non  debet  se  intromittere  de  offitio  istorum 
duorum  Ordinum,  quoniam  isti  sunt  iili  duo  Ordines,  qui  pre¬ 
figurati  in  Ieremia  fuerunt  sub  nomine  piscatorum  et  venato- 
rum,  sicut  abbas  Ioachym  dilucidavi  aperte. 

Nota  quod  in  piscatoribus  intelliguntur  fratres  Minores,  in  venatoribus 

Predicatores. 

Dicit  enim  Dominus  per  Iere.  XVI  :  Ecce  ego  mittam  pi- 
scatores  niultos,  dicit  Dominus,  et  piscabuntur  eos.  Ad  litteram, 
quando  Christus  venit  in  mundum  natus  de  Virgine,  piscatores 
elegit,  quos  misit.  De  quibus  dicitur  Mat.  1 1 1 1  :  Erant  enim 
piscatores,  et  ait  illis:  '  Venite  post  me,  et  faciam  vos  fieri  pi¬ 
scatores  hominum' .  Et  statini  sequitur  ibidem  de  vocatione 
aliorum  duorum  fratrum,  scilicet  Iacobi  Zebedei  et  Iohannis, 
qui  piscatores  similiter  erant.  Sequitur  in  Ieremia:  Et  post  hec 
mittam  eis  mullos  vcnatores,  et  venabuntur  eos  de  omni  monte 
et  de  omni  colle  et  de  cavernis  petrarum,  quia  oculi  mei  super 
omnes  vias  eorum.  Salva  expositione  abbatis  Iohachym,  quam 
non  legi  multi  sunt  anni,  videtur  michi  quod  ista  particula 
ultima,  in  qua  de  venatoribus  agitur,  Ordini  magis  congruat 
sancti  Dominici  quam  sancti  Francisci,  non  solum  quia  in 
Esau  significatus  fuit  Ordo  ille,  qui  fuit  vir  Venator  et  qui 
filias  Heth  accepit  uxores,  scientias  scilicet  seculares,  sicut 
predictus  abbas  exponit,  verum  etiam  quia  magis  ad  exteriora 
egreditur  ad  venandum  animas  hominum  de  omni  monte  et  de 

omni  colle  el  de  cavernis  pe trarum,  quamvis  et  alter  Ordo  hec 
eadem  faciat,  maxime  in  partibus  ultramontanis.  Nani  in  Ytalia 
excusant  se,  si  non  egrediuntur,  prò  eo  quod  milites  et  potentes 
et  nobiles  in  civitatibus  habitant;  et  in  villis  et  castris  here- 
mitoria  habent,  in  quibus  fratres  Minores  habitant,  qui  satis- 
facere  secularibus  possunt. 


Nota  quod  dictator  prosequitur  hic  de  Ordine  beati  Francisci,  qui  est 

Ordo  suus  ;  de  quo  etiam  require  infra,  ubi  est  evidentiora  dicturus, 

carta  CCCCLXXXVII  et.... 

• 

Porro  Iacob,  vir  simplex,  in  tabernaculìs  habitabat,  quia 
Ordo  Minorum  quieti  contemplationis  et  orationis  et  devotionis 
magis  deditus  fuit  quam  alter  Ordo  in  Esau  designatus.  Sane 
quod  in  Zacharia  scribitur  XIII  :  Et  convertam  manum  meam  ad 
parvulos,  et  erunt  in  omni  terra,  dicit  Dominus ,  specialiter  ad 
Ordinem  fratrum  Minorum  pertinere  videtur.  De  quibus  subdit: 
Partes  due  in  ea  disperdenlur  et  deficient,  et  ter  Ha  pars  r eliti - 
quetur  in  ea.  Et  educam  terliam  partem  per  ignern  et  urani  eos, 
sicut  uritur  argentimi,  et  probabo  eos,  sicut  proba  tur  aurum. 
Ipse  vocabii  nomen  meum,  scilicet  Ordo  Minorum  sive  parvu- 
lorum,  et  ego  exaudiam  cum.  Dicam :  '  Populus  meus  es  et 
ipse  dicet: '  Dominus  Deus  mcus\  Isti  parvuli  prefigurati  fuerunt 
in  illis  parvulis,  de  quibus  Esau  quesivit  a  Iacob  fratre  suo 
dicens  Gen.  XXXIII:  '  Quid  sibi  volunt  isti  et  si  ad  te  per- 
iìnent?  \  Respondit:  '  Parvuli  sunt,  quos  donavit  inichi  Deus 
servo  tuo  ’.  Item  isti  sunt  parvuli,  de  quibus  habetur  Mat.  XIX: 
Oblati  sunt  lesti  parvuli,  ut  manns  eis  imponeret  et  oraret.  Di- 
scipuli  autem  ìncrepabant  eos.  —  Quia  aliquando  primitivo  tem¬ 
pore  aliqui  cardinales  non  nniltum  favorabiles  erant  quod  Ordo 
iste  consurgeret.  —  Iesus  vero  ail  eis  —  quia  summus  pontifex, 
scilicet  domnus  Innocentius  tertius,  cardinalibus  dixit — :  ‘  Si- 
nile  parvulos  et  nolite  eos  prohibere  ad  me  venire.  Talium  est 
enim  regnum  celorum  ’.  Hec  dixit  papa  Innocentius  tertius 
postquam  vidit  celitus  visionem  sibi  divinitus  demonstratam 
de  Ecclesia  Lateranensi,  que  minabatur  ruinam  pre  nimia 

vetustate,  et  a  quodam  pauperculo  humili  et  despecto  fuit  mi- 
rabiliter,  ne  omnino  caderet,  sustentata.  Sequitur:  Et  cum  impo- 
suissei  eis  manus,  abìit  inde.  Quia  tunc  temporis  papa  Inno- 
centius  tertius  beato  Francisco  et  sociis  suis  XII,  quos  secum 
ad  papam  duxerat  ad  suum  Ordinem  confirmandum,  clericas 
fecit  et  regulam  et  Ordinem  confìrmavit  et  offitium  predicandi 
commisit.  —  Agebatur  tunc  annus  Domini  MCCVII.  —  Et  dein- 
ceps  tam  cardinales  Romane  curie  quam  summi  pontifìces 
Ordinem  beati  Francisci  totis  viribus  dilexerunt,  cognoscentes 
et  oculata  fide  videntes  quod  fratres  Minores  utiles  sunt  Ec¬ 
clesie  et  mundo  dati  sunt  ad  saluteni.  De  hac  materia  parvu- 
lorum  Mar.  X  sic  habetur  post  ea  que  dieta  sunt  in  Mat.  : 

'  Amen  dico  vobis:  quisquìs  non  rece  perii  regnum  Dei  velut 
parvulus,  non  intrabit  in  illud  \  Et  cotnplexcins  eos  et  imponens 
marnivi  super  illos  benedicebat  eos.  De  parvulis  ista  sufìiciant. 

De  Apostolis  Christi,  qui  in  veteri  Testamento  in  multis  figuris  prefigu¬ 
rati  fuerunt. 

Duodecima  stultitia  Apostolorum  fratris  Ghirardini  Segalelli 
fuit  et  est  quia  nimis  altum  nomen  et  nobile  imposuerunt  sibi, 
quod  ribaldis  minime  convenit,  ut  Apostoli  nominentur,  quia 
de  Domino  dicitur  Lue.  VI,  quod  vocavit  discipulos  suos  et 
elegit  XII  ex  ipsis,  quos  et  Apostolos  nominavit.  Isti  prefigurati 
fuerunt  in  XII  patriarchis,  qui  filii  Iacob  fuerunt,  quos  edam 
congregavit,  cum  mori  deberet,  quibus  multa  predixit  futura, 
et  propriis  benedictionibus  benedixit.  De  quibus  habetur  Gen. 
XLIX.  Sic  et  Christus  fecit  quando  implevit  illud  propheticum 
Soplionie  I  :  Preparavit  Dorninus  hostiam,  sanctificavil  vocatos 
suos.  Ideo  Apostolis  congregati  in  cena  dixit  Lue.  XXII  : 
Desiderio  desideravi  hoc  Pascha  manducare  vobiscum,  ante  quam 
patiar.  Item  in  XII  principibus  synagoge  sive  Israelitici  populi 
prefigurati  fuerunt,  de  quibus  in  multis  locis  habetur.  Et  de 
Apostolis  dietimi  fuerat  Ps.:  Constitues  eos  principes  super 
omnem  ferravi.  Istis  adaptari  potest  quod  dixit  Senacherib  de 
principibus  suis  Ys.  X:  Numquid  non  principes  mei  simul  reges 

sunt?  Sic  etiam  dixit  Christus,  cura  ait  Lue.  XXII:  Ego  di- 
spono  vobis,  sicut  disposuit  mìchi  palei -  meus  regnum.  Sed  pater 
sic  disposuit  quod  fecit  eum  regem,  sicut  ipse  dicit  Ps.:  Ego 
autem  constitutus  sum  rex  ab  eo  super  Syon  montem  sanclum 
eius.  Ergo  Apostoli  simul  reges  erunt.  Item  in  XII  fontibus 
in  Helym  inventis,  de  quibus  habetur  Exo.  XV.  Item  in  XII 
bobus,  qui  in  tempio  Domini  mare  eneum  sustentabant.  De 
quibus  habetur  III  Reg.  VII.  Item  in  XII  leunculis  Salomonici 
throni.  De  quibus  habetur  III  Reg.  X.  Et  in  XII  panibus, 
qui  super  mensam,  que  in  tabernacolo  coram  Domino  stabat, 
diebus  sabbatorum  calidi  ponebantur.  De  quibus  habetur  Exo. 
XXV  et  in  fine  libri.  Item  in  XII  principibus,  qui  ex  pre- 
cepto  Domini  missi  sunt  ad  explorandam  terram,  de  quibus 
habetur  Numeri  XIII. 


Quod  Barnabas  et  Paulus  XII  Apostolis  additi  sunt,  sicut  in  veteri  Te¬ 
stamento  fuerat  prefiguratum. 

Item  de  figura  LXXII  discipulorum. 

Quod  autem  XII  Apostolis  duo  superadditi  sunt,  scilicet 
Barnabas  et  Paulus,  de  quibus  habetur  Act.  XIII:  Ministran- 
tibus  autem  illis  Domino  et  ieiunantibus  dixit  Spiritus  Sanctus: 
c  Segregate  michi  Barnabam  et  Saulum  in  opus  quo  assumpsi 
eos\  totum  prefiguratum  fuerat  in  veteri  Testamento,  quando 
Iacob  patriarcha,  qui  XII  filios  habebat,  dixit  Ioseph  filio  suo 
Gen.  XLVIII:  Duo  fitti  fui,  qui  nati  sunt  libi  in  terra  Egypti, 
ante  quam  huc  venir em  ad  te,  mei  erunt.  EJjtraym  et  M aitasse s 
sicut  Ruben  et  Symeon  de putabuntur  michi.  Reliquos  autem,  quos 
gcnueris  post  eos,  lui  erunt  et  nomine  fiat  rum  suonivi  vocabuntur 
in  possessionibus  suis.  Item  in  Moyse  et  Aaron  prefigurati  fue- 
runt,  quia,  sicut  illi  duo  fratres  eduxerunt  synagogam  de 
Egypto,  sic  Barnabas  et  Saulus  gentilitatem  extra  ydolatriam 
eduxerunt,  ut  in  terram  promissionis  inducerent,  scilicet  ca- 
tholice  fidei  credere  facerent  et  Romane  Ecclesie  incorporarent, 
ydolorum  superstitiositate  relieta.  Talis  est  expositio  abbatis 
Ioachym.  Porro  quod  dicit  beatus  Lucas  X:  Post  hec  designava 

Domiiius  et  alios  LX X  duos,  a  misterio  non  vacat.  Fuerunt 
enim  et  isti  prefigurati  in  Exo.  XV,  ubi  dicitur  quod  filii 
Israel  venerunt  in  Helym,  ubi  eratit  XII  fontes  aquarum  et 
LXX  palme.  Item  Numeri  XI,  ubi  Dominus  dixit  ad  Moysen: 
Congrega  michi  LXX  viros  de  senioribus,  quos  nosti,  quod  se- 
nes  sint  ac  magistri,  et  duces  eos  ad  ostium  tabernaculi  fedcris 
faciesque  stare  tecum,  ut  descendam  et  loquar  tibi  et  auf crani 
de  spirita  tuo  tradamque  eis,  ut  sustentent  tecum  onus  populi, 
et  noii  tu  solus  graveris.  Apostoli  vero  Ghirardini  Segalelli  nec 
in  duodenario  numero  nec  in  septuagesimo  prefigurati  leguntur, 
sed  sicut  scriptum  est,  si  tamen  de  eis  scriptum  est:  Dinu- 
vierabo  eos,  et  super  arenam  mulliplicabuntur .  Et  iterum:  Mul¬ 
tipli  cali  sunt  super  numerum.  Item  Apostoli  interpretantur  missi. 
Isti  autem  missi  non  sunt,  immo  venerunt  ex  seipsis;  et  pro- 
hibitum  est  eis  a  Romano  pontifice,  scilicet  papa  Gregorio 
decimo,  in  pieno  concilio  Lugdunensi,  ne  penitus  veniant. 
Nullus  autem  venire  debet,  sicut  supra  ostendi,  nisi  a  Deo 
mittatur  vel  ab  eo  qui  tenet  locum  Dei  in  terra.  Unde  Domi¬ 
nus  Iere.  VII  :  Misi  ad  vos  omnes  servos  meos  prophetas  per 
dieta,  consurgens  dilucido  et  mittens.  Item:  Misit  ver  bum  suum 
et  sanavit  eos.  De  quo  etiam  dicitur:  In  eternum,  Domine,  per- 
manet  verbum  tuum.  Verbum  enim  prolatum  non  mittitur  neque 
in  eternum  permanet. 


Multiplici  exemplo  demonstratur  quod  isti  ribaldi  non  se  debent  Apo- 

stolos  nominare. 

Patet  igitur  quod  multum  stultizant  isti  ribaldi,  qui  se  Apo- 
stolos  nominant,  presertim  cum  Apostolus  dicat  I  ad  Cor. 
XV:  Non  sum  dignus  vocari  Apostolus.  Posita  sunt  itaque  tria 
exempla,  quare  isti  non  se  debent  Apostolos  appellare.  Primum, 
quia  filius  Dei  ad  certuni  numerum  Apostolos  et  discipulos 
ordinavit.  Secundum,  quia  illi,  ante  quam  mitterentur,  in  ve- 
teri  Testamento  prefigurati  fuerunt.  Tertium,  quia  Apostolus 
hoc  nomine  se  dicit  indignum.  Quartum  est,  quia  male  cessit 
diabolo,  qui  se  nimis  elevavit.  Unde  Ys.  XIIII:  Quomodo  ce- 

ciclisti  de  celo,  lucifer,  qui  mafie  oriebaris?  Cor  misti  in  terram, 
qui  vulnerabas  gentes.  Qui  dicebas  in  corde  tuo:  *  In  celimi  con- 
scendam,  super  astra  Dei  exaltabo  solium  meum.  Sedebo  in  monte 
testamenti,  in  lateribus  aqnilonis.  Ascendam  super  altitudinem 
nubìuni,  similis  ero  altissimo  ’.  Verumtamen  ad  Infernum  detra- 
heris,  in  profundum  taci  et  cet.  Item  in  Eze.  XXVIII  sic  ha- 
betur  de  eo:  Tu  signaculmn  similitudinis ,  plenus  sapientia,  per- 
fectus  de  cor  e,  in  delitiis  Paradisi  Dei  fuisti.  Omnis  lapis  pre- 
tiosus  operimentum  tuum  et  cet.  usque  ibi:  Et  peccasti,  et  eieci 
te  de  monte  Dei  et  perdidi  te,  0  Cherub  protegens,  de  medio 
lapidimi  ignitorum.  Et  elevatimi  est  cor  tuum  in  decor  e  tuo .  In 
terram  proìeci  te ,  ante  faciem  regimi  dedi  te,  ut  cerner ent  te.  In 
multiludine  iniquitatum  tuarum  et  in  iniquitate  negotiationis  tue 
po Unisti  sanctificationem  tuam.  Producam  ergo  ignem  de  medio 
tui,  qui  comedat  te  in  cinerem  super  terram  in  conspectu  omnium 
videntium  te.  Omnes  qui  viderint  te  in  gentibus  obstupescent 
super  te.  Niellili  factus  es  et  non  eris  in  perpetuavi.  Hinc  Apo- 
stolus  dicit  cuilibet  elevanti  se  supra  id  quod  non  decet  Ro. 
XI:  Noli  alluni  sapere,  sed  lime.  Si  enim  Deus  naturalibus 
ramis  non  pepercit,  ne  forte  nec  libi  parcat.  Idem  habetur  II 
Petri  II  :  Sì  enim  Deus  angelis  peccantibus  non  pepercit  et  ce- 
tera.  Quintum,  quia  male  cessit  parentibus  primis.  Unde  super 
ilio  loco:  Que  non  rapili  tunc  exsolvebam  dicit  glosa:  Quia 
Adam  voluìt  rapere  divinitatem,  ideo  perdidit  felicitatevi.  Hinc 
Cacharias  dicit  XIII:  Adam  exemplum  meum  ab  adolescentia 
mea.  Item  quidam  dixit: 

O  lasso  me,  ke  fu  temptato, 
rum  fo  Adam  el  Paradhiso. 

Ki  volse  piu  ke  noi  fo  dato, 
perde  lo  bene  o  era  miso. 

Per^o  ne  prego  ogne  amadhor, 
ke  no  alce  tanto  '1  core, 
ke  cadila  in  terra  e  sia  damnato. 

Item  alius  dixit  : 


Adam,  Adam,  primus  homo, 
tu  damnatus  es  prò  pomo. 

Quod  sumpsisti  contra  Deum, 
hoc  te  fecit  esse  reum. 

Adam,  Adam,  quid  fecisti, 
quare  stolam  amisisti, 
qua  indutus,  inmortalis 
eras  angelis  equalis  ? 

Adam,  Adam,  quid  querebas? 
Deus  eras  [et]  nesciebas 
te  maiorem,  es  contemptus, 
vere  minor  es  inventus. 


Responsio. 

Serpens  nequam  me  decepit. 
genus  meum  sic  deiecit. 

Miserere  mei,  Deus  ! 
ad  te  clamat  Adam  reus. 

Item  alius  dixit: 

Boni  sun  li  sparici  e  li  funci, 
e  meio  sun  le  pecor  a  ki  le  mun^e. 

Ki  pulire  troppo  ad  alto  e  no  li  ^un9e, 
kadhe  in  terra  e  tutto  se  de^un^e. 

Revera  ita  accidit  istis  Apostolis  fratris  Ghirardini  Segalelli, 
qui  se  Apostolos  nominant,  cum  sint  ribaldi  et  deceptores, 
qui  ligonem  vitant  et  laborare  recusant,  quibus  vaccas  et  por- 
cos  custodire  magis  incomberet  seu  purgare  latrinas  aut  alia 
vilia  opera  exercere  vel  saltem  agriculture  insistere. 

De  duobus  bonis  que  in  istis  Apostolis  esse  videntur. 

Nec  aliquod  bonum  in  eis  video  nisi  apparentiam  quandam 
quantum  ad  exteriorem  habitum,  quem  portare  videntur  secun- 
dum  apostolicam  formam,  sicut  pictorum  traditio  a  tempore 
Christi  usque  ad  dies  nostros  perduxit,  ostendens  Apostolos 
nagareos  fuisse  cum  capillis  longis  et  barba  prolixa  et  cum 
mantello  circa  scapulas  involuto.  Porro  aliud  bonum,  quod  in 
eis  notari  potest  est,  quia  circa  annulli  Domini  millesimum 
CCLX  ceperunt  apparere,  quo  anno  verberatorum  devotio  per 
Ytaliam  facta  est;  quo  etiam  anno,  ut  Ioachite  dicunt,  inchoatus 
est  status  Spiritus  Sancti,  qui  in  tertio  statu  mundi  in  viris 
religiosis  operari  debet  quadam  proprietate  misterii,  ut  lucidius 
in  subsequentibus  declarabimus. 


Quod  abbas  Ioachym  de  istis  Apostolis  nichil  predixit,  sicut  de  fratribus 

Minoribus  et  Predicatoribus  ante  predixerat,  nec  non  et  de  septem 

Ordinibus,  quos  post  Antichristi  ruinam  predixit  esse  venturos. 

Mirum  est  autem  quod  abbas  Ioachim  de  istis  Apostolis 
in  scriptis  suis  nullam  videtur  facere  mentionem,  sicut  fecit 
de  Ordine  fratrum  Minorum  et  fratrum  Predicatorum,  quos 
in  multis  figuris  veteris  Testamenti,  ante  quam  mundo  appa¬ 
rerei,  venturos  esse  predixit,  sicut  in  hac  cronica  et  in  alia 
et  in  tertia  et  in  quarta  nec  non  et  in  tractatu,  quem  de  He- 
lyseo  feci,  optime  et  pluries  demonstravi.  Per  quod  factum 
istorum  Apostolorum  omnino  redditur  michi  suspectum  et  pe- 
nitus  contemnendum,  quia,  si  ex  Deo  fuissent,  abbas  Ioachym 
nequaquam  eos  sub  silentio  preterisset.  Nam  in  libro  Figura- 
rum,  sicut  frequenter  legi,  describit  septem  Ordines  post  ruinam 
Antichristi  esse  futuros,  ex  quibus  adhuc  nullus  eorum  mundo 
apparuit.  Quod  ex  hoc  cognoscitur,  quia  describit  eorum  for¬ 
mam  vivendi  et  quantum  ad  habitum  et  quantum  ad  alium 
conversandi  et  ieiunandi  modum.  Quapropter  implebitur  in 
Apostolis  istis  quod  de  Phariseis  Dominus  discipulis  suis  di- 
xit  Mat.  XV:  Omnìs  plantaiio,  quam  non  filantavit  pater  meus 

celestìs ,  eradicabitur .  Sinite  illos!  Ceci  sunt  et  duces  cecorum. 
Cecus  miteni  si  ceco  ducatum  presiet,  ambo  in  fovea/n  cadunt. 

De  Gamaliele  et  eius  consilio. 

Ideo  Gamalihel  Phariseus,  legis  doctor  honorabilis  universe 
plebi ,  magister  Pauli,  utile  consilium  dedit  principibus  sacer- 
dotum  et  aliis  in  concilio  congregatis.  Iste  Gamalihel,  ut  dicit 
Clemens  in  epistola,  quidam  fuit  discipulus  Apostolorum  sicut 
Nichodemus  et  de  consilio  Apostolorum  inter  Iudeos  erat,  ut 
sepe  mitigaret  iram  vel  furorem  eorum  adversus  eos.  Locutus 
est  ergo  Gamalihel  in  concilio  in  hunc  modum:  Viri  Israelite, 
adtendite  vobis,  quid  acturi  estis  super  hominibus  istis.  Quasi 
dicat:  Non  debetis  subito  iudicare,  sed  expectare,  quia,  si 
opus  eorum  est  tantum  opus  hominum,  per  se  destruetur.  Si 
autem  est  opus  Dei,  stabit  nec  poterit  destrui.  Et  hoc  ostendit 
exemplo  duorum,  scilicet  Thedde  et  Iude  Galilei.  De  quibus 
in  Iosepho  et  in  Hystoriis  sufficienter  habetur.  In  Actibus  vero 
Apostolorum  sic  habetur,  Act.  V:  Discedite  ab  hominibus  istis 
et  sinite  illos,  quoniam,  si  est  ex  hominibus  consilium  hoc  aut 
opus,  dissolvetur;  si  vero  ex  Deo  est,  non  poteritis  dissolvere 
eos,  ne  forte  Deo  repugnare  inveniamini  —  sive  videamini.  Hinc 
beatus  Bernardus  dicit:  Herodiana  malicia  et  Babilonica  cru- 
delitas  est  ?iascentern  velie  extinguere  religionem  et  allidere  par- 
vulos  Israelis.  Si  quid  enitn  ad  salutem  pcrtinens,  si  quid  reli- 
gionis  oritur,  quicumque  resistit,  quicumque  repugnat,  piane 
cum  Egyptiis  parvulos  Israelitici  germinis  necarc  conatur,  immo 
cum  H erode  nascentem  persequitur  Salvatorelli. 

Revertamur  iam  nunc  ad  fratrem  Hugonem  Provincialem 
ex  Ordine  Minorum,  qui  erat  unus  de  maioribus  clericis  de 
mundo  et  spiritualis  homo  et  magnus  predicator  et  magnus 
Ioachita,  ut  que  dicenda  sunt  prosequamur. 

Anno  Domini  MCCXLVII1,  cum  essem  cum  frate  Hugone 
in  provincia  Provincie  apud  castrimi  Arearum,  ubi  Saccati 
sumpserunt  initium,  et  ubi  habitabat  frater  Hugo,  accepi  ab 
eo  quod  habebat  de  expositione  abbatis  Ioachym  super  IIII 

Evangelistas  et  ivi  ad  civitatem  Aquensem  et  habitavi  ibi  in 
conventa  fratrum  Minorum,  et  scripsi  cum  socio  meo  illam 
expositionem  abbatis  Ioachim  prò  generali  ministro  fratre  Io- 
hanne  de  Parma,  qui  similiter  maximus  erat  Ioachita. 

De  civitate  Aquensi  et  de  sancto  Maximino  et  de  Maria  et  Martha  et 

Labaro  et  sancto  Cedonio  et  sancta  Marcilla. 

Est  autem  Aquis  civitas  archiepiscopalis  sanissima,  habens 
magnani  frumenti  copiam,  subtus  Massiliam  per  XV  miliaria, 
in  qua  primo  prefuit  archiepiscopus  sanctus  Maximinus,  qui 
fuit  unus  de  LXXII  discipulis  Christi.  Hic  duxit  secum  Mar- 
tham  et  Mariani  Magdalenam  et  La^arum,  cum  venit  de  ultra  - 
marinis  partibus  in  odium  Christi  a  Iudeis  expulsus  et  positus 
ab  eis  in  navi  sine  velo  et  remige.  Sed  ex  voluntate  divina 
Massiliam  aplicuerunt;  in  qua  processu  temporis  La^arus,  quem 
Dominus  suscitavit  a  mortuis,  episcopus  fuit,  et  scripsit  librum 
de  infernalibus  penis,  sicut  oculis  suis  ipse  conspexerat.  Sed 
audivi,  cum  essem  Massilie  et  de  hoc  libro  inquirerem,  quoti 
ex  negligentia  et  incuria  custodis  Ecclesie  conbustus  sit  liber. 
Habuit  similiter  secum  sanctus  Maximinus  beatum  Cedonium, 
qui  fuit  cecus,  quem  Dominus  illuminavit  ;  de  quo  dixerunt 
discipuli  Domino:  Radi,  quis  peccavit,  hic  aut  parentes  eius,  ut 
cecus  nasceretur .  Habuit  et  Marchiani  in  societate  sua,  pedis- 
sequam  Marthe,  que  fuit  mulier,  que  Domino  predicante  excla- 
mavit  in  turba  dicens:  Beatus  venter,  qui  te  portavit,  et  ubera, 
que  suxisti.  Ista  Marcilla,  famtila  Marthe,  vitam  sancte  Marthe 
conscripsit;  que  postmodum  Viennam  pergens  et  ibi  Evatige- 
lium  Christi  predicans,  post  decimum  annulli  a  dormitione 
sancte  Marthe  in  pace  quievit.  Porro  in  civitate  Aquensi  plus 
habitabat  comes  Provincie,  qui  fuit  pater  regine  Francie,  uxo- 
ris  sancti  Lodoici,  qui  bis  transfretavit,  et  regine  Anglie;  tum 
quia  sanissima  civitas,  tum  etiam  propter  reverentiam  sancti 
Maximini,  qui  ibi  archiepiscopus  fuit. 

De  comite  Provincie,  qui  in  loco  fratrum  Minorum  voluit  sepeliri,  et  de 
sancta  Elisabeth,  que  voluit  istud  idem,  sed  fratres  noluerunt. 

Mortuus  est  etiam  ibi  comes  et  sepultus  extra  civitatem 
in  quadam  parvula  Ecclesia,  ut  vidi  oculis  meis,  in  nobilis¬ 
simo  et  pulcherrimo  sepulchro,  quod  fìlia  sua  regina  Francie 
fieri  fecit.  Libenter  enim  voluit  sepeliri  in  Ecclesia  fratrum 
Minorum,  sed  fratres  Minores  non  permiserunt,  quia  tunc  tem- 
poris  sepulturas  penitus  recusabant,  tum  ut  vitarent  laborem, 
tum  etiam  ut  cum  clericis  discordiam  non  liaberent.  Hec  etiam 
fuit  causa,  quare  sanctam  Helisabeth  in  Ecclesia  sua  sepelire 
noluerunt.  Igitur  cum  scripsissem  quod  inchoaveram,  iam  ad- 
venerat  mensis  septimus,  qui  est  September,  circa  festum  exal- 
tationis  sancte  Crucis,  et  tunc  scripsit  michi  frater  Raymundus, 
minister  Provincie,  quod  occurrerem  generali  ministro,  qui  de 
Francia  veniebat;  visitaverat  enim  Angliam,  Franciam,  et  Bur- 
gundiam,  et  Provinciam  et  Hyspaniatn  visitare  volebat.  Scripsit 
etiam  fratri  Hugoni,  ut  occurreret  sibi. 

De  corpore  sancte  Marthe,  quod  est  Tarasconi,  et  de  Clodoveo  rege 
Francie,  qui,  cum  ad  tumulum  eius  esset  sanatus,  illi  loco  multas 
possessiones  donavit. 

Et  invenimus  eum  Tarasconi,  ubi  est  corpus  sancte  Marthe, 
et  ubi  comitissa,  mater  regine  Francie  et  regine  Anglie,  plus 
habitare  solebat.  Et  ivimus  cum  generali  ministro  ad  visitan- 
duin  corpus  sancte  Marthe,  et  fuimus  XII  fratres  preter  gene- 
ralern.  Et  canonici  ostenderunt  nobis  brachium  sancte  Marthe 
ad  osculandum.  Nam  cum  antiquitus  ad  eius  tumulum  crebra 
miracula  fierent,  Clodoveus  rex  Francorum  Christianus  effectus, 
a  sancto  Remigio  baptipatus,  cum  gravem  renum  pateretur 
dolorem,  ad  eius  tumulum  veniens  sanitatem  integram  repor- 
tavit.  Quapropter  locum  illum  ditavit  et  triuin  miliariorum 
spatio  in  gyro  ex  utraque  parte  Rodani  terras  et  villas  et  castra 
dedit  locumque  illum  liberum  fecit. 

De  humilitate  fratris  Iohannis  de  Parma,  generalis  ministri. 

In  hoc  autem  loco  fratrum  Minorum  istius  castri  cum  dixis- 
semus  completorium  cum  generali  quodam  sero,  et  lecti  essent 
assignati  hospitibus  ad  dormiendum  in  eadem  domo  cum 
generali,  exivit  generalis  ad  claustrum,  ut  oraret.  Fratres  vero 
forenses  timebant  intrare  lectos,  nisi  generalis  prius  ad  suutn 
lectum  veniret.  Videns  ego  desolationem  eorum,  quia  musi- 
tabant,  eo  quod  dormire  vcllent  et  non  possent — nani  lumen 
ubi  lecti  erant  resplendebat  ex  cereo  — ,  accessi  ad  generalem, 
quia  familiaris  erat  michi  et  intimus  yalde,  utpote  quia  de 
terra  mea  erat  et  propinquus  propinquorum;  quein  inveni  in 
claustro  orantem,  et  dixi  ei  :  '  Pater,  forenses  gravati  ex  itinere 
et  labore  dormire  vellent,  sed  timent  propter  vos  intrare  lectos, 
nisi  prius  veniatis  ad  vestrum  \  Tunc  dixit  michi:  'Vade  et 
dicas  eis  ex  parte  mea  quod  doriniant  cum  benedictione  Dei 
Et  factum  fuit  ita.  Visum  autem  fuit  michi  expectare  gene¬ 
ralem,  ut  ostenderem  ei  lectum  suum.  Cum  autem  ab  oratione 
venisset,  dixi  sibi:  'Pater,  vos  debetis  iacere  in  isto  lecto, 
qui  paratus  est  vobis’.  Et  dixit  michi:  'Fili,  in  isto  lecto, 
quem  michi  ostendis,  posset  dormire  papa;  nullo  modo  frater 
Iohannes  de  Parma  iacebit  in  eo ’.  Et  prostravit  se  in  lecto, 
quem  habere  sperabam,  qui  vacuus  erat.  Et  dixi  sibi:  '  Pater, 
parcat  vobis  Deus,  quia  abstulistis  michi  lectum,  in  quo  dor¬ 
mire  credebam,  quia  michi  fuerat  assignatus  \  Et  dixit  michi: 
'  Fili,  dormias  in  ilio  lecto  papali  ’.  Quod  cum  recusarem 
exemplo  sui,  dixit  michi:  'Volo  penitus  quod  ibi  iaceas,  et 
precipio  ’.  Et  sic  oportuit  me  facere  quod  precepit.  In  crasti- 
num  venit  guardianus  Bellicadri,  qui  habitabat  ex  altera  ripa 
Rodani  in  Bellicadro,  nobilissimo  castro,  rogans  generalem, 
ut,  quando  esset  expeditus  de  Terascone,  cum  omni  societatc 
sua  iret  ad  visitandum  filios  suos,  qui  habitabant  Bellicadri. 
Et  factum  fuit  ita.  Cumque  ibi  essemus,  supervenerunt  duo 
fratres  ex  Anglia,  scilicet  frater  Stephanus  lector,  qui  puerulus 
intraverat  Ordinem  beati  Francisci,  et  erat  pulcher  homo  et 
spiritualis  et  litteratus  et  optimus  in  consiliis  dandis  et  cotidie 

paratus  ad  predicandum  clero;  et  habebat  optima  scripta,  sci- 
licet  fratris  Ade  de  Marisco,  cuius  lecturam  super  Genesim 
audivi  ab  eo.  Huic  promiserat  frater  Iohannes  de  Parma,  ge- 
neralis  minister,  cum  Angliam  visitasset,  quod  mitteret  eum 
Romani  ad  legendum  prò  consolatione  sua.  Socius  istius  erat 
alius  Anglicus,  frater  locelinus,  pulcher  homo  et  spiritualis 
et  litteratus. 

Quod  frater  Iohannes  de  Parma  misit  fratrem  Stephanum  Anglicum  le- 

ctorem  ad  Ianuensem  conventum,  ubi  multa  bona  fecit. 

Time  similiter  eadem  hora  supervenerunt  duo  alii  fratres 
rogantes  generalem,  ut  provideret  conventui  Ianuensi  de  uno 
bono  lectore.  Fratres  autem  qui  venerunt  de  Ianua  fuerunt 
frater  Henricus  de  Bobio,  cantor  Ianuensis  conventus  et  avun- 
culus  fratris  Guillielmi,  processu  temporis  lectoris  et  ministri, 
et  alius  quidam,  cuius  notnen  memorie  non  occurrit.  Hi  in- 
stanter  rogabant  generalem,  ut  amore  Dei  fratres  de  conventu 
Ianuensi  necnon  et  fratrem  Namtelmum,  ministrimi  eorum, 
exaudire  deberet. 

De  fratre  Iohanne  de  Parma,  generali  ministro. 

Tunc  generalis,  qui  in  brevi  tempore  multa  expedire  scie- 
bat  —  riam  vir  consi  Hi  erat  et  semper  habebat  in  promptu 
meditatum  consilium — ,  fratri  Stephano  dixit:  'Ecce  littere, 
in  quibus  rogant  me  fratres  de  Ianuensi  conventu  quod  satis- 
faciam  eis  de  uno  bono  lectore.  Quapropter  si  placeret  vobis 
ire  illue  ad  legendum,  multum  haberem  prò  bono;  et  ego, 
cum  illue  venero,  mittam  vos  Romani5.  Cui  respondit  frater 
Stephanus:  '  Pater,  consolatorie  et  libenter  paratus  sum  obe- 
dire  vobis  Cui  generalis  dixit:  '  Benedicaris  tu,  fili,  quia 
bene  respondisti.  Ibis  ergo  cum  fratribus  istis,  tu  et  socius 
tuus,  et  ego  scribam  ministro  et  fratribus  illis,  quod  habeant 
te  bene  recommendatum Et  factum  fuit  ita.  Post  hec,  cum 
recessimus  a  fratribus  de  Bellicadro,  descendimus  navigio  per 

Rodanum  ad  civitatem  Arelatensem,  que  parum  a  Terascone 
distabat.  Et  gavisi  sunt  fratres  illi  de  generalis  adventu,  quia 
homo  erat  boni  exempli  et  magne  edificationis.  Quadam  autem 
die,  cum  solitarius  esset  generalis,  accessi  ad  eum.  Et  ecce 
supervenit  socius  meus,  qui  erat  de  Parma  et  dicebatur  frater 
Iohanninus  de  Ollis.  Et  dixit  ministro:  *  Pater,  faciatis  ita, 
quod  ego  et  frater  Salimbene  habeamus  aureolam  \  Tunc  ge¬ 
neralis  ostendit  vultum  iocundum  et  dixit  socio  meo:  '  Et  qua- 
liter  possum  facere,  quod  habeatis  aureolam?5.  Cui  frater  Iohan- 
ninus  respondit:  'Dando  nobis  predicationis  offitium5.  Tunc 
dixit  frater  Iohannes  generalis  minister:  '«In  veritate,  si  essetis 
ambo  fratres  mei  germani,  non  habebitis  aliter  nisi  per  gladium 
examinis  habeatis  5.  Tunc  respondi  et  dixi  socio  meo,  audiente 
ministro:  '  Vade,  vade  cum  tua  aureola!  Ego  habui  millesimo 
precedenti  predicationis  offitium  a  papa  Innocentio  quarto  apud 
Lugdunum,  et  modo  debeo  accipere  a  fratre  Iohannino  de  Sancto 
Labaro?  Sufficit  quod  semel  fuit  michi  concessum  ab  eo  qui 
dare  potuit 5.  Revera  magister  Iohanninus  dicebatur  frater  Io- 
hannes,  cum  in  seculo  docebat  in  loyca.  Et  de  Sancto  Laparo 
ideo  dicebatur,  quia  puerulus  fuit  nutritus  in  domo  sancti  La¬ 
bari  de  Parma  a  patruo  suo,  qui  erat  sacerdos  et  habebat  do- 
mum  sancti  Laqari  sub  sua  custodia,  et  istum  nepotem  suum 
cum  suis  expensis  fecit  studere.  Accidit  autem,  ut  quodam 
tempore  puer  infirmaretur  ad  mortem,  prout  visum  fuit  astan- 
tibus.  Quadam  autem  die  confortatus  in  Domino  dixit  audien- 
tibus  qui  astabant:  Castigans  castigavit  me  Dominus  et  morti 
non  tradidit  me.  Non  moriar,  sed  vivam  et  narrabo  opera  Do¬ 
mini.  Post  hec  subito  convaluit  puer,  et  cepit  studere  ferventer 
et  fortissime  in  via  Domini  ambulavit,  quousque  factus  est 
frater  Minor;  et  tunc  de  virtute  in  virtutibus  abundantissime 
cepit  proficere,  et  confortabatur  plenus  sapientia,  et  grada  Dei 
erat  in  eo. 

De.  habitudine  corporis  fratris  Iohannis  de  Parma  et  virtutibus  eius  et 

moribus  quantum  ad  ammani. 

Mediocrem  staturam  habuit,  que  magis  ad  parvitatem  de- 
clinabat  quam  ad  nimiam  longitudinem.  Formosus  erat  in 
omnibus  menbris  suis  et  bene  complexionatus  et  bene  sospes 
et  bene  fortis  ad  sustinendum  labores,  tam  ad  ambulandum 
quam  ad  studendum.  Vultum  habebat  angelicum  et  gratiosum 
et  semper  iocundum.  Largus,  liberalis,  curialis,  caritativus, 
humilis,  mansuetus,  benignus  et  patiens.  Homo  Deo  devotus 
et  magne  orationis,  pius,  clemens  et  compassivus.  Cotidie 
celebrabat  et  ita  devote,  quod  aliquam  gratiam  inde  sentie- 
bant  astantes.  Ita  ferventer  et  bene  predicabat  tam  clero  quam 
fratribus,  quod  multos  ex  auditoribus,  ut  pluries  vidi,  provo- 
cabat  ad  lacrimas.  Linguam  habebat  disertissimam  et  nunquam 
cespitantem.  Scientiam  habebat  optimam,  quia  bonus  grama- 
ticus  erat  et  magister  in  loyca  in  seculo  fuit,  et  in  Ordine 
fratrum  Minorum  tnagnus  theologus  fuit  et  magnus  disputator. 
Parisius  Sententias  legit.  In  convenni  Bononie  lector  fuit  et 
in  Neapolitano  conventu  multis  annis.  Quando  transibat  per 
Romani,  faciebant  eum  fratres  vel  predicare  vel  disputare  car- 
dinalibus  audientibus;  qui  magnus  philosophus  reputabatur  ab 
eis.  Speculum  et  exemplar  erat  omnibus  intuentibus,  quia  tota 
vita  sua  honestate  et  sanctitate  piena  erat  et  moribus  bonis 
atque  perfectis.  Deo  enim  et  hominibus  gratiosus  erat.  Bene 
sciebat  musicami  et  bene  cantabat.  Numquam  vidi  ita  velocem 
scriptorem  et  ita  pulchrum  atque  veracem  in  littera  de  valde 
legibili  nota.  Dictator  nobilissimus  fuit  de  stilo  polito  et  sen- 
tentiosus  valde,  quando  voluit,  in  suis  epistolis. 


Quod  frater  Iohannes  de  Parma  fuit  primus  generalis  minister,  qui  Or- 
di  nem  circuì vit  et  visitavit  et  qui  devotis  benefactoribus  fratrum  dedit 
litteras  ad  beneficia  Ordinis  obtinenda. 


Hic  fuit  primus  generalis  minister,  qui  cepit  Ordinem  cir¬ 
cuire  et  provincias  Ordinis  visitare,  quod  consuetum  prius  non 

erat,  excepto  quod  frater  Ajrnio  semel  ivit  in  Angliam,  unde 
fuerat  oriundus.  Cum  autem  frater  Bonagratia  exemplo  fratris 
Iohannis  de  Parma  sic  vellet  Ordinem  visitare,  non  potuit  su- 
stinere  labores;  et  ideo  infra  IIII  annos  sui  regiminis  infirmatus 
ad  mortem  Avignioni  ultimum  diem  clausit. 

De  forma  litterarum,  quas  dabat  frater  Iohannes  benefactoribus  Ordinis, 

et  non  nisi  petentibus  eas. 

Item  iste  frater  Iohannes  de  Parma  fuit  primus  generalis 
minister,  qui  recepit  devotos  et  devotas  fratrum  Minorum  ad 
Ordinis  beneficia,  dando  eis  litteras  sigillatas  suo  generali  si¬ 
gillo,  per  quas  multi  Deo  et  Ordini  beati  Francisci  facti  sunt 
miro  modo  devoti.  Et  forte  fuit  eis  ista  concessio  occasio  vel 
causa  dimittendi  peccata  et  convertendi  ad  Deum,  tum  ex  parte 
devotionis  ipsorum,  tum  etiam  quia  fratres  prò  ipsis  ad  Domi¬ 
nimi  oraverunt.  Nani,  sicut  dicit  Augustinus,  impossibile  est 
multorum  preces  non  exaudiri.  Forma  autem  litterarum,  quam 
dabat,  erat  huiusmodi,  mutatis  vocabulis  personarum  ut  con- 
gruum  erat: 

Dilectis  in  Chrislo  ntnicis  fratrum  Minorum  atque  devotis 
donino  Iacobo  de  Buxolis  et  domine  Mobilie,  uxori  eiusdem, 
necnon  et  Anselixe  predictormn  dilecte  filie  frater  Iohannes , 
Ordinis  fratrum  Minorum  generalis  minister  et  servus,  salutem 
et  pacem  in  Domino  sempiternam.  Dcvotioncm,  quam  ad  Ordinem 
nostrum  vos  habcre  pia  fratrum  relatione  cognovi,  affectu  sincere 
caritatis  acceptans  ac  dite  elioni  vostre  vicissitudincm  rependere 
cupiens  salutarem,  vos  ad  universa  et  singola  nostre  religionis 
soffra  già  tam  i?i  vita  quam  in  morte  recipio,  pie  nani  vobis  ho¬ 
norum  omnium  tenore  presentimi  porticipationem  concedens,  que 
per  fratres  nostros  ubicumque  terrarum  morantes  operari  digna- 
bitur  dementici  Salva toris.  Valete  in  Domino  bene  scraper!  Datuni 
Foravie  Vili  Idus  Sept.  anno  Domini  millesimo  CCLIIII. 


SalimbEne  de  Adam,  Cronica. 

De  libris  fìatris  Bonaventure,  qui  fuit  generalis  minister. 

Et  nota  quod  has  litteras  nisi  petentibus  dare  nolebat,  et 
nisi  essent  qui  petebant  Deo  et  Ordini  vere  devoti  et  bene- 
factores  precipui  aut  esse  disponerent.  Item  frater  Iohannes 
de  Parma  dedit  licentiam  fratri  Bonaventure  de  Balneo-regis, 
ut  Parisius  legeret;  quod  nunquam  alicubi  fecerat,  quia  bacel- 
larius  erat  nec  adhuc  cathedratus.  Et  tunc  fecit  lecturam  super 
totum  Evangelium  Luce,  que  pulchra  et  optima  est.  Et  super 
Sententias  I1II  libros  fecit,  qui  usque  in  hodiernum  diem  uti- 
les  et  sollemnes  habentur.  Currebat  tunc  annus  millesimus 
CCXLVIII.  Nunc  autem  agitur  annus  Domini  MCCLXXXIIII. 
Fecit  edam  processu  temporis  et  alios  multos  libros,  qui  ha¬ 
bentur  a  multis. 

Quod  frater  Iohannes  de  Parma  satisfecit  universitati  Parisiensium  ma- 

gistrorum  atque  scolarium  et  sedavit  litighini,  quod  cum  religiosis 

habebant  occasione  magistri  G(uillielmi)  de  Sancto  Amore. 

Item  cum  magister  Guillielmus  de  Sancto  Amore  provo¬ 
cassi  universitatem  Parisiensem  contra  Ordinem  fratrum  Mi¬ 
norimi  et  Predicatorum,  frater  Iohannes  de  Parma  generalis  exi- 
stens,  congregata  universitate,  predicavit  tam  scolaribus  quam 
magistris.  Et  facto  eis  sermone  pulcherrimo,  utili  et  devoto, 
in  fine  protulit  verba  talia,  tale  ponendo  exemplum:  '  Quidam 
magnus  rex,  dives  et  potens,  in  viridario  suo  quandam  nobi- 
lem  plantam  plantavit,  quam  multi  evellere  sunt  conati;  sed 
rex  diligenti  clausura  suum  viridarium  custodivit,  ita  quod 
aper  de  silva  plantam  exterminare  non  potuit;  et  ideo  non 
fuit  evulsa.  Rex  iste  magnus  est  celestis  agricola,  viridarium 
suum  Ecclesia  est  vel  religio  beati  Francisci.  Plantam  accepit 
a  vobis,  quia  vos  estis  magistri  nostri  et  domini  nostri,  et  a 
vobis  didicimus,  et  die  noctuque  beneficia  vobis  impendimus 
et  parati  sumus  impendere,  tam  orando  prò  vobis  quam  pre¬ 
dicando  et  utilitatem  animarum  vestrarum  plenarie  faciendo. 
Quocirca,  si  vultis  plantam  vestram  evellere,  bene  potestis, 
nisi  dumtaxat  ille  se  opponat,  qui  dicit  :  Omnis  plantatio,  quam 

non  piantami  pater  meus  celestis,  eradicabitur .  Ergo  per  con- 
sequens,  quam  pater  celestis  plantavit,  eradicar!  non  poterit. 
Verumtamen  scitote  quia  non  est  bona  vindicta,  qua  quis  contra 
se  et  de  semetipso  ulciscitur,  nisi  forte  hoc  prò  peccatis  suis 
faciat,  ut  ex  hoc  placet  iram  divinam  et  magis  diligatur  a 
Deo,  iuxta  illud  Apostoli  I  ad  Cor.  XI:  Si  nosmetipsos  iudi- 
caremus,  non  utique  iudicaremur.  Dum  iudicamur  autem,  a 
Domino  corripiviur ,  ut  non  cum  hoc  nmndo  damnemur.  Hinc 
est  quod  Gamaliel  legis  doctor  et  Pauli  magister  principibus 
sacerdotum,  scribis  et  Phariseis  in  concilio  congregatis  prò 
Apostolis  defendendis  tale  legitur  dedisse  consilium  Act.  V: 
Discedite  ab  hommibus  istis  et  sinite  illos,  quonìam,  si  est  ex 
hommibus  consilium  hoc  aut  opus,  dissolvetur.  Si  vero  ex  Deo 
est,  non  poteritis  dissolvere  eos,  ne  forte  Deo  repugnare  inve- 
niamini  \  Et  addidit  frater  Iohannes:  '  Ego  sum  generalis  mini- 
ster  Ordinis  fratrum  Minorum,  quamvis  insufficiens  et  indignus 
et  contra  voluntatem  meam,  vos  estis  domini  et  magistri  nostri, 
nos  vero  servi  vestri,  filii  et  discipuli;  et  si  aliquam  scientiam 
habemus,  a  vobis  volumus  cognoscere  nos  habere.  Expono  me- 
met  ipsum  et  fratres  qui  sunt  sub  manu  mea  discipline  et  cor- 
rectioni  vestre.  Ecce  in  manibus  vestris  sumus.  Facite  de  nobis 
quod  rectum  et  bonum  vobis  videtur  \  Audientes  hoc  omnes 
acceperunt  satisfactionem,  et  quievit  spiritus  eorum,  quo  tume- 
scebant  contra  fratres. 

Quod  quidam  magister  Parisiensis  commendavit  fratrem  Iohannem  et 

Ordinem  beati  F(rancisci),  et  magistrum  G(uillielmum)  de  Sancto 

Amore  dignum  vituperio  demonstravit. 

Tunc  surrexit  unus,  cui  incumbebat  responsio,  et  dixit  ge¬ 
nerali  ministro:  '  Benedictus  tu,  et  benedictum  eloqumm  /unni/ 
Beati  qui  te  viderunt  et  in  omicida  tua  decorati  sunt.  Verum 
cognoscimus  esse  quod  dicit  sapiens  in  Prover.  XV:  Responsio 
mollis  frangit  iram,  senno  durus  suscitai  furorem.  Et  iterum 
Ecclestiasticus  dicit  VI  :  Verbum  dulce  multiplicat  amicos  et 
mitigat  inimicos,  et  lingua  eucharis  in  bono  homine  abundabit. 
Et  si  est  lingua  curationis,  est  et  mitigationis  et  misericordie , 

Eccli.  XXXVI.  Certe  vere  cognovimus  impletum  quod  Dominus 
in  Evangelio  dicit  Mat.  XIII:  Simile  factum  est  rcgnum  ce(lorum) 
homi  ni  qui  semìnavit  bonum  semai  in  agro  suo.  Cum  autem  dor- 
mirent  homines,  venit  inimicus  eius  et  super semìnavit  zizania 
in  medio  tritici  et  abiit.  Cum  autem  crevisset  herba  et  fructum 
fecisset,  fune  apparuerunt  zizania.  Accedentes  autem  servi  pa- 
trisfamilias  dixerunt  ei:  «  Domine,  nonne  bonum  semai  seminasti 
in  agro  tuo?  Unde  ergo  habes  zizania?  ».  Et  ait  ìllis:  «  inimicus 
homo  hoc  fecit  »  \  Tunc  cepit  exponere  quod  dicebat:  c  Bonum 
semen  seminatimi  in  agro  Ecclesie  est  religio  beati  Francisci, 
que  est  fratrum  Minorum.  Inimicus  homo  est  quicumque  niti- 
tur  hanc  religionem  destruere  5;  qualis  fuit  magister  Guillielmus 
de  Sancto  Amore,  qui  scripsit  libellum,  in  quo  continebatur 
quod  omnes  religiosi  et  verbum  Dei  predicantes,  de  elemosinis 
vivendo,  saivari  non  poterant.  Et  ab  ingressu  Ordinis  tam  Mi- 
norum  quam  Predicatorum  multos  avertit.  Sed  processu  tem- 
poris  papa  Alexander  quartus  illuni  reprobavit  et  damnavit 
libellum,  et  sanctus  Lodovicus  rex  Francie  bone  memorie  Guil- 
lielmum  de  Sancto  Amore  de  Parisius  irrevocabiliter  fecit 
expelli,  eo  quod  in  elcctis  maculavi  imponcre  voluit.  Hec  omnia 
supradicta  habui  a  magistro  Benedicto  Faventino  phisico,  qui 
interfuit  et  audivit.  Nani  multis  annis  Parisius  studuit,  et  mul- 
tum  diligebat  et  commendabat  fratrem  Iohannem  de  Parma. 

Quod  frater  Iohannes  in  generali  capitulo  Metis  celebrato  nullam  con- 
stitutionem  voluit  facere,  eo  quod  subditi  de  constitutionum  grava- 
mine  reclamarent. 

Item  alio  quodam  tempore,  cum  in  generali  Metensi  capi¬ 
tulo  ministri  et  custodes  dicerent  fratri  Iohanni  :  '  Pater,  facia- 
mus  constitutiones  \  respondit  eis:  c  Non  multiplicemus  con- 
stitutiones,  sed  servemus  bene  illas,  quas  habemus,  quia  Deus 
ab  initio  non  nisi  duo  precepta  primis  parentibus  dedisse  le- 
gitur,  unum  affirmativum  et  aliud  negativum,  et  statini  alterum 
illorum  transgressi  sunt.  Ideo  de  quibusdam  conqueritur  Do¬ 
minus  in  Osee  VI  :  Ipsi  autem  sicut  Adam  transgressi  sunt 
pactum  meum.  Quare  hoc?  Quia,  sicut  dicit  Psalmista:  obligati 

sunt  et  ceciderunt.  Noveritis  quod  de  vobis  conqueruntur  pau- 
peres  fratres,  quia  vos  facitis  multitudinem  constitutionum  et 
imponitis  super  collum  subditorum,  et  vos,  qui  eas  facitis,  non 
vultis  eas  servare.  Plus  enim  ad  manum  quatti  ad  linguam  re- 
spicitur  prelatorum .  Ideo  de  quibusdam  Dominus  dixit  Mat. 
XXIII  :  Dìcunt  enim  et  non  faciunt.  In  Esdra  etiam  sic  habetur: 
Manus  principum  et  magistratuum  fuit  in  trans  gres  sio  ne  hac 
prima ,  Esdre  IX.  Quapropter  optimum  verbum  dicit  beatus 
Iohannes  Crisostomus  super  ilio  verbo  Domini,  ubi  reprehendit 
scribas  et  Phariseos  dicens  Mat.  XXIII:  Alligant  onera  gravia 
et  importabilia  et  imponunt  ea  in  humerosjiominum,  digito  autem 
suo  nolunt  e  a  movere:  Vis  apparere  et  esse  sanctus  ?  Circa  vitam 
tuam  austerus  esto,  circa  aliorum  benignus.  Audiant  te  homines 
gravia  facicntem  et  parva  mandantem.  Hinc  est  quod  Iulius 
Cesar  nunquam  legitur  dixisse  militibus  suis:  «  Eatis  et  facia- 
tis»,  sed:  «  Eamus  et  faciamus  hoc»,  semper  associando  se 
eis.  Unde  Ambrosius:  Libenter  facit  itiferior  quod  videt  a  po- 
tìore  fieri 5.  Cessatimi  est  igitur  in  isto  capitulo  propter  liuius- 
modi  verba  a  constitutionibus  faciendis. 

Quod  frater  Iohannes  de  Parma  unam  per  totum  Ordinem  misit  episto- 
lam,  in  qua  precipiebat  quod  ecclesiasticum  offitium  uniformiter  ab 
omnibus  cantaretur. 

Verumtamen  unam  scripsit  epistolam  frater  Iohannes,  ge¬ 
nerali  minister,  quam  per  totum  Ordinem  misit  precipiendo 
quod  omnes  fratres  offitium  ecclesiasticum  ubique  secundum 
rubricam  ordinarii  uniformiter  facerent;  quod  prius  non  fiebat, 
quia,  si  habebant  summo  mane  in  conventu  de  mortuis  aliquam 
missam,  ex  illa  in  aliquibus  locis  contenti  erant  et  aliam,  que 
occurrebat  illa  die,  de  dominica  vel  de  festo  circa  tertiam  penitus 
dimittebant.  Et  alia  plura  faciebant,  ut  vidi  oculis  meis,  que 
erant  vel  contra  rubricam  vel  omnino  preter.  Que  omnia  per 
venerabilem  patrem  nostrum  Iohannem  de  Parma,  generalem 
ministrimi,  in  melius  sunt  reformata. 

Quod  frater  Iohannes  de  Parma  propter  doctrinam  abbatis  Ioachym 

multis  factus  est  odiosus. 

Hic  propter  doctrinam  abbatis  Ioachim,  quia  nimis  adhesit 
dictis  suis,  exosus  fuit  quibusdam  ministris  et  pape  Alexandro 
quarto  et  pape  Nicholao  tertio,  qui  ambo,  cum  essent  cardi- 
nales,  fuerunt  Ordinis  gubernatores,  protectores  et  corectores; 
et  prius  diligebant  eum  intime  sicut  semetipsos  propter  eius 
scientiam  et  sanctam  vitam.  Unde  post  longum  tempus  domnus 
Iohannes  Gaietanus,  qui  erat  papa  Nicliolaus  tercius,  accepit 
eum  per  manum  et  fainiliariter  ducebat  eum  per  palatium  di¬ 
cendo  sibi:  *  Cum  tu  sis  homo  magni  consilii,  nonne  melius 
esset  tibi  et  Ordini  tuo,  quod  tu  esses  hic  nobiscum  cardinalis 
in  curia,  quam  sequi  verba  stultorum,  qui  de  corde  suo  prophe- 
tatitì  \  Respondit  frater  Iohannes  et  dixit  pape:  '  De  dignita- 
tibus  vestris  non  curo,  quia  de  hoc  commendatur  quilibet 
sanctus,  ad  cuius  laudem  cantatur:  Nec  terrene  dignitatis  glo¬ 
riavi  quesivit,  sed  ad  celcstìa  regna  perve7iit.  De  consi lio  autem 
dando  dico  vobis  quod  bene  sanum  darem  consilium,  si  essent 
qui  me  vellent  audire,  sed  in  Romana  curia  bis  diebus  parum 
aliud  tractatur,  nisi  de  guerris  et  de  truphis  et  non  de  animarum 
salute  *.  Audiens  hec  papa  ingemuit  et  dixit  :  '  Sic  sumus  talibus 
consueti,  quod  omnia  que  dicimus  et  facimus  utilia  fore  cre- 
damus  Cui  frater  Iohannes  respondit:  '  Et  beatus  Gregorius, 
sicut  in  Dialogo  legitur,  de  talibus  suspirasset  \  Post  hec  di- 
missus  frater  Iohannes  reversus  est  ad  heremum  Grecii,  ubi 
habitare  solitus  erat.  Alio  quodam  tempore,  cum  apud  Raven¬ 
nani  habitarem,  dixit  mieli i  frater  Bartholomeus  Calarosus 
de  Mantua,  qui  erat  lector,  et  minister  Mediolanensis  et  Ro- 
manus  extiterat,  et  tunc  in  conventu  Ravenne  mecum  pariter 
habitabat  existens  persona  privata,  id  est  sine  aliqua  dignitate: 
*  Dico  vobis,  frater  Salimbene,  quod  frater  Iohannes  de  Parma 
turbavit  semetipsum  et  Ordinem  suum,  quia  tante  scientie  et 
sanctitatis  et  excellentissime  vite  erat,  quod  curiam  Romanam 
corrigere  poterat,  et  credidissent  sibi.  Sed  postquam  secutus 
est  prophetias  hominum  fantasticorum,  vituperavit  seipsum  et 

amicos  suos  non  modicum  lesit ’.  Et  respondi  et  dixi:  c  Ita 
etiam  et  michi  videtur,  et  tristor  non  modicum,  quia  intime 
diligebam  eum.  Sed  Ioachite  dicunt:  Apostolus  in  prima  ad 
Tessalo.  V  dicit:  Spiritimi  noli/e  extinguere,  profihetias  nolite 
spernere.  Et  Salomon  in  Prover.  dicit  XXIX:  Cum  prophetia 
defecerit,  dissipabitur  populus.  Et  ab  Ecclesia  Balaam  prophetia 
non  spernitur,  quia  vera  dixisse  cognoscitur,  cum  de  nativitate 
Christi  predixit,  sicut  et  Cayphas,  qui  prophetavit  de  morte 
dicens  quod  oportebat  unum  hominem  prò  populo  mori,  ne 
simul  omnes  perirent.  Quod  etiam  ipse  Dominus  confirmavit, 
cum  dixit  Lue.  XXIIII:  Oportebat  Christum  pati  et  resurgere 
a  mortuis  \  Audiens  hec  omnia  frater  Bartholomeus  dixit  michi: 
'  Et  tu  similiter  Ioachita  fuisti  Cui  dixi:  'Veruni  dicitis.  Sed 
postquam  mortuus  est  Fridericus,  qui  imperator  iam  fuit,  et 
annus  millesimus  ducentesimus  sexagesimus  est  elapsus,  dimisi 
totaliter  istam  doctrinam  et  dispono  non  credere  nisi  que  vi¬ 
dero  5 .  Et  dixit  michi:  '  Benedicaris  tu!  Si  sic  fecisset  frater 
Iohannes,  placasset  animos  fratrum  suorum  ’. 


Quod  aliqui  sunt  ita  protervi,  quod  resilire  nolunt,  et  ideo  a  sua  credu- 

litate  revocati  non  possunt. 

Et  dixi:  '  Non  poterat,  quia  sunt  non  nulli,  qui  ita  adhe- 
rent  dictis  suis,  quod  postea  erubescunt  retractare  que  dixerunt 
ne  videantur  mendaces,  et  ideo  resilire  non  possunt.  Unde 
sapiens  in  Prover.  dicit  XXVI:  Sicut  canis  qui  reverlìtur  ad 
vomitimi  suum,  sic  imprudens  qui  iterat  stullitiam  suam.  Et  in¬ 
mediate  sequitur:  Vidisti  hominem  sapientem  sibi  videri,  magis 
ilio  speni  habebit  stultus  ’.  Hinc  est  quod,  cum  comitissa  de 
Caserto  imperatorem  Fridericum  reprehendisset,  quod  insi- 
pienter  egerat  intromittendo  se  de  guerris  Lombardorum,  cum 
omnia  bona  haberet  in  regno  suo,  in  quibus  humana  vita  po¬ 
terat  delectari,  respondit  et  dixit:  c  Cognosco,  comitissa,  quod 
veruni  dicis,  sed  in  tantum  iam  processi,  quod  sine  opprobrio 
meo  amodo  cessare  non  possum.  Utinam  semper  usus  fuis- 
sem  consilio  tuo,  quia  tot  calamitates  non  incurrissem  ’.  Cui 

comitissa  dixit:  '  Deterius  tibi  erit,  si  maiores  incurreris  3. 
Necdum  enim  erat  depositus  nec  a  Parmensibus  superatus.  Cui 
imperator  dixit:  'Non  expecto  mala  maiora  incurrere,  sed 
spero  de  inimicis  meis  habere  vindictam  3.  Cui  comitissa  dixit: 
'Male  ulciscitur  iniuriam  suam  qui  eam  deteriorem  facit3.  Ideo 
quidam  dixit: 

Iniuriam  latam  sibi  nunquam  vindicat  apte 

Qui  ruit  in  peius,  quo  dedecoratur  aperte. 

Idem  accidit  Icilino  de  Romano,  qui  cum  iret  ad  ultimum  bel- 
lum,  in  quo  fuit  prostratus,  et  quesisset  consilium  a  suis,  utrum 
fluvium  transire  deberet,  ut  pugnaret  cum  hostibus,  necne,  et 
disuasum  ei  fuisset  a  suis,  quod  non  transiret,  dixit:  'Scio 
quod  melius  dicitis  quam  ego,  sed  volo  penitus  transire  3.  Et 
sic  sciens  et  prudens  festinavit  ad  mortem.  Ideo  dicit  Eccle- 
siastes  VII  :  Considera  opera  Dei,  quod  nemo  possit  corrigerc, 
quem  ille  dcspexerìt.  Ionas  etiam  erubuit  habitare  in  terra  sua, 
eo  quod  prophetans  contra  Ninevem  mendax  fuisset  repertus. 
linde  et  Domino  dixit:  Bene  irascor  ego  usque  ad  mortem. 
Melius  fecit  Micheas,  qui  dixit:  Ulinam  essem  vir  non  habens 
spiritum  et  mendatium  polius  loquerer.  Igitur  aliqui  sunt  ita 
protervi  et  obstinati,  quod  nolunt  rescipiscere  a  dictis  suis, 
quia  erubescentiam  timent  incurrere.  Ideo  sapiens  in  Prover. 
dicit  XXI  :  Vir,  qui  erraverit  a  via  doctrine,  in  cetu  gigantium 
commor abitar .  Et  iterum:  Vir  impius  procaciter  obfirmat  vultuni 
suum;  qui  autem  rectus  est  corriget  viam  suam.  Cum  dixisset 
michi  frater  Iohannes  de  Castro-veteri,  minister  Romanus,  qui 
ibat  ad  capitulum  generale  quod  factum  fuit  Argentine,  quod 
frater  Iohannes  de  Parma,  condain  generalis  minister,  adhuc 
erat  in  credulitate  preterita,  et  ego  dixissem  sibi  quod,  si  es¬ 
sem  cum  eo,  sperabam  quod  possem  eum  revocare  ab  illa, 
dixit  michi:  '  Vade  ergo  ad  eum,  quia  in  provincia  mea  est 
in  loco  Grecii 3  —  ubi  beatus  Franciscus  in  Nativitate  Christi 
cantavit  Evangelium  et  fecit  representationem  pueri  Bethlee- 
mite  cum  presepio  et  feno  et  puero  — .  '  Nam  illuni  locum  ad 

habitandum  sibi  frater  Iohannes  elegit,  et  tamen  potest  ire 
quo  vult’.  Et  addidit  minister  Romanus:  '  Discurre,  festina, 
suscita  amicum  tuum ,  quia  beatus  Iacobus  dicit:  Fratres  mei, 
si  quis  ex  vobis  erraverit  a  veritate,  et  converterit  quis  eum, 
scire  debet  quonìam,  qui  converti  fecerit  peccatorem  ab  errore 
vie  sue,  salvabit  animam  eius  a  morte  et  operìl  muliitudinem 
peccatorum 

Quod  frater  Iohannes  de  Parma,  licet  habuerit  inimicos,  tamen  multos 

habuit  magnos  amicos,  qui  ipsum  honoraverunt,  qui  specificantur 

inferius. 

Et  notandum  quod,  quamvis  frater  Iohannes  de  Parma 
habuerit  multos  mordaces  occasione  doctrine  abbatis  Ioachym, 
habuit  tamen  multos  qui  eum  dilexerunt.  Inter  quos  fuit  ma- 
gister  Petrus  Hyspanus;  qui  factus  cardinalis  et  postea  ipse 
idem  factus  papa  Iohannes  XXI,  cum  esset  magnus  sophysta, 
loycus  et  disputator  atque  theologus,  misit  prò  fratre  Iohanne 
de  Parma,  qui  similia  in  se  habebat.  Nam,  ut  dicit  Ecclesia- 
sticusXIII:  Omne  animai  diligit  simile  sibi,  sic  el  omnis  homo 
proximum  sibi.  Omnis  caro  ad  similem  sibi  coniungetur,  et  omnis 
homo  simili  sui  sociabitur.  Voluit  ergo  papa  quod  semper  esset 
cum  eo  in  curia,  et  cogitabat  eum  facere  cardinalem,  sed  morte 
preventus  non  potuit  facere  quod  mente  conceperat.  Nam  ca¬ 
mera  cecidit  super  papam,  et  mortuus  est.  Et  impleta  est 
Scriptura  que  dicit  Eccli.  X:  Omnis  potentatus  brevis  vita. 
Papa  etiam  Innocentius  quartus  diligebat  fratrem  Iohannem 
sicut  animam  suam,  et  quando  ibat  ad  eum,  recipiebat  eum 
ad  osculum  oris;  et  cogitavit  eum  facere  cardinalem,  sed  morte 
preventus  non  potuit. 

De  Vattacio,  et  de  honore  quem  fecit  fratri  Iohanni  de  Parma. 

Vattatius  similiter  iniperator  Grecorum,  audiens  sanctitatem 
fratris  Iohannis  de  Parma,  misit  ad  papam  Innocentium  quar- 
tum  rogando  quod  mitteret  ei  fratrem  Iohannem  generalem, 
quia  sperabat  quod  per  eum  Greci  redirent  ad  precepta  Romane 

Ecclesie.  Cumque  ibi  esset  frater  Iohannes,  tantum  dilexit  eum 
Vattatius,  quod  voluit  sibi  donaria  multa  dare.  Que  frater 
Iohannes  omnia  recusavit  Danielis  exemplo,  qui  regi  Babylo- 
nico  dixit:  Munera  tua  tibi  sint,  et  dona  doinus  tue  alteri  da. 
Cum  autem  vidisset  Vattacius  quod  frater  Iohannes  nichil 
accipere  voluit,  habuit  inde  bonunt  exemplum.  Tarnen  multum 
thesaurum  sibi  libenter  dedisset.  Tuncrogavit  eum  quod,  amore 
sui,  cum  equitaret  per  Greciam  cum  societate  sua,  portaret  in 
manti  quandam  scuriatam,  quam  dedit  ei.  Ille  vero  putans 
esse  flagellimi  ad  verberandunt  equum  accepit  illud,  remini- 
scens  versus: 

Nil  nocet  admisso  —  id  est  veloci  —  subdere  calcar  equo. 

Cum  igitur  tale  signum  Greci  viderent,  quod  erat  imperiale, 
omnes  coram  fratre  Iohanne  genuflectebant,  sicut  faciunt  Latini, 
quando  corpus  Domini  elevatur  et  demonstratur  in  missa,  et 
faciebant  ei  et  societati  sue  omnes  expensas;  et  sic  reversus 
est  frater  Iohannes  ad  papam  Innocentium,  qui  miserat  eum. 

De  Palialogo,  qui  successit  Vattacio  in  Grecorum  imperio. 

Fuit  autem  Vattacius,  cui  Palialogus  successit.  Nichil  tarnen 
attinebat  Vattacio,  sed  interfecerat  filiurn  eius  et  imperabat 
prò  eo.  In  quodam  provintiali  capitulo  Senonis  celebrato  vidi 
qualiter  rex  Francie  bone  memorie  sanctus  Lodovicus  vene- 
ratus  est  fratrem  Iohannem,  et  tres  fratres  regis  et  quidam 
Romane  curie  cardinalis,  scilicet  domnus  Oddo,  qui  omnes 
in  ilio  capitulo  comederunt.  Item  cum  esset  in  Anglia  frater 
Iohannes  et  ivisset  ad  regem  videndum,  statini  surrexit  a  mensa 
rex  Anglie  et  descendit  de  palatio  et  festinanter  venit  et  ample- 
xatus  et  osculatus  est  eum.  Cum  autem  de  hoc  a  militibus 
suis  reprehensus  fuisset,  quod  nimis  se  humiliaverat  uni  ho- 
muntioni  taliter  occurrendo,  respondit  dicens:  '  Hoc  feci  ad 
honorem  Dei  et  beati  Francisci,  et  quia  magnani  sanctitatem 
audivi  de  homine  isto,  quod  vere  sit  servus  et  amicus  summi 

Dei  excelsi;  et  ideo  non  nimis  se  humiliat  qui  servos  Dei 
honorat,  quia  Dominus  dicit:  Qui  recipìt  vos,  me  recipit 3 .  Et 
reputata  fuit  regis  bona  responsio,  et  commendaverunt  et  lau- 
daverunt,  quod  fecerat  valde  bene. 

De  rege  Anglie,  qui  fuit  pater  Odoardi,  et  de  quodam  ioculatore,  qui 

eum  truffatone  commendavit,  quem  suspendi  precepit. 

Iste  rex  fuit  pater  Odoardi  regis  Anglie,  et  reputabatur 
simplex  homo.  Unde,  cimi  quadam  die  discumberet  cum  mi- 
litibus  suis,  dixit  quidam  ioculator  audientibus  omnibus:  '  Au¬ 
dite,  audite!  Rex  noster  similis  est  domino  Iesu  Christo  \ 
Audiens  hoc  rex  gavisus  est  valde,  quia  tanto  domino  similis 
dicebatur.  Tunc  cepit  instare,  quod  ioculator  diceret,  in  quibus 
similis  esset  Christo.  —  Et  Gallice  loquebatur  tam  rex  quam 
ioculator,  et  bene  sonabant  in  vulgari  Gallico  verba  eorum  — . 
Tunc  ioculator  dixit:  c  De  domino  Iesu  Christo  dicitur  quod 
ita  sapiens  fuit  in  instanti  conceptionis  sue,  sicut  quando  fuit 
XXX  annorum.  Simili  modo  rex  noster  ita  sapiens  est  modo, 
sicut  quando  puerulus  erat.  Audiens  hec  rex  turbatus  est  valde 
et  precepit  astantibus,  ut  ioculatorem  ad  suspendium  ducerent. 
Cumque  seorsum  essent  cum  eo,  nichil  mali  fecerunt  ei,  sed 
ligaverunt  funem  ad  collum  eius  et  supposuerunt  se  elevando 
ipsutn  a  terra  aliquantulum  et  ludendo  cum  ipso.  Et  dixerunt 
ei:  'Discede  a  partibus  istis,  quousque  regis  ira  quiescat  ne, 
super  te  et  super  nos,  qui  pepercimus  tibi,  indignatio  eius 
deseviat  \  Tunc  reversi  famuli  regis  dixerunt  quod  preceptum 
eius  bene  impleverant. 


De  curialitate  fratris  Iohannis  de  Parma,  et  quomodo  se  pauperculis  fra- 
tribus  conformabat,  et  quomodo  quanlum  ad  cibum  omnia  volebat 
esse  communia. 

Porro  cum  frater  Iohannes  de  Parma  lector  Neapolitanus 
existeret,  ante  quam  esset  generalis  minister,  et  transiret  per 
Bononiam  et  discumberet  in  forestaria  quadam  die  cum  socio 

et  forensibus  aliis,  supervenerunt  aliqui  fratres  et  violenter 
elevaverunt  eum  a  mensa,  ut  ad  comedendum  ad  infirmitorium 
ducerent.  Videns  autem  ipse  quia  socius  remanebat  nec  invi- 
tabatur  ab  eis,  reversus  est  ad  socium  dicens:  '  Non  comedam 
alicubi  nisi  cum  socio  meo  \  Et  reputata  fuit  ex  parte  invi- 
tantium  magna  rusticitas  et  ex  parte  fratris  Iohannis  curialitas 
et  fidelitas  maxima.  Alio  quodam  tempore,  cum  esset  generalis 
et  vellet  aliquantulum  sibi  vacare,  venit  ad  conventum  Fera- 
riensem,  ubi  VII  annis  continue  habitavi.  Et  considerans  ipse 
quod  semper  idem  fratres  invitabantur  ad  comedendum  cum 
eo,  videlicet  ut  qui  in  prandio  erant,  erant  in  cena,  et  qui 
una  die  erant,  erant  in  alia,  cognovit  quod  guardianus  frater 
Guilielmus  de  Bu^ea,  qui  erat  Parmensis,  personarum  esset 
acceptor,  et  displicuit  sibi  iuxta  verbum  quod  scriptum  est: 

Displicet  imprudens  unde  piacere  studet. 

Cum  autem  quodam  sero  lavaret  sibi  manus  frater  Iohannes 
ad  cenandum,  dixit  guardiano  frater  qui  servire  debebat: 
'  Quos  invitabo?’.  Cui  guardianus  respondit:  'Tolle  fratrem 
lacobum  de  Papia  et  fratrem  Avantium  et  talem  et  talem  ’. 
Hi  vero  iam  laverant  manus  suas  et  erant  post  tergum  gene¬ 
ralis  parati;  quos  bene  viderat  prius.  Tunc  in  ardore  spiritus 
sui,  forte  inspiratus  spirita  divino,  assumpta  parabola  dicere 
cepit:  'Sic,  sic!  tolle  fratrem  lacobum  de  Papia,  tolle  fratrem 
Avantium,  tolle  talem  et  talem!  tolle  tibì  X  scissurast  Ista  est 
cancio  anseris’.  Confusi  sunt  igitur  et  erubuerunt  qui  invitati 
fuerant  ab  Adonia  talia  audientes,  sed  nec  minus  erubuit  guar¬ 
dianus.  Qui  dixit  ministro:  '  Pater,  istos  invitabam  causa  ho¬ 
noris  vestri,  ut  sociarent  vos,  quia  eos  reputo  digniores  \ 
Respondit  minister:  '  Nonne  Scriptura  ad  laudem  Dei  dicit, 
quod  pusillum  et  magnimi  ipse  fecit ,  et  equaliter  est  illi  cura 
de  omnibus!  Nonne  Dominus  dicit:  Sinite  parvulos  venire  ad 
me!  Et  beatus  Iacobus  dicit  quod  Deus  eligit  pauperes  in 
hoc  mundo.  Ipse  etiam  Dominus  dixit  Lue.  XIIII  :  Cum  facis 
prandium  aut  cenam,  noli  vocare  amicos  tuos  neque  fratres  tuos 

neque  cogncitos  neque  vicinos  divites,  ne  forte  et  ìpsì  te  reinvitent, 
et  fiat  libi  retributio.  Sed,  cum  facis  convivium,  voca  pauperes 
et  cet.  5.  Audiebam  hec  omnia,  quia  iuxta  eum  eram.  Tunc 
dixit  is  qui  ministraturus  erat:  r  Quos  ergo  invitabo?  Respondit 
guardianus:  '  Secundum  quod  a  ministro  audis  invita’.  Tunc 
dixit  minister:  c  Vade,  voca  michi  fratres  pauperes  de  conventu, 
quia  istud  est  tale  offitium,  ad  quod  omnes  sciunt  associare 
ministrum  \  Ivit  ergo  ad  refectorium  frater  qui  servire  debebat 
et  dixit  debilioribus  fratribus  et  pauperioribus,  qui  raro  extra 
refectorium  comedebant:  c  Generalis  minister  invitat  vos  ad 
cenam,  precipio  vobis  ex  parte  sua,  quod  incontinenti  eatis 
ad  ipsum Et  factum  est  ita.  Volebat  enim  frater  Iohannes 
de  Parma,  generalis  minister,  quando  noviter  ibat  ad  aliquam 
domum  fratrum  Minorum,  quod  pauperes  fratres  cum  eo  co- 
mederent,  vel  omnes  simul,  vei  modo  isti,  modo  illi,  ante 
quam  forestaria  sua  esset  completa  —  id  est  ante  quam  ad 
comedendum  refectorium  ingrederetur,  quod  semper  continuabat 
post  recreationem  itineris  et  laboris,  quando  moram  contrahebat 
in  aliquo  loco  — ,  ut  ex  adventu  suo  aliquam  recreationem  ha- 
berent,  iuxta  verbum  quod  de  Domino  scriptum  est  Ys.  XXVIII: 
Hec  est  requìes  inca:  reficite  lassum,  et  hoc  est  nieurn  refrige- 
rium,  et  noluerunt  audire.  Sed  dicitur  Prover.  XXI  :  Qui  obturat 
aures  suas  ad  clarnorem  pauperis,  et  ipse  clamabìt  et  non  exau- 
dietur.  Quod  accidit  di  viti  petenti,  qui  ad  Abraham  prò  gutta 
aque  habenda  clamavit,  Lue.  XVI.  Item  legitur  de  domino 
nostro  Iesu  Christo  quod  assimilavit  se  galline  pullos  habenti, 
que  subtrahit  sibi,  ut  filiis  det  cibum  inventum,  nec  discernit 
inter  eos,  quis  albus,  quis  niger,  quisve  sit  rubeus,  sed  com- 
muniter  granum  exponit  inventum,  ut  omnes  communiter  ha- 
beant  et  communiter  participentur  eodem,  Mat.  XXIII.  Ideo 
de  Deo  ad  laudem  dicitur  eius  Sap.  VI  :  Pusillum  et  magnimi 
ipse  fecit,  et  equaliter  cura  est  illi  de  omnibus.  Sic  frater  Iohan- 
nes  de  Parma  communis  fuit  persona,  non  habens  erga  aliquem 
amorem  privatum,  et  curialis  et  liberalis  fuit  valde  in  mensa, 
usque  adeo  quod,  si  diversitates  boni  vini  ante  se  in  mensa 
habebat,  faciebat  omnibus  equaliter  propinari  aut  in  cratere 

poni,  ut  communiter  omnes  haberent  ;  que  curialitas  et  caritas 
maxima  ab  omnibus  dicebatur. 

De  cuiusdam  regis  Anglie  curiali  exemplo. 

Et  hoc  cuiusdam  regis  Anglie  faciebat  exemplo.  Qui  cum 
quadam  vice  cenare  deberet  cum  militibus  suis  in  nemore  iuxta 
fontem,  et  quidam  ei  unum  boni  vini  detulisset  flasconem,  et 
quesisset  rex  utrum  plus  adesset  de  vino,  et  dictum  ei  fuisset 
quod  non,  dixit:  '  Abundanter  habemus  Et  continuo  totum 
vasculum  effudit  in  fontem  dicens:  '  Omnes  bibant  \  Quod  vi- 
dentes  milites  de  curialitate  regis  plurimum  sunt  gavisi,  cogno- 
scentes  quia  solus  noluit  bibere,  ne  postea  ipsi  sitirent.  Sed 
contrarium  facit  avarus,  de  quo  Eccli.  habetur  XI.  Dicit  enim: 
Invali  requiem  michi,  nunc  mcinducabo  de  bonis  meis  solus.  Sed 
dici  consuevit: 

Nullius  sine  socio  iocunda  est  possessio. 

Et  iterum:  Melior  est  honor  quam  bolus. 

De  sociis  fratris  Iohannis  de  Parma,  generalis  ministri. 

Isti  sunt  socii,  quos  habuit  frater  Iohannesde  Parma,  quando 
fuit  generalis  minister. 


De  fratre  Marco,  socio  generalium  ministrorum. 

Primus  frater  Marchus  de  Monte-feltro,  honestus  homo  et 
sanctus,  qui  longo  tempore  vixit.  Et  fuit  socius  fratris  Cre¬ 
scendi  et  fratris  Iohannis  de  Parma  et  fratris  Bonaventure. 
Mie  fuit  de  Mutino,  quiescit  in  Urbino,  miraculis  corruscai 
Est  autem  Mutinum  quoddam  castrum  in  Massa  Sancti  Petri. 
Urbinum  vero  civitas  est  in  montibus,  per  quam  itur  ad  aliam 
civitatem,  que  appellatur  Callium;  que  est  clavis  marcine  An¬ 
conitane  provinole,  per  quam  itur  Asisium  ad  vallem  Spolita- 
nam  ad  beatum  Franciscum.  Item  frater  Marcus  fuit  minister 

provincialis  in  marchia  Anconitana  et  laudabiliter  se  habuit 
ibi.  Item  bonus  dictator  fuit  et  velox  et  intelligibilis;  et  prò 
labore,  quem  sustinuit  associando  generales  ministros  et  scri- 
bendo  eis  litteras,  promeruit  sibi  et  in  quodam  generali  ca- 
pitulo  obtinuit  quod  quilibet  sacerdos  Ordinis  post  decessum 
suum  dioeret  prò  anima  sua  unam  missam  de  mortuis.  Obiit 
autem  anno  Domini  MCCLXXIIII.  Hic  fuit  raeus  specialis 
amicus.  Et  generalem  ministrum  fratrem  Bonaventuram  in  tan¬ 
tum  dilexit,  quod  post  mortem  eius,  quando  recordabatur  ma¬ 
gne  litterature  ipsius  et  omnium  gratiarum,  quas  habebat,  ex 
quadam  dulcedine  eruinpebat  in  lacrimas,  sicut  de  beato  Petro 
legitur  et  de  Christo.  Item  quando  frater  Bonaventura,  gene- 
ralis  minister,  clero  predicare  debebat,  ibat  ad  cum  frater 
Marcus  et  sibi  dicebat:  'Tu  es  quidam  mercenarius,  et  alia 
vice,  quando  predicasti,  nescivisti,  quid  diceres.  Sic,  spero, 
quod  facies  modo  \  Hoc  autem  ideo  frater  Marcus  dicebat, 
ut  eum  ad  melius  dicendum  provocaret,  iuxta  verbum  quod 
scriptum  est  Eccli.  XXII:  Pungens  oculum  deducit  lacrimas,  et 
qui  pungil  cor,  proferì  sensum.  Et  tamen  frater  Marcus  omnes 
sermones  fratris  Bonaventure  scribebat  et  habere  volebat. 

Quod  frater  Bonaventura,  generalis  minister,  gaudebat  de  illatis  sibi  con- 

vitiis  propter  quinque. 

Gaudebat  autem  frater  Bonaventura,  quando  frater  Marcus 
ei  dicebat  convitia,  propter  V:  Primo,  quia  homo  erat  benignus 
et  patiens.  Secundo,  quia  in  hoc  imitabatur  beatum  patrem 
Franciscum.  Tertio,  quia  constabat  sibi  quod  eum  intime  dii i- 
gebat.  Quarto,  quia  habebat  occasionem  vitandi  vanam  glo- 
riam.  Quinto,  quia  habebat  occasionem  melius  previdendi.  De 
aliis  sociis  fratris  Iohannis  alibi  dicemus,  cum  fuerit  oportunum. 

Quod  frater  Iohannes  de  Parma  conformabat  se  fratribus  quantum  po- 

terat,  quantum  ad  ista  communia  que  a  fratribus  fiunt. 

Item  frater  Iohannes  de  Parma  generalis  minister  existens, 
quando  pulsabatur  campanella  prò  leguminibus  vel  herbis 
mundandis,  veniebat  ad  factiones  conventus  et  laborabat  cum 
aliis  fratribus,  ut  vidi  pluries  oculis  meis.  Et  quia  erat  michi 
familiaris,  dicebam  sibi:  'Pater,  vos  facitis  quod  Dominus 
docuit  Lue.  XXII:  Qui  maior  est  in  vobìs  fiat  sicut  iunior,  et 
qui  precessor  est  sicut  ministrator  Et  respondebat:  '  Sic  decet 
nos  implere  omnem  insti  tiam ,  id  est  perfectam  humilitatem. 
Item  ecclesiasticum  offitium  continuabat  die  et  nocte  et  maxime 
matutinum  et  vespertinum  et  missam  conventualem.  Quicquid 
imponebat  ei  cantor,  statini  faciebat  et  antiphonas  inchoando 
et  lectiones  et  responsoria  cantando  et  missas  conventuales 
dicendo.  In  conventu  Lugdunensi,  ut  vidi,  bis  una  die  fratribus 
predicavit  in  cena  Domini,  semel  in  mane  et  postea  ad  man- 
datum;  et  erant  ibi  de  fratribus  nostris  episcopi  et  ministri. 
Et  papa  Innocentius  quartus  tunc  temporis  Lugduni  morabatur 
cum  cardinalibus  suis.  Item  in  sequenti  Parasceue  fecisset  offi¬ 
tium,  sed  quia  doninus  Guilielmus,  qui  fuit  Mutinensis  episco- 
pus  et  Romane  curie  cardinalis,  se  invitavit  ad  hoc,  cessit 
eidem,  ut  conveniens  erat.  In  sabbato  sancto  cantor  itnposuit 
ei  ultimam  prophetiam,  statini  ivitet  eam  cantavit.  Quid  plura? 
Plenus  erat  omnibus  bonis.  Manibus  suis  volebat  scribere,  ut 
ex  suo  labore  haberet,  unde  se  posset  induere,  etiam  generalis 
existens,  sed  fratres  non  permittebant,  quia  videbant  eum  in 
servitiis  Ordinis  occupatum,  et  ideo  ei  libenter  necessaria  tri- 
buebant. 

Quod  frater  Iohannes  de  Parma  acceleravit  terminum  generalis  capituli, 

volens  offitium  recusare,  et  procuravit  quod  frater  Bonaventura  fa- 

ctus  est  generalis. 

Anno  Domini  MCCXLVII  factus  fuit  generalis  minister  in 
generali  capitulo  Lugduni  celebrato  in  mense  Augusti,  papa 
Innocentio  quarto  ibidem  inorante.  Decem  annis  Ordinem  fra- 

trum  Minorum  laudabiliter  rexit.  Ultimum  generale  capitulum, 
quod  sub  eo  celebratum  fuit,  acceleravit,  quia  penitus  nolebat 
esse  ministeri  et  factum  est  Rome  in  festo  Purificationis  anno 
Domini  MCCLVII.  Et  steterunt  per  unum  diem  ministri  et  cu- 
stodes  et  discreti,  quod  in  negotiis  capituli  processum  non  est, 
quia  penitus  nolebant  ipsum  absolvere.  Tunc  ingressus  locum 
capituli  protulit  verba  sua  secundum  quod  scivit  et  voluit  di¬ 
cere.  Tunc  hi,  quibus  electio  incumbebat,  videntes  angustiam 
anime  eius,  quamvis  male  libenter,  dixerunt  ei:  'Pater,  vos, 
qui  visitastis  Ordinem  et  cognoscitis  mores  et  conditiones  fra- 
trum,  assignetis  nobis  unum  ydoneum  fratrem,  quem  consti- 
tuamus  super  hoc  opus,  et  vobis  succedat 5*.  Et  statini  assignavit 
fratrem  Bonaventuram  de  Bagnoreto  et  dixit  quod  in  Ordine 
meliorem  eo  non  cognoscebat.  Et  statim  omnes  consenserunt 
in  eum,  et  fuit  electus.  Et  rogaverunt  fratrem  Iohannem  quod 
compleret  capitulum.  Et  factum  est  ita.  Et  prefuit  frater  Bo¬ 
naventura  XVII  annis  et  multa  bona  fecit. 


De  avibus  silvestribus,  que  sub  disco  fratris  Iohannis  apud  Grecium  ni- 
dificaverunt  et  pullos  fecerunt. 

Porro  post  absolutionem  suam  frater  Iohannes  ivit  et  ha- 
bitavit  in  heremitorio  Grecii,  ubi  beatus  Franciscus  in  Nativitate 
Domini  fecit  representationem  presepii,  de  qua  in  legenda  sua 
plenius  continetur.  Cumque  ibi  habitaret,  veniebant  due  aves 
de  silva  silvestres,  ad  modum  anseris  grandes,  et  sub  disco 
suo,  ubi  studebat  continue,  fecerunt  nidum,  ova  et  pullos,  et 
permittebant  se  tangi  ab  eo  nec  moleste  ferebant.  Accidit 
autem,  ut  quadam  die  veniret  quidam  episcopus  ad  visitandum 
eum,  et  ob  gratiam  eius  voluit  habere  unum  de  illis  pullis. 

De  fratre  Iohanne,  cui  angelus  servivit  ad  missam. 

Item  cum  quodam  mane  summo  dilucido  frater  Iohannes 
vocasset  scolarem  suuni,  quia  celebrare  volebat,  scolaris  respon- 
dit  quod  bene  iret,  sed  quia  somno  maximo  gravabatur,  iterum 

obdormivit;  post  hec  excitatus  erubuit  de  somnolentia  sua. 
Et  veniens  invenit  fratrem  Iohannem  missam  dicentem  et  scola- 
rem  cum  superpellicio  optime  ministrantem.  Et  finita  missa 
sub  silentio  recesserunt.  Tunc  eadem  die  dixit  frater  Iohannes 
scolari  suo:  '  Benedicaris  tu,  fili,  quia  hodie  michi  reverenter 
et  sedule  ministrasti,  et  multam  consolationem  propter  te,  ut 
puto,  in  hodierna  missa  contulit  michi  Deus 5.  Cui  scolaris 
respondit:  'Pater,  parcatis  michi,  quia,  quando  vocastis  me, 
gravatus  somno  non  potui  ita  cito  venire  ad  vos;  et  cum  veni, 
vidi  quod  alius  ministrabat  vobis,  et  scio  quod  nullus  est  fo- 
rensis  in  domo;  et  interrogavi  quemlibet  fratrem  de  domo, 
utrum  ministraverit  vobis  in  missa,  et  quilibet  dixit  michi 
quod  non  Cui  dixit  frater  Iohannes:  '  Credebam  quod  tu 
fuisses.  Verum  quicumque  fuerit  benedicatur  ipse,  et  benedictus 
sit  creator  noster  in  omnibus  donis  suis!  Multa  alia  bona 
vidi  et  audivi  et  cognovi  de  fratre  Iohanne  de  Parma,  qui 
fuit  generalis  minister,  que  essent  digna  relatu,  que  subticeo 
et  brevitatis  causa,  et  quia  ad  alia  dicenda  festino,  et  quia 
Scriptura  dicit  Eccli.  XI:  Ante  rnortcm  non  laudes  hominem 
quemquam.  Vivit  enim  adhuc.  Diu  enim  fuit  in  vita;  et  agitur 
nunc  annus  Domini  MCCLXXXIIII,  quo  scribimus  hec,  inme¬ 
diate  post  festum  inventionis  sancti  Michaelis,  anno  quarto 
pape  Martini  quarti,  indictione  XII,  in  mense  Maii,  feria  tertia. 
Pater  fratris  Iohannis  dictus  est  Albertus  auceps,  eo  quod  in 
avibus  capiendis  delectaretur  et  tale  haberet  offitium. 

Igitur,  ut  supra  dictum  est,  cum  gloriarer  in  Arelatensi 
civitate  coram  fratre  Iohanne,  quod  a  papa  Innocentio  quarto 
in  civitate  Lugdunensi  habueram  predicationis  offitium,  respon¬ 
dit  socius  meus  frater  Iohanninus  de  Ollis:  '  Potius  vellem 
habere  a  generali  ministro  quam  ab  aliquo  papa;  et  si  necesse 
est,  quod  per  gladium  examinis  transeamus,  examinet  nos  ergo 
frater  Hugo  Dicebat  de  ilio  magno  Hugone  Provinciali,  qui 
erat  tunc  in  domo  Arelatensi  occasione  generalis,  cuius  ma- 
ximus  erat  amicus.  Respondit  frater  Iohannes:  '  Nolo  quod 
examinet  vos  frater  Hugo,  quia  amicus  vester  est,  et  parceret 
vobis,  Sed  vocate  michi  lectorem  istius  domus  et  repetitorem. 

Vocati  venerunt.  Quibus  generalis  dixit:  '  Ducatis  istos  duos 
fratres  seorsum  et  examinate  eos  de  predicabilibus  tantum,  et 
si  fuerint  digni  prò  predicationis  offitio  habendo,  renuntiate 
michi  ’.  Factum  fuit.  Michi  dedit,  socio  meo  noluit  dare,  quia 
inventus  est  minus  habens.  Cui  dixit  generalis:  '  Quod  differtur, 
non  aufertur.  Stude  sapientie,  fili  mi,  et  letifica  cor  menni,  ut 
possis  exp>  obranti  respondere  sermonem.  Dicit  enim  Ecclesia- 
sticus  XVIII:  Ante  quam  loquaris,  disce  ^ .  Tunc  supervenerunt 
duo  fratres  de  Tuscia,  qui  ibant  Tolosam  ad  studium,  scilicet 
frater  Gerardus  de  Prato,  germanus  fratris  Arlotti,  et  frater 
Benedictus  de  Colle.  Hi  tunc  temporis  diacones  et  iuvenes  et 
boni  scolares  erant,  et  mecum  studuerant  pluribus  annis  in 
Pisano  conventi!.  Isti  in  crastinum  volentes  recedere  miserunt 
fratrem  Marcum  ad  generalem,  cuius  socius  erat,  rogantes,  ut 
daret  eis  predicationis  offitium  et  licentiam  ad  sacerdocium 
promovendi.  Et  ilio  sero  generalis  dicebat  completorium,  et 
ego  solus  cum  eo.  Tunc  venit  frater  Marcus  et  interupit  com¬ 
pletorium  nostrum,  ut  diceret  verba  sua.  Cui  generalis  respondit 
in  fervore  spiritus,  secundum  quod  talem  habebat  consuetu- 
dinem,  quando  zelo  movebatur  divino,  ut  videbatur  sibi,  et 
dixit  fratri  Marco,  socio  suo:  '  Fratres  male  faciunt,  quia  im- 
pudenter  talia  petunt,  cum  Apostolus  dicat:  Nemo  sumit  sibi 
honorem.  Ecce  ipsi  veniunt  a  ministro  suo,  qui  cognoscebat 
eos  et  poterat  eis  dare  ista,  que  a  me  petunt.  Vadant  ergo 
Tolosam,  quo  mittuntur  ad  studium,  et  adiscant,  quia  ibi  non 
est  eorum  predicatio  necessaria;  tempore  vero  congruo  poterunt 
habere  quod  petunt 3.  Tunc  frater  Marcus  divertit  ab  eo,  vi- 
dens  ipsum  turbatimi,  et  dixit:  'Pater,  debetis  credere  quod 
ipsi  non  petunt,  sed  frater  Salimbene  potuit  michi  dicere,  ut 
dicerem  vobis  prò  eis’.  Respondit  generalis:  'Frater  Salim¬ 
bene  fuit  semper  hic  mecum  ad  dicendum  completorium,  et 
ideo  constat  michi,  quod  ipse  hoc  tibi  non  dixit  ’.  Recessit 
ergo  frater  Marcus,  dicens:  '  Pater,  sicut  vultis,  ita  fiat  \  Co- 
gnovi  ergo  quod  frater  Marcus  responsionem  generalis  non  ac- 
ceptasset,  et  finito  completorio  ivi  ad  consolandum  eum.  Et 
dixit  michi:  'Frater  Salimbene,  male  fecit  frater  Iohannes, 

quia  confudit  faciem  meam  et  noluit  admittere  preces  meas  et 
de  satis  parva  petitione;  et  ego  laboro  prò  Ordine  sequendo 
ipsum  et  faciendo  sibi  litteras,  cura  sim  amodo  provecte  etatis. 
Verum  est  quod  veniunt  a  ministro  suo,  qui  cognoscit  eos, 
et  quia  cognoscit  eos  bonos,  ideo  mittit  eos  ad  studium  Tolo- 
sanum,  ut  postea  Parisius  vadant.  Sed  plus  gaudebant  fratres 
isti  habere  predicationis  offitium  a  fratre  Iohanne  propter  suam 
sanctitatem  et  dignitatem  quam  a  fratre  Petro  de  Cora,  mini¬ 
stro  suo. 

Quod  Pisani  steterunt  excommunicati  XXX  annis  prò  triplici  culpa  sua. 

De  promotione  vero  ad  sacerdocium  ideo  volebant  habere 
licentiam,  quia  Pisana  civitas,  ubi  habitaverunt,  sicut  scitis, 
XXX  annis  sine  ecclesiastico  offitio  fuit,  prò  eo  quod  Pisani 
ceperunt  cardinales  et  alios  prelatos  in  mari,  prò  eo  etiam 
quod  violenter  tenent  in  montibus  decem  castra  Lucensis  epi¬ 
scopi,  et  tertio  prò  eo  quod  contra  voluntatem  Ecclesie  Gar- 
fajane  provintiam  invaserunt  ’. 

De  Garfaiana  parva  provincia. 

—  Est  autem  Garfajana  quedam  contrata  inter  Lucani  et  Lom- 
bardiam  inter  montes  inclusa.  —  '  Quocirca,  cum  isti  essent 
Pisis,  de  promotione  sacerdotii  non  curabant,  modo  libenter 
vellent  fieri  sacerdotes,  quod  nullum  peccatum  reputo,  quia 
possent  prò  vivis  et  mortuis  celebrare  et  fratribus,  ad  quos 
vadunt,  utiliores  existere;  et  toto  tempore  vite  sue  isti  iuvenes 
habuissent  prò  bono  et  modo  cognovissent  gratiam  sibi  factam. 
Et  novit  Deus  quia  ego  erubesco  redire  ad  eos  sine  effectu 
precum  mearum ’.  Cui  breviter  respondi  et  dixi:  '  Placent 
michi  verba  vestra  plus  quam  responsio  generalis  ministri,  sed 
patientia  opus  perfectum  habet  \ 

Quod  frater  Iohannes  de  Parma,  quando  erat  generalis  minister,  voluit 

Hyspaniam  visitare. 

Tunc  ilio  sero  generalis  fecit  me  vocari  et  socium  meum 
et  dixit  nobis:  c  Filioli,  spero  cito  a  vobis  recedere,  quia  in 
Hyspaniam  ire  volo,  et  ideo  eligite  vobis  unum  locum,  quem- 
cumque  vultis  in  toto  Ordine,  et  ad  illum  mittam  vos,  excepto 
conventu  Parisiensi  ;  et  habeatis  spacium  cogita ndi  et  eligendi 
et  deliberandi  per  totam  noctem,  et  cras  dicetis  michi  In 
crastinum  dixit  nobis:  f  Quid  deliberastis  et  quid  elegistis? 
Cui  respondi  :  '  Nichil  de  materia  ista,  ut  aligamus  locum,  ne 
sit  nobis  in  singultum;  sed  ponimus  in  voluntate  vestra,  ut 
mittatis  nos  ad  quemcumque  locum  vultis,  et  nos  obedientes 
erimus  3.  Et  habuit  inde  bonum  exemplum  et  dixit  nobis:  ;  Ite 
ergo  ad  conventum  Ianuensem,  et  eritis  ibi  cum  fratre  Stephano 
Anglico,  quem  mitto  ili uc.  Insuper  scribam  ministro  et  fra- 
tribus  illis,  quod  habeant  vos  recommendatos  sicut  meipsum, 
et  quod  tu,  frater  Salimbene,  promovearis  ad  sacerdocium,  et 
socius  tuus  frater  Iohanninus  ad  diaconatum.  Et  cum  venero 
illue,  si  invenero  vos  consolatos,  gaudebo.  Sin  autem,  con- 
solabor  vos  iterum3.  Et  hec  omnia  opere  impleta  fuerunt. 
Porro  ilio  die  dixit  generalis  fratri  Hugoni,  amico  suo:  r  Quid 
dicitis,  frater  Hugo?  Volumus  ire  in  Hyspaniam  et  desiderami 
supplere  Apostoli?3.  Cui  frater  Ugo  respondit  :  '  Ibitis  vos, 
pater,  ego  desidero  mori  in  terra  patrum  meorum  3.  Et  statini 
deduximus  eum  ad  navem,  que  preparata  erat  in  Rodano.  Erat 
enim  festuni  sancii  Michaelis  post  nonam.  Et  valedicto  recessit  a 
nobis,  ut  iret  ad  Sanctum  Egidium  illa  die.  Nos  vero  per  mare 
Massiliam  ivimus  et  invenimus  ibi  fratrem  Stephanum  Anglicum. 
Et  rogavit  me,  quod  dicerem  guardiano  quod  in  festo  beati  Fran- 
cisci  libenter  clero  et  fratribus  predicaret.  Et  respondit  guar- 
dianus  quod  libenter  audiret  ipsum,  sed  timebat  offendere  epi- 
scopum,  qui  debebat  venire  ad  festum.  Et  finito  festo  beati 
Francisci  intravimus  mare  et  ivimus  Areas  ad  locum  fratris  Hu- 
gonis.  Et  frater  Stephanus,  quia  navem  habere  non  poterat,  arri- 
puit  iter  per  terram  cum  socio,  ut  ad  conventum  Ianuensem  iret. 

De  mora  quam  cum  fratre  Hugone  contraxi. 

Ego  vero  et  socius  meus  remansimus  Areis  cum  fratre 
Hugone,  a  festo  beati  Francisci  usque  ad  festum  omnium  sancto- 
rum.  Et  gaudebam,  quia  habebam  occasionem  standi  cum  fratre 
Hugone,  cum  quo  tota  die  de  doctrina  abbatis  Ioachym  erat 
sermocinatio  mea.  Habebat  enim  omnes  libros  abbatis  Ioachym 
et  erat  maximus  Ioachita  et  unus  de  maioribus  clericis  de 
muudo,  sanctitate  et  scientia  incomparabilis.  Dolebam  vero, 
quod  sotius  meus  graviter  infirmabatur  quasi  ad  mortem,  et 
nolebat  sibi  cavere,  et  tempus  navigandi  propter  hyemem  in 
deterius  mutabatur.  Et  contrata  illa  ilio  anno  valde  infirma  erat 
propter  ventum  marinum,  et  vix  poteram  respirare  de  nocte, 
etiam  inorando  sub  divo;  et  audiebam  lupos  clamantes  et  ulu~ 
lantes  de  nocte  in  maxima  quantitate,  ?ion  semel  ìieque  bis. 
Et  dixi  socio  meo,  qui  erat  iuvenis  valde  protervus:  '  Tu  non 
vis  tibi  cavere  a  contrariis  et  semper  recidivas,  ego  vero  co- 
gnosco  contratam  istam  valde  infirmati!,  et  nollem  adhuc  mori, 
quia  vellem  videre  illa  que  predicat  frater  Hugo.  Quapropter 
noveris  quod,  si  occurrerit  de  fratribus  nostris  societas  congrua, 
ibo  cum  illis  5.  Et  dixit:  'Placet  quod  dicis,  veniam  et  ego 
tecum  \  Sperabat  enim  quod  nullus  veniret,  qui  frater  esset. 
Et  ecce  Domino  faciente  statini  venit  frater  Pontius  quidam, 
sanctus  homo,  qui  nobiscum  steterat  in  conventu  Aquensi,  et 
ibat  Niciam,  unde  factus  fuerat  guardianus.  Et  gavisus  est, 
quando  vidit  nos.  Et  dixi  sibi:  '  Volumus  venire  vobiscum, 
quia  Ianuam  ire  debemus  ad  habitandum  \  Et  respondit  et 
dixit:  '  Multum  placet  michi.  Vado  ergo  ad  procurandum,  ut 
habeamus  navem  In  crastino  autem  post  prandium  ivimus 
ad  navem,  que  distabat  a  loco  fratrum  per  unum  miliare.  So¬ 
cius  autem  meus  nolebat  venire,  sed  videns  quod  penitus  re- 
cedebam,  assumpto  guardiano  loci  venit  post  nos.  Cumque 
porigerem  sibi  manum,  ut  elevarem  eum  ad  navem  intrandam, 
aborruit  et  ait:  '  Absit  quod  tu  tangas  me,  quia  non  conser¬ 
vasti  michi  fidem  et  bonam  societatem  \  Cui  dixi:  '  Miser,  co- 
gnosce  bonitatem  Dei  erga  te,  quia  revelatum  est  michi  a 

Domino  quod,  si  stetisses  ibi,  absque  dubio  mortuus  fuisses; 
et  sapiens  in  Eccle.  VII  dicit:  Noli  esse  stultus,  ne  moriarìs 
in  tempore  non  tuo.  Et  de  quibusdam  dicitur  in  Iob  XXII: 
Sublati  sunt  ante  tempus  suum,  et  fiuvius  —  scilicet  mortalitatis 
humane  —  subvertit  fundamentum  eorum  Quid  plura?  Non 
credebat  iste  michi,  quousque  vexatìo  dedit  auditui  intellectum. 
Nam  per  totani  hyemem  in  conventu  Ianuensi  ab  illa  infirmi- 
tate,  quam  in  Provincia  contraxerat,  non  potuit  liberari;  et 
in  festo  beati  Mathie  intravi  mare  et  a  Ianua  usque  ad  locum 
fratris  Hugonis  in  IIII  diebus  perveni;  et  sex  fratres  de  ilio 
loco  inveni  mortuos  et  sepultos;  quorum  p;imus  fuit  guardia- 
nus  loci  illius,  qui  socium  meum  ad  navem  associaverat;  alter 
fuit  frater  Guillielmus  de  Pertuso,  bonus  predicator,  qui  in 
conventu  Parmensi  habitavit  aliquando;  et  IIII  alii  quos  no¬ 
minare  necesse  non  est.  Cum  autem  in  reversione  mea  ad 
Ianuensem  conventum  retulissem  socio  meo  de  morte  istorum 
fratrum  supradictorum,  gratias  referebat  michi,  quod  eruissem 
eum  de  faucibus  mortis.  Convaluit  tandem,  et  post  multos 
annos  ivit  ad  provinciam  ultramari  nam,  eo  anno,  quo  rex 
Francie  transfretavit  secundo  et  Tunicium  ivit;  et  fuit  ibi  custos 
et  prò  custode  ad  generale  capitulum  venit,  quod  fuit  Assisii 
celebratum,  in  quo  frater  Bona-gratia  factus  fuit  generalis  mi- 
nister,  et  declaratio  regule  fratribus  data. 


De  socio  meo,  qui  missus  fuit  in  Egyptum  ad  captivos  Christianos  con- 

solandos. 

Et  quia  Christiani,  qui  apud  Egyptum  a  Saracenis  in  vin- 
culis  tenebantur,  miserant  ad  papam  Nicholaum  tertium,  ut 
amore  Dei  mitteret  eis  unum  bonum  et  ydoneum  sacerdotem, 
cum  quo  possent  de  peccatis  suis  fiducialiter  confiteri,  papa 
hoc  negotium  commisit  generali  ministro;  et  frater  Bona-gratia, 
generalis  minister,  voluit  quod  iste  iret  ad  Christianos  cap¬ 
tivos,  qui  eratit  in  Egypto,  in  merito  obedientie  salutaris  et 
in  remissionem  suorum  omnium  peccatorum.  Ipse  vero  a  ge¬ 
nerali  obtinuit  quod  ad  sequens  generale  capitulum  posset 

venire  et  postmodum  de  provincia  Bononie  esse,  sicut  anti- 
quitus  fuerat.  Que  omnia  laudabiliter  facta  sunt.  Nani  Chri- 
stianis  illis  multa  bona  fecit  et  fecit  fieri;  et  unicornum  vidit 
et  vineam  balsamitam,  et  de  manna  attulit  in  vase  vitreo  et 
de  aqua  fontis  sancte  Marie,  sine  cuius  irrigatione  vinea  bal¬ 
samita  fructificare  non  potest.  Et  de  lignis  balsami  secum  por- 
tavit  et  multa  talia  nobis  ignota,  que  fratribus  ostendebat.  Et 
referebat  quo  modo  Saraceni  Christianos  habent  in  vinculis 
et  faciunt  eos  fodere  foveas  castrorum  suorum  et  terram  cum 
cophinis  asportare;  et  quod  qualibet  die  non  dantur  nisi  tres 
panes  parvi  cuilibet  Christiano.  Igitur  cum  celebratum  fuisset 
in  Alemannia  apud  Argentinam  generale  capitulum,  in  quo 
iste  interfuit,  in  reversione  sua  in  primo  loco  fratrum  prope 
Argentinam  ultimum  diem  clausit,  et  miraculis  fulsit.  Iste  fuit 
frater  Iohanninus  de  Ollis  de  Parma,  qui  fuit  de  provincia 
Romanie  sive  Grecie  et  de  provincia  Bononie  et  de  provincia 
Terre  Sancte,  et  socius  meus  fuit  in  Francia,  in  Burgundia, 
in  provincia  Provincie  et  Ianuensi  conventu;  bonus  scriptor, 
bonus  cantor,  bonus  predicator,  honestus  et  bonus  et  utilis 
homo.  Cuius  anima  requiescat  in  pace!  In  conventu,  in  quo 
obiit,  erat  quidam  frater  Minor  ex  diuturna  infirmitate  incura- 
biliter  infirmus  quantum  ad  medicos,  qui  totum  se  contulit 
ad  rogandum  Deum,  ut  amore  istius  fratris  daret  sibi  integram 
sospitatem.  Et  statini  factum  fuit.  Audivi  hoc  a  fratre  Paganino 
de  Feraria,  qui  presens  erat. 

Igitur  cum  essem  cum  eo  et  cum  fratre  Pondo  guardiano 
Nicie  noviter  facto,  eadem  die,  qua  de  Areis  a  fratre  Hugone 
recessimus,  devenimus  Niciam,  que  est  civitas  iuxta  mare;  et 
vidimus  et  cognovimus  fratrem  Symonem  Apulum  de  Monte- 
sarculo,  qui  erat  Ordinis  procurator  in  curia  domili  pape,  qui 
tunc  temporis  erat  Lugduni.  Hic  volebat  ire  Ianuam  et  expecta- 
bat  in  litore  cum  refectorario  Lugdunensi,  si  possent  naveni 
sibi  congruant  reperire.  Quibus  dixi:  '  Nos  habemus  naveni 
paratam  et  cras  ibimus  viam  nostrani  \  Et  gavisi  sunt  talia 
audientes. 


CRONICA 


457 


Comendatio  quorumdam  fratrum  Minorum,  qui  sanctissime  vite  fuerunt 
in  conventu  Ianuensi  et  laudabiliter  terminaverunt  vitam  suam  in 
Ordine  moriendo. 


Et  sequenti  die  per  totum  diem  navigavimus  et  per  totani 
noctem  sequentem,  et  summo  diluculo  intravimus  portum  Ia- 
nuensem,  qui  est  iuxta  civitatem;  et  erat  dies  dominica.  Et 
letati  sunt  fratres,  quando  viderunt  nos,  et  valde  gavisi,  et 
specialiter  frater  Stephanus  Anglicus,  qui  erat  lector;  quem 
postea  generalis  minister  misit  Romani,  sicut  promiserat  sibi  ; 
et  fuit  lector  in  conventu  Romano,  et  ibi  obiit  cum  socio  suo 
fratre  Iocelino,  postquam  compleverunt  desiderium  suum,  ut 
Romam  et  sanctuaria  Rome  viderent,  iuxta  verbum  quod  scrip¬ 
tum  est  Prover.  X:  Desiderium  suum  iustis  dabiiur.  Et  erat 
minister  Romanus  tunc  temporis  frater  Iacobus  de  Yseo.  Item 
in  conventu  Ianuensi,  quando  perveni  illue,  erat  frater  Tadeus 
Romanus,  qui  fuerat  canonicus  Ecclesie  sancti  Petri  de  Roma. 
Hic  erat  senex  et  antiquus  dierum  et  sanctus  habebatur  a  fratri- 
bus.  Idem  erat  de  fratre  Marcio  de  Mediolano,  qui  fuerat  iam 
minister.  Idem  de  fratre  Anselmo  Rabuino  de  civitate  Astensi. 
Hic  fuerat  minister  provintie  Terre  Laboris  et  provintie  marcie 
Trivisine  et  in  conventu  Neapolitano  diu  steterat  cum  fratre 
Iohanne  de  Parma;  et  procuravit  in  capitulo  Lugdunensi,  quod 
frater  Iohannes  de  Parma  fieret  generalis,  fratres  sollicitando, 
et  complevit  Deus  desiderium  suum.  Item  frater  Bertholinus, 
custos  Ianuensis,  qui  postea  fuit  minister;  et  frater  Pentecostes, 
sanctus  homo;  et  frater  Matheus  Cremonensis,  discretus  homo 
et  sanctus;  qui  omnes  humane  et  curialiter  et  caritative  se  ha- 
buerunt  erga  nos.  Guardianus  vero  dedit  michi  duas  tunicas 
novas,  unam  inferiorem  et  unam  superiorem.  Idem  fecit  socio 
meo.  Minister  vero  frater  Namtelmus,  qui  fuerat  lector  et  de 
Mediolano  erat,  sanctus  homo  et  Deo  devotus,  dixit  quod  fa- 
ceret  michi  quicquid  vellem  sibi  precipere  consolationis  et 
gratie,  et  assignavit  michi  socium  suum  fratrem  Guilielmum 
de  Pede-montis,  qui  erat  valens  homo  et  litteratus  et  bonus, 
ut  doceret  me  missam  adiscere  et  cantare.  Hi  omnes  transie- 

runt  de  hoc  mundo  ad  patrem.  Quorum  nomina  sunt.  in  libro 
vite ,  quia  bene  et  laudabiliter  terminaverunt  vitam  suam.  Nun- 
quam  vidi  hominem,  qui  ita  assimilaretur  fratri  Vitali,  mini¬ 
stro  Bononie,  sicut  frater  Namtelmus,  minister  Ianuensis,  quan- 
tum  ad  apparentiam  et  quantum  ad  existentiam,  quantum  ad 
*  mores  et  quantum  ad  omnia.  Hic  erat  in  gratia  fratris  lohannis 
de  Parma  multum. 

De  episcopo  Corsice,  qui  fecit  me  sacerdotem,  et  de  Ecclesia  sancti  Ho- 

norati,  quam  papa  Alexander  IIII  dedit  fratribus  Mitioribus  de  Ia- 

nuensi  conventu. 

In  hoc  MCCXLVIII  erat  in  civitate  Ianuensi  quidam  epi- 
scopus  de  Corsica,  qui  fuerat  monachus  niger  Ordinis  sancti 
Benedicti,  et  erat  Placentinus  ex  parte  patris  et  Parmensis  ex 
parte  matris,  que  erat  de  Scarpis.  Hunc  rex  Hentius  sive  Fri- 
dericus  pater  suus,  condam  imperator,  fecerat  expelli  de  Cor¬ 
sica,  que  est  contigua  Sardinie,  in  odium  Ecclesie;  et  mora- 
batur  Ianue  et  scribebat  propria  manu,  ut  haberet  vietimi 
suum;  et  cotidie  veniebat  ad  missam  fratrum  Minorum  et  po- 
stea  audiebat  fratrem  Stephanum  Anglicum  in  scolis  docentem. 
Siquidem  imperator  Fridericus  dederat  Hencio  sive  Henrico 
fìlio  suo  non  legitimo  uxorem  in  Sardinia  quandam  dominam, 
que  appellabatur  Domicella. 

Igitur  episcopus  supradictus  fecit  me  sacerdotem  in  Ecclesia 
sancti  Honorati,  que  est  in  loco  fratrum  Minorum  de  Ianua, 
sed  tunc  temporis  non  erat,  immo  tenebat  eam  quidam  sacerdos 
occupatami  super  locum  fratrum,  nec  habebat  populum;  et 
quando  fratres  redibant  a  malutino  suo,  ut  in  cellis  suis  quie- 
scerent,  iste  bonus  homo  non  permittebat  eos  quiescere  cum 
campanis  suis,  et  sic  faciebat  qualibet  nocte.  Quapropter  gra¬ 
vati  fratres  de  Ianuensi  conventu  procuraverunt  cum  papa  Ale- 
xandro  quarto,  quod  illam  Ecclesiam  habuerunt  ab  eo,  Papa 
vero  Alexander  canoni<;averat  sanctam  Claram,  et  ea  bora,  qua 
papa  celebravit  primam  missam  de  sancta  Clara,  dieta  oratione, 
accessit  ad  eum  sacerdos  et  dixit:  "Amore  beate  Clare  rogo 
vos,  jpater,  ne  auferatis  michi  Ecclesiam  sancti  Honorati  \ 

Papa  vero,  assumpta  parabola  sua,  in  vulgari  suo  dicere  cepit: 
'  Amore  beate  Clare  volo,  quod  fratres  Minores  habeant  eam  \ 
Et  sic  dixit  multis  vicibus,  ita  quod  quasi  infatuatus  videbatur, 
totiens  repetendo.  Sacerdos  vero  talia  audiens  ingemuit  et 
divertit  ab  eo,  faciens  quod  Ecclesiasticus  docet  Vili:  Non 
litiges  eum.  homine  potente,  ne  forte  incidcis  in  manus  illius. 


De  archiepiscopo  Ianuensi,  qui  commendavit  fratrem  Stephanum  Angli- 
cura  et  episcopum  Corsice.  Iste  archiepiscopus  fuit  homo  avarus  et 
non  bene  catholicus,  et  postmoduin  interfectus. 

Item  eo  tempore,  quo  Ianue  habitavi,  erat  ibi  quidam  ar¬ 
chiepiscopus  parvus  corpore  et  senex  valde  et  avarus,  et  etiam 
dicebatur  de  eo  verbum  sinistrimi,  videlicet  quod  non  esset 
usquequaque  catholicus  bene.  Hic  quadam  die  congregavit  in 
palatio  suo  religiosos  et  clericos,  quasi  volens  facere  quandam 
synodum,  desiderabat  enim  audire  fratrem  Stephanum  Angli- 
cum  ex  Ordine  Minorimi,  prò  eo  quod  audierat  quod  magnus 
sermocinator  esset  et  magnus  clericus.  Et  ego  ibi  fui  et  que 
refero  audivi.  Predicavit  ipse  prius.  Post  hec  non  est  passus, 
quod  aliquis  faceret  sermonem  nisi  frater  Stephanus,  cuius 
sermonem  multipliciter  commendavit.  Commendavit  etiam  fra¬ 
trem  Stephanum  de  scientia  et  de  vita  sancta  et  honesta  et 
bona,  dicens  quod  multum  honoraverat  Ianuam  veniendo  de 
Anglia  in  Ytaliam  tantus  clericus,  et  quod,  si  esset  iuvenis, 
libenter  audiret  eum  in  scolis  docentem,  quando  posset.  Post 
hec  commendavit  episcopum  de  Corsica,  quod  erat  religiosus 
homo  et  sancta  et  honesta  persona,  et  quomodo  bene  sciebat 
legere,  scribere,  notare,  cantare,  et  quomodo  erat  plenus  om¬ 
nibus  bonis,  hoc  excepto,  quod  nimis  erat  pauper,  quia  im- 
perator  expulerat  eum  de  episcopio  suo.  Et  rogavit  quod  ha- 
berent  ipsum  recommendatum  et  bene  facerent  sibi.  Et  fuerunt 
qui  dicerent  quod  archiepiscopus  in  hoc  vituperavi  seipsum, 
quia  ipsemet  debebat  indigenti  episcopo  bene  facere  et  eum 
secum  in  curia  sua  tenere,  et  habuisset  inde  meritimi  sive 
premium  et  honorem.  Sed  Seneca  dicit:  Monslro  similis  est 

senilis  avaricia.  Quid  enim  siultius  quam  cum  deficiente  via  augere 
viaticum?  Marcialis  Cecus  similiter  dicit: 

Miramur  iuvenes  largos  vetulosque  tenaces, 

Illis  cum  inultum,  his  breve  restet  iter. 

Debebat  ergo  archiepiscopus  dives  tenere  secum  episcopum 
pauperem  et  cum  Iacob  dicere  Gen.  XXXII:  Non  dimittam  te, 
nisi  benedixeris  michi.  Sed  sua  avaritia  et  miseria  non  permisit. 
Audivi  quod  post  recessum  meum  de  Ianua  interfectus  fuit.  Ideo 
dicit  sapiens  in  Prover.  XXVIII:  Qui  dat  pauperi,  non  indìgebit. 
Et  iterurn  Prover.  XI  :  Non  proderunt  divide  in  die  ultionis, 
iustitia  autem  lìberabit  a  morte. 


De  avaricia  et  miseria  Ferariensis  episcopi,  qui  noluit  hospitio  recipere 

papam  Urbanum. 

Episcopus  Ferariensis,  qui  in  avaricia  et  miseria  erat  si- 
milis  isti,  cum  patriarcha  Ierosolimitanus  de  ultramarinis  par- 
tibus  Ferariam  advenisset,  volens  prò  suis  negotiis  ad  Ro- 
manam  curiam  proficisci,  cum  rogaret  episcopum,  ut  eum 
in  episcopio  una  nocte  reciperet,  sibi  denegavit  hospicium. 
Sed  vadens  ad  curiam,  cum  ibi  contraxisset  aliquantulam 
morain,  factus  est  papa.  Hic  fuit  Urbanus  quartus,  natione 
Trecensis.  Hic  scripsit  Ferariensi  episcopo  dicens:  Noveris 
quod  ego  sum  papa,  et  de  avaricia  et  miseria  tua  possum 
tìbi  reddere  quod  mereris,  quia  in  hospitio  tuo  me  noluisli  su- 
scìpere,  cum  Apostolus  dicat  quod  oportet  episcopum  hospitalem 
existere ,  prima  ad  Timo  III.  Idem  dicit  ad  Titum  I.  Iteni  ad 
Ro.  XV:  Suscipite  invicern,  sicut  et  Christus  suscepit  nos  in 
honorem  Dei.  Item  III  Io.:  Nos  ergo  debemus  suscipcre  huius- 
modi,  ut  coopcratores  sìmus  veritatis.  Item  I  Petri  II II:  Ho- 
spitales  invicern  sine  murmuratione .  Nichi  1  tamen  mali  legitur 
papa  episcopo  intulisse.  Verumtamen  episcopus  toto  tempore 
vite  sue  sine  timore  non  fuit;  que  fuit  magna  vindicta,  quoniam 
timor  penarn  kabet,  ut  habetur  I  Io.  IIII.  Talis  fuit  vindicta 

Ioseph  cuoi  fratribus  suis,  de  qua  habetur  Gen.  in  pluribus 
locis,  et  maxime  post  mortem  patris,  Gen.  ultimo.  Episcopus 
supradictus  fuit  Brixiensis  natione  et  medicus  sive  phisicus, 
postea  Placentinus  episcopus;  postmodum  ivit  ad  curiam,  ubi 
Ferariensem  episcopatum  promeruit.  Apud  Placentiam  duos 
fratres  Minores  secum  tenebat,  quibus  misera  vita  erat  quantum 
ad  victum  propter  avaritiam  suam. 

Quod  papa  Innocentius  I III  misit  in  regnum  contra  imperatorem  iam 

depositum  fratrem  Symonem,  qui  fuit  martyrio  coronatus. 

Item  in  hoc  MCCXLVIII  papa  Innocentius  quartus,  qui 
Lugduni  habitabat  cum  cardinalibus  suis,  nnisit  fratrem  Symo¬ 
nem  de  Monte-sarculo,  Ordinis  fratrum  Minorum  procuratorem, 
de  quo  feci  superius  mentionem,  in  Apuiiam,  ut  regnum  Apulie 
et  Sicilie  eriperet  de  dominio  Friderici  condam  imperatoris 
depositi;  et  multos  attraxit  ad  partem  Ecclesie.  Tandem  im¬ 
perato!'  fecit  eum  capi  et  decem  et  octo  martyria  intulit  sibi, 
que  omnia  sustinuit  patienter;  nec  aliquid  potuerunt  carnifices 
extorquere  ab  eo  nisi  laudem  divinane  Multa  miracola  fecit 
Deus  per  eum.  Qui  prò  nobis  intercessor  existat !  Amen.  Hic 
fuit  amicus  meus  in  curia  Lugdunensi  veniens  mecum  ad  pa- 
pam,  et  veniendo  de  Nicia  Ianuam  in  navi  multas  historias 
diximus.  Mediocris  stature  fuit  et  niger,  similis  sancto  Boni¬ 
facio.  Homo  semper  iocundus  et  alacer,  bone  vite  prius  et 
litterature  ydonee.  Multa  redemit  modico  pretio,  ut  habetur 
Eccli.  XX.  Unde  Apostolus  II  ad  Cor.  IIII:  Id  e?iim  quod  in 
presenti  est  momentaneum  et  leve  tribulationis  nostre,  supra 
modum  in  sublirnitatetn  eternum  glorie  pondus  operatur  in  nobis. 

De  alio  fratre  Symone,  qui  dictus  est  de  Comitissa,  quem  Deus  mira- 

culis  demonstravit  illustrem. 

Fuit  et  alter  frater  Symon,  qui  dictus  est  de  Comitissa, 
quem  Deus  miraculis  demonstravit  illustrem.  Hunc  fecit  frater 
Iohannes  de  Parma  ministrum  provincie  sancti  Francisci  in 

valle  Spoletana.  Hic  fuit  amicus  meus  et  michi  familiaris  in 
conventu  Massilie,  eo  anno  quo  rex  Francie  transfretavit  in 
primo  passagio,  scilicet 


Quod  banniti  de  Regio,  qui  erant  ex  parte  Ecclesie,  recuperaverunt  multa 

castra,  que  in  montibus  erant. 

anno  Domini  MCCXLVIII,  quo  anno  banniti  civitatis  Regii, 
qui  erant  ex  parte  Ecclesie,  ceperunt  et  abstulerunt  omnia  ca¬ 
stra  montanee.  Et  Parmenses  recuperaverunt  Bibianellum  et 
Curviacum  et  Guardaxonem  et  Rivaltam.  Et  mortalitas  valida 
fuit;  et  obiit  abbas  Sancti  Prosperi  de  Regio.  Et  eodem  anno 
recuperavit  imperator  iam  depositus  Vercellum  civitatem. 

Quod  domnusBonacursus  de  Palude  interfectus  fuithocanno  MCCXLVIII. 

Et  domnus  Bonacursus  de  Palude  interfectus  fuit.  Et  dom- 
nus  Ruginentus  de  Regio  fuit  obses  cuin  donino  Maravone  et 
cum  multis  aliis  de  Regio  in  Apulia.  Et  rex  Hencius,  qui 
tenebat  tunc  temporis  dominium  civitatis  Regii,  fecit  cavari 
unam  magnani  cavatam  usque  Scalopiam  usque  in  Padum. 

De  episcopo  Tripolitano,  qui  obiit  Parme. 

Et  episcopus  Tripolitanus  de  Robertis  de  Regio  obiit  in 
civitate  Parme  et  sepultus  fuit  in  maiori  Ecclesia,  que  est 
beate  Virginis. 

De  domilo  Bernardo  Rolandi  Rubei,  qui  apud  Culiculum  interfectus  fuit. 

Et  domnus  Bernardus  Rolandi  Rubei  de  Parma,  qui  fuit 
cognatus  pape  Innocentii  quarti,  per  imperatorem,  id  est  per 
gentem  suam,  interfectus  fuit  apud  Colliculum.  Cecidit  enim 
de  equo,  qui  cespitavit,  cum  rediret  a  Fornovo;  quem  si  im¬ 
perator  vivum  habuisset,  exercuisset  in  eo  ludibria.  Ipse  enim 
fuit  qui  abstulit  sibi  Parmam.  Et  guerra  erat  valida;  et  impe- 

rator  habitabat  in  Cremona  et  veniebat  frequenter  et  versabatur 
circa  Parmam  cum  Theutonicis  suis  et  cum  aliis  qui  erant  ex 
parte  sua,  si  quo  modo  se  posset  de  Parmensibus  vindicare, 
qui  eum  fugaverant  et  Victoriam  civitatem  suam  destruxerant, 
quam  fecerat  prope  Parmam  in  contrata  que  dicitur  Grola.  Et 
habebat  tunc  temporis  dominium  Mutine,  Regii  et  Creinone; 
et  pars  istarum  trium  civitatum  que  dicebatur  Ecclesie  vaga- 
batur  exterius  vagipalando  per  devia. 

De  Lodoyco  rege  Francie,  qui  contra  Saracenos  orientales  transfretavit. 

Item  in  supradicto  millesimo  Lodoycus  rex  Francorum 
transfretavit  contra  Saracenos  orientales,  et  subito  obtinuit 
Damiatani  Saracenorum  civitatem. 

Quod  Bononienses  ceperunt  Baganum  et  destruxerunt. 

Bononienses  obsederunt  Baganum  castrum  Mutinensium  et 
ceperunt  die  VI  intrante  Iulio  ac  destruxerunt.  Item  recuperata 
est  Romaniola  per  Ecclesiam,  quam  primo  tenebat  dictus  Fri- 
dericus  depositus,  Octaviano  diacono  cardinali  tunc  legato  in 
partibus  Lombardie.  Et  etiam  marchia  Anconitana  quasi  tota 
recuperata  est. 

Item  predicto  millesimo,  ut  iam  dixi,  Lodoycus  rex  Francie 
cum  fratribus  suis  et  Francorum  milicia  et  vulgo  innumerabili 
circa  Pentecosten  crucesignatus  iter  agressus  est  et  transfretavit, 
ut  Saracenos  debellaret  prò  recuperatione  Terre  Sancte,  et 
prima  fronte  Damiatam  cepit.  Postea  vero,  peccatis  Francorum 
exigentibus,  interfectus  est  frater  regis  maior  post  regem  Ro- 
bertus  nomine.  Sed  et  ipse  multum  culpabiiis  fuit,  quia  cre- 
debat  omnes  Saracenos  involvere  et  subito  uno  ictu  occidere. 

De  montibus,  qui  corruerunt  in  terra  comitis  Sabaudie  et  VII  paro- 
chias  cooperuerunt  et  IIII  milia  hominum  occiderunt  anno  Domini 
MCCXLVIII. 

Item  in  predicto  millesimo  in  valle  Morienne,  que  est  a 
Sagusia  Lombardie  usque  Lugdunum,  inter  Gracinopolim  civi- 
tatem  et  Cambariacum  castrum,  prope  Cambariacum  ad  unam 
leucham  est  planicies  quedam,  que  proprie  appellatur  vallis 
Sabaudie;  super  quam  mons  altissimus  eminebat,  qui  de  nocte 
cadens  replevit  totam  vallem  illam.  Et  durat  ruina  in  longi¬ 
tudine  per  unam  leucatn  et  in  latitudine  per  unam  et  dimidiam. 
Et  erant  ibi  VII  parochie,  que  omnes  cooperte  sunt.  Et  mortui 
sunt  ibi  IIII  milia  hominum.  Tunc  impletum  est  quod  dicitur 
in  Iob  XI III  :  Mo?is  cadens  defluii,  el  saxum  trans/ ertur  de  loco 
suo.  Lapìdes  excavant  aque,  et  aluvione  paulatim  terra  co?isu- 
mitur.  Et  homines  ergo  similiter  perdes.  Et  iterum:  Multiplicat 
gentes  et  perdit  eas  et  subversas  in  mtegruin  restituii.  Et  iterum 
Iob  IX:  Qui  trans  lulit  montes,  et  nescierunt  hi  quos  subvertit  in 
furore  suo.  Eo  anno,  quo  hec  facta  sunt,  habitabam  in  conventu 
Ianuensi,  ubi  huiusmodi  rumores  audivi,  et  sequenti  anno  per 
contratam  illam  transivi,  scilicet  per  Gracinopolim,  et  cercius 
intellexi.  Et  processu  temporis  post  multos  annos,  cum  habita- 
rem  in  conventu  Ravenne,  interrogavi  fratrem  Guillielmum, 
ministrimi  Burgundie,  qui  transibat  per  Ravennani  et  ibat  ad 
quoddam  generale  capitulum,  de  casu  montis  istius,  et  sicut 
habui  ab  ore  suo,  sic  fideliter  et  veraciter  scripsi. 

Quod  papa  Innocentius  quartus  revocavit  fratrem  Iohannem,  qui  ibat  in 
Hispaniam,  quia  volebat  eum  in  Greciam  mittere  prò  conversione  sive 
reconciliatione  Grecorum. 

Anno  Domini  MCCXLIX,  cum  habitarem  in  conventu  Ia¬ 
nuensi,  placuit  fratri  Namtelmo,  ministro  meo,  ut  irem  ad 
generalem  ministrum  prò  negotiis  provincie  Ianuensis.  Et  in 
festo  beati  Mathie  Apostoli  intravi  mare  et  in  IIII  diebus  per- 
veni  Areas  ad  locum  fratris  Hugonis;  et  gavisus  est,  quando 
me  vidit.  Et  cum  esset  vicarius  guardiani,  comedit  mecum  et 

cura  socio  meo  familiariter,  ita  quod  nullus  interfuit  alius  nisi 
frater  qui  serviebat.  Et  sollemne  prandium  dedit  nobis  quan- 
tum  ad  pisces  marinos  et  omnia  alia.  Eramus  enim  in  principio 
maioris  quadragesime.  Et  miratus  est  socius  meus,  qui  erat 
Ianuensis,  mirati  sunt  edam  fratres  de  domo  illa  de  tanta  fa- 
miliaritate  et  domesticitate,  quatti  michi  ostendit,  quia  non 
erat  consuetudo  fratris  Hugonistunc  temporis,  ut  cum  aliquibus 
manducaret,  forte  quia  quadragesima  inminebat.  Et  multa  de 
Deo  contulimus  in  ilio  prandio  et  de  doctrina  abbatis  Ioachym 
et  de  futuris.  Et  inveni,  sicut  superius  dixi,  quod  sex  fratres 
de  loco  ilio  mortiti  erant  et  sepulti,  quos  circa  festunt  omnium 
sanctorum  dimiseram  ibi  vivos.  Et  quando  recessi  de  Ianua, 
erat  iuxta  sacristiam  quedant  amigdalus  florida,  et  in  Provincia 
inveni  fructus  huius  arboris  grossos  cum  cortice  viridi.  Inveni 
edam  fabas  grossas  recentes  in  tecis. 

De  familiaritate  quain  papa  Innocentius  1 1 1 1  ostendit  fratri  Iohanni  de 

Parma,  et  quomodo  misit  eum  ad  Grecos  cum  bona  societate. 

Post  prandium  vero  arripui  iter,  ut  irem  ad  generalent 
ministrum,  quem  post  dies  convenientes  Avignioni  inveni,  quia 
redibat  ab  Hyspania  revocatus  a  papa  Innocentio  quarto,  qui 
morabatur  Lugduni,  ut  mitteret  eum  ad  Grecos,  de  quibus 
erat  spes,  ut  mediante  Vattatio  cum  Romana  Ecclesia  recon¬ 
ciliari  deberent.  Est  autem  Avignio  civitas  in  Provincia  iuxta 
Rodanum,  in  qua  processu  temporis  frater  Bona-gratia,  gene- 
ralis  minister,  ultimimi  diem  clausit.  In  qua  civitate  diversis 
temporibus  pluries  fui.  Post  hec  ivi  Lugdunum  cum  generali 
ministro.  Et  cum  fuimus  Vienne,  invenimus  nuntium  Vattacii, 
quem  miserat  ad  papam  prò  generali  ministro.  Hic  erat  ex 
Ordine  fratrum  Minorimi  et  dicebatur  frater  Salimbene  sicut  et 
ego,  et  erat  Grecus  ex  uno  parente  et  Latinus  ex  altero;  et 
optime  loquebatur  Latinis  verbis,  cum  clericam  non  haberet; 
optime  etiam  in  vulgari  noverat  Grecam  et  linguam  Latinam. 
Quem  generalis  assumpsit  et  duxit  Lugdunum.  Cumque  acces- 
sisset  generalis  ad  papam,  suscepit  eum  papa  ad  osculimi  oris 


Salimbene  de  Adam,  Cronica. 


30 


466 


SALIMBENE  DE  ADAM 


et  dixit  sibi:  '  Parcat  tibi  Deus,  fili,  quia  multum  stetisti. 
Quare  non  venisti  eques,  ut  cicius  venires  ad  me?  An  quia 
equitaluras  et  expensas  dare  non  possum,  ideo  dimisisti?  \  Cui 
frater  Iohannes  respondit:  'Pater,  satis  celeriter  veni  visis 
litteris  vestris,  sed  fratres,  per  quos  transibam,  michi  impedi¬ 
mento  fuerunt5.  Cui  papa  dixit:  '  Utiles  habemus  rumores, 
scilicet  quod  Greci  reconciliari  velint  cum  Romana  Ecclesia; 
quapropter  volo,  quod  vadas  ad  eos  cum  bona  societate  fratrum 
Ordinis  tui,  et  poterit  esse,  quod  te  mediante  aliquid  boni  Deus 
dignabitur  operari.  Ex  parte  autem  mea  omnem  gratiam  quam 
volueris  habeas  Cui  dixit  frater  Iohannes:  'Pater,  non  deest 
qui  impleat,  sed  qui  iubeat.  Nam  pciratus  sum  et  non  suiti  tur- 
batus,  ut  custodiam  mandata  tua  \  Cui  papa  dixit:  '  Benedicaris 
tu,  fili,  quia  bona  est  responsio  tua  \  Erat  autem  tunc  temporis 
Lugduni  lector  Constantinopolitanus  frater  Thomasus  Grecus 
ex  Ordine  Minorum,  qui  sanctus  homo  erat,  et  Grece  et  Latine 
optime  loquebatur.  Hunc  generalis  assumpsit,  ut  ad  Grecos 
duceret  secum.  Nam  ad  hoc  etiam  venerat  a  Vattacio  missus. 
Duxit  etiam  secum  fratrem  Drudonem,  ministrum  Burgundie, 
qui  erat  nobilis  homo,  pulcher  et  litteratus  et  sanctus.  Nam 
magnus  lector  erat  in  theologia,  et  qualibet  die  fratribus  pre¬ 
dicare  volebat.  Duxit  similiter  secum  fratrem  Bonaventuram  de 
Yseo,  qui  erat  famosus  homo  et  antiquus  minister  in  diversis 
provinciis.  Duxit  et  multos  alios  ydoneos  fratres,  quorum  no¬ 
mina  ponere  non  expedit  modo.  Et  finita  septimana  paschali 
a  Lugduno  recessit.  Erat  etiam  tunc  Lugduni  frater  Rufinus, 
minister  Bononie,  cum  fratre  Bonaventura  de  Furlivio,  socio 
suo,  et  fratre  Bassetto.  Et  dixit  michi  frater  Rufinus  minister: 
'  Ego  te  misi  in  Franciam,  ut  studeres  prò  provincia  mea,  et 
tu  i visti  ad  conventum  Ianuensem,  ut  habitares  ibi?  Noveris 
quod  valde  habeo  prò  malo,  quia  prò  honore  mee  provincie 
studentes  de  aliis  provinciis  facio  venire  Bononiam ’.  Cui  dixi: 
'  Parcatis  michi,  pater,  quia  non  credebam  quod  haberetis 
prò  malo5.  Tunc  respondit  et  dixit  michi:  'In  hoc  parco, 
quod  in  continenti  scribas  obedientiam,  per  quam  redeas  ad 
provinciam  Bononie,  de  qua  fuisti  cum  socio  tuo,  qui  est 

Ianue  \  Facta  fuerunt  omnia  ista.  De  hac  obedientia  nichil 
scivit  generalis,  quando  erat  Lugduni. 


De  fratre  Rainaldo  de  Aretio,  qui  fuit  episcopus  Reatinus  consecratus  a 
papa. 

Item  isto  tempore  Lugduni  erat  frater  Rainaldus  de  Aretio 
de  provincia  Tuscie,  qui  venerat  ad  papam,  ut  eum  absolveret, 
ne  esset  episcopus.  Cum  enim  esset  lector  apud  Reate,  et  obis- 
set  episcopus  terre  illius,  tantam  gratiam  invenerat  iste  ibi, 
quod  canonici  concorditér  elegerunt  ipsum.  Papa  vero  Inno- 
centius  audiens  de  scientia  et  sanctitate  ipsius  noluit  ipsum 
absolvere,  immo  de  consilio  fratrum  suorum,  scilicet  cardi- 
naiium,  precepit  ei,  quod  esset  episcopus,  et  postmodum  fecit 
ei  istum  honorem,  quia  ipsum  personaliter  consecravit,  me 
existente  Lugduni. 

De  Ecclesia  sancii  Gerardi,  que  piena  est  camisiis  puerorum. 

Post  hec  arripui  iter  et  veni  Viennam,  que  per  XV  miliaria 
a  Lugduno  distat,  descendendo  per  Rodanum;  postea  ivi  per 
Gracinopolim  civitatem  et  per  vallem  comitis  Sabaudie,  et  co- 
gnovi  de  casu  et  montis  ruina;  et  inlravi  quandain  Ecclesiam, 
que  dicitur  sancti  Gerardi,  que  tota  piena  erat  camisiis  pue¬ 
rorum. 

De  archiepiscopo  Embronensi,  qui  cotidie  duos  fratres  Minores  volebat 
ad  mensam  suarn  liabere. 

Postea  ivi  ad  civitatem  Embronensem,  ubi  erat  archiepi- 
scopus  natione  Placentinus,  qui  cotidie  volebat  duobus  fratribus 
Minoribus  dare  prandium,  et  semper  faciebat  parari  prò  eis 
in  mensa  sua  et  de  omnibus  ferculis  apponi;  et  si  ibant  fratres 
Minores,  habebant;  sin  autem,  faciebat  aliis  pauperibus  dari. 
Porro  in  terra  illa  morabantur  XIII  fratres.  Tunc  venit  ad  me 
guardianus  domus  et  dixit  michi:  '  Frater,  placeat  vobis  ire  ad 

manducandum  cum  archiepiscopo,  qui  valde  habebit  prò  bono, 
quia  iam  diu  fratres  non  comederunt  secum;  gravantur  enim 
totiens  ire  ad  comedendum  cuna  eo  ’.  Cui  dixi:  'Pater,  par- 
catis  nobis  et  non  habeatis  prò  malo,  quia  post  prandium 
volumus  sine  mora  recedere.  Ipse  vero  detineret  nos  et  im¬ 
pedirei  iter  nostrum  inquirendo  rumores,  cum  audiret  quod 
venimus  a  curia’.  Audiens  guardianus  que  dixeram  tacuit. 
Ego  vero  silenter  dixi  socio  meo:  '  Consideravi  quod  bonum 
sit  perficere  iter  nostrum,  dum  congruuna  ternpus  habemus  et 
litteras  bonas,  ut  celeriter  respondeamus  bis  qui  miserunt  nos, 
et  ne  etiam  preveniat  nos  generalis’  minister  ad  conventum 
lanuensem  eundo,  quia  frater  Namtelnaus,  minister  noster,  iter 
nostrum  non  ita  gratum  haberet  Et  placuerunt  socio  meo 
que  dixi  et  feci. 

De  archiepiscopo  Embronensi,  qui  factus  fuit  Romane  Ecclesie  cardinalis 

et  postea  in  Lombardia  legatus. 

Item  hec  est  illa  civitas.  cuius  archiepiscopum  apud  Lug- 
dunum  Ildebrandus  prior  Cluniacensis,  cum  legatione  funge- 
retur,  de  symonia  nairaculose  convicit,  sicut  superius  diximus. 
Item  processi!  temporis,  scilicet  diebus  meis,  archiepiscopus 
istius  terre  factus  fuit  Romane  curie  cardinalis;  et  fuit  valens 
homo  in  seientia  et  in  catitu  et  in  litteratura  et  in  honesta  et 
sancta  vita.  Cum  autem  quadam  vice  quidam  ioculator  sonasset 
viellam  coram  ipso  et  peteret  aliquid  sibi  ab  eo  dari,  respondit 
sibi:  '  Si  vis  comedere,  tibi  dabo  amore  Dei  libenter,  prò  tuo 
autem  cantu  et  viella  nichil  darern,  quia  ita  bene  scio  cantare 
et  viellam  sonare  sicut  tu  ’.  Hic  tenebat  secum  duos  fratres 
Minores;  nec  fuit  iste  Placentinus  ille,  de  quo  superius  dixi. 
A  recessu  vero  civitatis  istius  transivimus  per  terras  comitis 
Dalfini  et  sic  venimus  Sagusiam.  que  est  de  provincia  Ianuensi. 
Cum  autem  fuimus  in  Alexandria  Lombardie,  invenimus  duos 
fratres  de  Ianuensi  conventu,  scilicet  fratrem  Martinum  canto- 
rena  et  fratrem  Ruffinum  Alexandrinum.  Quibus  socius  meus 
frater  Guillielmus  Blancardus  dixit:  '  Noveritis  quod  vos  per- 

diti  fratrem  Salimbene  et  sociuni  suum,  qui  est  Ianue,  quia 
frater  Rufinus,  minister  Bononie,  revocat  eos  ad  suam  pro- 
vinciam.  Ego  autem,  quamvis  sim  Ianuensis,  nolo  venire  Ia- 
nuam,  sed  volo  reverti  ad  con  ventimi  meum  Novariensem, 
unde  me  assumpsit  minister,  quando  me  misit  ad  generalem. 
Fideliter  laboravimus  et  bene  omnia  fecimus,  et  fratrem  Petrum 
Lanerium,  guardianum  Ianuensem,  Lugduni  dimisimus,  qui 
ibi  et  generalem  vidit  et  fratrem  Bujolum,  qui  cum  papa  mo- 
ratur  et  attinet  sibi.  Et  si  quid  per  nos  non  est  piene  et  bene 
factum,  speramus  quod  bene  fiet  per  illos.  Insuper  et  gene¬ 
rali  minister  usque  ad  breve  tempus  transibit  per  Ianuam, 
quia  vadit  ad  Grecos  missus  a  papa  et  vocatus  a  Grecis.  In¬ 
terim  autem  accipiatis  has  litteras  et  ex  parte  generali  repre¬ 
sentate  fratri  Namtelmo  ministro  \  Cumque  talia  perorasset, 
protulit  litteras,  quas  habebat,  et  dedit  sociis  meis.  In  crastinum 
autem  ivimus  ab  Alexandria  usque  Terdonam,  que  est  via  X 
miliariorum,  et  sequenti  die  a  Terdona  ivimus  Ianuam,  que 
grandi  est  via.  Cum  autem  viderunt  me  fratres,  gavisi  sunt, 
quia  de  via  longinqua  redibam,  et  quia  bonos  referebam  ru- 
mores.  Et  interrogavi  me  minister  et  frater  Stephanus  Anglicus, 
si  generalis  Hyspaniain  visitasset.  Quibus  dixi:  'Non,  quia 
papa  revocavit  eum  occasione  Grecorum.  Mittit  enim  eum  ad 
Grecos,  qui  Romane  Ecclesie,  ut  Vattacius  scripsit,  reconci¬ 
liari  desideranti  et  spero  quod  cito  transibit  per  Ianuam,  et 
videbitis  eum,  et  gaudebit  cor  vestrum,  quia  consolabitur  vos 


De  fratre  Rainaldo  de  Aretio,  qui  fuit  ex  Ordine  fratrum  Minorum  et 

Reatinus  episcopus. 

Post  paucos  vero  dies  et  frater  Rynaldus  episcopus  reversus 
est  de  Lugduno  et  in  die  Ascensioni  [et]  predicavi  populo 
et  celebravit  cum  mitra  in  Ecclesia  fratrum  Minorum  Ianuensis 
conventus;  et  ego  iam  eram  sacerdos  et  servivi  sibi  ad  missam, 
quamvis  essent  ibi  diaconus  et  subdiaconus  ceterique  ministri. 
Et  optimum  prandium  dedit  fratribus  de  piscibus  marini  et 
aliis  rebus,  et  in  refectorio  familiariter  manducavi  nobiscum. 

Quod  frater  Steplianus  Anglicus  predicando  fratribus  reprehendit  episco- 

pum  Reatinum,  qui  presens  erat. 

Sequenti  vero  nocte  post  matutinum  frater  Stephanus  An¬ 
glicus  fratribus  predicavit  audiente  episcopo,  et  inter  alia  sua 
verba  melliflua,  que  dicere  solituserat,  narravit  quoddam  breve 
exemplum  ad  confusionem  episcopi,  dicens:  '  Bene  quadam 
vice  quidam  frater  laycus  frater  Minor,  sanctus  homo,  in  Anglia 
de  paschali  cereo  dixit  quod,  quando  accenditur  in  Ecclesia, 
ut  ardeat,  resplendet  et  illuminat,  quando  vero  imponitur  ei 
cornu,  extinguitur  et  fetet.  Sic  est  de  aliquo  fratre  Minore. 
Quando  in  Ordine  beati  Francisci  bene  accenditur  et  ardet 
amore  divino,  tunc  bene  resplendet  et  alios  illuminat  per  bo- 
num  exemplum.  Consideravi  beri  in  prandio  qualiter  episcopus 
noster  passus  est,  quod  fratres  sui  genuflecterent  coram  eo, 
cum  sibi  in  mensa  fercula  apponebant.  Et  ideo  bene  convenit 
ei  quod  frater  il  le  de  Paschali  cereo  dixit5.  Audiens  hec  epi¬ 
scopus  ingemuit  et  finito  sermone  genibus  flexis  rogavit  fratrem 
Bertholinum  custodem,  qui  erat  dulcis  homo  et  postea  fui t 
minister,  ut  licentiam  loquendi  sibi  dignaretur  concedere;  porro 
provincialis  presens  non  erat.  Qua  obtenta,  excusavit  se  valde 
bene,  dicendo  quod  revera  iam  fuerat  cereus  accensus,  ardens, 
resplendens  et  illuminans  in  Ordine  beati  Francisci,  dando 
intuentibus  bonum  exemplum,  sicut  scit  frater  Salimbene,  qui 
duobus  annis  mecum  habitavit  in  conventi!  Senensi,  et  vere 
cognoscit  qualem  conscientiam  habent  fratres  de  Tuscia  de 
preterita  vita  mea.  Et  etiam  fratres  istius  conventus  qui  sunt 
antiqui  conversationem  incanì  noverunt,  quia  prò  isto  convenlu 
ad  studendum  Parisius  missus  fui.  Si  fratres  fecerunt  michi 
honorem  in  prandio  genu  flectendo,  non  ex  ambinone  mea  pro- 
cessit,  quia  satis  dixi  eis,  ne  talia  facerent;  nec  erat  meum 
cum  baculo  percutere  eos,  nec  eis  precipere  poteram  nec 
audebam.  Quapropter  habeatis  me  excusatum,  rogo,  amore 
Dei,  scientes  quod  in  me  nulla  fuit  ambitio  nec  gloriano  vana. 
Cognosco  enim  quod  dicit  Scriptura  divina  Eccli.  XI:  In  die 
honoris  fui  ne  extollaris.  Et  iterimi  alibi  dicit:  Pascei  et  potabit 

ingralos  et  ad  hec  amara  audiet ,  Eccli.  XXIX  Et  talia  dicens, 
genibus  flexis,  me  vidente  et  audiente,  dixit  culpam  suam, 
si  alicui  malum  dedisset  exemplum,  et  promisit  quod  quam 
cicius  posset  cornua  violenter  sibi  imposita  removeret  a  se.  Et 
post  hec  recommendavit  se  fratribus,  et  sic  deduximus  eum 
causa  honoris  et  associavimus  usque  ad  quoddam  monasterium 
monachorum  alborum  prope  Ianuensem  urbem,  ubi  erat  quidam 
senex,  qui  voluntarie  episcopatum  Taurinensem  dimiserat,  ut 
in  ilio  claustro  sibi  et  Deo  liberius  posset  vacare. 


Quod  episcopus  Taurinensis  reprehendit  fratreiy  Rainaldum,  ex  eo  quod 

episcopatum  receperat. 

Hic,  cum  audisset  quod  frater  Raynaldus  magnus  clericus 
esset  et  noviter  factus  fuisset  episcopus,  suspiravit  et  dixit  ei  : 
c  Miror  te  prudentem  virum  ad  tantam  stulticiam  devolutum, 
ut  episcopatum  susciperes,  cum  esses  in  nobilissimo  Ordine, 
scilicet  beati  Francisci,  qui  est  Ordo  fratrum  Minorum,  Ordo 
perfectionis  eximie,  in  quo  qui  persevcraverit  usque  in  finem, 
procul  dubio  salvus  erit.  In  quo  etiam  Ordine  melius  erat  tibi 
humiliari  cum  mitibus  quam  dividere  spolia  cum  superbis ,  Pro- 
ver.  XVI.  Visoni  est  michi  quod  tu  multimi  erraveris  et  quasi 
apostataveris,  quia,  cum  esses  in  statu  perfectionis  et  in  vita 
contemplativa,  ad  activam  redisti.  Unde  Dominus  per  prophe- 
tam  dicit  quod  etiam  Apostolus  repetit  ad  Hebreos  X:  Iustus 
meus  ex  fide  vivit.  Quodsi  subtraxerit  se,  non  placebit  anime 
mee.  Nani  et  ego  episcopus  fui  similis  tibi.  Cumque  viderem 
quod  fatuitates  clericorum  meorum  non  possem  corrigere,  qui 
ambulaverunt  post  vanitatela  et  vaili  facti  sunt,  elegit  suspendium 
anima  mea  et  mortem  ossa  mea.  Dimisi  igitur  episcopatum  et 
clericos  meos  et  volui  potius  salvare  aniniam  meam  quam  me 
et  illos  perdere  in  gehennam.  Et  hoc  feci  exemplo  beati  Be¬ 
nedici,  qui  deseruit  aliquos  monachos,  eo  quod  ipsos  discolos 
invenisset  et  malos  \ 

Qualiter  responsum  fuit  Taurinensi  episcopo  cura  Scriptura  divina  et  cuni 

verbis  Innocentii. 

Cum  autem  verba  huiusmodi  audisset  frater  Rainaldus,  non 
respondebat,  cum  esset  litteratus  et  multum  argutus,  quia  au- 
diebat  quod  audire  volebat,  et  quia  cognoscebat  quod  epi- 
scopus  verum  dixisset.  Dicit  enim  Scriptura  Eccli.  IIJI:  Non 
contradicas  verbo  verilatis  ulto  modo.  Tunc  respondi  et  dixi 
Taurinensi  episcopo,  ne  sibi  sapiens  esse  videretuv.  '  Pater,  ecce 
dixisti  quod  clericos  tuos  dimisisti;  sed  considera,  si  bene  fe¬ 
risti.  In  Zacharia  enim  habetur:  O  pastor  et  y doluta  derelin- 
quens  gregem ,  Za.  XI.  Et  in  Ieremia  sic  dicitur:  Ubi  est  grex, 
qui  datus  est  tibi,  pecus  inclitum  tuum?  lere.  XIII.  Innocentius 
etiam  papa  III  inter  multa  alia,  que  dixerat,  dixit  cuidam  epi¬ 
scopo,  qui  episcopatum  recusare  volebat,  Decretalium  libro  I, 
De  renuntiatione  rubrica:  Nec  putes  quod  ideo  Martha  malata 
partem  elegerit,  que  circa  plurima  satagebal,  quia  Maria  optimam 
partem  elegit,  que  non  aufereiur  ab  ca,  quoniam,  licet  illa  sii 
magis  secura,  ista  /amen  est  magis  fructifera.  Et  licet  illa  magis 
suavis,  hec  tamen  magis  utilis,  ctivi  in  fccunditate  sobolis  lippi- 
tudo  Lye  Rachelis  pulcritudini  si t  prelata;  quamvis  simul  in  unum 
et  contempi ativus  esse  valeas  et  activus  legislatoris  exetnplo,  qui 
nunc  ascendebat  in  montem,  ut  ibi  gloriavi  Domini  cum  malori 
cerner  et  libertate,  nunc  vero  descendcbat  in  castra,  ut  cum  titi¬ 
lliate  necessitatibus  populi  provider  et.  Quapropter  facilius  indul- 
getur,  ut  ascenda t  monachus  ad  pr esulatimi,  quatti  presili  ad 
monachatum  descendat.  Et  infra:  Monemus  ita  que,  ut  laborcm 
pastoralis  regiminis  non  recuses,  ne  fortassis  ad  pedes  suos  cum 
Maria  sperneret  te  recipere,  qui  sibi  apud  te  divertenti  sprevisscs 
cum  Martha  sollicita  ministrare .  Quia  vero  in  postulando  cc- 
detidi  licenziavi  inslitìsti,  te  libi  duximus  rclinquendutn,  ut  di- 
stinctis  causis,  propter  quas  cedere  oporleat,  si  propter  aliquam 
causata  utilem  et  honestam  in  huiusmodi  proposito  perseveres,  de 
licencia  nostra  cedas.  Alioquin  cedendi  licentiam  auclori taf. e  apo¬ 
stolica  tibi  scias  esse  penitus  interdictam,  quoniam,  et  si  penna s 
habeas,  quibus  satagas  in  sohtudinem  advolare,  ita  tamen  ad- 

stride  sunt  nexibus  preceptorum,  ut  libertini  noti  habeas  absque 
nostra  permissione  volatum.  Causas  autem,  propter  quas  papa 
Innocentius  III  iudicavit  cedendum,  superius  posuit,  ubi  dixit: 
Intueri  te  utique  volumus,  quod  hec  sunt  illa,  Per  que  cedendi 
episcopns  potest  licentiam  postulare:  Conscìentia  criminis.  Debi- 
litas  corporis.  Defectus  scìenlie.  Malicia  plebis.  Grave  scanda- 
lum.  Irregulariiasque  persone.  Sed  in  his  omnibus  est  observanda 
cautela 5 .  Cum  igitur  talia  perorassero,  audiebant  hinc  inde 
episcopi.  Frater  vero  Rainaldus  nichil  respondebat  ad  ista,  ne 
videretur  in  episcopali  offitio  delectari.  In  mente  vero  sua 
disponebat  deponere  onus  impositum,  quam  cicius  sibi  tempus 
occurreret  oportunum.  Ivit  igitur  ad  episcopatum  suu m.  Cumque 
ibi  fuisset,  venerunt  canonici  ad  ipsum  videndum.  Et  dixerunt 
ei  de  quodam  concanonico  suo  iuvene  et  lascivo,  qui  roagis 
laycus  quam  clericus  videbatur.  Siquidem  capillos  usque  ad 
scapulas  longos  habebat  nec  clericam  volebat  portare.  Et  traxit 
euro  per  capillos  episcopus  et  alapam  sibi  dedit.  Et  vocavit 
parentes  ipsius  et  propinquos,  qui  erant  nobiles,  divites  et 
potentes,  et  dixit  eis:  c  Iste  filius  vester  aut  eligat  vitam  layca- 
lem  aut  talem  habitum  povtet,  per  quero  clericus  videatur, 
quia,  quod  taliter  vadat,  penitus  sustinere  non  possum  5.  Et 
responderunt  parentes  ipsius  et  dixerunt  episcopo:  '  Placet 
nobis  quod  clericus  sit,  et  quod  faciatis  de  ipso  quicquid  vobis 
honestum  videtur  et  bonuro  \  Tunc  episcopus  ipse  met  toton- 
dit  sibi  capillos  et  clericaro  sibi  fieri  fecit  per  orbicularem  fi- 
guram,  rotundam  et  magnani,  ut  in  quo  peccaverat  prius,  per 
posterius  emendaret.  Et  contristatus  est  ipse,  cui  talia  facta 
fuerunt,  concanonici  vero  valde  gavisi  sunt. 

Quod  sex  sunt  illa,  per  que  cedendi  episcopus  potest  licentiam  postulare. 
Quod  frater  Rainaldus  resignavit  episcopatum  donino  pape  coram  car- 

dinalibus  suis. 

Cum  autem  frater  Rainaldus  opera  clericorum  salva  con- 
scientia  dissimulare  non  posset,  videns  quod  ad  viam  hone- 
statis  et  rectitudinis  redire  nolebant,  summum  pontificem  adiit 
Innocentium  quartum,  qui  Ianuam  venerat,  et  resignavit  digni- 

tatem,  quam  sibi  Lugduni  contulerat,  dicens  quod  penitus 
decetero  non  esset  episcopus.  Papa  vero,  cum  vidisset  animi 
sui  angustiam,  promisit  quod  absolveret  eum,  cum  esset  in 
Tuscia.  Sperabat  enim  papa  quod  forte  frater  Rainaldus  adhuc 
voluntatem  suam  mutaret;  quod  minime  fecit.  Venit  autem 
frater  Rainaldus  et  stetit  Bononie  rnultis  diebus,  sperans  quod 
papa  inde  transiret,  ut  iret  in  Tusciam.  Cum  autem  fuit  Perusii, 
accessit  frater  Rainaldus  ad  papam  et  coram  cardinalibus  in 
consistorio  offitium  et  benefitium  resignavit,  ponendo  pontifi- 
calia,  scilicet  baculum,  mitram  et  anulum,  ad  sunimi  pontificis 
pedes.  Et  mirati  sunt  cardinales  pariterque  turbati,  prò  eo 
quod  videbatur  in  hoc  frater  Rainaldus  eorum  statui  derogare, 
quasi  quod  non  essent  in  statu  salutis  in  dignitatibus  et  pre- 
lationibus  positi.  Turbatus  est  etiani  similiter  papa,  prò  eo 
quod  eum  personaliter  consecraverat,  et  prò  eo  etiain  quod 
credebat  se  Reatine  Ecclesie  virum  ydoneum  contulisse,  sicut 
ab  omnibus  credebatur  et  erat.  Et  rogaverunt  ipsum  multimi 
cardinales  et  papa,  quod  amore  Dei  et  propter  honorem  ipso- 
rum  et  propter  utilitatem  Ecclesie  et  animarum  salutem  non 
recusaret.  Et  respondit  eis  quod  laborabant  in  cassum,  de 
materia  ista  rogando.  Et  dixerunt  cardinales:  '  Quid  si  angelus 
ei  loculus  est ,  vel  si  ei  Deus  talia  revelavit?5.  Tunc  videns  papa 
obstinatum  animum  eius  dixit  ei  :  '  Quamvis  sollicitudinem  et 
curam  pastoralis  regiminis  habere  non  vis,  saltem  pontificalia 
remaneant  tibi,  et  dignitatem  et  auctoritatem  habeas  ordinandi, 
ut  Ordo  tuus  de  te  quantum  ad  ista  utilitatem  aliquam  con- 
sequatur  ’.  Et  respondit:  'Penitus  nichil  habebo  \  Absolutus 
itaque  venit  ad  fratres,  et  accipiens  saculum  sive  peram  vel 
sportam  rogavit  helemosinarium  eadem  die,  qua  fuit  absolutus, 
ut  eum  prò  pane  duceret  secum. 


De  responsione  quam  fecit  frater  Rainaldus  cuidatn  cardinali,  quando 
ibat  prò  pane. 

Cumque  sic  iret  mendicando  per  civitatem  Perusii,  occurrit 
sibi  quidam  cardinalis,  qui  a  consistorio  redibat,  forte  voluntate 

divina,  ut  videret,  diceret  et  audiret.  Et  bene  cognoscens  eum 
dixit  ei  :  '  Nonne  melius  tibi  erat,  si  fuisses  episcopus,  quam 
ire  per  liostia  mendicando?  Nonne  Dominus  dicit  quod  beatius 
est  magis  dare  quam  accipereì  ’.  Cui  frater  Rainaldus  respondit: 
'  Sapiens  in  Proverbi is  dicit  quod  melius  est  humiliari  cum 
mitìbus,  quam  dividere  spolia  cum  superbis.  Ad  secundum  dico 
quod  revera  beatius  est  magis  spiritualia  dare  quam  mendicare 
ab  aiiis.  Et  iioc  bene  faciunt  fratres  Minores.  linde  Apostolus  I 
ad  Cor.  IX:  Si  nos  vobis  spiritualia  seminavimus,  magnum  est, 
si carnalia  vestra  metamus?  Quasi  diceret:  «  Non  est  magnum  ». 
Unde  illud  Ps.:  Stimile  psalmum  et  date  tympanum ,  id  est  sumite 
spiritualia  et  date  temporalia  ’.  Et  addidit  frater  Rainaldus: 
'  Noveritis,  reverende  pater,  quia  Scriptura  dicit:  Ego  autem 
mendicus  sum  et  pauper,  et  Dominus  sollicitus  est  mei.  Et  ite- 
rum:  Pauper  sum  ego  et  in  laboribus  a  iuventule  mea.  Sed  video 
quia,  sicut  dicit  beatus  Iob  XII:  deridetur  insti  simplicifas, 
larnpas  contempla  apud  cogitationcs  divitum,  parata  ad  tempus 
statatimi.  Sed  nielli!  horum  vereor,  et  nichil  mea  interest,  quia 
Apostolus  dicit  I  ad  Cor.  Ili:  Si  quis  videtur  ìnter  vos  sapiens 
esse,  in  hoc  seculo  stultus  fìat,  ut  sii  sapiens.  Sapientia  etimi 
huìus  mundi  stulticia  est  apud  Deum.  Et  iterum  ipse  Dominus 
dixit  Lue.  XVI  :  Quod  hominibus  altum  est,  abhominatio  est  ante 
Deum.  Quapropter  viam,  quam  didici  in  Ordine  beati  F(ran- 
cisci),  conservabo  usque  in  finem,  quia  beatus  Iob  dicit  XXVII  : 
Donec  defuiam,  non  recedavi  ab  innocentia  mea,  et  iustificationem 
menni,  quam  cepi  tenere,  non  deseram.  Verumtamen  unusquisque 
proprium  donum  habet  ex  Dco.  Unus  quidem  sic,  alias  vero 
sic,  sicut  dicit  Apostolus  I  ad  Cor.  VII.  Sed  hi  in  curribus, 
et  hi  in  equis,  nos  autem  in  nomine  Dei  nostri  sperabimus  ’. 
Audiens  hec  omnia  cardinalis  et  cognoscens  quia  Deus  locutus 
est  in  sancito  suo,  divertit  ab  eo  et  sequenti  die  in  consistono 
pape  et  cardinalibus  retulit  universa  que  ab  episcopo  mendi¬ 
cante  didicerat.  Et  miratus  est  papa  cum  cardinalibus  suis. 

Quod  frater  Rainaldus  cbiit  in  conventu  Senensi  et  unum  paraliticum 

liberavit. 

Frater  vero  Rainaldus  dixit  generali  ministro  fratri  Iohanni 
de  Parma,  ut  mitteret  eum  ad  habitandum  quo  vellet.  Et  misit 
eum  ad  conventum  Senensem,  ubi  cognoscebatur  a  multis.  Et 
fuit  ibi  a  festo  omnium  sanctorum  usque  post  Christi  Navita- 
tem,  et  sic  obiit  et  ivit  ad  Deum.  Cumque  infirmaretur  infir- 
mitate  de  qua  mortuus  est,  erat  Senis  quidam  canonicus  ma- 
ioris  Ecclesie,  qui  per  sex  annos  paraliticus  in  lecto  iacuerat, 
et  tota  mentis  devotione  se  recommendaverat  fratri  R(ainaldo). 
Hic  in  somnis  circa  diluculum  audivit  quendam  sibi  dicentem: 
'  Noveris  quod  frater  Rainaldus  transivit  ex  hoc  mundo  ad  pa- 
trem,  et  meritis  ipsius  ti bi  Deus  plenam  contulit  sanitatem 
Qui  statim  evigilans,  cum  se  sensisset  plenarie  liberatimi,  vo- 
cavit  puerum  suum  ut  sibi  porigeret  vestimenta.  Et  vadens  ad 
cameram  cuiusdam  amici  et  concanonici  sui  retulit  ei  miraculi 
novitatem.  Qui  ambo  in  continenti  festinanter  venerunt  ad 
fratres,  ut  narrarent  eis  miraculum  tam  apertum,  quod  Domi- 
nus  illa  nocte  meritis  beati  Rainaldi  dignatus  fuerat  operari. 
Cumque  portam  civitatis  egressi  fuissent,  audiverunt  fratres 
cantantes,  qui  corpus  ad  Ecclesiam  deportabant.  Et  sic  exe- 
quiis  interfuerunt,  et  postea  cum  gaudio  miraculum  retulerunt. 
Fratres  vero  gaudentes  dixerunt:  '  Benedictus  Deus  in  donis 
suis,  et  sanctus  in  omnibus  operibus  suis!  Vere  tu  es  Deus , 
qui  facis  mirabilia  magna  solus.  Mirabilis  Deus  in  sanctis  suis, 
Deus  Israel  ifise  dabit  virtutem  et  fortitudinem  plebi  sue ,  bene¬ 
dictus  Deus!  Amen  \  Hic  fuit  frater  Rainaldus  de  Aretio  ex 
Ordine  fratrum  Minorum,  episcopus  Reatinus,  qui  in  vita  sua 
fecit  monstra  et  in  morte  mirabilia  operatus  est ,  quia  (voluit) 
potius  humiliari  cum  mitibus,  quam  dividere  spolia  cum  superbis. 
Litteratissimus  homo  fuit,  magnus  lector  in  theologia,  sollemnis 
et  gratiosus  tam  clero  quam  populo  predicator,  habens  diser- 
tissimam  linguam  et  nunquam  cespitantem;  magnifici  cordis 
fuit.  Duobus  annis  in  conventu  Senensi  habitavi  cum  eo  et 
in  Lugdunensi  et  Ianuensi  pluries  eum  vidi.  Hic  me  fecit  fieri 

subdiaconum,  curii  adhuc  esset  privata  persona.  Non  possem 
credere  alicui  referenti  quod  Tuscia  talem  hominem  dare  pos- 
set,  nisi  oculis  meis  ego  ipse  vidissem. 

De  abbate  Brittinorii,  qui  fuit  germanus  fratris  Rainaldi  et  litteratus  et 
sanctus  homo  et  fratrum  Minorum  atnicus  et  precipuus  benefactor. 

Hic  habuit  fratrem  germanum  in  Ordine  vallis  Ambrosiane 
sive  Umbrose,  qui  in  Romagnola  in  monasterio  Bertenorii 
abbas  fuit,  sanctus,  litteratus  et  bonus  et  fratrum  Minorum 
intimus  valde  amicus.  Cuius  anima  requiescat  in  pace! 

• 

De  duobus  sociis  de  Britania  et  de  castro  Britinorio. 

Nota  quod  duo  socii  de  Britania  a  curia  Romana  redibant, 
qui  illue  iverant  causa  devotionis  prò  sanctuariis  visitandis. 
Curri  autem  in  Romagnola  essent,  locaverunt  se  in  quodam 
monte  in  cellis,  ut  ibi  vitam  heremiticam  agerent.  Processu 
autem  temporis  congregate  sunt  ibi  gentes  ad  habitandum  et 
fecerunt  ibi  pulchrum  castrum,  quod  usque  in  hodiernum  diem 
Britinorium  appellatur  ab  ibis  heremitis,  qui  ibi  primitus 
habitaverant,  qui  fuerant  de  Britania.  Horum  nomina  ali- 
quando  scivi,  sed  modo  memorie  non  occurrunt;  prò  sanctis 
habentur. 


De  captione  regis  Hencii,  que  facta  est  per  Bononienses  in  territorio 

Mutinensi. 

Anno  Domini  MCCXLIX  erat  potestas  Ianuensium  domnus 
Albertus  Malavolta  de  Bononia  et  venit  ad  domimi  fratrum 
Minorum  in  die  Pentecostes,  volens  missam  audire.  Et  ego 
eram  ibi,  et  frater  Pentecostes  erat  sacrista,  homo  sanctus, 
bonestus  et  bonus;  et  cum  vellet  pulsare  campanaio  amore 
potestatis  qui  venerat,  dixit  potestas:  f  Audiatis  prius  nova, 
que  liabeo,  quondam  optimos  habemus  rumores.  Audistis  quod 
Bononienses  die  sexto  exeunte  Maio  ceperunt  regem  Hencium 

cum  maxima  multitudine  Cremonensium  et  Mutinensium  et 
Theutonicorum? 


De  qualitatibus  regis  Hencii,  et  quod  frater  Albertinus  de  Verona  lusit 
ad  taxillos  prò  eo,  ut  custodes  eius  darent  ei  ad  manducandum. 

Erat  autem  rex  Hencius,  qui  et  Henricus,  naturaiis,  id  est 
non  legimus,  filius  Friderici  imperatoris  condam  depositi,  et 
erat  valens  homo  et  valde  cordatus,  id  est  magnifici  cordis, 
et  probus  armatus  et  solatiosus  homo,  quando  volebat,  et  can- 
tionum  inventor,  et  multum  in  bello  audacter  se  exponebat 
periculis;  pulcher  homo  fuit  mediocrisque  stature.  Hic,  quando 
captus  fuit,  habebat  dominium  Regii,  Cremone  et  Mutine. 
Hunc  per  multos  annos  tenuerunt  Bononienses  in  carcere  in 
communis  palatio  usque  ad  ultimum  diem  vite  sue.  Cum  autem 
quadarn  die  custodes  eius  nollent  ei  dare  comedere,  ivit  ad 
eos  frater  Albertinus  de  Verona,  qui  erat  sollemnis  predicator 
ex  Ordine  fratrum  Minorum,  et  rogavit  custodes,  quod  sibi 
amore  Dei  et  sui  comedere  darent.  Qui  cum  deprecanti  nul- 
latenus  acquiescere  vellent,  dixit  eis:  '  Ludam  vobiscum  ad 
taxillos,  et  si  vicero,  habebo  licentiam  dandi  sibi  comedere  \ 
Factum  fuit.  Lusit  et  vicit  deditque  comedere  regi,  familiariter 
stando  cum  eo.  Et  omnes  qui  audiverunt  hoc  commendaverunt 
fratris  caritatem,  curialitatem  et  liberalitatem.  Porro  ab  isto 
conflictu,  in  quo  fuit  rex  captus  et  de  suo.exercitU  multi  pro¬ 
strati,  aliqui  evaserunt  in  fugam  conversi,  aliqui  fuerunt  in- 
terfecti,  aliqui  vero  ad  carceres  ducti  et  in  compedibus  valde 
bene  detenti. 

De  donino  Guidone  de  Sesso,  et  de  bis  qui  apud  Arolnm  suspensi  fue¬ 
runt,  et  de  iniuriis  et  convitiis,  que  religiosis  hi  qui  erant  ex  parte 
imperii  intulerunt. 

Domnus  vero  Guido  de  Sesso,  qui  erat  maior  ex  parte 
imperii  in  civitate  Regina,  fugiens  peri it  et  suffocatus  est  cum 
dextrario  suo  in  sterquilinio  leprosorum  de  Mutimi.  Hic  pes- 
simus  inimicus  erat  contra  partem  Ecclesie.  Unde,  cum  qua- 

dam  vice  multi  capti  essent  a  rege  ex  parte  Ecclesie  in  castro 
Arole,  quod  est  in  episcopato  Regino,  et  ad  suspendendum 
iudicati  fuissent  vellentque  confiteri,  noluit  indutias  dare,  ut 
confiteri  possent,  sed  dixit  eis:  '  Non  habetis  necesse  confiteri, 
quia  vos  estis  sancti,  cum  sitis  ex  parte  Ecclesie,  et  sic  statini 
ibitis  in  Paradisum  Atque  sic  isto  prohibente  sine  confessione 
fuerunt  suspensi.  Item  veniebat  ad  domum  fratrum  Minorum 
cum  aliis  malefactoribus  suis  tempore  ilio,  quo  inter  Ecclesiam 
et  rem  publicam  guerra  valida  erat,  et  congregatis  fratribus 
in  capitulo,  requirebat  a  singulis,  unde  essent;  et  habebat 
notarium  et  faciebat  nomina  fratrum  scribi  et  dicebat  cuilibet: 
'Vade  tu  viam  tuam,  et  tu  vade  similitei*  viam  tuam,  et  de- 
cetero  nec  in  loco  nec  in  civitate  ista  audeas  apparere  Et 
sic  expulerunt  omnes,  exceptis  paucis,  qui  locum  custodiebant; 
quibus,  quando  ibant  per  civitatem  prò  suis  necessitatibus  men¬ 
dicando,  convitia  et  maledicta  dicebant,  quod  litteras  falsas 
portarent,  et  quod  proditores  imperatoris  existerent;  nec  fra- 
tres  Minores  nec  Predicatores  transeuntes  per  viam  audebant 
ingredi  civitatem  Mutine,  Regii  vel  Creinone.  Et  si  quando 
aliqui  ignorantes  aliquo  casu  ingressi  fuissent,  ad  palatium 
communis  adducti  sub  custodia  tenebantur,  et  pane  tribulationis 
et  aqua  angustie  diebus  aliquibus  sustentati,  opprobriose  de 
civitatibus  fugabantur,  expellebantur,  tormentabantur  et  inter- 
dum  interficiebantur.  Nani  in  Cremona  et  in  Purgo  Sancti 
Donini  tormentati  sunt  plures.  In  Mutina  ceperunt  fratres  Pre¬ 
dicatores,  qui  portabant  ferramenta  prò  hostiis  faciendis,  et 
duxerunt  ad  palatium  communis  cum  opprobrio  magno,  di- 
centes  quod  stampimi  portabant  ad  monetaci  falsam  et  repro- 
bam  fabricandam.  Nec  etiam  suis  fratribus  parcebant,  quorum 
propinqui  ex  parte  imperii  totaliter  dicebantur  esse  et  pertina- 
citer  erant,  nec  non  et  ipsi.  Nam  frater  Iacobus  de  Papia  ab 
eis  fuit  expulsus  et  ignominiose  fugatus,  et  frater  Ioliannes 
de  Bibiano  et  frater  Iacobus  de  Bersello  et  multi  alii.  Et  ut 
breviter  dicam,  in  conventi!  Cremone  omnes  qui  erant  ex  parie 
Ecclesie  licentiati  fuerunt;  et  ego  eram  presens  eo  anno,  quo 
Parma  civitas  mea,  id  est  ex  qua  natus  sum,  rebellavit  imperio. 

Processu  vero  temporis  fratrem  Hugolinum  de  Gavaqa  ad  por- 
tam  civitatis  Regii  diu  detentum  expectare  fecerunt  nec  per- 
miserunt  intrare,  curii  tanien  plures  fratres  germanos  ex  parte 
imperatoria  in  civitate  haberet.  Quid  plura?  Viri  diabolici  erant. 

De  Iuliano  de  Sesso,  qui  fuit  pessimus  persecutor  Ecclesie,  et  ideo  per- 

cussit  eum  Deus. 

Inter  quos  in  malicia  fuit  precipuus  quidam  Iulianus  de 
Sesso,  qui  fuit  dominus  legum,  senex  et  inveteratus  dierum  ma- 
lorum.  Hunc  rex  Hencius  fecit  dominum  Cremone,  Regii  et  Mu¬ 
tine,  ut  esset  iusticiarius.  Et  fecit  suspendi  aliquos  ex  illis  de 
Foliano  et  multos  alios  fecit  interfici,  prò  eo  quod  erant  ex  parte 
Ecclesie.  Et  inde  gloriabatur  et  non  nullis  dicebat:  c  Videte 
quomodo  tractamus  istos  latrones  \  Vere  iste  Iulianus  men- 
brum  diaboli  fuit.  Et  ideo  paralisi  percussit  eum  Deus,  et 
totus  ex  uno  latere  factus  est  aridus,  oculusque  eius  de  capite 
est  egressus,  ita  tamen  quod  remanebat  in  pristino  loco,  et 
sicut  sagitta  apparebat  exterius,  quod  videre  orribile  erat.  Ita 
edam  factus  est  fetidus,  quod  pre  nitnio  fetore  tiullus  sibi  apro- 
pinquare  audebat,  excepta  quadam  iuvencula  Theotonica,  quam 
tenebat  amasiam;  cuius  pulcritudo  tanta  erat,  quod  valde  repu- 
taretur  severus,  qui  non  eam  libenter  aspiceret.  Iste  Iulianus 
fili us  cuiusdam  sparii  fuit  illorum  de  Sesso.  De  quo  dicit  pro- 
pheta  Ys.  ultimo:  Puer  C annorum  malrdiclus  erit.  Unde  poeta: 

Sputius  ille  puer  nullum  suadebit  honestum. 

Nani  in  piena  concione  quadam  vice  sive  pluries  dixit  quod 
melius  erat  calcem  comedere  quam  cum  bis  qui  erant  ex  parte 
Ecclesie  pacem  liabere.  Ipse  vero  comedebat  bonos  capones, 
et  pauperes  homines  moriebantur  inedia.  Quid  plura?  Non  diu 
in  hoc  niundo  durat  malorum  prosperitas.  Nam  ascendunt  usque 
ad  celos  et  postea  descendunt  usque  in  abissos,  et  anima  eorum 
tabescit  in  multiplicibus  malis.  Mutatus  est  ventus,  et  hi  qui 
erant  ex  parte  Ecclesie  prosperari  ceperunt,  quia  is  qui  dor- 

miebat  Iesus  surrexit  et  imperavit  ventis  et  mari,  et  tranquil- 
litas  maxima  facta  fuit.  Iste  vero  miser  fugatus  et  asportatus 
fuit  de  civitate  Regina  latenter,  et  totus  fetidus,  excommuni- 
catus  et  maledictus,  sine  confessione,  sine  communione,  sine 
satisfactione  de  hoc  mundo  recessit,  vadens  ad  diabolum,  pa- 
trem  suum,  cuius  toto  tempore  vite  sue  fuerat  imitator.  Sepul- 
tus  fuit  in  villa  Campagnole  in  quodam  fossato,  sicut  de  quo- 
dam  rege  Iudeorum  dicitur  in  Ieremia  XXII:  Sepul tura  asini 
sepelietur,  putrefactus  et  proiectus  extra  portas  Ier usatevi . 

Quod  Parmenses  et  banniti  de  Regio  inulta  mala  fecerunt  Reginis. 

• 

Item  millesimo  supraposito,  scilicet  MCCXLIX,  Parmenses 
cum  bannitis  Regii  combusserunt  pontem  Sancti  Stephani  de 
Regio  et  pontem  de  porta  Bernonis  et  burgum  Omnium  San- 
ctorum  et  burgum  porte  Bernonis. 

De  Crustinio,  quod  inundavit  et  destruxit  pontes  suos. 

Et  Crustinium  inundavit  et  destruxit  pontes  suos  et  ivit 
usque  Mutilenam  X  die  intrante  Iunio. 


De  domno  Symone  Iohannis  Bonifacii,  qui  fuit  magnus  preliator  prò  parte 

Ecclesie  tempore  magne  guerre. 

Et  eodem  anno  in  mense  Augusti  domnus  Symon  domni 
Iohannis  Bonifacii  de  Manfredis  intravit  Novem,  Arolam  et 
Sanctum  Stephanum,  que  sunt  terre  sive  ville  in  episcopati! 
Regino.  Hic  ex  parte  Ecclesie  erat  et  fuit  nobilis  homo  et 
pulcher  et  fortis,  amicus  meus  et  magnus  bellator  tempore 
magne  guerre.  Et  congregati  sunt  ad  eum  multi,  qui  erant 
amaro  animo  et  de  domibus  suis  expulsi,  et  sicut  principem 
sequebantur.  Et  divulgabatur  nomen  eius,  quia  multa  faciebat 
digna  relatu,  conburendo,  capiendo,  destruendo,  interficiendo, 
sicut  malicia  guerrarum  requirebat  tempore  ilio. 


Salimbene  de  Adam,  Cronica. 


31 


482 


SALIMBENE  DE  ADAM 


De  terremotu. 

Item  eodem  anno  in  mense  Septembris  inter  nonam  et 
vesperam  terremotus  magnus  fuit.  Et  eodem  anno  Bononienses 
et  banniti  Mutine  et  Romagnoli  obsederunt  Mutinam  et  burgos 
conbusserunt  et  manganaverunt  eam  in  mense  Septembris. 


De  obsidione  Mutine,  et  de  Icilino  de  Romano,  qui  cepit  Hest  et  alias 

marchionis  Hestensis  terras.  De  reedificatione  Berselli. 

Et  Ycilinus  de  Romano  cepit  Est,  quod  est  castrum  mar¬ 
chionis  Hestensis,  et  alias  terras  marchionis  similiter  cepit,  quia 
A90  marchio  erat  cum  Parmensibus,  qui  faciebant  castrum 
Berselli.  Et  Mutinenses  inierunt  fedus  cum  Bononiensibus  et 
habuerunt  duos  potestates,  unum  prò  qualibet  parte,  et recu- 
peraverunt  omnes  suos  captivos,  qui  in  compedibus  tenebantur. 

Item  millesimo  supraposito  post  festum  sancti  Antonii  Pa- 
duani  sive  Hyspani,  qui  est  ex  Ordine  fratrum  Minorum,  de 
conventu  Ianuensi  recessi  cum  socio  meo,  et  venimus  Bobium 
et  vidimus  unam  de  ydriis  Domini,  in  qua  Dominus  ex  aqua 
vinum  fecit  in  nuptiis.  Dicitur  enim  esse  una  ex  illis.  Si  est, 
Deus  novit,  cui  nota  sunt  omnia,  aperta  et  nuda.  In  ea  sunt 
multe  reliquie.  In  altari  monasterii  Bobii  est.  Et  sunt  ibi 
multe  reliquie  beati  Columbani,  quas  vidimus.  Post  hec  ve¬ 
nimus  Parmam,  unde  oriundi  erainus,  et  ibi  fecimus  facta  no¬ 
stra.  Post  recessum  vero  nostrum  de  Ianua  venit  il  lue  generalis 
minister  frater  Iohannes  de  Parma.  Cui  fratres  Ianuensis  con- 
ventus  dixerunt:  'Quare,  pater,  abstulistis  nobis  fratres  vestros, 
quos  miseratis  huc?  Gaudebamus  amore  vestro,  quod  hic  erant 
nobiscum,  et  quia  boni  fratres  sunt  et  consolatorii  et  bene  se 
habuerunt’.  Tunc  respondit  minister  et  dixit:  'Et  ubi  sunt? 
Numquid  non  sunt  in  domo  ista?  Et  dixerunt:  '  Non,  pater, 
quia  frater  Ruffinus,  minister  Bononie,  revocavit  eos  ad  suam 
provinciam  Tunc  generalis  dixit:  'Novit  Deus  quod  nichil 
scivi  de  ista  obedientia,  immo  credebam  quod  essent  in  ista 
domo,  et  multum  mirabar,  quod  non  veniebant  ad  me  ’.  Postca 

invenit  nos  Parme  et  vultu  iocundo  dixit  nobis:  '•  Multum  di- 
scurritis,  pueri,  modo  in  Francia,  modo  in  Burgundia,  modo 
in  Provincia,  modo  in  conventu  Ianuensi,  modo  in  Parmensi 
habitare  disponitis.  Si  possem  ita  quiescere  sicut  vos,  non 
tantum  discurrerem  \  Et  dixi  sibi:  *  Vobis,  pater,  incumbit 
labor  ambulandi  ratione  ministerii,  iuxta  illud  quod  Dominus 
Apostolis  dixit  Io.  XV:  Posui  vos,  ut  eatis  et  fructum  ajferatis, 
et  f(ructus)  vester  ma(neat).  De  Helya  dicitur,  quod  ibat  quo- 
cumque  eum  ferebat  voluntas,  III  Reg.  XIX.  De  nobis  vero 
sciatis,  quod  semper  nobiscum  fuit  obedientia  vera  et  pura5. 
His  auditis  accepit  satisfactionem.  Diligebat  enim  nos.  Cum 
autem  fuimus  Bononie,  quadam  die  in  camera  sua  dixit  fratri 
Ruffino  ministro:  c  Ego  posueram  istos  fratres  in  Ianuensi  con¬ 
ventu,  ut  studerent,  et  tu  removisti  eos  inde  Respondit  frater 
Ruffinus:  c  Pater,  hoc  feci  prò  consolatione  eorum,  quia  mi- 
seram  eos  in  Franciam  eo  tempore,  quo  imperator  Parmam 
obsidebat;  ideo  revocando  ipsos  credebam  eos  consolari  5.  Tunc 
dixi  generali  ministro:  c  Ita  fuit,  pater,  sicut  ipse  dicit 5.  Tunc 
dixit  sibi  generalis:  (  Locabis  ergo  eos  bene,  ut  sint  consolati 
et  intendant  studio  et  non  tantum  discurrant  ’.  Respondit  frater 
Ruffinus:  f  Libenter,  pater.  Faciatn  eis  gratiam  et  consolationem 
amore  vestro  et  amore  ipsorum  Tunc  retinuit  socium  meum 
Bononie,  ut  corrigeret  sibi  Bibliam  suam,  me  vero  misit  Fe- 
rariam,  ubi  continue  habitavi  septem  annis,  quod  non  mutavi 
locum. 


De  captione  Lodoyci  regis  Francie,  que  facta  est  per  Saracenos  in  par- 
tibus  ultramarinis. 

Anno  Domini  MCCL  captus  est  Lodoycus  rex  Francie, 
et  maior  pars  exercitus  Gallici,  qui  cum  rege  transfretaverat, 
a  Saracenis  est  interfecta.  Sed  et  prius  pestilentia  et  inedia 
multi  periere.  Habuerunt  enim  caristiam  et  penuriam  come- 
stibilium  rerum  et  victualium,  nec  talem  dispositionem  aeris 
habebant,  qualem  in  terra  sua. 

De  humilitate  regis  Francie,  et  de  restitutione  Damiate,  et  de  reedifica- 

tione  terrarum  multarum. 

Ad  ultimimi  vero  reddita  Damiata  restitutus  est  rex  et  a 
Saracenis  dimissus.  Et  rediens  ad  partes  fidelium  edificavit 
Cesaream  Phylippi  et  alias  multas  terras,  faciens  muros  et 
dornos  et  turres.  Cumque  exercitus  eius  in  IIII  partes  esset 
divisus  diversis  in  locis  propter  huiusmodi  opera  facienda,  ir- 
ruerunt  Saraceni  in  uno  istorum  locoruni  super  laborantes 
inermes  et  omnes  interfecerunt.  Quod  audiens  rex,  qui  alibi 
erat,  festinanter  venit  et  fecit  foveani  fieri  et  propriis  manibus 
sepelivit  eos,  nec  laborem  timuit  nec  fetorem  aborruit.  Et  mi- 
rabantur  niilites  regis  de  tanta  eius  humilitate.  Ideo  bene  con- 
gruit  isti  regi  quod  de  Booz  in  libro  Ruth  dicitur  II:  Betie- 
dictus  sit  a  Domino,  quoniam  eatndem  gratiam,  quam  prebuerat 
vivis,  servava  et  mortuìs. 


Quod  hi  qui  erant  ex  parte  Ecclesie  multa  mala  intulerunt  Reginis.  Et 
quod  hi  qui  erant  ex  parte  imperii  debellaverunt  Parmenses  et  car- 
rocium  eorum  habuerunt  et  ex  eis  tria  milia. 

Item  millesimo  supraposito  in  mense  Iunii,  in  sancto  Vito 
fecerunt  vastum  Reginis  Bononienses,  Mutinenses,  banniti  Re¬ 
gii,  Parmenses,  Romagnoli,  Tuscani  et  Ferarienses  a  strata 
superius  usque  ad  circas,  et  dederunt  mercatum  Parmensibus. 
Et  Regini  iverunt  ad  Novem  et  conbusserunt  circam  et  vasta- 
verunt  undique  et  ceperunt  multos  homines  et  iumenta.  Et  ce- 
perunt  Campagnolam  cum  ducentis  hominibus.  Postea  die  Iovis 
post  festurn  beate  Marie  Virginis,  id  est  XI 1 1 1  die  exeunte  Au¬ 
gusto,  venerunt  Parmenses  qui  erant  extra  Parmam  ex  parte 
imperii  et  habitabant  in  Burgo  Sancti  Donini  contra  Parmam 
cum  Mutinensibus  et  cum  Uberto  Pelavisino  marchione,  qui 
erat  dux  et  capitaneus  istius  exercitus;  et  Parmenses,  egressi 
de  civitate  cum  carrocio  contra  eos,  congressi  sunt  cum  eis 
in  loco  qui  dicitur  Agrola,  ubi  condam  Victoria  civitas  fuerat. 
Et  facta  est  pugna  grandis  in  strata  solummodo,  quia  propter 

foveas  ad  agros  exire  non  poterant;  nec  predati  sunt  nisi  mi- 
lites  bine  et  inde,  id  est  ex  utraque  parte  cuiuslibet  exercitus, 
et  non  omnes,  sed  aliqui,  quia  strata  amplum  bellum  non 
capiebat.  Et  domnus  Mons  Lupus  marchio,  magnus  bellator 
et  fortis  armatus,  de  Parmensibus  et  Cremonensibus  multos 
prostravit  in  strata.  Erat  enim  doctus  ad  bellum  et  fortis  et  se- 
curus  ut  leo.  Tandem  prostratus  est  ipse  et  interfectus  in  strata. 


Hic  numerantur  marchiones  de  Lupis,  qui  domili  Bernardi  Rolandi  Rubei 

nepotes  fuerunt. 

Hic  domni  Bernardi  Rolandi  Rubei,  (fognati  pape  Inno- 
centii  quarti,  ex  sorore  nepos  fuit  cura  aliis  V  fratribus,  qui 
magni  barones  fuerunt  et  habitabant  in  Parma  in  capite  pontis. 
Prirnus  istorimi  domnus  Hugo,  secundus  domnus  Guido,  ter- 
tius  domnus  Rolandus,  quartus  domnus  Mons,  de  quo  presens 
est  sermo,  quintus  domnus  Gottefredus.  Hic  fuit  in  Ordine 
Templariorum  magnus  et  potens  et  multum  reputatus,  eo  quod 
marchio  esset.  Omnes  supradictos  vidi  et  cognovi,  etdicebantur 
marchiones  Lupi  de  Soragna,  que  villa  erat,  in  qua  posses- 
siones  habebant,  distans  inferius  a  Burgo  Sancti  Donini  per 
miliaria  V.  Porro  Parmenses  qui  erant  extra  Parniain  ex  parte 
imperii,  videntes  quod  in  supradicto  conflictu  sui  inferiores  esse 
ceperunt,  giraverunt  ex  latere  et  fecerunt  insultum  contra  ci- 
vitatem  currendo  et  clamando:  'Ad  civitatem,  ad  civitatem  !  \ 
Populares  vero,  qui  de  Parma  ad  bellum  exiverant,  hoc  au- 
dientes,  dimisso  carrocio  et  militibus  suis  in  strata,  qui  fortiter 
dimicabant,  cura  magna  fuga  in  civitatem  reversi  sunt.  Quam 
cutn  intrare  vellent,  fractus  est  pons  in  circa,  et  multi  sunt 
in  fovea  suffocati.  Domini  autem  nutu  factum  est,  ut  non 
auderent  hostes  ingredi  civitatem,  quia  beata  Virgo,  que  hono- 
ratur  in  ea,  noluit  deserere  suos.  Verumtamen  peccatis  exigen- 
tibus  et  tempore  taliter  percurrente  Parmenses  intrinseci  infor- 
tunium  habuerunt.  Et  ceperunt  hostes  eorum  carrocium,  quod 
derelictum  erat  in  strata,  et  ex  eis  tria  milia  (pedites)  et  multos 
milites  ibi  interfeceruut.  Potestas  Parmensium  de  civitate 

erat  tunc  temporis  domnus  Catellanus  de  Carbonisiis  de  Bo- 
nonia,  qui  non  fuit  captus,  quia  optime  scivit  sibi  cavere.  In 
glarea  fluminis  Tari  ligaverunt  captivos,  ut  dixit  michi  domnus 
Glarattus,  qui  ibi  fuit  ligatus.  Et  tot  videbantur,  quod  cre- 
debat  quod  omnes  Parmenses  capti  fuisset.  Duxerunt  autem 
eos  Cremonam  et  in  compedibus  et  in  carceribus  posuerunt, 
et  ut  se  redimerent  et  vindictam  ex  eis  facerent,  ludibria  multa 
exercuerunt  in  eos.  Et  suspendebant  eos  in  carceribus  per 
raanus  et  per  pedes  et  extrahebant  eis  dentes  terribili  et  hor- 
ribili  modo  et  buffones  ponebant  in  ore  ipsorum.  Et  inventores 
novorum  tormentorum  tunc  temporis  exstiterunt.  Et  Cremo- 
nenses  pessimi  fuerunt  contra  Parmenses  captivos,  sed  et  Par¬ 
menses  qui  erant  ex  parte  imperii  deteriores  fuerunt  inventi. 
Fecerunt  enim  contra  illud  quod  Dominus  precipit  Levitici 
XIX:  Non  queras  ultionem  nec  memor  eris  iniurie  civium  tuo - 
rum .  Et  iterum  Eccli.  X:  Omnis  iniurie  proximi  ne  memineris 
et  nichil  agas  in  operibus  iniurie.  Quod  male  servaverunt,  quia 
multos  ex  eis  occiderunt.  Quapropter  prò  Parmensibus  qui 
erant  ex  parte  Ecclesie,  quibus  talia  acciderunt,  congrue  potest 
dici  quod  legitur  II  Macha.  VI:  Obsecro  autem  eos  qui  hunc 
librum  lecturi  sunt,  ne  aborrescant  propter  adversos  casus,  sed 
reputent  ea  que  acciderunt  non  ad  interitum,  sed  ad  correctio- 
nem  generis  esse  nostri.  Etenim  multo  tempore  non  sinere  pec- 
caioribus  ex  sententia  agere,  sed  statini  ultiones  adhibere,  magni 
beneficii  est  ìnditium  et  cetera. 


Quod  processi!  temporis  mirabiliter  ulti  sunt  Parmenses  de  his  qui  tem¬ 
pore  guerre  intulerant  eis  mala. 

Processi!  autem  temporis  mirabiliter  ulti  sunt  Parmenses 
qui  erant  ex  parte  Ecclesie  tam  de  Cremonensibus,  qui  talia 
fecerunt,  quain  de  Parmensibus  qui  habitabant  in  Burgo  Sancti 
Donini,  et  de  Pelavicino  similiter,  iuxta  verbum  quod  scriptum 
est  :  Fili  a  Babylonis  misera,  bealus  qui  retribuet  tibi  retribu- 
tionem  Inani,  quam  retribuisti  nobis.  Et  iterum  Iere.  L:  Prc- 
paramini  contra  Babylonem  per  circuì tum.  Omnes  qui  intcnditis 

arcum  debellate  e  am.  Non  parcatis  iaculis,  quia  Domino  peccavit. 
Ultionem  occipite  de  ea.  Sicut  fecit,  facite  ei.  Dis per  dite  salorem 
de  Baby  Ione  et  tenentem  falcem  in  tempore  messis  a  facie  gladii 
columbe.  Item  Ys.  XIIII  :  Perdam  Babylonis  nomen  et  reliquias 
et  germen  et  progeniem,  ait  Do minus.  Item  in  persona  Ecclesie 
dixerat  Ieremias  in  Trenis  I:  Omnes  inimici  mei  audierunt  ma- 
lum  menni,  letati  sunt,  quoniam  tu  fecisti.  Adduxisti  diem  con- 
solationis,  et  fìent  similes  mei :  Ingrediatur  omne  malum  eorum 
coram  te,  et  devindemia  eos,  sicut  vindemiasti  me  pròpter  omnes 
iniquitates  meas.  Ad  idem  facit  quod  dicit  Iere.  II  :  Omnes  qui 
devorant  eum ,  scilicet  populum  divino  culjui  mancipatum,  de- 
linquunt,  mala  venient  super  eos,  dicit  Dominus.  Quod  patuit 
in  rege  Hencio,  quando  a  Bononiensibus  captus  fuit  cum  Cre- 
monensibus  et  Theotonicis  suis.  Et  quidem  iuste,  quia  prelatos 
Ecclesie,  qui  ibant  ad  concilium  tempore  pape  Gregorii  noni, 
cum  Pisanis  ceperat  in  mari  Pisano.  Et  sic  impleta  est  impre- 
catio  illa,  quam  Ecclesiasticus  fecerat,  dicens  Eccli.  XXXVI: 
Qui  pessimant  plebem  tuam,  inveniant  per ditionem.  Conter  e  caput 
principimi  inimicorum  dicentium:  '  Non  est  alius  preter  nos  \ 
Ad  hanc  vindicte  materiam  pertinet  quod  Dominus  Moysi  dixit 
Exo.  XXXIII  :  Loquere  filiis  Israel:  Populus  dure  cervicis  es. 
Semel  ascendam  in  medio  tui  et  delebo  te.  Nota  quod  est  duplex 
ascensus,  scilicet  ab  inferioribus  ad  superiora  et  ab  occultis 
ad  manifesta.  De  primo  dixit  Dominus  ad  Moisen  Exo.  XXIIII: 
Ascende  ad  me  in  montem  et  esto  ibi.  De  secundo  Dominus 
dicit  Naum  III:  Revelabo  pudenda  tua  in  facie  tua  et  ostendam 
gentibus  nuditatem  tuam  et  cet.  Cum  ergo  Dominus  dicit:  semel 
ascendam  in  medio  lui  et  delebo  te,  comminatio  est  captivitatis 
Babilonice  vel  Romane.  Multum  dilata  fuit  ista  responsio.  Sed 
plus  dilata  fuit  responsio  Domini. 


De  corpore  Domini  tractatur  hic  incidenter  et  decenter  usque  ad  locum 
illuni,  ubi  scribitur  :  Fridericus  sectindus  imperator  condam  et  cet. 

Cum  enim  dedisset  Dominus  manna  Iudaico  populo  in  de¬ 
serto,  sicut  habetur  Exodi  XVI  :  Filli  Israel  dixerunt  adinvicem: 

Manhu?  Quod  significai:  quid  est  hoc I  Licet  Moyses  responderit 
eis  tunc  dicens:  Iste  est  panis,  quetn  dedit  Dominus  vobis  ad 
vescendum ,  verius  tamen  et  melius  respondit  eis  Dominus,  cum 
dixit  Mat.  XXVI  :  Hoc  est  corpus  menni. 

Quod  manna  prefiguravi  dominicum  corpus  triplici  ratione. 

Prefiguravi  enim  illud  manna  dominicum  corpus  triplici 
ratione.  Quarum  prima  est  quia,  sicut  manna  de  celo  datum 
fuit,  sic  et  dominicum  corpus,  cum  celebratur  missa,  cotidie 
datur  de  celo.  De  primo  habetur  Exo.  XVI.  Ideo  dicit  Ps.: 
Pluit  ìllis  manna  ad  manducandum  et  panali  celi  dedit  eis ,  panem 
angelorum  manducava  homo.  De  secundo  habetur  in  quarto 
Dialogorum  libro  circa  finem,  ubi  Gregorius  ita  dicit:  Ouis 
enim  fidelium  habere  dubium  possit  in  ipsa  immolationis  hora  ad 
sacerdotis  voceni  celos  operivi,  in  ilio  Iesu  Christi  misterio  an¬ 
gelorum  choros  adesse,  sununis  ima  sodavi,  terram  celestibus 
lungi,  unum  quid  ex  visibìlibus  el  invisibilibus  fieri ?  Hinc  ipse 
ait  Io.  VI:  Ego  sum  panis  vivus,  qui  de  celo  descendi.  Et  Io. 
Ili:  Nemo  ascenda  in  celum  nisi  qui  de  celo  descendit,  filius 
hominis,  qui  est  in  celo.  Quod  intelligitur  *  propria  virtute 
Unde  illud  lo.  VI:  Nemo  potest  venire  ad  me,  nisi  pater,  qui 
misit  me,  traxerit  illum. 

Quod  filius  Dei  in  tribus  locis  dicitur  totus  esse. 

Et  nota  quod  filius  Dei  localiter  est  in  celo,  personaliter 
in  verbo,  sacramentaliter  in  altari.  Verba  sunt  Innocenti!  pape 
tertii.  Cum  ergo  dixit  filius  Dei:  Nemo  ascendit  in  celum  nisi 
qui  de  celo  descendit,  filius  hominis,  qui  est  in  celo ,  intelligitur 
*  propria  virtute’,  ut  dictum  est.  Alioquin  frustra  dixisset  Io. 
XI  III  :  Vado  parare  vobis  locum.  Et  si  abiero  et  prepar  avevo  vobis 
locum,  iterum  veniam  et  accipiam  vos  ad  me  ipsum,  ut  ubi  sum  ego 
et  vos  sitis.  Et  iterum  Io.  XVII  :  Pater,  quos  dedisti  michi,  volo,  ut 
ubi  sum  ego  et  illi  sint  mecum,  ut  videant  claritatem,  quam  dedisti 
michi.  Quod  autem  dixit:  qui  est  in  celo ,  cum  homo  esset  et 

videretur  et  loqueretur  in  terra,  hoc  ideo  dixit,  quia  simul  fuit 
viator  et  comprehensor.  Unde  illud  Ps.:  Sitnul  in  unum  dives 
et  pauper.  Ascendendum  autem  erat  ei,  quia  descenderat,  sicut 
dicit  Apostolus  ad  Ephe.  IIII:  Quod  autem  ascendit,  quid  est, 
nisi  quia  et  descendit  primum  quidem  in  inferiores  partes  terre ? 
Qui  descendit  ipse  est  et  qui  ascendit  super  om?ies  celos,  ut 
adimpleret  omnia.  Descensum  filii  Dei  suis  orationibus  merue- 
rant  prophete  iuxta  illud  Ps.:  Domine,  melina  celos  iuos  et 
descende.  Dicit  se  exauditum:  Inclinava  celos  et  descendit.  Item 
Ys.  LXIIII  :  Utinam  dirumperes  celos  et  descenderes,  a  facic 
tua  montes  deflucrent ,  id  est  superbi  humiliarentur  videntes  te 
in  humana  carne  humiliatum.  Unde  subdfi  infra:  Descendisti, 
et  afacie  tua  montes  dejluxerunt.  Item  Iere.  XII II  :  Quare  quasi 
colonus  futurus  es  in  terra  et  quasi  viator  declinans  ad  maneu- 
dum?  Quare  futurus  es  velud  vir  vagus  et  f ortis,  qui  non  potest 
salvare?  Quod  autem  dixit:  quasi  viator  declinans  ad  manendum , 
hoc  est  quod  dixit  Osee  XI:  Declinava  ad  eum,  ut  vesceretur , 
scilicet  ad  humanum  genus  declinavit. 


Quod  aliquando  bonum  est  communicare,  aliquando  bonum  cessare, 
quod  ostenditur  Zachei  et  centurionis  exemplo,  quorum  unus  Do- 
mitium  recepit  letanter,  alter  se  reputavit  indignum. 

Unde  dixit  Zacheo  Lue.  XIX:  '  Zachee,  festinaus  descende, 
quia  hodie  in  domo  tua  oportet  me  manere  5 .  Et  festinaus  de¬ 
scendit  et  excepit  illurn  gaudens.  Et  cum  viderent,  omnes  mur- 
murabant  dicentes,  quia  ad  hominem  pcccatorem  divertissi.  Nota 
quod  centurio  Domino  dixit,  quando  ad  domum  suam  se  itu- 
rum  promisit,  Mat.  Vili  :  Domine,  non  sum  dignus,  ut  mtres 
sub  teclum  meum,  sed  tantum  die  verbo,  et  sanabilur  puer  meus. 
Ideo  nota  quod  bonum  est  interdum  recusare  cum  centurione, 
id  est  a  communione  abstinere,  quando  homo  se  cognoscit  et 
sentit  indignum,  et  bonum  est  suscipere  cum  Zacheo,  quando 
homo  cognoscit  se  dignum,  id  est  quando  non  habet  remorsum 
mortalis  peccati.  Secunda  ratio  quod  manna  prefiguravit  do- 
minicum  corpus,  fuit,  quia,  sicut  de  manna  dicitur  Exodi  XVI  : 

Nec  qui  plus  collegerat,  habuit  ampiius,  nec  qui  minus  para- 
verat,  repperit  minus,  sed  sìtiguli  iuxta  ìd  quod  edere  poterant 
congregaverunt:  sic  de  corpore  Domini  dicitur  et  verum  est, 
quod,  sicut  est  in  tota  hostia  totum,  sic  in  qualibet  parte  fracte 
hostie  totum.  linde  potest  dicere  sumens  quod  dicit  beatus 
Bernardus:  Totus  michi  datus  est,  totus  in  meos  expensus  est 
usus.  De  Domino  dicit.  Tertia  ratio  est,  quia,  sicut  de  indigne 
servantibus  et  tractantibus  manna  dicitur  quod  scatere  cepit 
vermibus  atque  computruit,  sic  de  corpore  Domini  dicitur  quod 
non  est  indigne  tractandum  neque  sumendum.  linde  Apostolus 
dicit  I  ad  Cor.  XI:  Quicumque  manducaverit  panem  vel  biberit 
calicem  Domini  indigne,  reus  erìt  corporis  et  sanguinis  Domini. 
Probet  miteni  se  ipsum  homo ,  et  sic  de  pane  ilio  edat  et  de  calice 
bibat.  Qui  enìm  manducai  et  bibit  indigne,  iuditium  sibi  manducai 
et  bibit,  non  diiudicans  corpus  Domini.  Et  nota  quod  filii  Israel 
XL  annis  comcderunt  man?ia,  donec  venirent  in  terrain  habita- 
bilem.  Hoc  cibo  aliti  sunt,  usquequo  tangerent  ftnes  terre  Chanaan , 
sicut  habetur  in  Exodo  XVI.  Hoc  est  quod  habetur  Iosue  V: 
Defecit  manna,  postquam  comederunt  de  fructibus  terre,  nec  usi 
sunt  ultra  ìlio  cibo  filii  Israel,  sed  comederunt  de  fructibus  pre- 
sen/is  anni  terre  Chanaan.  Nota  quod  Dominus  precepit  Moysi, 
quod  servaretur  manna  in  memoriale  signum,  sicut  habetur 
Exodi  XVI  :  Dixit  autem  Moyses:  '  Iste  est  sermo,  quem  pre¬ 
cepit  Dominus:  Imple  gomor  ex  eo,  et  custodiatur  in  futuras 
retro  generationes ,  ut  noverinl  panem,  quo  alni  vos  in  solitudine, 
quando  e  due  ti  estis  de  terra  Egyptì  \  Dixitque  Moyses  ad  Aaron: 
'  Suine  vas  unum  et  mitte  ibi  mann  quantum  potest  capere  gomor 
et  repone  coram  Domino  ad  servandum  in  generationes  vestras  5, 
sicut  precipit  Dominus  Moysi.  Posuitque  illud  Aaron  in  taber- 
naculo  reservandum. 


Quod  viri  ecclesiastici  dominicum  corpus  reservant  in  Ecclesiis  et  ora- 
toriis  suis  propter  tria. 

Simili  modo  ecclesiastici  viri  dominicum  corpus  reservant 
in  Ecclesiis  et  oratoriis  suis  propter  tria.  Primo,  ut  prò  infirmis 

possit  haberi  ad  communicandum  eos,  cum  necesse  fuerit.  Se- 
cundo,  ut  exhibeamus  ei  reverentiam  debitam  et  devotam,  ad 
quam  quilibet  Christianus  tenetur  toto  tempore  vite  sue.  Qui 
edam  potest  Dei  filio  dicere  cum  Tobia  IX:  Si  meipsum  tra- 
dam  Ubi  servimi,  non  ero  condi gnus  providentie  tue.  Hinc  Ys. 
ait  LXIII  :  Miserationum  Domini  recordabor,  tandem  Domini 
super  omnibus  que  reddidit  nobis  Dotninus  et  super  multitudinem 
bonorum  domus  Israel,  que  largilus  est  eis  secundum  indulgen- 
tiam  suam  et  secundum  multitudinem  miserationum  suarum.  Et 
dixi  :  Verumtamen  populus  meus  est,  filii  non  negantes.  Et  factus 
est  eis  salvator.  In  ornili  tribulatione  eorupi  non  est  tribulatus , 
et  angelus  facìei  eius  salvavi  t  eos.  In  dii  e  elione  sua  et  in  indul- 
gentia  sua  ipse  redemit  eos  et  portavit  eos  et  levavit  eos  cunctìs 
diebus  seculi.  Hinc  Damascenus  ait:  Euge,  o  Christe,  Dei  verbum 
et  sapientia  et  virlus  et  Deus  omnipotens ,  quid  tibi  prò  his  om¬ 
nibus  inopes  nos  retribuemus?  Tua  enim  universa,  et  petis  a 
nobis  nichil  quam  saivari,  ipse  et  hoc  tribuens  et  accipientibus 
gratiam  sciens  propter  inejfabilem  bonitatem.  Tibi  grada,  qui  esse 
dedisli  et  bene  esse  gratificasti,  et  eos  qui  ex  hoc  ceciderant 
rursus  reducens  ad  id  propter  inejfabilem  condescensionem.  Tertio, 
quia  Dominus  promisit  habitare  nobiscum,  quod  facit  in  sa¬ 
cramento  altaris.  Unde  ait  Iere.  VII:  Bonas facite  vias  vestras 
et  studia  vestra,  et  habitabo  vobiscum  in  loco  isto.  Item  Mat. 
ultimo:  Ecce  ego  vobiscum  siivi  omnibus  diebus  usque  ad  con- 
sumationem  seculi.  Hinc  Salomon  ait  II  Paralipo.  VI:  Ergone 
credibile  est,  ut  habitet  Deus  cum  horninibus  super  terram?  Certe 
credibile  est,  quia  verbum  caro  factum  est  et  habitavit  in  no¬ 
bis ,  Io.  I. 

Quod  propter  I II I  rationes  malefaciunt  qui  semper  expectant  ad  domi- 
nicum  corpus  mutaudum  de  piscide,  quando  a  multis  corrtmunicatur 
in  missa. 

Et  nota  quod  aliqui  sacriste  semper  in  missa  conventuali, 
quando  fratres  communicant,  volunt  mutare  hostiam  consecra- 
tam  in  piscide  et  in  tempio,  in  quo  corpus  Domini  conservatur, 
et  credunt  bene  facere,  sed  male  faciunt  propter  IIII.  Et  primo, 

quia  misse  offitiuin  impeditur,  et  fratres  gravantur,  et  secu- 
iares  mirantur.  Secundo,  quia  ipsemet  sacrista,  si  est  sacerdos, 
in  una  missa  privata  potest  hoc  facere  cum  duobus  ceroferariis, 
edam  non  presente  conventu.  Tertio,  quia  aliquando  ponit 
hostias  ex  eadem  fornata  cum  prima,  quam  removet,  quod 
est  dicere:  non  fecit  hostias  novas.  Et  longe  melius  debet  con- 
servari  hostia  consecrata  quam  non  consecrata,  tum  quia  in 
pulchriori  loco  servatur,  tum  edam  quia  in  ea  Deus  est,  qui 
est  omnium  conservator.  Patet  hoc  per  exemplum.  In  Regina 
civitate  destructa  fuit  quedam  Ecclesia,  in  cuius  altari  corpus 
Pomini  prò  reliquiis  positum  fuerat,  et  ita  invenerunt  hostiam 
illam  consecratam  candidam  et  pulcram,  ac  si  eadem  die  facta 
fuisset.  Et  tamen  CCC  annis  steterat  ibi,  sicut  dicebat  memo- 
rialis  scriptura.  Habui  hoc  ab  ore  fratris  Peregrini  de  Bononia, 
qui  interfuit  et  vidit.  Non  placet  michi  quod  corpus  Domini 
in  altari  prò  reliquiis  includatur,  sicut  nunquam  placuit  quod 
beatus  Benedictus  fecit  ponendo  super  corpus  cuiusdam  de¬ 
functi  et  ipsum  sub  terra  sepeliendo  cum  eo.  Quarto  et  ultimo 
dicimus  quod  male  faciunt,  quia  Dominus,  qui  XL  annis 
dederat  manna  fi liis  Israel,  non  precepit  quod  servaretur  in 
fine,  quando  debebat  deficere,  sed  prima  die,  qua  dedit.  Et 
debebat  servari  in  futuras  generationes,  et  illud  manna  domi¬ 
nici  corporis  erat  figura.  Quanto  ergo  magis  veritas  conser¬ 
vatiti-,  presertim  cum  de  ea  scriptum  sit:  Vei'ilas  Domini  manet 
in  eternum ?  Si  autem  dixerit  sacrista:  '  Hostie  consecrate  su- 
perabundabunt  aliquando,  et  ideo  oportet  nos  eas  reponere 
ubi  corpus  Domini  conservatur  ’,  ad  hoc  potest  haberi  duplex 
cautela.  Prima,  quia  in  missa,  in  qua  fratres  communicare 
debent,  debet  ire  acolitus,  quando  cantatur  epistola,  per  elio- 
rum  dinumerando  fratres  qui  volunt  communicare,  et  tot  sub- 
diaconus  hostias  super  patenam  ponere  debet.  Alia  ratio  est, 
quia  duo  acoliti,  qui  pallam  tenent,  debent  esse  ultimi  qui 
communicent,  et  si  hostie  consecrate  superabundant,  sacerdos 
debet  illis  dare.  Et  notandum,  sicut  dicit  magister  in  Hystoriis, 
quod  manna  declinatur:  Manna,  -  ne  et  Manna  -  tis,  sicut  pascha, 
pasce  et  pascha- tis. 

Quod  manna  multis  rebus  assimilatur. 

Notandum  edam  quod  manna  assimilatur  rori  et  pruine  et 
semini  coriandri  albo  et  simile  et  melli.  Que  omnia  non  vacant 
a  misterio  et  optime  adaptari  filio  Dei  possunt.  Nam  filius 
Dei  fuit  ros  ille,  de  quo  dixit  Ysaac  filio  suo  Gen.  XXVII: 
In  pinguedine  terre  et  in  rore  celi  desuper  erit  benedictio  tua. 
Pinguedinem  terre  vere  habuimus,  cum  tei'ra  nostra,  scilicet 
Virgo  beata,  dedit  fruclum  suum.  Nam  mons  Dei  mons  pinguis. 
Rorem  habuimus,  quando  Deus  pater  vellus  madidavit  ex 
rore  usque  adeo,  quod  Gedeon  ex  eo  concam  implevit,  post- 
modum  totani  terram  madefecit  ex  rore,  flt  habetur  Iudic.  VI. 
Manifestimi  est  quod  per  terram  et  vellus  intelligitur  Virgo 
beata,  iuxta  illud:  Descendet  sicut  pluvia  in  vellus ,  et  terra  no¬ 
stra  dedit  fructum  suum,  quia  Dominus  dedit  benignitatem.  De 
hac  terra  dictum  fuit:  Visitasti  terram  et  inebriasti  e  am,  mul¬ 
tiplicasti  locupletare  eam.  Item  per  rorem  intelligitur  filius  Dei, 
quem  Ysaias  desideravit  dicens  Ys.  XLV:  Rorate  celi  de  super , 
et  ?iubes  pluant  iustum,  aperiatur  terra  et  germinct  salvator em, 
et  institi  a  oriatur  simul.  Ego  Dominus  creavi  eum.  De  isto  rore 
dicit  Ysaias  Deo  patri  XXVI:  Ros  lucis  ros  luus,  et  terram 
gygantium  detrahes  in  ruinam.  Item  ipse  met  filius  Dei  dicit  Osee 
ultimo:  Ero  quasi  ros,  et  Israel  germinabit  quasi  lilium.  Se- 
cundo  assimilatur  pruine,  de  qua  habetur  Eccli.  XLIII:  Gelu 
sicut  salem  effundet  super  terram,  et  dum  Jlaverit,  fiet  tamquam 
cacumina  tributi.  In  pruina  herbe  decoquuntur,  et  Filius  Dei 
in  tribulationibus  totus  fuit  decoctus.  Unde  illud:  Factus  S7im 
sicut  7/ter  in  pruina.  Ideo  de  sanctis  innocentibus  Augustinus 
dicit:  Qui  iure  dicuntur  martyrum  flores,  quos  in  medio  frigore 
infidelitalis  exorlos  velut  primas  erumfientes  Ecclesie  gemmas 
quedarn  persecutìonis  pruina  decoxit.  Item  in  Exodo  dicitur 
quod,  cum  ros  operuisset  superfitiem  terre,  apparuit  in  solitu¬ 
dine  tni?mtum  et  quasi  pilo  tunsum  in  similitudine  pruine  super 
terram.  Et  de  filio  Dei  dicitur  Ys.  LIII  :  Ipse  autem  vulneratus 
est  propter  iniquitates  nostras,  atlritus  est  propter  scelera  nostra. 
Tertio  dicitur  quod  manna  crat  album  quasi  semen  coriandri . 

Et  de  filio  Dei  dicit  sponsa  in  Canticis  V:  Dilectus  mens  can- 
didus  et  rubicundus ,  electus  ex  milibus.  Quarto  assimilatur  simile, 
qui  est  flos  farine  triticee  delicatissimus.  Et  filius  Dei  flos 
appellatur  iuxta  illud  Ys.  XI:  Egredietur  virga  de  radice  lesse, 
et  flos  de  radice  eìus  ascendet.  Iste  flos  de  se  ipso  dicit  Cant.  II: 
Ego  flos  campi.  De  isto  flore  cantatur  in  prosa  que  est  de 
planctu  Virginis  ad  crucem: 

Flos  florum,  dux  morum, 
venie  vena, 
quam  gravis  in  clavis 
est  tibi  pena. 

Bene  ergo  faciunt  sacriste,  quando  de  delicatissima  frumenti 
farina  faciunt  hostias,  quia  filius  Dei  grano  frumenti  se  assi- 
milavit  Io.  XII,  et  quia  manna,  que  fuit  figura  dominici  cor- 
poris,  similitudinem  simile  dicitur  Imbuisse. 


[Quod  itiana  dulcedini  melis  asimilatur]. 

Quinto  et  ultimo  assimilatur  nielli.  Et  sapientia  increata 
de  se  dicit  Eccli.  XXIII 1:  Spirilus  meus  super  mel  dulcis,  et 
hereditas  mea  super  mel  et  favum.  Item  ab  Ecclesia  de  Christo 
cantatur:  De  ore  prudentìs  procedit  mel,  dulcedo  uiellis  est  lingua 
eius.  Bene  ergo  dicitur  in  Exodo  XVI  quod  manna  erat  quasi 
semen  coriandri  album,  gustusque  eius  quasi  simile  cum  melle, 
ex  quibus  fit  delicatissimus  cibus.  Unde  illud  Eze.  XVI  :  Si- 
milam  et  mel  et  oleum  comedisti,  et  decora  facta  es  vehemenler 
nimis  et  profecisti  in  regnimi.  Verba  Domini  sunt  ad  Ierusalem 
sive  ad  animam.  Ad  hunc  cibum  manducandum  invitamur  a 
Psal mista:  Gustate  et  videte,  quoniam  suavis  est  Dominus.  Bine 
Apostolus  dicit  ad  Hebreos  VI  :  Gustavcrnnt  domivi  celeste  et 
participes  facti  sunt  Spirilus  Sancii,  gustaverunt  nichilominus 
bonum  Dei  ver  bum  virtutesque  seculi  venturi.  Item  de  seipso 
dicit  ipse  Dominus  ad  Augustinum:  Cibus  sum grandium,  cresce, 
et  manducabis  me.  Non  ego  mutabor  in  te  sicut  cibus  carnis 
tue,  sed  tu  mutaberis  in  me.  Et  revera  talis  est  mutalio  dextere 

excelsi,  quando  homo,  qui  prius  erat  carnalis,  totus  efficitur 
spiritualis,  quia  gustato  spiritu  desipit  omnis  caro. 

Et  quia  manna  dulcedini  mellis  assimilatur,  videndum  est 
quid  de  melle  sapiens  dicit  Prover.  XXilII  :  Comede,  fili  mi, 
mel,  quia  bonum  est,  et  favum  dulcissimum  guturi  trio.  Et  iterum 
Prover.  XXV:  Mei  invenisti,  comede  quod  sufficit  tibi,  ne  forte 
satiatìis  evomas  illud.  Item  Prover.  XXV:  Sicut  qui  mel  multum 
comedit,  non  est  ei  bonum,  sic  qui  perscrutato r  est  maiestatis, 
opprimetur  a  gloria.  Item  mensura  istius  cibi,  scilicet  man- 
natis,  erat  gomor,  sicut  Moyses  dicit  Exodi  XVI  :  Hic  est 
sermo,  quem  precepit  Dominus:  Colligat  ex  eo  unusquisque  quan- 
tum  sufficiat  ad  vescendum,  gomor  per  sihgula  capila.  Gomor 
autem  decima  pars  est  ephy.  Ephy  vero,  sicut  habetur  Ruth  II, 
tres  modios  capit.  Modius  vas  est,  sicut  apud  nos  appellatur 
sextarius  vel  mina.  Und  Dominus  dicit  Lue.  Vili:  Nemo  autem 
lucer  nani  accendens  operit  eam  vase.  In  Mat.  V  sic  habetur: 
Neque  accendunt  lucernari  et  ponunt  eam  sub  modio,  sed  super 
candelabrum,  ut  lu(ceat)  omnibus  qui  in  domo  sunt.  Modius 
Parmensis  octo  sextarios  capit,  Ferariensis  XX,  quia  plus  ha- 
bent  de  frumento.  Si  igitur  talis  esset  modius  Iudeorum,  non 
diceretur  Ruth  portasse  sex  modios  ordei,  quos  Booz  posuii 
super  eam,  sicut  habetur  Ruth  III.  De  hac  materia  habetur 
Deutero.  XXV:  Non  habebis  in  sacculo  diversa  pondera,  maius 
et  minus,  nec  erit  in  domo  tua  modius  maior  et  minor;  pondus 
habebis  iustum  et  veruni.  Et  modius  equalis  et  verus  erit  tibi , 
ut  multo  vivas  tempore  super  terram,  quam  dominus  Deus  tuus 
dederit  tibi.  Abomina  tur  enim  Dominus  eum  qui  facit  hcc  et 
aversatur  omnem  iniustitiam.  Sed  de  hac  materia  satis  sit  dictum. 
Iam  nunc  ad  Fridericum  accedamus  et  de  morte  dicamus  ipsius. 

De  decem  infortuniis  Foderici  imperatoris  condam. 

Fridericus  secundus  imperator  condam,  quamvis  magnus 
et  dives  et  potens  fuerit  imperator,  tamen  multa  habuit  infor- 
tunia,  de  quibus  aliqua  sunt  dicenda,  que  sunt  hec.  Primum 
eius  infortunium  fuit  quia  filius  eius  Henricus  primogenitus, 

qui  post  euro  imperare  debebat,  contra  voluntatem  suam 
Lombardis  adhesit;  et  ideo  ipsum  cepit  et  vinculavit  et  in  car- 
cerem  posuit,  et  tandem  mala  morte  periit.  Ideo  potuit  dicere 
imperator  illud  Iob  XIX:  Quern  maxime  diligebam,  adversatus 
est  me. 

Secundum  eius  infortunium  fuit,  quia  voluit  suppeditare 
Ecclesiam,  ut  tam  papa  quam  cardinales  ceterique  prelati  pau- 
peres  essent  et  pedites  irent;  et  hoc  non  intendebat  facere  zelo 
divino,  sed  quia  non  erat  bene  catholicus;  et  quia  multum 
erat  avarus  et  cupidus,  volebat  habere  divitias  et  thesauros 
Ecclesie  sibi  et  filiis  suis;  et  quia  volebat  potentiam  eorum 
deprimere,  ne  contra  eum  aliquid  attemptarent.  Et  hoc  refe- 
rebat  quibusdam  secretariis  suis,  a  quibus  postea  fuit  scitum. 
Ideo  dicit  Ecclesiasticus  XIX:  Amico  et  inimico  tuo  noli  nar¬ 
rare  sensutn  tuum,  et  si  est  tibi  delictum,  voli  denudare.  Sed 
non  permisit  Deus,  ut  suis  talia  faceret,  quia  ipse  dicit  Za- 
charie  II  :  Qui  enim  tetigerit  vos,  tanget  pupillam  oculi  mei. 

Tertium  eius  infortunium  fuit  quia  voluit  subiugare  Lom- 
bardos  et  non  potuit,  quia,  quando  habebat  eos  ex  una  parte, 
perdebat  eos  ex  altera.  Obliqui  enim  sunt  valde  et  lubrici,  dum 
aliud  locuntur  et  aliud  agunt,  ut  si  velis  angui  l/am  aut  mure- 
nulam  s/rictis  tenere  manibus,  quanto  fortius  presseris,  tanto 
citius  elabitur. 

Quartum  eius  infortunium  fuit  quia  papa  Innocentius  quar- 
tus  deposuit  eum  ab  imperio  in  pieno  concilio  Lugdunensi  et 
puplicavit  ibi  omnes  malitias  et  iniquitates  ipsius.  Unde  illud 
Pro  ver.  XXVI:  Qui  operit  odium  fraudulenter,  reve  labitur  ma- 
licia  eius  in  concilio.  Tunc  impletum  est  illud  verbum  Domini 
Ys.  XXII:  Expellam  te  de  statione  tua  et  de  ministerio  tuo  de- 
ponam  te. 

Quintum  eius  infortunium  fuit  quia  adhuc  eo  vivente 
imperium  eius  alteri  datum  fuit,  scilicet  langravio  Turingie; 
quamvis  mors  eum  de  medio  tulerit  cito,  tamen  dolorem  inde 
habuit  Fridericus,  quando  vidit  quod  eius  imperium  alteri  tra- 
debatur.  Unde  illud  I  Reg.  II:  Videbis  emulimi  tuum  in  tempio 
in  universis  prosperis  Israel,  ut  dcficia?it  oculi  tui,  et  tabescat 

anima  tua.  Itero  tunc  impietrilo  fuit  quod  Dominus  dixerat  Ys. 
XXII:  In  die  illa  vocabo  servum  meum  Elyachim,  filium  Elchie, 
et  induam  illuni  tunica  tua  et  cingulo  tuo  confortabo  eum  et  po- 
testatem  tuam  dabo  in  manus  eius.  Verumtamen  ereditino  fuit 
et  dictum,  quod  fecerit  eum  occidi;  quod  bene  fecisset,  quia 
malitiosus  homo  erat.  Unde  impletum  est  illud  Dan.  XI:  Et 
cessare  faciet  principem  opprobrii  sui,  et  opprobrinm  eius  con¬ 
verte  tur  in  eum.  Et  convertct  faciem  suam  ad  imperium  terre  sue, 
et  impmget  et  corrile t  et  non  invenietur.  Et  stabit  in  loco  eius 
vilissimus  et  indignus  decorc  regio,  et  in  paucis  diebus  conteretur , 
non  in  furore  ncque  in  prelio.  Et  stabit  in  loco  eius  despeclus, 
et  non  tribuetur  ei  honor  regius.  Exponat  et  intelligat  unusquis- 
que  verba  supraposita  Danielis  sicut  vult,  quia  Apostolus  dicit: 
Unusquisque  in  suo  se nsu  abundet ,  ad  Romanos  XI 1 1 1 . 

Sextum  eius  infortunium  fuit  quando  Parma  rebellavit  sibi 
et  totaliter  adhesit  Ecclesie,  qui  fuit  causa  totius  ruine  ipsius. 

Septimum  infortunium  eius  fuit  quando  Parmenses  ceperunt 
civitatem  suam  Victoriam,  quam  fecerat  iuxta  Parmam,  et 
conbusserunt  et  diruerunt  et  destruxerunt  et  foveas  repleverunt, 
ita  ut  nullum  appareret  vestigium,  iuxta  iilud  Apoc.  XVII: 
Civitas  que  fuit  et  non  est.  Iteio  ipsum  turpiter  fugaverunt  cum 
exercitu  suo  et  multos  ex  eis  occiderunt  et  multos  captivos 
duxerunt  in  civitatem  suam  Parmam,  iuxta  verbum  quod  scrip¬ 
tum  est  Ys.  XI III  :  Erunt  capientes  eos  qui  se  ceperant  et  su- 
bicicnt  exaclores  suos.  Iteni  expoliaverunt  ipsum  et  totum  ha- 
buerunt  thesaurum  ipsius.  Tunc  impletum  est  illud  propheticum 
Abachuch  II:  Ninnquid  non  repente  consurgent  qui  mordeant 
te,  et  suscìtabuntur  lacerantes  te,  et  eris  in  rapinavi  eis ?  Quia 
tu  spoliasti  gen/es  multas,  spoliabunt  te  omnes  qui  reliqui  fuerint 
de  populis  propter  sanguinem  hominis  et  iniquitatem  terre  civi- 
latìs  et  omnium  habitantium  in  ea.  Itero  Ys.  XXXIII:  Ve  qui 
pr  e  dorisi  Nonne  et  ipse  predaberis?  Et  qui  s perni s,  nonne  et 
ipse  sperneris?  Cum  consummaveris  depredationem ,  depredaberis , 
cum  faligatus  desieris  contcmnere ,  contenmeris.  Item  vox  Fride- 
rici  potest  esse  illa  que  habetur  Iob  XIX:  Spoliavit  me  gloria 
mea  et  abstulit  coronam  de  capite  vico.  Quod  potest  intelligi  de 

papa  Innocentio  quarto,  qui  eum  deposuit  ab  imperio,  vel  de 
civitate  Parmensi,  que  ad  litteram  eum  spoliavit  et  coronam 
ipsius  abstulit  de  capite  suo,  quam  invenit  quidam  Parmensis 
in  civitate  Victorie,  cum  destrueretur,  et  portabat  eam  publice 
in  manu  sua,  sed  Pannenses  abstulerunt  eam  sibi,  iuxta  ver- 
bum  quod  scriptum  est,  Gregorius:  Depredavi  desiderai  qui 
thesaurum  publice  in  via  portat.  Hunc  hominem  vidi  et  cognovi, 
et  coronam  siiniliter  vidi  et  in  manu  habui,  et  erat  magni 
ponderis  et  magni  valoris.  Et  Parmenses  dederunt  ei  prò  co¬ 
rona  illa  ducentas  libras  imperialium  et  unum  casamentum 
iuxta  Ecclesiam  sancte  Christine,  quod  antiquitus  fuerat  equo- 
rum  lavatorium  et  potatorium.  Homo  vero  i Ile  Curtus-passus 
dicebatur,  eo  quod  parvus  esset.  Et  sequitur  in  Iob,  ut  ab 
ipso  Friderico  singulariter  conquerendo  dirigatur  sermo  ad 
Deutn  vel  ad  papam  Innocentium  quartum  vel  ad  ipsam  civi- 
tatem  Parmensem:  Destruxit  ine  undique,  et  pereo,  et  quasi 
avulse  ai-bori  abstulit  spem  vieam.  Iratus  est  conira  me  furor 
eius,  et  sic  me  habui t  quasi  hostem  suum.  Simili  venerunt  latro- 
nes  eius  et  fecerunt  sibi  viam  per  me  et  obsederunt  in  gyro  la¬ 
be  rnacul um  meum . 

Octavum  infortunium  eius  fuit,  quando  principes  et  baro- 
nes  sui  rebellaverunt  contra  eum,  ut  Tebaldus  Franciscus,  qui 
se  inclusit  in  Cappacio,  et  postea  male  periit  exoculatus  et 
diversimode  afflictus  et  interfectus  ab  eo;  et  Petrus  de  Vinea 
et  plures  alii,  quos  longum  nominare  foret.  De  quibus  potuit 
dicere  imperator  illud  verbum  Iob  XIX:  Abominati  sunt  me 
condam  consiliari i  mei,  et  quem  maxime  diligebam,  adversatus 
est  michi.  Iste,  quem  maxime  dilexit,  fuit  Petrus  de  Vinea, 
quem  de  niellilo  sublimavit,  ita  ut  posset  sibi  dicere  illud  ver¬ 
bum  quod  habetur  III  Reg.  XVI;  Exaltavi  te  de  pulvere.  Prius 
enim  erat  pauper  homo,  et  imperator  fecit  eum  dictatorem 
suum  et  appellavi  eum  logothetam,  volens  ipsum  amplius 
honorare. 

De  logotheta,  quid  sit. 

Componitur  quoque  logos  cum  theta,  quod  est  positio;  et 
dicitur  hic  et  hec  logotheta,  qui  sermonem  facit  in  populo  vel 
qui  edictum  imperatoris  vel  alicuius  principis  populo  nuntiat. 

Nonum  eius  infortunium  fuit  quando  filius  eius  rex  Hencius 
a  Bononiensibus  captus  fuit;  quod  fuit  dignum  et  iustum,  quia 
prelatos  ceperat  in  mari,  qui  ad  concilium  ibant  Gregorii  pape 
noni.  Unde  Ys.  Ili:  Ve  impio  in  malum!  Retributio  enim  ma- 
nuum  eius  fiet  eì.  Tali  imprecatur  Ecclesiastes  Vili:  Non  sit 
bonum  impio,  nec  prolongentur  dies  eius,  sed  quasi  umbra  tran * 
seant  qui  non  timent  faciem  Dei.  Igitmr  non  potuit  non  esse, 
quin  imperator  doloris  gladium  habuerit  de  filio  tali  tempore 
ab  hostibus  capto.  Tunc  enim  ablata  est  omnis  spes  victo- 
rie  sue. 

De  magno  Pelavicini  dominio,  et  quod  unus  gallus  comedit  oculum  eius, 

quando  puer  erat. 

Decimimi  et  ultimimi  eius  infortunium  fuit,  quando  audivit 
quod  Ubertus  marchio  Pelavicinus  melius  habuit  dominium 
Lombardorum,  quam  ipse  unquam  habere  potuerit,  quamvis 
fuerit  ex  parte  sua.  Et  erat  senex  et  gracilis  et  debilis  et  mo- 
noculus,  quia,  quando  parvulus  iacebat  in  cunabulis,  unus 
gallus  pi^avit  oculum  eius,  id  est  cum  rostro  de  capite  pueri 
extraxit  et  comedit. 

Istis  decem  infortuniis  Frederici  imperatoris  condam  pos- 
sumus-addere  adhuc  duo,  ut  duodenarium  numerimi  habeamus. 
Primum,  quia  exconununicatus  a  papa  Gregorio  nono  fuit. 
Sccundum,  quia  Ecclesia  regnimi  Sicilie  ei  conabatur  auferre. 
Et  hoc  sine  culpa  sua  non  erat.  Cum  enim  misisset  eum  Ec¬ 
clesia  ultra  mare  ad  Terram  Sanctam  recuperandam,  pacem 
cum  Saracenis  fecit  sine  Christianorum  utilitate.  Insuper  et 
nomen  Machometti  fecit  in  tempio  Domini  publice  de(can)tari, 
sicut  in  alia  cronica  posuimus,  ubi  descripsimus  XII  scelera 
Friderici. 

Habuit  enini  Pelavisinus  dominium  istarum  civitatum  in 
Lombardia,  scilicet  Brixie,  Cremone,  Placencie,  Terdone,  Ale- 
xandrie,  Papié,  Mediolani,  Cumis  et  Laude.  Hoc  nunquam 
potuit  imperator.  Porro  de  Vercellis  et  de  Novaria  et  de  Ber¬ 
gamo  milites  et  pedites  habebat,  quando  volebat,  in  expedi- 
tione  sua,  quando  volebat  exercitum  congregare.  Similiter 
Parmenses  dabant  ei  milites  et  pedites,  quando  volebat,  magis 
ex  timore  quam  ex  amore,  cum  essent  ex  parte  Ecclesie,  et 
ipse,  ex  alia.  Insuper  redimebant  vexationem  suam  dando  ei 
annuatim  duo  milia  librarum  imperialium.  Considerabant  enim 
quod  omnia  tempus  habent,  et  suis  spatiis  transeunt  universa 
sub  sole ,  Eccle.  Ili,  et  quod  omni  negotio  tempus  est  et  opor- 
tunitas ,  Eccle.  Vili.  Item  Eccli.  I:  Vsque  in  tempus  sustincbit 
patiens,  et  postea  redditio  iocunditatis.  Hoc  est  etiam  quod  Do- 
minus  dixit  Iudeis  Io.  VII:  Tempus  meum  nondum  advenit, 
tempus  autem  vestrum  semper  est  paratimi.  Sed  audi  quid  dicit: 
Cum  ac  ce  pero  tempus,  ego  iustitias  iudicabo. 

Quod  Parmenses  vindicaverunt  se  de  Pelavisino. 

Simili  modo  fecerunt  cum  Pelavicino  Parmenses  quia, 
quando  habuerunt  tempus  congruum,  ulti  sunt  de  eo  et  dirue- 
runt  palatium,  quod  habebat  in  Parma  in  platea  sancti  Ale- 
xandri.  et  palatium,  quod  habebat  in  Soragna  ad  modum  castri, 
et  abstulerunt  ei  terras  et  villas,  quas  habebat  in  episcopatu 
Parmensi,  adhuc  viventi  et  inde  recuperaverunt  denarios,  quos 
dederant  sibi.  Unde  primo  Machabeorum  Xll  dicitur:  Videns 
lonathas  quia  tempus  cum  iuvat ,  fecit  factum  suum.  Civis  enim 
Parmensis  fuit  Pelavicinus,  et  quia  homo  magni  cordis  fui t  et 
largas  expensas  facere  volebat,  pauper  homo  erat  usque  adeo, 
quod,  si  habebat  duos  scuti feros,  quando  equitabat,  qui  socia- 
rent  eum  in  equis  macilentis,  ut  vidi'  oculis  meis,  ibat  cum 
illis  et  magnum  reputabat.  Quando  vero  habuit  dominium  pre- 
dictarum  civitatum,  quod  habuit  XX  duobus  annis,  qualibet 
die  expendebat  in  curia  sua  XXV  libras  imperialium  preter 
panem  et  vinum. 

Quod  Pelavicinus  fuit  homo  cupidus  dominandi,  et  quod  destruxit  con- 

sanguineos  suos,  qui  ei  dederant  Cremone  dominium. 

Appetitum  habuit  dominandi  super  omnes  homines.  Primo 
dominatus  est  in  Cremona  et  destruxit  illos  de  Summo,  qui 
dederunt  ei  Cremone  dominium,  et  erant  ex  parte  sua  et  con¬ 
sanguinei  sui.  Ita  pelaverunt  eum  Cremonenses  qui  erant  ex 
parte  Ecclesie,  sicut  fecerant  Parmenses,  et  destruxerunt  Bus- 
setum  fortissimum  castrum  suum,  quod  fecerat  fieri  inter  aquas 
lacunarum  in  nemore  in  confiniis  istarum  trium  civitatum, 
scilicet  Parme,  Cremone  et  Placentie;  et  credebat  ipse  Pela¬ 
vicinus  quod  non  posset  a  toto  mando  capi.  Similiter  Piacen¬ 
tini  destruxerunt  eum  et  depilaverunt,  sicut  fecerant  Parmenses 
et  Cremonenses,  ut  Scriptura  impleretur  que  dicit  Abachuc  II: 
Ve  ei  qui  multiplicat  non  sua.  Usquequo  et  aggrava  t  contra  se 
densurn  lidum?  Numquid  non  repente  consurgent  qui  mordeant 
te,  et  suscitabuntur  tacer antes  te,  et  eris  in  rapi  nani  eis ?  Quia 
tu  spoliasti  gentes  muttas,  spoliabunt  te  omnes  qui  reliqui  fuerint 
de  populis  propter  sanguinem  hominis  et  iniquitatem  terre  civitatis 
et  omnium  habitantium  in  ea.  Hic  multos  expulit  de  Cremona 
et  multos  tormentavit  et  multos  occidit;  uxorem  suam  repu- 
diavit  dominam  Bertam,  filiam  comitis  Rainerii  de  Pisis,  eo 
quod  ex  ea  filios  habere  non  poterat,  et  duxit  aliam,  quam 
dedit  ei  Iqilinus  de  Romano,  ex  qua  genuit  duos  filios  et  tres 
pulcherrimas  Alias,  que  diu  sine  maritis  fuerunt.  Sed  de  hac 
materia  satis  sit  dictum. 


De  multis  decennariis. 

Nota  quod  X  fuerunt  plage  Egypti,  decerli  onera  Ysaie, 
decem  cornua  in  bestia  Apocalipsis  XVII,  decem  similiter  posili 
infortunia  Friderici  secundi  condam  imperatoris  depositi,  que 
cum  ad  memoriam  reducebat,  implebatur  in  eo  Scriptura  que 
dicit  Prover.  XII  :  Meror  in  corde  viri  humiliabit  illum.  Et  iterum 
Prover.  XV:  In  merore  animi  deicitur  spiritus.  Ad  tantam  igi- 
tur  devenit  tristiciam  ob  memoriam  predictorum,  quod  cepit 

graviter  infirmari  infirmitate,  de  qua  mortuus  est,  et  decidit  in 
lecturn  et  cognovit  quia  moreretur,  quia  renovata  est  in  eo  tri- 
sticia  magna,  et  arbitratus  est  se  mori ,  et  fecit  quod  de  An- 
tioclio  legitur  I  Macha.  VI  :  Vocavit  omnes  amicos  suos  et  dixit 
illis:  '  Recessit  somnus  ab  oculis  meis,  et  concidi  et  corruì  corde 
pre  sollicitudine,  et  dixi  in  corde  meo\  In  quantam  tribulationem 
deveni  et  in  quos  Jiuctus  tristìcie,  in  qua  nunc  sum,  qui  iocundus 
eram  et  dilectus  in  Po  testate  mea.  Nunc  vero  rcminiscor  malorum 
que  feci.  Cognovi  ergo  quia  propter  ca  invencrunt  me  mala  ista, 
et  ecce  pereo  frislicia  magna  in  terra  aliena  \  In  secundo  edam 
libro  Macha.  IX  de  isto  eodem  Antiocho  habentur  quedam, 
que  omnia  in  Friderico  impleta  fuerunt.  Dicitur  enim  ibi  sic: 
Et  qui  paulo  a?ite  sydera  celi  contmgere  se  arbitrabatur ,  cum 
nemo  poterat  propter  intollerantiam  fetoris  portare.  Hinc  igitur 
cepit  ex  gravi  deductus  superbia  ad  agnilionem  sui  venire,  di¬ 
vina  admonitus  plaga,  per  momento  singula  doloribus  suis  aug- 
menta  capientibus.  El  cum  ipse  iam  fetorem  suutn  ferre  non 
posset,  ita  alt:  '  Iustum  est  subditum  esse  Deo  et  mortalem  non 
paria  Deo  sentire  ’ .  Orabat  autem  hic  scelestus  Dominum,  a 
quo  non  esse t  miserìcordiam  consecuturus .  Et  infra  circa  finem 
capituli  :  Igitur  homicida  et  blasphemus  pessime  percussus,  et 
ut  ipse  alìos  tractaveral,  peregre  in  montibus  miserabili  obitu 
vita  defunctus  est. 


De  morte  Friderici  secundi  imperatoris  condam. 

Mortuus  est  autem  Fridericus  imperator  condam  anno  Do¬ 
mini  MCCL  in  Apulia,  in  parvula  civitate  que  appellatur  Flo- 
rentinum,  que  a  Nuceria  Saracenorum  civitate  per  X  miliaria 
distat;  nec  propter  nimium  fetorem,  qui  procedebat  de  corpore 
eius,  potuit  portari  ad  Panormitanam  urbem  in  qua  sunt  se- 
pulchra  regum  Sicilie,  et  ibi  sepeliuntur. 

De  multiplici  causa  privationis  sepulture  Friderici  secundi  imperatoris 

condam. 

Fuit  autem  causa  privationis  sepulture  regis  istius  in  se- 
pulcris  regum  Sicilie  multiplex.  Prima  impletio  scripturarum. 
Unde  Ys.  XI  III:  Quasi  cadaver  putrì dum  noti  habebis  consortium 
iiegue  cum  eis  in  sepultura ,  scilicet  cum  regibus  Sicilie,  qui 
Panormi  sunt  tumulati.  Exemplum  Imbuisti  de  Antiocho  supra. 
Ideo  dicit  Ecclesiasticus  VI  :  Sepulturaquc  careat ;  de  hoc  ego 
Pro?iu?itio,  quod  mclior  ilio  sit  abortivus.  Frustra  enim  venit  et 
pergit  ad  tenebras,  et  oblivione  delebitur  nomen  eivs.  Secunda, 
quia  tantus  fetor  procedebat  ex  corpore  suo,  quod  tolerari  non 
poterat,  ita  ut  de  corpore  impii  vermes  scaturirent,  ac  viventes 
doloribus  carnes  eius  effluereìit,  odore  etiam  illius  ac  fetore  exer- 
citus  gravaretur .  De  Antiocho  ista  dicuntur  II  Macha.  IX,  que 
omnia  ad  litteram  in  Friderico  impleta  fuerunt.  Tertia  causa 
fuit  quia  fìlius  eius  Manfredus,  qui  appellatus  est  princeps, 
mortem  ipsius  occultabat,  volens  occupare  regnum  Sicilie  et 
Apulie,  ante  quam  Conradus  frater  eius  de  Alemannia  veniret 
ad  eum.  Mine  fuit,  quod  multi  crediderunt  eum  non  esse  mor- 
tuum,  cum  vere  mortuus  esset;  et  ex  hoc  impletum  fuit  Sibille 
vaticinium,  que  dicit:  Sonabit  et  in  popuiis:  '  Vivit  ’  et  c  non 
vivit 5  et  premittit  quod  mors  eius  esset  abscondita. 

Ubi  mortuus  sit  Federicus  imperator  condam  et  quo  die. 

Mortuus  est  autem  in  festo  sancte  Cecilie  Virginis  anno 
Domini  MCCL,  et  in  tali  festo  fuerat  coronatus  MCCXX.  Aliqui 
dixerunt  quod  in  festo  sancte  Lucie  ultimimi  diem  clausit.  Quod 
si  veruni  fuit,  non  vacat  a  misterio.  Beata  enim  Lucia  astanti 
Syracusano  populo  dixit:  c  Annuntio  vobis  pacem  Ecclesie  Dei 
datam,  Dioclitiano  de  regno  suo  eiecto  et  Maximiano  hodic 
mortilo  \  Simili  modo,  cum  Fridericus  obiit,  multa  mala  ces- 
saverunt  de  mundo,  iuxta  verbum  quod  scriptum  est  Prover. 
XXII  :  Bice  derisorem,  et  exibit  cum  eo  iurgium,  cessabimtquc 
cause  et  contumelie.  Item  Prover.  XIIII:  In  malitia  sua  expel- 

li  tur  ìmpius.  Item  Ys.  XXII  :  Expellam  te  de  statione  tua  et  de 
minisi erio  tuo  deponam  te.  Item  Ys.  XI III:  Ex  quo  dormisti, 
non  ascendit  qui  succi dat  nos. 


Quod  verba  Ysaie  que  dicuntur  de  destructione  Babilonis  et  de  Lucifero 

possunt  adaptari  F(riderico)  et  filiis  eius. 

Et  nota  quod  illa  que  dicuntur  XIIII  capitulo  Isaie  de  de¬ 
structione  Babylonis  et  de  Lucifero  congrue  possunt  exponi 
de  Friderico  et  filiis  suis,  et  specialiter  ab  ilio  loco,  ubi  ait: 
In  die  illa,  eum  requiem  dederit  tibi  Deus  a  labore  tuo  et  a 
concussione  tua  et  a  servitute  dura,  qua  otite  servisti,  sutnes 
parabolani  islam  conlra  regem  Babylonis  et  dlces:  Quomodo  ces- 
savit  exactor,  quievit  tributimi  ?  Contrivit  Dominus  baculum  ini- 
piorum,  virgam  dominanlium  cedentem  populos  in  indignatione 
plaga  insanabili,  subicientem  in  furore  gentes,  perscquenlem  cru- 
dcliter.  Conquievit  et  siluit  omnis  terra,  gavisa  est  et  exultavit. 
Abietes  quoque  letate  suiti  super  te  et  cedri  Libatii.  Ex  quo 
dormisti,  non  ascendit  qui  succidat  nos.  Infernus  subtus  contur - 
batus  est  in  occursum  advenlus  tui,  suscitavit  tibi  gy gante s .  Omnes 
principes  terre  surrexerunt  de  soliis  suis,  omnes  principes  na- 
tionum.  Universi  respondebunt  et  diccnt  tibi:  Et  tu  vulneratus 
cs  sicut  et  nos,  nostri  similis  effectus  es.  Detracta  est  usque  ad 
inferos  superbia  tua,  conci dit  cadaver  luum.  Subter  te  sterne  tur 
linea,  et  operimentum  luum  erutti  vermes.  Et  infra,  postquam 
de  Lucifero  aliqua  interseruit,  subiungit  quedam,  que  ad  Fri- 
dericum  et  ad  filios  eius  optime  spectant.  Dicit  enim:  Numquid 
iste  est  vir,  qui  conturbava  terroni,  qui  concussi t  regna,  qui 
posuit  orbati  deserlum  et  urbes  eius  destruxit,  vinctis  eius  non 
aperuit  carcerati?  Omnes  reges  geni  itati  universi  dormierunt  in 
gloria,  vir  in  domo  sua.  Tu  autan  proiectus  cs  de  sepulchro  tuo 
quasi  slirps  inulilis,  sicut  sanie  pollutus  et  obvolutus  cum  bis 
qui  interfecti  sunt  gladio  et  descenderunt  ad  fundamenta  taci. 
Quasi  cadaver  putridum  non  habebìs  consortium  neque  cum  eis 
in  sepoltura.  Tu  enim  terram  tuam  disperdidisti,  tu  populum 
tuum  occidisti.  Non  vocabitur  in  eternum  semai  pessimorum. 

Preparate  filios  eius  decisioni  iniquitate  patrurn  eorum .  Non 
consurgent  neque  heredilabunt  terram  neque  implebunt  faciem 
orbis  civitatem.  Et  consurgam  super  eos,  dicit  Dominus  exer- 
cituum . 


De  defectibus  imperatori  Friderici,  et  quod  bene  fecit  Deus  extirpando 

de  terra  filios  eius. 

Ad  litteram  bene  fecit  Deus  de  filiis  Friderici  extirpando 
et  delendo  eos,  quia  hec  fuit  generatio  prava  et  exasperans , 
generatio  que  non  dir  exit  cor  suum ,  et  ^  non  est  creditus  cum 
Deo  spiritus  eius.  Ideo  imprecatur  ei  David  dicens  Deo:  Fru- 
ctum  eorum  de  terra  perdes  et  semen  eorum  a  filiis  hominum, 
quoniam  declinaverunt  in  te  mala,  cogitaverunt  consilia,  que  non 
potuerunt  stabilire.  Ideo  dicit  Iob  XXVII:  Hec  est  pars  hominis 
impii  apud  Deum  et  hereditas  violentorum,  quam  ab  omnipotente 
suscipient.  Si  multiplicati  fuerint  fiìii  eius,  in  gladio  erunf,  et 
nepotes  eius  non  saturabuntur  pane.  Qui  reliqui  fuerint  ex  eo, 
sepelicntur  iti  inleritu,  et  vidue  illius  non  plorabnnt.  De  Fre- 
derico  autem  sic  dicit  propheta:  Vidi  impium  super ex  alt atum 
et  elevalum  sicut  ccdros  Libani.  Et  tr ansivi,  et  ecce  non  erat; 
quesivi  eum,  et  non  est  inventus  locus  eius.  Quare?  Audi  quare: 
Finitus  est  enim  pulvis,  consumatus  est  miser,  defecit  qui  con- 
culcabat  terram ,  Ys.  XVI. 

Nota  quod  Fridericus  quasi  semper  dilexit  liabere  di- 
scordiam  cum  Ecclesia  et  eam  multipliciter  impugnavi^  que 
nutrierat  eum,  defenderat  et  exaltaverat.  De  fide  Dei  nichil 
habebat.  Callidus  homo  fuit,  versutus,  avarus,  luxuriosus, 
malitiosus,  iracundus. 


De  bonitatibus  Friderici  et  sufficientiis  eius. 

Et  valens  homo  fuit  interdum,  quando  voluit  bonitates 
£t  curialitates  suas  ostendere,  solatiosus,  iocundus,  delitiosus, 
industrius;  legere,  scribere  et  cantare  sciebat  et  cantilenas  et 
et  cantiones  invenire;  pulcher  homo  et  bene  formatus,  sed 

medie  stature  fuit.  Vidi  enim  eum  et  aliquando  dilexi.  Nana 
prò  me  scripsit  fratri  Helye,  generali  ministro  Ordinis  fratrum 
Minorum,  ut  amore  sui  me  redderet  patri  meo.  Item  multis 
linguis  et  variis  loqui  sciebat.  Et  ut  breviter  me  expediam,  si 
bene  fuisset  catholicus  et  dilexisset  Deum  et  Ecclesiam  et  ani- 
mam  suam,  paucos  habuisset  in  imperio  pares  in  mundo.  Sed 
quia  scriptum  est  quod  modicum  fermentum  totani  mussarti  cor - 
rumpit ,  omnes  suas  bonitates  destruxit  in  co  quod  persecutus 
est  Ecclesiam  Dei.  Quam  non  fuisset  persecutus,  si  animam 
suam  et  Deum  dilexisset.  Unde  illud  Eccli.  XI III:  Qui  sibi 
nequarn  est,  cui  olii  bonus  erit ?  Item  Iacobi  II  :  Quicumque  autem 
totani  legern  servavcrit,  offendat  autem  in  uno,  factus  est  omnium 
reus.  Ideo  Ecclesiastes  dicit  IX:  Et  qui  in  uno  peccaverit,  multa 
bona  perdet.  Qualis  fuit  Fridericus  imperator  condam,  qui  pec¬ 
cavi  in  uno  Deo  et  ideo  multa  bona  perdidit,  quia  presentia 
et  futura.  Ipse  viderit,  et  sibi  imputetur,  quia  verbo  oris  eius 
iniquitas  et  dolus,  noluit  intellìgere ,  ut  bene  ageret.  Iniquitatem 
meditatus  est  in  cubili  suo,  as/ilit  ornili  vie  non  bone,  malitiam 
autem  non  odivit.  Ideo  ab  imperio  depositus  fuit  et  mala  morte 
obiit. 

Quod  in  Friderico  Romanum  finilur  imperium. 

In  ipso  quoque  fmietur  imperium,  quia,  et  si  successores 
sibi  fuerint,  imperiali  tamen  vocabulo  ex  Romano  fastigio  pri- 
vabunlur.  Verba  sunt  ista  cuiusdam  Sibille,  ut  dicunt.  Sed  non 
inveni  ea  nec  in  Erithrea  nec  in  Tyburtina.  Scripturas  alia- 
rum  non  vidi.  Decem  enim  fuerunt  Sibille.  Quam  veruni  sit 
hoc  vaticinium,  satis  patet  tam  ex  parte  Ecclesie  quam  ex 
parte  imperii. 

De  successoribus  Friderici  et  de  successoribus  imperii  ex  parte  Ecclesie. 

Nani  ex  parte  imperii  successit  Conradus  filius  Friderici, 
legitimus  filius  ex  uxore  que  filia  fuit  regis  Iohannis.  Hic  nun- 
quam  habuit  imperium  nec  multum  potuit  prosperari.  Huic 

successit  Manfredus  frater  ipsius  et  filius  Friderici  ex  alia  uxore, 
que  marchionis  Lancee  neptis  fuit,  et  eam  in  obitu  desponsavit 
et  accepit  uxorem.  Hic  nunquam  habuit  imperium,  sed  appel¬ 
latila  est  princeps  ab  bis  qui  patrem  dilexerant,  et  multis  annis 
habuit  dominium  in  Calabria  et  Sicilia  et  Apulia  post  mortem 
patris  et  fratris.  Huic  voluit  succedere  Conradinus  filius  Con¬ 
radi  filii  Friderici  condam  imperatoris,  sed  a  Karulo  fratre 
regis  Francie  fuerunt  interfecti  tam  Manfredus  quam  Conra¬ 
dinus.  Porro  ex  parte  Ecclesie  isti  in  imperio  successerunt  de 
voiuntate  pape  et  cardinaliuni  et  prelatorum  et  electorum,  sci- 
licet  Iangravius  de  Turingia,  Guilielmus  de  Olandia  et  Rodul- 
fus  de  Alemannia.  Nec  aliquis  istorum  potuit  prosperari,  ut 
ad  plenum  dignitatem  imperii  perveniret.  Quocirca  predictum 
vaticinium  verum  esse  videtur. 

De  superstitionibus  Frederici,  que  fuerunt  VII. 

Nunc  de  superstitionibus  Friderici  aliquid  est  dicendum. 
Prima  eius  superstitio  fuit  quia  cuidam  notario  fecit  policem 
amputari,  prò  eo  quod  scripserat  nomen  suum  aliter  quam 
volebat.  Volebat  enim  quod  in  prima  sillaba  nominis  sui 
poneret  i,  hoc  modo:  Friderictis ,  et  ipse  scripserat  per  e,  po¬ 
nendo  secundam  vocalem,  hoc  modo:  Fredericus.  Secunda  eius 
superstitio  fuit  quia  voluit  experiri,  cuiusmodi  linguam  et 
loqueiam  haberent  pueri,  cum  adolevissent,  si  cum  nemine 
loquerentur.  Et  ideo  precepit  baiulis  et  nutricibus,  ut  lac  infan- 
tibus  darent,  ut  mammas  sugerent,  et  balnearent  et  mundifi- 
carent  eos,  sed  nullo  modo  blandirentur  eis  nec  loquerentur. 
Volebat  enim  cognoscere,  utrum  Hebream  linguam  haberent, 
que  prima  fuerat,  an  Grecam  vel  Latinam  vel  Arabicam  aut 
certe  linguam  parentum  suorum,  ex  quibus  nati  fuissent.  Sed 
laborabat  in  cassum,  quia  pueri  sive  infantes  moriebantur 
omnes.  Non  enim  vivere  possent  sine  aplausu  et  gestu  et  letitia 
faciei  et  blanditiis  baiularum  et  nutricum  suarum. 

De  fesceninis  et  de  Nichola,  quem  imperator  mittebat  in  Pharuni. 

Unde  fascenine,  -narum  dicuntur  carmina,  que  mulier  dicit 
movendo  cunas,  ut  sopiat  puerum,  sine  quibus  puer  male  pos- 
set  dormire  et  quietem  habere.  Tertia  eius  superstitio  fuit  quia, 
cum  vidit  terram  ultramarinam,  que  fuit  terra  promissionis, 
quam  Deus  totiens  commendaverat  appellando  eam  terram  lacte 
et  mette  manantem  et  egregiam  terrarum  omnium,  displicuit 
sibi,  et  dixit  quod  Deus  Iudeorum  non  viderat  terram  suam, 
scilicet  Terram  Laboris,  Caiabriam  et  Siciliani  et  Apuliam, 
quia  non  totiens  commendasset  terram,  quam  promisit  et  dedit 
Iudeis.  De  quibus  etiam  dicitur,  quod  prò  niellilo  habuerunt 
terram  desiderabilem.  Ideo  dicitur  Eccle.  V:  Ne  temere  quid 
loquaris,  neque  cor  tuum  sit  velox  ad  prof erendum  sermonem 
coram  Deo.  Deus  e?iim  in  celo,  et  tu  super  terram,  idcirco  sint 
fauci  sermones  lui.  Exemplum  il  bus  clerici,  qui  protulit  verba 
contra  Deum,  que  dicenda  non  erant,  et  ideo  statini  percussit 
eum  fulgur  de  celo,  et  cecidit  mortuus.  Unde  illud  I  Reg. 
XXVI  :  Perf odiavi  eum  lancea  in  terram  semel,  et  secando  opus 
non  erit. 

Quarta  eius  superstitio  fuit  quia  qtiendam  Nicholam  contra 
voluntatem  suam  pluries  misit  in  fundum  Phari,  et  pluries 
rediit  inde;  et  volens  penitus  veritatem  cognoscere,  si  vere  ad 
fundum  descendisset  et  inde  redisset  necne,  proiecit  cupam 
suam  auream,  ubi  credebat  maius  esse  profundum.  Quam  i Ile, 
cum  descendisset,  invenit  et  attulit  sibi,  et  miratus  est  impe¬ 
rator.  Cum  autem  iterimi  vellet  eum  mittere,  dixit  sibi:  '  Nullo 
modo  me  mittatis  illue,  quia  ita  turbatum  est  mare  inferius, 
quod,  si  me  miseritis,  nunquam  redibo  \  Nichilominus  misit 
eum,  et  nunquam  est  reversus  ad  eum,  quia  peri i t  ibi.  Nani 
in  ilio  futido  maris  sunt  magni  pisces  tempore  marine  tempe- 
statis,  et  sunt  ibi  scopuli  et  naves  multe  fracte,  ut  referebat 
ipse.  Iste  potuit  dicere  Friderico  quod  habetur  Ione  II:  Proie- 
cisti  me  in  profundum,  in  corde  maris,  et  flumen  circumdedit 
me.  Omnes  gurgites  lui  et  fluctus  lui  super  me  transierunt .  Item 
Dominus  per  Amos  IX  dicit:  Si  celaverint  se  ab  oculis  meis 

in  profundo  maris,  ibi  mandabo  serpenti,  et  mordebit  eos.  Iste 
Nichola  homo  Siculus  fuit,  et  quadam  vice  offendit  graviter 
et  exasperavit  matrem,  et  imprecata  est  ei  mater,  quod  semper 
habitaret  in  aquis  et  raro  appareret  in  terra.  Et  ita  accidit 
sibi.  Ideo  dicit  Ecclesiasticus  III:  Quam  male  fame  est  qui  re- 
linquit  patrem,  et  est  maledictus  a  Dea  qui  exasperat  matrem. 
Item  Pro  ver.  XXVI:  Sicut  avis  ad  alta  transvolans  et  passer 
quolibet  vadens,  sic  maledictum  frustra  prolalum ,  in  quempiam 
superveniet. 

De  Pharo,  quid  sit  et  ubi  sit.  • 

Nota  quod  Farum  in  Sicilia  iuxta  Messanam  civitatem 
est  quoddam  brachium  maris,  ubi  aliquando  est  magnus  dis¬ 
cursus,  et  magni  gurgites  fiunt  ibi,  qui  naves  absorbent  et 
demergunt,  iuxta  illud  Ps.:  Veni  in  altitudine  maris,  et  tem- 
pestas  demersit  me.  Item  in  ilio  Pharo  sunt  Syrtes  et  Caribdes 
et  scopuli  pregrandes  et  multa  infortunia.  Ex  alia  ripa  maris 
illius  est  civitas  que  appellatur  Regium,  de  qua  beatus  Lucas, 
qui  cura  Apostolo  Paulo  a  Iudea  Romani  tendebat,  dicit  in 
Actibus  XXVIII:  Inde  circumlegentes —  scilicet  a.  Syracusa, 
que  civitas  sancte  Lucie  fuit  —  devenimus  Regium .  Omnia  su- 
pradicta  cencies  audivi  et  didici  a  fratribus  Messane  civitatis, 
qui  mei  amici  valde  fuerunt.  Ego  etiam  habui  in  Ordine  fra- 
trum  Minorimi  germanum  consanguineum  fratrem  Iacobinum 
de  Cassio  ex  civitate  Parmensi,  qui  in  Messina  civitate  habi- 
tabat,  et  miclii  hec  eadem,  que  diximus,  referebat. 

Quod  imperator  Fridericus  fuit  Epycurus. 

Porro  alias  superstitiones  et  curiositates  et  maledictiones 
et  incredulitates  et  perversitates  et  abusiones  habuit  similiter 
Fridericus,  de  quibus  aliquas  in  alia  cronica  posui:  Ut  de 
homine,  quem  vivum  iticludebat  in  vegete,  donec  ibi  moreretur, 
volens  per  hoc  demonstrare  quod  anima  totaliter  deperiret, 
quasi  diceret  illud  Ys.  XXII  :  Ecce  gaudium  et  leticia  occidere 

vitulos  et  iugulare  arietes,  cornedere  carnes  el  bibere  vinum. 
Comedamus  et  bibamus,  cras  enim  morìemur.  Erat  enim  Epy- 
curus,  et  ideo  quicquid  poterat  invenire  in  divina  Scriptura 
per  se  et  per  sapientes  suos,  quod  faceret  ad  ostendendum 
quod  non  esset  alia  vita  post  niortem,  totani  inveniebat,  ut 
illud  Ps.:  Destrues  illos  et  non  edijìcabis  eos.  Et  illud:  Sepulchra 
eorum  domus  illorum  in  eternimi.  Et  item:  Remitle  michi,  ut 
refrigerer,  priusquam  abeam,  et  amplius  non  ero .  Item  Eccli...: 
Nos  vita  vivimus  tantum,  post  niortem  autem  non  erit  tale  nomen 
nostrum.  Item  Ps.:  Anima  eorum  in  ipsis  defecit.  Ad  eamdem 
materiam  pertinet  quod  dici t  sapiens  Eccle.  Ili:  Uuus  est  in- 
teritus  hominis  et  iumentorum,  et  equa  ulriusque  conditio.  Sicut 
moritur  homo,  sic  et  illa  moriuntiur .  Similiter  spirant  omnia, 
et  nichil  kabet  homo  iumento  amplius .  Cuncta  subiacent  vanitati, 
et  omnia  pergunt  ad  unum  locum.  De  terra  facta  sunt  et  in 
terram  par  iter  revertentur.  Quis  novit,  si  spirilus  filiorum  Adam 
ascendal  stirsum,  et  si  spirilus  iumentorum  desccndat  deorsumf 
Et  deprehendi  nichil  esse  melius  quam  letari  hominem  in  opere 
suo,  et  hanc  esse  partem  illius.  Quis  enim  eum  adducet,  ut  post 
se  futura  cognoscat? 

Quod  Salomon  multa  dixit  in  persona  carnalium  hominum,  de  quibus 

aliter  fuit  opinio  sua. 

Et  multa  talia,  que  Salomon  in  Ecclesiaste  in  persona  car¬ 
nalium  dixit;  non  tamen  ita  credidit,  quia  non  dixisset  Eccle. 
VI  :  Quid  habet  amplius  sapiens  a  stililo,  et  quid  pauper,  nisi 
ut  pergat  Ulne  ubi  est  vita ?  Item:  Quodcumque  potcst  facere 
manus  tua,  instanter  operare,  quia  nec  opus  nec  ratio  nec  sa- 
picntia  nec  scieutia  erunt  apud  inferos,  quo  tu  propcras.  Item: 
Omni  tempore  sint  vestimenta  tua  candida ,  et  oleum  de  capite 
tuo  non  de f dal.  Item:  Deum  lime  et  mandata  cius  observa.  Hoc 
est  enim  omnis  homo ,  id  est  ad  hoc  factus  est  omnis  homo, 
scilicet  ut  Deum  timeat.  Unde  Iere.  II:  Scilo  et  vide  quia 
malum  et  amarum  est  rcliquisse  te  dominimi  Deum  tuum,  et  non 
esse  timorem  eius  apud  le,  dicit  dominus  Deus  exerciluum.  Ideo 

clicit  Ecclesiasticus  I:  Timor  Domini  expellit  peccatimi.  Nam 
qui  sine  timore  est,  non  poterit  iustiftcari.  Dicit  ergo  Eccle- 
siastes  XII:  Memento  creatoris  tui  in  diebus  iuventutis  tue,  ante 
quam  veniat  tempus  afflictionis ,  et  apropinquent  anni,  de  quibus 
dicas:  non  michi  placent ,  et  cetera  usque  ad  finem  libri,  que 
omnia  faciunt  ad  destructionem  credulitatis  Friderici  et  sapien- 
tum  suorum,  qui  crediderunt  quod  non  esset  alia  vita  nisi 
presens,  ut  liberius  carnalitatibus  suis  et  miseriis  vacare  pos- 
sent.  Ideo  fuerunt  Epycuri,  quibus  convenit  quod  ait  Iacobus 
V:  Epulati  estis  super  terroni  et  in  luxuriis  enulristis  corda 
ve  s  tra. 

De  Epycuro,  quid  sit,  et  de  Stoico  similiter. 

Sicut  enim  Stoyci  ponunt  felicitatem  hominis  in  sola  animi 
virtute,  sic  Epycuri  in  sola  corporis  voluptate.  Unde  et  vita 
eorum  optime  describitur  Sapientie  II,  ubi  sic  dicitur:  Dixe- 
runt  enim  impii  apud  se  cogìtantes  non  vede:  Exiguum  et  cum 
tedio  est  tempus  vile  nostre,  et  non  est  refrigerium  in  fine  ho- 
minis,  et  non  est  qui  agnifus  sit  reversus  ab  inferis.  Quia  ex 
niellilo  nati  sumus  et  post  hec  erimus  tamquam  si  non  fuerimus. 
Quoniam  fumus  et  flatus  —  vel  affìalus  —  est  in  naribus  noslris 
et  sermo  scintille  ad  commovendum  cor  nostrum.  Quia  extincla 
cinis  erit  corpus  nostrum,  et  spiritus  diff  nude  tur  tamquam  rnollis 
aer.  Et  transibit  vita  nostra  tamquam  vestigium  nubis  et  sicut 
nebula  dissolvetur,  que  effugata  est  a  radiis  solis  et  a  calore 
illius  aggravata.  Etnomen  nostrum  oblivionem  accipiet  per  tempus, 
et  nemo  numoriam  habebit  operum  no str orimi .  Umbre  enim  tran- 
siius  est  tempus  nostrum,  et  non  est  reversio  finis  nostri,  quo¬ 
niam  consigliata  est,  et  nemo  revertetur .  Venite  ergo,  et  fruamur 
bonis  que  sunt  et  utamur  creatura  tamquam  in  iuventute  celeriter. 
Vino  pretioso  et  unguentis  nos  impleamus,  et  non  pretereat  nos 
jlos  temporis.  Coronemus  nos  rosis,  ante  quam  marcescant,  nullum 
pralum  sit,  quod  non  pertranseat  luxuria  nostra.  Nemo  vestrum 
sit  exors  luxurie  nostre.  Ubique  relìuquamus  signa  letitie,  quo¬ 
niam  hec  est  pars  nostra,  et  hec  est  sors. 

De  vita  cardinalium  hominum. 

Isti  tales,  sicut  dicit  Apostolus  I  ad  Cor.  XV,  sunt  qui 
dicunt:  Manducemus  et  bibamus,  cras  enim  moriemur.  Sed  audi 
remedium:  Nolite  seduci.  Corrumpu?it  mores  bonos  colloquia 
mala.  Evigilate  iusti  et  nolite  peccare!  Item  ad  Gala.  VI  :  Nolite 
errare,  Deìis  non  irridetur.  Qtie  enim  seminavet  it  homo,  hec  et 
metet.  Quoniam  qui  seminai  in  carne,  de  carne  metet  corruptio- 
nem.  Qui  autem  seminai  in  spirita,  de  spirita  metet  vitam  eter- 
nam.  Hinc  Damascenus  ait:  Si  non  est  resurrectio  mortuorum, 
beatificemus  agriferas,  que  sine  tristitia  vitam  habent.  Hinc  Apo¬ 
stolus  ait  I  ad  Cor.  XV :  Si  tantum  in  hac  vita  sperayites  siimus 
in  Christo,  miserabiliores  sumus  omnibus  hominibus.  Sed  non 
est  ita.  Immo  sicut  alibi  dicit  ad  Colo.  Ili:  Mortai  enim  estis, 
et  vita  vestra  abs condita  est  cavi  Christo  i?i  Deo.  Cum  autem 
Christus  apparuerit,  vita  vestra,  lune  et  vos  apparebitis  cum 
ipso  in  gloria.  Et  hoc  est  quod  oramus  in  prosa  dicentes: 

Post  presentem  miseriam, 
lioste  morte  devicta, 
gloriosam  victoriam, 
de  qua  mira  sunt  dieta, 
summam  confer  letitiam, 
decoris  adde  gloriam, 
o  dulcissima  vita! 

Sexta  curiositas  et  superstitio  Friderici,  sicut  in  alia  cro¬ 
nica  posui,  fu  it  quia  optime  pavit  in  quodam  prandio  duos 
homines,  quorum  unum  misit  ad  dormiendum,  alium  vero  ad 
venandum,  et  sequenti  sero  fecit  eos  exenterari  coram  se,  vo- 
lens  cognoscere,  quis  melitts  digessisset.  Et  iudicatum  est  a 
medicis,  quod  is  qui  dormierat  digestionem  melius  celebrasset. 

De  Michaele  Scolilo,  qui  bonus  fuit  astrologus. 

Septima  et  ultima  curiositas  eius  et  superstitio  fuit,  sicut 
etiam  in  alia  cronica  posui,  quia,  cum  quadam  die  in  quodam 

palatio  existens  interrogasse!  Michaelem  Scotum  astrologum 
suum,  quantum  distabat  a  celo,  et  ille  quod  visum  sibi  fuerat 
respondisset,  duxit  eum  ad  alia  loca  regni  quasi  sub  occasione 
spatiandi  et  per  plures  menses  detinuit,  precipiens  architectis 
sive  fabris  lignariis,  Ut  salam  palatii  ita  deprimerent,  quod 
nullus  posset  advertere.  Factumque  est  ita.  Cumque  post  tnultos 
dies  in  eodem  palatio  cura  predicto  astrologo  consisteret  im- 
perator,  quasi  aliunde  incipiens  quesivit  ab  eo,  utrum  tantum 
distaret  a  celo,  quantum  alia  vice  iam  dixerat.  Qui  computata 
ratione  sua  dixit  quod  aut  celum  erat  elevatum,  aut  certe 
terra  depressa.  Et  tunc  cognovit  impera tor  quod  verus  esset 
astrologus.  Multas  alias  superstitiones  eius  audivi  et  scio,  quas 
subticeo  causa  brevitatis,  et  quia  tedet  me  tot  fatuitates  eius 
referre,  et  quia  etiam  ad  alia  dicenda  festino. 

Quod  imperator  F(ridericus)  solatiosus  homo  fuit  et  convitia  sibi  illata 

patienter  portabat,  ut  patet  inferius. 

Iste  imperator  truphatorie  conciortabatur  aliquando  coram 
domesticis  suis  in  palatio  suo,  loquendo  sicut  faciunt  Cremo- 
nenses  atnbaxatores,  qui  mittebantur  ad  ipsum  a  concivibus 
suis,  quia  primo  laudat  unus  alium  multipliciter  commendando, 
quomodo  et  nobilis  dominus  iste,  sapiens,  dives  et  potens.  Et 
post  mutuam  commendationem  dicebant  facta  sua.  Item  iste 
imperator  derisiones  et  solatia  et  convitia  ioculatorum  susti- 
nebat  et  audiebat  impune  et  frequenter  dissimulabat  se  audire. 
Quod  est  contra  illos  qui  statini  volunt  se  ulcisci  de  iniuriis 
sibi  factis.  Sed  non  bene  faciunt,  cum  dicat  Scriptura  Eccli.  X: 
Omnis  iniut  ìe  proxìmi  ne  memineris  et  nichil  agcts  in  operibus 
iniurie.  Item  Prover.  XII:  Fatuus  statini  indicai  iram  suoni ; 
qui  autem  dissimulai  iniuriam,  callidus  est.  Unde,  cum  quadam 
vice  esset  Creinone  post  destructionem  Victorie  civitatis,  quam 
destruxerunt  Parmenses,  et  percuteret  manu  sua  super  gibbum 
cuiusdam  ioculatoris  ex  bis  qui  dicuntur  milites  curie  et  diceret: 
'  Donine  Dalli,  quando  aperietur  istud  scriniolum?’  respondit 
ei:  'Domine,  non  potest  ita  de  facili  aperiri,  quia  clavem 

perdidi  in  Victoria’.  Audiens  imperator  quod  iste  reducebat 
ei  ad  memoriam  tristitiam  et  verecundiam  suam,  ingemuit  et 
dixit:  Turbatus  sum  et  non  sum  locutus.  Nullam  tamen  vin- 
dictam  in  eum  exercuit,  ne  esset  sibi  in  posterum  in  singultum, 
quod  ex  tali  persona  ultus  fuisset.  Iste  Dallius  fuit  Ferariensis 
et  notus  meus  atque  amicus.  In  Parma  uxorem  accepit  et  ha- 
bitavit  statini  post  destructionem  Victorie.  Uxor  eius  fuit  soror 
fratris  Egidii  Budelli,  qui  fuit  frater  Minor.  Si  tale  convicium 
Icilino  de  Romano  dixisset,  fecisset  eum  exoculari  aut  certe 
suspendi.  Item  alia  vice  truphavit  eum  atque  derisit  Villanus 
de  Ferro,  cum  esset  in  obsidione  Berceti,  et  patienter  portavit. 
Interrogabat  enim  imperator,  quibus  nominibus  appellarentur 
mangana  et  trabucca,  que  ibi  erant,  et  Villanus  de  Ferro  qui- 
busdam  nominibus  truffatoriis  dixit  ea  vocari,  scilicet  sbegna  et 
sbegnoinus.  Imperator  vero  subrisit  tantummodo  et  divertit  ab  eo. 

Ex  quibus  progenitoribus  natus  est  imperator  F(ridericus)  et  qualiter. 

Nunc  videtur  dicendum  qualiter  imperator  Fridericus  sit 
natus,  id  est  ex  quibus  progenitoribus  procreatus.  Nani  pater 
eius  dictus  est  imperator  sextus  Henricus,  mater  vero  regina 
Constantia,  que  Sicula  fuit  et  filia  Guilielmi  regis  Sicilie.  Cuius 
originem  ut  melius  cognoscas,  oportet  te  ad  superiora  redire. 
Nam  anno  Domini  MLXXV  Gregorius  VII  factus  est  papa; 
hic  vocabatur  Ildevrandus  monachus.  Et  sedit  annis  XIII,  men. 
I,  di.  IIII.  Hic  apud  Sanctam  Mariani  Maiorem  in  nocte  Na- 
talis  Domini  captus  fuit.  Inde  et  feria  sexta  rex  Henricus  pri- 
mum  venit  Romani  XII  Kal.  Iunii,  in  mense  Maio,  die  XXI. 
Et  XI  anno  apostolatus  istius  Robertus  Guiscardus  dux  Nor- 
manorum  intravit  Romani  mense  Maio,  die  XXVIII.  Cumque 
ibi  habitaret  venit  imperator  Henricus  III  ad  urbem  Romani 
cum  Guiberto  archiepiscopo  Ravennate,  volens  deponere  Gre- 
gorium  et  substituere  sibi  Guibertum,  populus  vero  Romanus 
occasione  pape  nolebat  portas  aperire  imperatori.  Erat  enim 
maledicta  persona  et  semper  pugnavit  contra  Ecclesiam,  quam- 
diu  vixit.  At  imperator  bellans  fregit  menia  Urbis. 

Isti  versus  sumuntur  ex  libro  comitisse  Mathildis  et  sunt  utiles  ad  rerum 
preteritaruin  notitiam  cognoscendam. 

Et 

Depopulans  Urbem  papatn  statuit  ibi  turpem; 

In  cathedra  locat  hunc,  falso  Clemens  vocitatur. 

Hic  est  Guibertus  fallax,  vastator  apertus 
Ecclesie  Christi,  merito  queni  signat  abyssi 
Bestia,  quam  vidit  dilectus  in  Apocalipsi. 

Regis  et  illa  phalanx  Romarn  totam  maculabat. 

Pervigil  et  rector  Gregorius  ex  grege  fesso 
Pollute  cathedre  multum  quoque  còndolet  eque, 

[Sed]  sperans  in  Petrum  rogitat  pugnare  Robertum 
Normannum  quendam,  qui  regem  depulit  extra 
Urbem;  qui  veluti  per  stratam  damula  fugit 
Francigenam,  montes  ultra  rediens  malus  hospes. 

Papa  suus  Clemens,  Romanis  premia  prebens, 

Raptor  terrenam  Petri  rapit  ipse  cathedram. 

Quamquam  se  monstret,  quod  sit  quasi  pastor  in  Urbe, 

Ipsi  nulla  tamen  pars  in  celi  manet  arce. 

Hic  heresis  limes  mundum  seduxit  inique, 
lussa  Dei  sprevit,  sanctorum  verba  neglexit, 

Prevaricat  leges,  divinas  destruit  edes, 

Persequitur  dignum  dominum  papamque  magistrum, 

Qui  monitis  sacris  plenus  manet  in  Lateranis. 

Illic  consistens  spermologus  optimus  iste 
Actibus  et  verbis  exprobrat  scisma  Guiberti, 

Perpetuo  damnans  anathemate  scismata  tanta. 

Nascitur  bine  cunctis  ingens  tribulatio  iustis. 

Mucronem  regis  pia  pars  quam  maxime  sentit, 

Sedibus  expulsi  sunt  pontifices  quoque  multi, 

Flagris  afflicti,  vinclis  in  carcere  stridi. 

Rex  et  Guibertus  faciunt  iuvenescere  tempus 
Neronis  prisci,  qui  precepit  crucifigi 
Petrum,  cervicem  Pauli  gladio  ferit  idem 
Et  proprie  ventrem  perscindere  matris  ab  ense 
Fecit,  ut  inspiceret  requievit  ubi  malus  ipse. 

Sic  proprie  matris  palmas  calcaribus  acris 
Transfodit  missus  Sathane,  Guibertus  iniquus. 

Nullum  quippe  virum  timuit  nisi  Nero  magistrum, 
Venis  incisis  in  aqua  vitam  tulit  ipsi. 

Hi  duo  prescripti,  fidei  fere  nomen  obliti, 
Perdere  nituntur  doctorem  denique  summum, 
Symon  eis  doctor  magus  extat  et  hyspidus  auctor. 
Ignorant  forsan  quod,  dum  fortuna  reportat 
Iniustos  sursum,  ruituros  esse  deorsum 
Quandoque  plus  ipsos,  ideo  patitur  Deus  illos. 

Pugna  fuit,  donec  potuit  sevire  Guibertus, 
Perfidie  dux,  Ecclesie  vastator  apertus. 

Hic  per  viginti  tres  annos  denique  Christi 
Ecclesiam  nisu  toto  turbarat  iniquus. 

Dum  potuit  multos  animos  seducere  stultos, 
Destitit  infelix  nunquam;  nunc  corpora  ledit. 

Jllius  magnus  mundus  iam  despicit  actus. 

Ecclesie  cuncte,  Petre,  iam  prebe,  promocunde, 
Iste  senex  ut  hebes  homines  sinat  esse  fideles. 
Post  annos  binos,  Urbanus  erat  quod  ab  isto 
Sedo  portatus  celique  choro  sociatus, 

Iste  dolore  gravi  tactus  Guibertus  inanis 
Mortuus  est,  secum  portans  anatliema  per  evum. 
Propterea  celi  populus  pariterque  fidelis 
Exultentque  boni,  perlit  quia  perdicionis 
Filius;  ut  surgat  similis,  non  det  Deus  unquam! 

Amen. 


De  obitu  imperatoris  Henrici  tertii. 

Dictys  iam  dudum  rex  quo  sit  fine  solutus, 
Scilicet  Henricus,  volo  mundi  discat  amicus; 

Cum  scierit,  noscat,  faciendum  quid  sibi  constat. 
Rex  supra  fatus  vivens  erat  illaqueatus 
Actibus  in  pravis,  semel  at  se  dissimulavit 
Converti,  pieno  quod  fecit  corde  veneno. 
Scismaticos  semper  coluit  tenuitque  libenter. 
Hinc  exardescens  minor  eius  filius  enses 
Elevat  adversum  genitorem,  tollere  regnum 
Querit  ei,  duram  secum  committere  pugnam 

Non  piguit  campi,  quem  bellando  superavit. 

Mesticia  multa  per  totum  tempus  abundans, 

Undique  confossus,  quassatus  et  undique  tortus, 
Mortem  non  sperans;  demum  tamen  ipsa  catena 
Mortis  eum  strinxit,  rapuit  de  corpore  tristi; 

Augusti  quarto  defungitur  Idus  in  anno 
Christi  milleno  centeno  denique  quinto. 

Ad  templum  Spire  dormit,  quod  struxerat  idem. 

Quod  papa  Gregorius  VII  aniicus  fuit  comitisse  Mathildis  et  intimus 
eius  devotus.  , 

Porro  papa  Gregorius  septimus  aniicus  fuit  comitisse  Ma- 
tildis  et  veniebat  ab  urbe  Roma  ad  arcem  Canusinam  et  mo- 
rabatur  cum  ea  aliquando  tribus  mensibus  et  plus,  quantum 
volebat,  prò  utilitate  Ecclesie;  et  sanctus  homo  erat,  et  ipsa 
sanctissima  domina  et  Deo  devota. 


Quod  coinitissa  Mathildis  iuvabat  Romanam  Ecclesiali!  cum  thesauro  et 

militibus  suis  contra  imperatorem  pugnando. 

Et  iuvabat  Ecclesiam  Romanam  cum  thesauro  et  militibus 
suis  pugnando  cum  predicto  imperatore  Henrico  tertio,  con- 
sobrino  suo,  qui  Guibertum  archiepiscopum  Ravennatem  fecerat 
antipapam  Clementem,  sed  potius  impium  et  dementem.  Et 
toto  tempore  vite  sue  ipsi  ambo  impugnaverunt  Ecclesiam  et 
multas  animas  abstulerunt  Deo  et  secum  ad  partem  diaboli 
deduxerunt.  Et  mortuus  est  quilibet  eorum  in  opprobrio  et 
in  amaritudine  anime  sue.  Nani  Guibertus  rediit  Ravennani 
et  recepit  dominium  et  nomen,  quod  prius  habebat,  ita  ut 
impleretur  in  eo  verbum  quod  dicit  Dominus  per  prophetam, 
Abdie  I  :  Superbia  cordis  tui  extulit  te  habitantem  in  scissuris 
pe trarum,  exaltantem  solium  tuum.  Qui  dicis  in  corde  tuo:  '  Quis 
detrahet  me  in  terram?  Si  exalta tus  fueris  ut  aquila,  et  si 
inter  sydera  posueris  nidutn  tuum,  inde  detraham  te,  dicit  Do¬ 
minus.  Et  in  Guiberto  fecit  Dominus  ita.  Ideo  dicit  Ieremias 
in  Trenis  II  :  Fecit  Dominus  que  cogitavit,  complevit  sermonem 

suum,  quem  preccperat  a  diebus  antiquis.  Item  Iob  XX:  Hoc 
scio  a  principio,  ex  quo  positus  est  homo  super  terram,  quod 
laus  impiorum  brevis  sit,  et  gciudium  ypocrite  ad  instar  puncti. 
Si  ascenderit  usque  in  celum  superbia  eius,  et  caput  eius  nubes 
tetigerit ,  quasi  sterquilinium  in  fine  per  detur,  et  qui  eum  vide- 
rant  dicent:  '  Ubi  est?'.  Velut  somnium  avolans  non  invenietur, 
trans iet  sicut  visio  nocturna.  Oculus,  qui  eum  viderat,  non  videbit, 
nec  ultra  intuebitur  eum  locus  eius.  Item  prò  i] lo  maledicto  im¬ 
peratore  Henrico  tertio,  qui  vere  menbrum  diaboli  fuit,  sic 
habes  Ys.  XIIII  :  Iuravit  Dominus  exercituum  dicens:  Si  non, 
ut  putavi,  ita  erit,  et  quomodo  mente  tractavi,  sic  eveniet,  ut 
conteram  Assyriurn  in  terra  mea  et  in  montibus  meis  conculcem 
eum.  Et  auferetur  ab  eis  iugum  ciu’;,  et  onus  illius  ab  humero 
eorum  tolletur.  Hec  omnia  supradicta  in  antipapa  Guiberto, 
qui  dictus  est  Clemens,  necnon  et  in  Henrico  tertio  impleta 
fuerunt;  et  Ecclesia,  Domino  concedente,  processu  temporis 
pacem  habuit  valde  plenam. 

De  Roberto  Guischardo,  qui  sibi  promeruit  regnum  Sicilie,  Calabrie, 

Apulie  et  Terre  Laboris,  et  quod  prò  Ecclesia  pugnavit  fideliter. 

Igitur  quia  Robertus  Guischardus  iuvit  papam  Gregoriani 
septimum  tempore  necessitati  expellendo  imperatorem  ex  Urbe, 
rependit  ei  beneficami  istud  prò  servitio  sibi  facto:  dedit  ei 
in  feudum  terram  Sicilie  e  Apulie,  que  Romane  Ecclesie  erat, 
ita  dumtaxat,  quod  liberaret  eam  a  dominio  Grecorum  et  Sa- 
racenorum,  qui  olim  habitabant  in  ea.  Ivit  igitur  quasi  explò- 
rator,  ut  videret  habitatores  illarum  terrarum.  Et  reversus 
congregavit  exercitum  et  duos  fratres,  quos  habebat,  et  consi- 
liarios  suos  et  dixit  eis:  'Sapiens  in  Proverbiis  dicit  XI  :  Ubi 
non  est  gubernator,  populus  corruet,  salus  autem  ubi  multa  Con¬ 
silia.  Et  iterum  Prover.  XV:  Dissipanlur  cogitationes  ubi  non 
est  consilium;  ubi  vero  sunt  plures  consiliarii,  co/ifirmantur. 

Hic  ponuntur  auctoritates  sacre  Scripture,  que  utiles  sunt  ad  prelia  or- 
dinanda. 


Et  iteruin  Prover.  XX:  Cogitationes  consiliis  roborantur , 
et  gubernaculis  tractanda  su?it  prelia.  Et  iterum  Prover.  XXI: 
Civitatem  fortium  ascendit  sapiens  et  destruxit  robur  fidutie 
eius.  Et  iterum  in  eodem:  Equus  paratus  ad  diem  belli,  Dominus 
autem  salutem  tribuet.  Et  iterum  Prover.  XXIIII  :  Vir  sapiens 
f ortis  est,  et  vir  doctus  robustus  et  valibus,  quia  cu?n  disposi¬ 
none  initur  bellum,  et  erit  salus  ubi  multa  consilia  sunt.  Item 
Prover.  XIX:  Multe  cogitationes  in  corde  viri,  voluntas  autem 
Domini  permanebit.  Ideo  Dominus  dicit  Ys.  XLVI:  Consilium 
tneum  stabit,  et  omnis  voluntas  mea  fiet  3 .  Et  dixit  Robertus  suis: 
'  Omnia  supradicta  necessaria  sunt  homini  volenti  exercitum 
ducere  et  cum  hostibus  bellum  committere,  que  Domino  con¬ 
cedente  in  nostro  exercitu  erunt  omnia.  Terra  Apulie  et  Sicilie 
concessa  est  nobis  a  papa,  et  vidi  ibi  homines  habentes  pedes 
ligneos,  et  locuntur  in  gutture.  Surgite  et  ascendamus  ad  cosi 
Vidimus  e?iim  terram  valde  opulentam  et  uberem.  Noli  te  negli¬ 
gere  !  no  lite  cessare!  Eamus  et  possideamus  e  am.  Nullus  erit 
labor.  Intrabimus  ad  securos  in  regionem  latissimam.  Tradetque 
nobis  Dominus  locum,  in  quo  nullius  rei  est  penuria  eorum  que 
gignuntur  in  terra  ’,  Iudicum  XVIII.  Nota  quod  Robertus  ap¬ 
pellavi  pedes  ligneos  patitos,  id  est  iopellos,  quibus  utebantur 
illi  Siculi  et  Apuli.  Erant  enim  homines  caccarelli  et  merda¬ 
ioli  parvique  valoris.  In  gutture  dixit  eos  loqui,  quia,  quando 
volunt  dicere:  'Quid  vis? 5  dicunt:  '  Ke  boli?  Reputavit  igitur 
eos  homines  viles  et  inhermes  et  sine  viriate  et  sine  peritia  artis 
pugne ,  Iuditli  V.  Erant  eniin  tres  germani  fratres:  primus  Ro¬ 
bertus,  secundus  Guiscardus,  tertius  Ambrosius  monachus.  Cui 
alii  duo  dixerunt:  r  Tu  pugnabis  cum  ferula  tua 5  —  id  est 
tuis  orationibus  nos  iuvabis — .  '  Nos  vero  duo  cum  armis  pu- 
gnabimus  et  Domino  concedente  cito  subiugabimus  eos’.  Et 
factum  fuit  ita.  Audiens  hoc  imperator  Grecorum  et  timens, 
ne  Robertus  vellet  Constantinopolim  ire  omnes  Grecos  occi- 
dere  fecit  aquas  alicubi  veneno  infici  coram  eo;  et  mortuus 

est  Robertus,  et  remansit  frater  eius  Guiscardus,  ex  quo  in 
Sicilia  reges  propagati  fuerunt. 

De  regina  Constantia,  que  fuit  mater  imperatoris  Friderici  secundi. 

Natus  est  ergo  ex  Guischardo  rex  Sicilie  Guilielmus,  ex 
quo  secundus  Guilielmus  rex  natus  est,  qui  habuit  plures  filios 
et  unam  filiam,  que  Constantia  dieta  fuit.  Hic  in  obitu  suo 
precepit  filiis  suis,  nescio  quo  spiritu,  ne  Constantiam  mari- 
tarent.  Qui  inhibitionem  patris  servantes  tenuerunt  eam  secum 
usque  ad  XXX  etatis  sue  annum.  Ipsa  perversa  mulier  erat 
et  turbabat  uxores  fratrum  suorum  et  totam  familiam.  Consi - 
derantes  itaque  quod  veruni  dixit  sapiens,  cum  dixit  Prover. 
XXV:  Melius  est  sedere  in  angulo  domatis  quam  cum  mulier  e 
litigiosa  et  in  domo  comuni ;  et  iterum  Eccli.  XXV:  Commorari 
leoni  et  dr aconi  placebit  quam  habitare  cum  mulier  e  nequam\ 
et  iterum  Prover.  XXVII:  Teda  perstillantia  in  die  frigorie 
et  litigiosa  mulier  comparantur .  Qui  retìnet  eam,  quasi  qui 
ventum  teneat  et  oleum  dextere  sue  evocet,  dixerunt  :  ‘  Marite- 
mus  sororem  nostram  et  separemus  eam  procul  a  nobis  \  Et 
dederunt  eam  in  uxorem  regi  Henrico,  qui  fuit  imperator  Hen- 
ricus  sextus,  filius  primi  et  magni  Friderici;  que  in  marchia 
Anconitana,  in  civitate  Esii  peperit  ei  filiuin  Fridericum  secun- 
dum,  de  quo  dictum  fuit  quod  fuit  filius  cuiusdam  beccarii,  quem 
regina  Constantia  supposuit  sibi,  simulans  se  eum  peperisse. 

Ideo  dixit  Merlinus  quod  secundus  Fridericus  insperati  et 
mirabilis  ortus  esset  futurus,  vel  quia  mater  iam  multos  annos 
habebat,  vel  certe  quia  filius  fuit  suppositivus  et  fraudulenter 
acquisitus.  Porro  imperator  Henricus  invasit  Siciliani  et  Apu- 
liam  occasione  uxoris  totumque  regnum  occupavit  provincia- 
rum  illarum.  Et  rediens  in  Alemanniam  audivit  quod  regni- 
cole,  scilicet  Siculi  et  Apuli,  proditores  existerent.  Quocirca 
reversus  denuo  asportavit  inde  thesaurum  et  maiores  destruxit. 
Quapropter  irata  e  turbata  contra  virum  regina  Constantia 
cepit  cum  suis  defendere  regnum.  Et  fuit  discordia  et  guerra 
maxima  inter  eos,  ita  ut  sapientes  et  litterati  dicerent:  'Isti 

non  sunt  vir  et  mulier  bene  sibi  consentientes  secundum  doctri- 
nam  Ecclesiastici  XXV’.  Ioculatores  vero  dicebant:  c  Si  quis 
modo  diceret  regi  scaccum,  regina  non  defenderet  eura  \  Igitur 
imperator  Henricus  finaliter  totum  regnum  occupavit  et  ma- 
iores  destruxit  et  secundum  morem  imperatorem  Theutonico- 
rum  multipliciter  Ecclesiam  impugnavit.  Post  hec  ultimimi 
diem  clausit,  et  remansit  Fridericus  secundus,  pupillus  eius, 
in  manu  Ecclesie,  quem  nutrivit  et  exaltavit,  sperans  quod 
melior  patre  foret.  Sed  qualis  pater  talis  filius  et  etiam  longe 
deterior  fuit  inventus. 


[Dieta  Merlini  de  primo  Friderico  et  secundo*]. 

Dieta  Merlini  de  primo  Friderico  et  secundo. 

Primus  Fridericus  in  pilis  agnus,  in  villi s  leo.  Erit  depo- 
pulator  ur burnì.  In  isto  proposito  terminabit  inter  corvum  et 
corniceli 1.  Vivet  in  H(enrico),  qui  occidei  in  porlis  Melata.  Se¬ 
cundus  antera  Fridericus  insperati  et  mirabilis  ortus,  inter  capras 
agnus  laniaudus,  non  absorbendus  ab  eis.  Tumescet  lectus  eius 
etfructificabit  in  proximis  Maurorum  et  respirabit  in  eis.  Deinde 
sanguine  suo  involvetur,  non  tamen  diu  intingetur,  verumtamen 
radificabìt  in  ipso.  Tertio  tamen  nido  exaltabitur,  qui  precedentes 
vocabit.  Erit  leo  rugiens  inter  suos.  Multum  confidet  in  pru- 
dentia  sua.  Disperge t  filios  Ceylan.  Romani  disgregabit  et  mi- 
nuet.  Spiri tum  tenebit  in  Ierosolimìs.  In  XXXI I  annis  corruet. 
Vivet  in  prosperitate  sua  LXX1I  annis,  et  bis  quinquagenarius 
lene  tractabìtur.  Romani  torvo  oculo  respiciet.  Viscera  sua  extra 
se  videbit.  In  tempore  suo  mare  sanguine  sancto  rutilabit.  Et 
venient  comunes  adversarii  usque  ad  Parthonopem.  Deinde  col¬ 
icelo  per  eum  ab  aquilone  presidio  ejfusionem  sparsi  sanguinis 
vindicabit.  Et  veli  illis  qui  ad  vasa  non  poterunt  habere  recur- 
sumJ  Et  postquam  decimo  et  octavo  ab  anno  crismatis  erit,  mo- 
narchiam  in  oculis  invidorum  tenebit  ;  et  in  exitu  suo  frustra- 
buntur  in  eo  qui  maledixerint  sibi. 

Quod  imperator  Henricus  VI  araicus  fuit  abbatis  Ioacliym. 

Nota  quod  Henricus  sextus,  qui  fuit  imperator,  amicus  fuit 
abbatis  Ioachym  de  Ordine  Floris.  Ad  quem  edam  scripsit  Le- 
cturam  Ysaie  super  oneribus  ipso  petente  necnon  et  Lecturam 
Ieremie  ipso  mandante,  volentem  scire  misterici  Dani elis  tam  de 
statua  quam  de  arbore  et  securi  et  lapide  et  successione  futura. 
Scripsit  edam  sibi  Expositionem  Sybille  et  Merlini  anno  Domini 
currente  MCXCVI. 


Finalis  conclusio  Ieremie  prophete. 

Ecce,  Cesar,  virgam  furoris  Domini!  Sufficienter  est  lere- 
mias  explicitus,  qui  in  replicandis  affli  dio  nìbus  seculi  ubique 
cernitur  impeditile.  Utinam  et  tu  non  sis  expers  divine  formi- 
dìnis,  cum  ad  radicem  imperialis  arboris  ponendo  sit  evangelica 
ìam  securis. 


Fine  del  primo  volume. 

